
Įžanga 


Niekada nebijojau vaiduoklių. Juk su jais gyvenu kasdien. Kai 
žiūriu į veidrodį, į mane žvelgia motinos akys; mano lūpas išrie- 
čia šypsena, suviliojusi prosenelį pasiduoti likimui, kurio vaisius 
buvau aš. 

Ir kodėl turėčiau baimintis pranykusių rankų, prisiliečiančių 
prie manęs per kadaise patirtą meilę? Kam bijoti tų, kurie sukūrė 
mane, leisdami palikuonims ilgai gyvuoti po jų mirties? 

O dar mažiau bijau vaiduoklių, kurie prasklęsdami veikia 
mano mintis. Vaiduoklių knibžda visose bibliotekose. Iš apdul- 
kėjusios lentynos imu knygą ir susimąstau apie seniai šį pasaulį 
apleidusį žmogų, bet amžinai gyvą ir alsuojantį iš žodžiais iš- 
marginto lapo. 

Žinoma, tai ne tie įprasti naminiai vaiduokliai, drumsčiantys 
miegą ir verčiantys būdrauti. Atsigręžk atgal, kilstelėk žibintą, 
kad apšviestų tamsos užkaborius, kai eini vienas. Įsiklausyk į 
žingsnius, aidinčius už nugaros, kai eini vienui vienas. 

Vaiduokliai nuolat plevena šalia mūsų ir perskrodžia mus, 
slėpdamiesi ateityje. Žvelgiam į veidrodį ir matom šmėžuojan- 
čius veidų, metų metus spoksančių į mus, šešėlius; regim prisi- 
minimų pavidalus, šmėkšančius tuščiame tarpdury. Vienus vai- 
duoklius paveldime, kitus susikuriame ir jais save persekiojam. 

Visi vaiduokliai nekviesti išnyra iš sapnų ir tylos ūkanų. 

Racionalus mūsų protas sako: „Ne, jų nėra.“ 

Bet tamsoje visada tyliai atsiliepia kitos kertelės, patirties, ai- 
das: „Taip, bet jie galėtų būti.“ 

Gimstam iš slėpinio ir į jį grįžtam, o tarpinėje būsenoje sten- 
giamės jį pamiršti. Bet vėjelis, dvelkiantis tyliame kambaryje, 
kartkartėmis meiliai pašiurena plaukus. Veikiausiai motina. 


PIRMA DALIS 


O, puikus Naujasis Pasauli 


| 


Kartuvės rojuje 


Čarlstonas, 1767 m. liepa 


BŪGNUS IŠGIRDAU DAUG ANKSČIAU, nei juos išvydau. 
Jų tratėjimo aidas virpino paširdžius, tarsi ir aš būčiau tuščiavi- 
durė. Garsas sklido minia, šaižus kariškas jo ritmas gožė kalbas 
ir bumbsinčią artileriją. Mačiau, kaip pasigręžė galvos nuščiuvus 
žmonėms, spoksantiems išilgai Rytų Įlankos gatvės, nuo stato- 
mos naujos muitinės griaučių iki Vait Pointo sodo. 

Diena buvo alsi ir kaitri, Čarlstonui neįprasta net liepą. Ge- 
riausios vietos buvo ant pylimo, ten oras judėjo; čia, apačioje, 
atrodė, tarsi būtum skrudinamas gyvas. Marškiniai buvo kiaurai 
permirkę, o medvilninė liemenė prilipusi prie krūtų griovelio. 
Kokį dešimtą sykį per tiek pat minučių nusišluosčiau veidą ir 
kilstelėjau sunkią plaukų ringę, bergždžiai vildamasi, kad į kaklą 
pūstelės vėsinantis brizas. 

Tą valandėlę regėjau tik sprandus, keliančius šleikštulį. Pa- 
liečiau ranka kaklą ir pirštais apibrėžiau ratuką, užčiuopdama 
miego arterijos pulsą, tvinksintį sulig būgnais, o kai įkvėpiau, 
šutrus oras užkimšo gerklę, lyg būčiau smaugiama. 

Greitai nuleidau ranką ir kuo giliau įkvėpiau. Bet suklydau. Vy- 
ras priešais buvo nesiprausęs kokį mėnesį, gal net ilgiau; kaklaska- 
rės ant riebaus kaklo kraštas įjuodęs nuo purvo, o sudusę drabužiai 
gaižiai dvokė, šlykšti smarvė stelbė net prakaituotos minios tvaiką. 
Nuo prekystalių atringavo karštos duonos ir čirškinamo paršiuko 
taukų kvapas, jis pleveno virš pūvančių jūrų žolių dvoko, skleidžia- 
mo liūno, šiek tiek atmiešto sūraus brizo dvelksmo iš uosto. 

Prieš mane trypčiojo keli vaikai, jie tiesė kaklus, žioplinėjo, 
vis išbėgdavo iš ąžuolų ir sabalpalmių paunksnės į gatvę pasi- 

žvalgyti, bet susirūpinę tėvai juos parsivarydavo. Mergaitės, sto- 
vinčios arčiausiai, kaklas priminė baltą žolės stiebelį, toks buvo 
liaunas ir sultingas. 

Kai aname gatvės gale pasirodė kartuvių procesija, per minią 
nuvilnijo banga. Būgnai sudundėjo garsiau. 

- Kur jis? - šalia sumurmėjo Fergiusas, ištempdamas kaklą, 
kad geriau matytų. - Taip ir žinojau, man reikėjo eiti su juo! 

- Jis pasirodys. - Norėjau pasistiebti ant pirštų galų, bet pa- 
maniau, kad taip elgtis negarbinga ir negražu. 

Vis dėlto apsidairiau, ieškodama jo akimis. Minioje Džeimis 
išsiskirdavo, buvo visa galva aukštesnis už daugelį vyrų. Jo plau- 
kai, pagavę šviesą, liepsnodavo auksine raudona spalva. Deja, 
niekur nebuvo jo matyti, aplinkui siūbavo tik gausybė skrybėlai- 
čių ir trikampių skrybėlių, saugančių nuo karščio pavėlavusius ir 
neradusius vietos šešėlyje miestelėnus. 

Virš susijaudinusių žmonių galvų pirmiausia suplevėsavo 
vėliavos: Didžiosios Britanijos ir Pietų Karolinos karališkosios 
kolonijos. Ir dar viena, kurioje pavaizduoti kolonijos gubernato- 
riaus šeimos ginklai. 

Tada pasirodė būgnininkai, koja į koją žengiantys po du, laz- 
delėmis čia stipriai trinktelėdami į būgnus, čia juos prislopintai 
sutratindami. Žygiuotės maršas buvo lėtas, niūrus ir nenumal- 
domas. Mirties maršas - taip tikriausiai jis vadinamas dėl krin- 
tančios kadencijos. O tokiomis aplinkybėmis šis apibūdinimas 
labai taiklus. Būgnų bumbsėjimas nuslopino visus kitus garsus. 

Paskui išniro raudonšvarkių kareivių būrys, vidury slinko 
kaliniai. 

Jų buvo trys. Pasmerktieji lingavo surištomis priekyje ran- 
komis, sukabinti grandine, perverta pro geležinių antkaklių žie- 
dus. Pirmasis kalinys, pagyvenęs, nuskaręs ir sunykęs Žemaūgis 
griuvena, vos ne vos vilkosi. Jis taip svirduliavo ir kniūbsčiojo, 
jog einantis greta kalinių dvasininkas tamsiu kostiumu turėjo 
sugriebti jam už rankos, kad nepargriūtų. 

— Ar čia Gavinas Heizas? Jis turbūt serga, - burbtelėjau Fer- 
giusui. 

- Jis girtutėlis. - Už nugaros išgirdusi tylų balsą, grįžtelėjau ir 
išvydau šalia Džeimį, įsmeigusį akis į apgailėtinas eitynes. 

Šlitinėjantis mažulis stabdė procesiją, nes jam klupiniuojant 
kiti du kaliniai, surakinti ta pačia grandine, turėdavo žirglioti 
zigzagais, kad išsilaikytų ant kojų. Žiūrint į juos rodės, kad iš 
čionykštės smuklės krypuoja trys girtuokliai, visai nederantys 
prie įvykio rimtumo ir svarbos. Girdėjau, kaip būgnus permušė 
žmonių, susigrūdusių Rytų Įlankos gatvės namų kaltiniuose bal- 
konuose, juokas. Pasipylė šūksmai ir patyčios. 

— Tavo darbelis? - tyliai paklausiau, kad neatkreipčiau kitų 
dėmesio, bet būčiau galėjusi garsiai rėkti ir mostaguoti ranko- 
mis, vis tiek niekas nebūtų manęs paisęs, mat visų akys buvo 
įsmeigtos į reginį priešais. 

Greičiau pajutau, nei pamačiau, kaip Džeimis gūžtelėjo pe- 
čiais, žengė į priekį ir atsistojo šalia. 

- Jis pats paprašė manęs, - atsakė jis. - Ir tai geriausia, ką 
įstengiau dėl jo padaryti. 

- Brendžio ar viskio? - pasiteiravo Fergiusas, įgudusia akimi 
nužvelgdamas Heizą. 

— Tas žmogus - škotas, mažyli Fergiusai. - Nors Džeimio 
balsas, kaip ir veidas, buvo ramus, išgirdau įtampos gaidelę. - Jis 
norėjo viskio. 

— Išmintingai pasirinko. Jeigu jam nusišypsos laimė, nė ne- 
sumos, kaip bus pakartas, - sumurmėjo Fergiusas. 

Žmogelis išslydo iš dvasininko rankų ir sukniubo ant smėlė- 
to kelio, parklupdydamas vieną iš savo bendrų; trečiasis kalinys, 
aukštas jaunuolis, išsilaikė ant kojų, bet smarkiai susverdėjo, iš 
visų jėgų stengdamasis neprarasti pusiausvyros. O minia suriau- 
mojo iš džiaugsmo. 

Sargybos kapitono veidas liepsnojo, baltas perukas ir gorže- 
tės metalas dar labiau išryškino tamsų raudonį iš įsiūčio ir nuo 
saulės. Niūriai tratant būgnams, jis įsakmiai suriko, ir kareivis 
suskubo nukabinti grandinę, kuria buvo surakinti kaliniai. Ka- 
reiviai griebė Heizui už rankų, šiurkščiai jį trūktelėjo ir pastatė 
ant kojų. Procesija vėl pajudėjo, bet šįsyk tvarkingiau. 

Kol kolona atlingavo iki kartuvių - vežimo, kurį po galingo 
ąžuolo šakomis atitempė mulas, juokas jau buvo nuščiuvęs. Bū- 
gnai tratėjo per mano padus, nuo saulės ir kvapų mane šiek tiek 
pykino. Staiga jie liovėsi dundėję ir stojus tylai ėmė spengti ausyse. 

- Tau nebūtina to matyti, Sasenach, - sušnabždėjo Džei- 
mis. - Grįžk į vežimą. 

Jo akys buvo įsmeigtos į Heizą, šis svirduliavo ir kažką vapėjo, 
tvirtai laikomas kareivių, dairydamasis apsiblaususiomis akimis. 

Nenorėjau matyti to reginio. Bet ir Džeimio negalėjau palikti 
vieno. Jis atėjo čia dėl Gavino Heizo, o aš čia dėl jo. Paliečiau 
jam ranką. 

- Liksiu. 

Džeimis pasitempė, ištiesė pečius ir žengtelėjo į priekį, kad 
būtų matomas minioje. Jei Heizas dar ne visai nusitašęs ir su- 
vokia, kas dedasi aplinkui, paskutinis dalykas, kurį matys šioje 
žemėje, bus draugo veidas. 

O nelaimėlis tikrai viską matė. Kai kareiviai jį užkėlė ant ve- 
žimo, užlauždami kaklą, Heizas beviltiškai žvalgėsi į visas puses. 

— Gabhainn! A charaid" - ūmai sušuko Džeimis. 

Heizo žvilgsnis tučtuojau nukrypo į jį, ir pasmerktasis liovėsi 
spurdėjęs. 

Žmogelis stovėjo mažumėlę svyruodamas, kol buvo perskai- 
tytas kaltinimas: jis pavogė šešis svarus ir dešimt šilingų. Nelai- 
mėlis buvo nugultas raudonų dulkelių, virpėjo prakaito lašeliai, 
prilipę prie žilų barzdos šerių. Dvasininkas, pasilenkęs arčiau, 
greitosiomis murmėjo maldą jam į ausį. 

Paskui vėl ritmingai sudundėjo būgnai. Korikas užnėrė kilpą 
ant plinkančios pasmerktojo galvos ir tiesiai po ausimi užveržė 
mazgą. Sargybos kapitonas šaltakraujiškai stovėjo pakėlęs kardą. 

Staiga mirtininkas išsitiesė. Įbedęs žvilgsnį į Džeimį išsižiojo, 
tarsi ketintų prabilti. 

Ryto saulėje blykstelėjo kardas, ir būgnai, bumbtelėję pasku- 
tinį kartą, nutilo. 


* Gavinai! Mano drauge! (Geily k.) (Čia ir toliau - vertėjos pastabos.) 

Dirstelėjau į Džeimį; net lūpos buvo išblyškusios, akis buvo 
įrėmęs į pasmerktąjį. Akies krašteliu mačiau timpčiojančią vir- 
vę, kai kadaruojanti drabužių krūva nevalingai silpnai trūktelėjo. 
Troškiame ore pasklido aitrus šlapimo ir išmatų kvapas. 

Fergiusas man pašonėje abejingai žiūrėjo į egzekuciją. 

- Vis dėlto jis turbūt pamatė, - gailestaudamas sumurmėjo jis. 


= 


Negyvėlio kūnas vos siūbavo ant virvės it koks svambalas. 
Minia atsiduso iš pagarbios baimės ir palengvėjimo. Degančia- 
me kaitra danguje suklykė žuvėdros, uosto garsai, atsklindantys 
alsiu oru, prislopo, bet šią vietą gaubė visiška tyla. Iš ten, kur 
stovėjau, girdėjau dusliai kapsint lašus nuo tabaluojančio paka- 
ruoklio batų nosių. 

Gavino Heizo nepažinojau ir nesielvartavau dėl jo mirties, 
bet džiaugiausi, kad tai įvyko greitai. Slapčia dirstelėjau į jį ir pa- 
sijutau keistai, tarsi būčiau įsibrovėlė. Tai buvo viešiausiai atliktas 

Korikas puikiai išmanė darbą - jokių neorių grumtynių. Ga- 
vino akys neišsprogo, liežuvis neiškaro; nedidukė apvali jo galva 
buvo smarkiai pakrypusi į šoną, kaklas groteskiškai ištemptas, 
bet nulaužtas. 

Be abejonės, švarus darbas daugeliu atžvilgių. Sargybos ka- 
pitonas, patenkintas, kad Heizas nebegyvas, mostelėjo kardu, 
rodydamas vesti į kartuves kitą kalinį. Mačiau, kaip jo akys nu- 
žvelgė raudonšvarkių gretą ir išsiplėtė iš įniršio. 

Tuo metu minioje pasigirdo riksmas, ir per ją greitai nuvil- 
nijo jaudulio banga. Galvos pasigręžė, ir žmonės ėmė stumdyti 
kaimynus, stengdamiesi pamatyti daugiau. 

— Jis paspruko! 

— Štai jis! 

— Laikykite jį! 

Trečias kalinys, aukštas jaunuolis, pasinaudojęs Gavino mir- 
ties akimirka, leidosi bėgti kiek kojos neša, mėgindamas išsigel- 
bėti. Jis nepastebėtas praslinko pro sargybinį, turėjusį jį saugoti, 
bet neįstengusį atsispirti kartuvių Žavesiui. 

Kažkas sušmėžavo už prekystalio, švystelėjo purvina šviesių 
plaukų kupeta. Bėglį pamatė ir keli kareiviai, jie nuskuodė jam įkan- 
din, bet kiti puldinėjo į visas puses daužydamiesi ir maišydamiesi 
vieni kitiems po kojomis. Per tą sąmyšį kareiviai nieko nepešė. 

Sargybos kapitonas, visas įraudęs, rėkavo, bet jo balsas buvo 
vos girdėti per šurmulį. Priblokštas antrasis kalinys buvo sučiup- 
tas ir skubiai nuvestas į sargybos kiemą, o raudonšvarkiai ėmė 
greitosiomis rikiuotis, čaižomi kapitono balso. 

Džeimis ranka apsivijo man liemenį ir nutempė iš kelio at- 
garmančiai žmonių bangai. Minia siūbtelėjo atgal, kai prieš ją 
išdygo būriai kareivių; susirikiavę į gretas ir piktai, tūžmingai 
vadovaujami seržanto, jie greitai nužygiavo suskirstyti teritorijos 
į keturias dalis. 

— Bus geriausia, jei surasim Ijaną, - tarė Džeimis, stumda- 
mas į šalį įsikarščiavusių pameistrių grupelę. Dirstelėjęs į Fergiu- 
są, mostelėjo galva į kartuves ir apgailėtiną auką. - Pareikalauk 
kūno, gerai? Vėliau susitiksim „Gluosnyje“. 

— Kaip manai, kareiviai jį sučiups? - paklausiau, mums brau- 
nantis per šiek tiek retėjančią minią, skinantis kelią grįsta gatvele 
krautuvininkų prieplaukų link. 

— Viliuosi, taip. Kur jis dėsis? - Jis buvo išsiblaškęs, tarp an- 
takių susimetusi siaura raukšlė. 

Jis vis dar galvojo apie mirusįjį ir į gyvuosius nekreipė dėmesio. 

— Ar Heizas turėjo šeimą? - pasiteiravau. 

Džeimis papurtė galvą. 

- Atnešęs jam viskio, paklausiau apie ją. Sakė, galbūt turįs brolį, 
bet nežinąs, kur jis. Heizas manė, kad netrukus po sukilimo brolis 
buvo išvežtas į Virdžiniją, deja, nuo tada apie jį nieko negirdėjęs. 

Nieko stebėtino, kad negirdėjęs; toks juodadarbis kaip jis ne- 
galėjo susisiekti su giminaičiais Škotijoje, nebent jo darbdavys 
būtų suteikęs jam malonę ir pasiuntęs laišką jo vardu. Ar tas 
darbdavys buvo malonus, ar ne, bet tokio laiško Gavinas Heizas, 
atrodo, negavo, o prieš tremtį jis dešimt metų buvo praleidęs 
Ardsmuro kalėjime. 

— Dankanai! - šūktelėjo Džeimis. 


SVETIMŠALĖ + RUDENS BUŪGNAI 17 


Atsigręžė aukštas, liesas vyriškis ir, jį pažinęs, kilstelėjo ran- 
ką. Jis šovė per minią nelyginant koks kamščiatraukis, vienintele 
ranka mosikuodamas plačiu lanku ir gindamasis nuo praeivių. 

— Mak Duvai, - sveikindamasis jis linktelėjo galvą. - Ponia 
Klere. 

Ilgas, siauras jo veidas buvo susiraukšlėjęs iš sielvarto. Dan- 
kanas kadaise kalėjo Ardsmure su Heizu ir Džeimiu. Kraujui už- 
sikrėtus, neteko rankos, ir tai išgelbėjo jį nuo tremties. Dankanas 
netiko būti parduotas jokiems darbams, todėl bausmė jam buvo 
dovanota ir jis išleistas į laisvę mirti badu, kol galų gale jį rado 
Džeimis. 

- Dieve, duok amžiną atilsį vargšeliui Gavinui, - tarė Dan- 
kanas, liūdnai linguodamas galvą. 

Džeimis kažką burbtelėjo geilų kalba ir persižegnojo. Tada 
išsitiesė ir nusipurtė sunkią dienos naštą, aiškiai dėdamas ne- 
mažas pastangas. 

— Na, gerai. Turiu traukti į dokus susitarti dėl Ijano kelionės, 
o paskui sugalvosim, kaip palaidoti Gaviną. Bet pirmiausia reikia 
išruošti vaikį. 

Yrėmės per žmones dokų link, įsiterpdami tarp būrelių lie- 
žuvautojų, traukdamiesi iš kelio vežimams ir stumiamiems ve- 
žimėliams, įdardantiems į spūstį ir dingstantiems, nes prekyba 
niekam nerūpėjo. 

Nuo kito prieplaukos galo greitai atžygiavo būrys rau- 
donšvarkių ir praskyrė minią it actas, užlašintas ant majonezo. 
Kaitri saulė spindėjo ant durtuvų smaigalių, o ritmingai trypian- 
čios kareivių kojos slopino minios ūžesį lyg duslus būgnas. Juos 
praleisdami net tarškantys vežimėliai ir karučiai kaipmat sustojo. 

— Saugok kišenes, Sasenach, - sumurmėjo Džeimis man į 
ausį, vesdamas pro plyšį tarp vergės su turbanu, glaudžiančios 
du mažus vaikelius, ir gatvės pamokslininko, užsiropštusio ant 
dėžės. Tas šūkalojo nuodėmes ir skiriamą už jas atgailą, deja, per 
triukšmą buvo girdėti koks vienas žodis iš trijų. 

— Jas užsisiuvau, - nuraminau jį, bet vis tiek paliečiau nesun- 
kų svorį, tabaluojantį prie šlaunies. - O kaip tavosios? 

Jis šyptelėjo ir timptelėjo skrybėlę į priekį, nuo ryškios saulės 
primerkdamas tamsiai mėlynas akis. 

— Jos ten, kur turėtų kaboti mano krepšys, jei tokį turėčiau. 
Kol nesusidūriau su mikliapiršte kekše, esu saugus. 

Dirstelėjau į nedidelį kauburėlį, pūpsantį jo bridžių priekyje, 
paskui vėl į jį. Plačiapetis, aukštas, ryškių, dailių bruožų, išdidžios 
kalniečio laikysenos, jis traukė visų moterų, pro kurias ėjo, žvilgs- 
nį, nors ryškius jo plaukus ir slėpė kukli mėlyna trikampė skrybė- 
lė. Skolinti bridžiai jam buvo gerokai per ankšti, bet nemenkino 
bendro įvaizdžio, juolab kad tas įvaizdis jam buvo nė motais. 

— Kekšėms esi vaikščiojanti pagunda, - tariau. - Nenuklysk 
nuo manęs, tave apginsiu. 

Jis nusijuokė, o kai įsmukom į nedidelį laisvą tarpą, paėmė 
man už parankės. 

- Ijanai! - sušuko Džeimis, išvydęs sūnėną per žmonių galvas. 

Netrukus iš minios iššoko aukštas, tęvas, nerangus berniokas, 
braukdamas nuo akių kupetą rudų plaukų ir plačiai šypsodamasis. 

— Jau maniau niekada tavęs nerasiu, dėde! - šūktelėjo jis. — 
Kristau, čia daugiau žmonių nei Lonmarkete, Edinburge! — 
Švarko rankove jis nusišluostė pailgą, gana negražų veidą, ant 
skruosto palikdamas purvo dryžį. 

Džeimis nepritariamai pažvelgė į sūnėną. 

— Regis, tave, Ijanai, nederamai pralinksmino ką tik matytas 
mirštančio žmogaus reginys. 

Ijano mina tučtuojau pasikeitė, jis stengėsi nutaisyti rimtą 
veidą, tinkantį tokioms aplinkybėms. 

— Ak, ne, dėde Džeimi, - paprieštaravo jis. - Nemačiau, kaip 
jis buvo pakartas. - Dankanas kilstelėjo antakį, ir Ijanas kiek nu- 
raudo. - Aš... aš bijojau žiūrėti; tik turėjau... norėjau dar kai ką 
padaryti. 

Džeimis šyptelėjo ir paplekšnojo sūnėnui per nugarą. 

— Nesikrimsk, Ijanai. Ir aš veikiau būčiau į tai nespoksojęs, 
bet Gavinas buvo mano draugas. 

- Žinau, dėde. Labai dėl to gailestauju. - Užuojautos kibirkš- 
tėlė blykstelėjo didžiulėse rudose vaikio akyse, jas vienintelės ga- 
lėjai vadinti gražiomis. Jis pažvelgė į mane. - Buvo baisu, tetulyt? 

- Taip, - atsakiau. - Bet viskas baigta. - Iš užančio išsitrau- 
kiau drėgną nosinę ir pasistiebiau ant pirštų galų, norėdama jam 
nuo skruosto nuvalyti purvą. 

Dankanas sielvartingai pakratė galvą. 

- Vargšas Gavinas. Bet gal geriau greita mirtis nei merdėti 
badu, o jam tai ir tebuvo likę. 

- Eime, - įsiterpė Džeimis, nenorėdamas gaišti laiko bergž- 
džioms dejonėms. - „Gražioji Marija“ turėtų stovėti prie tolimo- 
jo krantinės galo. 

Pamačiau, kaip Ijanas dirstelėjo į Džeimį ir kaupėsi, tarsi ketin- 
tų prabilti, bet Džeimis, jau pasukęs į uostą, spraudėsi per minią. 
Ijanas pažvelgė į mane, gūžtelėjo pečiais ir pasiūlė man parankę. 

Sekėm įkandin Džeimio už sandėlių, išsirikiavusių palei do- 
kus, praleisdami jūreivius, krovikus, vergus, keleivius, pirkėjus ir 
įvairaus plauko prekeivius. Čarlstonas buvo svarbiausias laivybos 
uostas, tad prekyba klestėjo, nes sezono metu iš Europos čia at- 
plaukdavo šimtas laivų per mėnesį. 

„Gražioji Marija“ priklausė Džeimio pusbrolio Džaredo Frei- 
zerio, laimės ieškoti iškeliavusio į Prancūziją ir ten pralobusio iš 
vyno verslo, draugui. Gal pasinaudojus Džaredo vardu pavyks 
įkalbėti „Gražiosios Marijos“ kapitoną, kad parplukdytų Ijaną į 
Edinburgą, leisdamas jam atidirbti už kelionę kaip jungai. 

Tokie ateities planai Ijano anaiptol nedžiugino, bet Džeimis 
nusprendė išsiųsti sūnėną paklydėlį į Škotiją pasitaikius pirmai 
progai. Be kitų rūpesčių, mus čia iš Džordžijos, kur sudužus lai- 
vui pirmąsyk įkėlėm koją į Ameriką, atvijo ir žinia, kad Carlsto- 
ne inkarą išmetusi „Gražioji Marija“. 

Mums traukiant pro smuklę, laukan išėjo nevalyva bufeti- 
ninkė, nešina pamazgų dubeniu. Pamačiusi Džeimį ji sustojo, 
atrėmė dubenį į klubus, kilstelėjo jam antakį ir rūgščia mina iš- 
sišiepė. Jis pražingsniavo į ją nė nedirstelėjęs, nes galvojo vien 
apie tikslą. Moteris atlošė galvą, šliūkštelėjo paplavas ant kiaulės, 
miegančios prie laiptų, ir nėrė į vidų. 

Džeimis stabtelėjo ir, prisidengęs akis, nužvelgė aukštai sty- 
rančius laivų stiebus. Kai priėjau, jis nesąmoningai timptelėjo 
bridžių priekį, kad ne taip veržtų. Paėmiau jam už rankos. 

- Ar šeimos brangenybės vis dar saugios? - sumurmėjau. 

— Nesmagus jausmas, bet jos saugios, - patikino Džeimis. 
Raukydamasis papešė už praskiepo varstelio. - Gal būtų buvę 
geriau jas paslėpti savo sėdynėje. 

— Geriau tavo slėptuvė nei mano, drauguži, - nusišypsojau. - 
Dar imčiau ir surizikuočiau jas nugvelbti. 

Šeimos brangenybės buvo tikras išsigelbėjimas. Į Džordži- 
jos pakrantę mus atbloškė uraganas, šlaputėlius, nuskurusius ir 
be skatiko kišenėje. Teturėjom saują didžiulių vertingų brang- 
akmenių. 

Vyliausi, kad „Gražiosios Marijos“ kapitonas gana palankus 
Džaredui ir priims Ijaną į laivą junga, nes kitaip kelionėje turė- 
tume daug keblumų. 

Iš tikrųjų Džeimio kapšiuke ir mano kišenėje glūdėjo nema- 
žas turtas, bet praktiniu požiūriu brangakmeniai, kol negalėjom 
jų išmainyti, tebuvo paplūdimio akmenėliai. Užėmė nedaug vie- 
tos, juos galėjom vežiotis, deja, paversti pinigais buvo labai sunku. 

Pietų kolonijose beveik visa prekyba vyko mainais, apsikei- 
čiant kvitais ar sąskaitomis, išrašytomis turtingo prekybininko 
arba bankininko. Bet Džordžijoje klestinčių bankininkų tebu- 
vo vienas kitas; o tokių, kurie norėtų įšaldyti pinigus pirkdami 
brangakmenius, pasitaikydavo dar rečiau. Pasiturintis ryžius au- 
ginantis ūkininkas, pas kurį gyvenom Savanoje, mus įtikinėjo 
retai laikęs rankoje du svarus grynaisiais - ir visoje kolonijoje 
vargiai būtum radęs dešimt svarų auksu ir sidabru. 

Be to, mums keliaujant į šiaurę akimis neaprėpiamose drus- 
kingose pelkėse ir pušynuose nebuvo jokių galimybių parduo- 
ti bent vieną brangakmenių. Čarlstonas buvo pirmas ganėtinai 
didelis miestas, kuriame netrūko prekeivių ir bankininkų, vylė- 
mės, kad jie padės parduoti dalį mūsų įšaldyto turto. 

Kažin ar vasarą Čarlstone kas nors ilgai lieka įšalęs, toptelė- 
jo man. Prakaito upeliukai tekėjo per kaklą, lininiai marškiniai 
po liemene buvo šlaputėliai, susimurkšlinę ir prilipę prie kūno. 
Nedvelkė joks vėjas net prie pat uosto, o įkaitusios dervos, pa- 
švinkusių žuvų ir suplukusių darbininkų dvokas dusinte dusino. 

Norėdamas kaip nors atsidėkoti, Džeimis užsispyrė vieną 
brangakmenį padovanoti ponams Olivjė, nors tuodu ir priešta- 
ravo. Tie geri žmonės mus priglaudė, kai sudužus laivui buvom 
išmesti kone ant jų durų slenksčio. Mainais už brangakmenį jie 
parūpino mums vežimą, du arklius, švarių drabužių kelionei 
šiaurėn, maisto ir davė šiek tiek pinigų. 

Mano kišenėje žvangėjo, kas iš jų buvo likę: šeši šilingai ir 
trys pensai, ir tai buvo visas mūsų turtas grynaisiais. 

- Čionai, dėde Džeimi, - atsigręžęs nekantriai paragino dėdę 
Ijanas. - Turiu tau kai ką parodyti. 

— Ir kas tai? - paklausė Džeimis, braudamasis pro daugybę 
prakaituotų vergų, kraunančių dulkėtus džiovintų indigažolių 
gabalus į krovinių laivą, nuleidusį inkarą. - Ir kaip jį gavai, kad 
ir kas tai būtų? Juk tavo kišenėse švilpia vėjai? 

— Jį išlošiau žaisdamas kauliukais, - atsklido balsas iš už ap- 
lenkto vežimo, kaupino grūdų, paties Ijano nematėme. 

— Kauliukais! Ijanai, dėl Dievo meilės, tu negali lošti neturė- 
damas nė skatiko! - Nepaleisdamas mano rankos, Džeimis stū- 
mėsi per žmones vydamasis sūnėną. 

— Tu nuolatos tai darai, dėde Džeimi, - atšovė vaikis laukda- 
mas mūsų. - Lošei visose smuklėse ir užeigos namuose, kur tik 
apsistodavom. 

- Po galais, Ijanai, lošiau kortomis, ne kauliukais! Žinau, ką 
dariau! 

— Aš taip pat, - atšovė Ijanas, patenkintas savimi. - Ir išlo- 
šiau, ar ne? 

Džeimis užvertė akis į dangų, melsdamas kantrybės. 

— Vaje, Ijanai. Bet džiaugiuosi, kad grįžti namo, kol dar ne- 
spėjai prarasti galvos. Ar pažadi nelošti su jūreiviais? Laive nuo 
jų nepaspruksi. 

Ijanui buvo nė motais; jis priėjo prie plaukuotos griuvenos, 
pririštos stora virve. Vaikis sustojo ir atsisuko, mostelėdamas į 
padarą prie kojų. 

— Matote? Šuo, - išdidžiai pasakė. 

Greitai atatupsta žengtelėjau už Džeimio, įsikirtusi jam į ranką. 

— Ijanai, - paprieštaravau, - čia ne šuo. Vilkas. Perkūniškai 
didelis vilkas, ir, manau, turi nuo jo nešti kudašių, kol tau neiš- 
kando sėdynės. 

Vilkas abejingai pakreipė ausį mano pusėn, bet aš jam pasi- 
rodžiau neįdomi, ir ausis trūktelėjo atgal. Jis toliau tupėjo, lekuo- 
damas ir dūsuodamas iš karščio, didžiules geltonas akis įsmeigęs 
į Ijaną. Spoksojo taip įdėmiai, kad tas, kas nebuvo susidūręs su 
vilku, būtų pamanęs jį taip rodant ištikimybę. Deja, su tokiu pa- 
daru jau buvau susitikusi. 

- Tokie žvėrys labai pavojingi, - pasakiau. - Vos pažvelgę į 
tave puola. 

Nepaisydamas mano žodžių, Džeimis pasilenkė ir ėmė ap- 
žiūrinėti Žvėrį. 

- Jis juk ne tikras vilkas? 

Lyg ir susidomėjęs, Džeimis atkišo kumštį tariamam šuniui, 
siūlydamas pauostyti savo krumplius. Užsimerkiau manydama, 
kad jis tikrai liks be plaštakos. Neišgirdusi riksmo, atsimerkiau ir 
pamačiau jį, atsiklaupusį ant žemės ir vėpsantį į žvėries šnerves. 

— Gražus padaras, Ijanai, - pagyrė Džeimis, bičiuliškai kasy- 
damas padarui pasmakrę. Geltonos akys kiek prisimerkė: ar iš 
malonumo, sulaukus tokio dėmesio, ar - labiau tikėtina - žvėris 
lūkuriavo, kada galės nukąsti Džeimiui nosį. - Bet jis stambesnis 
už vilką, galva ir krūtinė didesnė, kur kas ilgesnės kojos. 

— Jo motina - airių vilkogaudžio patelė, - nekantraudamas 
paaiškino Ijanas, pritūpęs prie Džeimio, glostydamas didžiulę 
pilkai rudą nugarą. - Stojus karščiui, ji nurūko į mišką, o grįžo 
su jaunikliu... 

— Ak, taip, suprantu. 

Džeimis geilų kalba ėmė tyliai niūniuoti baisūnui, paėmęs 
jam už milžiniškų pėdų glostė gauruotų pirštų pagalvėles. Iš- 
lenkti juodi nagai buvo kokių dviejų colių. Žvėris prisimerkė, 
silpnas vėjelis kedeno tankų sprando kailį. 

Pažvelgiau į Dankaną, šis kilstelėjo antakius, patraukė pečiais 
ir atsiduso. Jis nemėgo šunų. 

— Džeimi, - pratariau. 

- Balach Boidheach* - pasakė Džeimis vilkui. - Argi tu ne 
gražuolis? 

- Ir ką jis ėda? - paklausiau kiek per garsiai. 

Džeimis liovėsi glostęs žvėrį. 

— Ak, - pasakė ir su šiokiu tokiu gailesčiu pažvelgė į geltona- 
kį padarą. - Ką gi, - jis atsistojo, nenoromis purtydamas galvą, - 
tavo tetulė teisi, Ijanai. Kuo ji šersim? 

- Ai, su juo jokio vargo, dėde Džeimi, - nuramino Ijanas. - 
Susimedžioja grobį pats. 

- Čia? - pasidairiau į sandėlius ir nutinkuotas parduotuves, 
išsirikiavusias už jų. - Ir ką gi jis medžioja? Mažus vaikus? 

Ijanas truputį įsižeidė. 

- Žinoma, ne, tetulyt. Jis gaudo žuvis. 

Matydamas tris skeptiškus veidus, Ijanas atsiklaupė ir, abiem 
rankom suėmęs žvėries snukį, šiaip taip jį pražiodė. 

- Tikrai! Prisiekiu, dėde Džeimi! Štai, pauostyk kvapą, sklin- 
dantį jam iš nasrų! 

Džeimis įtariai nužvelgė dvi eiles įspūdingai tviskančių ilčių 
ir pasitrynė smakrą. 

— Aš... ak, patikėsiu tavo žodžiu, Ijanai. Bet net jeigu yra taip, 
kaip sakai, dėl Dievo meilės, saugok savo pirštus, vaikine! 

Ijano gniaužtai atsileido, ir didžiuliai nasrai kaukštelėdami 
užsišovė. Ant akmeninės krantinės ištiško seilės. 

— Man nieko nenutiko, dėde, - linksmai pasakė Ijanas, į bri- 
džius šluostydamasis ranką. - Jis tikrai man neįkąs. Jo vardas Rolas. 

Džeimis krumpliais persibraukė viršutinę lūpą. 

—- Mmfm. Na ką gi, kad ir kuo jis vardu ir ką ėda, abejoju, ar 
„Gražiosios Marijos“ kapitonas bus toks malonus ir leis jį laikyti 
įgulos kajutėje. 

Ijanas tylėjo, bet laiminga išraiška nedingo. Tiesą sakant, jis 
dar labiau nudžiugo. Džeimis dirstelėjo į jį, o pamatęs švytintį 
sūnėno veidą įsitempė. 

— Ne, - pasibaisėjo jis. - O ne. 


* Gražuolis draugužis (geilų k.). 


24 DIANA GABALDON 


— Taip, - tarė Ijanas. Liesą jo veidą perskėlė plati linksma šyp- 
sena. - Laivas išplaukė prieš tris dienas, dėde. Mes pavėlavom. 

Džeimis kažką pasakė geilų kalba, bet žodžių nesupratau. 
Dankanas buvo pasipiktinęs ir sukrėstas. 

— Prakeikimas! - angliškai tarė Džeimis. - Po šimts velnių! 

Jis nusivožė skrybėlę ir ranka smarkiai pasitrynė veidą. Buvo 
sukaitęs, susivėlęs ir baisiai suirzęs. Išsižiojo, mintyse pasakė 
tai, ką ketino, ir susičiaupė. Tada pirštais šiurkščiai persibraukė 
plaukus, trūktelėjo kaspiną ir paleido gaurus. 

Ijanas atrodė sumišęs. 

— Atsiprašau, dėde. Pasistengsiu nepridaryti tau rūpesčių, ti- 
krai pasistengsiu. Ir galiu dirbti; maistui užsidirbsiu. 

Kai Džeimis pažvelgė į sūnėną, jo veidas sušvelnėjo. Sunkiai 
atsidusęs, paplekšnojo Ijanui per petį. 

- Nesuprask manęs klaidingai, kad nenoriu tavęs, Ijanai. Ži- 
nai, labiausiai už viską norėčiau, kad būtum su manim. Bet, po 
paraliais, ką pasakytų tavo motina? 

Ijano veidas vėl paraudo. 

— Nežinau, dėde, bet ji tai pasakytų Škotijoje, ar ne? O mes čia. 

Jis apkabino Rolą ir priglaudė. Šis gestas vilką, regis, nuste- 
bino, bet netrukus jis iškorė ilgą rausvą liežuvį ir žaviai palaižė 
Ijanui ausį. Ragauja, ar skanus, ironiškai pamaniau. 

— Be to, - pridūrė vaikis, - ji puikiai žino - aš saugus; juk 
parašei jai iš Džordžijos, kad esu su tavim. 

Džeimis išspaudė kreivą šypseną. 

— Abejoju, kad tokia žinia ją iš tikrųjų nuramins ir paguos, 
Ijanai. Ji seniai mane pažįsta. 

Jis atsiduso, vėl užsimaukšlino skrybėlę ir atsigręžė į mane. 

— Man labai reikia išgerti, Sasenach, - tarė. - Susiraskim smuklę. 


== 


„Gluosnis“ skendėjo prieblandoje, gal jame ir būtų buvę vėsu, 
jei nebūtų buvę pilna žmonių. Suolai ir stalai buvo užsėsti Žio- 
plių, atėjusių paspoksoti į kartuves, ir jūreivių iš dokų, tad smu- 
klėje buvo tvanku ir karšta kaip garinėje pirtyje. Įžengusi į alinę, 

įtraukiau oro, tada greitai iškvėpiau. Tarsi būčiau kvėpavusi per 
nešvarių skalbinių gniužulą, įmirkusį aluje. 

Rolas akimoju įrodė, ko vertas: perskyrė minią kaip Raudo- 
nąją jūrą, išdidžiai stypindamas per alinę, iššiepęs iltis ir be pa- 
liovos tyliai urgzdamas. Matyt, smuklėse jam buvo tekę lankytis 
ne sykį. Patenkintas, kad nuvijo lankytojus nuo kampinio suolo, 
susiraitė po stalu ir užsnūdo. 

Pasislėpęs nuo saulės ir regėdamas prieš save didžiulį alavinį 
bokalą tamsiojo nesmarkiai putojančio elio, Džeimis greitai at- 
gavo savitvardą. 

- Turime dvi galimybes, - tarė jis, nuo smilkinių nusibrauk- 
damas prakaituotus plaukus. - Kurį laiką galėtume pagyventi 
Čarlstone, kol rasime pirkėją bent vienam brangakmenių ir nu- 
pirksime Ijanui kelionės bilietą į kitą laivą Škotijon. Arba galime 
traukti šiaurėn į Baimės kyšulį ir tenai ieškoti laivo, išplaukiančio 
iš Vilmingtono ar Niu Berno. 

— Sakyčiau, traukiam į šiaurę, - nedelsdamas tarė Danka- 
nas. - Juk Baimės kyšuly turi giminaičių? Mintis, kad reikės ilgai 
trintis tarp svetimų, man atgrasi. Be to, tavo gentainiai pasirū- 
pintų, kad nebūtume nei apgauti, nei apvogti. O čia... - Jis kilste- 
lėjo petį, vaizdžiai rodydamas į mus supančius ne škotų kilmės — 
ir, akivaizdu, suktus - žmones. 

— Ak, varom į šiaurę, dėde! - skubiai sušuko Ijanas, Džeimiui 
nė nespėjus atsakyti Dankanui, ir rankove nusišluostė elio putų 
ūsiukus. - Kelionė gali būti pavojinga, tad jums reikės dar vieno 
žmogaus apsaugai, ką? 

Džeimis paslėpė veidą už bokalo, bet sėdėjau arti, todėl paju- 
tau, kaip jį nukrėtė šiurpulys. Jis iš tikrųjų labai mylėjo sūnėną. 
Bet turėjo pripažinti, kad Ijanui nuolat kas nors nutinka. Daž- 
niausiai ne dėl jo kaltės, bet jis vis tiek gebėdavo įsivelti į bėdas. 

Prieš metus vaikį buvo pagrobę piratai ir, stengdamiesi jį iš- 
gelbėti, aplinkiniais ir dažnai pavojingais keliais atsidūrėm Ame- 
rikoje. Pastaruoju metu nieko neįvyko, bet supratau, kad Džei- 
mis trokšta išsiųsti penkiolikmetį sūnėną į Škotiją pas motiną, 
kol neištiko rimtesnė bėda. 

— Na... be abejo, Ijanai, - atsakė Džeimis, nuleisdamas bo- 
kalą. Jis uoliai vengė mano žvilgsnio, bet mačiau trūkčiojantį jo 
lūpų kamputį. - Labai padėtum, bet... 

— Gal sutiktume raudonodžių indėnų! - išplėtęs akis šūkte- 
lėjo Ijanas. Jo veidas, jau įdegęs saulėje, švytėjo užplūdus tokiam 
maloniam lūkesčiui. - Arba žvėrių! Daktaras Šternas pasakojo, 
kad Karolinos tyrlaukiuose knibždėte knibžda piktų padarų: 
meškų, laukinių kačių, pavojingų pumų ir šlykščiai dvokiančių 
gyvūnų, kuriuos indėnai vadina skunkais! 

Užspringau eliu. 

— Kas jums, tetule? - Ijanas susirūpinęs pasilenkė per stalą. 

— Nieko, - sušvokščiau, skarele šluostydamasi prakaitu srū- 
vantį veidą. Nuo krūtinės nubraukiau užtiškusio elio lašus, kils- 
telėdama liemenės audinį nuo kūno ir vildamasi, kad tenai pa- 
teks šiek tiek oro. 

Paskui pagavau Džeimio žvilgsnį, jis jau buvo susitvardęs, 
kad nesusijuoktų, veide susimetusi nerimo ir rūpesčio raukšlė. 

— Skunkai nepavojingi, - sumurmėjau, dėdama ranką jam 
ant kelio. 

Įgudęs ir bebaimis medžiotojas gimtosiose Aukštumose, 
Džeimis buvo linkęs apdairiai vengti nepažįstamos Naujojo Pa- 
saulio gyvūnijos. 

— Mmfm. - Rūpesčio raukšlės išsilygino, tik tarp antakių ne- 
pranyko. - Gal ir taip, bet ką pasakysi apie kitus žvėris? Kažin ar 
turėdamas tik šitą, - jis palietė didelį peilį makštyse prie diržo, — 
norėčiau susidurti su lokiu ar laukinių gauja? 

Visą kelionę nuo pat Džordžijos Džeimis nerimavo, kad tu- 
rim mažai ginklų, o Ijanui tauškiant apie indėnus ir žvėris jo 
mintys vėl ėmė suktis tik apie tai. Be Džeimio peilio, dar buvo 
nedidelis Fergiuso peiliukas, tinkamas virvei pjauti ir šakelėms 
prakurams ruošti. Štai ir visa mūsų ginkluotė. Ponai Olivjė ne- 
turėjo atliekamų šautuvų ar kardų. 

Iš Džordžijos į Čarlstoną keliavom su būreliu ūkininkų, augi- 
nančių ryžius ir indigažoles. Visi buvo ginkluoti peiliais, pistole- 
tais ir muškietomis, nes gabeno savo produktus į uostą, iš kurio 

šie turėjo būti išplukdyti šiaurėn, į Pensilvaniją ir Niujorką. Jei 
susiruošim į Baimės kyšulį, būsim vienui vieni ir be ginklų. Nie- 
kaip neapsiginsime nuo tų, kas išnirs iš miškų tankmės. 

Bet traukti į šiaurę spyrė rimtos priežastys, o viena jų - pini- 
gų stygius. Baimės kyšuly įsikūrusi gausiausia visoje Amerikoje 
škotų kalniečių kolonija. Keliuose miesteliuose gyveno vien ško- 
tai, emigravę iš Škotijos per pastaruosius dvidešimt metų, kilus 
suirutei po Kulodeno mūšio. Tarp emigrantų buvo ir Džeimio 
giminaičių, kurie, žinojau, mielai mus priglaustų: suteiktų pasto- 
gę, lovą ir duotų laiko įsikurti šiame svetimame krašte. 

Džeimis vėl išgėrė elio ir linktelėjo Dankanui. 

— Ką gi, pritariu tau, Dankanai. - Jis atsilošė į smuklės sieną, 
atsainiai dairydamasis po pilnutėlį kambarį. - Ar nejauti į nuga- 
rą įremtų akių? 

Mano nugara perbėgo šiurpulys, nors ja ir žliaugė prakaitas. 
Dankano akys kiek išsiplėtė, paskui prisimerkė, bet jis neatsigręžė. 

— Aha, - atsakė jis. 

— Kieno tos akys? - paklausiau, gana nervingai dairydamasi. 

Nemačiau nieko, kas būtų mumis domėjęsis, nors kas nors 
gal stebėjo slapčia; smuklėje šurmuliavo smarkokai įkaušę žmo- 
nės, per klegesį vos girdėjai, ką kalba arčiausiai sėdintieji. 

— Niekas į mus nespokso, Sasenach, - atsakė Džeimis, pa- 
šnairavo į mane ir nusišypsojo. - Nesibaimink, pavojus mums 
negresia. Tik jau ne čia. 

— Dar ne, - įsiterpė Inesas ir pasilenkė prisipilti dar vieno 
bokalo elio. - Juk supranti, Gavinui kartuvėse šūktelėjo Mak 
Duvas. Bus tokių, kurie atkreipė dėmesį: tas Mak Duvas - ne iš 
kelmo spirtas, - abejingai pridūrė jis. 

- Ūkininkai, atkeliavę su mumis iš Džordžijos, jau bus par- 
davę savo atsargas ir dabar atsipūtę tikriausiai švenčia panašio- 
se į šią vietose, - pasakė Džeimis, įdėmiai spoksodamas į savo 
bokalo raštą. - Visi jie sąžiningi, bet žmonėms burnos neužkiši, 
Sasenach. O pasakojimas įdomus, ar ne? Žmonės, atblokšti ura- 
gano. Ir labai tikėtina, kad kuris nors žino, ką mes gabenam. 

— Suprantu, - burbtelėjau, ir tikrai tam nedaug proto reikėjo. 

Žmonės mumis susidomėjo, nes pažinojom nusikaltėlį ir ne- 
begalime dėtis paprastais keliautojais. Jei brangakmenių pirkėjo 
paieškos užruks, o atrodo, kad taip ir bus, rizikuojam privilioti 
apsukrių vagių arba atkreipti anglų valdžios dėmesį. Neviliojo 
nei viena, nei kita. 

Džeimis paėmė bokalą, godžiai gurkštelėjo ir atsidusęs jį pastatė. 

— Ne. Manau, užsibūti mieste neprotinga. Pasirūpinsim, kad 
Gavinas būtų deramai palaidotas, ir nakvynei susirasim saugią 
vietelę miške už miesto. Rytoj nuspręsim, ar liekam, ar iškeliaujam. 

Mintis, kad dar kelias naktis teks praleisti miške - su skun- 
kais ar be jų, neguodė. Suknelės nebuvau nusivilkusi jau aštuo- 
nias dienas, tik mums stabtelėjus netoli kokio upelio apsiplauda- 
vau slaptas kūno vieteles. 

Troškau atsigulti į tikrą lovą, tegul ir apniktą blusų, ir gau- 
ti progą nusigremžti savaitės kelionės purvą. Vis dėlto Džeimis 
buvo teisus. Atsidusau liūdnai žiūrėdama į rankovės apkraštą, 
papilkusį ir purviną nuo ilgo dėvėjimo. 

UŪmai atsilapojo smuklės durys, atitraukdamos mane nuo 
minčių, ir į sausakimšą kambarį įsiveržė keturi raudonšvarkiai 
kareiviai. Uniformuoti nuo galvos iki kojų, iš muškietų styrojo 
durtuvai, aiškiai čia užsuko ne elio išgerti ar kauliukais pažaisti. 

Du kareiviai skubiai apėjo ratu kambarį, dirsčiodami po sta- 
lais, vienas dingo virtuvėje už kambario. Ketvirtas budėjo prie 
durų, blyškiomis akimis nužiūrinėdamas žmones. Jo žvilgsnis 
stabtelėjo ties mūsų stalu ir trumpam įsmigo į mus spėliodamas, 
bet paskui nukrypo į kitus, be paliovos kažko ieškodamas. 

Išoriškai Džeimis laikėsi ramiai, lyg niekur nieko gurkšnojo 
elį, bet man nepraslydo pro akis, kad jo plaštaka pamažu susi- 
gniaužė į kumštį. Dankanas tvardėsi prasčiau, todėl nulenkė gal- 
vą, norėdamas paslėpti miną. Raudonšvarkio akivaizdoje laisvai 
nesijaučia joks vyras, ir dėl svarių priežasčių. 

Bet kitų smuklės lankytojų pasirodę kareiviai netrikdė. Gru- 
pelė dainininkų, susibūrusių kampe prie židinio, vėl užtraukė 
nepabaigiamą dainą „Pripilk visas taures“, o tarp bufetininkės ir 
poros pameistrių įsiplieskė audringas ginčas. 

Nieko nepešęs, iš virtuvės grįžo kareivis. Nemandagiai per- 
žengęs žaidėjų kauliukus ant židinio pado, priėjo prie bendrų, 
jau stoviniuojančių prie durų. Kareiviams braunantis iš smuklės, 
vidun įsispraudė liekna Fergiuso figūrėlė, jis prisiplojo prie durų 
staktos, kad jo neužgautų švytuojančios alkūnės ir muškietų 
buožės. 

Vieno kareivio akys užkliuvo už metalo ir smalsiai susmigo į 
kablį, kuris Fergiusui atstojo prarastą kairę ranką. Jis aštriai per- 
bedė Fergiusą, bet paskui užsimetė ant peties muškietą ir nusku- 
bėjo įkandin draugų. 

Fergiusas atsiyrė per minią ir klestelėjo ant suolo šalia Ijano. 
Buvo įkaitęs ir suirzęs. 

— Tas kraugerys salaud*, - tiesiai be įžangų rėžė. 

Džeimio antakiai šovė į viršų. 

- Kunigas, - paaiškino Fergiusas. Čiupęs bokalą, kurį jam 
pastūmė Ijanas, puolė maukti, liesas kaklas gokčiojo, kol bokalas 
buvo ištuštintas. Pastatęs jį, sunkiai iškvėpė ir sėdėjo markstyda- 
masis jau kur kas laimingesnis. Atsiduso ir nusišluostė burną. — 
Už tai, kad žmogus būtų palaidotas kapinėse prie bažnyčios, lupa 
dešimt šilingų, - pasakė. - Aišku, Anglikonų bažnyčia; katalikų 
čia nėra. Šlykštus lupikautojas! Žino, kad neturim iš ko rink- 
tis. Vargu ar kūnas laikys iki saulėlydžio. - Jis pasikišo ranką po 
kaklaskare ir nuo sprando atplėšė susiglamžiusią nuo prakaito 
medvilnę, paskui kelis kartus vožė kumščiu į stalą, norėdamas 
atkreipti padavėjos, kuri dėl nuolatinių lankytojų spūsties jau 
buvo nusivariusi nuo kojų, dėmesį. - Tam nutukusiam paršui 
pasakiau, kad tu spręsi, ar sumokėsi jam, ar ne. Juk galėtume jį 
palaidoti ir miške. Bet tada mums reikėtų nusipirkti kastuvą, - 
raukydamasis pridūrė jis. - Tie gobšūs miestelėnai žino, kad mes 
svetimšaliai, jei galės, atims iš mūsų paskutinį skatiką. 

Paminėdamas paskutinį skatiką, jis buvo rizikingai arti tie- 
sos. To, ką turėjau, pakaktų nusipirkti padoraus maisto ir juo 
apsirūpinti kelionei į šiaurę; gal dar liktų kelioms naktims na- 

kvynės namuose. Bet tai ir viskas. Mačiau, kaip Džeimio akys 
laksto po kambarį, jis suko galvą, kaip prasimanyti pinigų lošiant 
kauliukais arba kortomis. 

Geriausi lošėjai - kareiviai ir jūrininkai, bet alinėje jų sėdėjo 
vos keletas: matyt, beveik visa įgula griozdžia miestą ieškodama 
bėglio. Viename kampe būrelis vyrų garsiai ir smagiai šnekėjosi, 
palinkę virš ąsočių brendvynio; du iš jų dainavo, veikiau, mėgi- 
no, ir jų pastangos linksmino bičiulius. Juos pamatęs, Džeimis 
vos linktelėjo ir vėl atsigręžė į Fergiusą. 

- Ir kur padėjai Gaviną? - paklausė Džeimis. 

Fergiusas įgaužė petį. 

— Paguldžiau į vežimą. Jo drabužius išmainiau su skuduri- 
ninke į įkapes, be to, suderėjau, kad numazgotų kūną. - Jis šypte- 
lėjo Džeimiui. - Nesijaudinkit, milorde; jis atrodo visai padoriai. 
Bent dabar, - pridūrė prie lūpų keldamas pilną bokalą elio. 

— Vargšas Gavinas. - Dankanas Inesas kilstelėjo bokalą, pa- 
gerbdamas kritusį bendražygį. 

— Sldinte*, - atsakė Džeimis ir pakėlė savo bokalą. Tada jį pa- 
dėjo ir atsiduso. - Jam nepatiktų būti palaidotam miške, - tarė. 

— Kodėl? - pasiteiravau, pagauta smalsumo. - Nemanau, kad 
jam būtų svarbu, kur bus pakastas. 

— Ak, ne, mes negalime šitaip pasielgti, ponia Klere. - Dan- 
kanas kategoriškai krestelėjo galvą. Šiaip buvo santūrus žmogus, 
todėl ūmai prasiveržę jausmai mane nustebino. 

— Jis bijojo tamsos, - tyliai pasakė Džeimis. Atsisukau ir 
įsmeigiau į jį akis, o jis man kreivai šyptelėjo. - Su Gavinu Hei- 
zu gyvenau beveik tiek pat, kiek su tavim, Sasenach, ir kur kas 
ankštesnėse patalpose. Jį puikiai pažinojau. 

— Taip, jis bijojo būti vienas tamsoje, - įsiterpė Dankanas. - Jį 
baisiausiai gąsdino tannagach - dvasios. Pailgame, liūdname jo 
veide klajojo žvilgsnis, nukreiptas į prisiminimus, ir supratau, 
kad jis mena kalėjimo kamerą, kurioje sėdėjo kartu su Džeimiu, 
Gavinu Heizu ir dar keturiasdešimčia kitų vyrų jiems prailgusius 

trejus metus. - Prisimeni, Mak Duvai, kaip vieną naktį jis mums 
pasakojo apie susidūrimą su tannasą*? 

- Prisimenu, Dankanai. O, kad galėčiau tai pamiršti. - Džei- 
mis suvirpėjo, nors smuklėje buvo karšta ir tvanku. - Po jo pa- 
sakojimo pusę nakties nesudėjau bluosto. 

— O ką jis pasakojo, dėde? - Ijanas, parimęs virš puodelio su 
eliu, spoksojo apvaliomis akimis. Skruostai nuraudę, šlapi, ka- 
klaskarė susiglamžiusi nuo prakaito. 

Džeimis mąsliai ranka persibraukė burną. 

— Aukštumose buvo vėlyvas šaltas ruduo, tarpas, kai keičia- 
si metų laikai ir nusistovėjęs oras pranašauja, kad žemė sutirtės 
nuo atslenkančio speigo, - ėmė pasakoti jis. Patogiai įsitaisęs ant 
suolo, atsilošė rankoje laikydamas bokalą elio. Kreivai šyptelėjo ir 
timptelėjo kaklo raukšlę. - Ne taip, kaip dabar, ar ne? Tą vakarą 
Gavino sūnus parvarė karves, bet vienos stigo. Vaikinas gyvulio 
ieškojo kalvose, duburiuose, niekur nerado. Todėl Gavinas prista- 
tė sūnų pamelžti kitas dvi karves, o pats leidosi ieškoti dingusios. 

Džeimis lėtai tarp delnų sukiojo alavinį bokalą, stebeilyda- 
mas į tamsų elį, tarsi jame regėtų aukštas, juodas kaip naktis 
Škotijos viršukalnės ir ūką, plevenantį virš rudeninių tarpeklių. 

- Jis kiek paėjėjo, ir trobelė už nugaros išnyko. Kai atsigręžė, 
nebematė šviesos, spingsinčios lange, nebuvo girdėti jokio kito 
garso, tik ūžavo ir virkavo vėjas. Buvo šalta, bet jis slinko toliau, 
maknodamas per purvą ir viržyną, po batais trakšint ledui. Iš 
miglos išniro nedidelė giraitė, ir Gavinas, manydamas, kad kar- 
vė gal prisiglaudė po medžiais, patraukė giraitės link. Pasak jo, 
tenai augo beržai, visi jau be lapų, bet šakos buvo suaugusios, ir 
jis turėjo palenkti galvą, kad pralįstų. Žengęs kiek toliau, pamatė, 
kad tai visai ne giraitė, o medžių ratas. Medžiai didingi, aukšti, 
augantys vienodu atstumu, o tarp jų želiantys žemesni medeliai 
sudarė šakų sieną. To rato viduryje stūksojo akmenų piramidė. 

Smuklėje buvo labai karšta, bet pasijutau, lyg per mano stu- 
burą būtų slydęs tirpstantis ledokšnio gabalėlis. Akyse regėjau 

senovines akmenų piramides Aukštumose, ir man jos pasirodė 
šiurpokos net ryškioje dienos šviesoje. 

Džeimis siurbtelėjo elio ir nusišluostė prakaito srovelę, te- 
kančią smilkiniu. 

— Gavinas pasijuto keistai. Nors ta vieta jam, kaip ir visiems, 
buvo žinoma, ją lenkdavo iš tolo. Vieta tikrai buvo keista. O tvy- 
rant tamsai ir spaudžiant šaltukui, atrodė dar klaikiau negu dieną. 
Senovinė piramidė stūksojo sukrauta iš uolų nuolaužų ir buvo 
apdėta akmenimis. Jis atsidūrė prieš juodą kapo angą. Suprato, 
kad tai vieta, į kurią žmogui, neturinčiam galingo amuleto, ne- 
valia kelti kojos, jam taip pat. Ant kaklo turėjo pasikabinęs tik 
medinį kryželį. Todėl jį suspaudęs persižegnojo ir nusigręžęs nu- 
spūdino šalin. - Džeimis nutilo, norėdamas atsigerti elio. - Bet 
kai Gavinas nutolo nuo giraitės, už nugaros išgirdo žingsnius. 

Pamačiau, kaip Ijanas nurijo seilę ir gerklėje šoktelėjo Ado- 
mo obuolys. Jis nejučiomis apkabino puodelį su eliu, akis įsmei- 
gęs į dėdę. 

— Gavinas nesidairė atgal, - toliau pasakojo Džeimis, - nė ne- 
sustojo. O žingsniai neatsilikdami sekė jam iš paskos. Jis kllampo- 
jo per durpes, prisisunkusias vandens, tokio šalto, kad buvo ap- 
sitraukusios ledo plutele. Girdėjo, kaip po kojomis traška durpės 
ir pokši lūžtantis ledas už nugaros. Jis nepaliovė ėjęs šaltą, tamsią 
naktį, žvelgdamas į priekį, ar neišvys Žiburėlio, spingsinčio tro- 
belės lange, kur žmona buvo pastačiusi žvakę. Šviesos vis nebuvo 
matyti, ir jis ėmė baimintis, kad pasiklydo tarp viržių ir tamsių 
kalvų. Visą tą laiką jį persekiojo Žingsniai, garsiai aidėdami ausy- 
se. Galų gale nebeištvėrė ir, sugriebęs kryžių ant kaklo, atsisuko 
garsiai šaukdamas, ketindamas pažvelgti į akis persekiotojui. 

— Ir ką išvydo? - Ijano vyzdžiai, tamsūs nuo elio ir iš nuosta- 
bos, išsiplėtė. Džeimis dirstelėjo į vaikį, paskui - į Dankaną, jam 
linktelėdamas, kad šis toliau pasakotų istoriją. 

— Anot jo, tai buvo pavidalas, panašus į žmogaus, tačiau be- 
kūnis, - tyliai tarė Dankanas. - Visas baltas, tarsi iš miglos. Bet 
ten, kur turėtų būti akys, žiojėjo didžiulės skylės. Tuštutėlės, juo- 
dos, bauginančios, regis, iš kūno galinčios išsiurbti sielą. 

— Bet Gavinas toliau laikė kryžių prieš veidą, garsiai melsda- 
masis švenčiausiajai Mergelei. - Džeimis vėl susikaupęs pasakojo 
palinkęs, o nuo blausios ugnies šviesos profilis atrodė auksinis. - 
Gavinas ėmė trauktis atatupstas, nedrįsdamas vėl nusigręžti. Jis 
ėjo atbulas, klupiniuodamas, slysčiodamas, baimindamasis, kad 
bet kurią akimirką užsiliepsnos arba nugarmės nuo stataus skar- 
džio ir nusisuks sprandą, bet dar labiau bijojo atsukti tam šaltam 
pavidalui nugarą. Jis nežinojo, kaip ilgai slenka, tik juto virpan- 
čias iš silpnumo kojas, kol galop išvydo migloje žybčiojančią 
švieselę. Savo trobelę ir jos lange degančią žvakę. Apsidžiaugęs 
suriko ir pasuko prie durų, bet šalta būtybė negaišdama pra- 
sklendė pro jį ir pastojo jam kelią. 

Žmona lūkuriavo Gavino ir, išgirdusi vyro riksmą, tučtuo- 
jau nuskubėjo prie durų. Gavinas jai šūktelėjo, kad susimildama 
neitų laukan, o griebtų amuletą ir nubaidytų tannasą. Ji žaibiš- 
kai stvėrė puodą iš palovio ir mirtos šakelę, perrištą raudonu ir 
juodu siūlu, su ja laimindavo karves. Tada apšlakstė durų stak- 
tą vandeniu, o šaltas pavidalas pašoko aukštyn ir apžergė durų 
sąramą. Gavinas pralėkė po juo, užsklendė duris ir prastovėjo 
žmonos glėby iki aušros. Jie degino žvakę kiaurą naktį, o ir vėliau 
Gavinas Heizas nebeišeidavo iš namų po saulės laidos iki pat tos 
dienos, kai iškeliavo kautis už princą Tearlachą. 

Kai Džeimis baigė pasakojimą, atsiduso net Dankanas, nors 
buvo jį girdėjęs. Ijanas persižegnojo, paskui droviai apsidairė, 
bet, regis, niekas to nepastebėjo. 

— Dabar Gavinas iškeliavo į tamsybes, - tyliai tarė Džeimis. - 
Tačiau neleisim jam atgulti į nepašventintą žemę. 

- Ar jie rado tą karvę? - paklausė kaip visada praktiškas 
Fergiusas. 

Džeimis kilstelėjo antakį Dankanui, o šis atsakė: 

- O taip, rado. Kitą rytą. Vargšo gyvulio kanopos buvo ap- 
lipusios purvu ir akmenėliais, jo žvilgsnis buvo pamišėliškas, 
akys vėl nukrypo į Fergiusą. - Pasak Gavino, - aiškino jis, — 
karvė atrodė taip, lyg būtų nurisnojusi pragaran ir grįžusi atgal. 

— Dievulėli. - Ijanas godžiai mauktelėjo elio, aš taip pat. 

Kampe sėdintys ūžautojai mėgino užtraukti „Kapitoną Griaus- 
tinį , bet kaskart nutildavo, bejėgiškai prapliupdami juoku. 

Ijanas pastatė puodelį ant stalo. 

— O kas nutiko jiems? - pasiteiravo susirūpinęs. - Gavino 
žmonai ir sūnui? 

Džeimio akys susidūrė su manosiomis, ir jo ranka palietė 
man šlaunį. Be žodžių supratau, kuo viskas baigėsi Heizų šeimai. 
Jei ne Džeimio drąsa ir užsispyrimas, tikriausiai tokio pat likimo 
būtume sulaukusios ir mudvi su Briana, mūsų dukterimi. 

— To Gavinas taip niekada ir nesužinojo, - tyliai atsakė Džei- 
mis. - Nieko daugiau negirdėjo apie žmoną. Gal mirė iš bado 
arba buvo išvaryta į šaltį numirti. Gavino sūnus kovėsi su juo 
Kulodeno mūšyje. Vos į mūsų kamerą pakliūdavo žmogus, te- 
nai kovęsis, Gavinas puldavo jo klausinėti: „Ar nematei drąsaus 
jaunuolio Arčio Heizo, maždaug tokio ūgio? - Jis nesąmoningai 
atmatavo nuo grindų maždaug penkias pėdas, mėgdžiodamas 
Heizą. - Maždaug penkiolikos metų vaikio, su žalia languota 
skraiste ir nedidele paauksuota sege.“ Bet neatsirado nė vieno, 
kuris būtų jį regėjęs, ir niekas nematė jo, kritusio mūšyje ar sė- 
kmingai pabėgusio. 

Džeimis gurkštelėjo elio, įbedęs akis į britų karininkus, ką 
tik įsitaisiusius kampe. Lauke jau buvo tamsu, ir jie aiškiai buvo 
nebe tarnyboje. Nuo tvankumo odinės jų apykaklės buvo pra- 
segtos, ginklai žibėjo po švarkais tik prie perpetės diržo. Prie- 
blandoje karininkai atrodė kone juodi, tik ten, kur juos nutvieks- 
davo židinio liepsnos, plykstelėdavo raudoni lopai. 

— Kartais jam sužibdavo viltis, kad jo vaikis gal paimtas į 
nelaisvę ir ištremtas, - pasakė Džeimis. - Kaip jo brolis. 

— Juk tai, be abejonės, turėtų būti užfiksuota dokumentuo- 
se? - įsiterpiau. — Ar jie sudarinėjo - sudarinėja - sąrašus“ 

— Sudarinėjo, - atsakė Džeimis, vis dar nenuleisdamas akių 
nuo karininkų. Jo lūpos kamputį išlenkė kandi šypsenėlė. - Toks 
sąrašas išgelbėjo mane po Kulodeno mūšio, kai jie, norėdami 
mane sušaudyti, paklausė pavardės, neva reikia ją įtraukti į sąrašą. 

Deja, Gavinas negalėjo pamatyti anglų sudarytų žuvusiųjų sąrašų. 
O jeigu ir būtų galėjęs išsiaiškinti, tikriausiai nebūtų to daręs. - Jis 
žvilgtelėjo į mane. - Ar norėtum žinoti tokią tiesą apie savo vaiką? 

Papurčiau galvą, ir jis šyptelėjo, spausdamas man ranką. Šiaip 
ar taip, mūsų duktė saugi. Jis paėmė bokalą ir, išgėręs iki dugno, 
pamojo padavėjai. 

Mergina atnešė valgio, bet laikėsi nuo stalo gana atokiai veng- 
dama Rolo. Žvėris tysojo nė nekrustelėdamas po stalu, iškišęs iš 
po jo galvą, man ant kojų uždėjęs didžiulę, gauruotą uodegą, bet 
geltonos akys buvo plačiai atmerktos ir viską stebėjo. Jos įdėmiai 
sekiojo merginą ir susinervinusi ji ėmė trauktis, nenuleisdama 
akių nuo žvėries, kol atsidūrė ten, kur jos nebūtų pasiekę grės- 
mingi dantys. 

Tai matydamas, Džeimis įtariai žvilgtelėjo į šunį. 

— Jis alkanas? Gal paprašyti, kad jam atneštų žuvies? 

- Ai, ne, dėde, - nuramino Ijanas. - Rolas pasigauna žuvų. 

Džeimio antakiai šovė aukštyn, bet jis tik linktelėjo ir, nepa- 
tikliai šnairuodamas į Rolą, nuo padėklo paėmė pusdubenį su 
keptomis austrėmis. 

— Kaip gaila. - Dankanas jau buvo gerokai įkaušęs. Sėdėjo 
atsidrėbęs į sieną, o berankis jo petys buvo išsišovęs aukščiau, 
todėl vyras panėšėjo į keistą kuprių. - Šaunus tas Gavinas buvo, 
o sulaukė apgailėtinos baigties! - Jis liūdnai papurtė galvą, pir- 
myn atgal siūbuodamas virš bokalo su eliu, lyg laidotuvių varpo 
šerdis. - Nebėra šeimos, kuri jo gedėtų, vienui vieno atblokšto į 
laukinių kraštą, pakarto tarsi koks baisus nusikaltėlis ir įmesto 
į nešventintą kapą. Jam net nesugiedota, kaip dera, gedulinga 
giesmė! - Jis paėmė bokalą, bet sunkokai rado kelią prie burnos. 
Siurbtelėjęs didžiulį gurkšnį, pastatė bokalą, šis dusliai bilstelė- 
jo. - Na, jam turėtume sugiedoti caithris*! - Karingas Dankano 
žvilgsnis įsmigo į Džeimį, tada nukrypo į Fergiusą ir galop į Ija- 
ną. - Kodėl gi ne? 


* Budėjimas prie mirusiojo per naktį arba gedulinga giesmė, kurioje prisimenamas 
mirusiojo gyvenimas (geilų k.). 

Džeimis nebuvo girtas, bet jau kiek įkaušęs. Jis išsiviepė Dan- 
kanui ir kilstelėjo bokalą, reikšdamas pagarbą. 

- Iš tikrųjų, kodėl gi ne? - tarė. - Tik ją giedosi tu, Dankanai. 
Kiti nepažinojo Gavino, o aš esu prastas giedotojas. Bet pritarsiu 
tau riksmu. 

Dankanas pritariamai linktelėjo, mus nuverdamas krauju 
pasruvusiomis akimis. Staiga, be jokio įspėjimo, atlošė galvą ir 
baisiai sustugo. Pašokau, į skraitą šliūkštelėdama pusę bokalo. 
O Ijanas ir Fergiusas, jau ne kartą girdėję gedulingas geilų gies- 
mes, nė nemirktelėjo. 

Kambaryje subildėjo atstumiami suolai, visi vyrai sunerimę 
stryktelėjo ant kojų čiupdami už pistoletų. Bufetininkė, išsprogi- 
nusi akis, persisvėrė per užtvarą. Rolas šaižiai sulojo ir apsidairė 
šiepdamas dantis. 

— Tha sinn cruinn a chaoidh ar caraid, Gabhainn Hayes, - 
suriaumojo Dankanas šiurkščiu baritonu. 

Šiek tiek mokėjau geilų, todėl supratau, ką gieda: „Susirin- 
kom čia apverkti ir apraudoti dangun išėjusio savo draugo Ga- 
vino Heizo!“ 

- Eisd ris! - atitarė Džeimis. 

— Rugadh e do Sheumas Immanuel Hayes agus Louisa N'ic a 
Liallainn an am baile Chill- Mhartainn, ann an sgire Dhun Dom- 
hnuill, anns a bhliadhnaseachd ceud deug agus a haon! - Jis gimė 
Simaisui Emanueliui Heizui ir Luizai Maklelan Kilmartino kai- 
me, Dodanilo parapijoje, tūkstantis septyni šimtai pirmaisiais 
mūsų Viešpaties metais! 

- Ėisd ris! - prie giesmės prisidėjo ir Fergiusas su Ijanu, jų 
šūksnį išversčiau maždaug taip: „Išgirsk jį!“ 

Rolui, regis, visai nerūpėjo nei posmai, nei pasikartojanti ei- 
lutė; ausis buvo suskliautęs, o iš geltonų akių telikę plyšiukai. 
Ijanas ramindamas pakasė jam galvą, ir jis vėl atsigulė, tyliai 
urgzdamas vilkų keiksmus. 

Publika, supratusi, kad negresia joks smurtas, be to, jai jau 
buvo įkyrėję klausytis nedarnių girtų balsų kampe, patogiai įsi- 
taisė pasimėgauti reginiu. Kol Dankanas plūkėsi, skelbdamas 

vardus visų avių, kurias laikė Gavinas Heizas prieš palikdamas 
ūkelį ir iškeliaudamas paskui savo dvarininką į Kulodeną, dau- 
gelis žmonių, susibūrusių prie stalų, pakiliai dėjosi prie giesmės, 
choru šūkčiodami Ėisd ris! trankydami bokalus į stalus ir visai 
nepaisydami, kas giedama, o tai gal buvo netgi gerai. 

Dankanas, kaip niekad girtas, įbedė piktą žvilgsnį į karinin- 
kus prie gretimo stalo. Jo veidu sruvo prakaitas. 

— A Shasunnaich na galladh, 's olc a thig e dhuibh fanaid air 
būs gasgaich. Gun toireadh an diabhul fhein leis anns a bhas sibh, 
direach do Fhirinn! - Nirtūs sasenachų šunys, negyvėlių ėdikai! 
Jūs, apnikti blogio, juokiatės ir džiūgaujate, mirus narsiam žmo- 
gui! Tegu šėtonas griebia jus mirties valandą ir nudangina tiesiai 
į pragarą! 

Po šių žodžių Ijanas pablyško, o Džeimis prisimerkęs nuvėrė 
Dankaną, bet vis tiek drauge su minia iš visų plaučių rėkė: Ėisd ris! 

Fergiusas, įkvėptas pavyzdžio, atsistojo ir perleido skrybėlę 
per Žmones, o šie, apsvaigę nuo elio ir jaudulio, dosniai bėrė į ją 
variokus, mokėdami už jiems suteiktą ypatingą garbę prisidėti 
prie smerktino giedojimo. 

Galėjau išgerti ne mažiau už čia sėdinčius vyrus, bet mano 
pūslė buvo kur kas mažesnė. Atsistojau svaigstančia nuo triukš- 
mo, dūmų ir alkoholio galva, pamažu išlindau iš už stalo ir, pra- 
sibrovusi per žmones, iššlitiniavau į gryną ankstyvo vakaro orą. 

Šutra ir tvankumas nebuvo atlėgę, nors saulė seniai nusilei- 
dusi. Vis dėlto lauke buvo gaiviau, pakvėpuoti oru buvo išslinkę 
dar keli žmonės. 

Nusilengvinusi atsisėdau ant smuklės trinkos su alaviniu bo- 
kalu rankoje ir ėmiau giliai kvėpuoti. Giedrą vakarą virš uos- 
to pakraščio ryškiai spindėjo sidabrinis pusmėnulis. Netoliese 
stovėjo mūsų vežimas, bet pro smuklės langus srūvant šviesai 
mačiau tik jo apybrėžas. Jame turbūt gulėjo suvyniotas įkapėse 
Gavino Heizo kūnas. Vyliausi, kad jam patiko jo caithris. 

Smuklėje Dankanas baigė giesmę. Jau skaidrus tenoras, vir- 
pantis nuo alkoholio, bet vis tiek malonus, ringavo pažįstamą 
melodiją ir permušė žmonių klegesį. 

Anakreontui rojuje, kur sėdi didžiai džiūgaudamas, 
Keli harmonijos sūnūs nusiuntė prašymą, 

Kad jis būtų jų įkvėpėjas ir globėjas! 

Iš linksmuolio senolio graiko atskriejo atsakymas: 
„Balsas, smuikas ir fleita, 

Nebetylėkit! 

Paskolinsiu jums savo vardą ir įkvėpsiu veikti.“ 


Giesmininko balsas skausmingai užlūžo ties žodžiais „balsas, 
smuikas ir fleita“, bet jis toliau garsiai dainavo, nepaisydamas pu- 
blikos juoko. Kreivai šyptelėjau, jam užplėšus paskutinį posmą: 


„Be to, patarsiu, kaip apipinti 
Veneros mirta Bakcho vynmedį! 


Kilstelėjau bokalą, pagerbdama palaikus ant ratų, tyliai kar- 
todama paskutinių dainininko eilučių melodiją. 


Ak, sakyk, ar dar plazda toji žvaigždėm spindinti vėliava 
Virš laisvo krašto ir narsuolių namų? 


Išgėrusi bokalą iki dugno, ramiai sėdėjau laukdama, kol lau- 
kan išeis vyrai. 


* Oficiali Anakreonto draugijos, XVIII a. mėgėjų muzikantų džentelmenų klubo 
Londone, daina. Graikų poeto Anakreonto eilėraščiai vadinami anakreontais. 


„/ 


Susiduriame su vaiduoklių 


— DEŠIMT, VIENUOLIKA, DVYLIKA... ir du, ir šeši... 
svaras, aštuoni šilingai, šeši pensai, du fartingai! - Fergiusas ce- 
remoningai įmetė paskutinę monetą į drobinį maišelį, tvirtai už- 
traukė virvelę ir padavė jį Džeimiui. - Dar trys sagos, - pridū- 
rė, - bet aš jas pasilikau, - paplekšnojo per švarko šoną. 

— Ar susitarei su šeimininku dėl maisto? - paklausė manęs 
Džeimis, rankoje sverdamas kapšelį. 

- Taip, - patikinau jį. - Man liko keturi šilingai ir šeši pensai. 
Ir dar tai, ką surinko Fergiusas. 

Šis droviai šyptelėjo, kvadratiniai balti jo dantys žybtelėjo 
blausioje šviesoje, krintančioje pro smuklės langą. 

— Tada turime pinigų laidotuvėms, - pasakė jis. - Ar mesjė 
Heizą vešim pas kunigą dabar, ar palauksim ryto? 

Džeimis susiraukęs pažvelgė į vežimą, tyliai stovintį užeigos 
kiemo pakrašty. 

— Tikriausiai šią valandą pastorius jau miega, - tarė jis dirs- 
telėdamas į tekantį mėnulį. - Bet... 

- Jo kartu nesivežčiau, - įsiterpiau. - Nenoriu būti žiauri, - 
pridūriau, atsiprašydama vežimo. - Bet jei ketiname miegoti 
miške, tas... hm... kvapas... 

Smarvė dar nerietė nosies, bet, nutolus nuo dūmais trenkian- 
čios smuklės, jau užuodei aiškų dvoką, sklindantį iš vežimo. Mir- 
tis nebuvo lengva, be to, ir diena pasitaikė karšta. 

- Tetulė Klerė teisi, - pasakė Ijanas, krumpliais braukdamas 
panosę. - Juk nenorim privilioti žvėrių. 

— Negalime palikti Gavino čia! - paprieštaravo Dankanas, 
papiktintas tokios minties. - Negi paguldysim jį ant užeigos 
namų slenksčio, suvyniotą į įkapes, tarsi kokį pamestinuką vys- 

tykluose? - Jis pavojingai lingavo, nes alkoholis jau veikė, ir šiaip 
jis sunkiai išlaikydavo pusiausvyrą. 

Mačiau, kaip Džeimio burna sutrūkčiojo iš smagumo, baltai 
mėnesienai šviečiant į aštrią kaip peilis jo viršunosę. 

- Ne, - tarė Džeimis. - Čia jo nepaliksim. - Jis iš rankos į 
ranką mėtė maišelį, šis tyliai žvangėjo, paskui nusprendęs įsikišo 
jį į švarko kišenę. - Mes jį palaidosim. Fergiusai, gal nudrožtum 
į arklides ana ten ir kuo pigiau nupirktum kastuvą? 


= 

Trumpa kelionė iki bažnyčios tykiomis Čarlstono gatvėmis 
buvo ne tokia ori ir iškilminga, kokios dažniausiai būna laido- 
tuvių procesijos. Dankanas užsimetė negyvėlį lydėti kartodamas 
paveikiausias gedulingos giesmės vietas. 

Džeimis važiavo lėtai, kartais šūktelėdavo, paragindamas 
arklius; Dankanas svirduliavo šalia kinkinio ir kimiai giedojo, 
įsikibęs į apynasrio apygalvį, o Ijanas prilaikė kitą gyvulį, kad 
nepasileistų lėkti. Mudu su Fergiusu susikaupę pagarbiai slin- 
kom paskui vežimą. Fergiusas nešėsi ką tik nupirktą kastuvą ir 
murmėjo baisias pranašystes: tikriausiai visą naktį pratupėsim 
cypėje, kad drumsčiame Čarlstono ramybę. 

Bažnyčia stūksojo tylioje gatvėje, kiek toliau nuo namų. Gerai, 
išvengsim smalsių akių, bet kapinaites prie bažnyčios klojo baugi 
tamsa, juodumos neskrodė jokia žibinto ar žvakės liepsnelė. 

Virš vartų sviro didžiulės magnolijos odiškais lapais, nulei- 
pusiais nuo alinamo karščio, o palei mūro sieną žaliavo pušys, 
dieną metančios šešėlį ir teikiančios pavėsį, tačiau naktį pro jas 
neprasiskverbė nei mėnesiena, nei žvaigždžių šviesa, todėl kapi- 
nėse buvo tamsu kaip... kriptoje. 

Slenkant atrodė, kad atitraukiame juodo aksomo užuolai- 
das, įkvipusias terpentinu, juo dvelkė saulėje įkaitusios pušys; 
tarsi irtumeis per begalę minkštos, alsios troškumos sluoksnių. 
Tvankus pietų oras buvo visiška šaltos Aukštumų gaivos priešin- 
gybė. Bet pažeme už tamsių plytų sienų pleveno plonos miglos 
draiskanos, ir aš net nusipurčiau. O, kad būčiau galėjusi pamiršti 
Džeimio pasakojimą apie tannasą. 

- Paieškosim kokios vietelės. O tu pastovėk ir palaikyk ar- 
klius, Dankanai. - Džeimis nusliuogė nuo vežimo sėdynės ir 
paėmė man už parankės. - Gal rasim kokią gražią prie sienos, - 
tarė, vesdamas mane prie vartų. - Mudu su Ijanu kasim, o tu 
pašviesi. Fergiusas tegul eina sargybą. 

- O kaip Dankanas? - paklausiau, žvilgtelėjusi atgal. - Ar 
jam nieko nenutiks? 

Škoto nebuvo matyti, aukšta, išstypusi jo figūra ištirpo tam- 
sesniame arklių ir vežimo juodulyje, bet jo balsas vis dar aiškiai 
skambėjo. 

— Jis bus svarbiausias raudotojas ir laidotuvininkas, - atsa- 
kė Džeimis su šypsenos priegaide balse. - Nesusitrenk galvos, 
Sasenach. 

Nesąmoningai nėriau po žema magnolijos šaka; nesupratau, 
ar Džeimis iš tikrųjų ką nors mato aklinoje tamsoje, ar instinkty- 
viai jaučia aplinką, bet jis nė sykio nesuklupo, kad ir kokia tiršta 
buvo juoduma. 

— Bet kas nors gali atkreipti dėmesį į šviežiai supiltą kapą... 

Kapinėse nebuvo tamsu nors į akį durk; išlindusi iš po ma- 
gnolijų, pamačiau blausius antkapių kontūrus, tamsoje netikro- 
viškus ir grėsmingus. Virš tankios žolės, želiančios palei jų pa- 
matą, ringavo skystas ūkas. 

Kai atsargiai sėlinom pro akmenis, ėmė dilgčioti pėdas. Paju- 
tau, kaip mane iš po žemių užlieja tylios priekaištų bangos, kad 
šitaip nederamai čia įsibrovėm. Į vieną antkapių nusibrozdinau 
blauzdą ir prikandau lūpą, užgniauždama norą atsiprašyti to, ku- 
ris po juo guli. 

— Ir pastebės. - Džeimis paleido mano ranką ir pasirausė 
švarko kišenėje. - Bet jei kunigas prašė pinigų už Gavino laido- 
tuves, argi jis vargintųsi jį iškasti veltui? 

Šalia manęs išgąsdindamas iš tamsos išniro jaunėlis Ijanas. 

— Prie šiaurinės sienos yra laisvas plotelis, dėde Džeimi, - 
kuo tyliausiai sušnabždėjo, nors čia nebuvo kam jo nugirsti. Vai- 
kis nuščiuvo ir prislinko arčiau prie manęs. - Čia labai tamsu, 
ar ne? 

Jis nerimavo. Buvo prisilupęs nė kiek ne mažiau už Džeimį 
ir Fergiusą, bet vyresniems žmonėms alkoholis įpūsdavo liūdno, 
niūraus humoro, o Ijaną gerokai slėgė. 

- Tikra tiesa. Bet turiu žvakigalį, nugvelbiau iš smuklės. Luk- 
telėkit. - Džeimis tylutėliai rausėsi kišenėse, ieškodamas titnago 
ir pinties. 

Gaubiama tamsos, jaučiausi bekūnė, lyg kokia šmėkla. Pa- 
žvelgusi aukštyn, pamačiau žvaigždes, vos įžiūrimas per miglotą 
orą. Jos nė kiek neapšvietė žemės, tik kėlė neaprėpiamų tolių ir 
beribio atokumo įspūdį. 

— Primena Velykų vigiliją, - pasigirdo švelnus Džeimio bal- 
sas, palydimas skeliamo titnago krebždesio. - Kartą teko matyti 
apeigas Paryžiaus Dievo Motinos katedroje. Saugokis, Ijanai, čia 
akmuo! 

Dunkstelėjo ir pasigirdo slopinamas niurnėjimas: Ijanas per 
vėlai pamatė kliūtį. 

— Katedroje buvo visai tamsu, - toliau pasakojo Džeimis, - 
bet žmonės plūdo į ją ir pirko plonas žvakutes iš senių, įsitaisiu- 
sių prie durų. - Primena tai, - labiau pajutau, nei pamačiau, kaip 
jis mostelėjo į dangų. - Virš galvos didžiulė erdvė, net spengianti 
nuo tylos, o šventovės šonuose prisigrūdę žmonių. 

Išgirdusi tuos žodžius, nevalingai sutirtėjau, nors buvo tvan- 
ku, prieš akis iškilo mus supančių mirusiųjų, tyliai susigrūdusių 
šalia vienas kito ir laukiančių artėjančio prisikėlimo, paveikslas. 

— Ir tada, kai atrodė, kad toji tyla ir minia nebepakeliama, 
prie durų sušuko kunigo balsas: Lumen Christi“ Patarnautojai 
užžiebė milžinišką žvakę, kurią jis nešė. Paskui nuo jos prisidegė 
žvakeles ir pasklido šoninėmis navomis, dalydami žvakių liepsną 
tikintiesiems. 

Mačiau Džeimio rankas, blausiai apšviestas kibirkštėlių, Žy- 
rančių nuo titnago. 

— Šventovė suspindo daugybe mažų liepsnelių, bet tamsą vis 
dėlto perplėšė ana pirmoji žvakė. 


* Kristaus šviesa (Ilot.). 

Džeimis liovėsi krebždėjęs ir atitraukė sulenktą plaštaką, ku- 
ria buvo pridengęs ką tik plykstelėjusią liepsnelę. Ji įsidegė ir ap- 
švietė jo veidą, paauksuodama aukštų skruostikaulių plokštumas 
ir kaktą, ant gilių akiduobių mesdama šešėlį. 

Džeimis pakėlė žvakę, apžvelgdamas niūksančius antkapius, 
klaikius, kaip ir akmenų ratas. 

— Lumen Christi, - tyliai tarė, palenkdamas galvą prie granito 
stulpo, jo viršuje buvo kryžius, - et reguiescat in pace, amice*. - 
Jo balse negirdėjau pašaipios gaidelės; jis kalbėjo labai rimtai, ir 
aš tuojau pat pasijutau keistai nuraminta ir paguosta, lyg būtų 
pasitraukęs nematomas budrus pavidalas. 

Džeimis nusišypsojo ir padavė man žvakę. 

— Paieškok, gal rasi kokių skiedrų deglui, Sasenach, - pasa- 
kė. - O mudu su Ijanu pasikeisdami kasim. 


= 


Nebesinervinau, bet vis tiek jaučiausi lyg kapų plėšikė, su 
deglu stovėdama po pušimi ir žiūrėdama, kaip jaunasis Ijanas 
su Džeimiu paeiliui gilina duobę. Deglo šviesoje jų oda žvilgėjo 
nuo prakaito. 

— Medicinos studentai mokėdavo žmonėms, kad šie pavogtų 
iš bažnyčios kapinių ką tik palaidotus lavonus, - pasakiau duo- 
dama Džeimiui purviną savo skarelę, kai jis murmėdamas sun- 
kiai išsiropštė iš duobės. - Tai buvo vienintelis būdas mokytis 
skrosti. 

— Iš tikrųjų jie taip darydavo? - nusistebėjo Džeimis ir, nuo 
veido nusibraukęs prakaitą, greitosiomis nuvėrė mane ironiš- 
kai. - Ar tebedaro? 

Laimė, buvo per tamsu, todėl Ijanas nematė, kaip išraudau, 
nors deglas ir liepsnojo. Prasitariau ne pirmą ir tikriausiai ne 
paskutinį kartą, bet kai pasielgdavau taip neapdairiai ir būdavau 
sugauta, tesulaukdavau pašaipaus žvilgsnio. Tikroji tiesa niekam 
nė į galvą nebūtų šovusi. 


* 


„„ilsėkis ramybėje, drauge (Iot.). 

— Turbūt tai daro ir dabar, - pripažinau. Mane nukrėtė šiur- 
puliukas, mintyse išvydus neseniai iškastų ir jau pradėjusių irti 
palaikų, vis dar aplipusių išniekinto kapo žemėmis, vaizdą. 

Balzamuoti lavonai ant nerūdijančio plieno stalų atrodyda- 
vo gana atgrasiai, bet taip pagal visas taisykles paruošti leisdavo 
bent trumpam pamiršti tikrovę, kad po mirties jie genda. 

Smarkiai iškvėpiau pro nosį, stengdamasi nuvyti kvapus, ku- 
riuos įsivaizdavau ir prisiminiau. Kai vėl įtraukiau oro, šnerves 
sukuteno drėgnos žemės, karštos deglo dervos aromatas ir sil- 
pnesnis, gaivesnis pušų, stūksančių virš mūsų, dvelksmas. 

— Jie taip pat ima vargšus ir kalinius iš cypės. - Jaunėlis Ijanas, 
kuris aiškiai girdėjo mūsų pokalbį, bet jo nesuprato, pasinaudo- 
jo proga trumpam pailsėti ir, pasirėmęs ant kastuvo, nusišluostė 
kaktą. - Kai kartą buvo suimtas ir išvežtas į Edinburgą, pasakojo 
tėtis, jį įmetė į miesto kalėjimą. Tėtis sėdėjo vienoje kameroje 
su trimis vyrais. Vienas jaunuolis sirgo džiova ir taip baisiai ko- 
sėdavo, kad kiti negalėdavo sudėti bluosto nei naktį, nei dieną. 
Paskui vieną naktį kosulys liovėsi, ir jie suprato, kad jis mirė. Jie 
visi buvo taip nusikamavę, kad iškart užmigo, už jo sielą teįsten- 
gę sukalbėti „Tėve mūsų“. - Vaikis nutilo ir pasitrynė panižusią 
nosį. - Tėtis pasakojo staiga pabudęs, nes kažkas sugriebė jam 
už kojų, o kitas žmogus - už rankų, norėdami pakelti. Jis ėmė 
spardytis, rėkti, ir tas, kas laikė sučiupęs jam už rankų, suklykė 
ir jį išmetė, o tėtis į akmenis susitrenkė galvą. Kai jis atsisėdo, 
trindamasis viršugalvį, sumojo spoksąs į daktarą iš ligoninės ir 
du jo atsivestus vyrukus, kad išneštų lavoną į skrodimo kambarį. 

Tai prisiminęs Ijanas plačiai išsišiepė ir nusibraukė nuo veido 
sulipusius prakaituotus plaukus. 

— Tėtis nežinojo, kas buvo labiau priblokštas: jis ar anie du 
vyrukai, paėmę ne tą kūną. Daktaras labai apgailestavęs, nes tėtis 
su kojos strampu būtų buvęs įdomesnis pavyzdys. 

Džeimis nusijuokė ir ištiesė rankas, kad atsipalaiduotų pe- 
čiai. Veidas ir kūnas buvo išvagotas raudono purvo dryžiais, dėl 
atgal subrauktų plaukų ir kaktą juosiančios skarelės atrodė įtar- 
tinai, kaip kapų plėšikas. 

— Taip, prisimenu tą istoriją, - tarė. - Po šito įvykio Ijanas 
visus daktarus vadindavo vampyrais ir vengdavo jų iš tolo. - Jis 
išsiviepė man. 

Savo laikais buvau kone gydytoja, chirurgė, o čia tebuvau pa- 
prasta žiniuonė, nusimananti apie žoleles. 

— Gerai, kad nebijau tų niekingų vampyrų, - pasakė Džeimis 
ir pasilenkęs greitosiomis mane pabučiavo. 

Jo lūpos buvo šiltos, ant jų jutau elio skonį. Tarp garbanotų jo 
krūtinės plaukelių tviskėjo prakaito lašeliai, o speneliai blausioje 
šviesoje panėšėjo į tamsius pumpurus. 

Nugara perbėgo drebulys, bet šaltis ir šiurpi aplinka čia buvo 
niekuo dėti. Džeimiui tai nepraslydo pro akis, mudviejų žvilgsniai 
susidūrė. Jis giliai įkvėpė, ir akimirksniu pajutau, kaip veržia lieme- 
nė ir kokios sunkios mano krūtys po prakaitu įmirkusiu audiniu. 

Džeimis kiek pasimuistė, timptelėjo bridžius, kad jie nors 
mažumėlę palaisvėtų. 

— Po paraliais, - tyliai burbtelėjo, nudūrė akis ir nusigręžė, 
liūdnai šypsodamasis. 

To nesitikėjau, bet viską puikiai suvokiau. Staiga sukilęs gei- 
dulys buvo paprasta, bet keista reakcija į mirtį. Kareivius jis api- 
ma ramybės valandėlę po mūšio; taip pat gydytojus, kurie murk- 
dosi kraujyje ir kovoja dėl gyvybės. Gal Ijanas, kalbėdamas apie 
daktarų vampyriškumą, buvo teisesnis, nei maniau. 

Džeimio ranka palietė man nugarą, ir krūptelėjau, iš deglo 
pažerdama kibirkštis. Jis paėmė iš manęs deglą ir linktelėjo į ša- 
lia dunksantį antkapį. 

— Prisėsk, Sasenach. Neturėtum taip ilgai stovėti. 

Dūžtant laivui, susilaužiau kairės kojos blauzdikaulį, ir nors 
jis greitai sugijo, kartais koją mausdavo. 

- Jaučiuosi gerai. - Bet nuslinkau prie akmens, švelniai glos- 
tydama Džeimį. 

Nuo jo sklido šiluma, tačiau pats kūnas garuojant prakaitui 
buvo vėsus. Užuodžiau jo kvapą, o žvilgtelėjusi į jį pamačiau, kad 
šviesi oda ten, kur paliečiau, pašiurpo. Nurijau seiles, vydama 
šalin staiga sušmėžavusį vaizdą, kaip vartomės kūliais tamsoje, 

aistringai ir nieko nematydami mylėdamiesi ant sutryptos žolės 
ir plikos žemės kaip kokie neregiai. 

Jo ranka užgaišo ant mano alkūnės, kai jis padėjo man at- 
sisėsti ant antkapio. Šalia gulėjo Rolas, kai jis sušnopavo, deglo 
šviesoje sutvisko išdribusios seilės. Primerkęs įkypas geltonas 
akis, jis dėbtelėjo į mane. 

— Nė negalvok, - subariau jį ir taip pat prisimerkusi dirstelė- 
jau į jį. - Tik krimstelėk man, ir sugrūsiu savo batą tau taip giliai 
į gerklę, kad užspringsi. 

— Au! - gana tyliai amtelėjo Rolas ir pasidėjo snukį ant lete- 
nų, bet pastatęs gauruotas ausis, kad jos išgirstų net menkiausią 
garselį. 

Į minkštą žemę prie Ijano kojų įsirausė voras. Vaikis atsitiesė ir 
delnu smarkiai nusibraukė prakaitą, ant smakro palikdamas juo- 
das dėmes. Giliai atsiduso ir žvilgtelėjo į Džeimį, judesiais ir mi- 
mika reikšdamas baisų nuovargį, lūpų kamputyje iškoręs liežuvį. 

— Taip, duobė jau gana gili, - į nebylų prašymą atsakė Džei- 
mis linktelėdamas. - Atnešiu Gaviną. 

Fergiusas susiraukė iš nesmagumo, deglas išryškino jo bruožus. 

— Ar tau nereikia padėti? - Nenoras nešti lavoną buvo aki- 
vaizdus; bet jis vis tiek pasisiūlė. 

Džeimis jam blausiai, kreivai vyptelėjo. 

— Puikiai susitvarkysiu ir vienas, - atsakė. - Gavinas buvo 
žemo ūgio. Nebent pašviestum deglu. 

— Ir aš einu, dėde! - Jaunėlis Ijanas skubiai išsikeberiojo iš 
duobės, liesi jo pečiai tviskėjo nuo prakaito. - Dėl visa ko, jei tau 
reikėtų pagalbos, - uždusęs pridūrė. 

— Bijai likti tamsoje? - įgėlė Fergiusas. 

Man dingtelėjo, kad aplinka Fergiusui kelia nerimą; nors jis 
kartais erzindavo Ijaną, tas jam buvo kaip jaunesnysis brolis, to- 
dėl retai elgdavosi su juo bjauriai. 

— Bijau, - be užuolankų prisipažino Ijanas. - O tu? 

Fergiusas išsižiojo, antakiai šovė į viršų, paskui vėl užsičiaupė 
ir, netaręs nė žodžio, nusisuko į juoduojančią dengtą šventoriaus 
angą, kur pranyko Džeimis. 

— Ar nemanai, kad čia klaiki vieta, tetule? - sunerimęs šalia 
burbtelėjo Ijanas, neatsilikdamas nuo manęs, kai sėlinome pro 
šmėkšančius akmenis, sekdami įkandin blykčiojančio Fergiuso 
deglo. - Niekaip negaliu užmiršti dėdės Džeimio pasakojimo. Da- 
bar, kai Gavinas miręs, gal ta šalta būtybė... na, turiu galvoj, kaip 
tau atrodo, gal ji... ateis jo? - Pabrėždamas klausimą, Ijanas garsiai 
nurijo seilę, ir ties stuburo apačia pajutau įsibedusį ledinį pirštą. 

— Ne, - atsakiau kiek per garsiai. Stvėriau Ijanui už rankos, 
bet ne atsiremti į jį norėdama, o veikiau ieškodama patvirtinimo, 
kad jis sukurtas iš kietos medžiagos. - Tikrai ne. 

Jo oda buvo lipni garuojant prakaitui, bet rankos raumenys, 
kuriuos užčiuopiau plaštaka, ramino. Vos matoma jo figūra man 
truputį priminė Džeimį; vaikis buvo beveik tokio pat ūgio kaip 
dėdė ir kone toks pat stiprus ir tvirtas, bet dar paaugliškai liesas 
ir nerangus. 

Džiugiai išnėrėm į šviesos, kurią skleidė Fergiuso deglas, 
sietuvą. Žiburėlis mirgėjo pro vežimo ratus ir metė šešėlius, šie 
driekėsi dulkėse tarsi voratinkliai. Ant kelio tvyrojo ne mažesnis 
karštis nei kapinėse, bet išnėrus iš po dusinančių medžių oras ne 
taip alsino, kvėpuoti buvo lengviau. 

Gerokai nustebau pamačiusi, kad Dankanas nemiega, o pa- 
sviręs sėdi ant vežimo sėdynės lyg apsnūdusi pelėda, pečius su- 
gaužęs prie ausų. Jis tyliai niūniavo, bet išvydęs mus nutilo. Ilgai 
laukdamas, regis, prasiblaivė; visai nesvirduliuodamas nusiropš- 
tė žemyn ir nužirgliojo prie vežimo galo padėti Džeimiui. 

Užgniaužiau žiovulį. Džiaugsiuosi, kai būsim atlikę šią liūdną 
pareigą ir trauksim ilsėtis, net jei guolis tebus iš lapų krūvos. 

- Ifrinn an Diabhuil! A Dhia, thoir cobhair!“ 

- Sacrėe Vierge"““ 

Galvoje supykšėjo. Visi šūkavo, išsigandę arkliai Žvengė ir 
timpčiojo pančius kaip pašėlę, vežimas šokinėjo ir lingavo it gir- 
tutėlis vabalas. 


* Po velnių! Dieve, padėk mums! (Geilų k.) 
** Švenčiausioji Mergele (pranc.). 

- Au! - šalia manęs amtelėjo Rolas. 

— Jėzau! - sušuko Ijanas, išpūstomis akimis spoksodamas į 
vežimą. - Jėzau Kristau! 

Pažvelgiau ten, kur jis žiūri, ir suspigau. Per vežimo kraštą 
buvo persisvėrusi blyški figūra, trūkčiojant vežimui ji siūbavo. 
Daugiau nieko nebespėjau pamatyti, nes užvirė tikras pragaras. 

Rolas, suspaudęs pasturgalį, staugdamas nulapnojo per tam- 
są, jam pritarė Džeimio su Ijanu riksmai ir šiurpus šmėklos 
klyksmas. Už nugaros girdėjau prancūziškai keikiantis Fergiusą, 
jis nudūmė atgal į kapines klupdamas ir griūdamas ant antkapių. 

Džeimis išmetė deglą. Tas mirkčiojo ir šnypštė ant dulkėto 
kelio grasindamas užgesti. Atsiklaupiau ir griebusi jį papūčiau, 
visaip saugodama liepsną. 

Riksmų ir urzgesio choras pagarsėjo iki crescendo. Griebusi 
deglą, atsistojau ir pamačiau, kad Ijanas grumiasi su Rolu, mė- 
gindamas jį atplėšti nuo blausių figūrų, besigrumiančių dulkių 
debesyje. 

— Arrėtes, espėce de cochon"* - Fergiusas iššuoliavo iš tamsos 
mosikuodamas kastuvu, kurio ir buvo nukūręs pasiimti. Maty- 
damas, kad jo įsakymo nepaisoma, žengė į priekį ir vožė kastuvu 
įsibrovėliui per galvą. Dusliai dunkstelėjo. Paskui jis nusvirdulia- 
vo prie Ijano ir Rolo. 

— Ir tu nutilk! - sudraudė šunį Fergiusas, grasindamas kas- 
tuvu. - Tučtuojau užsičiaupk, kvailas žvėrie, kitaip suknežinsiu 
makaulę! 

Rolas suurzgė šiepdamas grėsmingus dantis, daugmaž su- 
pratau, ką urzgesys reiškia: „Ir koks dar nelabasis?“ Ijanas puolė 
šuns gelbėti, apkabino jam kaklą gindamas nuo Fergiuso ir pri- 
vertė draugužį prikąsti liežuvį. 

— Iš kur jis atsirado? - nustebo Ijanas ir ištempė kaklą, steng- 
damasis įžiūrėti sukniubusią figūrą, bet nepaleisdamas Rolo. 

— Iš pragaro, - atsakė Fergiusas. - Ir raginu jį tuojau pat tenai 
grįžti. - Sukrėstas jis drebėjo iš įtampos; kai nuo akių nubraukė 
vešlią juodų plaukų garbaną, ant jo kablio blausiai suspindo šviesa. 


* Liaukitės, kiaulės! (Pranc.) 

- Jis ne iš pragaro, o iš kartuvių. Argi jo nepažįsti? 

Džeimis pamažu atsistojo, nuo bridžių valydamasis dulkes. 
Jis sunkiai alsavo, visas buvo purvinas, bet, regis, nesužeistas. 
Pakėlė nukritusią skarelę ir apsidairė, šluostydamasis veidą. 

— Kur Dankanas? 

- Aš čia, Mak Duvai, - nuo vežimo priekio atsklido gergž- 
džiantis balsas. - Pirmiausia, Gavinas ne itin patiko arkliams, 
todėl jie tikrai neapsidžiaugė, manydami, kad jis prisikėlė. Bet 
ir aš mažumėlę išsigandau, - sąžiningai prisipažino Dankanas, 
priešiškai dėbsodamas į žmogystą, tysančią ant žemės, tada sti- 
priai paplekšnojo nirtesniam arkliui per sprandą. - Ak, tai tik 
kvailas niekšas, /uaidh“, dabar nurimk, gerai? 

Atidavusi deglą Ijanui, priklaupiau apžiūrėti, ar labai suža- 
lotas mūsų svečias. Lyg ir ne: žmogus jau ėmė krutėti. Džeimis 
buvo teisus. Čia buvo vyras, dieną pasprukęs iš kartuvių. Jau- 
nas, maždaug trisdešimties, raumeningas, tvirto stoto, šviesūs 
plaukai susitaršę nuo prakaito ir kieti kaip stagarai, nes prisivėlę 
purvo. Jis dvokė cype ir gaižia muskuso smarve, kuri ima trenkti 
ilgai kamuojant baimei. 

Pakišau plaštaką jam po ranka ir padėjau atsisėsti. Jis suniur- 
nėjo ir priglaudė delną prie galvos, markstydamasis nuo deglo 
šviesos. 

— Kaip jaučiatės? - paklausiau. 

- Jau geriau, bet tik jūsų dėka, malonioji ponia, - jis kalbėjo 
švelniu sodriu balsu su neryškiu airišku akcentu. 

Rolas, pakėlęs viršutinę lūpą, buvo matyti grėsmingos iltys, 
įbruko snukį svečiui po pažasčia, pauostė, atlošė galvą ir šaiŽiai 
nusičiaudėjo. Būrelis sukrizeno, ir įtampa išsyk atslūgo. 

- Ar ilgai lindėjot vežime? - paklausė Dankanas. 

- Nuo ankstyvos popietės. - Vyras nerangiai atsiklaupė šiek 
tiek svirduliuodamas, nes dar nebuvo visai atitokęs nuo smū- 
gio. Vėl palietė galvą ir suvirpėjo. - O Dieve! Įsiropščiau, kai tik 
prancūziukas pakrovė vargšelį Gaviną. 


* Mielasis (geilų k.). 

— O kur slapstėtės prieš tai? - susidomėjo Ijanas. 

— Po kartuvių vežimu. Man atrodė, kad tai vienintelė vieta, 
kur jie neieškos. 

Jis vargais negalais atsistojo, užsimerkė, kad atgautų pusiau- 
svyrą, ir vėl atmerkė akis. Blyškiai žalias, seklios jūros spalvos. 
Jos lakstė nuo veido prie veido, kol galų gale susmigo į Džeimį. 
Žmogus atsargiai linktelėjo, saugodamas galvą. 

— Stivenas Bonitas. Nuolankus jūsų tarnas, sere. - Sveikinda- 
masis jis nepadavė rankos, Džeimis taip pat. 

- Pone Bonitai, - linktelėjo Džeimis, stengdamasis nutaisyti 
abejingą miną. 

Nežinau, kaip Džeimis įsigudrindavo atrodyti kaip koks va- 
das, mūvėdamas tik šlapiais, purvinais bridžiais, bet tai puikiai 
mokėjo. Jis nužvelgė įsibrovėlį, įsidėmėdamas visas smulkmenas. 

Kaip sakytų kaimiečiai, Bonitas buvo „iš stuomens ir lie- 
mens, aukštas, stiprus, plačios krūtinės, stambių, bet gana pa- 
trauklių bruožų. Keliais coliais žemesnis už Džeimį, stovėjo lais- 
vai, linguodamas ant padų priekio ir kulnų, vos ne sugniaužtais 
kumščiais, pasiruošęs viskam. 

Kreivoka nosis ir randelis burnos kampe piršo mintį, kad 
kautis jam buvo tekę ne kartą. Bet šie menki trūkumai visai ne- 
gadino bendro juslingo žavesio; jis buvo iš tų vyrų, kurie traukte 
traukia moteris. Kai kurias moteris, pasitaisiau, kai jis nuvėrė 
mane vertinančiu žvilgsniu. 

— Už kokį nusikaltimą buvai nuteistas, pone Bonitai? - pa- 
klausė Džeimis. 

Jis taip pat stovėjo laisvai, bet buvo budrus, tuo ir panašus į 
Bonitą. Abu buvo lyg du ausis suskliautę šunys, žiūrintys vienas 
į kitą ir svarstantys, pulti peštis ar ne. 

— Už kontrabandą, - atsakė Bonitas. 

Džeimis nepratarė nė žodžio, bet šiek tiek pakreipė galvą. 
Vienas jo antakis klausiamai kilstelėjo. 

- Ir už piratavimą, - raumenėlis prie Bonito lūpų trūktelėjo. 

Nesėkmingai jam mėginant nusišypsoti ar nevalingai suvir- 
pėjus iš baimės? 

— Ar dėl tokios nusikalstamos veiklos teko ką nors nužudyti, 
pone Bonitai? - Džeimio veidas neišdavė jokių jausmų, tik akys 
žvelgė budriai. Gerai pagalvok du kartus, aiškiai bylojo jos. O gal 
ir tris. 

- Nė vieno, nebent kas pirmas mėgino mane nugalabyti, — 
atsakė Bonitas. 

Žodžius ištarė lengvai, kone atsainiu tonu, bet jį išdavė sti- 
priai suspaustas prie šono kumštis. 

Bonitas turbūt jaučiasi taip, lyg stovėtų prieš teisėją ir pri- 
siekusiuosius, nes, pamaniau, be abejonės, su jais jau buvo su- 
sidūręs. Bet jis nė nenutuokė, kad ir mes ne mažiau už jį iš tolo 
vengiam įgulos kareivių. 

Mirkčiojant deglui, Džeimis ilgai, įdėmiai žiūrėjo į Bonitą, 
paskui linktelėjo ir žengtelėjo atgal. 

— Tada keliauk sau sveikas, - tyliai pasakė. - Mes tau ne- 
trukdysim. 

Bonitas garsiai atsikvėpė; stambus jo stotas atsipalaidavo, pe- 
čiai suglebo po pigiais lininiais marškiniais. 

— Ačiū, - padėkojo jis. Ranka persibraukęs veidą, giliai įkvė- 
pė. Žalios jo akys šaudė tai į mane, tai į Fergiusą ir Dankaną. - 
Bet gal man padėsit? 

Dankanas, kuris po Džeimio žodžių atlėgo, nustebęs suniurnėjo: 

— Padėsim? Vagiui? 

Bonito galva pasigręžė į Dankaną. Aplink pirato kaklą juoda- 
vo geležinio antkaklio juosta, šiurpus vaizdas, tarsi atkirsta galva 
plūduriuotų per kelis colius virš pečių. 

- Padėkit man, - pakartojo Bonitas. - Šiąnakt keliuose 
knibždės kareivių, medžiojančių mane. - Jis mostelėjo į veži- 
mą. - Gal būtumėte tokie malonūs ir saugiai pravežtumėte pro 
juos? - Atsisukęs į Džeimį, ištiesė nugarą, įtempė pečius. - Mal- 
dauju pagalbos, sere, Gavino Heizo, kuris buvo mano, kaip ir 
jūsų, draugas, ir toks pat vagis kaip aš, vardu. 

Vyrai tylėdami įdėmiai žvelgė į jį, stengdamiesi suvokti, ką 
jis pasakė. Paskui Fergiusas klausiamai dirstelėjo į Džeimį - juk 
viską nulems jo sprendimas. 

Bet Džeimis, ilgai, mąsliai stebeilijęs į Bonitą, pasisuko į 
Dankaną. 

— Ką manai, Dankanai? 

Dankanas nuvėrė Bonitą tokiu pat kaip Džeimio žvilgsniu ir 
galų gale linktelėjo. 

— Dėl Gavino, - tarė ir nusisuko dengtų kapinių vartų link. 

— Na, gerai, - pasakė Džeimis ir atsidusęs už ausies užsikišo 
išsipešusių plaukų sruogą. - Padėk mums palaidoti Gaviną, - 
paprašė nekviesto svečio, - tada važiuosim. 

Po valandos iškilo Gavino kapas - šviežiai supiltos žemės 
stačiakampis, plikas kūpsantis tarp pilkų atspalvių žolės. 

— Turbūt reikia užrašyti jo vardą, - tarė Džeimis. 

Ant nugludinto akmenėlio jis kruopščiai peilio galu išskap- 
tavo Gavino vardą, jo gimimo ir mirties datas. Įrėžtas raides 
įtryniau deglo suodžiais, baigdama nedailų, bet įskaitomą kapo 
užrašą, o Ijanas jį tvirtai įspraudė į nedidelę piramidę, supiltą iš 
akmenėlių. Ant mažo paminklo Džeimis atsargiai pastatė žvaki- 
galį, nudžiautą iš smuklės. 

Valandėlę visi nesmagiai pastoviniavo prie kapo, nežinodami, 
kaip atsisveikinti su velioniu. Džeimis ir Dankanas stovėjo arti 
vienas kito akis nudelbę į žemę. Po Kulodeno mūšio jie tarė pa- 
skutinį „sudie daugybei bendražygių, tik ne taip ceremoningai. 

Galų gale Džeimis linktelėjo Fergiusui, šis paėmė sausą pušies 
šakelę ir uždegė ją deglu. Pasilenkęs prikišo ją prie žvakės dagties. 

— Reguiem aeternam dona ei, et lux perpetua luceat ei...* - 
tyliai pasakė Džeimis. 

— Amžiną atilsį duok jam, Viešpatie, ir amžinoji šviesa jam 
tešviečia, - taip pat tyliai rimtu veidu paantrino jaunėlis Ijanas. 

Tylomis nusigręžėm ir išėjom iš kapinių. Už mūsų ramia- 
me, troškiame ore nemirkčiodama degė žvakė it žibintas tuščioje 
šventovėje. 


* Tegu jis ilsisi ramybėje ir tegu amžinoji šviesa jam šviečia (lot.). 

Kai nusigavom iki karinio kontrolės posto anapus miesto 
sienų, mėnesiena jau aukštai švietė danguje. Nors spingsojo tik 
pusmėnulis, jo buvo gana, kad matytume purve išmaltas ratų vė- 
žes, nutįsusias priešais, kelias buvo tokio pločio, kad galėjo greta 
išsitekti du vežimai. 

Tarp Savanos ir Čarlstono pravažiavom kelis tokius postus, 
juose budėjo nuobodžiaujantys kareiviai. Jie mostelėdavo mums 
keliauti toliau nė nesivargindami patikrinti pasų, kuriuos gavom 
Džordžijoje. Kontrolės postus labiausiai domino kontrabandinės 
prekės, be to, jiems rūpėjo sučiupti į laisvę ištrūkusį baudžiau- 
ninką ar pasprukusį nuo šeimininko vergą. 

Nors purvini ir susitaršę, beveik visur išvengėme dėmesio; 
keli keliauninkai, ir tiek. Fergiusas su Dankanu tikrai negalė- 
jo būti tremtiniai, nes buvo luoši. Deja, paslėpti po drabužiais 
įspūdingos Džeimio išvaizdos buvo neįmanoma; nors švarkas ir 
nudriskęs, apspuręs, niekas nebūtų jo palaikęs tarnu. 

Bet šiąnakt buvo kitaip. Kontrolės punkte budėjo ne du ka- 
reiviai, kaip paprastai, bet aštuoni, be to, visi ginkluoti ir budrūs. 
Iš tamsos nuskambėjus šūksniui: „Stot! Pavardė ir kelionės tiks- 
las, mėnesienoje sublizgo muškietų vamzdžiai. Per kokius šešis 
colius nuo mano veido kilstelėjo žibintas ir trumpam apakino. 

— Džeimis Freizeris, keliauju į Vilmingtoną su šeima ir tar- 
nais. - Džeimio balsas buvo ramus, rankos nedrebėjo, kai padavė 
man vadeles ir iš švarko ištraukė pasus. 

Sėdėjau nunarinusi galvą, dėdamasi nuvargusi ir viskam abe- 
jinga. Ir tikrai buvau nusikamavusi - būčiau galėjusi atsigulti ant 
kelio ir užmigti, bet toli gražu nebuvau abejinga. Pasvarsčiau, 
kaip kareiviai elgtųsi, jei paaiškėtų, kad padedam pasprukti bėg- 
liui nuo kartuvių. Mano sprandu nuvinguriavo prakaito lašas. 

— Ar kelyje ką nors matėt, sere? 

Kreipinys „sere“ buvo ištartas pro sukąstus dantis. Geltonos 
žibinto šviesos pluoštas apšvietė nutriušusį Džeimio švarką ir ap- 
šiurusius mano drabužius. 

— Prasilenkėm su karieta, važiuojančia iš miesto; tikriausiai 
ir patys ją matėt, - atsakė Džeimis. 

Seržantas suburbėjo, atidžiai vartydamas pasus, paskui prisi- 
merkęs pažvelgė į tamsą tikrindamas, ar sutampa tarnų skaičius. 

— Ką vežat“ 

Jis atidavė pasus, mostelėdamas pavaldiniui apžiūrėti vežimą. 
Netyčia timptelėjau vadeles, ir arkliai suprunkštė kratydami gal- 
vas. Džeimis pėda man bakstelėjo, bet į mane nepažvelgė. 

- Smulkius namų ūkio rykus, - vis dar ramiai pasakė jis. - 
Pusę elnio ir maišą druskos maistui. Ir kūną. 

Kareivis, kuris jau tiesė ranką prie vežimo užkloto, staiga su- 

— Ką tokį? 

Džeimis perėmė iš manęs vadeles ir lyg niekur nieko apsivy- 
niojo jomis riešus. Akies krašteliu mačiau, kaip Dankanas atsar- 
giai nusėlino tamsaus miško link; Fergiusas, patyręs kišenvagis, 
jau prieš tai buvo dingęs iš akiračio. 

— Palaikus Žmogaus, kuris buvo pakartas šią popietę. Aš jį 
pažinojau ir paprašiau pulkininko Franklino, kad leistų jį nu- 
vežti giminaičiams, gyvenantiems šiaurėje. Todėl ir keliaujam 
naktį, - nekaltai pridūrė Džeimis. 

— Štai kaip. — Seržantas mostelėjo žibintą laikančiam karei- 
viui, kad šis prieitų arčiau. Ilgai varstęs Džeimį mąsliomis, pri- 
merktomis akimis, linktelėjo. - Prisimenu jus, - tarė. - Jam šūk- 
telėjot prieš pat jo mirtį. Jis buvo jūsų draugas? 

— Senas pažįstamas. Bičiuliavomės prieš keletą metų. 

Seržantas linktelėjo pavaldiniui, nenusukdamas žvilgsnio 
nuo Džeimio. 

— Užmesk akį, Grisvoldai. 

Grisvoldas, vos kokių keturiolikos metelių, aiškiai neapsi- 
džiaugė, gavęs tokį įsakymą, bet klusniai atklojo brezentinį už- 
dangalą ir, kilstelėjęs žibintą, pažvelgė, kas vežimo dugne. Vos 

Arčiausiai stovintis arklys suprunkštė ir kinktelėjo galvą. Jei 
būtume prispirti bėgti, arkliai akimoju rautųsi pirmyn su veži- 

mu. Girdėjau už nugaros brazdantį Ijaną - padėjo ranką ant ka- 
rijos lazdos, užkištos už sėdynės. 

- Taip, pone, čia kūnas, - pranešė Grisvoldas. - Su įkapė- 
mis. - Jis užklojo uždangalą palengvėjusia širdimi ir stipriai iš- 
kvėpė pro šnerves. 

— Pabadyk jį šautuvo durtuvu, - liepė seržantas, vis dar 
įsmeigęs akis į Džeimį. 

Tikriausiai išleidau garselį, nes seržantas dėbtelėjo į mane. 

-— Priteršit vežimą, - paprieštaravo Džeimis. - Velionis gero- 
kai pabuvęs, mat visą dieną tysojo ant saulės. 

Seržantas nekantriai prunkštelėjo. 

— Tada durk į koją. Nagi, Grisvoldai! 

Labai jau nenoromis Grisvoldas ištraukė iš šautuvo durtuvą 
ir pasistiebęs ėmė nedrąsiai baksnoti vežimo dugną. Ijanas už 
nugaros pradėjo tyliai švilpauti. Geilų dainos „Rytą mes žūsim“ 
melodiją. Toks elgesys man pasirodė nederamas. 

— Taip, pone, jis tikrai negyvas. - Grisvoldas su palengvėjimu 
nusileido ant kulnų. - Pasmaigsčiau smarkokai, bet nė krust. 

— Na, gerai. - Seržantas numojo ranka, atstodamas nuo jau- 
nojo kareivėlio, ir linktelėjo Džeimiui. - Važiuokit, pone Freize- 
ri. Ir patarčiau ateityje kruopščiau rinktis draugus. 

Džeimio krumpliai pabalo ant vadelių, bet jis tik atsitiesė ir 
tvirčiau užsismaukė skrybėlę. Pliaukštelėjo liežuviu, ir arkliai 
staigiai metėsi į priekį, sukeldami blyškių dulkių debesis, šie su- 
pleveno žibinto šviesoje. 

Nutolus nuo šviesos, tamsa mus prarijo, ir nors švietė mė- 
nesiena, bemaž ničnieko nemačiau. Mus apgaubė naktis. Man 
palengvėjo, lyg žvėriui radus saugų prieglobstį, ėmiau laisviau 
kvėpuoti net ir tvyrant nepakeliamam, slogiam karščiui. 

Sušnekom tik nulėkę kone ketvirtį mylios. 

— Sužeistas, pone Bonitai? - sušnabždėjo Ijanas, dardant ra- 
tams vos jį girdėjau. 

- Taip, perdūrė man šlaunį, kad jį kur galas tą pienburnį. - Bo- 
nito balsas buvo tylus, bet ramus. - Ačiū Dievui, jis atšoko kraujui 
nespėjus prasisunkti per įkapes. Juk negyvėliai nekraujuoja. 

— Ar smarkiai? Gal ateiti ir apžiūrėti žaizdą? - Aš atsisukau. 

Bonitas, nubloškęs brezento užklotą, sėdėjo, blausus siluetas 
bolavo tamsoje. 

— Ne, ačiū, ponia. Žaizdą apsivyniosiu kojine, to, manau, vi- 
sai pakaks. 

Mano akys prisitaikė prie tamsos; mačiau švystelint šviesius 
plaukus, kai jis pasilenkė susitvarstyti žaizdos. 

— Pajėgsi eiti? - Džeimis pristabdė arklius, kad jie risnotų 
žingine, ir atsigręžė pažiūrėti, kaip laikosi įsibrovėlis. Nors balsas 
nebuvo nesvetingas, be abejonės, mielai būtų kuo greičiau atsi- 
kratęs pavojingo krovinio. 

— Sunkiai. Labai apgailestauju, pone. 

Ir Bonitas suprato, kad Džeimis nekantrauja jį pavaryti ša- 
lin. Jis sunkokai pasikėlė nuo vežimo dugno, atsiklaupdamas ant 
sveikojo kelio už sėdynės. Tamsoje nematėm apatinės jo kūno 
dalies, bet užuodžiau kraują; kvapas buvo aitresnis už silpną 
dvoką, kurio buvo įsigėrusios Gavino įkapės. 

— Turiu pasiūlymą, pone Freizeri. Už trijų mylių pasieksim 
Perkėlos kelią. Už mylios nuo kryžkelės vienas kelias šakojasi į 
pakrantę. Jame vos pora provėžų, bet pravažiuoti įmanoma. Juo 
nusigausim iki upelio, tekančio į jūrą, kranto. Tenai šią savaitę 
turėtų nuleisti inkarą keli mano bendrai; jei man duotumėt šiek 
tiek maisto, galėčiau jų palaukti gana saugioje vietoje. O jūs ke- 
liautumėt toliau, atsikratę blogos draugijos. 

— Bendrai? Kalbat apie piratus? - Ijano balsas buvo atsargus. 

Škotijoje pagrobtas piratų, į juos žvelgė be romantikos, prie- 
šingai nei kiti penkiolikmečiai. 

— Nelygu, kaip pažiūrėsi, vaikine. - Bonitas pralinksmėjo. — 
Taip juos vadintų Šiaurės ir Pietų Karolinos gubernatoriai, o Vil- 
mingtono ir Čarlstono prekeiviai - turbūt kitaip. 

Džeimis prunkštelėjo. 

— Kontrabandininkais, ar ne? Ir kuo gi tavo sėbrai verčiasi? 

— Nustato kainas, kada apsimoka rizikuoti gabenant pre- 
kes, - Bonito balsas vis dar buvo linksmas, bet pasigirdo ir ciniš- 
ka gaidelė. - Ar už savo pagalbą norėsit gauti atlygį? Tai galima 
sutvarkyti. 

- Nenoriu, - šaltai atkirto Džeimis. - Išgelbėjau tave dėl Ga- 
vino Heizo ir dėl savęs. Už tokią paslaugą atlygio neimsiu. 

— Nenorėjau jūsų įžeisti, pone. - Bonitas kiek pakreipė galvą 
į mus. 

— Aš ir neįsižeidžiau, - atkirto Džeimis. 

Jis krestelėjo vadeles ir iš naujo jas apsivyniojo, pakeisdamas 
rankas. 

Šitaip trumpai susirėmus pašnekesys išseko, bet Bonitas ir 
toliau važiavo, klūpodamas už mūsų ir stebeilydamas per mano 
petį į tamsų kelią. Su kareiviais daugiau nesusidūrėm; aplinkui 
jokio bruzdesio, nė vėjas nešiureno medžių lapų. Niekas ne- 
drumstė vasaros nakties tylos, tik retsykiais sučirpdavo koks 
praskrendantis naktinis paukštis ar suūbaudavo pelėda. 

Tyliai ritmiškai caksinčios kanopos per dulkes, girgždančio 
vežimo ratų dardesys užliūliavo mane ir ėmiau migti. Stengiausi 
sėdėti tiesiai, žiūrėdama į juodus medžių šešėlius, šmėkšančius 
palei kelią, bet vis susizgribdavau, kad svyru prie Džeimio. Nors 
labai grūmiausi, akys vis tiek lipte lipo. 

Džeimis perėmė vadeles į kairę ranką, o dešiniąja apkabinęs 
mane prisitraukė, kad galėčiau atsiremti jam į petį. Prisiglaudusi 
prie Džeimio, kaip visada pasijutau saugi. Skruostą prispaudusi 
prie dulkėto jo švarko seržo, susmukau ir akimoju užsnūdau, bet 
miegas buvo neramus, nors ir visiškai nusikamavusi, neturėjau 
kur išsitiesti. 

Kai sykį atsimerkiau, pamačiau aukštą, liesą Dankano Ine- 
so figūrą. Jis žingsniavo kaip nenuilstantis kalnietis, nunarinęs 
galvą, lyg būtų giliai paskendęs mintyse. Paskui vėl užsimerkiau 
ir nugrimzdau į snaudulį, dienos prisiminimai sumišo su sapnų 
nuotrupomis. Sapnavau milžinišką skunką, miegantį po smuklės 
stalu. Jis pabudo ir prisidėjo prie choru traukiamos „Žvaigždė- 
mis nusėtos vėliavos“. Paskui sapne pasirodė linguojantis lavo- 
akimis... Pabudau švelniai purtoma Džeimio. 

- Būtų geriausia, jei nušliaužtum į galą ir atsigultum, Sase- 
nach, - pasakė jis. - Per miegus knarki. Nė nepajusi, kaip išdri- 
busi sukniubsi ant kelio. 

Apsiblaususi jam paklusau. Nerangiai persiropštusi per sė- 
dynės atlošą, pasikeičiau vietomis su Bonitu ir įsitaisiau vežime 
šalia snūduriuojančio jaunėlio Ijano. 

Vežime trenkė pelėsiais ir dar bjauriau. Ijano galva gulėjo ant 
elnio skerdenos, buvo susivyniojęs į nudirtą jo kailį. Rolas gulėjo 
patogiau, gauruotą snukį padėjęs Ijanui ant pilvo. O man pagalvę 
atstojo odinis maišas su druska. Po skruostu jutau lygią, kietą 
odą, tačiau ji neskleidė jokio kvapo. 

Kad ir kokia laki būtų vaizduotė, besikratančių vežimo lentų 
vis tiek nepavadintum patogiomis, bet išsitiesus visu kūnu taip 
palengvėjo, kad beveik užsimiršau ratams trankantis ir kratan- 
tis. Pasiverčiau ant nugaros ir spoksojau į bekraštį ūkanotą pie- 
tų dangų, tirštai nusagstytą ryškių žvaigždžių. Lumen Christi, 
prisiminiau, ir mane nuramino mintis, kad spingsint dangaus 
švieselėms Gavinas Heizas laimingai rado kelią į namus, užmigęs 
visiems laikams. 

Nežinau, kiek miegojau, susivyniojusi į svaiginančią kaitros 
ir išsekimo antklodę. Pakirdau pakitus dardančio vežimo ritmui, 
išnirdama į sąmonės paviršių šlaputėlė nuo prakaito. 

Bonitas ir Džeimis šnekučiavo tyliai ir ramiai, vyrai buvo 
įveikę pirmos pažinties nesmagumą. 

— Sakėt išgelbėjęs mane dėl Gavino Heizo - ir savęs, - kalbėjo 
Bonitas. - Jo balsas buvo švelnus, vos girdimas ratams dardant. - 
Ką turėjote galvoj tą sakydamas, pone, gal atleisit, kad klausiu?.. 

Džeimis atsakė ne iš karto; kai prabilo, buvau beužmiegan- 
ti. Galų gale išgirdau jo atsakymą, bekūnį nuplevenantį šiltoje 
tamsoje. 

- Aną naktį tikriausiai miegojai nedaug? Žinodamas, kas ta- 
vęs laukia dieną... 

Bonitas tyliai nusijuokė, bet juokas nebuvo linksmas. 

— Tikrai taip, - tarė. - Kažin ar greitai pamiršiu. 

— Ir aš. - Džeimis geilų kalba pasakė keletą meilių žodelių 
arkliams, ir jie ėmė risnoti lėčiau. - Kitados ir aš praleidau tokią 
naktį žinodamas, kad rytą būsiu pakartas. Bet likau gyvas per 
malonę to, kas labai rizikavo stengdamasis mane išgelbėti. 

— Suprantu, - tyliai pasakė Bonitas. - Taigi esat asgina ageli, 
ar ne? 

— Iš tikrųjų? O ką tai reiškia? 

Į vežimo šonus sučiužėjo medžių lapai, ir aromatingas gyva- 
sakių kvapas sustiprėjo. Kažkas lengvai brūkštelėjo man per vei- 
dą - lapai, krintantys iš viršaus. Arkliai ėmė šuoliuoti lėčiau, ir 
vežimo ritmas smarkiai pasikeitė ratams užvažiavus ant gruob- 
lėto paviršiaus. Įsukom į keliuką, vedantį prie Bonito upelio. 

— Asgina ageli - raudonodžių laukinių, kalnų čerokių, po- 
sakis. Kadaise jį išgirdau iš savo vedlio. Tai „pusiau šmėkla“. 
Žmogus, iš teisybės, turėjęs mirti, bet vis dar gyvenantis šioje 
žemėje, moteris, įveikusi mirtiną ligą, vyras, patekęs priešams į 
rankas, bet paskui pabėgęs. Anot jų, asgina ageli viena koja stovi 
ant žemės, kita - dvasių pasaulyje. Jis gali šnekėtis su dvasiomis 
ir regėti Nunnahee - elfus. 

— Elfus? Ar jie panašūs į pasakų būtybes? - nustebo Džeimis. 

— Panašūs. - Bonitas perkėlė svorį ir, jam išsitiesus, sugirgž- 
dėjo sėdynė. - Indėnai pasakoja, kad Nunnahee gyvena kalnų 
olose ir ateina padėti savo žmonėms kilus karui ar užklupus ki- 
toms nelaimėms. 

— Nejaugi? Panašūs padavimai apie protėvius pasakojami ir 
Škotijos Aukštumose. 

- Taip. - Bonitas pralinksmėjo. - Iš to, ką girdėjau apie ško- 
tus kalniečius, žiauriu laukinių elgesiu jie mažai kuo skiriasi nuo 
raudonodžių. 

— Nesąmonė, - Džeimis pasijuto gerokai įžeistas. - Raudono- 
džiai minta priešų širdimis, bent taip esu girdėjęs. O aš mieliau 
valgau gardžią avižinę košę. 

Bonitas, staiga pridusęs, subruzdo. 

— Jūs kalnietis? Na, kaip laukinis elgiatės visai mandagiai, 
pone, - patikino Džeimį iš juoko virpančiu balsu. 

— Esu be galo dėkingas, kad apie mane gerai galvoji, pone, — 
taip pat mandagiai atsakė Džeimis. 

Jų balsai ritmingai girgždant ratams nuslopo, ir aš vėl užmi- 
gau, nespėjusi išgirsti daugiau. 

Kai sustojome, mėnulis kabojo žemai virš medžių. Mane pa- 
žadino jaunėlis Ijanas, užsimiegojęs ropštėsi per vežimo kraštą 
padėti Džeimiui pasirūpinti arkliais. Iškišusi galvą, išvydau platų 
vandens srautą, tekantį palei nuožulnius molio ir dumblo kran- 
tus. Juoda tėkmė tviskėjo sidabru bangelėms ritantis ant akmenų 
netoli pakrantės. Naujajame Pasaulyje viską įprasta menkinti, tą 
srovę Bonitas švelniai pavadino upeliu, bet, pamaniau, daugelis 
valtininkų pavadintų ją tinkama plaukioti upe. 

Šešėliuose pirmyn atgal dirbdami vaikščiojo vyrai, vos per- 
simesdami vienu kitu žodeliu. Jie lingavo keistai iš lėto, rodės, 
pranykdavo naktyje, iš nuovargio netvirtai šlitiniuodami. 

— Gal susirask kokią ramią vietą ir pamiegok, Sasenach. - Kai 
iššokau iš vežimo, Džeimis stabtelėjęs prilaikė mane, kad nepar- 
griūčiau. - Turiu pasirūpinti, kad mūsų svečias gautų maisto ir 
iškeliautų, o arkliai iškinkyti ir paleisti į žolę ganytis. 

Naktį karštis beveik neatlėgo, bet čia, prie vandens, buvo gai- 
viau, ir mažumėlę atitokau. 

— Kol neišsimaudysiu, negalėsiu užmigti, - pasakiau, nuo krū- 
tų plėšdama permirkusią drabužio liemenę. - Jaučiuosi siaubingai. 

Prakaituoti plaukai buvo prilipę prie smilkinių, visas kūnas 
aptekęs purvu, jį niežėjo. Tamsus vanduo atrodė vėsus ir vilio- 
jantis. Džeimis ilgesingai pažvelgė į jį, timptelėdamas sutrintą 
kaklaskarę. 

— Dėl to negaliu tau priekaištauti. Bet maudydamasi būk at- 
sargi. Pasak Bonito, ties viduriu upė gana gili, juo praplauktų 
nedidelis dvistiebis burinis laivas, be to, čia būna potvynių, tad 
srovė stipri. 

— Nuo kranto nenutolsiu. - Mostelėjau pasroviui, kur ties 
upės vingiu slūgsojo mažas žemės lopinėlis ir mėnesienoje tam- 
siu sidabru spindėjo gluosniai. - Matai tą plotelį? Tenai turėtų 
būti sūkurinis duburys. 

- Taip. Maudykis atsargiai, - vėl pakartojo jis ir paleisdamas 
spustelėjo man alkūnę. 

Kai nusisukau eiti, prieš mane šmėkštelėjo didžiulis blyškus 
pavidalas - mūsų svečio, ant vienos jo bridžių klešnės tamsavo 
sukrešėjęs kraujas. 

— Nuolankus jūsų tarnas, ponia, - tarė jis, šauniai nusilenk- 
damas, nors ir sužeista koja. - Ar galiu su jumis atsisveikinti? - 
Jis stovėjo kiek arčiau manęs, nei man patiko, bet užgniaužiau 
norą pasitraukti per žingsnį atgal. 

- Galite, - atsakiau ir linktelėjau, nusibraukdama neklusnią 
plaukų sruogą. - Sėkmės, pone Bonitai. 

— Dėkoju už malonius žodžius, ponia, - tyliai tarė. - Bet jau 
patyriau, kad sėkmę vyras dažniausiai susikuria pats. Labanakt, 
ponia. - Jis dar sykį nusilenkė ir sunkiai nušlubavo it kokia su- 
luošinto lokio šmėkla. 

Upės čiurlenimas stelbė daugelį įprastų nakties garsų. Mėne- 
sienos take virš vandens sušmėžavo šikšnosparnis, vaikydamasis 
jis išnyko naktyje. Jeigu tamsoje ir tykojo koks padaras, tai labai 
tyliai. 

Džeimis vos girdimai suniurnėjo. 

— Na, dėl ano žmogaus abejoju, - tarė, tarsi atsakydamas į 
klausimą, kurio garsiai neuždaviau. - Viliuosi, kad padėdamas 
jam buvau tik minkštaširdis, bet ne minkštaprotis. 

— Juk negalėjai leisti, kad jis būtų pakartas. 

— O taip, negalėjau, - pritarė, nustebindamas mane. 
kaip kreivai vyptelėjo lūpomis. 

— Karūna ne visada renkasi pakarti tik blogą Žmogų, Sase- 
nach. Bet dažniau pasitaiko, kad žmogus, kybantis virvės kilpoje, 
būna nusipelnęs kartuvių. O man nepatiktų, jei padėjau ištrūkti 
į laisvę niekšui. - Jis gūžtelėjo pečiais ir nuo veido nusibraukė 
plaukus. - Na, kas padaryta, padaryta. Drožk maudytis, Sase- 
nach; ateisiu pas tave, kai tik galėsiu. 

Pasistiebiau ant pirštų galiukų ir jį pabučiavau. Pajutau, kaip 
jis nusišypsojo. Liežuviu paliečiau lūpas, švelniai jį ragindama, o 
jis atsakydamas nesmarkiai įkando man apatinę lūpą. 

— Ar įstengsi dar kurį laiką neužmigti, Sasenach? 
— Kiek tik reikės, - patikinau jį. - Bet tu juk negaišuosi? 


== 


Žemiau gluosnių žėlė tankios žolės plotas. Neskubėdama 
nusirengiau, mėgaudamasi vėjeliu, pakilęs nuo vandens, jis pūtė 
kiaurai per drėgną marškinių audinį ir kojines, ir laisve, kai pa- 
skutinis drabužėlis nuslydo ant žemės ir apsinuoginau nakties 
akivaizdoje. 

Nedrąsiai įbridau į vandenį. Buvo stebėtinai vėsus, net šaltas, 
palyginti su nakties tvankuma. Pėdos paniro į dumblą, bet už 
kokio jardo nuo kranto įsirėmė į smulkų dugno smėlį. 

Nors upėje kildavo potvyniai, buvome gana toli aukštupyje, 
vanduo buvo švarus ir malonus. Gurkštelėjau jo ir apsišlaksčiau 
veidą, išploviau dulkes iš gerklės ir nosies. 

Nubridau iki pusiau šlaunų, prisimindama Džeimio per- 
spėjimą apie upės vagą ir sroves. Po alinančio dienos karščio ir 
dusinančio nakties glėbio pajusti šaltą vandenį nuoga oda buvo 
nepaprastas palengvėjimas. Rieškučiomis semdama vėsų vande- 
nį, laisčiau jį ant veido ir krūtų; šalti lašeliai riedėjo per pilvą ir 
varvėjo tarp kojų. 

Mane nesmarkiai stumtelėjo atplūstantis potvynio vanduo, 
švelniai atsimušęs į blauzdas, paragino bristi kranto link. Bet iš- 
lipti iš vandens dar nenorėjau. Muilo neturėjau, todėl atsiklaupusi 
tyrame tamsiame vandenyje ėmiau trinkti plaukus, šveisti kūną 
saujomis smulkaus smėlio, kol oda pasidarė plona ir švytinti. 

Galų gale išbridau ant akmenų iškyšos ir nusilpusi atsiguliau 
it undinė mėnesienoje; atvėsusį kūną glostė šiltas oras ir saulės 
įkaitintas akmuo. Pirštais šukuodama vešlius, garbanotus plau- 
kus, išpurčiau vandens lašelius. Šlapias akmuo kvepėjo lietumi, 
dulkėmis ir žnaibė. 

Jutau alinantį nuovargį, kartu ir didžiulę atgaivą, kai būsena 
nesąmoninga, mintys sulėtėjusios, o fiziniai pojūčiai sustiprėję. 
Nuoga pėda pamažu braukiau per smiltainį, jausdama malonią 
trintį, ranka perbraukiau vidinę šlaunų pusę. Kai paliečiau tą 
vietą, per visą nuvilnijo šiurpuliukai. 

Mėnesienoje stirksojo krūtys, vėsūs kupolai, žibantys skai- 
driais lašeliais. Paliečiau vieną spenelį, ir jis lėtai sustandėjo, tarsi 
paveiktas burtų. 

Kokia žavi, stebuklinga vieta, dingtelėjo. Naktis tyli, rami, bet 
apgaubta apatiškos nuotaikos. Dingojosi, lyg plūduriuočiau šil- 
toje jūroje. Krantas čia pat, dangus giedras, žvaigždės spindi kaip 
deimantai, žiba smarkiai ir ryškiai. 

Vanduo tyliai supliuškeno, ir pažvelgiau į tėkmę. Paviršiuje 
niekas nekrutėjo, tik blausiai mirguliavo žvaigždžių šviesa, tarsi 
jonvabaliai, įsipainioję į voratinklį. 

Bežiūrint tėkmės vidury išniro milžiniška galva, nuo smailo 
snukio sruvo vanduo. Rolo nasruose spurdėjo žuvis, kai jis smar- 
kiai pakratė galvą, mėgindamas perlaužti jai nugarą, suplazdėjo 
ir sušvysčiojo žvynai. Didžiulis šuo pamažu nuplaukė į krantą, 
nusipurtė kailį ir išdidžiai nubidzeno šalin. Iš jo nasrų karojo ir 
švysčiojo leisgyvė vakarienė. 

Toli upelio krante jis stabtelėjo, žvelgdamas į mane, tamsus 
sprando ir nugaros gaurų šešėlis, geltonos akys ir tviskanti Žuvis. 
Kaip koks primityvisto paveikslas, toptelėjo; laukinės gamtos ir 
visiškos ramybės kontrastas, primenantis Ruso* darbus. 

Paskui šuo dingo, toli krante šmėžavo medžiai, už jų galė- 
jo slėptis bet kas. Kas? Daugiau medžių, atsakė logiškoji mano 
proto pusė. 

— Daugybė jų, - sumurmėjau, stebeilydama į paslaptingą tamsą. 

Civilizacija - toji primityvi, prie kurios pripratau, - viso labo 
siauras mėnulio pjautuvas žemyno pakrašty. Vos du šimtai mylių 
nuo pakrantės, nepažįstami miestai ir ūkiai. O giliau į žemyną 
driekiasi trys tūkstančiai mylių... ko? Tyrlaukių, žinoma, ir pa- 
vojų. Taip pat nuotykių - ir laisvės. 

Juk tai naujas pasaulis, bebaimis ir kupinas džiaugsmo, nes 
mudu su Džeimiu drauge, mūsų laukia dar ilgas gyvenimas. Jau 
įveikėm išsiskyrimą ir liūdesį. Net prisiminus Brianą nebekama- 


* Anri Ruso (Henri Rousseau; 1844-1910) - savamokslis prancūzų dailininkas, pri- 
mityvistas. 

vo graužatis. Nepaprastai jos pasiilgau ir nuolat apie ją galvoda- 
vau, bet žinojau: ji saugi savo laike, ir tai suvokus buvo lengviau 
ištverti, kad jos nėra šalia. 

Vėl atsiguliau ant akmens. Jo paviršius, sukaupęs dienos 
karštį, spinduliavo jį į mano kūną, džiūgaujantį, nes buvo gyvas. 
Vandens lašai džiūvo ant krūtų, virsdami drėgmės plėvele ir ga- 
lop visai išgaruodami. 
supratau, kad jų čia spiečiai, nes kartais pliaukštelėdavo kokia 
žuvis, išnirusi ir pašokusi mėgindavo jų sugriebti. 

Vabzdžiai mus įkyriai vargindavo visur. Kas rytą kruopščiai 
apžiūrėdavau Džeimio odą ir iš linkių išlupdavau kraugeres er- 
kes, gaudydavau blusas. Visiems vyrams kūnus gausiai įtrindavau 
traiškytų taškuotųjų mėtų ir tabako lapų syvais. Jie saugodavo 
juos, kad nebūtų gyvi suryti gausybės moskitų, uodų ir mėsėdžių 
mašalų, kurių debesys rinkdavosi saulės perskrodžiamuose miš- 
ko šešėliuose, bet augalų syvai neapgindavo nuo spiečių įgrisusių 
vabzdžių, šie varydavo iš proto, be atvangos lįsdami į ausis, akis, 
nosis ir burnas. 

Gana keista, bet dauguma vabzdžių tik prie manęs nelindo. 
Ijanas juokaudavo, kad tikriausiai juos atbaidydavo stiprus žole- 
lių, kuriomis dvelkdavau, kvapas, bet man atrodė, kad priežastis 
slypėjo ne vien čia: net ką tik išsimaudžius vabzdžiai mane ap- 
lenkdavo. 

Turbūt nuo peršalimo ir nesunkių ligų mane saugojo evo- 
liucijos keistybė, bet tai buvo tik mano spėlionės. Kraugeriški 
vabzdžiai, panašiai kaip mikrobai, buvo labai glaudžiai susiję 
su žmonėmis ir jautrūs menkiausiems šių siunčiamiems che- 
miniams signalams. Atkeliavusi iš kito laiko, siunčiau kitokius 
signalus ir vabzdžiai nesuvokė, kad esu jų grobis. 

— O gal teisus Ijanas: mano kvapas jiems atgrasus, — garsiai 
pasakiau. 

Sumerkiau pirštus į vandenį ir aptaškiau tupintį ant akmens 
laumžirgį, perregimą šešėlį, iš kurio tamsa buvo išsiurbusi visas 
spalvas. 

Vyliausi, kad Džeimis ilgai netruks. Dienų dienas kratantis 
ant vežimo sėdynės šalia jo, užtekdavo pamatyti švelnius jo kūno 
judesius, kaip žaidžia šviesa ant jo veido jam šnekant ir šypsantis, 
kad imtų dilgčioti mano delnai - taip trokšdavau jį liesti. Mudu 
nesimylėjom keletą dienų, nes labai skubėjom nusigauti į Čarls- 
toną, be to, mane varžė aplink besisukiojantis tuzinas vyrų, kad 
pasiduočiau intymiems malonumams. 

Dvelktelėjo šilto brizo gūsis, nuo jo pasistojo visi žemiau že- 
liantys gyvaplaukiai. Dabar jokios skubos, niekas negirdi. Ranka 
nuslydo švelniu pilvo linkiu ir dar švelnesne vidinės šlaunų pu- 
sės oda, kur tokiu pat ritmu, kaip širdis, lėtai tvinkčiojo kraujas. 
Delnu apglėbiau drėgną kauburėlį, išbrinkusį nuo staiga užlieju- 
sio geismo. 

Užsimerkiau, švelniai jį liesdama, mėgaudamasi geismui ne- 
numaldomai stiprėjant. 

— Po paraliais, kur tu, Džeimi Freizeri? - sumurmėjau. 

— Čia, - pasigirdo kimus balsas. 

Krūptelėjusi išpūčiau akis. Jis stovėjo vandenyje už kokių še- 
šių pėdų, įsibridęs iki pusės šlaunų, blausiai boluojantis kūnas 
ir tamsus stirksantis jo pasididžiavimas. Palaidi plaukai draikėsi 
ant pečių aplink baltą kaip kaulas veidą, akys nemirksėjo, žvelgė 
įdėmiai kaip ano vilkšunio. Laukinė gamta, visiška ramybė. 

Paskui jis sukrutėjo ir priėjo prie manęs, vis dar susikaupęs, 
bet jau neramus. Kai prisiglaudė, jo šlaunys buvo šaltos kaip 
vanduo, bet jis tučtuojau sušilo ir net įkaito. Vos palietė mane, 
akimoju išrasojo prakaitu. Nuo jo prakaito vėl sudrėko krūtys, 
apvalios ir slidžios trynėsi į kietą jo krūtinę. 

Tada lūpomis prisispaudė prie manųjų, ir ištirpau jame - 
kone iš tikrųjų. Man visai nerūpėjo karštis ir nuo katro prakaito 
sudrėko oda, nuo jo ar mano. Ir buvo nė motais tuntai vabzdžių. 
Kilstelėjau klubus, ir jis, slidus ir stangrus, įsiskverbė į mane; jei 
ir buvo dar kiek gaiviai vėsus, užsidegė nuo mano kūno kaitros, 
tarsi šaltas kardo metalas būtų įmerktas į karštą kraują. 

Mano rankos slydo plonu drėgmės sluoksneliu per jo nuga- 
ros linkius, krūtinė prie jo krūtinės virpėjo, o upelis, sruvenantis 
nuo jų, tarsi alyva tepė besitrinančius pilvą ir šlaunį. 

- Jergutėliau, tavo burna tokia pat slidi ir sūri kaip tavo ly- 
tis, - sumurmėjo jis, ir jo liežuvis lyžtelėjo mažyčius druskos 
lašelius ant mano veido, tarsi smilkinius ir vokus būtų kutenę 
peteliškės sparneliai. 

Beveik nejutau kieto akmens. Jame susikaupusi šiluma pa- 
kilo ir įsiskverbė į mane, šiurkštus jo paviršius braižė nugarą ir 
sėdmenis, bet man buvo vis tiek. 

— Negaliu laukti, - uždusęs sušnabždėjo man į ausį. 

— Ir nelauk, - pasakiau, smarkiai apsivydama kojomis jo 
klubus, ir mudviejų kūnai susipynė, trumpam apėmus ištirpimo 
beprotybei. 

— Girdėjau, iš geismo galima išsilydyti, - aiktelėjau, - kokia 
kvailystė. 

Džeimis pakėlė nuo mano krūtinės galvą. Skruostas tyliai 
pliaukštelėjo, lyg būtų atlipęs nuo odos. Džeimis nusijuokė ir lė- 
tai nuslydo į šoną. 

— Na ir karšta! - tarė nuo kaktos braukdamasis prakaitu per- 
mirkusius plaukus; kai atsiduso, krūtinė vis dar kilnojosi nuo 
įtampos. - Ir kaip žmonės tai daro tokiu oru? 

— Visai kaip mudu ką tik, - atsakiau, sunkiai kvėpuodama. 

— Vargu, - atšovė Džeimis. - Tik ne nuolat; juk pakratytų kojas. 

— Gal jie tai daro lėčiau, - pasvarsčiau. - Arba po vandeniu. 
O gal laukia rudens? 

— Rudens? Kažin ar norėčiau gyventi pietuose. Bostone karšta? 

- Šiuo metų laiku taip. O žiemą pasiutusiai šalta. Esu tikra, 
prie kaitros priprasi. Ir prie vabzdžių. 

Jis nusibraukė nuo peties kažko ieškantį vabzdį ir pažvelgė 
į upelį. 

— Galbūt, - tarė, - o gal ir ne, tačiau dabar... 

Jis stipriai apkabino mane ir pasirideno. It koks sunkiai besi- 
verčiantis rąstas, nusiritom per akmenį ir šlumštelėjom į vandenį. 


—— 


"Da ———P 

Vos liesdamiesi gulėjom šlapi ir atvėsę ant akmens, pasku- 
tiniams vandens lašams garuojant nuo odos. Kitapus upės van- 

denyje mirko gluosnių lapai, pasišiaušusios jų viršūnės juodavo 
leidžiantis mėnuliui. Už gluosnių akras po akro, mylia po mylios 
driekėsi neliesto miško platybės, kol kas civilizacija atramos taš- 
ką teturėjo žemyno pakrašty. 

Džeimis pamatė, kur nukrypęs mano žvilgsnis, ir atspėjo, 
apie ką galvoju. 

— Ateityje viskas bus kiek kitaip nei dabar? - linktelėjo į la- 
puočių tamsą. 

— O taip, gerokai. - Paėmiau jam už rankos, nykščiu tingiai 
glosčiau stambius, kaulėtus jo krumplius. - Keliai bus grįsti, bet 
ne grindinio akmenimis, o kieta, lygia medžiaga, kurią, tiesą sa- 
kant, išras škotas Makadamas. 

Jis linksmai suniurzgė. 

—- Amerikoje bus škotų? Gerai. 

Nepaisydama jo žodžių, kalbėjau toliau. Spoksojau į šmėžuo- 
jančius šešėlius, tarsi būčiau galėjusi parodyti klestinčius mies- 
tus, kada nors ten iškilsiančius. 

- Vėliau Amerikoje įsikurs daug žmonių. Bus apgyvendintas 
visas kraštas nuo čia iki tolimos vakarinės pakrantės, iki vieto- 
vės, vadinamos Kalifornija. Tačiau dabar... - Šiek tiek suvirpėjau, 
nors buvo šilta ir drėgna. - Dabar prieš akis plyti kone trys tūks- 
tančiai mylių dykrų. Daugiau ničnieko. 

- Ir dar tūkstančiai kraujo ištroškusių laukinių, - būdamas 
praktiškas tarė jis. - Ir, žinoma, daugybė keistų negailestingų 
žvėrių. 

- Taip, - pritariau. - Turbūt. 

Ši mintis kėlė nerimą. Nors miglotai iš mokslų prisiminiau, 
kad miškuose gyvena indėnai, meškos ir kiti padarai, teorines 
žinias išstūmė aiškiausias suvokimas, kad mes galime lengvai - ir 
netikėtai - susidurti su šiais miško gyventojais akis į akį. 

- Kas jiems nutiks? Laukiniams indėnams? - pasmalsavo 
Džeimis, stebeilydamas į tamsą, kaip ir aš, tarsi stengdamasis 
tarp krutančių šešėlių įžiūrėti ateitį. - Jie bus nugalėti ir privers- 
ti trauktis? 

Mane vėl nukrėtė drebuliukas, kojų pirštai susirietė. 

- Taip, - atsakiau. - Daug jų bus nužudyta. Daugybė paimta 
į nelaisvę ir uždaryta. 

— Ką gi, gerai. 

— Manau, tai priklauso nuo požiūrio, - sausokai atsakiau. - 
Abejoju, ar indėnams irgi taip atrodys. 

— Turbūt neatrodys. Bet jei koks sumautas vyrukas neriasi iš 
kailio, stengdamasis nukirsti man galvą, jo požiūris man nelabai 
rūpi, Sasenach. 

— Na, iš tiesų negali jų kaltinti, - paprieštaravau. 

- Tikrų tikriausiai galiu. Jei koks žiauruolis nuskalpuos tave, 
dar ir kaip jį apkaltinsiu. 

— Ak... hmm, - suvapėjau, atsikrenkščiau ir vėl pamėginau. - 
O jei tave užgriūtų šutvė prašalaičių, norėtų tave nužudyti ir iš- 
varyti iš žemių, kuriose amžių amžius gyvenai? 

— Juk taip su manim ir pasielgta, - labai abejingai atšovė 
Džeimis. - Kitaip juk vis dar būčiau Škotijoje? 

— Na... - sutrikau. - Tik norėjau pasakyti, kad ir tu tikriausiai 
kautumeis, pakliuvęs į tokią padėtį? 

Jis giliai įkvėpė ir smarkiai išpūtė pro nosį. 

— Jei anglų dragūnas įsiveržtų į mano namus ir pradėtų erzin- 
ti, - tarė jis, - tikrai būčiau priverstas grumtis. Ir jį nudobčiau nė 
kiek nesudvejojęs. Bet nei jam nurėžčiau plaukus, nei jais mojuo- 
čiau, nei valgyčiau lytinius jo organus. Nesu laukinis, Sasenach. 

— Ir nesakau, kad esi. Tik... 

— Be to, visai neketinu pulti žudyti indėnų, - griežtai pridū- 
rė. - Jeigu jie laikysis atokiai, leisiu ramiai jiems gyventi. 

— Neabejoju, tai sužinoję, jie atsikvėps lengviau, - sumurmė- 
jau, užleisdama vietą dabarčiai. 

Mudu gulėjom apsikabinę akmens įduboje, mažumėlę lipnūs 
nuo prakaito, ir spoksojom į žvaigždes. Jaučiausi nepaprastai 
laiminga, bet truputį ir susirūpinusi. Ar šis dvasinis pakilimas 
truks ir toliau? Kadaise mudviejų ištartas „amžinai“ man atrodė 
savaime suprantamas dalykas, bet tada buvau jaunesnė. 

Jei tokia bus Dievo valia, netrukus kur nors įsikursim; rasim 
vieta, kur bus mūsų namai, ir ten gyvensim. Daugiau nieko ir ne- 

norėjau, bet vis tiek nerimavau. Grįžau tik prieš keletą mėnesių, 
per juos abu iš naujo pažindinomės. Kiekvienas prisilietimas, 
žodis dar buvo nuspalvintas prisiminimais ir naujais atradimais. 
Kas bus, kai mudu priprasim būti kartu, diena iš dienos dirbda- 
mi įprastus, kasdienius darbus? 

— Kaip manai, ar pavargsi nuo manęs“ - sumurmėjo Džei- 
mis. - Kai kur nors nusėsim? 

— Ką tik spėliojau, ar tu nuo manęs pavargsi. 

- Ne, - pasakė jis, balse buvo girdėti šypsena. - Aš ne, Sa- 
senach. 

— Iš kur žinai? 

— Kaip nepavargau ir anksčiau. Mudu buvom susituokę jau 
trejus metus, o paskutinę dieną geidžiau tavęs nė kiek ne ma- 
žiau nei pirmą. Gal net labiau, - švelniai pridūrė prisimindamas, 
kaip ir aš, tą paskutinį kartą, kai mylėjomės, prieš jam išsiunčiant 
mane pro akmenų tarpą. 

Pasilenkiau ir jį pabučiavau. Jis buvo švarus, gaivus, su aš- 
tresniu sekso prieskoniu. 

— Ir aš. 

— Tada nesuk dėl to galvos, Sasenach, ir aš nekvaršinsiu. - Jis 
glostė man plaukus, nuo kaktos braukdamas drėgnas garbanas. 
- Galėčiau pažinti tave visą gyvenimą, bet vis tiek mylėčiau. Be 
to, nors ir dažnai mudu mylimės, kartais mane labai nustebini, 
kaip ir šiąnakt. 

- Nejaugi? Ir ką gi padariau? - spoksojau į jį stebėdamasi. 

— Ak... na, gerai. Pati prisiprašei... tai yra... 

Staiga jis ėmė droviai vapėti, o kūnas neįprastai įsitempė. 

— Mm? - Pabučiavau jam ausies galiuką. 

- Na... kai atėjau pas tave... tai, ką darei... turiu galvoj... ar 
darei tai, ką pamaniau? 

Nusišypsojau prie jo peties, panirusio į tamsą. 

— O ką pamanei? 

Jis pasirėmė ant alkūnės, jo oda pliaukštelėjusi atlipo nuo 
manosios. Drėgnas plotelis, kur kūnai buvo susiglaudę, ūmai at- 

— Labai gerai Žinai, ką pamaniau, Sasenach. 

Paliečiau smakrą, ant kurio jau žėlė žandenos. 

— Taip. Pats puikiai Žinai, ką dariau, tai ko dar klausi? 

— Aš... nemaniau, kad ir moterys tai daro, ir tiek. 

Mėnesiena buvo ryški, mačiau kiek išriestą jo antakį. 

— Vyrai daro, - tariau. - Arba bent tu. Pats man pasakojai... 
Sakei, kad sėdėdamas kalėjime... 

— Tai kas kita! - Jo burna persikreipė svarstant, ką sakyti. - 
Aš... Tada kitaip buvo neįmanoma. Nebūčiau galėjęs... 

— O laisvas to nedarydavai? 

Atsisėdau ir pašiaušiau šlapius plaukus, per petį šnairuodama 
į jį. Mėnesienoje nebuvo matyti, bet numaniau, kad jis išraudo. 

— Na, taip, - burbtelėjo. - Dariau. - Staiga jam kažkas top- 
telėjo, jis pažvelgė į mane išplėtęs akis. - O tai darai... dažnai? — 
prieš ištardamas paskutinį žodį jis užsikirto, buvo priverstas nu- 
tilti ir atsikrenkšti. 

— Nelygu, kaip supranti tą „dažnai“, - atsakiau kandokai. — 
Juk supranti, dvejus metus buvau našlė. 

Jis pasitrynė krumpliais lūpas, smalsiai spoksodamas į mane. 

- Štai kaip. Tik... nemaniau, kad moterys taip elgiasi. - Jo 
nuostabą jau stelbė didėjantis susižavėjimas. - Gali... baigti? Na, 
be vyro? 

Tai išgirdusi, garsiai nusijuokiau, mus supantys medžiai at- 
mušė aidą, jis atsklido nuo upės. 

— Taip, bet su vyru daug maloniau, - patikinau jį. Ištiesiau 
ranką ir paliečiau jį, krūtinė ir pečiai pašiurpo. Jis suvirpėjo, kai 
piršto pagalvėle apvedžiau spenelį. - Kur kas maloniau, - tyliai 
tariau. 

— Ak, - nudžiugo jis. - Juk tai gerai? 

Džeimis buvo įkaitęs - net labiau nei skystas oras, ir mano 
instinktai liepė man tučtuojau nuo jo pasitraukti, bet jų nepai- 
siau. Mano oda, ant kurios gulėjo jo rankos, iškart suprakaitavo, 
kaklu taip pat sruvo prakaito upeliai. 

— Šitaip dar nesimylėjau su tavim, - tarė jis. - Mudu kaip 
kokie unguriai, ar ne? Tavo kūnas šliuožia mano rankomis sli- 


SVETIMŠALĖ +» RUDENS BLŪGNAI 71 


dus kaip jūrų dumbliai. - Jo rankos pamažu leidosi mano nuga- 
ra žemyn, nykščiai spūsčiojo stuburo griovelį, iš malonumo ant 
sprando pasistojo plaukeliai. 

— Mm. Čia taip todėl, kad Škotijoje per šalta, ten neprakai- 
tuojam kaip kiaulės, - pasakiau. - Beje, ar kiaulės prakaituoja? 
Nuolat savęs to klausiu. 

— Ko nežinau, to nežinau; niekada nesimylėjau su kiaule. - Jis 
palenkė galvą ir liežuviu lyžtelėjo man krūtį. - Bet tavo skonis 
tikrai panašus į upėtakio, Sasenach. 

— Mano skonis panašus į ką? 

— Jis gaivus, saldus, su švelniu druskos prieskoniu, - paaiški- 
no Džeimis, trumpam kilstelėdamas galvą. Paskui ją nulenkė ir 
vėl ėmė slinkti žemyn. 

— Kutena, - krūptelėjau darbuojantis jo liežuviui, bet nė ne- 
mėginau sprukti. 

— To ir norėjau, - atsakė jis, pakeldamas drėgną veidą įkvėpti 
oro ir vėl dirbo ką dirbęs. - Man nelabai būtų malonu, jei galė- 
tum tai daryti be manęs. 

— Ir negaliu, - nuraminau jį. - Ak! 

— O? - pasigirdo kimus klausimas. 

Atsiguliau ant akmens ir išriečiau nugarą, virš galvos svaigi- 
namai sukosi žvaigždės. 

— Tik pasakiau... ak, - silpnai išlemenau. 

Ilgokai nesurezgiau nieko rišlaus, kol jis gulėjo šnopuoda- 
mas, smakrą švelniai pasidėjęs man ant gaktikaulio. Ištiesusi 
ranką, nuo veido nubloškiau šlapius plaukus, o jis pasuko galvą 
ir pabučiavo man delną. 

- Jaučiuosi, lyg būčiau Ieva, - švelniai prabilau žiūrėdama, 
kaip už Džeimio virš tamsaus miško leidžiasi mėnulis. - Edeno 
sodų pakrašty. 

Prie bambos tyliai sukikeno. 

— Taigi, o aš turbūt esu Adomas. Rojaus tarpuvartėje. - Pa- 
kreipęs galvą, jis ilgesingai pažvelgė skersai upės į nepažįstamas 
platybes, skruostą ilsindamas mano pilvo linkyje. - Tik norėčiau 
žinoti, ar žengiu į rojų, ar esu išvejamas iš jo. 

Nusijuokiau išgąsdindama jį. Paskui suėmiau jam už ausų, 
švelniai ragindama judėti slidžiais mano nuogo kūno plotais. 

- Žengi į jį, - pasakiau. - Juk nematau angelo su ugniniu 
kardu. 

Jis užgulė mane, jo kūnas degė, lyg karščiuotų, ir aš suvirpėjau. 

— Nematai? - sumurmėjo jis. - Tikiuosi, labai įdėmiai nežiūrėsi. 

Tada ugninis kardas kirto ir netekau sąmonės, o kūnas už- 
siliepsnojo. Liepsnojom drauge, ryškiai lyg Žvaigždės vasaros 
danguje, paskui nugrimzdom sudegę, be rankų ir kojų, o pele- 
nai ištirpo pirmapradėje šiltos druskos jūroje, maišydamiesi su 
kylančiais gyvybės virpesiais. 


ANTRA DALIS 


Persekiojanti praeitis 

Ministro katė 


Bostonas, Masačusetsas, 1969 m. liepa 


— BRIANA:? 

— Ha? —- Ji atsisėdo tiesi kaip strėlė, širdis tuksėjo, ausyse 
skambėjo tariamas jos vardas - Kas... Kaip? 

- Tu miegojai. Po paraliais, taip ir Žinojau, kad laikas netin- 
kamas! Atsiprašau, gal paskambinsiu vėliau? 

Vos girdimas greblavimas jo balse vėluodamas sujungė su- 
jauktą jos nervų sistemą. Telefonas. Ją pažadino telefonas. Labai 
apsnūdusi ji nesąmoningai buvo nustvėrusi ragelį. 

— Rodžeri! - Adrenalinas, plūstelėjęs, kai išgąsdinta prabudo, 
sklaidėsi, bet širdis vis dar garsiai dunksėjo. - Ne, nedėk ragelio! 
Vis tiek jau atsikėliau. - Ji ranka pasitrynė veidą, kita vienu metu 
mėgindama atnarplioti telefono laidą ir išlyginti susiglamžiusią 
patalynę. 

— Taip? Ar tikrai? Kelinta pas jus valanda? 

— Nenutuokiu. Per tamsu, neįžiūriu laikrodžio, - vis dar mie- 
guista atsakė ji. 

Rodžeris sodriai sukikeno, bet jam krizenant buvo girdėti ir 
atjauta. 

— Labai atsiprašau, stengiausi apskaičiuoti laiko skirtumą, 
bet, matyt, susivėlinau. Nenorėjau tavęs pažadinti. 

— Nėra ko atsiprašinėti, vis tiek atsibudau, kad atsiliepčiau, — 
nuramino jį Briana ir nusijuokė. 

— Ką gi... 

Jo balse buvo justi šypsena, ji atsipalaidavo ir atsilošė į pagal- 
ves, nuo akių braukdama plaukų raizginius, pamažu pratinda- 
masi prie dabarties. Dar negalėjo ištrūkti iš sapno, tikroviškesnio 
už tamsoje skendinčius miegamojo kontūrus. 

— Gera girdėti tavo balsą, Rodžeri, - švelniai pasakė Briana, 
stebėdamasi, kaip iš tiesų gera jį girdėti. 

Jo balsas skambėjo tolybėje, bet atrodė artimesnis nei sirenų 
kauksmas ir padangų cypimas ant šlapios kelio dangos už lango. 

- Ir man, - jis kalbėjo kiek susidrovėjęs. - Klausyk, kitą mė- 
nesį galėčiau dalyvauti konferencijoje Bostone. Atvažiuočiau, 
jei... po šimts, nevykęs būdas šitai pasakyti. Ar nori pasimatyti? 

Jos ranka smarkiai suspaudė ragelį, širdis suspurdėjo. 

— Atleisk, - jai nespėjus atsakyti atsiprašė jis. - Juk stumiu 
tave į keblią padėtį? Aš... klausyk... tik pasakyk man be užuolan- 
kų, kad to nenori. 

- Noriu. Žinoma, noriu pasimatyti! 

— Ak. Tad neprieštarauji? Bet... neatsakei į mano laišką. Ma- 
niau, gal padariau ką nors... 

— Ne, ničnieko nepadarei. Atsiprašau. Tik... 

— Nėra ko atsiprašinėti, nenorėjau... 

Jų sakiniai susikirto, ir abu droviai nutilo. 

— Nenorėjau spausti... 

— Nenorėjau būti... 

Ir vėl jų žodžiai susipynė, šįsyk jis sukikeno, tylus škotiškas 
juokas pasklido begalinėmis erdvėmis ir laiko toliais raminda- 
mas, tarsi Rodžeris iš tikrųjų ją liestų. 

— Tada puiku, - tvirtai pasakė jis. - Juk taip supratau? 

Ji neatsakė, užsimerkė, ją užliejo palengvėjimas, nors nega- 
lėtų apibūdinti kodėl. Rodžeris Veikfildas tikriausiai vienintelis 
žmogus pasaulyje, įstengiantis ją suprasti; anksčiau nevisiškai 
suvokė, koks svarbus gali būti šis supratimas. 

— Aš sapnavau, - paaiškino ji, - kai suskambėjo telefonas. 

— Mmfm? 

— Tėvą, - kaskart, kai ištardavo tą žodį, jai sugniauždavo gerklę. 

Tas pat nutikdavo ir pasakius „mama“. Ji vis dar užuodė sau- 
lės įkaitintų pušų aromatą, tvyrantį sapne, juto, kaip po batais 
šiugžda jų spygliai. 

- Jo veido nemačiau. Ėjau su juo per mišką. Sekiau įkandin 
taku, o jis šnekėjosi su manim, bet aš negirdėjau, ką sakė. Vis sku- 
bėjau, stengiausi jį pavyti, išgirsti jo žodžius, bet man nesisekė. 

— Tačiau žinojai, kad tas vyras - tavo tėvas? 

— Taip, bet gal man tik taip atrodė, nes keliavau per kalnus. 
Mudu su tėčiu dažnai tenai vaikštinėdavom. 

- Tikrai? Kaip aš su saviškiu. Jei kada vėl atkeliausi į Škotiją, 
kopsim į manrus. 

— Kopsim kur? 

Jis nusikvatojo, ir ji staiga pamatė jį: braukiantį nuo veido 
vešlius, retai kerpamus juodus plaukus, samanų žalumo akis, 
prisimerkiančias, kai šypsosi. Briana susizgribo nykščio galiuku 
lėtai trinanti apatinę lūpą ir atitraukė ranką. Jiems išsiskiriant, 
jis ją pabučiavo. 

— Manras - bet kuri Škotijos viršukalnė, aukštesnė nei devyni 
šimtai keturiolika metrų. Jų tiek daug, kad tai jau tapo savotišku 
sportu: žmonės varžosi, kas daugiau tokių viršūnių įveiks. Man- 
rus kolekcionuoja nelyginant kokius pašto ženklus ar degtukų 
dėžutes. 

— Kur dabar esi - Škotijoje ar Anglijoje? - paklausė Briana, 
bet jam nespėjus atsakyti įsiterpė: - Ne, leisk man spėti. Tu... 
Škotijoje. Invernese. 

— Tikrai taip. - Jo balse buvo girdėti nuostaba. - Kaip su- 
pratai“ 

Ji pasirąžė, po paklodėmis pamažu kryžiuodama kojas, lyg 
kirptų žirklėmis. 

— Kai kalbi su škotais, grebluoji tardamas „r“, - atsakė Bria- 
na. - Bet su anglais šneki švariai. Pastebėjau, kai mudu lankėmės 
Londone, - jos balse buvo vos girdėti gudravimo gaidelė; darosi 
lengviau, pagalvojo. 

— Jau pamaniau, kad tu aiškiarrrrregė, - nusijuokė jis. 

— Labai norėčiau, kad dabar būtum čia, - staiga tarė ji. 

— Nejaugi? - nustebo jis ir ūmai susidrovėjo. - Ak. Na... juk 
tai puiku, ar ne? 

— Rodžeri... neparašiau todėl... 

— Dėl to nesuk sau galvos, - skubiai nutraukė jis. - Po mėne- 
sio būsiu pas tave, tada ir pasišnekėsim. Bri, aš... 

— Klausau... 

Ji girdėjo, kaip jis įkvepia, prisiminė pojūtį, kai jam kvėpuo- 
jant po jos ranka kilnojosi šilta ir kieta jo krūtinė. 
— Džiaugiuosi, kad sutikai pasimatyti. 


= 

Padėjusi ragelį, nebegalėjo užmigti; sunerimusi nukorė kojas 
nuo lovos ir nutapeno į mažo butuko virtuvę išgerti stiklinės pie- 
no. Kelias minutes abejingai spoksojo į šaldytuvą ir tik tada susiz- 
gribo reginti ne išrikiuotus buteliukus kečupo ir pustuštes skardi- 
nes, o akmenis, tamsuojančius blyškaus brėkštančio dangaus fone. 

Briana išsitiesė, tyliai šūktelėjusi iš nekantrumo, ir užtren- 
kė šaldytuvo dureles. Nukrėtė šiurpuliukas, ji pasitrynė rankas, 
atšalusias nuo kondicionieriaus skersvėjo. Nesąmoningai ištiesė 
dama šiltą lietingos vasaros nakties drėgmę. 

Turėjo jam parašyti. Tiesą sakant, rašė, net kelis kartus, bet 
nusivylusi išmetė primargintus lapus. 

Žino, kodėl taip pasielgė, arba mano žinanti. Bet sklandžiai 
ir suprantamai paaiškinti Rodžeriui kur kas sunkiau. 

Šitaip daryti iš dalies ją skatino sužeisto žvėrelio instinktas; 
troškimas pabėgti ir pasislėpti nuo skausmo. Ne Rodžeris kaltas 
dėl to, kas įvyko prieš metus, bet tai neatsiejama. 

Vėliau buvo jai švelnus, geras, elgėsi su ja taip, tarsi ką tik būtų 
netekusi artimo žmogaus, iš tikrųjų taip ir buvo. Bet toji netektis 
labai keista! Jos mama iškeliavo visiems laikams, bet - vylėsi ji — 
nemirė. Vis dėlto Briana jautėsi taip, kaip žuvus tėvui; tarsi tikėjo 
palaimingu pomirtiniu gyvenimu, kad tas, kurį mylėjai, yra sau- 
gus ir laimingas, tačiau vis tiek kankinosi dėl netekties ir vienatvės. 

Per parką pralėkė greitosios pagalbos automobilis, tamsoje 
raudonai blyksėjo lemputės. Jis nutolo, sirena pritilo. 

Ji persižegnojo iš įpročio ir tyliai saumurmėjo Miserere nobis“. 
Penktoje klasėje sesuo Mari Romein sakė, kad reikia melstis už 
merdinčiuosius ir mirusiuosius; ji taip tvirtai įdiegė mokiniams 


* Pasigailėk mūsų (lot.). 

šį įprotį, kad nė vienas vaikas nepraeidavo pro įvykio vietą, kur 
stovėdavo greitosios pagalbos automobilis, tylomis nepasiuntęs į 
dausas maldelės, padėsiančios sieloms patekti į dangų. 

Ji kasdien melsdavosi už juos: mamą ir tėvą - abu tėvus. To- 
kia tikroji tiesa. Nors ir dėdė Džo žinojo tiesą apie jos tikruosius 
tėvus, tik Rodžeris iš tikrųjų suprato, kas nutiko, tik jis savo au- 
simis girdėjo akmenis. 

Tas, kas tai patyrė, buvo amžinai paženklintas. Ir jis, ir ji. 
Iškeliavus Klerei, Rodžeris norėjo, kad Briana liktų Škotijoje, bet 
ji negalėjo. 

Pasiteisino, kad Amerikoje jos laukia darbai, nesutvarkyti 
reikalai, be to, jai reikia baigti mokslus. O dar svarbiau, ji turėjo 
išvažiuoti, atitrūkti nuo Škotijos ir akmenų ratų, grįžti ten, kur 
galėtų išsigydyti, pradėti gyvenimą iš naujo. 

Jei būtų likusi su Rodžeriu, net trumpam nebūtų įstengusi 
pamiršti to, kas nutiko. Ir tai paskutinis kibukas, paskutinis jos 
trijų dalių dėlionėje. 

Jis gynė ją, saugojo ir mylėjo. Mama patikėjo ją Rodžerio glo- 
bai, ir jis puikiai pateisino jos lūkesčius. Bet ar tai jis darė teno- 
rėdamas tesėti Klerei duotą pažadą, ar todėl, kad jam iš tikrųjų 
rūpėjo Briana? Kad ir kaip ten būtų, jokio bendros ateities pa- 
grindo nebuvo, nes abu slėgė nepakeliama įsipareigojimo našta. 

Jei tik būtų įmanoma jųdviejų ateitis kartu... Todėl jam ir 
negalėjo parašyti, nenutuokė, kaip visa tai iškloti, nepasirodant 
arogantiškai ir kvailai? 

„Išvažiuok, kad galėtum grįžti ir padaryti tai deramai , - su- 
murmėjo ji ir nutaisė grimasą. 

Lietus vis dar dulkė, gaivindamas orą, buvo gera kvėpuoti. 
Netrukus auš, toptelėjo, bet vis dar šilta, vėsi veido oda sudrėko; 
vandens lašeliai vienas po kito riedėjo kaklu, medvilniniai marš- 
kinėliai, su kuriais miegojo, sušlapo. 

Ano lapkričio įvykius ji norėjo nustumti kuo toliau, padaryti 
kuo ilgesnę pertrauką. Kai praeis ganėtinai laiko, galbūt juodu vėl 
galės susieiti. Ne kaip jos tėvų gyvenimo dramos antraplaniai vei- 
kėjai - šįkart kaip aktoriai, vaidinantys pačių pasirinktoje pjesėje. 

Jei kam lemta tarp jųdviejų su Rodžeriu Veikfildu nutikti, 
tai tik savo noru. Brianai atrodė, kad netrukus galės rinktis, o 
apnikus tokiai nuojautai, suplazdėjo po paširdžiais. 

Ji persibraukė veidą, šluostydama lietų, nerūpestingai įtrynė 
jį į plaukus, gaudydama tekančias jo sroveles. Jei neužmigs, gal- 
būt padirbės. 

Briana paliko langą atvirą, bet jai visai nerūpėjo, kad lietutis 
tykšta ant grindų. Sunerimusi nenorėjo aklinai užsidaryti tarp 
keturių sienų ir vėsintis dirbtiniu oru. 

Užžiebusi lemputę ant stalo, išsitraukė skaičiavimo sąsiuvinį 
ir jį atskleidė. Pakeitusi studijų kryptį, turėjo vieną nedidelį ir ne- 
tikėtą pranašumą: suprato, kad matematika ją veikia raminamai. 

Kai viena grįžo į Bostoną ir į universitetą, nutarė, kad sau- 
giau rinktis inžineriją nei istoriją; mokslas solidus, susaistytas 
formulių, raminamai nekintamas. O svarbiausia, jį galima val- 
dyti. Briana paėmė pieštuką, neskubėdama ir mėgaudamasi 
pasmailino, tada palenkė galvą ir ėmė skaityti pirmą uždavinį. 

Pamažu, kaip ir visada, rami, nesugriaunama skaičių logika 
jos galvoje audė tinklą, pagaudama visas atsitiktines mintis, šil- 
kinėmis gijomis apraizgydama blaškančius jausmus it daugybę 
musių. Aplink centrinę uždavinio ašį logika toliau nėrė tvarkin- 
gą ir gražų tinklą, tarsi koks audėjas puošmeną. Į tinklo gijas 
nepakliuvo tik viena mintis, vis dar plevenanti jos sąmonėje lyg 
ryški maža plaštakė. 

Džiaugiuosi, kad sutikai pasimatyti, pasakė jis. Džiaugiasi ir ji. 


2 


1969 m. liepa 


— Arjis šneka kaip vyrukai iš „Beatles'? Ak, numirsiu, jeigu 
jis kalba kaip Džonas Lenonas! Kai jis sako: „Tai aš čia senelis, 
mane svaigina! 

— Jis kalba visai ne kaip Džonas Lenonas, dėl Dievo meilės! — 
sušnypštė Briana ir atsargiai dirstelėjo iš už betoninės kolonos, 
bet tarptautinių skrydžių salės vartai vis dar buvo tušti. - Ar 
galėtum pasakyti, kuo skiriasi Liverpulio gyventojas ir škotas? 

— Ne, - linksmai atsakė draugė Geilė, pašiaušdama šviesius 
plaukus. - Visų anglų šneka man vienodai graži. Galėčiau jų 
klausytis amžinai! 

- Jis ne anglas! Juk sakiau, jis škotas! 

Geilė nuvėrė draugę, tarsi ši būtų pamišusi. 

- Škotija - ne Anglijos, o Didžiosios Britanijos dalis. 

- Visai nesvarbu. - Geilė, iškišusi galvą iš už kolonos, ištem- 
pė kaklą. - Kodėl čia stovim? Jis mūsų nepamatys. 

Briana ranka persibraukė plaukus juos suglostydama. Mer- 
ginos stovėjo anapus kolonos, nes Briana nebuvo tikra, ar nori, 
kad jis jas pamatytų. Nors kas iš to; pro dvivėres duris jau pasi- 
pylė susitaršę keleiviai su bagažu. 

Ji leidosi nutempiama vis dar vapančios Geilės į didžiąją suti- 
kimo salę. Draugės liežuvis gyveno dvigubą gyvenimą; nors pas- 
kaitose Geilė gebėjo kalbėti ramiai, protingai ir argumentuotai, 
draugijoje, vos gavusi ženklą, imdavo be paliovos tarškėti. Todėl 
Briana ir paprašė Geilės, kad kartu važiuotų į oro uostą pasitikti 
Rodžerio; šnekantis nebus jokių nesmagių pauzių. 

— Ar jau darei tai su juo? 

Briana krūptelėjo ir palinko prie Geilės. 

— Dariau ką? 

Geilė pavartė akis. 

— Žaidei šokinėjančiais kamuoliukais. Iš tikrųjų, Bri! 

— Ne. Žinoma, ne. - Ji juto, kaip kraujas užlieja skruostus. 

— Ar ketini tai daryti? 

— Geile! 

— Na, juk turi butą ir viską, niekas... 

Tą keblią akimirką pasirodė Rodžeris Veikfildas. Baltais marš- 
kiniais, apspurusiais džinsais. Jį išvydusi, Briana turbūt sustingo. 
Geilė greitai pasuko galvą, susidomėjusi, į ką spokso draugė. 

- Aak, - nudžiugo ji. - Ar tai jis? Panašus į piratą! 

Geilė buvo teisi, ir Briana pajuto, kaip pilvo apačia čiūžtelėjo 
žemyn. Mama Rodžerį vadino Juoduoju keltu. Jo oda buvo švie- 
sios alyvuogių spalvos, plaukai juodi, o „akys, įspaustos suodinu 
nykščiu“. Nors galėjai pamanyti, kad tankios juodos blakstienos 

dengia mėlynas akis, iš tikrųjų jos buvo sodriai žalios. Ilgoki, 
susivėlę plaukai siekė apykaklę, apžėlęs šeriais jis atrodė ne tik 
šauniai, bet ir mažumėlę pavojingas. 

Pamačius jį, iš nerimo Brianai dilgtelėjo stuburą, ir ji nusi- 
šluostė prakaituojančius delnus į siuvinėtų džinsų šonus. Netu- 
rėjo jam leisti čia atkeliauti. 

Tada jis pamatė ją, veidas nušvito kaip užžiebta žvakė. Bria- 
nos veidas prieš jos valią irgi pasipuošė plačia kvaila šypsena. 
Užmiršusi savo būgštavimus, ji leidosi bėgti per salę, išsisukda- 
ma staiga prieš ją išdygusių vaikų ir bagažo vežimėlių. 

Jis pasitiko ją pusiaukelėje ir jos kone nepargriovė, taip smar- 
kiai apkabindamas, kad net sutraškėjo šonkauliai. Pabučiavo, 
stabtelėjo, tada vėl ėmė bučiuoti, barzdos šeriai braižė jai veidą. 
Dvelkė muilu, prakaitu, ji juto škotiško viskio skonį, bet troško, 
kad jis nesiliautų bučiavęs. 

Paskui paleido ją. Abiem stigo kvapo. 

— Ahm, - pasigirdo tylus balsas šalia Brianos. 

Ji nusisuko nuo Rodžerio rodydama į Geilę, o ši angeliškai 
jam šypsojosi iš po šviesių karčiukų ir mosavo tarsi mergytė, ei- 
nanti miegučio. 

— Laaabas, - pasisveikino ji. - Tu tikriausiai Rodžeris, nes 
jeigu ne, Rodžerį tikrai ištiks šokas, kai jis pasirodys, ar ne? 

Geilė gėrėdamasi nužvelgė jį nuo galvos iki kojų. 

— Ar, be viso šito, dar brązgini ir gitara? 

Briana net nepastebėjo dėklo, kurį jis buvo padėjęs ant grin- 
dų. Rodžeris pasilenkė, paėmė jį ir persimetė per petį. 

— Na, per šią kelionę ji bus mano pragyvenimo šaltinis, - 
nusišypsojo jis Geilei, prispaudusiai ranką prie širdies, tarsi būtų 
apimta ekstazės. 

— Aak, pakartok! - ėmė prašyti ji. 

— Ką pakartoti? - sumišo Rodžeris. 

— Pragyvenimo šaltinį, - pasakė jam Briana, persimesdama 
per petį vieną jo krepšių. - Ji nori išgirsti, kaip grebluoji „r“ rai- 
dę. Britiškas akcentas - Geilės silpnybė. Ak, tokia ta Geilė. - Lyg 
su tuo susitaikiusi, ji mostelėjo į draugę. 

- Taip, supratau. Hm... - jis atsikrenkštė, įsmeigė į Geilę ve- 
riamą žvilgsnį ir tarė oktava žemesniu balsu: - Aplink grrrublėtą 
rrriedulį nedorrrėliai strrraksi. Ar tuo pasikakinsi? 

- Gal liautumeis? - Briana piktai dirstelėjo į draugę, kuri te- 
atrališkai leipo klestelėjusi ant plastikinės kėdės. - Nekreipk į ją 
dėmesio, - patarė Rodžeriui, nusigręždama į duris. 

Atsargiai žvilgtelėjęs į Geilę, jis pakluso, paėmė didelę dėžę, 
surištą virve, ir nusekė paskui Brianą į vestibiulį. 

- Ką turėjai galvoj sakydamas, kad tai tavo pragyvenimo šal- 
tinis? - paklausė ji, mėgindama protingai pakreipti pokalbį. 

Jis kiek droviai nusijuokė. 

- Istorikų konferencija sumoka už lėktuvo bilietus, bet neiš- 
gali padengti kitų išlaidų. Todėl vienur kitur kreipiausi ir radau 
darbelį, kuris išspręstų tą bėdą. 

— Skambinsi gitara? 

- Dieną švelnus, mandagus istorikas Rodžeris Veikfildas yra 
nekaltas Oksfordo dėstytojas, o vakare jis užsimeta slaptą rrre- 
galiją - languotą skraistę ir virsta šauniuoju Rodžeriu Makenziu! 

— Kuo? 

Jos nuostabai, jis nusišypsojo. 

- Na, kartais aš dainuoju škotų liaudies dainas festivaliuose 
ir ceilidhs*, Aukštumų žaidynėse ir panašiuose renginiuose. Šį 
savaitgalį pasirodysiu keltų festivalyje, jis rengiamas kalnuose. 

- Dainuoji škotų dainas? Ar tada segi kiltą? - Staiga kitoje jo 
pašonėje išdygo Geilė. 

- Taip. Kitaip iš kur jie žinotų, kad aš škotas? 

— Man labai patinka plaukuoti keliai, - svajingai tarė Geilė. - 
Sakyk, ar tiesa, kad škotai... 

— Atvaryk automobilį, - liepė Briana, skubiai įsprausdama 
Geilei raktelius. 


= 


Geilė, atrėmusi smakrą ant nuleisto automobilio stiklo, žiū- 
rėjo, kaip Rodžeris žingsniuoja į viešbutį. 


* Šventė ar pobūvis, dažnai su muzika ir dainomis (geily k.). 

— Oho, viliuosi, jis nenusiskus iki vakarienės su mumis. Man 
labai patinka vyrai, apžėlę kelių dienų barzda. Kaip manai, kas 
slypi toje didelėje dėžėje? 

— Bodhran. Jau klausiau Rodžerio. 

— Kas toks? 

— Keltų karo būgnas. Juo jis pritaria dainuodamas kai kurias 
dainas. 

Geilės lūpos mąsliai susičiaupė ratuku. 

— Kažin ar norėsi, kad nuvežčiau jį į tą festivalį? Na, tikriau- 
siai turi daug darbo ir... 

— Cha cha. Manai, leisčiau tau sukiotis apie jį, segintį kiltą? 

Kai Briana paleido variklį, Geilė liūdnai atsiduso ir įtraukė 
galvą. 

— Gal tenai bus ir daugiau vyrų su kiltais. 

— Labai tikėtina. 

— Bet, kertu lažybų, nė vienas neturės keltų karo būgno. 

— Galbūt. 

Geilė atsilošė sėdynėje ir pažvelgė į draugę. 

— Na kaip, ar ketini tai daryti? 

— Iš kur man žinoti, kaip ten bus? - Bet Brianos gyslomis 
plūstelėjo kraujas, o drabužiai ėmė veržti. 

— Jei nepadarysi, - pasakė Geilė, - būsi tikra kvaiša. 


== 


— Ministro katė yra... aikštinga katė. 

— Ministro katė... alagruous katė. 

Bri dirstelėjo į jį, pakėlusi antakį, trumpai nukreipdama akis 
nuo kelio. 

— Ir vėl škotiškai? 

— Juk tai škotiškas žaidimas*, - atšovė Rodžeris. - Škotiškai 
alagruous reiškia liūdnas, susisielojęs. Tavo eilė. Raidė „b“. 


* Karalienės Viktorijos epochos žaidimas: pirmasis žaidėjas apibūdina katiną būd- 
vardžiu, prasidedančiu raide „a“. Kiti žaidėjai daro tą pat. Paskui pereinama prie 
raidės „b“ ir t. t. 

Ji prisimerkusi žiūrėjo pro priekinį stiklą į siaurą kalnų kelią. 
Ryto saulė spigino į juos, užliedama automobilį šviesa. 

— Ministro katė yra baikšti katė. 

— Ministro katė yra bjauri katė. 

— Gerai, mudviem šiek tiek per lengva. Lygiosios. Ministro 
katė yra... 

Jis matė, kaip jos galvoje sukasi ratukai pagavus įkvėpimui, 
jos akys sužibo. 

— „„koksigodiniška katė. 

Rodžeris prisimerkė, mėgindamas suprasti, ką tas žodis reiškia. 

— Katė su plačiu pasturgaliu? 

Briana nusijuokė, pristabdydama automobilį ties staigiu po- 
sūkiu. 

— Katė, kuriai skauda uodegikaulį. 

— Ar toks žodis apskritai yra? 

— Aaha. - Grakščiai įveikusi posūkį, ji padidino greitį. - Tai 
vienas iš mamos medicinos terminų. Koksigodinija - skausmas 
apie uodegikaulį. Koksigodinininkais ji nuolat vadindavo ligoni- 
nės administraciją. 

— O aš maniau, kad tai inžinerijos terminas. Na, gerai... 
Ministro katė yra įžūli katė. - Jis išsišiepė ir kilstelėjo antakį. — 
Priešgyna. Koksigodinininkai yra įžūlūs iš prigimties. 

— Gerai, sutinku baigti lygiosiomis. - Ministro katė yra... 

- Luktelėk, - nutraukė ją Rodžeris rodydamas. - Štai ten 
posūkis. 

Sulėtinusi greitį, iš siauro kelio ji įsuko į dar siauresnį, prie 
kurio buvo raudonos ir baltos spalvos rodyklė KELTŲ FES- 
TIVALIS. 

- Kaip puiku, kad mane čia atvežei, - tarė Rodžeris. - Jei 
būčiau žinojęs, kad festivalis taip toli, nebūčiau drįsęs prašyti, 
kad pamėtėtum. 

Briana linksma dirstelėjo į jį. 

— Ne taip ir toli. 

— Šimtas penkiasdešimt mylių! 

Ji kiek ironiškai nusišypsojo. 

— Tėtis sakydavo, kad amerikiečiai ir anglai skiriasi. Anglas 
mano, kad šimtas mylių yra ilgas kelias, o amerikietis - kad šim- 
tas metų yra ilgas laiko tarpsnis. 

Rodžeris nustebęs nusikvatojo. 

— Tikra tiesa. O tu tikriausiai amerikietė? 

— Turbūt. - Jos šypsena išblėso. 

Kalbos išseko, kelias minutes jie važiavo tylėdami, tik bildan- 
tys ratai ir šniokščiantis vėjas. Buvo graži, karšta vasaros diena. 
Bostono drėgmė ir šiluma liko toli apačioje, jie vingiavo keliu 
aukštyn į grynesnį, gaivesnį kalnų orą. 

— Ministro katė yra daili katė, - galop tyliai tarė Rodžeris. — 
Ar pasakiau ką ne taip? 

Ji dirstelėjo į jį mėlynomis akimis, perkreipusi lūpas. 

— Ministro katė yra didelė katė. Ne, nepasakei. - Ji susičiaupė 
ir, pristabdžiusi už kito automobilio, atsipalaidavo. - Ne, netiesa. 
Pasakei, bet dėl to nesi kaltas. 

Rodžeris pasimuistė ir atsisuko į ją. 

— Ministro katė yra išpuikusi katė. 

— Ministro katė yra išdykusi katė. Atleisk, man nereikėjo nie- 
ko sakyti. 

Rodžeris buvo protingas, jos nespaudė. Pasilenkė į priekį ir iš 
po sėdynės ištraukė termosą karštos arbatos su citrina. 

— Nori? - pasiūlė jai puodelį, bet ji susiraukė ir papurtė galvą. 

— Ne, ačiū. Nemėgstu arbatos. 

— Tada tu tikrai ne anglė, - pasakė jis ir tučtuojau pasigailėjo 
savo žodžių. 

Jos rankos tvirtai suspaudė vairą, bet ji neištarė nė žodžio, ir 
jis tyliai gurkšnojo arbatą, žvelgdamas į ją. 

Briana buvo nepanaši į anglę, nors tėvų kilmė, odos ir plau- 
kų spalva kaip tik tai rodė. Jis nežinojo, ar ji kitokia ne vien 
dėl drabužių, bet ėmė lyginti. Amerikietės kur kas... Gyvesnės? 
Smarkesnės? Stambesnės? Jos visko turi daugiau. Briana Randal 
iš tikrųjų labiau panėšėjo į amerikietę. 

Mašinų buvo vis daugiau. Kai jie priartėjo prie festivalio po- 
ilsiavietės, greitį visai turėjo sulėtinti, prie vartų driekėsi auto- 
mobilių eilė. 

— Klausyk, - staiga prabilo Briana. Ji nė negrįžtelėjo į jį, pro 
priekinį stiklą stebeilijo į priekyje stovinčio automobilio lentelę 
Naujojo Džersio numeriu. - Turiu paaiškinti. 

— Ne man. 

Ji suirzusi krustelėjo rusvą antakį. 

- O kam dar? - Sučiaupusi lūpas atsiduso. - Na, gerai, ir sau 
pačiai. Bet turiu tai padaryti. 

Rodžeris ant liežuvio juto arbatos rūgštumą, o galugerkly — 
kartumą. Ar ji pasakys, kad jis suklydo čia atkeliavęs? Tokia min- 
tis kirbėjo ir jam, kai skrido per Atlantą, kuisdamasis ir muisty- 
damasis ankštoje lėktuvo sėdynėje. Bet vos pamatė ją, bėgančią 
per laukimo salę, visos abejonės akimoju dingo. 

Ir nekamavo visą savaitę; matydavosi su ja kasdien, kad ir 
trumpam, o ketvirtadienio popietę net kartu žaidė beisbolą Fen- 
vėjaus parke. Žaidimas jam pasirodė sunkus, trikdantis, bet Bria- 
nos užsidegimas jį pakerėjo. Jis susizgribo skaičiuojantis, kiek 
valandų liko, kol turės grįžti namo, ir nekantraudamas laukė šios 
vienintelės dienos, kurią visą juodu praleis drauge. 

Bet tai anaiptol nereiškia, kad ji jaučia tą pat. Rodžeris sku- 
biai dirstelėjo į automobilių vilkstinę; vartai buvo matyti, bet 
dunksojo maždaug už ketvirčio mylios. Jai įtikinti jis turi gal 
kokias tris minutes. 

— Škotijoje, - kalbėjo ji, - kai visa tai nutiko mamai, elgeisi 
regėjo ašaras, tviskančias ant tankių kaštoninių blakstienų. 

— Nebuvo sunku, - tarė Rodžeris. Jis sugniaužė kumščius, 
kad tik jos nepaliestų. - Man buvo įdomu. 

Briana nusikvatojo. 

— Taip, kertu lažybų, kad buvo įdomu. - Ji dar sulėtino greitį ir 
pažvelgė į Rodžerį. Net plačiai atmerktos jos akys buvo kiek įky- 
pos - kaip katės. - Ar buvai dar kartą nuvažiavęs į Kraig na Duną? 

— Ne, - atsakė jis ir sukosėjęs lyg niekur nieko pridūrė: - Į 
Invernesą nukanku ne taip ir dažnai; juk universitete studijų lai- 
kotarpis. 

— Ar ministro katė nėra bailė? - šyptelėjo ji. 

— Ministro katė mirtinai bijo tos vietos, - atvirai prisipažino 
jis. - Nekeltų kojos, net jei sardinių tenai būtų iki kelių. 

Briana nusijuokė, įtampa, tvyrojusi tarp jų, atlėgo. 

— Aš taip pat, - pasakė ji ir giliai įkvėpė. - Bet nieko nepamir- 
šau. Tavo rūpesčio, pastangų padėti ir paskui, kai ji... kai mama 
perėjo... - Jos dantys smarkiai susmigo į apatinę lūpą, ir ji per 
stipriai paspaudė stabdžius. - Matai? - tyliai tarė. - Pabūnu su 
tavim tik pusvalandį, ir viskas grįžta. Apie tėvus nekalbėjau dau- 
giau negu pusmetį, o vos mudu pradėjom žaisti tą kvailą žaidimą, 
užsiminiau apie juos nepraėjus nė minutei. Ir taip visą savaitę. 

Briana negrabiai nusimetė nuo peties neklusnią raudonų 
plaukų sruogą. Susijaudinusi ar liūdėdama ji gražiai nurausdavo, 
o dabar jos skruostai degte degė. 

— Taip ir pamaniau, nesulaukęs atsakymo į laišką. 

— Ir ne tik dėl to. - Ji prikando apatinę lūpą pasigailėjusi, bet 
žodžiai jau išskrido. Baltų marškinėlių V raidės iškirptę užliejo 
raudonio banga, ir Briana visa nusidažė pomidorų padažo, be 
kurio neapsieidavo valgydama bulvių traškučius, spalva. 

Jis ištiesė ranką per sėdynę ir švelniai nubraukė jai nuo veido 
plaukų šydą. 

— Tave aistringai įsimylėjau, - burbtelėjo Briana, spoksoda- 
ma pro priekinį stiklą. - Bet nesupratau, ar tu buvai man geras 
tik todėl, kad to prašė mano mama, ar... 

— Ar, - įsiterpė jis ir nusišypsojo, kai Briana išdrįso dirstelėti 
į jį. - Tikrai kaltas dėl antro „ar“. 

— Ak. - Ji kiek atsipalaidavo ir jau nebe taip stipriai gniaužė 
vairą. - Tada gerai. 

Jam labai magėjo paimti jai už rankos, bet nenorėjo blaškyti, 
kad neįvyktų avarija. Padėjęs ranką ant sėdynės atlošo, pirštais 
glostė jai petį. 

— Kad ir kaip ten buvo, nemaniau... Na, gerai, man atrodė, 
kad turėčiau arba pulti tau į glėbį, arba kuo greičiausiai sprukti 
iš automobilio. Taigi moviau lauk, nė nenutuokiau, kaip viską 
paaiškinti, kad neatrodyčiau it kvailė. O kai parašei, pasijutau 
dar biogiau - na, supranti, aš tikrai atrodau kaip kvailė! 

Rodžeris atsisegė saugos diržą. 

— Ar trenksies į automobilį priešais mus, jei tave pabučiuosiu? 

- Ne. 

- Puiku. 

Jis pasislinko sėdyne, viena ranka suėmė jai smakrą ir greitai 
pabučiavo. Jie ramiai nudardėjo per purvyną į aikštelę. 

Briana kvėpavo lengviau, buvo ne tokia išraudusi. Tvarkingai 
įsuko į laisvą vietą, išjungė variklį ir valandėlę sėdėjo akis įsmei- 
gusi į priekį. Tada atsisegė saugos diržą ir atsisuko į jį. 

Tik po kelių minučių jiems išlipus iš automobilio, Rodže- 
riui toptelėjo, kad nors minėjo savo tėvus ne kartą, tikroji bėda 
greičiausiai buvo susijusi su tėvu, apie jį labai apdairiai nutylėjo. 

Puiku, pamanė jis ir išsiblaškęs pasigrožėjo Brianos užpaka- 
liuku, kai ji pasilenkė atidaryti bagažinės. Ji stengiasi negalvoti 
apie Džeimį Freizerį, tai kur tu, po galais, ją atsivežei? Jis pažvelgė 
į poilsiavietės vartus, vasaros brizas plaikstė Didžiosios Britani- 
jos ir Škotijos vėliavas, o nuo kalno, stūksančio tolumoje už jų, 
šlaito sklido liūdni, graudūs dūdmaišių garsai. 

Garsai iš praeities 


RODŽERIS DAŽNIAUSIAI persirengdavo kokiame nors 
dengtame arklių traukiamame vežime arba alinės vyrų tualete, 
todėl atskiras kambarėlis, kurį gavo savo reikmėms užkulisiuose, 
jam atrodė tikra prabanga. Patalpėlė švari, buvo ir kablių pasi- 
kabinti drabužiams, be to, ant slenksčio neknarkė girti užeigos 
senbuviai. Žinoma, čia Amerika, pamanė jis, segdamas džinsus 
ir mesdamas juos ant grindų. Kiti standartai, bent jau paisoma, 
kad žmogui būtų patogu. 

Jis per galvą apsivilko marškinius platėjančiomis rankovėmis 
svarstydamas, prie kokių patogumų pratusi Briana. Jis nenusimanė 
apie moteriškus drabužius ir nė nenutuokė, kiek kainuoja jos mėly- 
ni džinsai, bet šį tą nusimanė apie automobilius. Brianos mėlynas 
mustangas buvo naujutėlis, ir jam labai knietėjo suimti jo vairą. 

Akivaizdu, tėvai paliko jai užtektinai turto; jis tikėjo, kad 
Klerė Randal tuo tikrai pasirūpino. Tik vylėsi, kad jo ne itin 
daug, nes Briana gali pamanyti, kad jį domina ne ji, o jos pini- 
gai. Prisiminęs Brianos tėvus, dirstelėjo į rudą voką. Ar turėtų jai 
atiduoti, kad ir kaip ją tai paveiktų? 

Iš Brianos tikrai kone iššoko ministro katė, kai įžengė pro mu- 
zikantų duris ir atsidūrė prieš 78-ąjį Freizerių kalniečių dūdmai- 
šių orkestrą iš Kanados, visu garsu repetuojantį už persirengimo 
kambarių. Tiesą sakant, ji išblyško, kai jis supažindino ją su pa- 
grindiniu dūdmaišininku, senu bičiuliu. Ją išgąsdino ne Bilas Li- 
vingstonas, o jam ant krūtinės spindintis Freizerių klano ženklelis. 

Ant jo buvo parašyta: Je suis prest. Esu pasiruošęs. Anaiptol 
ne, dingtelėjo Rodžeriui, ir jis panoro įsispirti, kad atsivežė ją čia. 

Briana jį patikino puikiai susitvarkysianti ir pasižvalgysianti 
aplinkui viena, kol jis persivilks ir pasirengs pasirodymui. 

Ir bus geriausia, jeigu jis susikaups prieš pasirodymą, pama- 
nė ties juosmeniu ir klubais segdamasis kilto sagtis ir mauda- 
masis ilgas vilnones kojines. Rodžeris dainuos ankstyvą popietę 
penkiasdešimt penkias minutes, o vakaro ceilidh jo laukia trum- 
pesnis solinis pasirodymas. Mintyse buvo maždaug sudėliojęs 
dainas, bet visada reikia atsižvelgti ir į publiką. Jei daug moterų, 
jos mėgsta klausytis baladžių, o jei daugiau vyrų, labiau tinka 
karo dainos: „Kilikrankis; „Montrozas, „Ginklai ir būgnai“. 
O nepadorios dainos geriausiai skamba, kai žmonės jau kiek įši- 
lę, paragavę alaus. 

Jis tvarkingai užlenkė kojinių viršų ir už jų užkišo sgian dhu 
elnio ragų kriaunomis. Durklas stipriai prisispaudė prie dešinės 
blauzdos. Kiek paskubomis užsirišo koturnas. Norėjo susirasti 
Brianą, truputį pasivaikščioti su ja, nupirkti jai ko nors užvalgyti 
ir pasirūpinti, kad per koncertą ji sėdėtų geroje vietoje. 

Užsimetęs ant peties skraistę, ją susegė sege, prie diržo pasi- 
kabino durklą, kailinį krepšį. Jis pasirengęs. Gal ne visai? Pusiau- 
kelėje iki durų sustojo. 

Per Antrąjį pasaulinį karą vyrai nešiodavo kareiviškas pilkai 
rusvas apatines - toks vienas iš kelių Rodžerio prisiminimų apie 
tėvą. Šiaip apatinių Rodžeris nedėvėdavo, bet kartais apsimau- 
davo po kiltu kaip apsigynimo priemonę nuo nepaprasto kai 
kurių dailiosios lyties klausytojų įžūlumo. Dėl jų buvo įspėtas 
muzikantų, bet nepatikėjo, kol pats to nepatyrė. Įkyriausios ir 
atkakliausios būdavo vokietės, bet Rodžeris buvo girdėjęs, kad 
nuo jų neatsilieka ir kai kurios amerikietės, uždarose patalpose 
jos elgiasi be jokių skrupulų. 

Jam atrodė, kad čia vargu ar prireiks tokios apsaugos: publika, 
regis, mandagi, o scena nuo žmonių stovi gana atokiai. Be to, už sce- 
nos su juo bus Briana, o jeigu ji įsigeis ir sau leis elgtis perdėm lais- 
vai... Rodžeris įmetė apatines kelnaites atgal į krepšį, ant rudo voko. 

— Palinkėk man sėkmės, tėti, - sušnabždėjo jis ir nudrožė 
ieškoti Brianos. 

- Oho! - Briana nustebusi apėjo jį ratu. - Rodžeri, tu ža- 
vus! - Ji kreivokai šyptelėjo. - Mama sakydavo, kad neįmanoma 
atsispirti vyrams, segintiems kiltus. Manau, ji teisi. 

Rodžeris matė, kaip ji sunkiai nurijo seilę, ir norėjo ją apka- 
binti už drąsą, bet ji jau buvo nusisukusi ir rodė į valgiais nu- 
krautus prekystalius. 

- Tu alkanas? Kol persirenginėjai, šiek tiek apsižvalgiau. Ga- 
lime paragauti aštuonkojo ant iešmo, „Baja Fish Tacos maisto, 
lenkiškų dešrelių... 

Jis paėmė jai už parankės ir trūktelėjęs atgręžė. 

- Ei, - švelniai tarė. - Atleisk, nebūčiau atsivežęs tavęs čia, jei 
būčiau žinojęs, kad tave sukrės. 

— Nieko tokio. - Šįsyk ji išspaudė smagesnę šypseną. - Aš... 
džiaugiuosi, kad atsivežei. 

— Tikrai? 

— Taip. Tikrai. Tai... - Ji bejėgiškai mostelėjo į šurmuliuojantį 
ir mirguliuojantį spalvomis languotų skraisčių verpetą, besisu- 
kantį apie juos. - Be galo... škotiška. 

Jis vos nesusijuokė, nes kvailiojančių turistų ir atviros pre- 
kybos klastotais neva tradiciniais dalykėliais maišalynė nė iš 
tolo nepriminė Škotijos. Bet Briana ir neklydo: tai nepaprastai 
škotiška; labai seno škotų gebėjimo išlikti pavyzdys: mokėjimas 
prisitaikyti prie visko ir išspausti iš to naudos. 

Rodžeris ją apkabino. Brianos plaukai kvepėjo gaiviai kaip 
šviežia žolė, per baltus marškinėlius, kuriais ji vilkėjo, juto pla- 
kant jos širdį. 

— Ir tu esi škotė, juk žinai, - pasakė jai į ausį ir paleido iš 
glėbio. Jos akys vis dar žiba, bet dabar jos krūtinėje kunkuliuoja 
kiti jausmai, dingtelėjo jam. 

— Gal tu ir teisus, - tarė ji ir vėl gražiai nusišypsojo. - Bet negi 
turiu valgyti hagį? Keliose vietose mačiau, bet geriau rinksiuosi 
aštuonkojį ant iešmo. 

Jam pasirodė, kad Briana pokštauja, bet ji kalbėjo rimtai. 

— Ši poilsiavietė nuolat rengia tautines muges, - paaiškino 
prekiautojas maistu. - Lenkai šoka polkas, šveicarai - tirolie- 
čių šokius. Dievulėli, jie tikriausiai buvo atsivežę dešimt milijo- 

nų laikrodžių su gegute! Ispanų, italų, japonų sakurų žydėjimo 
festivaliai - neįtikima, kad japonai turi šitiek fotoaparatų, tikrai 
neįtikima. - Jis suglumęs papurtė galvą, duodamas dvi popie- 
rines lėkštes, prikrautas mėsainių ir skrudintų bulvyčių. - Kas 
dvi savaitės vyksta koks nors renginys. Čia niekada nenuobodu. 
Bet mes, maisto pardavėjai, dirbam savo darbą, nesvarbu, koks 
valgis. - Vyras susidomėjęs spoksojo į Rodžerio kiltą. - Ar jūs 
škotas, ar jums tik patinka segėti kiltus? 

Prisiklausęs daugybės panašių juokelių, Rodžeris nuvėrė 
žmogų mandagiu žvilgsniu. 

— Kaip sakydavo mano senelis, - tarė jis su gana ryškiu ak- 
centu, - kai užsijuosi sijoną, vaikine, iš tikrųjų pasijunti vyru! 

Pardavėjas susirietė iš juoko, o Briana pavartė akis. 

— Sąmojai apie kiltus, - sumurmėjo ji. - Jei imsi apie juos 
šmaikštauti, išvažiuosiu ir paliksiu tave, prisiekiu, tikrai paliksiu. 

Rodžeris išsišiepė. 

— Ak, juk taip nepasielgsi, mergyt? Negi išvažiuotum ir pa- 
liktum vyrą tik todėl, kad jis atskleistų, ką nešioja po kiltu, jei 
tau būtų įdomu? 

Ji prisimerkė, iš akių teliko mėlyni trikampėliai. 

— Kertu lažybų, po kiltu tu nenešioji ničnieko, - linktelėjo ji 
į Rodžerio kailinį krepšį. - O kodėl gi ne? Guldau galvą, kad po 
juo viskas puikiai veikia darrrbo rrrežimu, ar ne? 

Rodžeris užspringo skrudintomis bulvytėmis. 

— O jūs turėtumėt atšauti: „Duokš ranką, mergyt, ir aš tau 
viską parodysiu, - pasufleravo pardavėjas. - Vaikine, jeigu tai 
išgirsiu dar sykį, bus jau šimtasis kartas šią savaitę. 

— Jei dabar jis šitai pasakys, - pyktelėjo Briana, - išvažiuosiu 
ir paliksiu jį likimo valiai ant šio kalno. Dėl manęs jis gali čia 
tupėti ir misti aštuonkojais. 

Rodžeris gurkštelėjo kokakolos ir išmintingai patylėjo. 


== 


Jie turėjo laiko paklaidžioti tarp prekystalių, kur buvo par- 
duodama viskas, nuo languotų vilnonių kaklaraiščių iki pigių 
švilpukų, sidabrinių papuošalų, Škotijos klanų žemėlapių, irisinių 

saldainių, trapios tešlos kepinių, škotų kalniečių kardo pavida- 
lo peiliukų laiškams atplėšti, švininių kalniečių figūrėlių, knygų, 
įrašų ir įvairiausių, kokių tik galima įsivaizduoti, smulkmenų, 
ant kurių įmanoma įspausti klano ženklą ar šūkį. 

Žmonės smalsiai nužvelgdavo Rodžerį, bet ilgai nespokso- 
davo. Nors jo kostiumas buvo geresnis nei daugelio kitų, nebuvo 
retenybė. Dauguma čia buvo turistai, mūvintys šortais ar džin- 
sais, bet minią atmiešdavo šen ten sušmėžuodamos languotos 
skraistės - tarsi koks bėrimas. 

— Kodėl Makenzis? - paklausė Briana, stabtelėdama prie 
prekystalio, ant kurio buvo išrikiuoti raktų pakabučiai su klanų 
ženklais. Ji parodė į sidabrinį diską su užrašu: Luceo non uro. 
Lotyniški žodžiai buvo išraižyti aplink paveikslėlį, kuriame lyg ir 
vaizduojamas ugnikalnis. - Ar Veikfildas skamba ne škotiškai? 
O gal manai, kad žmonėms Oksforde nepatiktų šis tavo pomė- 
gis? —- Ji mostelėjo į festivalio vietą. 

Rodžeris gūžtelėjo pečiais. 

— Iš dalies taip. Bet tai ir mano šeimos pavardė. Abu mano 
tėvai buvo nužudyti per karą, ir mane įsisūnijo dėdė iš tėvo 
pusės. Jis davė man savo pavardę, buvau krikštytas Rodžeriu 
Jeremiju Makenziu. 

— Jeremiju? — garsiai nenusijuokė, bet nosies galiukas paraudo, 
tarsi ji būtų tvardžiusi juoką. - Senojo Testamento pranašo vardu? 

— Nesijuok, - tarė jis, imdamas jai už parankės. - Gavau tėvo 
vardą ir buvau vadinamas Jeriu. Vaikystėje mama mane vadin- 
davo Jemiu. Tai senas šeimos vardas. Juk galėjo būti ir blogiau, 
galėjau būti pakrikštytas Ambroziejumi ar Konanu. 

Ji pratrūko juoku, putojančiu it kokos burbuliukai. 

— Konanu? 

— Puikus keltiškas vardas, tik paskui jį nuvalkiojo fantastikos 
rašytojai. Jeremijas, regis, buvo pasirinktas iš daugybės vardų, ir 
dėl rimtos priežasties. 

— Ir kokia ji? 

Jie apsisuko ir pamažu patraukė prie scenos, grupelė mažų 
mergaičių iškrakmolytais šioms iškilmėms drabužėliais darniai 

šoko škotų kalniečių šokį ir ten, kur reikia, nusilenkdavo, į vietą 
dailiai sugulant kiekvienai sijonėlio klostei. 

- Ak, viena iš istorijų, kurias man pasakodavo tėtis, - pasto- 
rius, bet jį vadindavau tėčiu, - keliaudamas šeimos genealoginiu 
medžiu žemyn ir rodydamas jame surašytus žmones. 

Ambroziejus Makenzis, tavo prosenelis, Rodži. Jis skobė valtis 
Dingvole. O štai čia Mari Olifant - ar nepasakojau, kad pažinojau 
tavo prosenelę Olifant? Gyveno devyniasdešimt septynerius me- 
tus ir iki paskutinio atodūsio buvo aštri kaip smeigtukas; nuostabi 
moteris. 

Buvo ištekėjusi šešis kartus. Patikino mane, kad visi jos vyrai 
mirė savo mirtimi, bet aš čia įrašiau tik Jeremiją Makenzį, nes jis 
tavo protėvis. Stebėjausi, kad su juo vieninteliu ji susilaukė vaikų. 

Paklausiau jos kodėl, o ji primerkė vieną akį, linktelėjo ir pasa- 
kė: Is fhearr an giomach na 'bhi gun fear tighe. Tai geilų patarlė: 
„Jau geriau omaras nei prastas sutuoktinis.“ Pasak jos, susituokus 
reikia kai ką paaukoti, bet Jeremijas buvo vienintelis geras vyras, 
kurį ji kasnakt įsileisdavo į lovą. 

- Įdomu, ką ji sakydavo kitiems vyrams? - mąsliai tarė Briana. 

— Na, ji neneigė, kad kartais permiegodavo ir su jais. Tik ne 
kiekvieną naktį. 

— Pastoti galima ir per vieną naktį. Taip tvirtino mama per 
sveikatos pamoką mano vidurinėje mokykloje. Ant lentos ji pri- 
piešė spermatozoidų, geidulingais veideliais lekiančių prie di- 
džiulės kiaušialąstės. - Briana vėl išraudo, bet greičiau iš smagu- 
mo nei nuo širdį gildančių prisiminimų. 

Jie ėjo apsikabinę, ir Rodžeris, pajutęs karštį, sklindantį per 
plonus jos marškinėlius, ir krustelėjimą po kiltu, buvo priverstas 
pripažinti, kad labai apsiriko nesimaudamas apatinių. 

— Klausimą, ar spermatozoidai turi veidelius, atidėsim, bet 
man įdomu, kuo čia dėta sveikata? 

- Jeigu tik kas nors susiję su seksu, amerikiečiai visada var- 
toja eufemizmą „sveikata“, - paaiškino ji. - Merginoms ir vaiki- 
nams pamokos vyksta atskirai; merginos savo pamoką vadina 
„Gyvenimo paslaptys ir dešimt būdų, kaip pasakyti vaikinui Ne“. 

— O kaip ją vadina vaikinai? 

- Na, iš tikrųjų nežinau, nes augau be brolių, kurie būtų ga- 
lėję man pasakyti. Bet kelios draugės turėjo brolių, ir vienas jų 
pasakojo, kad jie sužinojo aštuoniolika skirtingų varpos erekci- 
jos sinonimų. 

— Iš tikrųjų naudinga pamoka, - tarė Rodžeris ir nusistebėjo, 
kodėl kam nors gali prireikti daugiau nei vieno sinonimo. Laimė, 
kailinis jo krepšys slėpė daugybę nuodėmių. - Turbūt tai padeda 
palaikyti pokalbį - tam tikromis aplinkybėmis. 

Jos skruostus užliejo raudonis. Jo širdis šliaužė gerkle aukš- 
tyn, ir jam pasidingojo, kad juodu jau ėmė traukti smalsių praei- 
vių žvilgsnius. Kai Rodžeriui sukako septyniolika, jis nebeleisda- 
vo jokiai merginai jį apkabinti viešoje vietoje, bet Briana tai darė 
maloniai ir švelniai. Ji viską pradėjo, tad leis jai ir baigti. 

— Mmfm. Nors neteko girdėti, kad tokiomis aplinkybėmis 
kas nors daug kalbėtų. 

— Maniau, tu žinosi. 

Ne visai klausimas buvo. Rodžeris vėlokai sumojo, ką ji no- 
rėjo pasakyti. Jo ranka susigniaužė, ir jis ją prisitraukė arčiau. 

— Jei turi galvoj, ar esu tai patyręs, atsakau taip. O jei klausi, 
ar aš ką turiu, atsakau ne. 

— Ko neturi? - Lūpos kiek virpėjo, nes ji tvardė juoką. 

— Juk klausi, ar turiu merginą Anglijoje? 

— Nejaugi? 

— Neturiu. Arba veikiau turiu, bet tarp mūsų nieko rimto. 
— Jie priėjo prie durų į persirengimo kambarį; jau beveik metas 
pasiimti instrumentus. Jis stabtelėjo ir atsigręžė. - O tu? Turi 
kokį vyruką? 

Ji buvo gana aukšta, todėl žvelgė tiesiai jam į akis ir stovėjo 
taip arti, kad kai pasisuko į jį, krūtys kliudė jam dilbį. 

— Ką sakė tavo prosenelė? Is fherarr an giomach... 

— „na 'bhi gun fear tighe. 

- Aha. Jau geriau omaras nei prastas vaikinas. - Ji pakėlė 
ranką ir palietė jo segę. - Taip, yra keletas, su kuriais kur nors 
nueinu. Bet tinkamo vaikino dar neturiu. 

Jis sugriebė jos pirštus ir prispaudė prie lūpų. 
- Išmuš ir tavo valanda, mergyt, - tarė ir pabučiavo juos. 


p, 


Publika elgėsi stebėtinai tyliai, nepriminė roko muzikos kon- 
certo. Žinoma, nėra ko triukšmauti, pamanė ji, nes scenoje nėra 
elektrinių gitarų nei stiprintuvų, tik mažas mikrofonas. Kita ver- 
tus, kai kam ir nereikia stiprintuvo. Štai jos širdis dunksi net 
ausyse. 

— Imk, - pasakė jis, staiga išėjęs iš persirengimo kambario 
su gitara ir būgnu, ir padavė jai nedidelį rudą voką. - Radau jas 
Invernese, rausdamasis po senus tėčio popierius. Pamaniau, gal 
norėsi turėti. 

Ji suprato, kad čia nuotraukos, nepuolė jų iš karto žiūrėti. 
Sėdėjo joms deginant skylę ant kelio ir klausėsi Rodžerio. 

Jis dainavo puikiai, ir nors klausėsi išsiblaškiusi, suprato, kad 
Rodžeris - geras dainininkas. Jo balsas buvo stebėtinai sodrus, 
žemas baritonas, mokėjo su juo elgtis. Nepriekaištinga buvo ne 
tik balso moduliacija ir melodija; jis iš tiesų gebėjo atitraukti 
užuolaidą, skiriančią atlikėją ir publiką, žvilgsniu į ją įsiskverbti, 
akimis susirasti akis ir leisti klausytojams suvokti, kas slypi už 
žodžių ir muzikos. 

Koncertą jis pradėjo daina „Kelias į salas, greita, gyva, ska- 
tinančia ploti į taktą ir linksmai pritarti; žmonėms nutilus, už- 
traukė „Galovėjaus kalvas“, o paskui švelniai perėjo prie „Luiso 
nuotakos dainos“ su gražiu, smagiu priedainiu geilų kalba. 

Jis palaukė, kol nutils paskutinė „Vhair me Oh" nata, ir nusi- 
šypsojo. Man, pamanė Briana. 

— O štai viena 1745 metų dainų, - tarė jis. - Dainuota gar- 
siajame Prestonpanso mūšyje, jame Karolio Eduardo Stiuarto 
kalniečių kariuomenė sutriuškino kur kas galingesnes anglų pa- 
jėgas, vadovaujamas generolo Džonatano Kopo. 

Klausytojai pritariamai sumurmėjo, nes daugeliui daina 
patiko, ir greitai nuščiuvo, kai Rodžerio pirštai sugrojo žygio 
melodiją. 

Kopas metė iššūkį iš Danbaro 

Tardamas: „Karoli, susitik su manim, išdrįsk. 
Karo meno išmokysiu tave, 

Jei susitiksi su manim rytą.“ 


Jis nunarino galvą virš stygų, linktelėdamas visiems kartu už- 
traukti kandų priedainį. 


„Ei, Džoni Kopai, vis dar vaikštai? 
Ir vis dar trata tavieji būgnai? 

Jei vaikštai, palauksiu 

Ir šutvės, ir anglių rytą! 


Brianai staiga ėmė dilgsėti palei plaukų šaknis, bet čia buvo 
kalta daina, o ne dainininkas ar žmonės. 


Kai Karolis perskaitė laišką, 

Iš makšties išsitraukė kardą, 

„Ei, sekit paskui mane, šaunieji mano vyrai, 
Ir rytą mes pasitiksim Džonį Kopą! 


— Ne, - sušnabždėjo ji, šaltus pirštus padėjusi ant lygaus rudo 
voko. Sekit paskui mane, šaunieji mano vyrai... Tenai buvo jie - 
abu jos tėvai. Tėvas mūšio lauke prie Prestonpanso grūmėsi tu- 
rėdamas tik palašą ir nedidelį apskritą skydą. 


„Nes tas rytas bus kruvinas! 


Ei, Džoni Kopai, vis dar vaikštai? 
Ir vis dar trata tavieji būgnai?.. 


Aplink ją sustugo pritariantys balsai, traukdami priedainį. Ji 
trumpam puolė į paniką, būtų sprukusi kaip Džonis Kopas, bet 
paskui panika atslūgo, buvo priblokšta jausmų ir muzikos. 

Prisiekiu, Džoni, griebiau vėliavas 

Su kalniečių kardais ir kiltais, 

Jei vėl su jais susidursiu, nelabasis sulaužys man kojas, 
Tad linkiu tau labo ryto! 


Ei, Džoni Kopai, vis dar vaikštai?..“ 


Taip, jis vaikščiojo. Ir vaikščios, kol gyvuos ši daina. Vieni 
žmonės saugo praeitį, kiti nuo jos bėga. Todėl tarp jųdviejų su Ro- 
džeriu ir žiojėjo didžiausia praraja. Kodėl ji nematė jos anksčiau? 

Briana nenumanė, ar Rodžeris pastebėjo, kad ji trumpam 
buvo susikrimtusi, bet jis apleido pavojingą jakobitų teritoriją 
ir uždainavo „Makfersono raudą, tik retsykiais užgaudamas 
stygas. Moteris, sėdinti šalia Brianos, pratisai atsiduso ir įbedė 
į sceną patelės akis. 


Tad garsiai, tad nesuvaldomai, tad bauginamai jis bylojo, 
Grojo melodiją ir šoko aplink... kartuvių medį! 


Ji paėmė voką, sverdama ant pirštų. Gal turėtų palaukti, kol 
parsiras namo? Smalsumas kovojo su nenoru. Ir Rodžerio akyse 
matė abejonę, ar reikėtų tą voką jai atiduoti. 

- „„bodhran, - pasakė Rodžeris. Būgnas tebuvo medinis kelių 
colių storio lankas, o ant šio užtempta maždaug aštuoniolikos 
colių skersmens odos skiautė. Jis laikė būgną viena ranka, ba- 
lansuodamas ant pirštų, o kita - lazdelę su galvutėmis abiejuose 
galuose. - Vienas seniausių žinomų instrumentų. Su tokiu bū- 
gnu 52 metais prieš Kristų keltų gentys baugino Julijaus Cezario 
pulkus. 

Publika sukrizeno, ir Rodžeris lazdele ėmė belsti į būgno 
odą, mušdamas švelnų, greitą ritmą, primenantį širdies dūžius. 

— O štai „Šerifmuro mūšis“. Ši daina skambėjo per pirmąjį 
jakobitų sukilimą 1715 metais. 

Būgnas ėmė tratėti kitaip, tonas pažemėjo, tapo karingas, 
dundantis. Žmonės vis dar elgėsi ramiai, bet Briana atsisėdo tie- 

siau ir palinko į priekį, įdėmiai klausydamasi monotoniško dai- 
navimo apie Šerifmuro mūšį ir klanus, kurie jame kovėsi. 


„paskui jie puolė, ištryško kraujas ir pratrūko vėmalai, 
žmogau... 
Jie kirto ir kapojo, susirėmus palašams... 


Kai daina baigėsi, ji įkišo pirštus į voką ir ištraukė pluoštelį 
nuotraukų. Senų momentinių, nespalvotų, pablukusių, rudo ats- 
palvio. Jos tėvai. Frenkas ir Klerė Randalai, abu atrodo nesuvo- 
kiamai jauni - ir nepaprastai laimingi. 

Jie kažkokiame sode; tolėliau sustatytos lauko kėdės, stalas 
su gėrimais, margas nuo lapijos išsklaidytos šviesos. Bet veidai 
aiškūs: šypsenos, spindinti jaunystė, jų akys mato tik vienas kitą. 

Pozuoja oficialiai, susikibę už rankų, šaiposi iš to oficialumo. 
Klerė juokiasi. Kiek palinkusi prie Frenko linksmai klausosi, ką 
jis sako, prilaikydama platų sijoną, plaikstomą vėjo, garbanoti 
plaukai laisvai draikosi. Frenkas duoda Klerei puodelį, ji ima, 
įsmeigusi į Frenką žvilgsnį, kupiną tokios vilties ir pasitikėjimo, 
kad tai regint Brianai stipriai suspaudė širdį. 

Paskui ji pažvelgė į paskutinę nuotrauką ir susivokė, į ką 
žiūri. Abu stovi prie stalo, uždėję rankas ant peilio, ir juokiasi, 
pjaustydami tikrų tikriausią naminį tortą. Vestuvinį tortą. 

— Ir paskutinė, visų puikiai žinoma ir visiems patinkanti. Pa- 
sakojama, kad šią dainą žmonai Aukštumose pasiuntė jakobitas 
kalinys pakeliui į Londoną, kur jo laukė kartuvės... 

Ji plaštakomis plačiai uždengė nuotraukas, tarsi jas slėpdama, 
kad niekas nepamatytų. Buvo sukrėsta iki sielos gelmių. Vestuvių 
nuotraukos. ĮJamžintos jų vestuvių dienos akimirkos. Žinoma, jie 
susituokė Škotijoje. Pastorius Veikfildas, ne katalikų kunigas, ne- 
būtų galėjęs atlikti tos ceremonijos, bet jis buvo vienas seniausių 
tėvo bičiulių; vestuvių pokylis turbūt surengtas pastoriaus name. 

Taip. Dirsčiodama tarp pirštų, fone įžiūrėjo pažįstamus seno 
namo fragmentus. Paskui nenoromis patraukė ranką ir vėl pa- 
žvelgė į jauną motinos veidą. 

Jai aštuoniolika. Klerė ištekėjo už Frenko Randalo aštuonio- 
likos - turbūt tuo viską ir galima paaiškinti. Bet kaip jie tokie 
jauni žinojo, ko iš tikrųjų nori? 


Prie tavo gražių krantų, prie tavo nuostabių šlaitų, 
Kur virš Lomondo ežero skaisčiai šviečia saulė, 
Kur aš ir mano mylimoji visados mėgdavom ateiti... 


Bet Klerė žinojo, ko nori, arba bent taip manė. Plati, giedra 
kakta ir švelnios lūpos nekėlė jokių abejonių; didžiulės švytin- 
čios akys įsmeigtos į sutuoktinį, jose nė ženklo dvejonės ar nuo- 
gąsčio. Ir vis dėlto... 


Bet aš ir mano mylimoji jau niekad nebesusitiksim 
Prie gražių, nuostabių Lomondo ežero krantų. 


Nepaisydama, kad kažkam užmynė ant kojų pirštų, Briana 
klupiniuodama nusiyrė tarpueiliu ir spruko, kol niekas nespėjo 
pamatyti jos ašarų. 


2 


— Pabūsiu su tavim, kai bus šaukiami klanai, - tarė Rodže- 
ris, - bet ceremonijos pabaigoje turėsiu kai ką padaryti, todėl 
paliksiu tave vieną. Ar susitvarkysi? 

— Taip, žinoma, - tvirtai atsakė ji. - Jaučiuosi gerai. Nesi- 
jaudink. 

Jis kiek susirūpinęs pažvelgė į ją, bet paskui nerimas išblėso. 
Nė vienas neužsiminė apie ankstesnį skubotą jos pabėgimą. Kol 
Jis prasibrovė per sveikintojus ir ją surado, tualete jau buvo apsi- 
šlaksčiusi šaltu vandeniu ir susitvardžiusi. 

Paskui visą popietę jie bastėsi po festivalio teritoriją, šį tą 
nusipirko, nupėdino pažiūrėti dūdmaišininkų ansamblių varžy- 
tuvių, o kai vos neapkurto nuo muzikos, nuslinko paspoksoti į 
Jaunuolį, šokantį tarp dviejų kardų, sukryžiuotų ant žemės. Nuo- 
traukos saugiai tūnojo rankinėje. 

Jau buvo beveik sutemę. Žmonės, atsiplėšę nuo valgių pre- 
kystalių, suplūdo prie atvirų tribūnų kalno papėdėje. 

Briana manė, kad šeimos su mažais vaikais išvažiuos, ke- 
lios taip ir padarė, bet tribūnose tarp vyresnių žmonių šen ten 
šmėžavo ir mažylių, knapsinčių mieguistomis galvelėmis. Viena 
mergytė kietai miegojo tėčiui ant peties, kai jis brovėsi viršutinių 
eilių link. Prieš pigias vietas buvo paliktas laisvas, lygus plotas, 
jame sukrauta milžiniška krūva malkų. 

— O kaip šaukiami klanai? - eilėje priešais ji išgirdo moterį, 
klausiančią draugės. 

Toji gūžtelėjo pečiais, ir Briana pažvelgė į Rodžerį tikėdama- 
si, kad jis paaiškins, bet šis tik nusišypsojo. 

— Pamatysi. 

Buvo jau visai tamsu, mėnulis nepatekėjęs; žvaigždėmis nu- 
barstyto dangaus fone stūksojo dar tamsesnis kalno šlaitas. Kaž- 
kas minioje riktelėjo, pasigirdo ir daugiau šūksnių, bet greitai visi 
nuščiuvo ore pasklidus tyliai dūdmaišio ringuojamai melodijai. 

Netoli kalno viršūnės sužibo šviesos taškelis. Žmonės žiūrė- 
jo, kaip jis leidžiasi žemyn, o už jo sušvito kitas žiburėlis. Muzika 
suskambo garsiau, virš kalno žybtelėjo dar viena švieselė. Beveik 
dešimt minučių įtampa didėjo, vis garsėjant muzikai ir ilgėjant 
žiburėlių vorai, nusidriekusiai kalno šlaitu it spindinti grandinė. 

Prie šlaito papėdės iš lapijos išniro takas; Briana jau buvo jį 
aptikusi, žvalgydamasi po vietovę. Iš už medžių pasirodė vyras, 
virš galvos laikydamas liepsnojantį deglą. Už jo žengė dūdmai- 
šininkas ir pūtė dūdmaišį taip smarkiai, kad jo garsas gožė aik- 
čiojančią minią. 

Kai tuodu patraukė taku į laisvą plotą prieš pigias vietas, Bria- 
na pamatė, kad įkandin jų atžingsniuoja daugiau žmonių, ilga 
vilkstinė, visi vyrai nešėsi deglus ir buvo pasipuošę klanų vadų 
drabužiais. Panėšėjo į laukinius, bet atrodė didingai, apsikaišę 
škotinių kurapkų plunksnomis, o jų kardų ir durklų, styrančių iš 
skraisčių klosčių, sidabras nuo deglų šviesos spindėjo raudonai. 

Staiga dūdmaišis nutilo, ir pirmasis vyras, išėjęs į aikštelę, 
sustojo prieš tribūnas. 

— Kameronai čia! 

Tribūnose suošė džiaugsmo šūksniai. Vyras metė deglą ant 
žibalu sulaistytų malkų, ir šios ūždamos užsidegė, į viršų šoko 
kokių dešimties pėdų liepsna. 

Prieš akinančią liepsnos skraistę atsistojo kitas vyras ir su- 
šuko: 

— Makdonaldai čia! 

Minioje ėmė rėkti ir spiegti tie, kas giminiavosi su Makdo- 
naldų klanu. O tada... 

— Maklaklanai čia! 

— Makgilivrėjai čia! 

Brianą taip pakerėjo reginys, kad kone pamiršo, kad šalia 
sėdi Rodžeris. Paskui į priekį žengė kitas vyras ir sušuko: 

— Makenziai čia! 

— Tulach Ard! - subliovė Rodžeris, Briana net pašoko nuo 
suolo. 

— Ką sušukai? — paklausė Briana. 

— Taip ir pamaniau. 

— Kembelai čia! 

Šventėje, matyt, dalyvavo daugybė Kembelų, nes jų šūksniai 
sudrebino pigių vietų eiles. Tarsi būtų gavęs ženklą, kurio laukė, 
Rodžeris atsistojo ir ant peties užsimetė languotą skraistę. 

- Vėliau susitiksim prie persirengimo kambarių, gerai? 

Ji linktelėjo, o jis staiga pasilenkė ir pabučiavo ją. 

- Beje, - tarė. - Freizerių šūkis toks: Caisteal Dhuni" 

Si per pigias vietas. Nakties ore pasklido degančių malkų dūmų 
Kvapas, sumišęs su silpnesniu cigarečių, kurias rūkė žiūrovai, ta- 
bako aromatu. 

— Makiėjai čia! 

— Makleodai čia! 


— Farkvarsonai čia! 


“ Dunio pilis (geilų k.). 

Nuo dūmų ir jausmų jai sugniaužė krūtinę. Klanai buvo su- 
triuškinti, sunaikinti prie Kulodeno, bet ar tikrai? Taip, visi žuvo, 
teliko prisiminimai, čia tebuvo šmėklų šaukimasis. Nė vienas iš 
taip džiaugsmingai rėkiančių žmonių nesigiminiavo, nė vienas 
nebepretendavo į dvarininkus ir žemę. 

— Freizeriai čia! 

Ją apėmė siaubinga panika, jos ranka stipriai sugniaužė ran- 
kinės sagtį. 

Ne, pagalvojo Briana. O ne. Manęs nėra. 

Ta akimirka praėjo, ir ji vėl galėjo kvėpuoti, bet jos krauju vis 
dar plūdo adrenalinas. 

— Greihamai čia! 

— Inesai čia! 

Ogilviai, Lindsėjai, Gordonai... galų gale nuščiuvo paskutinio 
šūksnio aidas. Briana stipriai gniaužė rankinę ant kelių, tarsi ne- 
leistų ištrūkti jos turiniui kaip džinui iš žibinto. 

Kaip ji galėtų, galvojo ji, o paskui, išvydusi į šviesą išnyrantį 
Rodžerį, virš kurio galvos liepsnojo ugnis ir kuris rankoje nešėsi 
bodhran, vėl savęs paklausė: O ką ji galėtų padaryti? 


p) 


Praėjus dviem šimtams 
metų nuo vakar 


— TU NESEGI KILTO! - Iš nusivylimo Geilės lūpų kam- 
pučiai smuktelėjo. 

— Ne tas šimtmetis, - nusišypsojo Rodžeris. - Vaikštinėjant 
mėnesienoje, po juo traukia skersvėjis. 

— Turi mane to išmokyti. - Ji pasistiebė ant pirštų galų ir 
palinko prie jo. 

— Ko išmokyti? 

— Raidę „r“ tarti grebluojant. - Geilė suraukė antakius ir 
labai stengėsi jį pamėgdžioti, burgzdama kaip motorinė valtis, 
įjungus Žžėmą pavarą. 

— Puikumėlis, - pagyrė jis, tvardydamas juoką. - Taip darrr- 
buokis toliau. Prraktikuodamasi pasieksi tobulybę. 

— Ar bent atsinešei gitarą? — Ji staipėsi ant pirštų galų ir mė- 
gino dirstelėti jam už nugaros. - Arba tą žavų būgną? 

- Viskas automobilyje, - atsakė Briana ir, dėdamasi raktelius, 
priėjo prie Rodžerio. - Iš čia važiuosim į oro uostą. 

- Kaip gaila, maniau, paslampinėsim, o vėliau surengsim 
liaudies šokių vakarėlį ir atšvęsim. Rodžeri, ar moki dainą „Šis 
kraštas yra tavo kraštas“? O gal tau mielesnės pasipriešinimo 
dainos? Spėju - ne, juk esi anglas... ak, norėjau pasakyti - škotas. 
Jūs, žmonės, neturit dėl ko priešintis, ar ne? 

Briana suirzusi dėbtelėjo į draugę. 

— Kur dėdė Džo? 

- Bendrajame kambaryje dusina televizorių, - tarė Geilė. — 
Kol Jį surasi, gal užimsiu Rodžerį? - Ji meiliai įsikibo Rodžeriui 
į Parankę klapsėdama blakstienomis. 

- Susikviečiau kone pusę Masačusetso technologijos institu- 

to inžinerijos koledžo, bet negi nė vienam gudruoliui nepasiseks 
pataisyti prakeikto televizoriaus? - Daktaras Džozefas Eibernatis 
smerkiamai smaigstė jaunuolius, besibūriuojančius bendrajame 
kambaryje. 

— Tai inžinierių elektrikų sritis, tėti, - išdidžiai atšovė jo sū- 
nus. - O mes visi esam inžinieriai mechanikai. Kai prašai in- 
žinieriaus mechaniko pataisyti spalvotą televizorių, tas pat, jei 
prašytum ginekologės apžiūrėti žaizdą tavo skrand... ai! 

— Ak, atleisk, - atsiprašė tėvas, ramiai žvelgdamas pro aki- 
nius auksiniais rėmeliais. - Numyniau tau pėdą, Leni? 

Lenis šokčiojo kaip gandras po kambarį ir visus juokino, 
spausdamas didžiulę sportbačiu apautą leteną ir apsimesdamas 
kenčiantis baisų skausmą. 

— Bri, mieloji! - Ją pamatęs, daktaras nušvito ir atsitraukė 
nuo televizoriaus. 

Džiaugsmingai merginą apkabino, nors ji lenkė jį ūgiu ko- 
kiais keturiais coliais, paskui ją paleido ir nužvelgė Rodžerį. Jo 
mina pasikeitė, tebebuvo draugiška, bet atsargi. 

— Tavo vaikinas? 

— Rodžeris Veikfildas, - pristatė Briana ir kiek prisimerkė 
žiūrėdama į daktarą. - Rodžeri, Džo Eibernatis. 

— Daktare Eibernati. 

— Vadink mane Džo. 

Jie paspaudė rankas, nužiūrėdami vienas kitą, kas ko vertas. 
Daktaras žvelgė į Rodžerį Žvitriai, rudos akys, nors ir skleidė ši- 
lumą, buvo gudrios. 

- Bri, mieloji, gal norėtum pakrapštyti tą niekam tikusią dėžę 
ir pamėginti atgaivinti? - Jis nykščiu stumtelėjo dvidešimt ke- 
turių colių įstrižainės RCA televizorių, riogsantį ant metalinio 
stovo ir nebyliai besispyriojantį. - Vakar vakare veikė puikiai, o 
šiandien... pššš! 

Briana įtariai paspoksojo į didelį spalvotą televizorių ir, pasi- 
raususi džinsų kišenėje, išsitraukė šveicarišką peiliuką. 

— Na, galiu patikrinti jungtis. - Ji atlenkė atsuktuvo geležtę. - 
Kiek turim laiko? 

— Gal kokį pusvalandį, - iš virtuvės tarpdurio šūktelėjo stu- 
dentas, apsikirpęs ežiuku, ir nužvelgė būrelį, apspitusį mažą ne- 
spalvotą televizoriuką, mirguliuojantį ant stalo. - Vis dar rodo 
skrydžių valdymo centrą Hjustone. Nusileidimas maždaug po 
trisdešimt keturių minučių. - Nevaržomą žiūrovų jaudulį vos 
tvardomas televizijos komentatoriaus įkarštis dar labiau kurstė. 

— Gerai jau, gerai, - tarė daktaras Eibernatis ir uždėjo plašta- 
ką Rodžeriui ant peties. - Gyva galybė laiko išgerti. Ar mėgstate 
viskį, pone Veikfildai? 

— Vadinkit mane Rodžeriu. 

Eibernatis dosniai kliūstelėjo į stiklą gintarinio gėrimo ir pa- 
davė Rodžeriui. 

— Kažin ar norėtumėt vandens, Rodžeri? 

— Tikrai ne. 

Tai buvo „Lagavulin'*. Rodžeris maloniai nustebo galįs jo 
paragauti Bostone. Jis su malonumu gurkštelėjo, ir daktaras nu- 
sišypsojo. 

— Jį man padovanojo Klerė - Bri mama. Moteris, mėgusi gerą 
viskį. - Džo liūdnai palingavo galvą ir, pagerbdamas Klerę, pa- 
kėlė taurę. 

— Sldinte, - tyliai pasakė Rodžeris ir taip pat kilstelėjo stiklą. 

Eibernatis užsimerkė, nebyliai mėgaudamasis, bet ar viskiu, 
ar ta moterimi, Rodžeris nesuprato. 

- Gyvybės vanduo, hm? Esu įsitikinęs, kad šis gėrimas 
įstengtų prikelti ir mirusįjį. - Jis pagarbiai padėjo butelį atgal į 
gėrimų spintelę. 

Įdomu, kiek Klerė pasipasakojo Eibernačiui? Turbūt ganėti- 
nai, spėjo Rodžeris. Daktaras paėmė savo stiklą ir ilgai, įdėmiai 
varstė jaunuolį. 

— Bri tėtis miręs, todėl, manau, turiu prisiimti jo pareigų. Kol 
anie nusileis, mums, regis, pakaks laiko, kad jus ištardytume ir 
pakankintume, o gal apsisuksime greitai? 

Rodžeris kilstelėjo antakį. 


“ Garsus škotiškas viskis. 

— Kokie jūsų ketinimai? - ėmė kvosti daktaras. 

— Ak. Vien doriausi ir kilniausi. 

— Nejaugi? Aną vakarą skambinau Bri, norėdamas pasiteir- 
auti, ar ji užsuks šįvakar. Ji neatsiliepė. 

- Buvom nuvažiavę į keltų festivalį kalnuose. 

— Aha. Dar kartą paskambinau vienuoliktą vakaro. Ir dar vi- 
durnaktį. Deja. - Daktaro akys vis dar buvo gudrios, bet gerokai 
šaltesnės. Jis pastatė taurę, ši tyliai tarkštelėjo. - Bri vienui viena 
šiame pasauly. Ir vieniša. Ir graži. Man labai nepatiktų, jei kas 
nors tuo pasinaudotų, pone Veikfildai. 

— Ir man nepatiktų... daktare Eibernati. - Rodžeris išmaukė 
stiklą ir smarkiai jį trinktelėjo ant stalo. Jo skruostai buvo užkai- 
tę, ir „Lagavulin“ čia buvo niekuo dėtas. - Jei manot, kad aš... 

— ČIA HJUSTONAS, - sududeno televizorius, - RAMYBĖS 
BAZĖ, NUSILEISIM PO DVIDEŠIMTIES MINUČIŲ. 

Jaunuoliai išpuolė iš virtuvės, mosuodami buteliais kolos ir 
džiūgaudami. Briana, išraudusi nuo triūso, įsidėjo peiliuką 
ir prapliupo juoku, kratydamasi jų sveikinimų. Eibernatis uždėjo 
plaštaką ant Rodžerio rankos, norėdamas jį sulaikyti. 

— Atsiminkit, pone Veikfildai, - tarė Eibernatis prislopinęs 
balsą, kad niekas nenuklausytų. - Nenoriu išgirsti, kad padarėte 
tą merginą nelaimingą. Niekada. 

Rodžeris atsargiai išsivadavo iš jo gniaužtų. 

— Jums atrodo, kad ji nelaiminga? - paklausė jis kuo mandagiau. 

— Neee, - atsakė Eibernatis, pasvirdamas atgal ant kulnų ir 
gręždamas jį primerktomis akimis. — Priešingai. Tai, kaip ji at- 
rodo šįvakar, verčia mane pamąstyti, ar nereikėtų vietoj jos tėčio 
kumščiu sugurinti jums nosies. 

Rodžeris neįstengė susitvardyti ir atsigręžęs pažvelgė į Bria- 
ną. Kas tiesa, tai tiesa. Po jos akimis tamsūs ratilai, draikosi 
sruogos, išsipešusios iš plaukų uodegos, oda švyti blyškiai, kaip 
degančios žvakės vaškas. Ji panėšėjo į moterį, praleidusią ilgą 
bemiegę naktį, kupiną malonumų. 

Jos galva pasisuko tarsi koks radaras, o akys susmigo į jį 
virš Geilės galvos. Nors Briana toliau šnekėjosi su Geile, akys 
kalbėjo jam. 

Daktaras garsiai atsikrenkštė. Rodžeris, nukreipęs nuo jos 
žvilgsnį, sumojo, kad Eibernatis mąsliai spokso į jį. 

— Ak, - tarė daktaras pasikeitusiu balsu. - Juk panašiai ir 
buvo, ar ne? 

Rodžeris buvo atsisegęs apykaklę, bet jam atrodė, lyg būtų per 
smarkiai užsiveržęs kaklaraištį. Jųdviejų su daktaru akys susidūrė. 

— Taip, - pasakė jis. - Tik panašiai. 

Daktaras paėmė butelį „Lagavulin“ ir pripylė du stiklus. 

— Klerei jūs patinkat, pati sakė, - pasidavė jis ir kilstelėjo 
stiklą. - Gerai. Sldinte. 


== 

— Pasuk jį kitaip - Volteris Kronkaitas* visas oranžinis! - Le- 
nis Eibernatis klusniai pasuko rankenėlę ir žurnalistas pažaliavo, 
bet, nepaveiktas pakitusios veido spalvos, kalbėjo toliau: 

- Maždaug po dviejų minučių erdvėlaivio vadas Nilas Arms- 
trongas ir „Apollo 11“ įgula atliks istorinį žygį: pirmąkart išsilai- 
pins Mėnulyje... 

Bendrasis kambarys buvo užtamsintas ir prisikimšęs žmo- 
nių, apgulusių didelį televizorių: ekrane buvo rodomi „Apollo“ 
nusileidimo kadrai. 

— Aš sužavėtas, - šnipštelėjo Rodžeris Brianai į ausį. - Kaip 
tau pavyko jį pataisyti? - Jis atsišliejo į knygų lentynos galą ir 
jaukiai merginą prisitraukė, rankas uždėjęs ant jos klubų iškilu- 
mų, o smakrą - ant peties. 

Brianos akys buvo įsmeigtos į ekraną, bet jis pajuto, kaip jos 
skruostas krustelėjo prie jo žando. 

— Kažkas buvo ištraukęs iš lizdo kištuką, - paaiškino ji. - Tik 
įkišau. 

Rodžeris nusijuokė ir pabučiavo jai į kaklą. Kambaryje tvyro- 
jo karštis, nors ir ūžė oro kondicionierius, jos oda buvo drėgna 
ir sūroka. 


* Walter Cronkite (1916-2009) - garsus amerikiečių Žurnalistas, „CBS Evening 
News“ vedėjas. 

— Niekas pasaulyje neturi tokio apvalaus užpakaliuko, - su- 
šnabždėjo jis. 

Briana neatsakė, tik tyčia prispaudė prie jo sėdynę. 

Iš televizoriaus sklido balsų gausmas, mirguliavo vėliava, ku- 
rią astronautai iškels Mėnulyje. 

Rodžeris nužvelgė kambarį; Džo Eibernatis buvo užhipnoti- 
zuotas ir sužavėtas reginio kaip visi, jo veidas nuo televizoriaus 
ekrano švytėjo. Tamsoje pasijutęs saugiai, Rodžeris apsivijo ranko- 
mis Brianą, ir jo dilbius prislėgė švelnios krūtys. Ji giliai atsiduso ir 
atsipalaidavo, uždėjo plaštaką jam ant rankos ir smarkiai suspaudė. 

Jei būtų grėsęs koks pavojus, nebūtų taip drąsiai elgęsi. Bet 
po dviejų valandų jis išskrenda, jokios galimybės imtis tolesnių 
veiksmų. Vakar jie suprato žaidžią su ugnimi ir buvo atsargūs. 
Rodžeris pasvarstė, ar Eibernatis iš tikrųjų būtų vožęs jam į nosį, 
jeigu būtų prisipažinęs, kad Briana praleido naktį jo lovoje? 

Grįžtant žemyn nuo kalno vairavo jis, stengdamasis neiš- 
važiuoti į priešpriešinę kelio pusę ir draskomas jaudulio, kurį 
aitrino prigludęs prie jo minkštas Brianos kūnas. Jie stabtelėjo 
išgerti kavos, ilgai iki vidurnakčio šnekėjosi, nuolat liesdamie- 
si rankomis, šlaunimis, arti sukišę galvas. Kai jau po dvyliktos 
nusigavo iki Bostono, kalbos buvo išsekusios, o Brianos galva 
sunkiai sviro jam ant peties. 

Rodžerį lenkė miegas, neturėjo jėgų ilgai sukiotis nepažįsta- 
mų gatvių labirintu, ieškodamas Brianos buto, todėl nuvažiavo į 
viešbutį, užnešė ją laiptais ir paguldė į lovą, o ji akimoju užmigo. 

Visą naktį jis pratysojo ant kietų grindų, pečius apsisupęs vil- 
noniu Brianos megztiniu, kad būtų šilčiau. Vos išaušus atsikėlė ir 
įsitaisė ant kėdės, mėgaudamasis jos kvapu, tylomis žiūrėdamas, 
kaip šviesa slenka miegančiu veidu. 

Taip, buvo tikrai taip. 

„Ramybės“ bazė... „Eagle“ nusileido. 

Kambario tylą sudrumstė bendras gilus atodūsis, ir Rodže- 
riui ant sprando pasistojo gyvaplaukiai. 

- Vienas... mažas... žmogaus žingsnelis, - tarė metalinis bal- 
sas, - ir milžiniškas... žmonijos šuolis. 

Ne televizorius buvo kaltas, kad rodė miglotą vaizdą. Visų 
galvos tįstelėjo, stengdamosi įžiūrėti stambią žmogystą, ryžtin- 
gai lipančią kopėtėlėmis, pirmąkart statančią koją ant Mėnulio 
paviršiaus. Vienos merginų skruostai sužibo ašaromis, ekrano 
šviesoje jos atrodė sidabrinės. 

Viską pamiršo net Briana; jos ranka nuslydo, o pati palinko 
į priekį, pakerėta akimirkos. 

Puiki diena jaustis amerikiečiais. 

Rodžeris akimirką nerimaudamas sudvejojo, regėdamas juos 
tokius susikaupusius, taip besididžiuojančius, o ji juk neatskiria- 
ma nuo jų. Kitas šimtmetis, du šimtai metų nuo vakar. 

Gal juodu, istoriką ir inžinierę, tai ir sieja? Jis gilinasi į praei- 
ties paslaptis, o ji susiduria su akinamai švytinčia ateitimi? 

Paskui įtampa kambaryje atlėgo, visi ėmė džiūgauti, klegė- 
ti. Briana, atsigręžusi glėbyje, karštai jį pabučiavo ir prisiglaudė. 
Jam dingtelėjo: turbūt visai nesvarbu, kad jie žvelgia priešingo- 
mis kryptimis - tol, kol atsisukę vienas į kitą. 


TREČIA DALIS 


Piratai 


G 


Išvarža 


1767 m. liepa 


— NEPAKENČIU LAIVŲ, - pro sukąstus dantis iškošė Džei- 
mis. - Jie man atgrasūs. Žvelgiu į juos su didžiausiu pasibjaurėjimu. 

Džeimio tetėnas Hektoras Kameronas gyveno plantacijoje 
„Tekančioji upė, virš Kros Kriko. O Kros Krikas įsikūręs plau- 
kiant nuo Vilmingtono upe aukštyn; tiesą sakant, iki jo du šimtai 
mylių. Buvom patikinti, kad šiuo metų laiku plaukti gali tekti ke- 
turias dienas ar visą savaitę, nelygu koks vėjas. O jei keliautume 
sausuma, sugaištume dvi savaites ir ilgiau, atsižvelgiant į prastus 
kelius, purvą ir lūžusias vežimo ašis. 

— Upėse nebūna bangų, - nuraminau. - Bet jeigu reikėtų 
pėsčiomis klampoti du šimtus mylių per purvą, būtų daugiau 
nei bjauru. 

Ijanas plačiai išsišiepė, bet, Džeimiui dėbtelėjus, šypsnį grei- 
tai pakeitė mandagaus abejingumo išraiška. 

— Be to, jei susirgsi jūrlige, vis dar turiu tas adatas, - pa- 
guodžiau Džeimį ir paplekšnojau per kišenę, kur dramblio kaulo 
dėžutėje gulėjo nedidelis auksinių akupunktūros adatų rinkinys. 

Džeimis smarkiai iškvėpė pro nosį, bet nepratarė nė žodžio. 
Sutvarkius šią nedidelę bėdą, reikėjo išspręsti svarbiausią galvo- 
sūkį: kaip sumokėti už laivą. 

Turtuoliai nebuvom, bet šiek tiek grynųjų turėjom, nes kelyje 
mums netikėtai pasisekė. Iš Čarlstono patraukę į šiaurę ir nakčiai 
įsirengę stovyklą tolokai nuo kelio, miške radom apleistą sodybą, 
proskyna jau buvo beveik užkėsta suvešėjusios augmenijos. 

Pro įlūžusio stogo sijas kaip ietys styrojo jaunos balzaminės 
tuopos, iš didžiulio suaižėjusio plyšio raizgėsi bugienis. Sienos 

buvo apgriuvusios, juodos nuo puvinio, apėjusios žaliomis sa- 
manomis, apniktos rūdžių spalvos grybų. Nežinia, kada tas na- 
mas buvo paliktas, bet, akivaizdu, dar keletas metų — ir jis, ir 
proskyna visiškai užžels. Vienintelė žymė, kad čia stovėta sody- 
bos, tebus riogsanti apgriuvusi kamino akmenų piramidė. 

Tačiau tarp įsibrovėlių medžių keistai tarpo nedidelis persi- 
kų sodas. Vaisiai buvo tokie sunokę, kad net įtrūkę, aplink dūz- 
gė bitės. Prisikirtom persikų, kiek tilpo, pernakvojom griuvėsių 
prieglobstyje ir, pakilę prieš aušrą, kaupinai prisikrovėm vežimą 
glotnių, aksominių, sultingų geltonų vaisių. 

Pakeliui juos pardavėm, tad nors į Vilmingtoną nusigavom 
lipniomis rankomis, užtat su kapšeliu monetų. Nuo mūsų tren- 
kė, raugo buvo prisigėrę plaukai, drabužiai ir oda, tarsi būtume 
mirkę persikų brendyje. 

— Imk, - tarė Džeimis, duodamas man odinį kapšelį su visu 
mūsų turtu. - Nupirk maisto, tik šiukštu jokių persikų, ir dar 
vieną kitą smulkmeną, kad nukeliavę pas mano giminaitį neatro- 
dytume kaip tikri valkatos. Adatą ir siūlų? - Jis kilstelėjo antakį 
ir linktelėjo į didžiulę skylę, žiojinčią Fergiuso švarke, tas buvo 
persiplėšęs krisdamas iš vaismedžio. 

— Mudu su Dankanu eisim pasižvalgyti ir pašniukštinėti, ar 
įmanoma parduoti vežimą ir arklius, paklausinėsim ir dėl laivo. 
O jei rasim kokį auksakalį, gal dar pasiteirausiu, kiek jis duotų 
už vieną mūsų akmenų. 

— Būk atsargus, dėde, - įspėjo Ijanas, nepatikliai žvelgdamas 
į margą minią, plūstančią iš uosto netoliese. - Juk nenori būti 
apgautas arba apvogtas gatvėje. 

Džeimis rimtu veidu pažadėjo sūnėnui imsiąsis visų atsargu- 
mo priemonių. 

— Veskis ir Rolą, - pasiūlė Ijanas. - Jis tave apgins. 

Džeimis dirstelėjo į šunį, tas lekuodamas budriai dėbsojo į 
plaukiančius pro šalį žmones. Bet nelabai jais domėjosi, nes jo 
apetitas buvo kiek prislopintas. 

— O, neblogai, - tarė jis. - Drožiam, šunėke. - Pasisukęs eiti, 
žvilgtelėjo į mane. - Gal nupirk ir keletą džiovintų žuvų. 

Vilmingtonas, nedidelis miestas, bet per atsitiktinumą įsi- 
taisęs prie laivybinės upės Žiočių ir tapęs uostamiesčiu, galėjo 
pasigirti ne tik ūkininkų turgumi ir laivų doku, bet ir keliomis 
krautuvėmis, kuriose buvo ir prabangių prekių iš Europos, ir bū- 
tiniausių čionykščių kasdienio gyvenimo reikmenų. 

— Pupelės gerai, - tarė Fergiusas. - Niekada neatsibosta, kad 
ir kiek jų valgyčiau. - Jis pasitaisė šiurkštaus audinio maišą ant 
peties, išlygindamas sunkų svorį. - Ir, žinoma, duona, mums rei- 
kia duonos, dar miltų, druskos, lydytų taukų. Sūdytos jautienos, 
džiovintų vyšnių, gardžių šviežių obuolių. Be abejo, žuvų. Būti- 
nai adatų ir siūlų. Neišsiversim ir be plaukų šepečio, - pridūrė, 
šnairuodamas į mano plaukus, kurie sudrėkę vis stengėsi ištrūkti 
iš plačiakraštės skrybėlės kalėjimo. - Ir, aišku, vaistų iš vaistinin- 
ko. Bet kam nėriniai? 

— Nėrinių, - atrėžiau ir į didelę jo nešamą pintinę įmečiau 
popierinį paketėlį su trimis jardais Briuselio nėrinių. - Ir dar 
kaspinų. Po metrą kiekvieno plataus šilkinio kaspino, - papra- 
šiau jaunos merginos, kuri suplukusi darbavosi už prekystalio. - 
Raudonas tau, Fergiusai, todėl neinkšk, žalias Ijanui, geltonas 
Dankanui ir tamsiai mėlynas Džeimiui. Ne, čia ne išlaidavimas. 
Džeimis nenori, kad būtume panašūs į driskius, kai nukaksim 
pas jo tetėną ir tetą. 

— O kaip tu, tetule? - išsiviepė Ijanas. - Juk tikrai neleisi 
mums, vyrams, išsipustyti kaip puošeivomis, pati atrodydama 
pilka kaip žvirblis? 

Fergiusas pro lūpas išpūtė orą, lyg ir suirzęs, lyg ir linksmas. 

- Siūlau aną, - parodė į platų tamsiai rausvo kaspino ritinį. 

— Spalva, tinkanti jaunai merginai, - paprieštaravau. 

— Rausva spalva dera visokio amžiaus moterims, - atkirto 
Fergiusas. - Daugybę kartų girdėjau tą sakant les mesdames. 

Les mesdames nuomonę jau buvau girdėjusi; Fergiuso vaikys- 
tė prabėgo viešnamyje, o iš to, ką jis prisimena, sprendžiau, kad 
jame praleido ne vienus paauglystės metus. Vis vyliausi, kad jis 

kaip nors atsikratys to įpročio, nes yra vedęs Džeimio podukrą, 
bet, Marsalei vis dar būnant Jamaikoje ir laukiant jųdviejų pirma- 
gimio, tuo ėmiau abejoti. Juk Fergiusas iš prigimimo prancūzas. 

— Regis, anos madam žinojo, ką sako, - tariau. - Gerai, raus- 
vo taip pat. 

Apsikrovę pintinėmis ir krepšiais, kupinais gėrybių, išėjom į 
gatvę. Joje buvo karšta, tvanku ir labai drėgna, bet nuo upės dvel- 
kė brizas, tad, išsiveržus iš troškios uždaros krautuvės erdvės, 
oras atrodė malonus ir gaivus. Pažvelgusi į uostą, kur stirksojo 
kelių laivų stiebai, švelniai linguojantys, supami srovės, išvydau 
aukštą Džeimio figūrą, jis žingsniavo gatve, o neatsilikdamas 
nuo jo bidzeno Rolas. 

Ijanas jiems šūktelėjo ir pamojo. Pamatęs šeimininką, Rolas 
nuskuodė gatve, smarkiai mataruodamas uodega. Šiuo dienos 
metu lauke buvo nedaug Žmonių, o tie, kas triūsė siauroje gatve- 
lėje, apdairiai prisispaudė prie artimiausios sienos, kad nekliu- 
dytų audringam jųdviejų susitikimui. 

— Dievulėli, - virš manęs lėtai tarė balsas. - Tokio didžiulio 
šuns dar nėra tekę regėti. - Atsigręžusi pamačiau poną, atsiplė- 
šiantį nuo priekinės smuklės sienos ir mandagiai kilstelėjantį 
man skrybėlę. - Jūsų nuolankus tarnas, ponia. Nuoširdžiai vi- 
liuosi, kad jis nemėgsta žmogienos? 

Turėjau gerokai atlošti galvą, norėdama pažvelgti į mane už- 
kalbinusį vyriškį. Susilaikiau nepasakiusi, kad kam jau kam, bet 
jam Rolas vargu ar kelia grėsmę. 

Dar nebuvau mačiusi tokio aukšto vyro; kokiais keliais co- 
liais pašnekovas ūgiu lenkė net Džeimį. Tęvas, ilgakojis, pra- 
kaulus, didžiulėmis plaštakomis, kadaruojančiomis ties mano 
alkūnėmis, o karoliukais puoštas odinis diržas aplink pusiaują 
siekė man krūtinę. Prispirta aplinkybių, nosį jam būčiau įbedusi 
į bambą, bet, laimė, niekas nevertė to daryti. 

— Ne, jis minta žuvimi, - patikinau naująjį pažįstamą. 

Matydamas, kad tempiu kaklą aukštyn, jis paslaugiai pritūpė 
ant šlaunų. Išgirdau, kaip sutratėjo jo kelių sąnariai, lyg šautuvas 
pokšėtų. Tada prieš akis išvydau veidą, nors bruožus slėpė vešli 

juoda barzda. Iš atžalyno kyšojo veidą bjaurojanti riesta nosis, o 
virš šios spingsojo pora didelių, švelnių rusvų akių. 

- Na, labai džiaugiuosi tai girdėdamas. Nenorėčiau, kad to- 
kią ankstyvą dienos valandą man iš kojos būtų iškąstas didelis 
gabalas. - Jis nusivožė palaikę skrybėlę nuleistu kraštu, per šį 
buvo persmeigta nušiurusi kalakuto plunksna, ir nusilenkė. Ant 
pečių užkrito juodos garbanos. - Džonas Kvinsis Majersas jūsų 
paslaugoms, ponia. 

— Klerė Freizer, - sužavėta padaviau jam ranką. 

Valandėlę jis prisimerkęs vėpsojo į ją, tada prisitraukė pirš- 
tus prie nosies, pauostė, pažvelgė į mane ir plačiai nusišypsojo, 
netgi tai, kad jo burnoje stigo pusės dantų, nė kiek nemenkino 
jo Žavesio. 

— Gal jūs žolininkė? 

— Kodėl taip manot? 

Jis švelniai pasuko mano plaštaką, pirštu apvesdamas chloro- 
filo dėmeles ant odelės aplink nagus. 

- Jeigu ponia žaliais pirštais, veikiausiai ji puoselėja savo rožes, 
bet moteris, kurios rankos dvelkia sasafro šaknimi ir chininme- 
džio žieve, turbūt žino daugiau nei vien tai, kaip pražydinti gėles. 
Ar taip nemanot? - paklausė jis, nukreipdamas draugišką žvilgsnį 
į Ijaną, kuris, neslėpdamas smalsumo, spoksojo į poną Majersą. 

— O taip, - patvirtino Ijanas. - Tetulė Klerė - garsi daktarė. 
Žiniuonė! - Jis didžiuodamasis pažvelgė į mane. 

- Tikrai, vaike? Puiku. - Ponas Majersas susidomėjęs pavar- 
tė akis, paskui vėl jas įbedė į mane. - Kad tave kur, regis, man 
velnioniškai pasisekė! O jau maniau turėsiąs palaukti, kol nusi- 
gausiu iki kalnų ir susirasiu šamaną, kuris manim pasirūpins. 

— Negaluojat, pone Majersai? - pasiteiravau. 

Jis nepanėšėjo į ligonį, bet buvo sunku ką nors suprasti, nes 
buvo apžėlęs barzda, plaukais ir apėjęs plonu nešvarumų sluoks- 
niu, rodės, aptraukusiu viską, ko nebuvo pridengusios nuzulin- 
tos elnenos drapanos. Vienintelė išimtis buvo kakta; veikiausiai 
ją nuo saulės paprastai saugodavo juoda fetrinė skrybėlė, bet 
dabar ji buvo atvira ir ant jos švietė plati baltut baltutėlė juosta. 

— Nesakyčiau, kad sergu, - atsakė jis ir staiga atsistojo gra- 
baliodamas elnenos marškinių skverną. - Tai ne gonorėja ir ne 
sifilis, nes jau esu matęs, kaip tos ligos atrodo. 

Tai, ką palaikiau kelnėmis, iš tikrųjų buvo elnenos blauzdi- 
nės, ant kurių buvo užleista strėnjuostė. Vis dar plepėdamas po- 
nas Majersas čiupo už odinio dirželio, prilaikančio strėnjuostę, 
ir ėmė knebinėti jo mazgą. 

— Baisiausias darinys - milžiniškas gumbas staiga iššoko už 
mano kiaušių. Juk įsivaizduojate, kokį didžiulį nepatogumą jis 
man kelia, bet jį skauda tik jojant arkliu. Gal užmestumėt akį ir 
patartumėt, ką man daryti, hm? 

— A... - numykiau, paklaikusį žvilgsnį mesdama į Fergiusą, o 
šis, springdamas iš juoko, tik pasitaisė maišą su pupomis. 

— Ar man bus suteikta malonė susipažinti su ponu Džonu Ma- 
jersu? - virš mano peties pasigirdo mandagus škotiškas balsas. 

Ponas Majersas liovėsi grabinėjęs strėnjuostę ir smalsiai pa- 
žvelgė į Džeimį. 

— Negaliu pasakyti, ar tai jums bus malonu, sere, - pagarbiai 
atsakė. - Bet jeigu ieškot Majerso, jį jau radot. 

Džeimis žengė prie manęs, taktiškai įsiterpdamas tarp manęs 
ir pono Majerso strėnjuostės. Tada manieringai nusilenkė, pasi- 
kišęs skrybėlę po pažasčia. 

— Džeimis Freizeris jūsų paslaugoms, sere. Man buvo pasa- 
kyta, kad susipažindamas su jumis paminėčiau poną Hektorą 
Kameroną. 

Ponas Majersas smalsiai dėbtelėjo į raudonus Džeimio plaukus. 

— Jūs škotas? Vienas tų kalniečių? 

— Taip. Škotas ir kalnietis. 

— Ar senis Hektoras Kameronas jūsų giminaitis? 

— Jis - mano tetėnas, sere, nors nesu jo matęs. Girdėjau, puikiai 
jį pažįstat, todėl gal sutiksit palydėti mano šeimą į jo plantaciją? 

Abu vyrai kalbėdamiesi atvirai nužiūrinėjo vienas kitą nuo 
galvos iki kojų, vertindami pašnekovo laikyseną, drabužius ir 
ginkluotę. Džeimis palankiai pažiūrėjo į ilgą peilį makštyse prie 
miškininko diržo, o pono Majerso šnervės smarkiai išsiplėtė iš 
smalsumo. 

- Comme deux chiens, - man už nugaros tyliai tarė Fergiusas. 
Kaip du šunys. - ...aux culs.“ Netrukus ims uostinėti vienas kito 
užpakalį. 

Ponas Majersas dirstelėjo į Fergiusą, ir rudų jo akių gelmėse 
išvydau blykstelint smagumą, paskui vėl įsistebeilijo į Džeimį. 
Gal jis ir netašytas miško darbininkas, bet aiškiai šiek tiek su- 
pranta prancūziškai. 

Turint galvoj pono Majerso polinkį uostyti ir tai, kad jis dėl 
nieko nesidrovi, nebūčiau nustebusi, jeigu jis būtų puolęs ketur- 
pėsčias ir pasielgęs taip, kaip spėjo Fergiusas. Bet jis toliau įdė- 
miai apžiūrinėjo ne tik Džeimį, bet ir Ijaną, Fergiusą, mane, Rolą. 

- Gražus šuva, - nerūpestingai pasakė, atkišdamas jam stam- 
bius krumplius. 

Šitaip paskatintas, Rolas taip pat ėmėsi darbo, atidžiai uosti- 
nėdamas jo mokasinus, strėnjuostę, o vyrai šnekėjosi toliau. 

— Jūsų tetėnas? Ar jis žino, kad atkeliaujate? 

Džeimis papurtė galvą. 

— To negaliu pasakyti. Prieš mėnesį iš Džordžijos pasiunčiau 
jam laišką, bet tikrai nežinau, ar jau gavo jį. 

— Kažin, - mąsliai tarė Majersas. 

Jo akys stabtelėjo ties Džeimio veidu, tada greitai nužvelgė mus. 

— Susipažinau su jūsų žmona. Ar čia jūsų sūnus? - linktelėjo 
į Ijaną. 

— Mano sūnėnas Ijanas. O čia mano globotinis Fergiusas. 
— Džeimis pažindino Majersą su šeimynykščiais, mojuodamas 
ranka. - Ir bičiulis Dankanas Inesas, keliaujantis su mumis. 

Majersas suniurnėjo linksėdamas ir apsisprendė. 

— Na, galėčiau jus palydėti pas Kameroną. Norėjau įsitikinti, 
ar esat jų giminaitis, jūsų veidas tikrai panašus į našlės Kameron. 
Berniuko taip pat. 

Džeimis staigiai trūktelėjo galvą. 

— Našlės Kameron? 

Pro barzdos tankmę šmėkštelėjo vylinga šypsena. 


* 


..prie vienas kito užpakalio (pranc. ). 

— Senio Hektoro kakle atsivėrė baisi žaizda, ir jis mirė pernai 
žiemos pabaigoje. Abejoju, ar ten, kur jis dabar, ateina daug laiškų. 

Nutraukęs šneką apie Kameronus, nes labiau rūpėjo neatidė- 
liotini savi reikalai, Majersas vėl ėmėsi kasinėjimo darbų. 

— Toks didelis tamsiai raudonas daiktas, - paaiškino man, 
grabaliodamas atsilaisvinusį odinį dirželį. - Beveik tokio pat dy- 
džio kaip vienas mano kiaušių. Juk nemanot, kad aš nei iš šio, nei 
iš to staiga nusprendžiau užsiauginti trečią kiaušį? 

— Na, ne, - atsakiau kandžiodama lūpą. - Žinoma, ne. 

Jis krapštėsi lėtai, bet jau beveik atrišo dirželio mazgą. Gatve 
traukiantys žmonės stabčiojo ir varstė mus smalsiais žvilgsniais. 

— Prašau nesivarginti, - pasakiau. - Žinau, kokia bėda jus 
kamuoja. Kirkšnies išvarža. 

Ir šiaip plačios šviesiai rudos jo akys dar labiau išsiplėtė. 

— Nejaugi? - žinia jam padarė įspūdį ir anaiptol neišgąsdino. 

— Turiu jus apžiūrėti... kur nors patalpoje, - greitosiomis 
pridūriau, - kad galutinai įsitikinčiau, tačiau beveik neabejoju: 
jums išvarža. Ją gana lengva išoperuoti, bet... - Padelsiau žvelg- 
dama į milžiną. - Iš tiesų negalėčiau... na, jus reikėtų užmigdyti. 
Kad būtumėt be sąmonės, - paaiškinau. - Suprantat, turėsiu jus 
prapjauti, o paskui vėl susiūti. Bet gal geriau būtų išvaržos tvars- 
tis, kuris ją suveržtų. 

Majersas mąsliai iš lėto pasikasė žandikaulį. 

— Ne, tai jau išmėginau, nepadėjo. Bet pjauti... Ar jūs keti- 
nat kurį laiką pagyventi čia, mieste, ir tik paskui keliauti pas 
Kameronus* 

- Čia užtruksim neilgai, - griežtai įsiterpė Džeimis. - Išplauk- 
sim upe aukštyn į tetos dvarą, kai tik būsim pasirengę kelionei. 

— Aha, - milžinas valandėlę pasvarstė, tada linktelėjo smagiai 
šypsodamasis. - Pažįstu žmogų, kurio jums reikia, sere. Tučtuo- 
jau einu ir ištempsiu Džošą Frimaną iš „Jūreivio poilsio . Saulė 
dar aukštai, ir kol kas jis nebus visai nusilesęs, todėl su juo bus 
galima susitarti. - Jis grakščiai man nusilenkė, prisispaudęs su- 
lamdytą skrybėlę prie pusiaujo. - O jūsų žmona gal būtų tokia 
maloni ir vėliau susitiktų su manim štai anoj smuklėj - ji kiek 

padoresnė už „Jūreivį - ir mestelėtų akį į tą... tą... - lūpos mė- 
gino sudėti žodžius „kirkšnies išvarža, bet greitai pasidavė ir 
atsipalaidavo. - Tą trukdį. 

Jis užsimaukšlino skrybėlę ant galvos ir, linktelėjęs Džeimiui, 
nukinkavo. 
tve, stabčiodamas šiltai pasisveikinti su visais, su kuo tik prasilenkia. 

— Kas tau, Sasenach? - paklausė jis, vis dar nenuleisdamas 
akių nuo Majerso. 

— O kas man? 

Jis atsisuko ir prisimerkęs stebeilijo į mane. 

- Ką tu skleidi, kad visi vyrai, su kuriais susiduri, nori nusi- 
mauti kelnes, nuo pažinties nepraėjus nė penkioms minutėms? 

Fergiusas neteko žado, o Ijanas išraudo kaip burokas. Lai- 
kiausi kuo ramiau ir santūriau. 

- Jei nežinai tu, brangusis, - atsakiau, - tada nežino niekas. 
Regis, radau mums laivą. O ką šįryt nuveikei pats? 


=— 

Kaip visada, uoliai paieškojęs, Džeimis rado galimą brang- 
akmenių pirkėją. Jam ne tik pasisekė sumedžioti tą žmogų, bet 
ir gauti kvietimą pavakarieniauti su gubernatoriumi. 

— Dabar mieste vieši gubernatorius Trajonas, - paaiškino 
jis. - Apsigyveno pono Lilingtono name. Rytą šnekėjausi su 
krautuvininku Makičernu, šis nukreipė mane pas žmogų, pavar- 
de Makleodas, o anas... 

— ...O anas supažindino tave su Maknilu, o tas nusivedė tave 
išgerti su Makregoru. Anas papasakojo apie sūnėną Betaną, 
antros eilės pusbrolį berniuko, valančio gubernatoriui batus, - 
įsiterpiau, nes jau žinojau, kokiais sudėtingais keliais tvarkomi 
škotų verslo reikalai. 

Viename kambaryje susodink du Aukštumų škotus, ir vos po 
dešimties minučių jie bus susipažinę su kiekvieno šeimos pasta- 
rųjų dviejų šimtų metų istorija ir išsiaiškinę turį nemažai bendrų 
giminaičių ir pažįstamų. 

— Tai gubernatoriaus žmonos sekretorius, - pataisė jis, - toks 
Murėjus. Vyriausias tavo tėčio pusseserės Magės sūnus iš Loch 
Linio, - pridūrė Ijanui. - Jo tėvas emigravo po sukilimo. 

Ijanas atsainiai linktelėjo, be abejo, įrašydamas tą informaciją 
į savo genų enciklopediją, saugomą iki tos dienos, kai ji pasiro- 
dys esanti naudinga. 

Edvinas Murėjus, gubernatoriaus žmonos sekretorius, šiltai 
pasveikino Džeimį kaip gentainį - nors toks jis tapo tik dėl ve- 
dybų - ir gavo mums kvietimą pavakarieniauti pas Lilingtonus 
šįvakar, kad neva supažindintume gubernatorių su prekybos 
reikalais Vest Indijoje. Iš tikrųjų norėjom susipažinti su baro- 
nu Pencleriu - turtingu vokiečių didiku, kuris taip pat buvo pa- 
kviestas vakarieniauti. Baronas buvo ne tik turtingas, turėjo ir 
gerą skonį, garsėjo esąs gražių daiktų kolekcininkas. 

— Regis, puiki mintis, - abejodama pasakiau. - Bet gal ge- 
riau eik vienas. Negaliu vakarieniauti su gubernatoriumi šitaip 
atrodydama. 

— A, tu atrodai p... - Džeimis nutilo, kai pažvelgė į mane. 

Jo akys pamažu klaidžiojo nešvariais ir sutrintais mano drabu- 
žiais, susitaršiusiais plaukais, apspurusia skrybėlaite. Jis susiraukė. 

— Ne, noriu, kad eitum su manim, Sasenach; be to, man rei- 
kia pramogos. 

— Jei jau prakalbai apie pramogas, kiek pintų tau kainavo iš- 
pešti kvietimą vakarienei? —- paklausiau, susirūpinusi dėl tirps- 
tančių mūsų pinigų. 

Džeimis nė nemirktelėjęs paėmė man už parankės ir atsuko 
į parduotuvių eilę. 

— Šešias, bet jis sumokėjo pusę sumos. Nagi, Sasenach, vaka- 
rienė septintą, ir turim rasti padorių drabužių. 

— Deja, negalim sau to leisti... 

— Tai investicija, - griežtai nukirto jis. - Be to, pusbrolis 
Edvinas man davė šiokį tokį avansą už akmenį. 


= 

Pagal kosmopolitiškus Jamaikos etalonus, suknelė jau buvo 
nebemadinga dveji metai, bet daili, ir tai man buvo svarbiausia. 

— Nuo jūsų plaukų laša, ponia, - siuvėjos balsas buvo šaltas. 

Toji liesa pusamžė žema moteriškė buvo garsi Vilmingtono 
siuvėja, turbūt pratusi, kad jos mados diktatui paklūstama be jo- 
kių svarstymų ir ginčų. Man atsisakius kepuraitės su klostytais 
apsiuvais, nes buvo gaila po ja spausti ką tik ištrinktus plaukus, 
siuvėja parodė nepasitenkinimą ir pareiškė, kad galiu susirgti 
pleuritu, o kai primygtinai pareikalavau įprastą sunkų korsetą 
pakeisti lengvu iš banginio ūsų, viršuje dantytu, kad krūtys būtų 
pakeltos, bet nesuveržtos, adatėlės, kurias buvo įsikišusi tarp 
lūpų, pasišiaušė kaip dygliuotis. 

— Atleiskite. - Išslydusią šlapią sruogą pakišau po lininiu 
rankšluosčiu, juo buvau apsivyniojusi galvą. 

Visus svečių kambarius didžiuliame pono Lilingtono name 
užėmė gubernatoriaus svita, todėl buvau ištremta į ankštą pus- 
brolio Edvino mansardą virš arklidžių, čia siuvėja jau buvo be- 
baigianti pritaikyti man suknelę, iš apačios dusliai trepsint ir 
kramsnojant arkliams. Juos vis pertraukdavo monotoniškas ar- 
klininko, mėžiančio gardus, švilpavimas. 

Beje, neturėjau ko labai skųstis; pono Lilingtono arklidėse 
buvo kur kas švariau nei užeigos namuose, kuriuose mudu su 
Džeimiu palikom draugus, o ponia Lilington buvo labai ma- 
loni - pasirūpino, kad gaučiau didžiulį dubenį karšto vandens 
ir rutulio pavidalo muilą, kvepiantį levandomis; toks dėmesys 
buvo net svarbesnis už naują suknelę. Vyliausi, kad daugiau ne- 
matysiu nė vieno persiko. 

Kiek pasistiebiau ant pirštų, stengdamasi žvilgtelėti pro lan- 
gą, ar nepasirodė Džeimis, bet tučtuojau lioviausi dairytis, nes 
suniurnėjo prieštaraudama siuvėja, ji mėgino palenkti suknelės 
apačią. 

O suknelė buvo ne tokia ir prasta: kreminės spalvos šilko, 
pusilgėmis rankovėmis, neprašmatni, bet palei klubus bangavo 
tamsiai raudono dryžuoto šilko raukčiai, o nuo liemens iki krū- 
tinės dviem eilėmis ringavo tamsiai raudono šilko apvadai. Ran- 

koves apsiuvus Briuselio nėriniais, kuriuos nusipirkau, suknelė 
atrodys gana puošniai, nors audinys ir ne aukščiausios kokybės. 

Iš pradžių mane nustebino iš tikrųjų maža suknelės kaina, 
bet dabar pamačiau, kad suknelės audinys šiurkštesnis nei įpras- 
ta, šviesoje šen ten tviskėjo storesnių gijų spurgiukai. Smalsiai 
patryniau medžiagą tarp pirštų. Apie šilką nusimaniau nedaug, 
bet vienas kinas, su kuriuo susipažinau laive, kone visą tingią 
popietę man dėstė mokslą apie šilkverpių lervas ir jų auginimo 
plonybes. 

— Iš kur šis audinys? - paklausiau. - Čia ne kiniškas šilkas. 
Tada gal prancūziškas? 

Siuvėja pakėlė akis, jos irzlumą laikinai nustelbė smalsumas. 

— Ne, tikrai ne. Šitas audžiamas Pietų Karolinoje. Ten tokia 
ponia Pinkni apsodino šilkmedžiais pusę savo žemių ir ėmė au- 
ginti šilkverpių lervas. Audinys gal ir ne toks geras kaip kiniš- 
kas, - nenoromis pripažino, - bet kainuoja perpus mažiau. 

Ji prisimerkusi pažvelgė į mane, lėtai linktelėdama. 

— Suknelė gulės kaip nulieta, ir tie apvadai puikūs - nuraus- 
vina jūsų skruostus. Bet atleiskit, ponia, jums reikia kokios nors 
puošmenos ant kaklo, kad neatrodytumėt pernelyg apsinuogi- 
nusi. Jei atsisakot kepuraitės ar peruko, gal persiriškit plaukus 
kaspinu? 

— Ak, kaspinas! - prisiminiau. - Puiki mintis. Ar galėtumėte 
žvilgtelėti į mano pintinę ir ištraukti kaspiną, turbūt tiks. 

Mudvi nusprendėm suimti mano plaukus į viršų ir laisvai su- 
rišti tamsiai rausvu kaspinu, bet drėgnos garbanos slydo niekaip 
neklausydamos ir raitėsi aplink ausis ir ant kaktos. 

— O gal atrodau kaip besijauninanti moteris? - staiga susi- 
rūpinau. 

Ranka išlyginau liemenės priekį, tačiau ji buvo gerai ir dailiai 
apspaudusi liemenį. 

— O ne, ponia, - nuramino siuvėja. - Jūs deramai atrodot, 
patikėkit manim. - Ji susiraukusi žvelgė į mane, kažką skaičiuo- 
dama. - Tik aukščiau krūtinės vis tiek mažumėlę nuoga. Ar turit 
kokį nors papuošalą? 

— Tik šitą. 

Nustebusios atsigręžėm, kai tarpdury pasirodė Džeimio gal- 
va; nė viena negirdėjom, kada jis įėjo. 

Jam kažkaip pavyko nusimaudyti, susirasti švarius marški- 
nius ir kaklaskarę; be to, kažkas jį sušukavo ir, supynęs plaukus į 
glotnią kasą, surišo nauju mėlynu šilkiniu kaspinu. Kasdienis jo 
švarkas buvo ne tik išvalytas šepečiu, jį dar puošė ir paauksuoto 
sidabro sagos su išraižyta gėlele. 

— Labai gražios, - pagyriau, čiupinėdama sagą. 

— Pasiskolinau iš auksakalio, - paaiškino jis. - Jos čia kaip 
sykis. Ji taip pat. - Iš kišenės išsitraukęs nešvarią, sumurkšlintą 
nosinę, iš jos klosčių išgriebė ploną auksinę grandinėlę. - Auk- 
sakalys neturėjo laiko, todėl padarė kuklutį apsodą. - Raukyda- 
masis, toks buvo susikaupęs, užsegė grandinėlę man ant kaklo. — 
Bet, manau, puikiai tiks, ar ne? 

Virš mano krūtų įdubos suspindo rubinas, blyški oda nuo jo 
ėmė rausvai švytėti. 

— Džiaugiuosi, kad išrinkai šitą, - švelniai paliečiau akmenį. 
Jis buvo sušildytas Džeimio kūno. - Prie suknelės jis tinka kur 
kas labiau nei safyras ar smaragdas. 

Siuvėja stovėjo prasižiojusi. Jos žvilgsnis bėgiojo nuo manęs 
prie Džeimio, mūsų visuomeninė padėtis ją veikė žaibiškai. 

Galop Džeimis rado laiko suknelei apžiūrėti. Jo akys pamažu 
nukeliavo nuo mano galvos iki suknelės palankos, ir veide nu- 
švito šypsena. 

— Tu panaši į prabangią papuošalų dėžutę, Sasenach, - pasa- 
kė jis. - Nuostabi pramoga, ką? 

Dirstelėjęs pro langą, už kurio ūkanotas vakaro dangus dažėsi 
persikų spalva, atsisuko į mane ir nusilenkė, atkišdamas koją. - 
Gal suteiksit man malonę ir leisit jus palydėti vakarienės, ponia? 


/ 


Didžiuliai užmojai ir 
tykantys pavojai 


NORS BUVAU PUIKIAI SUSIPAŽINUSI su aštuoniolikto 
amžiaus nuostata ir noru valgyti viską, ką galima nudobti ir ati- 
tempti ant stalo, nepritariau madai nešti į stalą laukinius gyvū- 
nus, tarsi jie būtų gyvi, neišdarinėti ir išvengę ugnies. 

Todėl sėdėjau ir žiūrėjau tiesiai į didžiulį sturį, nejusdama 
nė menkiausio apetito. Trijų pėdų ilgio žuvis su akimis, žvynais, 
pelekais ir uodega didingai plaukė ikrų bangomis drebučiuose, 
gausiai papuoštuose mažyčiais krabais, pagardintais ir meniškai 
išrikiuotais pusdubenyje. 

Siurbtelėjau dar vieną didelį gurkšnį vyno ir atsigręžiau į va- 
karienės pašnekovą, stengdamasi nežiūrėti į išpūstas sturio akis. 

— „„įžūliausias, kokių reta, vyrukas! - kalbėjo ponas Steno- 
pas, apibūdindamas poną, su kuriuo susidūrė pašte, keliauda- 
mas į Vilmingtoną iš savo dvaro netoli Niu Berno. - Įpusėjus 
užkandžiauti, jis ėmė pasakoti apie hemorojų ir apie tai, kokias 
kančias dėl jo patyrė be paliovos šokinėjant karietai. O paskui tas 
sumautas storžievis iš kišenės išsitraukė kruviną nosinę, rody- 
damas kančių įkaltį! Patikinu jus, ponia, jis visai sugadino man 
apetitą, - ir Stenopas šakute susigrūdo į burną nemažą kąsnį 
vištienos frikasė. 

Lėtai žiaumodamas, smaigstė mane blyškiais išsprogusiais 
veizolais, nejaukiai primenančiais sturio akis. 

Filipo Vailio, sėdinčio anapus stalo, burna persikreipė iš 
smagumo. 

— Žiūrėk, kad tavo pasakojimas nepaveiktų taip pat, Steno- 
pai, - tarė jis, linktelėdamas į nepaliestą mano lėkštę. - Vis dėl- 
to turiu pripažinti, kad šioks toks bendrakeleivių šiurkštumas ir 
netaktas yra viena viešojo transporto rizikų. 

Stenopas suprunkštė, nuo kaklaskarės braukdamas trupinius. 

— Nereikia taip puikuotis, Vaili. Ne visi gali sau leisti praban- 
gą laikyti vežiką, ypač dabar, kai ką tik už juos uždėti mokes- 
čiai. Tik pamanykit, vos spėji nusisukti, o jau plėšiamas naujas 
mokestis! - Jis pasipiktinęs sumosavo šakute. - Tabako, vyno, 
brendžio mokesčiai, ką gi, puiku, bet laikraščių mokestis! Ar gir- 
dėjot apie tokį? Vyriausias mano sesers sūnus pernai baigė Jeilio 
universitetą. - Nejučia jis išpūtė krūtinę ir ėmė kalbėti kiek gar- 
siau, - O seseriai, po paraliais, reikėjo suploti pusę šilingo vien 
už tai, kad jis gautų diplomą su oficialiu antspaudu! 

- Bet šitai jau atšaukta, - kantriai tarė pusbrolis Edvinas. - 
Panaikinus Antspaudo aktą“... 

Stenopas iš pusdubenio pasmeigė krabiuką ir priekaištingai 
sumosavo juo Edvinui. 

— Atsikratyk vieno mokesčio, o vietoj jo atsiranda kitas. 
Dygsta kaip kokie grybai! - Jis susigrūdo gyvį į burną ir ėmė 
neaiškiai vapėti, kad visai nesistebėtų, jei netrukus mokesčius 
reikėtų ploti ir už orą. 

— Kaip suprantu, jūs neseniai atkeliavot iš Vest Indijos, ponia 
Freizer? - gavęs progą įsiterpė baronas Pencleris. - Abejoju, ar 
esat susipažinusi su provincijos reikalais ir ar jie jums įdomūs, - 
pridūrė linktelėdamas Stenopui, kad šis baigtų savo kalbas. 

- Ak, žinoma, mokesčiai domina visus, - tariau kiek pasisuk- 
dama, kad geriau būtų matyti mano krūtinė. - Nejaugi netikite, 
kad mokesčiai yra tai, ką privalom mokėti civilizuotai visuome- 
nei? Nors, išgirdusi pono Stenopo pasakojimą, - palinksėjau į 
kitą savo pašonę, - pamaniau, kad jis tikriausiai pritars minčiai, 
jog civilizacijos lygis ne visai atitinka apmokestinimo lygį? 

— Ha, ha! - Stenopas užspringo duona, spjaudydamasis tru- 
piniais. - Ak, puiku! Neatitinka - ha, ha, tikrai ne! 

Filipas Vailis metė į mane supratingą žvilgsnį. 


* Antspaudo aktą britų Parlamentas 1765 m. priėmė Šiaurės Amerikos kolonijoms. 
Buvo apmokestinami visi prekybiniai sandoriai, leidybos ir kt. prekių pardavimas, 
dokumentų įforminimas. 1766 m. panaikintas. 

— Pasistenkit šitaip nesismaginti, ponia Freizer, - tarė pašai- 
piai. - Vargšelį Stenopą tai gali nuvaryti į kapus. 

— E... kaip manot, ar dabar mokesčiai dideli? - paklausiau, 
taktiškai nukreipdama dėmesį nuo paspringusio Stenopo. 

Vailis mąsliai sučiaupė lūpas. Tikras puošeiva, užsimaukšli- 
nęs madingiausią peruką, prie lūpų prisiklijavęs žvaigždutės pa- 
vidalo muselę. Vis dėlto atrodė, kad pudros sluoksnis slepia ne 
tik patrauklų veidą, bet ir blaivų, guvų protą. 

— Na, atsižvelgiant į visas nenumatytas išlaidas, jie gali su- 
daryti du procentus visų pajamų, jei į tą sumą būtų įtraukti ir 
mokesčiai už vergus. Pridėjus žemės ir derliaus mokesčius, jie 
turbūt bus kiek didesni. 

— Du procentus! - vėl paspringo Stenopas daužydamasis į 
krūtinę. - Pasibaisėtina! Stačiai pasibaisėtina! 

Gerai prisiminiau paskutinį pačios pasirašytą IRS* blanką, 
todėl visai pritariau, kad du procentai mokesčių iš tikrųjų galėjo 
papiktinti, ir pasvarsčiau, kas nutiko karšto būdo Amerikos mo- 
kesčių mokėtojams per kitus du šimtus metų. 

— Gal pasišnekėkime apie ką nors kita, - pasiūliau matyda- 
ma, kad iš ano stalo galo į mus jau sukiojasi galvos. - Juk kalbėtis 
apie mokesčius prie gubernatoriaus stalo veik tas pat, kas kalbėti 
apie virvę pakaruoklio namuose? 

Išgirdęs šiuos žodžius, Stenopas netyčia nugurgė visą krabą 
ir ne juokais paspringo. 

Jo stalo draugas iš kito šono paslaugiai trenkė jam per nuga- 
rą, o mažas juodaodis berniukas, tvatinantis muses prie atvirų 
langų, buvo skubiai pasiųstas atnešti vandens. Dėl visa ko nužiū- 
rėjau aštrų, ploną peilį prie žuvies pusdubenio, bet vyliausi, kad 
man nereikės tučtuojau atlikti tracheotomijos; sulaukti dėmesio 
tikėjausi kitaip. 

Laimė, tokių drastiškų priemonių neprireikė; nuo sėkmingo 
smūgio krabas išlėkė iš burnos, nukentėjėlis liko sveikas, tik iš- 
raudęs gaudė orą. 


* Internal Revenue Service - JAV mokesčių inspekcija. 

— Kažkas užsiminė apie laikraščius, - tariau, kai ponas Steno- 
pas buvo išgelbėtas nuo besaikio rajumo. - Mes čia neseniai, gal 
dėl to dar nemačiau nė vieno laikraščio. Ar Vilmingtone spaus- 
dinamas koks nors reguliariai einantis? 

To klausdama, turėjau slaptų užmačių, ne vien ponui Steno- 
pui duoti laiko atsikvošėti. Tarp keleto žemiškų Džeimio turtų 
buvo ir spausdinimo mašina Edinburge. 

Paaiškėjo, kad Vilmingtone yra du spaustuvininkai, bet tik 
vienas - ponas Džonatanas Džiletas - leidžia laikraštį nuolat. 

— Netrukus jis gali taip periodiškai nebeiti, - niūriai tarė 
Stenopas. - Girdėjau, ponas Džiletas gavo įspėjimą iš Saugumo 
komiteto, kad... ak! - staiga jis aiktelėjo, o putlus jo veidas skaus- 
mingai persikreipė iš nuostabos. 

— Ar jus tai domina, ponia Freizer? - mandagiai pasiteiravo 
Vailis, iš po rudų antakių nužvelgdamas draugą. - Girdėjau, jūsų 
vyras pridėjo ranką prie spausdinimo verslo Edinburge. 

— Na taip, - kiek nustebau, kad jis tiek daug žino apie mus. - 
Tenai Džeimis turėjo spaustuvę, nors leido ne laikraštį, o knygas, 
brošiūras, pjeses ir panašius spaudinius. 

Dailiai išlenktas Vailio antakis šovė į viršų. 

— Jūsų sutuoktinis nesidomi politika? Spaustuvininkai labai 
dažnai susizgrimba esą papirkinėjami tų, kurie siekia savo aistras 
išlieti spaudoje, bet juk nebūtinai tokią pat aistrą jaučia ir patys. 

Suskambo daugybė pavojaus varpelių; ar Vailis iš tiesų ką 
nors žino apie politinius Džeimio ryšius Edinburge, dauguma 
jų tikrai susiję su maištinga, ardomąja veikla, ar tai tik įprastas 
pokalbis prie vakarienės stalo? Sprendžiant iš Stenopo laidomų 
pastabų, laikraščiai ir politika žmonių sąmonėje aiškiai susiję, 
bet, turint galvoj tuos laikus, tai beveik nestebino. 

Džeimis, įsitaisęs tolimajame stalo gale, išgirdo savo vardą, 
atsigręžė ir nusišypsojo man, o paskui vėl nusisuko, grįždamas 
prie rimto pokalbio su gubernatoriumi, kuriam sėdėjo iš deši- 
nės. Nežinojau, ar į šią vietą buvo pasodintas pasirūpinus ponui 
Lilingtonui, įsitaisiusiam gubernatoriaus kairėje ir besiklausan- 
čiam pokalbio liūdnoku veidu, panašiu į takso, ar čia pasistengė 

pusbrolis Edvinas, prieš mane įsispraudęs tarp Filipo Vailio ir jo 
sesers Juditos. 

— Ak, jis prekybininkas, - tarė toji dama reikšmingu tonu ir 
atsargiai man nusišypsojo, slėpdama dantis. Turbūt išpuvę, pa- 
maniau. - Ar, - neaiškiai kryptelėjo galvą į mano kaspiną, lygin- 
dama su aukštu savo peruku, primenančiu konditerijos kūrinį, — 
šitokia mada Edinburge, ponia Freizer? Kaip... žavu. 

Jos brolis pažvelgė į ją prisimerkęs. 

— Regis, dar girdėjau, kad ponas Freizeris yra ponios Kame- 
ron iš „Tekančiosios upės sūnėnas, - maloniai pasakė jis. - Ar 
aš gerai informuotas, ponia Freizer? 

Pusbrolis Edvinas, neabejotinai ir pateikęs šią informaciją, 
susikaupęs stropiai užsitepė sviesto ant bandelės. Buvo visai ne- 
panašus į sekretorių: aukštas, malonus, simpatiškas jaunas vyras 
žvitriomis rudomis akimis, viena dabar man vos mirktelėjo. 

Išgirdęs Kamerono pavardę, baronas, kuriam jau pabodo 
kalbos apie laikraščius ir mokesčius, mažumėlę atkuto. 

— „Tekančioji upė'? - sukluso. - Jūs giminiuojatės su Džo- 
kasta Kameron? 

— Ji - mano vyro teta, - atsakiau. - Pažįstat ją? 

— O, žinoma! Žavinga moteris, pati žaviausia! - Plati šypsena 
kilstelėjo nukarusius barono skruostus. - Jau daug metų esu geras 
ponios Kameron ir jos sutuoktinio, deja, jau velionio, draugas. 

Baronas ėmė linksmai pasakoti apie „Tekančiosios upės“ 
malonumus, ir aš, pasinaudojusi pokalbio pertrauka, suvalgiau 
gabalėlį žuvų pyrago, kuriame buvo ne tik gausu žuvies, bet ir 
austrių, krevečių, o patiektas buvo su grietininiu padažu. Ponas 
Lilingtonas pasistengė padaryti įspūdį gubernatoriui. 

Kai atsilošiau, kad liokajus įpiltų man į lėkštę daugiau pada- 
Žo, pagavau į save įsmeigtą Juditos Vaili žvilgsnį, jos akys buvo 
primerktos iš antipatijos, nė nemėgino jos slėpti. Maloniai jai 
nusišypsojau, parodydama puikius dantis, ir pasigręžiau į baro- 
ną, vėl atgavusi savikliovą. 

Edvino būste nebuvo veidrodžio, ir nors Džeimis patikino, 
kad atrodau gerai, grožį jis vertino gerokai kitaip, nei mada rei- 

kalavo. Nors iš ponų, sėdinčių prie stalo, sulaukiau nemažai ža- 
vių komplimentų, galbūt tai buvo tik įprastas mandagumas; visi 
aukštuomenės vyrai elgėsi perdėm galantiškai. 

Bet panelė Vaili buvo dvidešimt penkeriais metais jaunesnė 
už mane, madingai išsipusčiusi ir pasipuošusi brangenybėmis, 
gal ne gražuolė, bet ir ne pabaisa. Jos pavydas mano išvaizdą 
atspindi kur kas geriau nei veidrodis, toptelėjo man. 

— Koks gražus akmuo, ponia Freizer. Ar leisite man jį ati- 
džiau apžiūrėti? - Baronas pasilenkė prie manęs, o stori, drūti jo 
pirštai rafinuotai pakibo man virš tarpkrūčio. 

— Ak, žinoma, - skubiai pasakiau ir greitosiomis atsisegiau 
grandinėlę. Rubinas įkrito į platų, sudrėkusį jo delną. 

Baronas truputį nusivylė, kad jam nebuvo leista patyrinėti 
brangakmenio ten, kur jis kabojo, jis pakėlė ranką ir prisimer- 
kęs pažvelgė į spindintį lašelį kaip žinovas, toks, akivaizdu, ir 
buvo, nes pasirausė laikrodžio kišenėlėje ir išsitraukė mažą įtai- 
sėlį, kaip paaiškėjo, atstojantį ir optinį lęšį, ir didinamąjį stiklą, 
ir juvelyro lupą. 

Tai regėdama, atsipalaidavau ir leidau vyresniajam liokajui iš 
stiklinio indo; kurį nešiojo, įdėti man karšto ir kvapaus troškinio. 
Kurių galų patiekiamas karštas valgis, kai kambaryje mažiausiai 
trisdešimt du laipsniai Celsijaus? 

— Nuostabus, - sumurmėjo baronas, delne švelniai vartyda- 
mas akmenį. - Sehr schūn*. 

Kliautis Geilis Dankan galėjau toli gražu ne visuose dalykuo- 
se, bet jos skoniu dėl brangakmenių nė kiek neabejojau. „Tai turi 
būti kokybiškiausias akmuo, - aiškino ji savo teoriją apie kelionę 
laiku naudojant brangakmenius. - Didžiulis ir nepriekaištingas, 
be jokių priemaišų.“ 

Taip, rubinas buvo didelis, kone marinuotų putpelės kiauši- 
nių, kurie juosė ant bufeto padėtą fazaną su visomis plunksno- 
mis, dydžio. Kad jis tobulas, nė kiek neabejojau. Geilis patikėjo 
šiam akmeniui ją skraidinti į ateitį; o aš maniau, kad jis padės 

mums nukakti bent iki Kros Kriko. Nurijau kąsnį troškinio, buvo 
minkštutėlis ir aromatingas. 

— Kaip gardu, - pasakiau ponui Stenopui ir kilstelėjau kaupi- 
ną šakutę. - Gal žinot, kas čia? 

— Ak, tai vienas mėgstamiausių mano patiekalų, ponia, - tarė 
jis, palaimingai įkvėpdamas virš savo lėkštės. - Marinuotas kiau- 
lės šnipas. Skanu, tiesa? 


——— 
— 


Užtrenkiau pusbrolio Edvino kambario duris ir atsišliejusi į 
jas prasižiojau, nes širdis, kad nebereikia šypsotis, atlėgo. Galėsiu 
išsinerti iš aptemptos suknelės, atsirišti veržiantį korsetą, nusi- 
spirti prakaituotus batelius. 

Ramybė, vienuma, nuogumas ir tyla. Nebesugalvojau nieko, 
ko man reikėtų, kad šią valandėlę pajusčiau pilnatvę, nebent šiek 
tiek gaivaus oro. Nusirengiau ir vienmarškinė nuėjau atverti lango. 

Oras lauke buvo tirštas, rodės, būčiau galėjusi žengti laukan 
ir nusklęsti juo Žemyn it akmenėlis, įmestas į ąsotį su melasa. 
Prie žvakės liepsnos kaipmat atzvimbė vabzdžiai, privilioti švie- 
sos ir ištroškę kraujo. Užpūčiau žvakę ir tamsoje įsitaisiau ant 
palangės, mėgaudamasi plevenančiu švelniu, šiltu oru. 

Rubinas vis dar kabojo man ant kaklo, juodas kaip kraujo 
lašas ant odos. Kai paliečiau, jis ėmė pamažu siūbuoti tarp krūtų; 
akmuo buvo šiltas kaip mano kraujas. 

Lauke jau skirstėsi svečiai; įvaža driekėsi laukiančių karietų 
vora. Protarpiais iki manęs atsklisdavo atsisveikinimų, pokalbių 
nuotrupos, tylus juokas. 

— ...man pasirodė visai protinga, - pasigirdo kultūringa, ne- 
skubri Filipo Vailio šneka. 

— Ak, protinga, tikrai protinga! - Iš aukšto, spigaus jo sesers 
tono buvo aišku, ką ji galvoja apie protą kaip visuomenės bruožą. 

— Moters protą, mano mieloji, galima pakęsti tol, kol į ją ma- 
lonu žiūrėti. Tiesą sakant, graži moteris tikriausiai gali išsiversti 
ir be proto, jei turi ganėtinai nuovokos slėpti jo stygių nepraver- 
dama burnos. 

Panelės Vaili gal ir nepavadintum proto bokštu, bet ji tikrai 
buvo nuovoki ir suprato kandžią pastabą. Ji gana prasčiokiškai, 
nemoteriškai prunkštelėjo. 

— Jai mažiausiai tūkstantis metų, - atsakė ji. - Bet žiūrėti į 
ją iš tiesų malonu. Ir tas jos kaklą puošiantis niekutis, sakyčiau, 
gražus, - nenoromis pridūrė. 

— O taip, - tarė sodresnis balsas. Atpažinau Loidą Stenopą. - 
Nors, mano nuomone, stulbinantis buvo ne brangakmenis, o 
aptaisas. 

— Aptaisas? - pakartojo sutrikusi panelė. - Nebuvo jokio ap- 
taiso, ant jos krūtinės kabojo tik brangakmenis. 

— Iš tikrųjų? —- ramiai tarė Stenopas. - Nė nepastebėjau. 

Vailis pratrūko juoku, bet ūmai liovėsi, nes atsivėrė durys ir 
pro jas pabiro kiti svečiai. 

— Na, jei tu nepastebėjai, seni, matė kiti, - ironiškai pasakė. — 
Eime, štai ir karieta. 

Vėl paliečiau rubiną, žiūrėdama, kaip nurisnoja gražūs Vailio 
širmiai. Taip, kiti pastebėjo. Vis dar jutau barono akis, įremtas 
man į krūtinę ir godžiai mane ryjančias. Tikriau sakant, man 
pasirodė, kad jis turi smailą akį ne tik brangakmeniams. 

Rankoje akmuo buvo šiltas, net šiltesnis už odą, nors galbūt 
tai tik iliuzija. Be vestuvinių žiedų, nenešioju jokių papuošalų, 
be to, nelabai jie man ir rūpėjo. Daug lengviau atsikvėptume, jei 
atsikratytume bent dalies savo pavojingo lobio. Vis dar sėdėjau 
laikydama akmenį, sūpuodama jį delne, kol man kone pasivai- 
deno, kad jis plaka lyg maža širdelė pulsuojančio kraujo ritmu. 

Stovėjo tik viena karieta, vežikas mindžikavo prie arklių gal- 
vų. Po kokių dvidešimties minučių išėjo jos keleivis ir, įlipęs į 
karietą, atsisveikindamas linksmai palinkėjo Gute Nacht“*. Baro- 
nas. Laukė, kol išvyks visi svečiai, ir išvažiavo paskutinis, puikiai 
nusiteikęs. Lyg ir geras ženklas. 

Vienas liokajus, nusivilkęs livrėją, gesino deglus įvažos gale. 
Mačiau blausiai boluojančius marškinius, kai per tamsą pėdino į 

namą. Atsivėrus durims ir jį įleidus vidun, staiga ant terasos su- 
tvisko šviesa. Paskui viskas nuščiuvo, ir žemę apgaubė nakties tyla. 

Tikėjausi, kad netrukus pasirodys Džeimis, bet laikas slin- 
ko, o jo žingsnių vis dar nebuvo girdėti. Dirstelėjau į lovą, viena 
gultis nenorėjau. 

Galų gale atsistojau ir užsitempiau suknelę, nesivargindama 
dėl batų ir kojinių. Išslinkau iš kambario ir basa tyliai nusėli- 
nau koridoriumi ir laiptais žemyn. Nutipenusi dengta galerija 
į pagrindinį namą, šmurkštelėjau pro šonines duris iš sodo pu- 
sės. Buvo tamsu, tik pro suveriamuosius langus skverbėsi blyš- 
kūs mėnesienos ketvirtainiai. Daugelis tarnų tikriausiai jau ilsisi 
kartu su namiškiais ir svečiais. Bet pro laiptų turėklus spingsojo 
šviesa; valgomajame tebedegė sieninės žvakidės. 

Pirštų galiukais stypindama pro tviskančius laiptus, išgirdau 
murmant vyriškus balsus: žema, švelni škotiška Džeimio tarsena 
kaitaliojosi su angliškomis gubernatoriaus intonacijomis, jiems 
šnekantis akis į akį. 

Žvakės laikikliuose buvo gerokai nudegusios. Ore saldžiai 
dvelkė ištirpusiu vašku, o žemai už valgomojo durų kabojo sun- 
kūs aromatingo cigaro dūmų debesys. 

Tylutėliai prislinkau ir stabtelėjau netoli durų. Iš patogios 
vietos mačiau gubernatorių, buvo atsukęs man nugarą, ištempęs 
kaklą į priekį, nes degėsi cigarą nuo žvakidės ant stalo. 

Jei Džeimis mane ir pastebėjo, neišsidavė. Jo veidas, kaip vi- 
sada, buvo ramus, geraširdis, bet įtampos raukšlės, neseniai rin- 
gavusios aplink akis ir burną, buvo nebe tokios gilios, nuleisti 
pečiai rodė, kad jis atsipalaidavęs ir ramus. Man išsyk palengvė- 
jo: viskas klostėsi taip, kaip jis norėjo. 

— Ta vieta vadinasi „Tekančioji upė“, - sakė jis gubernato- 
riui. — Ji kalvose už Kros Kriko. 

- Žinau, kur ji, - kiek nustebęs tarė gubernatorius Trajo- 
nas. - Pernai prie Kros Kriko mudu su žmona praleidom keletą 
dienų; keliavom po koloniją mano stojimo tarnybon proga. „Te- 
kančioji upė“ įsitaisiusi aukštokai, ne mieste, maždaug pusiau- 
kelėje į kalnus. 

Džeimis nusišypsojo ir gurkštelėjo brendžio. 

— Na, - pasakė, - mano šeima yra kalniečiai, sere, tad kalnai 
mums atstos namus. 

— Tai jau taip. 

Virš gubernatoriaus peties pakibo mažas dūmų debesėlis. 
Paskui jis išsitraukė cigarą iš burnos ir paslaptingai palinko prie 
Džeimio. 

— Mes tik dviese, pone Freizeri, todėl norėčiau pasišnekėti su 
jumis apie dar vieną reikalą. Turite stiklą, sere? - Nelaukdamas 
atsakymo paėmė grafiną ir įpylė brendžio. 

— Dėkoju, sere. 

Gubernatorius valandėlę godžiai papsėjo cigarą, aukštyn 
pūsdamas mėlynus dūmus, o kai cigaras gerai įsidegė, atsilošė, 
nerūpestingai laikydamas rankoje jį rūkstantį. 

- Jaunasis Edvinas sakė, kad į koloniją atvykote ką tik. Ar jau 
susipažinot su čionykštėmis sąlygomis? 

Džeimis gūžtelėjo pečiais. 

— Laikiau savo pareiga sužinoti viską, ką tik galėjau, sere, - 
atsakė jis. - O apie kokias sąlygas kalbate? 

- Šiaurės Karolina - turtingas kraštas, - paaiškino guber- 
natorius, - bet dar neklesti kaip jos kaimynės - negali išnau- 
doti visų savo galimybių, nes jai stinga darbininkų. Suprantat, 
mes neturim didelio jūrų uosto, todėl vergai brangiai gabenami 
sausuma iš Pietų Karolinos ir Virdžinijos. Ir mes neturim jokių 
vilčių varžytis su Bostonu ir Filadelfija, kur darbuojasi daugybė 
tremtinių. Karūna ir aš seniai laikomės politikos skatinti, kad 
Šiaurės Karolinos kolonijoje kurtųsi sumanios, darbščios, dievo- 
baimingos šeimos, prisidėsiančios prie šio krašto gerovės ir sau- 
gumo. - Jis pakėlė cigarą, giliai įtraukė dūmo ir pamažu iškvėpė 
stabtelėdamas atsikosėti. 

— Siekiant šio tikslo, sere, sukurta žemės dovanojimo siste- 
ma, pasiturinčiam žmogui duodamas nemažas žemės plotas, o 
jis įsipareigoja įkalbėti emigrantus, kad šie atvyktų čia ir, jo re- 
miami, įsikurtų jo žemėje. Per pastaruosius trisdešimt metų ši 
politika pasiteisino; daugybė kalniečių ir jų šeimų iš Škotijos salų 

buvo įkalbėti čionai atkeliauti ir apsigyventi. Kai atvykau į šias 
vietas, buvau nustebęs, kad Keip Firo pakrantėse gyvena gana 
daug Maknilų, Bjukananų, Greihamų ir Kembelų! 

Gubernatorius vėl patraukė cigarą, bet šįkart silpnai; jam rū- 
pėjo iškloti reikalo esmę. 

— Bet dar likę nemažai geidžiamos žemės, kurią reikėtų ap- 
gyvendinti, ji driekiasi į krašto gilumą, kalnų link. Vietos ato- 
kios, tačiau, kaip pats sakėte, žmonėms, pratusiems prie Škotijos 
Aukštumų... 

— Girdėjau apie tokias dotacijas, sere, - įsiterpė Džeimis. - 
Bet ar nesilaikoma nuostatos, kad žmonės, gaunantys dotacijas, 
turi būti baltieji, protestantai ir vyresni nei trisdešimties? Ar ši 
formuluotė turi įstatymo galią? 

— Taip, tai oficiali Akto formuluotė. - Ponas Trajonas pasi- 
suko, ir išvydau jo profilį, kai jis nukratė cigaro pelenus į mažą 
porcelianinį indelį. Jo lūpų kamputis buvo užsirietęs iš lūkesčio; 
veidas panėšėjo į žvejo, pajutusio, kaip trūktelėjo valas. 

— Pasiūlymas labai įdomus, - oficialiai tarė Džeimis. - Ta- 
čiau turiu prisipažinti - nesu protestantas, kaip ir daugelis mano 
gentainių. 

Gubernatorius nepritariamai suspaudė lūpas kilstelėdamas 
antakį. 

— Bet nesat ir žydas ar juodukas. Ar galiu kalbėti kaip džen- 
telmenas džentelmenui? Kuo nuoširdžiausiai sakau, pone Frei- 
zeri, yra įstatymas ir yra tai, kas sutarta. - Šyptelėjęs jis pakėlė 
taurę, užkabindamas ant valo kabliuką. - Neabejoju, kad tai su- 
prantate ne blogiau už mane. 

— Gal net geriau, - sumurmėjo Džeimis, mandagiai šypso- 
damasis. 

Gubernatorius nuvėrė jį griežtu žvilgsniu, bet paskui greitai 
nusijuokė. Palankiai kilstelėjęs taurę, iš jos siurbtelėjo. 

— Mudu suprantam vienas kitą, pone Freizeri, - tarė ir pa- 
tenkintas linktelėjo. 

Džeimis atsakydamas irgi vos kinktelėjo. 

— Tada nekils jokių sunkumų dėl savybių tų, kurie gal bus 
įtikinti priimti jūsų pasiūlymą? 

— Jokių, - atsakė gubernatorius, statydamas taurę, ji tyliai 
tarkštelėjo. - Jeigu jie bus stiprūs, tvirti vyrai, gebantys dirbti 
žemę, daugiau nieko iš jų nereikalausiu. O to, ko nereikalauji, ir 
nebūtina sakyti, ar ne? 

Džeimis pasukiojo taurę tarp delnų, neva grožėdamasis sod- 
ria skysčio spalva. 

— Ne visiems, ištvėrusiems Stiuarto sukilimą, pasisekė taip kaip 
man, jūsų ekscelencija. Mano įsūnis neteko plaštakos; draugas liko 
vienarankis. Bet jie tvirto būdo ir darbštūs. Ramia sąžine negalė- 
čiau priimti pasiūlymo, kuriame kai ko nenumatyta ir jiems. 

Tai išgirdęs, gubernatorius plačiai numojo ranka. 

- Jeigu įstengs užsidirbti duoną ir bendruomenei nebus naš- 
ta, jie labai laukiami. 

Paskui, tarsi išsigandęs, kad buvo neapdairiai dosnus, atsisė- 
do tiesiai, rusentį cigarą atrėmęs į indelio kraštą. 

— Kad jau paminėjot jakobitus, tie vyrai turės prisiekti ištiki- 
mybę karūnai, jeigu to dar nepadarė. Leisiu sau paklaust, sere, ar 
laikot save popiežininku... Jūs... 

Nemanau, kad Džeimis prisimerkė vien todėl, kad cigaro 
dūmai graužė akis. Gubernatorius Trajonas, nors eidamas tik 
ketvirtą dešimtį, puikiai pažįsta žmones. Jis vėl nusisuko į stalą, 
mačiau tik jo nugarą, bet supratau, kad jis įdėmiai žvelgia į Džei- 
mį, akimis sekiodamas greitus upėtakio judesius po vandeniu. 

— Nesistengiu jums priminti seniau patirto pažeminimo, - 
tyliai tarė gubernatorius. - Ir nenoriu įžeisti dabartinės jūsų gar- 
bės. Bet supraskit: paklausti yra mano pareiga. 

Džeimis nelinksmai nusišypsojo. 

— O mano pareiga - atsakyti. Taip, aš jakobitas, kuriam su- 
teikta malonė. Ir taip, aš prisiekiau karūnai, kaip ir kiti, sumokė- 
jau šią kainą už savo gyvybę. - Staiga jis padėjo dar pilną taurę 
ir atstūmė sunkią kėdę. Atsistojęs nusilenkė gubernatoriui. - Jau 
vėlu, jūsų ekscelencija. Atleiskite, turiu eiti. 

Gubernatorius atsilošė krėsle ir lėtai pakėlė cigarą prie lūpų. 
Pažvelgęs į Džeimį, smarkiai įtraukė dūmo ir ryškiau sužioravo 
cigaro galiukas. Tada linktelėjo, pro sučiauptas lūpas išpūsdamas 
skystą dūmelį. 

— Labanakt, pone Freizeri. Ar apsvarstysit mano pasiūlymą? 

Atsakymo nelaukiau - man ir nereikėjo. Nusklendžiau ko- 
ridoriumi, šlamėdama sijonais ir išgąsdindama liokajų, snau- 
džiantį tamsiame kampe. 

Nesutikusi nė gyvos dvasios, grįžau į svetimą kambarį arkli- 
dėse ir susmukau. Širdis daužėsi ne tik nuo lėkimo laiptais, bet 
ir nuo to, ką išgirdau. 

Gerai, Džeimis apsvarstys gubernatoriaus pasiūlymą. Ir dar 
kokį pasiūlymą! Jis iš karto atgautų viską, ką buvo praradęs Ško- 
tijoje — ir net daugiau. 

Džeimis negimė dvarininku, bet, mirus vyresniam broliui, 
tapo Lalibrocho paveldėtoju ir nuo pat aštuonerių buvo moko- 
mas prižiūrėti dvarą, žemę ir rūpintis nuomininkų geru labiau 
nei savo labu. Paskui iškilo Karolis Stiuartas, prasidėjo beprotiš- 
kas jo žygis į šlovę; jis buvo lyg liepsnojantis kryžius, pasmerkęs 
savo sekėjus sumaiščiai ir pražūčiai. 

Džeimis niekada nešnekėdavo apie Stiuartus su kartėliu; o 
apie Karolį Stiuartą apskritai nekalbėdavo. Ir labai retai užsimin- 
davo, kiek ta pavojinga užmačia jam kainavo. 

Bet dabar... viską įmanoma susigrąžinti. Naujos dirbamosios 
žemės, knibždančios paukščių ir žvėrių, apgyventos jo remiamų 
ir saugomų šeimų. Kaip panašu į Jobo knygą, toptelėjo. Visos tos 
sūnų ir dukterų netektys, atsainiai lengva ranka sugriauti namai 
ir atimti kupranugariai, o paskui nepaprastai dosnia ranka do- 
vanoti kiti. 

Skaitant tą Biblijos vietą, mane visada apnikdavo abejonės. 
Vienu kupranugariu daugiau ar mažiau - argi svarbu, bet vai- 
kai — visai kas kita. Galbūt Jobas ir priėmė naujus vaikus kaip 
savaiminį teisingumą, tačiau niekaip neišmečiau iš galvos min- 
ties, kad anksčiau mirusių vaikų motina tikriausiai manė kitaip. 

Nenustygdama vietoje vėl nuslinkau prie lango ir nieko ne- 
matančiomis akimis pažvelgiau į tamsoje skendintį sodą. 

Širdis greitai tuksėjo ir delnai prakaitavo ne todėl, kad buvau 
susijaudinusi, o iš baimės. Atsižvelgiant į tai, kaip reikalai klostėsi 
Škotijoje po sukilimo, nebus sunku rasti darbštuolių emigrantų. 

Prisižiūrėjau laivų, įplaukiančių į Vest Indijos ir Džordžijos 
uostus. Iš jų pasipildavo gausybė atvykėlių. Tokių išsekintų ir 
nukamuotų kelionės, kad man jie panėšėjo į koncentracijos sto- 
vyklos kalinius. Vieni griaučiai, tarsi gyvi lavonai, išblyškę lyg 
lervos, nes du mėnesius tūnoję tamsiuose triumuose. 

Nors kelionė būdavo brangi ir sunki, dar labiau žmones dras- 
kė skausmas ir sielvartas, kad visiems laikams išsiskyrė su drau- 
gais, šeima ir tėvyne. Emigrantai nepaliaujamai plūdo šimtais ir 
tūkstančiais, nešini vaikais, ištvėrusiais kelionę, ir manta, sutil- 
pusia į nedidelius, nuspurusius ryšulius. Jie bėgo nuo skurdo ir 
beviltiškumo, ieškodami ne laimės ir turtų, bet mažytės atramos 
gyventi. Tik galimybės. 

Aną žiemą Lalibroche trumpai tebuvau, bet žinojau, kad jei 
ne Ijanas ir jaunasis Džeimis, kai kurie nuomininkai nebūtų likę 
gyvi, derlius buvo toks prastas, kad nebūtų išsimaitinę. Nors šei- 
mininkai nuolat rodė gerą valią, ji nebuvo neišsenkama; menki 
dvaro ištekliai dažnai būdavo išeikvojami iki paskutinio trupinio. 

Be Lalibrocho, dar buvo kontrabandininkų, su kuriais Džei- 
mis susipažino Edinburge, ir nelegalių Aukštumų viskio vary- 
tojų: tiesą sakant, būrelis vyrų, priverstų nusižengti įstatymams, 
kad šeimos nemirtų badu. Ne, rasti tokių emigrantų Džeimiui 
bus visai nesunku. 

Tik vienas keblumas: norėdamas tam tikslui sutelkti reikia- 
mus žmones, Džeimis turėtų keliauti į Škotiją. Prieš akis sušmė- 
žavo granito antkapis kapinėse prie bažnyčios, stūksančios aukš- 
tai ant kalvos virš viržynų ir jūros. 

Ant jo užrašas: DŽEIMSAS ALEKSANDRAS MALKOLMAS 
MAKENZIS FREIZERIS, o žemiau išskaptuotas mano vardas: 
Mylimas Klerės vyras. 

Ji palaidosiu Škotijoje. Bet kai tą antkapį išvydau po dviejų 
šimtų metų, ant jo nebuvo datos, tad nežinojau, kada kirs tas 
likimo smūgis. 

— Dar ne, - sukuždėjau, gniauždama kumščius tarp apatinio 
šilko sijono klosčių. - Juo džiaugiausi labai trumpai - o Dieve, 
maldauju, dar ne! 

Tarsi atsakas atsilapojo durys ir įžengė Džeimsas Aleksan- 
dras Malkolmas Makenzis Freizeris, nešinas žvake. 

Jis nusišypsojo atsirišdamas kaklaskarę. 

— Labai lengvai ir grakščiai žingsniuoji, Sasenach. Matyt, kurią 
nors dieną gausiu tave išmokyti medžioti; puikiai moki sėlinti. 

Nepuoliau atsiprašinėti, kad slapta klausiausi pokalbio, pa- 
dėjau jam atsisegti liemenės sagas. Nors buvo vėlu ir Džeimis 
prisiragavęs brendžio, jo akys nebuvo apsiblaususios. Jis buvo 
budrus, o kai jį paliečiau, jo kūnas tučtuojau įsitempė. 

— Geriau užpūsk žvakę, - pasakiau. - Vabzdžiai suės tave gyvą. 

Kaip įrodymą jam ant kaklo sužnybiau uodą, iš trapaus kū- 
nelio tarp pirštų liko kraujo dėmė. 

Džeimis atsidavė ne tik brendžiu, cigaro dūmais, bet ir nak- 
timi, silpnu muskusiniu tabako lapų aromatu: tikriausiai vaikšti- 
nėjo tarp gėlių sode. Taip elgdavosi, kai būdavo susikrimtęs arba 
susijaudinęs, tačiau dabar neatrodė liūdnas. 

Kai nutraukiau nuo jo švarką, jis atsiduso ir pamankštino 
pečius. Marškiniai buvo permirkę prakaitu, jis atplėšė juos nuo 
kūno, murmėdamas iš pasibjaurėjimo. 

— Nesuprantu, kaip žmonės ištveria karštį šitaip apsirengę. 
Laukiniai, regis, visai apdairūs, nešiodami strėnjuostes ir prikyštes. 

— Taip ir pigiau, - pritariau, - bet estiniu požiūriu nelabai 
patrauklu. Įsivaizduok baroną Penclerį, ryšintį strėnjuostę. 

Baronas turbūt svėrė kokius aštuoniolika stonų, buvo nesvei- 
kai išblyškęs. 

Džeimis nusikvatojo, juoką prislopino marškiniai, nes vilkosi 
juos per galvą. 

— Otu... - Atsisėdau ant palangės, grožėdamasi reginiu: nusimo- 
vęs bridžius, Džeimis stypsojo ant vienos kojos ir raitojosi kojinę. 

Užpūtus žvakę, kambarys paniro į tamsą, bet kai akys prie jos 
priprato, jį įžiūrėjau. Ilgos jo galūnės bolavo aksominėje naktyje. 

— Jei jau prašnekome apie baroną... - stumtelėjau Džeimį. 

— Trys šimtai svarų sterlingų, - atsakė jis itin patenkintas. 
Tada išsitiesė, nubloškė suvyniotas kojines ant kėdės, pasilenkė 
ir pabučiavo mane. - Ir prie to daug prisidėjai tu, Sasenach. 

— Kad buvau puošnus aptaisas? - abejingai paklausiau, prisi- 
mindama barono ir Vailio pokalbį. 

— Ne, - atkirto jis. - Tuo, kad per vakarienę užėmei Vailį ir 
jo draugus, kol šnekėjausi su gubernatoriumi. Puošnus aptaisas... 
cha! Stenopas vos neišdrėbė akių ant tavo krūtinės, šlykštus iš- 
tvirkėlis ir pašlemėkas. Man niežti nagai, norėčiau jį iškviesti į 
dvikovą, bet... 

— Neverta rizikuoti be reikalo, - atsistojau ir pabučiavau jį. - 
Buvau susidūrusi su taip manančiu škotu. 

— Na, šaunusis senelis Saimonas. Sakyčiau, tas apdairumas 
galiausiai jį ir pribaigė. 

Jo balse girdėjau ir šypseną, ir rūpestį. Nors retai kalbėdavo 
apie jakobitus ir sukilimo įvykius, tikrai jų nepamiršo; šįvakar, 
šnekantis su gubernatorium, tie prisiminimai vėl iškilo į paviršių. 

— Man rodos, apdairumas ir apgaulė nebūtinai tas pat. O tavo 
seneliui tos sąvokos buvo lygiavertės mažiausiai penkiasdešimt 
metų, - įgėliau. 

Saimonui Freizeriui, lordui Lovatui, ant Tauerio kalvos buvo 
nukirsta galva, kai jam buvo septyniasdešimt aštuoneri. Visą gy- 
venimą jis ieškojo neregėtų negirdėtų priekabių, ir asmeninių, ir 
politinių. Labai gailėjau to seno sukčiaus ir šelmio, kai jis mirė. 

- Mmfm. - Džeimis nesiginčijo su manim, bet priėjo prie 
lango ir atsistojo šalia. Giliai įkvėpė, tarsi uostų tirštus nakties 
kvepalus. 

Blausiai spingsint žvaigždėms, gana aiškiai mačiau jį. Veidas 
buvo ramus, lygus, bet žvilgsnis nukreiptas į sielą, tarsi akys re- 
gėtų ne vaizdą prieš nosį, o visai ką kita. Gal praeitį? O gal ateitį? 

- Kas joje sakoma? - staiga paklausiau. - Toje priesaikoje, 
kurią davei karūnai? 

Greičiau pajutau, nei išgirdau, kaip jis gūžtelėjo pečiais. 

— Aš, Džeimsas Aleksandras Malkolmas Makenzis Freizeris, 
Paskutinio teismo dieną turėsiantis atsakyti prieš Dievą, prisie- 
kiu, kad nelaikau ir nelaikysiu šautuvo, kardo, pistoleto ir jokio 
kito ginklo, niekada nenešiosiu languotos skraistės ar kitų Aukš- 
tumų drabužių, o jei tai padarysiu, tebūna prakeikti mano suma- 

nymai, šeima ir turtas. - Jis giliai įkvėpė ir toliau tiksliai kartojo 
žodžius: - Te niekada nebeišvysiu žmonos, vaikų, tėvo, motinos 
ir giminių. Tegu mane nugalabija mūšyje kaip bailį ir paguldo 
krikščioniškame kape svetimoje šalyje, toli nuo mano protėvių ir 
giminaičių kapų; teištinka mane visa tai, jei sulaužysiu priesaiką. 

— Ar labai priešinaisi? - paklausiau po valandėlės. 

— Ne, - tyliai atsakė jis, vis dar spoksodamas į naktį. - Tada 
ne. Yra dalykų, dėl kurių verta mirti ar badauti, bet ne dėl žodžių. 

— Dėl šių žodžių gal ir neverta. 

Jis atsigręžė, žvaigždžių šviesoje jo bruožai buvo neryškūs, 
bet mačiau lūpose žaidžiant šypseną. 

— Ar žinai tokių žodžių, dėl kurių verta padėti galvą? 

Antkapyje jo vardas ir pavardė, bet nėra datos. Man dingtelė- 
jo: galėčiau jį sulaikyti, kad jis negrįžtų į Škotiją. Kad tik galėčiau. 

Atsigręžiau į jį, atsišliedama į lango rėmą. 

— O ką pasakysi apie žodžius „Myliu tave '? 

Jis ištiesė ranką ir palietė man veidą. Padvelkė vėjelis, ir ma- 
čiau, kaip jam ant rankos pasistojo gyvaplaukiai. 

— Taip, - sušnabždėjo jis. - Dėl jų vertėtų. 


== 


Visai netoliese čiulbėjo paukštis. Kelios skaidrios natos su- 
laukė atsako; neilgai pačirpavus, vėl stojo tyla. Dangus vis dar 
buvo juodutėlis, bet žvaigždžių spindesys jau priblėsęs. 

Neramiai apsiverčiau; ant nuogo kūno buvau užsitraukusi 
lininę paklodę, nors naktis buvo trumpa, vis tiek šilta, trošku, 
nedidelė įduba, kurioje gulėjau, buvo sudrėkusi. 

Stengiausi užmigti, bet nepajėgiau. Net mylėjimasis, po ku- 
rio dažniausiai atsipalaiduodavau ir patenkinta nugrimzdavau į 
stingulį, tarsi būčiau be kaulų, šįkart manęs nenuramino ir nepa- 
malonino. Sujaudinta ir susirūpinusi dėl ateities, neįstengdama 
išlieti sujauktų jausmų, tarsi atsiskyriau nuo Džeimio, nutolau, 
nors mūsų kūnai ir buvo susiglaudę. 

Vėl pasiverčiau, šį sykį atsisukdama į Džeimį. Jis gulėjo kaip 
įpratęs, ant nugaros, rankas sukryžiavęs ant plokščio pilvo, pa- 
klodė aplink klubus susiraukšlėjusi. Galvą kiek pakreipęs ant 

pagalvės, veidas atsipalaidavęs. Miegui sušvelninus jo burną ir 
ilgoms tamsioms blakstienoms sugulus ant skruostų, dulsvoje 
šviesoje atrodė it koks keturiolikmetis. 

Magėjo jį paliesti, bet nežinojau, noriu jį paglostyti ar jam 
kumštelėti. Nors jis mane paleido fiziškai, sudrumstė dvasios ra- 
mybę, ir kvailai jam pavydėjau, kad taip lengvai užmigo. 

Nepaliečiau jo, tik atsiguliau ant nugaros ir tysojau užsimer- 
kusi, niūriai skaičiuodama avis, o šios, virtusios škotiškomis ave- 
lėmis, manęs nepaisė ir linksmai risnojo per šventoriaus kapinai- 
tes, nerūpestingai peršokdamos antkapius. 

— Dėl ko nors nerimauji, Sasenach? - prie peties paklausė 
mieguistas balsas. 

Staiga atsimerkiau. 

— Ne, - pasakiau, stengdamasi kalbėti susnūdusiu balsu. - 
Viskas gerai. 

Jis apsivertė ir tyliai prunkštelėjo, sučežėjo šiaudų čiužinys. 

— Tu baisi melagė, Sasenach. Taip garsiai galvoji, kad net gir- 
džiu tave. 

— Negali girdėti, kai žmonės mąsto! 

— Galiu. Bent tave tikrai. - Jis sukikeno ir ištiesė ranką, tin- 
giai gulinčią man ant šlaunies. - Kas tau? Ar nuo krabų su pries- 
koniais pučia pilvą? 

— Visai ne! - Mėginau patraukti koją, bet jo ranka buvo pri- 
lipusi kaip vantos lapas. 

— Gerai. Tada kas? Gal pagaliau sugalvojai, kaip šmaikščiai 
atsikirsti į pono Vailio pastabas apie austres? 

— Ne, - suirzau. - Jei tau rūpi žinoti, galvojau apie guberna- 
toriaus Trajono pasiūlymą. Gal paleistum mano koją? 

— Ak, - tarė jis, bet rankos nuo kojos neatitraukė, tik pra- 
šneko ne tokiu apsnūdusiu balsu: - Jeigu jau užsiminei, ir aš 
mažumėlę mąsčiau apie tą patį. 

— Ir ką sumąstei? - Nebesistengiau nustumti jo rankos ir pa- 
sirėmiau ant alkūnės, gręždamasi į jį. Langas vis dar buvo tamsus 
stačiakampis, bet žvaigždės jau prigesusios, išblėsusios, pamažu 
artėjo aušra. 

— Pirmiausia svarstau, kodėl jis pateikė tą pasiūlymą man. 


146 DIANA GABALDON 


- Tikrai? O man atrodė, jis paaiškino kodėl. 

Džeimis suniurnėjo: 

— Na, jis nesiūlė man žemės vien dėl gražių mėlynų mano 
akių, štai ką tau pasakysiu. - Jis atmerkė tas akis ir kilstelėjo an- 
takį. - Prieš sudarydamas sandorį, Sasenach, noriu žinoti viską, 
kas už to pasiūlymo slepiasi. 

— Nemanai, kad jis sako tiesą? Apie karūnos dotacijas apgy- 
vendinti kraštą? Gubernatorius minėjo, kad tai pasiteisina jau 
trisdešimt metų, - paprieštaravau. - Jis tikrai nemeluotų dėl to- 
kių dalykų. 

— Tai tiesa. Kol kas. Bet bitės, nešiojančios medų burnoje, 
geluonį turi uodegoje, ar ne? - Jis pasikasė galvą ir dūsaudamas 
nusibraukė nuo veido užkritusius plaukus. - Paklausk savęs, Sa- 
senach. Kodėl aš? 

— Nes jam reikia turtingo ir įtakingo žmogaus, - lėtai prata- 
riau. - Gero vado, o pusbrolis Edvinas, be abejonės, jam papa- 
sakojo, kad toks ir esi, be to, gana pasiturintis... 

— Bet aš anaiptol ne pasiturintis. 

— Jis to nežino. 

— Nejaugi? - ciniškai paklausė Džeimis. - Pusbrolis Edvinas 
išklojo jam viską, ką žino, be to, gubernatoriui jokia paslaptis, 
kad aš - buvęs jakobitas. Taip, po sukilimo keletui mūsų pavyko 
praturtėti Vest Indijoje, gal tarp jų ir man, tačiau jis neturi pa- 
grindo taip manyti. 

— Jis žino, kad turi šiek tiek pinigų. 

— Leptelėjo Pencleris? Taip, - mąsliai pasakė Džeimis. - Kas 
dar jam žinoma apie mane? 

— Kiek suprantu, tik tai, ką jam papasakojai per vakarienę. Ir 
apie tave jis negalėjo išgirsti iš nieko kito, juk mieste esi trum- 
piau nei... kaip tau atrodo, tai ir viskas? - nepatikliai pakėliau 
balsą, ir jis niūrokai nusišypsojo. 

Iki aušros dar toloka, bet ji jau artinosi - Džeimio bruožai 
ryškėjo prietemoje. 

— Taip, giminiuojuosi su Kameronais, kurie ne tik turtingi, 
bet ir gerbiami kolonijoje. Bet aš ir atvykėlis, turintis mažai ryšių 
ir nežinantis, kam čia reikšti ištikimybę. 

— Nebent gubernatoriui, kuris siūlosi tau atriekti didžiulį že- 
mės gabalą, - ramiai pasakiau. 

Jis atsakė ne iškart, pasivertė ant nugaros, vis dar tvirtai įsi- 
kibęs mano kojos. Jo akys buvo įsmeigtos į blausų tinkuotų lubų 
baltumą, apsinešusias jų girliandas ir vaiduokliškus kupidonus. 

— Kitados pažinojau kelis vokiečius, Sasenach, - susimąstęs 
tarė jis. Jo nykštys slankiojo pirmyn atgal švelnia vidine mano 
šlaunies puse. - Ar jie turėjo žydiško kraujo, ar ne, vis tiek su 
pinigais elgėsi atsargiai ir rūpestingai. Ir nors šį vakarą buvai gra- 
ži lyg balta rožė, kažin ar tas džentelmenas pasiūlė man šimtu 
svarų daugiau nei auksakalys tik todėl, kad jį užbūrė tavo žave- 
sys. - Džeimis dirstelėjo į mane. - Trajonas - kareivis. Jis supras, 
kad ir aš toks. Be to, prieš dvejus metus buvo kilę šiokių tokių 
keblumų su reguliuotojais. 

Mano mintys buvo taip sutelktos į jo kalbos esmę, kad veik 
nejutau vis drąsesnės jo rankos tarp šlaunų. 

- Su kuo? 

- Ak, pamiršau. To mūsų pokalbio negirdėjai - tavo dėmesį 
buvo užvaldęs tuntas garbintojų. 

Nuleidau tai negirdomis: knietėjo daugiau sužinoti apie re- 
guliuotojus. Paaiškėjo, kad tai savanoriška vyrų, daugiausia iš 
pavojingai atkampių kolonijos vietų, sąjunga. Juos įžeidė kai ku- 
rių karūnos paskirtų pareigūnų, šerifų, teisėjų, mokesčių rinkėjų 
elgesys, jiems jis atrodė užgaidžiai nepastovus ir neteisingas, o 
kartais ir neteisėtas. 

Manydami, kad jų skundai menkai terūpi gubernatoriui ir 
bendruomenei, jie patys ėmė daryti tvarką. Jų gauja užpuolė še- 
rifo pavaduotojus, iš namų ištempė taikos teisėjus ir privertė juos 
atsistatydinti. 

Reguliuotojų komitetas parašė gubernatoriui, maldaudamas 
atkreipti dėmesį į jų patiriamą neteisybę, ir Trajonas, veiklus ir 
diplomatiškas žmogus, atsakyme juos nuramino, nors iš tiesų 
pakeitė tik kelis paperkamiausius šerifus ir išsiuntė oficialų laiš- 
ką teismo pareigūnams, įgaliodamas konfiskuoti turtą. 

- Stenopas kažką minėjo apie Saugumo komitetą, - pasakiau 
susidomėjusi. - Bet jis, regis, gana naujas. 

— Neramumai nuslopinti, tačiau bėdos niekur nedingo, - 
gūžtelėjo pečiais Džeimis. - O drėgnas parakas smilksta ilgai, 
Sasenach. Bet vos užsidega, išlekia į orą su baisiu trenksmu. 

Ar Trajonas mano, kad verta investuoti paperkant patyru- 
sio kareivio ištikimybę, jei šis įsipareigos vadovauti ištikimiems 
savo vyrams ir rems juos atkampioje ir vargingoje kolonijos 
srityje? 

Aš tai pavadinčiau prastu sumanymu už šimtą svarų ir kelis 
varganus, niekingus karaliaus žemės akrus. Juk Jo didenybė tos 
žemės turi per akis. 

— Taigi apie tai mąstai. - Mudu buvome atsigręžę vienas į 
kitą, mano ranka gulėjo ant jo plaštakos, bet ne sulaikydama, o 
reikšdama pripažinimą. 

Jis tingiai nusišypsojo. 

— Nebūčiau taip ilgai gyvenęs, jei būčiau tikėjęs viskuo, kas 
man sakoma, Sasenach. Gal ir priimsiu malonų gubernatoriaus 
pasiūlymą, o gal ir ne, bet, prieš jam vienaip ar kitaip atsakyda- 
mas, turiu dėl to velnioniškai pašniukštinėti. 

— Taip, gana keista, kad jis tau pateikė tokį pasiūlymą, vos 
jums spėjus susipažinti. 

— Nustebčiau išgirdęs, kad aš vienintelis džentelmenas, su 
kuriuo jis leidosi į derybas, - tarė Džeimis. - Be to, didelės rizi- 
kos čia nėra, tiesa? Juk slapta nusiklausei, kad prisipažinau jam 
esąs katalikas? Tai išgirdęs, jis visai nenustebo. 

— Taip. Bet jam, regis, tai nesudarytų sunkumų. 

— Gal keblumo ir nekiltų, nebent gubernatorius jį sukeltų. 

— Dievulėli. - Mano nuomonė apie gubernatorių Trajoną 
greitai keitėsi, bet nežinojau, ar į gera. - Jei reikalai klostysis net 
taip, kaip jis nori, jam tereikės paskelbti, kad tu katalikas, ir teis- 
mas, tuo remdamasis, atims žemes. Bet jei nuspręs laikyti liežuvį 
už dantų... 

— Ir jei aš nuspręsiu daryti taip, kaip jam patinka. 

— Jis klastingesnis, nei atrodo, - pasakiau, bet susižavėjusi. — 
Tikrai labai škotiška. 

Džeimis nusijuokė ir nusibraukė nuo veido plaukus. 

Ilgos užuolaidos prie lango, ligi šiol kabojusios, ūmai išsipūtė 
į kambarį, įleisdamos oro gūsį, dvelkiantį smėlėtu dumblu, upės 
vandeniu ir švelniai kvepiantį žaliomis pušimis. Vėjas nešė artyn 
aušrą. 

Tarsi gavusi ženklą, Džeimio ranka susilenkė, o kai vėsuma 
persmelkė nuogą jo nugarą, jį nukrėtė lengvas drebulys ir per- 
sidavė man. 

— Tiesą sakant, anksčiau nepasiklioviau savimi, - tyliai tarė 
jis. - Bet jei esi tikra, kad dabar tau niekas nebekvaršina galvos... 

— Niekas, - pasakiau žiūrėdama, kaip švytėjimas nuo lango 
apkraštuoja jo galvą ir kaklą auksu. Ta pati plati ir švelni burna, 
bet jis nebeatrodė kaip keturiolikmetis. - Dabar visiškai niekas. 


o 


Turtingas žmogus 


— PO PARALIAIS, nepakenčiu laivų! 

Man ausyse skambant šiam nuoširdžiam atsisveikinimui, pa- 
mažu išlingavom į Vilmingtono uosto vandenis. 

Dvi dienas kaupę atsargas ir ruošęsi kelionei, pasukom Kros 
Kriko link. Mums pavyko gauti pinigų už rubiną, todėl neberei- 
kėjo parduoti arklių. Dankanas išdardėjo vežimu, prikrautu sun- 
kesnės mantos, o kelią jam rodė Majersas. Visi kiti leidomės į grei- 
tesnę, patogesnę kelionę „Sale Ana“, plukdoma kapitono Frimano. 

„Salė Ana“ buvo keisto ir sunkiai apibūdinamo modelio lai- 
vas: kvadratinis bimsas, ilgi, žemi bortai ir bukas priekis. Jame 
buvo įrengta ankšta kajutė, maždaug šešių kvadratinių pėdų, o 
abipus jos palikti siauri, dviejų pėdų pločio tarpai praeiti; kiek 
didesnė erdvė laivo priekyje ir užpakalyje beveik visa buvo už- 
griozta ryšulių, krepšių ir statinių. 

Su vieniša bure, pririšta prie stiebo ir brazdančia virš kaju- 
tės, „Salė Ana“ iš tolo panėšėjo į krabą, pamautą ant iešmo ir 
mosuojantį paliaubų vėliava. Durpingas rudas Keip Firo vanduo 
teliūškavo keturiais coliais žemiau turėklų ir pamažu sunkėsi pro 
dugno lentas, todėl jos nuolat būdavo šlapios. 

Vis tiek buvau patenkinta. Kad ir kokios prastos sąlygos, 
smagu sklęsti vandeniu tolyn - nors ir laikinai - nuo kerinčios 
kaip sirenų gubernatoriaus dainos. 

O Džeimis visai nesidžiaugė. Jis iš tiesų nepakentė laivų, ir šis 
keistas įniršis nė kiek neblėso. Jį taip kamuodavo jūrligė, kad ga- 
lėdavo pažaliuoti sūkuriuojantį vandenį pamatęs net stiklinėje. 

— Vanduo tykut tykutėlis, - pasakiau. - Gal nesusirgsi. 

Džeimis prisimerkęs įtariai dėbtelėjo į besipliuškenantį ap- 
linkui šokolado rudumo vandenį, o kai į „Salės Anos“ bortą 

sudužus nuo kito laivo atsklidusiai bangai ėmė supti smarkiau, 
stipriai užsimerkė. 

— Gal ir ne, - atsakė, nors balsas bylojo: viltinga prielaida, bet 
galimybė menka. 

— Norėtum adatų? Bus geriau, jeigu jas susmaigstysiu, kol 
nepradėjai vemti. 

Susitaikiusi su likimu, pasirausiau sijono kišenėje, buvau įsi- 
dėjusi mažą dėžutę su kiniškomis akupunktūros adatomis. Kai 
plaukėm per Atlantą, jos išgelbėjo jam gyvybę. 

Džeimis gūžtelėjo pečiais ir atsimerkė. 

- Ne. Gal ištversiu. Šnekėkis su manim, Sasenach, kad negal- 
vočiau apie skrandį. 

— Gerai, - paklusau. - Ir kokia gi ta tavo teta Džokasta? 

— Jos nemačiau nuo tada, kai man buvo dveji, todėl mano pri- 
siminimai migloti, - išsiblaškęs atsakė jis, akis įbedęs į didžiulę 
baržą, plaukiančią upe tiesiai į mus, kad tik nesusidurtume su ja. - 
Kaip manai, tas juodis susidoros? Gal turėčiau jam truputį padėti? 

— Gal nereikia, - tariau, nepatikliai žiūrėdama į atlekiantį 
plaustą. - Regis, jis žino, ką daro. 

Be kapitono - abejotinos reputacijos seno griuvenos, dvo- 
kiančio tabaku, laive „Salė Ana“ buvo tik dar vienas pagalbinin- 
kas, pagyvenęs juodaodis, išlaisvintas iš vergijos. Jis vienas vai- 
ravo „Salę Aną ilga kartimi. 

Ne itin kokie to žmogaus raumenys subliūkšdavo ir išsipūs- 
davo vangiu ritmu. Iš įstangos nulenkęs žilstelėjusią galvą, jis vi- 
sai nepaisė artėjančios baržos, sklandžiai smaigstė ir ištraukdavo 
kartį it trečią galūnę. 

— Tegu jis darbuojasi. Taigi apie tetą Žinai nedaug, - pridū- 
riau, vildamasi jį išblaškyti. 

Barža sunkiai, nesustabdomai plaukė mūsų link. 

Maždaug keturiasdešimties pėdų ilgio, ji pagrimzdusi skro- 
dė vandenį, prikrauta statinių ir kailių kaugių, aptrauktų tinklu. 
Nuo baržos sklido aitrus dvokas, galėjai užuosti muskusą, kraują 
ir apkartusius riebalus. Smarvė buvo tokia stipri, kad gožė visus 
kitus upės kvapus. 

— Ji ištekėjo už Kamerono iš Erachto ir iškeliavo iš Leocho 
likus metams iki mano tėvų tuoktuvių, - Džeimis kalbėjo išsi- 
blaškęs, nežiūrėdamas į mane, visą dėmesį sutelkęs į atplaukian- 
čią baržą. 

Jo krumpliai pabalo, jaučiau, kaip jam knieti šokti į priekį, 
čiupti kartį iš jūrininko denyje ir nustumti baržą. Norėdama su- 
turėti, uždėjau ranką jam ant plaštakos. 

— Ir ji niekada nesilankė Lalibroche? 

Mačiau, kaip ant dulsvos geležies, kuria buvo aptaisytas bar- 
žos kraštas, blykstelėjo saulė, taip pat tris pusnuogius jūreivius, 
apsipylusius prakaitu, nors rytas dar buvo ankstyvas. Kai barža 
kažką panašaus į „Ei, jūs!“ 

— Džonas Kameronas mirė nuo viduriavimo, ir ji ištekėjo už 
jo pusbrolio Juodojo Hju Kamerono iš Aberfeldžio, o paskui... 

Jis nesąmoningai užsimerkė, kai barža prasklendė pro šalį, 
tarp jos ir mūsų korpuso telikus mažam tarpeliui. Įgula prapliu- 
po laidyti kandžias pastabas ir šūkaloti. Rolas, priekines letenas 
užkoręs ant žemos kajutės stogo, ėmė pašėlusiai loti, bet Ijanas 
jam sušėrė ir liepė nutilti. 

Džeimis pramerkė akį ir pamatęs, kad pavojus negresia, at- 
vėrė kitą. Tada atsipalaidavo ir atgniaužė rankas, kurios buvo 
įsitvėrusios į stogą. 

— Juodasis Hju - jis taip buvo pramintas dėl to, kad ant jo 
kelio pūpsojo didžiulis juodas riebalinis auglys, - žuvo medžio- 
klėje, ir ji tapo Hektoro Moro Kamerono iš Salų ežero žmona... 

— Atrodo, jai labai patiko Kameronai, - sužavėta pasakiau. - 
Ar, be nuolat persekiojančių nesėkmių, jų klanas dar kuo nors 
ypatingas“ 

— Jie tikri žodžio meistrai, - paaiškino jis ir staiga kreivai šyp- 
telėjo. - Kameronai yra poetai ir juokdariai. O kartais ir tokie, ir 
anokie. Ar prisimeni Lokilį? 

Nusišypsojau, su malonumu ir liūdesiu prisimindama Do- 
naldą Kameroną iš Lokilio, vieną Kameronų klano vadų per su- 
kilimą. Išvaizdų, mandagų, ilgesingai žvelgiantį vyrą. Švelnus jo 

elgesys ir geros manieros slėpė didelį talentą kurti nepadorias, 
vulgarias, menkavertes eiles, ne taip retai jomis pusbalsiu jis 
linksmindavo ir mane per pokylius Edinburge trumpai klestint 
Karoliui Stiuartui. 

Džeimis buvo užsikvempęs ant mažos kajutės stogo ir bu- 
driai žvelgė į siuvančius upėje laivus. Dar nebuvom visai išplaukę 
iš Vilmingtono uosto, todėl maži laiveliai ir irklinės valtys zujo 
pro šalį lyg vandens vabzdžiai, nardė tarp didesnių, lėčiau plau- 
kiančių laivų. Džeimis buvo išblyškęs, bet dar nepažaliavęs. 

Ir aš pasirėmiau alkūnėmis į stogą ištiesdama nugarą. Buvo 
karšta, kaitri saulė ramino ir glostė paskaudusius nuo nepato- 
gaus guolio raumenis. Naktį praleidau paupio smuklės bare susi- 
raičiusi ant kieto ilgo ąžuolinio suolo su aukšta atrama, padėjusi 
galvą ant kelių Džeimiui, jau pasirengusiam kelionei. 

Sudejavau ir išsitiesiau. 

— O kas Hektoras Kameronas - poetas ar juokdarys? 

— Šiuo metu nei tas, nei anas, - atsakė Džeimis, nesąmonin- 
gai suimdamas man už sprando ir masažuodamas jį ranka. - Juk 
jis miręs. 

— Puikumėlis, - sudejavau iš palaimos, kai jo nykštys susmigo 
į itin švelnią vietą. - Na, puiku ne todėl, kad tavo tetėnas miręs. 
Ką darai? Ooo, nesiliauk. Kaip jis atsidūrė Šiaurės Karolinoje? 

Džeimis linksmai suprunkštė ir atsistojo už manęs, kad ga- 
lėtų masažuoti man sprandą ir pečius abiem rankomis. Prispau- 
džiau prie jo sėdynę ir palaimingai atsidusau. 

— Tu labai triukšminga moteris, Sasenach, - pasilenkęs su- 
kuždėjo man į ausį. - Kai trinu tau sprandą, iš tavęs sklinda tokie 
pat garsai, kaip tada, kai aš... - Jis prisiplojo prie manęs dubeniu 
švelniai, bet aiškiai parodydamas, ką turi galvoj. - Mm? 

- Mmmm, - atsakiau ir švelniai įspyriau jam į blauzdą. - Kaip 
gera. Jei kas nors mane išgirs anapus uždarų durų, pamanys, kad 
trini man sprandą, o šitai turbūt tik ir darysi, kol ištrūksim iš 
šios plūduriuojančios geldos. O kaip tas tavo velionis tetėnas? 

— Ak, jisai. 

Kai jis ėmė narplioti dar vieną susiraizgiusio šeimos istorijos 

tinklo giją, jo pirštai įsitaisė abipus stuburo ir ėmė lėtai slysčioti 
aukštyn žemyn. Bent tai atitraukė jo mintis nuo skrandžio. 

Hektorui Morui Kameronui kur kas labiau pasisekė nei gar- 
siajam jo gentainiui Donaldui - o gal jis buvo įžvalgesnis arba 
ciniškesnis, nes šis vyras apdairiai pasiruošė galimai Stiuarto ne- 
sėkmei. Pabėgo iš Kulodeno nesužeistas ir patraukė namo, ten 
skubiai susodino į karietą žmoną, tarną, susimetė vertingiausią 
turtą ir paspruko į Edinburgą, o iš jo laivu pasiekė Šiaurės Karo- 
liną ir taip išvengė karūnos persekiojimo. 

Atsidūręs Naujajame Pasaulyje, Hektoras nusipirko didžiulį 
žemės gabalą, iškirto mišką, pasistatė namą ir lentpjūvę, nusipir- 
ko vergų, kad šie dirbtų žemę, ją apsodino tabaku, indigažolėmis 
ir, be abejonės, nukamuotas šitokio darbštumo, mirė brandaus 
amžiaus - septyniasdešimt trejų, pribaigtas gerklės skaudulio. 

Kiek buvo žinoma Majersui, Džokasta Makenzi Kameron 
Kameron Kameron, aiškiai nusprendusi, kad trijų kartų gana, at- 
sisakė tekėti dar sykį ir viena šeimininkavo „Tekančiojoje upėje“. 

— Kaip manai, ar pasiuntinys su tavo laišku nukaks tenai 
anksčiau už mus? 

— Net jeigu ropotų keturpėsčias, vis tiek nusigaus grei- 
čiau, - įsiterpė jaunėlis Ijanas, staiga išdygęs šalia. Jis šiek tiek 
bjaurėdamasis dirstelėjo į kantrų juoduką ant denio, mosuo- 
jantį šlapia kartimi. - Jei vilksimės tokiu greičiu, kelionėje už- 
gaišim savaičių savaites. Juk sakiau, kad geriausia būtų buvę 
joti, dėde Džeimi. 

— Nesinervink, Ijanai, - ramino jį dėdė, paleidęs mano spran- 
tikiuosi, dar iki sutemų nuplukdysi mus į Kros Kriką. 

Ijanas niūriai dėbtelėjo į dėdę ir nusliūkino kamuoti kapi- 
tono Frimano klausimais apie raudonodžius indėnus ir žvėris. 

— Viliuosi, kapitonas neiššveis Ijano per bortą. - Pasirodžius 
Ijanui, prakaulūs Frimano pečiai pakilo prie ausų tarsi ginda- 
miesi. Nuo masažo mano pečiai ir sprandas buvo užkaitę, kaip 
ir kūnas piečiau. - Ačiū, kad patrynei, - padėkojau, kilstelėdama 
antakį. 

— Leisiu tau atsilyginti už šią paslaugą... kai sutems. 

Džeimis mėgino geidulingai pažvelgti, bet jam nepasisekė. 
Negalėjo tuo pat metu mirktelėti viena akim, todėl jo gebėjimas 
parodyti geidulingumą buvo gerokai nusilpęs, nors perteikti 
mintį jam vis dėlto pavyko. 

— Tai jau tikrai, - suklapsėjau blakstienomis. - Ir kokio ma- 
sažo norėtum sutemus“ 

— Sutemus? - paklausė Ijanas, vėl iššokdamas lyg spyruokli- 
nis žaislas iš dėžutės, Džeimiui nė nespėjus atsakyti. - Kas bus 
sutemus? 

— Paskandinsiu tave ir supjaustysiu žuvų masalui, - atšovė 
jam dėdė. - Dėl Dievo meilės, ar negalėtum ramiai pasėdėti, Ija- 
nai? Blaškaisi it kamanė butelyje. Pamiegok įsaulyje, kaip tavo 
žvėris. Jis protingas. - Džeimis linktelėjo į Rolą, išsitelžusį ant 
kajutės stogo nelygu kilimėlis, prisimerkusį ir kartais sutrūkčio- 
jantį ausį, kad nelįstų musės. 

— Miegoti? - Ijanas nustebęs pažvelgė į dėdę. - Miegoti? 

- Taip elgiasi visi pavargę žmonės, - pasakiau. 

Vos gniaužiau žiovulį. Stiprėjantis karštis ir lėtas laivo linga- 
vimas migdė, naktis buvo trumpa: turėjom keltis dar prieš aušrą. 
Deja, siauri „Salės Anos“ suolai ir šiurkščios denio lentos atrodė 
toks pat atgrasus gultas, kaip ir smuklės suolas. 

— Ak, aš nė trupučio nepavargęs, tetule! - paprieštaravo Ija- 
nas. - Turbūt negalėsiu miegoti daug dienų! 

Džeimis smaigstė akimis sūnėną. 

— Pamatysim, ar tą pat sakysi pamojavęs kartimi. O dabar 
gal einu paieškoti, kas užimtų tavo mintis. Luktelėk... - Jis nėrė į 
žemą kajutę, ir išgirdau jį rausiantis tarp daiktų. 

— Nair šutra! - vėduodamasis atsiduso Ijanas. - Ir ką sumanė 
dėdė Džeimis? 

— Vienas Dievas težino, - atsakiau. 

Džeimis pasiėmė į laivą didelę dėžę, bet kruopščiausiai slė- 
pė, kas joje. Naktį, kai užmigau, jis lošė kortomis, ir spėjau, kad 
kortuodamas tikriausiai išlošė kokį nors trikdantį daiktą, kurio 
nenorėjo rodyti, kad sūnėnas nesišaipytų. 

Ijanas teisus; tikra šutra. Galėjau tik viltis, kad papūs bri- 
zas, O kol kas burė virš galvos kabojo suglebusi lyg indų šluostė. 
Permirkę marškiniai buvo prilipę prie kojų. Burbtelėjusi žodelį 
Ijanui, prasispraudžiau pro jį ir šonu nuslinkau į laivapriekį, ten 
buvo statinė su vandeniu. 

Čia, tarsi didinga medinė figūra, sunėręs rankas stovėjo Fer- 
giusas. Griežtas, gražus jo profilis buvo nukreiptas aukštupio 
link, vešlūs juodi plaukai krito nuo kaktos. 

— Ak, miledi! - pasveikino jis mane, staiga žybtelėdamas aki- 
namai baltais dantimis. - Argi ši šalis ne nuostabi? 

Tai, ką regėjau, nebuvo itin patrauklus kraštovaizdis: kiek 
akys užmato, aplinkui driekėsi ir saulės įkaitinta dvokė jūros 
užliejama dumblėta sekluma. Tenai šurmuliavo didžiulis būrys 
kirų ir kitokių jūrų paukščių, jie triukšmingai klykavo, vandens 
pakrašty radę dvėseną. 

— Milordas sakė, kad kiekvienas vyras gali pareikšti teisę į 
penkiasdešimties akrų sklypą, jeigu tik jame pasistatys namą ir 
įsipareigos dirbti tą žemę dešimt metų. Tik įsivaizduok, penkias- 
dešimt akrų! - Jis pavartė žodžius burnoje, gardžiuodamasis jais 
su pagarbia baime. 

Prancūzų valstietis labai apsidžiaugtų gavęs ir penkis akrus. 

— Taip, - pratariau šiek tiek abejodama. - Bet turėtum tuos 
penkiasdešimt akrų rinktis apdairiai. Kai kurie šios vietovės 
plotai nelabai tinka žemdirbystei. - Nė nemėginau spėlioti, kad 
Fergiusui gali būti sunku viena ranka susiręsti namą stūgaujan- 
čiuose tyrlaukiuose ir išdirbti žemę, kad ir kokia derlinga ji būtų. 

Bet jis tarsi negirdėjo, akys spindėjo nuo svajonių. 

— Galbūt iki Naujųjų metų pasistatysiu nedidelį namą, - su- 
murmėjo sau po nosimi. - O pavasarį galėčiau pasiųsti žmones, 
kad parvežtų Marsalę su vaiku. - Jo ranka nesąmoningai nuslydo 
prie tuščios krūtinės, kur nuo vaikystės kabodavo žalsvas šven- 
tojo Dismo medalionas. | 

Jis prisidėjo prie mūsų Džordžijoje, jauną nėščią žmoną pa- 
vedęs globoti draugams Jamaikoje. Mane jis įtikinėjo, kad nėra 
ko dėl jos baimintis, nes palikęs ją saugoti savo šventajam užta- 

rėjui, griežtai prisakęs jai nenusisegti nuzulinto medaliono nuo 
kaklo, kol sėkmingai nepagimdys. 

Man nė į galvą nebūtų šovę, kad tas šventasis, vagių globėjas, 
galėtų užtarti motinas su kūdikiais, bet Fergiusas visą vaikystę gy- 
veno gatvėse kraustydamas kišenes ir beatodairiškai tikėjo Dismu. 

- Jei gims berniukas, gal pavadinsi jį Dismu? - įgėliau. 

- Ne, - kuo rimčiausiai atsakė jis. - Pavadinsiu Žermenu. 
Žermenas Džeimsas Ijanas Aloyzas Freizeris. Džeimsas Ijanas 
milordo ir mesjė garbei, - paaiškino, taip nuolat vadindavo 
Džeimį ir jo svainį Ijaną Murėjų. 

— Marsalei patiko Aloyzas, - atsainiai pridūrė, neva neprisi- 
dėjęs renkant šį niekuo neišsiskiriantį vardą. 

— Ojei bus mergaitė? 

Ūmai sukilo ryškūs prisiminimai. Maždaug prieš dvidešimt 
metų Džeimis išsiuntė mane besilaukiančią per akmenis. Įsiti- 
kinęs, kad gims berniukas, pasakė: „Pavadink jį Brajanu, mano 
tėvo vardu. Tokie buvo tada paskutiniai jo žodžiai. 

— Ak, - Fergiusas, aišku, taip pat nebuvo apsvarstęs tokios 
galimybės, nes mažumėlę suglumo. Paskui jo veidas pragiedrė- 
jo. - Ženevjeva, - tvirtai tarė. - Madam garbei. - Jis turėjo galvoj 
Dženę Murėj, Džeimio seserį. - Pavadinčiau ją Ženevjeva Kle- 
re, - žaviai nusišypsojo. 

— O, - sutrikau, pasijutusi keistai pamaloninta. - Ką gi, ačiū. 
Ar tau tikrai nereikia grįžti į Jamaiką pas Marsalę, Fergiusai? — 
pasiteiravau, keisdama pokalbio temą. 

Jis ryžtingai papurtė galvą. 

— Manęs gali prireikti milordui. Be to, čia aš naudingesnis 
nei ten. Kūdikiai - moterų rūpestis. Kas žino, su kokiais pavojais 
susidursim šiame svetimam krašte? 

Tarsi atsakas į šį retorinį klausimą, padangėn pakilo klykau- 
jančių kirų debesis. Paukščiai ėmė sukti ratus virš upės ir dum- 
blėtos seklumos, ant kurios tysojo jų apetitą sužadinęs grobis. 

Į upės pakrantės dumblą buvo įsmeigtas storas pušinis kuo- 
las, per pėdą nuo jo viršaus buvo tamsi, apgliaumijusi linija, 
žyminti aukščiausią potvynio tašką. Vanduo, vis dar nepakilęs, 

sėmė vos pusę baslio. Virš pliuškenančių dumblino vandens 
bangelių karojo žmogaus kūnas, pririštas prie baslio grandine, 
juosiančia krūtinę. Tikriau, jos draiskanas. 

Nežinau, kiek laiko jis tenai jau kabėjo, bet sprendžiant, kas iš 
jo buvo likę, turbūt gana ilgai. Aplink kaukolę, kur oda ir plaukai 
buvo nuplėšti, baltavo išplauta žaizda. Sunku įsivaizduoti, kaip 
tas nelaimėlis atrodė, nes paukščiai buvo jį gerokai sumaitoję. 

Fergiusas šalia po nosimi sumurmėjo prancūziškai kažką la- 
bai nešvankaus. 

— Piratas, - be užuolankų paaiškino priėjęs kapitonas Fri- 
manas. Jis trumpam stabtelėjo ir į upę išspjovė rudus tabako sy- 
vus. - Jeigu nusprendžiama žmogų Čarlstone pakarti, kartais per 
atoslūgį jis pririšamas prie baslio ir paliekamas upės valiai. 

— Ar... ar tokių daug? - Ijanas taip pat vargšą pamatė; buvo 
jau suaugęs, todėl nečiupo man už rankos, bet veido blyškumas 
prasismelkė net per įdegį. 

— Dabar jau ne tiek daug. Karinis jūrų laivynas meistriškai 
juos skandina. Prieš keletą metų čia galėdavai išvysti gal ketu- 
ris ar penkis piratus iškart. Žmonės mokėdavo pinigus, kad tik 
galėtų atplaukti laivu ir žiūrėti, kaip jie skęsta. Kai leidžiantis 
saulei potvynis kyla, čia atsiveria gražus vaizdas, - pasakojo jis, 
žandikauliams krutant lėtu, nostalgišku ritmu. - Vanduo nusi- 
dažo raudonai. 

— Žiūrėkit! — Ijanas, pamiršęs orumą, suspaudė man ranką. 

Netoli upės kranto kažkas šmirinėjo, pamatėm tą, kas nubai- 
dė paukščius. 

Ilgas, žvynuotas, maždaug penkių ar šešių pėdų ilgio pavi- 
dalas, minkštame kranto dumble ardamas gilią vagą, įslydo į 
vandenį. Jūrininkas prie kito borto kažką tyliai burbtelėjo, bet ir 
toliau kartimi varėsi į priekį. 

— Krokodilas, - pasakė Fergiusas ir šlykštėdamasis gestais 
parodė nasrus. 

— Kažin, - už manęs prabilo Džeimis, ir atsigręžusi pama- 
čiau, kaip nuo kajutės stogo jis spokso į negyvėlį, mirkstantį van- 
denyje, ir jo link artėjantį strėlės antgalio pavidalo srautą. 

Rankoje Džeimis laikė knygą, nykštį tarp lapų įkišęs ties 
vieta, kur skaitė, ir dabar palenkė galvą, norėdamas pasitikrinti 
knygoje. 

- Regis, aligatorius. Čia rašoma, kad aligatoriai minta dvė- 
sena, pašvinkusia mėsa, o šviežios neėda. Kai nustveria žmogų 
arba avį, panardina grobį po vandeniu ir paskandina, o paskui 
nusitempia į urvą žemėje ir palieka pūti, kol pasidaro skanus. 
Žinoma, - pridūrė jis, niūriai pažvelgdamas į krantą, - kartais 
jiems pasiseka rasti jau tinkamos mėsos. 

Žmogysta ant baslio suvirpėjo, tarsi į ją būtų kas atsitrenkęs 
apačioje, ir Ijanas tyliai sugokčiojo. 

- Iš kur gavai tą knygą? - paklausiau, neatitraukdama akių 
nuo baslio. Medinio kuolo viršūnė vibravo, lyg po vandeniu kaž- 
kas jį būtų baksnojęs. Paskui viskas nurimo, ir vėl pamatėm V 
pavidalo vandens srautą, kliūstelintį prie kranto. Nespėjus pada- 
rui išnirti, nusisukau. 

Džeimis padavė man knygą, žvilgsnį vis dar įsmeigęs į juodą 
dumblėtą seklumą ir klykaujančių paukščių debesį. 

— Ją man davė gubernatorius, manė, kad gal pravers kelionėje. 

Dirstelėjau į knygą. Įrišta paprastu kolenkoru, nugarėlėje 
aukso raidėmis įspaustas pavadinimas: „Šiaurės Karolinos gam- 
tos istorija. 

— Tai bent! - šūktelėjo Ijanas, baisėdamasis reginiu krante. - 
Siaubingiausias dalykas, kokį... 

— Pravers, - įsmeigiau akis į knygą. - Taip, tikriausiai ji 
pravers. 

Fergiusas, nepasiduodantis jokiems dirgikliams, spoksojo į 
roplį, kerėplinantį dumblėtu krantu. 

— Sakai, aligatorius? Bet jis juk mažai skiriasi nuo krokodilo. 

- Taip, - atsakiau tirtėdama, nors tvoskė kaitra. Nusisukau 
nuo kranto. Vest Indijoje buvau susidūrusi su krokodilu akis į 
akį, todėl nedegiau noru artimiau susipažinti su kokiu nors jo 
giminaičiu. 

Fergiusas nusišluostė prakaitą nuo viršutinės lūpos, akimis 
įdėmiai varstydamas pabaisą. 

— Daktaras Šternas mudviem su milordu kartą pasakojo apie 
prancūzo Soninio keliones. Jis lankėsi Egipte, o paskui aprašė 
regėtas įdomybes ir tos šalies papročius. Anot jo, tos šalies kro- 
kodilai poruojasi upių pakrančių dumble, patelė guli ant nugaros 
ir, būdama tokioje padėtyje, nepasikelia be patino pagalbos. 

— Tikrai? - Ijanas įtempė ausis. 

— Tikriausia tiesa. Jis pasakojo, kad kai kurie vyrai susigundo 
tokia patelės padėtimi. Jie nuveja patiną, kad galėtų užimti jo vie- 
tą ir mėgautis roplio glamonėmis; jos galingiausi kerai neva pade- 
dantys žmonėms užimti aukštą padėtį visuomenėje ir praturtėti. 

Ijanas išsižiojo. 

— Juk juokauji, žmogau? - skeptiškai paklausė Fergiuso ir at- 
sigręžė į Džeimį. - Dėde? 

Džeimis pralinksmėjęs trūktelėjo pečiais. 

— Verčiau gyvenčiau varge, bet dorai. - Jis kilstelėjo man 
antakį. - Be to, tavo tetulei ne itin patiktų, jeigu jos glamones 
iškeisčiau į roplio glėbį. 

Juodaodis, laivapriekyje klausydamasis mūsų pokalbio, pa- 
purtė galvą ir prabilo nesidairydamas į šalis: 

— Jei jums įdomu, visi vyrai, kurie poravosi su aligatoriaus 
patele, kad taptų turtingi, tai ir pelnė. 

— Manau, jūs teisus, - pritariau, gerai prisimindama plačią ir 
žavią gubernatoriaus šypseną. 

Dirstelėjau į Džeimį, bet jis nebesiklausė. Jo žvilgsnis buvo 
įbestas į aukštupį, o galvoje sukosi mintys apie savo galimybes, 
pamiršus aligatorių ir knygą. Ir bent trumpam, kad gali susirgti 
jūrlige. 


= 


Potvynio banga mus pagavo už mylios nuo Vilmingtono, 
nuramdydama Ijano baimę, kad mūsų laivas vos velkasi. Keip 
Firas - potvynių upė. Kasdien antplūdžio bangos nunešdavo 
vandenų apie du trečdalius jos ilgio - beveik iki Kros Kriko. 

Pajutau, kad upės tėkmė pagreitėjo, kilstelėdama laivą vienu 
ar dviem coliais, paskui srovės greitis pamažu didėjo, ir ji visa 

jėga plūstelėjo palei uostą siauru upės kanalu. Vergas lengviau 
atsikvėpė ir iš vandens ištraukė šlapią kartį. 

Ja nereikės irtis penkias ar šešias valandas, kol potvynis ims 
slūgti. Tada išmesim inkarą nakčiai ir lauksim kito potvynio 
bangos arba, jei pūs palankus vėjas, toliau plauksim iškėlę burę. 
Kaip supratau, karties reikia, kad neužplauktume ant smėlio se- 
klumų, arba tomis dienomis, kai nėra jokio vėjo. 

Laivą apgaubė palaimingo mieguistumo skraistė. Fergiusas ir 
Ijanas susiraitė laivo priekyje pamiegoti, o Rolas ėjo sargybą ant 
kajutės stogo lekuodamas, iškoręs liežuvį, prisimerkęs prieš saulę. 
Kapitonas ir jo padėjėjas, į kurį dažniausiai buvo kreipiamasi „tu, 
Troklai , nors tikrasis jo vardas buvo Eutroklas, užsidarė ankštoje 
kajutėje. Iš jos pasigirdo melodingas pilamo skysčio garsas. 

Į kajutę kažko pasiimti iš paslaptingos savo dėžės nuėjo ir 
Džeimis. Vyliausi, kad joje koks nors gaivus gėralas. Net ramiai 
sėdėdama ant laivagalio skersinio, sumerkusi kojas į vandenį, ju- 
tau, kaip odai liečiantis prie odos pila prakaitas. 

Kajutėje sklido neaiškus murmesys ir juokas. Iš jos pasirodęs 
Džeimis patraukė į laivagalį, atsargiai žirgliodamas per krūvas 
mantos tarsi Klaidesdeilio eržilas laukymėje, kur strakalioja gau- 
sybė varlių. Jis nešėsi didžiulę medinę dėžę. 

Švelniai ją padėjęs man ant kelių, nusispyrė batus, nusimovė 
kojines, atsisėdo šalia ir sumerkė kojas į vandenį, dūsaudamas iš 
malonumo, kad jis toks vėsus. 

— Kas čia? - smalsiai perbraukiau ranka per dėžę. 
galiukai paraudo. - Gal atidaryk, hm? 

Dėžė buvo sunki, be to, plati ir gili. Padirbta iš tamsios sūdrios 
ir tankios tekstūros medienos, bet gerokai nudrengta. Įrantos ir 
įspaudai negadino įmantraus jos grožio. Užšaunama skląsčiu, bet 
jo nebuvo; dangtis lengvai atsivėrė ant išteptų alyva žalvarinių vy- 
rių ir iš dėžės padvelkė kamparu - garai išringavo it koks džinas. 

Dulsvoje saulėje sutvisko instrumentai, nors mažumėlę ir ap- 
sinešę, nes seniai nebenaudojami. Kiekvienas gulėjo savo įdubo- 
je, kruopščiai jam pritaikytoje ir išmuštoje žaliu aksomu. 

Nedidelis pjūklelis su daugybe smulkių dantukų, žirklės, trys 
skalpeliai: vienas su skritulėliu gale, kiti du - tiesiais ir lenktais 
ašmenimis; sidabrinė mentelė liežuviui prispausti, laikiklis... 

— Džeimi! - Sužavėta išėmiau trumpą juodmedžio virbą, ku- 
rio gale buvo pritaisytas suktų vilnonių siūlų kamuoliukas. Jis 
buvo suvyniotas į gerokai kandžių suvarpytą aksomą. Tokį ins- 
trumentą buvau mačiusi Versalyje, aštuoniolikto amžiaus reflek- 
sų tikrinimo plaktukas. - Ak, Džeimi! Kaip nuostabu! 

Jis patenkintas pamataškavo vandeny kojomis. 

— Patinka? 

— Labai! Pažvelk, įrankių dar yra dangtyje, po atlanku... — 
Valandėlę vėpsojau į išardytus vamzdelius, varžtus, plokšteles ir 
veidrodėlius, kol protas juos perstumdė ir prieš akis stojo tvar- 
kingai sudėliotas vaizdas. - Mikroskopas! - Pagarbiai jį palie- 
čiau. - O Dieve, mikroskopas. 

— Ir dar kai kas, - tarė jis, nekantraudamas man parodyti. - 
Priekis atsidaro, viduje yra maži stalčiukai. 

Be įvairių daiktų, stalčiukuose radau mažulytes svarstykles 
ir žalvarinių svarsčių rinkinį, plytelę piliulių gamybai ir dėmėtą 
marmurinę piestą, jos grūstuvėlis buvo susuktas į audinį, kad 
nesudužtų vežiojantis. Virš stalčiukų eilutėmis rikiavosi užkimšti 
buteliukai iš akmens ir stiklo. 

— Koks gražus! - šūktelėjau, pagarbiai čiupinėdama mažutį 
skalpelį. Glotni medinė rankenėlė buvo kaip sykis mano rankai, 
tarsi specialiai man padaryta, o geležtė puikiai išlenkta. - Ak, 
Džeimi, ačiū! 

— Tai tau patinka? - Jo ausys paraudo iš pasitenkinimo. — 
Pamaniau, gal tau pravers. Nė nenutuokiu, kam jie skirti, bet 
supratau, kad puikiai padaryti. 

Ir aš nenumaniau, kam skirti kai kurie įrankiai, bet visi buvo 
dailiausi, pagaminti žmogaus arba žmogui, kuriam paranku tuos 
įrankius turėti ir jis daug su jais gali nuveikti. 

— Įdomu, kieno jie buvo? - Smarkiai papūčiau į išgaubtą lę- 
šiuko paviršių ir atsargiai jį nublizginau sijono kloste. 

— Juos pardavusi moteris nežinojo, bet tas žmogus jai pali- 


SVETIMŠALĖ +» RUDENS BUŪGNAI 163 


kęs ir daktaro žurnalą, kurį taip pat prigriebiau - gal jame rasi 
jo pavardę. 

Džeimis pakėlė viršutinį įrankių dėklą, po juo buvo seklesnė 
makštis. Iš jos ištraukė kvadratinę, kokių aštuonių colių pločio 
knygą, aptrauktą nuzulinta juoda oda. 

- Pamaniau, gal norėsi tokio žurnalo, kokį turėjai Prancūzi- 
joje, - paaiškino jis. - To, kuriame buvo žmonių, tavo apžiūrėtų 
ligoninėje, piešiniai ir užrašai apie juos. Knygoje jau rašyta, bet 
gale nemažai tuščių puslapių. 

Buvo užpildytas bemaž ketvirtis knygos; lapai išmarginti juo- 
du rašalu, smulkia, dailia rašysena, o tekstas paįvairintas piešinė- 
liais; jie traukė akį, nes buvo įdomūs klinikiniu požiūriu: išopė- 
jęs kojos pirštas, sutrupėjusi kelio girnelė, atsargiai nulupta oda, 
keistai pūpsantis gūžys, perpjauti veršiuko raumenys, kiekvienas 
kruopščiai pažymėtas. 

Atsiverčiau žurnalo pradžią, ir tikrai - pirmame puslapyje smul- 
kia džentelmeno rašysena buvo išraityta: Eskvairas dr. Rolingsas. 

- Ir kas gi nutiko tam daktarui Rolingsui? Ar moteris, turė- 
jusi tą dėžę, pasakė? 

Džeimis linktelėjo, kiek suraukęs kaktą. 

— Daktaras buvo prisiglaudęs pas ją vienai nakčiai. Sakė at- 
keliavęs su pavedimu iš Virdžinijos, kur gyvenąs. Kartu atsiga- 
beno ir dėžę. Ieškojo Garverio - moteris mano, kad tokia buvo 
to ieškomo žmogaus pavardė. Tą patį vakarą po vakarienės jis 
išėjo ir nebegrįžo. 

Spoksojau į Džeimį. 

— Nebegrįžo? Ar ji išsiaiškino, kas jam nutiko? 

Džeimis papurtė galvą, nuvydamas mašalų debesėlį. Saulė 
leidosi, dažydama vandens paviršių auksine ir oranžine spalva. 
Vėlyva popietė vėso, artinosi vakaras, ėmė rastis vabzdžių. 

— Ne. Ji nuėjo pas šerifą ir teisėją, o konsteblis išgriozdė visus 
kampus, bet tas žmogus buvo dingęs kaip į vandenį. Po savaitės 
paieškos buvo nutrauktos. Svečias nebuvo pasakęs būsto šeimi- 
ninkei, kokiame Virdžinijos mieste gyvena, todėl buvo neįmano- 
ma atsekti jo pėdsakų. 

— Labai keista. - Nuo smakro nusišluosčiau prakaito lašelį. 
O kada tas daktaras dingo? 

— Ji sakė, kad prieš metus. - Džeimis pažvelgė į mane, truputį 
susirūpinęs. - Juk tu neatsisakysi? Na, naudotis jo daiktais? 

— Ne. - Užvėriau dėžės dangtį ir švelniai jį paglosčiau, pirš- 
tais jusdama šiltą, glotnią ir tamsią medieną. - Jeigu taip būtų 
nutikę man, būčiau norėjusi, kad kam nors jie būtų naudingi. 

Puikiai prisiminiau savo gydytojos lagaminėlį: minkštos 
odos, su paauksuotais inicialais, įspaustais ant rankenos. Iš pra- 
džių jie buvo paauksuoti, bet ilgainiui išbluko, oda apsitrynė ir 
nublizgo, nes lagaminėlio nepaleisdavau iš rankos, jo nuolat pri- 
reikdavo. Jį man, kai baigiau medicinos mokyklą, padovanojo 
Frenkas; prieš iškeliaudama atidaviau jį bičiuliui Džo Eiberna- 
čiui, norėjau, kad atitektų tam, kas jį brangins kaip aš. 

Mano veidu nuslinkęs šešėlis užtemdė ir Džeimio veidą, bet 
paėmiau jo ranką ir suspaudusi nusišypsojau. 

— Puiki dovana. Kaip radai tą dėžę? 

Jis taip pat nusišypsojo. Saulė spindėjo Žemai, nuostabus 
oranžinis kamuolys šmėsčiojo pro tamsias medžių viršūnes. 

— Pamačiau užėjęs į auksakalio dirbtuvę. Ją turėjo auksakalio 
žmona. Vakar vėl pas jį užsukau, ketindamas nupirkti tau papuo- 
šalą - gal segę; jo žmona rodė man blizgučius ir mudu šnekėjom 
apie šį bei tą, o tada ji man papasakojo apie daktarą... - Jis gūž- 
telėjo pečiais. 

— O kodėl norėjai man nupirkti papuošalą? - Suglumusi dirs- 
telėjau į jį. Pardavę rubiną, turėjom pinigų, bet Džeimiui nebū- 
dinga išlaidauti, o dar tokiomis aplinkybėmis... - Ak! Nenorėjai 
visų pinigų išsiųsti Liri? Bet juk tam pritariau, sakiau, kad ne- 
prieštarauju. 

Jis gana nenoromis sutvarkė, kad didesnė suma pinigų, gautų 
už akmenį, būtų pasiųsti į Škotiją laikantis pažado Liri Makenzi - 
tebūnie prakeiktos jos akys - Freizer. Ją Džeimis vedė įkalbėtas 
sesers, ši brolį įtikino vesti remdamasi gana logiška prielaida: jei aš 
ir nežuvau, vis tiek nebegrįšiu. Taigi tariamas mano prisikėlimas iš 
mirusiųjų sukėlė daugybę trikdžių, tikra painiava buvo ir dėl Liri. 

— Taip, tu neprieštaravai, - ironijos neslėpė Džeimis. 

- Kalbėjau daugmaž rimtai, - nusijuokiau. - Kažin ar ga- 
lėtum tą bjaurią moterį pasmerkti badmirystei, nors mintis ir 
patraukli. 

Jis blausiai šyptelėjo. 

— Ne. Man tai nepatiktų, slėgtų sąžinę; ir taip rūpesčių per 
akis. Bet nupirkti dovaną norėjau nė todėl. 

— O kodėl? 

Dėžė buvo sunki, keliai juto prabangiai tvirtą jos svorį, 
rankos - pasigėrėtiną medieną. Džeimis pasisuko ir pažvelgė į 
mane, jo plaukai liepsnojo nuo besileidžiančios saulės, tamsavo 
veido siluetas. 

— Šiandien dvidešimt ketveri metai, kai vedžiau tave, Sase- 
nach, - tyliai pasakė. - Viliuosi, vis dar nesigaili ištekėjusi už 
manęs. 

Upės pakrantės buvo gyvenamos, nuo Vilmingtono iki Kros 
Kriko abipus jos driekėsi plantacijos. Bet patys krantai buvo tan- 
kiai apaugę miškais, tik kartais šmėkštelėdavo laukas, ties pros- 
kynomis matydavom sodinukus, retkarčiais išvysdavom medinę 
prieplauką, pasislėpusią tarp medžių lapijos. 

Lėtai kasėmės upe aukštyn, nešami potvynio bangos, o kai jis 
nuslūgdavo, laivą nakčiai pririšdavome. Vakarieniaudavom prie 
nedidelio laužo ant kranto, bet miegodavom laive, nes Eutroklas 
atsainiai užsiminė, kad čia paplitusios skydasnukės, gyvatės gyve- 
nančios urvuose žemiau upės kranto, bet joms patinka atšliaužti 
ir pasišildyti šaltą kraują šalia neatsargiai miegančių kūnų. 

Kai vos išaušus staiga prabudau sustingusi ir paskaudusiu 
kūnu, nes miegojau ant lentų, išgirdau tyliai plaukiant ir pliuš- 
kenant laivą netoliese. Jo sukelta banga atsimušė į mūsų kor- 
pusą. Džeimis, pajutęs, kad sukrutėjau, per miegus apsivertė ir 
prispaudė mane prie krūtinės. 

Jo kūnas susirangė už manojo, apimtas keistos rytinės mie- 
go ir jaudulio būsenos. Jis pusiaumiega sumurmėjo ir pasi- 
slinko prie manęs, ranka grabaliodamas susiglamžiusių mano 
marškinių apačią. 

— Liaukis, - tyliai sudraudžiau, stumdama šalin jo ranką. - 
Dėl Dievo meilės, nepamiršk, kur esam! 

Girdėjau šūkalojant Ijaną ir lojant Rolą. Abu strapaliojo pir- 
myn atgal ant kranto. Kajutėje kilo bruzdesys, kažkas krenkštė ir 
spjaudėsi - netrukus turėjo pasirodyti kapitonas Frimanas. 

— O, - pasakė Džeimis, po truputį atitokdamas. - O taip. Gai- 
la. - Jis sugniaužė man krūtis ir lėtai, geidulingai pasirąžė visu 
kūnu, aiškiai leisdamas man suprasti, ką prarandu. 

— Na, gerai, - jis nenoriai atsipalaidavo, bet manęs vis dar 
nepaleido. - Foeda est in coitu, hm? 

— Kaip“ 

— Foeda est in coitu et brevis voluptas, - paslaugiai padekla- 
mavo Džeimis. - Et taedat Veneris statis peractae.* Sueitis - ne- 
padorus ir trumpalaikis dalykas. Kas nepažįsta Veneros džiaugs- 
mų? O vos tai padaręs, imi gailėtis. 

Dirstelėjau į dėmėtas lentas po mumis. 

— Gal žodis „nepadorus“ ir taiklus, - pasakiau, - bet... 

— Man rūpestį kelia ne tų malonumų nepadorumas, Sase- 
nach, - nutraukė jis mane, piktai dėbsodamas į Ijaną, šis, per- 
sisvėręs per laivo bortą, šaukė drąsindamas plaukiantį Rolą. — 
O tai, kad jie trunka vos akimirką. - Jis atsigręžė į mane, piktą 
žvilgsnį pakeitė palankus, pamačius, kokia aš susitaršiusi. - O aš 
nenoriu skubėti, ar ne? 


2 

Ši, regis, įprasta dienos pradžia, ilgai veikė Džeimio protą. 
Girdėjau jį šnekantis su Ijanu, sėdėdama saulėje ir vartydama 
eskvairo Danieliaus Rolingso žurnalą. Mane išsyk sudomino ir 
pribloškė, kas jame buvo užrašyta. 

Džeimio balsas ritmingai kilo ir leidosi, jam deklamuojant 
senovės graikų kalba. Jau buvau girdėjusi šį tekstą - ištrauką iš 
„Odisėjos“. Jis nutilo laukdamas. 

— O... - numykė Ijanas. 


* Petronijus. 

- Kaip toliau, Ijanai? 

= E 

- Dar sykį, - tarė Džeimis kiek suirzusiu balsu. - Susikaupk, 
vaiki. Juk cituoju ne todėl, kad man malonu savęs klausytis? - Jis 
vėl ėmė deklamuoti, ir jo lūpose grakšti, įmantri poezija pašiltėjo 
ir pagyvėjo. 

Gal jam pačiam ir nebuvo malonu savęs klausytis, tačiau aš 
mėgavausi jo deklamacija. Graikiškai nemokėjau, bet skiemenis 
ringuojantis švelnus, sodrus balsas ramino kaip į laivo korpusą 
besiplakantis vanduo. 

Nenoromis taikstydamasis, kad sūnėnas bus su juo nuolat, 
Džeimis rimtai ėmė globoti Ijaną ir per kelionę mokė vaikį, pamo- 
koms arba pastangoms jas surengti nugriebdamas atsitiktines lais- 
valaikio valandėles, aiškino jam graikų ir lotynų kalbos pradmenis, 
tobulino jo matematikos įgūdžius ir šnekamąją prancūzų kalbą. 

Laimė, Ijanas buvo toks pat pagavus matematikos pagrin- 
dams kaip dėdė; mažos kajutės siena šalia manęs buvo nurašinėta 
aiškiais Euklido aksiomų įrodymais, pakeverzotais nuodėguliu. 
Bet kai juodu imdavosi mokytis kalbų, santarvė kiek pašlydavo. 

Džeimis buvo poliglotas iš prigimties; labai lengvai išmokda- 
vo kalbų ir tarmių, rankiodamas posakius kaip šuo, kuris laigy- 
damas pievose vaikosi pūkų. Be to, jis studijavo klasikinę litera- 
tūrą, filologiją ir istoriją Paryžiaus universitete, ir nors nepritarė 
keliems romėnų filosofams, Homeras ir Vergilijus jam buvo lyg 
tikri bičiuliai. 

Ijanas šnekėjo geilų ir anglų kalbomis, kurias girdėjo nuo ma- 
žumės, šiek tiek prasčiokiška prancūzų tarme, išmokta iš Fergiu- 
so, ir manė, kad jo reikmėms to visai gana. Tiesą sakant, jis galė- 
jo pasigirti ir įspūdingu keiksmažodžių šešiomis ar septyniomis 
kalbomis arsenalu, buvo jį sukaupęs dar visai neseniai pasidavęs 
abejotinos reputacijos žmonių įtakai, be to, ne vieną išgirdęs ir 
iš dėdės, bet miglotai suvokė asmenavimo lotynų kalba paslaptis. 

Nesuprato, kodėl būtina mokytis kalbų, šios jam atrodė ne 
tik mirusios, bet - jis tikrai taip manė - ir sudūlėjusios, visiškai 
nenaudingos. Homeras negalėjo varžytis su jauduliu, kurį Ijanui 

kėlė ši nauja šalis, kai nuo abiejų upės krantų viliojančias žalias 
savo rankas tiesia nuotykiai. 

Džeimis baigė posmą graikų kalba ir, garsiai atsidusęs, — 
buvo girdėti net ten, kur sėdėjau, - liepė Ijanui paimti lotynų 
kalbos knygą, pasiskolintą iš gubernatoriaus Trajono bibliotekos. 
Nutilus mane blaškančiai deklamacijai, vėl įnikau skaityti dakta- 
ro Rolingso žurnalą. 

Kaip ir aš, daktaras mokėjo lotyniškai, bet didumą savo pas- 
tabų buvo užrašęs angliškai, tik retsykiais oficialiam įrašui grieb- 
damasis lotynų kalbos. 


Nuleidau ponui Bedousui pintą kraujo. Aiškiai sumažėjo tul- 
žies skysčio, veido oda jau ne tokia pageltusi, pamažėjo jį kamuo- 
jančių skausmingų pūlinukų. Paskyriau senos lapų, jie padės iš- 
valyti kraują. 


— Kvaily, - sumurmėjau jau ne pirmą sykį. - Argi nesupranti, 
kad žmogaus nesveikos kepenys? 

Galbūt net šiokia tokia cirozė. Rolingsas buvo pastebėjęs, kad 
paciento kepenys šiek tiek padidėjusios ir sukietėjusios, nors tai 
aiškino per didele tulžies skysčio gamyba. Greičiausiai apsinuo- 
dyta alkoholiu; pūlinukai ant veido ir krūtinės - prastos mitybos, 
su kuria dažniausiai siedavau ir besaikį alkoholio vartojimą, po- 
žymis; ir tai, dievaži, jau kaip epidemija. 

Bedousas, jei dar gyvas, - o dėl šito abejojau, - turbūt kas- 
dien išmaukdavo po kvortą maišyto alkoholio ir mėnesių mėne- 
sius žalių daržovių gal tik pauostydavo. Rolingsas džiūgauja, kad 
sumažėjo pūlinukų, o šie tikriausiai išnyko todėl, kad ypatinga- 
jame daktaro senos lapų recepte kaip dažymo priemonė naudoti 
ropės lapai. 

Įsitraukusi į skaitymą, viena ausimi girdėjau, kaip anapus ka- 
jutės Ijanas užsikirsdamas verčia Plautą*, o kiekvieną eilutę jį per- 
traukia žemesnis jam pasakinėjančio ir jį taisančio Džeimio balsas. 


* Titas Makcijus Plautas (apie 250-184 pr. Kr.) - romėnų rašytojas, išgarsėjęs ko- 
medijomis. 

— „Virtus praemium est optimus...“ 


- Optimum. 

- „...est optimum. Virtus omnibus rebus“ ir... aa... ir... 

— Antett. 

- Ačiū, dėde. „Virtus omnibus rebus anteit... profectus“? 
- Profecto. 


- Ak, taip, profecto. Hm... „Virtus“? 

- Libertas. „Libertas salus vita res et parentes, patria et pro- . 
gnati...' Ar prisimeni, ką reiškia žodis vita, Ijanai? 

— Gyvybė, - pasigirdo Ijano balsas. Vaikis džiaugsmingai ne- 
ramioje jūroje griebėsi plūduro. 

- Taip, puikus atsakymas, bet tai daugiau nei gyvybė. Loty- 
nų kalba tai reiškia ne tik būti gyvam, bet ir materiją, iš kurios 
sukurtas žmogus. Supranti, tada jis rašo: ... Libertas salus vita res 
et parentes, patria et prognati tutantur, servantur; virtus omnia, in 
sese habet, omnia adsunt bona guem penest virtus*. Kaip manai, 
ką jis čia sako? 

— A... šaunumas yra geras dalykas? - surizikavo Ijanas. 

Stojo trumputė tyla, kone girdėjau, kaip Džeimiui kyla krau- 
jospūdis. Jis šnypšdamas įkvėpė, paskui geriau pagalvojęs, ką ke- 
tina sakyti, labai kantriai iškvėpė. 

— Mmtfm. Klausyk, Ijanai. Tutantur, servantur. Ką jis turėjo 
galvoj, vartodamas šiuos du žodžius, užuot rašęs... 

Mano dėmesys vėl nukrypo į žurnalą, daktaras Rolingsas ap- 
rašė dvikovą ir jos padarinius. 


Gegužės 15 diena. Auštant buvau pakeltas iš lovos apžiūrėti 
džentelmeno, gyvenančio „Raudonajame šunyje . Radau jį apgai- 
lėtinos būklės: rankos žaizda nuo užsikirtusio pistoleto; šaunant 
nykštys ir smilius nutraukti; vidurinis pirštas baisiai suknežintas, 
du trečdaliai plaštakos taip sudraskyta, kad vos gali atpažinti, jog 
tai žmogaus galūnė. 


* Plautas, „Amfitrionas“. „Šaunumas - didžiausias lobis pasauly. Šaunumas pra- 
noksta gėrybes visas. Jis gelbsti ir saugoja laisvę, gyvybę, tėvynę, gimdytojus, sū- 
nus. Jis nulemia viską.“ (Vertė J. Dumčius.) 

Nusprendęs, kad gali padėti tik skubi, neatidėliotina amputa- 
cija, pasiunčiau tarną atvesti namų šeimininko ir paprašiau šio 
skardinio puodelio brendžio, drobės tvarstyti ir rasti du stiprius 
pagalbininkus. Visa tai buvo greitai parūpinta, ligonis deramai 
izoliuotas. Suėmiau ranką virš riešo - ligoniui nepasisekė, nes nu- 
kentėjusi buvo dešinioji. Sėkmingai perrišau dvi arterijas, bet kai 
pjoviau kaulus, anterior interosseus išslydo ir pasislėpė tarp mėsųy. 
Mėgindamas ją rasti, buvau priverstas atlaisvinti varžtį, todėl ėmė 
siaubingai srūti kraujas. Laimė, gausiai kraujuodamas ligonis da- 
rosi nejautrus ir ne taip kenčia, be to, liaujasi spurdėjęs ir blaškę- 
sis, nes tai labai trukdo dirbti. 

Amputavau sėkmingai, džentelmenas buvo paguldytas į lovą, 
bet sukiojausi netoliese, kad jis staiga neatgautų sąmonės ir vienu 
atsitiktiniu mostu neišardytų siūlių. 


Šį žaviai juokingą pasakojimą staiga nutraukė ūmai pratrū- 
kęs Džeimis, jam išseko kantrybė. 

— Ijanai, savo lotynų kalba apsijuoksi net prieš šunį! O visa 
kita, tu taip prastai supranti graikiškai, kad neskiri žodžių „van- 
duo“ ir „vynas“. 

— Jeigu jie geria, tai tikrai ne vandenį, - maištaudamas su- 
murmėjo Ijanas. 

Užverčiau knygą ir skubiai atsistojau. Regis, netrukus pri- 
reiks teisėjos paslaugų. Kai pasukau už kajutės, Ijanas purkštavo 
škotiškai, tyliai liedamas apmaudą. 

— Taip, mfm, bet man nelabai rūpi... 

— Taip, tau nerūpi! Ir iš tikrųjų gaila, kad net nesigėdiji savo 
nemokšiškumo! 

Paskui stojo įtempta tyla, ją drumstė tik švelnus Troklo kar- 
ties pliaukšėjimas laivo priekyje. Dirstelėjusi už kampo, pama- 
čiau Džeimį, dėbsantį į sumišusį sūnėną. Ijanas dirstelėjo į mane, 
sukosėjo ir atsikrenkštė. 

— Gerai, pasakysiu štai ką, dėde Džeimi. Jei manyčiau, kad 
gėda padės, iš jos parausčiau. 

Jis atrodė kaltas ir pasirengęs atsiprašyti, nesusitvardžiusi nu- 
sijuokiau. Išgirdęs mane, Džeimis atsigręžė, jo rūstybė kiek atvėso. 

- Tu visai nepadedi, Sasenach, - tarė jis. - Juk moki lotyniš- 
kai? Būdama gydytoja, privalai mokėti. Gal man reikėtų patikėti 
lotynų kalbos pamokas tau? 

Papurčiau galvą. Nors mokėjau skaityti lotyniškai, bet sun- 
kiai, todėl visai nesiveržiau grūsti Ijanui į galvą savo išsilavinimo 
kratinio. 

- Prisimenu tik tiek: Arma virumgue cano*. - Žvilgtelėjau į 

Ijanas ėmė krizenti, o nusivylęs Džeimis nuvėrė mane 
žvilgsniu. 

Jis atsiduso ir ranka persibraukė plaukus. Nors Džeimis su 
Ijanu fiziškai nepanašūs, tik vienodo ūgio, abiejų plaukai vešlūs, 
ir jie turėjo įprotį braukti per juos, kai būdavo susijaudinę ar 
galvodavo. Regis, pamoka buvo įtempta - jie atrodė taip, lyg juos 
kas būtų atbulus tempęs per gyvatvorę. 

Džeimis man kreivai šyptelėjo, paskui atsisuko į Ijaną ir kres- 
telėjo galvą. 

— Na, gerai. Labai atsiprašau, kad staugiau ant tavęs, bet turi 
guvų protą, ir man apmaudu, kad juo nesinaudoji. Dievulėli, kai 
buvau tavo metų, vaikine, Paryžiuje jau buvau pradėjęs studijas 
Universitė! 

Ijanas stovėjo akis nudūręs į vandenį, sūkuriuojantį palei 
laivo šoną ramiomis rudomis bangelėmis. Jo rankos gulėjo ant 
turėklo; stambios, plačios plaštakos, įdegusios saulėje. 

— Taip, - pasakė jis. - Kai mano tėvas turėjo tiek metų, kiek 
aš dabar, jis taip pat buvo Prancūzijoje. Kovėsi. 

Tai išgirdusi, krūptelėjau. Žinojau, vyresnysis Ijanas kurį lai- 
ką tarnavo kareiviu Prancūzijoje, bet nežinojau, kad toks jaunas 
tapo kareiviu ir taip ilgai ten buvo. Jaunėliui Ijanui tik penkio- 
lika. Vyresnysis Ijanas nuo penkiolikos tarnavo užsienyje sam- 
diniu, kol jam sukako dvidešimt dveji. Kai pabūklo kartečė su- 
knežino jam kairę koją, kad ją reikėjo nupjauti žemiau kelio, jis 
visam laikui grįžo į namus. 


* Žvgį apgiedu ir vyrą (vertė A. Dambrauskas). Vergilijus. „Eneida“. 

priėjo, atsistojo šalia ir atsilošė, rankomis įsitvėręs į turėklą, kad 
neprarastų pusiausvyros. 

— Tai žinojai? - tyliai paklausė Džeimis. - Nes po ketverių 
metų, kai buvau paskelbtas už įstatymo ribų, nusekiau paskui jį. 

— Jūs buvot kartu Prancūzijoj? 

Mums pajudėjus, padvelkė brizas, bet diena vis tiek buvo kai- 
tri. Džeimį turbūt paveikė karštis ir jis nusprendė, kad bus ge- 
riau trumpam nutraukti kalbas apie aukštesnįjį išsilavinimą, nes 
linktelėjo, pakeldamas storą plaukų uodegą, kad pravėstų kaklas. 

— Flandrijoje. Daugiau nei metus, paskui Ijanas buvo sužeis- 
tas ir išsiųstas namo. Kovėmės škotų samdinių pulke vadovauja- 
mi Fergiuso Makleodo. 

Ijano akys sužibo iš susidomėjimo. 

— Ar iš ten Fergiusas - mūsų Fergiusas - ir gavo pavardę? 

Jo dėdė nusišypsojo. 

— Taip, pavadinau jį Makleodu, ir žinok, tas žmogus buvo 
išvaizdus ir puikus karys. Jis buvo geros nuomonės apie Ijaną. 
Ar tėtis tau niekada apie jį nepasakojo? 

Ijanas papurtė galvą, veidas buvo mažumėlę apniukęs. 

— Niekada. Aš... aš žinojau, kad jis neteko kojos kovodamas 
Prancūzijoje - mama papasakojo, kai paklausiau, bet jis apie tai 
niekad neužsiminė nė žodeliu. 

Prisiminus daktaro Rolingso amputacijos aprašymą, man 
toptelėjo, kad vyresnysis Ijanas turbūt troško ištrinti tą įvykį iš 
atminties. 

Džeimis gūžtelėjo pečiais, atplėšdamas nuo krūtinės prakaitu 
permirkusius marškinius. 

— Na, ką gi. Tikriausiai jis, vos grįžęs namo ir įsikūręs La- 
libroche, norėjo užmiršti tą metą. O paskui... - Jis nutilo, bet 
Ijanas buvo atkaklus. 

— O kas buvo paskui, dėde Džeimi? 

Džeimis dėbtelėjo į sūnėną, viena jo burnos pusė persikreipė. 

— Matyt, jis nenorėjo per daug pasakoti apie karą ir kovas, 

kad jūs, vaikiai, nepultumėt galvoti apie tai ir nenuspręstumėte 
tapti kareiviais. Juodu su tavo motina troško tau geresnio gyve- 
nimo, ar ne? 

Pamaniau, kad vyresnysis Ijanas elgėsi išmintingai; o jaunėlio 
Ijano veide atsispindėjo, kad labiau jaudinančios už karą ir mū- 
šius ateities jis nemato. 

- Tai buvo mamos užmačia, - dygėdamasis tarė Ijanas. - Jei 
būčiau leidęsis, ji būtų suvyniojusi mane į vilną ir prisirišusi prie 
prijuostės raištelių. 

Džeimis šyptelėjo. 

- Ak, jei būtum leidęsis? Tau atrodo, kad jei dabar būtume 
namie, ji susuktų tave į vilną ir uždusintų bučiniais? 

Ijano panieka išblėso. 

— Ne, - pripažino. - Turbūt mane nuskalpuotų. 

Džeimis nusikvatojo. 

— Šiek tiek pažįsti moteris, Ijanai, bet ne tiek, kiek manai. 

Ijanas skeptiškai dėbtelėjo į dėdę, tada - į mane, paskui jo 
žvilgsnis vėl susmigo į Džeimį. 

— O tu tai jau Žinai apie jas viską, dėde? 

Kilstelėjau antakį, ragindama Džeimį atsikirsti, bet jis tik nu- 
sijuokė. 

- Protingas vyras suvokia savo žinių ribas, Ijanai. - Jis pasi- 
lenkė ir pabučiavo man į drėgną kaktą, paskui, atsigręžęs į sūnė- 
ną, pridūrė: - Bet norėčiau, kad tavo žinių ribos kiek prasiplėstų. 

Ijanas truktelėjo pečiais. Tokios kalbos jam varė nuobodį. 

— Aš ir neketinau dėtis džentelmenu, - atšovė jis. - Juk jau- 
nasis Džeimis ir Maiklas nemoka skaityti graikiškai, bet jiems 
visai gerai sekasi. 

Džeimis pasitrynė nosį, mąsliai žiūrėdamas į sūnėną. 

— Jaunasis Džeimis turi Lalibrochą. O mažėlis Maiklas pui- 
kiai darbuojasi su Džaredu Paryžiuje. Jie susitvarkys. Dėl jų pa- 
darėm viską, ką galėjom, bet kai jie pasiekė vyrystę, turėjom la- 
bai nedaug pinigų, todėl neišgalėjom sumokėti už jų kelionę ir 
mokslus. Tad jie nelabai turėjo iš ko rinktis, ar ne? 

Jis pasitraukė nuo turėklo ir atsistojo tiesiai. 


174 DIANA GABALDON 


— Tačiau tau tokios dalios tėvai nelinkėjo, Ijanai, manė įsteng- 
sią duoti daugiau. Augino tave taip, kad taptum išsilavinusiu, įta- 
kingu žmogumi; gal net duine uasal. 

Buvau girdėjusi šį geilų posakį. Jis reiškia „turtingas Žmo- 
gus“. Ir skirtas nuomininkams, dvarininkams, turtuoliams ir se- 
kėjams, rangu žemesniems tik už Aukštumų klanų vadus. 

Prieš sukilimą toks buvo ir Džeimis. Tačiau ne dabar. 

— Mmtfm. Ar tu elgeisi taip, kaip norėjo tavo tėvai, dėde 
Džeimiė 

Ijanas ramiai spoksojo į dėdę, tik budriai trūkčiojanti akis 
išdavė, kad jis supranta minantis dėdei ant nuospaudos, liečian- 
tis opią jo vietą. Džeimiui tikrai buvo skirta būti duine uasal; po 
teisybei, Lalibrochas buvo jo. Ir tik stengdamasis išgelbėti dvarą, 
kad jo neatimtų karūna, jis perleido jį jaunajam Džeimiui pagal 
įstatymą. 

Džeimis įdėmiai žvelgė į jį, paskui prieš atsakydamas persi- 
braukė krumpliais viršutinę lūpą. 

— Juk sakiau, kad tavo guvus protas, - sausai tarė. - Bet jeigu 
jau paklausei... Užaugau ketindamas nuveikti du dalykus, Ijanai. 
Prižiūrėti savo žemes, žmones ir pasirūpinti šeima. Abu juos 
stengiausi daryti kuo geriau - ir toliau tam negailėsiu jėgų. 

Tai išgirdęs, jaunėlis Ijanas teikėsi susigėsti. 

— Na, gerai... Aš nenorėjau... - burbtelėjo žvilgsnį nudūręs į 
savo kojas. 

— Nėra ko nerimauti, vaikine, - nutraukė jį Džeimis, plekš- 
nodamas jam per petį, ir kreivai vyptelėjo. - Dėl motinos ko 
nors pasieksi, net jei šitai mudu nugalabys. O dabar, regis, mano 
eilė padirbėti kartimi. 

Jis pažvelgė į priekį, kur Troklo pečiai tviskėjo it aliejuotas 
varis, o raumenys buvo susisukę nuo ilgo darbo. Džeimis atsirišo 
bridžius - nenusivilko marškinių kaip kiti vyrai, bet nusimovė 
bridžius, kad būtų vėsiau, marškinius susirišo mazgu tarp šlau- 
nų, kaip įprasta Aukštumose, - ir linktelėjo Ijanui. 

— Pamąstyk apie tai. Ar tu jauniausias sūnus, ar ne, savo gy- 
venimo nevalia prašvilpti. 

Jis nusišypsojo man, ūmai suspindėdamas šypsena, net šir- 
dis ėmė stoti, ir padavė kelnes. Paskui, vis dar laikydamas mano 
ranką, atsistojo įsitempęs kaip styga ir, pridėjęs kitą ranką prie 
širdies, ėmė deklamuoti. 


Amo, amas, myliu mergaitę, 
Aukštą ir liauną it pušis; 
Mielą ir dailią kaip puriena. 
Štai kokia ji, 


Ir ji - moteris. 


Jis grakščiai linktelėjo krizenančiam Ijanui ir pakėlė mano 
plaštaką prie lūpų, mėlynos akys buvo net įkypos iš šelmystės. 


Ar galiu atstumti dieviškąją nimfą? 
Jos balsas dulcis nelygu fleita; 
Jos oculus giedras, jos manus baltos, 
O pulsas, kai aš tacto, ramus. 


Kokia bella manoji puella, 

Pabučiuosiu in secula seculorum; 

Jei man nusišypsos laimė, ji bus mano uxor, 
Kitaip mirs benedictorium.* 


Jis riteriškai man nusilenkė, kuo rimčiausiai sumirksėjo, kaip 
mokėjo tik jis, ir nužirgliojo vienmarškinis. 


* XVIII amžiuje buvo populiarios dainos, kai angliški žodžiai supinami su lotyniš- 
kais žodžiais ar posakiais. 

Kaukėtoji šmėkla 


UPĖS PAVIRŠIUS blizgėjo lyg aliejus, vanduo sruveno tyliai, 
jokios bangelės. Laivo pirmagalyje, prie dešiniojo borto kabojo 
žibintas; sėdėdama ant žemos kėdės priekiniame denyje, mačiau 
apačioje spingsinčią švieselę, blausiai atspindėta ją panardinusio 
vandens, pamažu plaukė šalia laivo. 

Apniukęs mėnulio pjautuvas vos ne vos yrėsi palei upę augan- 
čių medžių viršūnėmis. Anapus medžių tankmės driekėsi žemės; 
ryžių plantacijų ir tabako laukų platybes gaubė pakibusi tamsa. 

Dienos karštis, susigėręs į žemę, po dirvos paviršiumi spin- 
duliavo nematomą energiją. Derlingos, trąšios lygumos lėtai 
kunkuliavo juodoje kaitroje už pušų ir dervamedžių širmos, al- 
suodamos vandens ir sugautos saulės alchemija. 

Sukrutėdavau tik prireikus nusišluostyti prakaitą. Oras buvo 
apčiuopiamas, kiekvienas mažytis jo raibulys glamonėjo veidą 
ir rankas. 

Tamsoje už nugaros išgirdau šnaresį ir ištiesiau ranką, neat- 
sigręždama pažiūrėti. Stambus Džeimio delnas švelniai uždengė 
mano plaštaką, ją suspaudė ir paleido. Net nuo tokio trumpo 
prisilietimo pirštai išrasojo. 

Jis atsidusęs klestelėjo šalia ir timptelėjo marškinių apykaklę. 

— Man atrodo, kad neįkvėpiau oro nuo tada, kai iškeliavom 
iš Džordžijos, - tarė. - Kaskart, kai jo įtraukiu, man dingojasi, 
kad skęstu. 

Nusijuokiau, tarp krūtų nuringavo prakaito srovelė. 

— Visi sako, kad Kros Krike bus vėsiau. - Giliai įkvėpiau, no- 
rėdama įrodyti, kad tai lengva. - Argi ne nuostabiai kvepia? 

Tamsoje visu smarkumu atsiskleidė svaigūs medžių ir auga- 
lų, tarpstančių vandens pakrašty, žalumos aromatai, sumišę su 
pakrantės dumblo ir saulės įkaitintos denio medienos kvapais. 

- Būtum geras šuo, Sasenach. - Atsidusęs jis atsišliejo į kaju- 
tės sieną. - Visai nesistebiu, kad tam žvėriui taip patinki. 

Ant denio lentų sucaksėjo letenų nagai: atbidzeno Rolas. Jis 
atsargiai slinko prie turėklo, sustojo saugiu atstumu nuo Džei- 
mio ir lėtai išsitiesė ant denio. Pasidėjęs snukį ant letenų, sunkiai 
atsiduso. Rolui nepatiko laivai, visai kaip Džeimiui. 

— Sveikutis, - pasakiau ir ištiesiau ranką, kad šuo ją pauos- 
tytų, o jis mandagiai leido pakasyti jam ausis. - O kur tavo šei- 
mininkas? 

— Kajutėje mokosi naujų būdų, kaip sukčiauti lošiant korto- 
mis, - ironiškai atsakė Džeimis. - Vienas Dievas težino, kas nu- 
tiks tam vaikinui; jei nebus nušautas ar negaus per galvą kokioje 
nors smuklėje, tikriausiai grįš namo su stručiu, išloštu žaidžiant 
faraoną. 

— Kalnuose stručių nėra ir faraonas nelošiamas. Jei ten nėra 
miestų, nedaug ir smuklių. 

— Taip nemanyčiau, - paprieštaravo Džeimis. - Jei žmogus 
veržiasi pas šėtoną, ras būdą, kaip tą padaryti, nesvarbu, kad ir 
kur jį įkurdinsi. 

— Ijanas nenukeliaus pas šėtoną, - nuraminau Džeimį. - Jis 
geras berniokas. 

- Jis vyras, - pataisė Džeimis ir nukreipė ausį į kajutę, iš ku- 
rios sklido prislopintas juokas ir riebios nešvankybės. - Bet, po 
galais, nepatyręs ir bukagalvis. - Jis pažvelgė į mane, žibinto švie- 
soje šmėstelėjo liūdna šypsena. 

- Jeigu jis būtų mažas, laikyčiau jį už pasaitėlio. Deja... — 
Džeimis gūžtelėjo pečiais. - Vaikis ganėtinai suaugęs, gali rū- 
pintis savo reikalais ir man nepadėkos, jei kišiu į juos nosį. 

- Jis visada klauso tavęs, - paprieštaravau ir aš. 

- Mmfm. Luktelėk, kol jam pasakysiu tai, ko jis nenori girdėti. 

Džeimis priglaudė galvą prie sienos ir užsimerkė. Aukšti skruos- 
tikauliai blizgėjo nuo prakaito, plona srovelė tekėjo kaklo šonu. 

Ištiesusi pirštą, švelniai ją nubraukiau, kad nepasiektų ir taip 
jau drėgnų marškinių. 

— Du mėnesius jam kalei į galvą, kad turi keliauti namo į 
Škotiją. Kažin ar Ijanas nenori to girdėti. 

Džeimis pramerkė akį ir ciniškai nužvelgė mane. 

- Ar jis dabar Škotijoje? 

— Na... 

- Mmtfm, - Džeimis užmerkė akį. 

Valandėlę pasėdėjau, sijono kloste tylomis šluostydamasi 
prakaitą. Upė buvo susiaurėjusi, krantas - vos už dešimties pėdų. 
Išgirdau šnaresį tarp krūmokšnių, ir atspindėdamos žibinto švie- 
są raudonai žybtelėjo akys. 

Rolas pakėlė galvą ir, budriai pastatęs ausis, sulojo. Džeimis 
atsimerkė, dirstelėjo į krantą ir staigiai atsisėdo. 

- Jergutėli! Didžiausia žiurkė, kokią teko regėti! 

Nusikvatojau. 

— Čia oposumas, o ne žiurkė. Matai mažylius ant nugaros? 

Džeimis ir Rolas smaigstė gyvūną vertinančiais žvilgsniais, 
skaičiuodami, kokio jis svorio ir kokiu greičiu gali bėgti. Keturi 
maži oposumiukai taip pat spoksojo į juos, trūkčiodami smailiais 
snukučiais nuo viskam abejingos kuprotos motinos nugaros. Aiš- 
kiai manydama, kad laivas nekelia jokios grėsmės, patelė atsigėrė 
iš upės, nusisuko ir lėtai nuplumpino į brūzgynus, o plikos, storos 
rausvos jos uodegos galiukas dingo priblėsus žibinto švieselei. 

Abu medžiotojai išleido atodūsį ir atsipalaidavo. 

— Majersas sakė, kad jie visai gardūs, - ilgesingai tarė Džeimis. 

Ir aš atsidūsėjau, iš drabužio kišenės ištraukiau medžiaginį 
maišelį ir padaviau jam. 

— Kas čia? — Jis smalsiai dirstelėjo į maišelį, tada ant delno 
išbėrė mažus gumbuotus gumulėlius. 

- Skrudinti žemės riešutai, - paaiškinau. - Šiose apylinkėse 
auga po žeme. Radau ūkininką, pardavinėjantį juos kaip kiaulių 
ėdalą, o užeigos šeimininko žmona riešutus paskrudino. Prieš 
valgydamas nusilupk kevalus. - Išsišiepiau, mėgaudamasi nejį- 
prastu pojūčiu, kad nors sykį žinau apie mus supančią aplinką 
daugiau nei jis. 

Džeimis su šiokia tokia panieka dėbtelėjo į mane ir tarp 
nykščio ir smiliaus sutraiškė kevalą, iškrito trys riešutai. 

— Gal ir nesu išprusęs, Sasenach, bet tikrai ne kvailys. Juk tai 
skiriasi? - Jis įsidėjo riešutą į burną ir atsargiai sukando. Skep- 


SVETIMŠALĖ + RUDENS BŪGNAI 179 


tišką jo žvilgsnį pakeitė maloni nuostaba, jis vis džiugiau kramtė, 
vis daugiau riešutų berdamas į burną. 

— Skanu? - nusišypsojau džiaugdamasi, kad jam patinka. - 
Vos įsikursim, išpakuosiu savo naują grūstuvę ir pagaminsiu tau 
žemės riešutų sviesto, galėsi teptis ant duonos. 

Jis nusišypsojo ir nurijęs kramtalą ėmė triaukšti kitą riešutą. 

— Štai ką pasakysiu: ši vietovė pelkėta, tačiau jos dirva derlin- 
ga. Nesu matęs, kad šitaip tarptų tiek augalų. - Jis įsimetė į burną 
dar vieną riešutą. - Na, aš pamąsčiau, Sasenach, - pasakė jis, žiū- 
rėdamas į savo delną. - Kaip manai, gal mudu čia apsigyvenkim? 

Tokio klausimo visiškai nesitikėjau. Mačiau, kaip jis žiban- 
čiomis ūkininko akimis spoksojo į juodžemį, gausų laukų derlių, 
jo ilgesingą miną, grožintis gubernatoriaus žirgais. 

Šiaip ar taip, tučtuojau grįžti į Škotiją negalėjom. Jaunėlis 
Ijanas - taip, o mudu su Džeimiu - ne, mudviejų ten lauktų pai- 
niava, iš dalies ir dėl Liri Makenzi. 

- Nežinau, - lėtai pratariau. - Čia pilna indėnų ir žvėrių... 

— Na, - kiek sumišęs pertraukė jis, - pasak Majerso, jie ne- 
kelia bėdų, o tu laikysiesi atokiau nuo kalnų. 

Nutylėjau, kad gubernatorius mums siūlė kaip tik tų kalnų 
laikytis. 

- Taip, bet ar prisimeni, ką tau pasakojau? Apie revoliuciją. 
Dabar 1767-ieji, be to, girdėjai pokalbį prie gubernatoriaus sta- 
lo? Po devynerių metų, Džeimi, čia užvirs tikras pragaras. 

Mudu likom gyvi per karą, todėl nebuvom lengvabūdžiai. 
Uždėjau plaštaką jam ant rankos, kad jis pažvelgtų į mane. 

- Supranti, juk buvau teisi - iki šiol. 

Žinojau, kas vyks prie Kulodeno; papasakojau, koks likimas 
ištiks Čarlį Stiuartą ir jo vyrus. Bet nei mano, nei jo žinios mūsų 
neišgelbėjo. Mums tai kainavo dvidešimt skausmingų išsiskyri- 
mo metų, už tų žinių pleveno dukters, kurios jis niekada neišvys, 
šmėkla. 

Jis iš lėto linktelėjo ir, pakėlęs ranką, paglostė man skruostą. 
Vos rusenanti žibinto švieselė priviliojo debesis mažyčių mašalų, 
staiga sutrikdyti jo judesio, jie ėmė suktis verpetais. 

— Taip, buvai, - tyliai pasakė. - Bet mums atrodė, kad turim 
pakeisti tuos įvykius. Arba bent pamėginti. Bet čia... - Jis pa- 
sisuko, mostelėdamas į žemės plotus, kurie nematomi driekėsi 
anapus medžių. - Tai lyg ir ne mano reikalas. Nei galiu kam 
padėti, nei kam sukliudyti. 

Nuo veido nuvijau mašalus. 

— Jei čia gyvensim, tai gali tapti mūsų reikalu. 

Jis mąsliai pirštu pasitrynė po apatine lūpa. Jam žėlė barz- 
da, raudoni šeriai žibinto šviesoje švytėjo sidabru. Džeimis buvo 
stambus, patrauklus, tvirtas, kupinas jėgų, tačiau nebe jauniklis. 
Tai suvokus, mane ūmai užliejo dėkingumas. 

Aukštumų vyrai buvo auginami ir auklėjami būti kovotojais. 
Jaunuoliai tapdavo vyrais, kai įstengdavo pakelti kardą ir eiti į 
mūšį. Džeimis niekada nesielgdavo nutrūktgalviškai, bet kone visą 
savo gyvenimą buvo karys ir kovotojas. Jaunystėje, jam vos perko- 
pus dvidešimt, niekas nebūtų jo atbaidęs nuo kovos, nesvarbu, ar 
ji buvo pradėta jo, ar kieno nors kito. Dabar, kai įžengė į penktą 
dešimtį, protas galbūt jau nugalėdavo aistras, bent taip vyliausi. 

Jis teisus: be tetos, kurios nepažįsta, jis čia neturi šeimos, jo- 
kių ryšių, kurie verstų jį įsivelti į čionykščius reikalus. Gal žino- 
dami, kas artinasi, gebėsim išvengti to, kas blogiausia? 

- Šis kraštas didžiulis, Sasenach. - Jis pažvelgė per laivo prie- 
kį į neaprėpiamus juodus žemės plotus. - Nuo tada, kai iškelia- 
vom iš Džordžijos, jau sukorėm didesnį atstumą, nei Škotijos ir 
Anglijos ilgis kartu sudėjus. 

— Tiesa, - pripažinau. 

Škotijoje net tarp aukštų, stačių uolų buvo neįmanoma pa- 
bėgti nuo karo padarinių. Čia buvo kitaip; gerai paieškoję gyve- 
namosios vietos, galbūt išvengtume budrios Marso akies. 

Džeimis šypsodamasis pakreipė galvą į šoną. 

— Įsivaizduoju tave kaip plantatoriaus žmoną, Sasenach. Jei 
gubernatorius ras pirkėją kitiems akmenims, gausiu padorią su- 
melę. Išsiųsiu Liri visus jai žadėtus pinigus, ir dar ganėtinai liks 
geram žemės gabalui, galėsim puikiai įsikurti. 

Suėmęs man dešinę ranką, nykščiu švelniai braukė sidabrinį 
vestuvių žiedą. 


SVETIMŠALĖ +» RUDENS BŪGNAI 181 


— Gal kada nors išpuošiu tave nėriniais ir brangakmeniais, - 
tyliai pasakė. - Kol kas teišgalėjau padovanoti tik mažą sidabrinį 
žiedelį ir motinos perlus. 

— Tu man davei kur kas daugiau. - Pirštais apsivijau jo nykštį 
ir spustelėjau. - Na, pirmiausia Brianą. 

Jis vos šyptelėjo, spoksodamas į denį. 

- Taip, tiesa. Gal ji ir yra tikroji priežastis... čia likti. 

Prisitraukiau jį, ir jis padėjo galvą man ant kelių. 

— Argi čia ne jai skirta vieta? - sukuždėjo. Pakėlęs ranką, 
mostelėjo į upę, medžius ir dangų. - Ji čia gims ir gyvens. 

— Tu teisus, - tyliai tariau ir paglosčiau jam plaukus, sulygin- 
dama tankias sruogas, labai panašias į Brianos. - Tai bus jos šalis. 

Jos šalis, net jei ši šalis niekada nebus mano ir jo, nesvarbu, 
kiek čia gyvensim. 

Jis palingavo galvą, jo barzda švelniai pabrūžino sijoną. 

— Nenoriu ginčytis ar stumti tave į pavojų, Sasenach, bet jei 
galiu ką nors nuveikti... gal pastatyti saugius namus ir palikti jai 
geros žemės... - Jis gūžtelėjo pečiais. - Tada būsiu patenkintas, - 
tylomis užbaigė. 

Kurį laiką sėdėjom nepratardami nė žodžio, žiūrėdami į 
dulsvai spindintį vandenį ir pamažu blykčiojantį žibintą. 

- Palikau jai perlus, - galų gale prabilau. - Taip elgtis man 
atrodė teisinga, juk tai šeimos relikvija. Sulenkusi žieduotą plaš- 
taką, perbraukiau jam lūpas. - Žiedas - viskas, ko man reikia. 

Jis suėmė man abi rankas ir pabučiavo - pirmiausia kairiąją, 
ant kurios vis dar mūvėjau auksinį Frenko per vestuves užmautą 
žiedą, paskui - dešiniąją su sidabriniu jo dovanotu žiedu. 

— Da mi basia mille, - šypsodamasis sušnabždėjo Džeimis. 

Tad bučiuoki mane tu... tūkstantį sykių. Šie žodžiai iš Katulo 
meilės dainos buvo išgraviruoti vidinėje mano žiedo pusėje. Pa- 
silenkiau ir pabučiavau Džeimį. 

— Dein mille altera, - pasakiau. Vėl dar tūkstantį. 


Kai prišvartavom laivą nakvynei prie brūzgynais apžėlusio 
miškelio, jau buvo arti vidurnakčio. Oras keitėsi. Vis dar buvo 


182 DIANA GABALDON 


karšta ir tvanku, bet ore jau tvyrojo nuojauta, kad artinasi griaus- 
tinis. Pomiškis pamažėle šlamėjo, gal nuo kartais dvelktelinčių 
oro srovių, o gal todėl, kad jame šmirinėjo naktiniai padarėliai, 
suskubę grįžti į namus dar prieš audrą. 

Buvom atsidūrę vietoje, kur potvynio banga siekia toliausiai, 
nuo čia teks kastis tik kliaunantis bure ir kartimi. Kapitonas Fri- 
manas vylėsi, kad audra atneš palankų brizą ir jį pagausim. Tad 
turėjom pailsėti, kol dar galėjom. Susirangiau mūsų guolyje, lai- 
vagalyje, bet nepavyko iškart užmigti net ir tokią vėlyvą valandą. 

Kapitono skaičiavimu, į Kros Kriką galbūt nusigausim rytoj 
vakare, bet, labiausiai tikėtina, poryt. Nustebau supratusi, kad 
nenustygstu iš nekantrumo, kada atvyksim į plantaciją; du mė- 
nesius praleidusi kelyje vargingomis sąlygomis, troškau ramaus 
prieglobsčio, tegu ir laikino. 

Aukštumų svetingumą ir giminiavimąsi jau buvau patyru- 
si, todėl visai nebūgštavau, kaip būsim sutikti. Džeimis manė, 
kad tai, jog tetos nebuvo regėjęs per keturiasdešimt metų, nesu- 
kliudys jai nuoširdžiai mus priimti. Neabejojau, kad jis neklysta. 
Kartu degiau iš smalsumo, kokia toji Džokasta Kameron. 

Makenzis, Raudonasis Džeikobas, pastatęs Leocho pilį, turėjo 
penkis vaikus. Džeimio motina Elena buvo vyriausioji, o Džo- 
kasta - jauniausioji. Dar viena sesuo Džaneta mirė, kaip ir Elena, 
daug anksčiau, nei susipažinau su Džeimiu, užtat gana gerai paži- 
nojau du jų brolius, Kolumą ir Duglą, todėl neįstengiau susitvar- 
dyti ir vis spėliojau, o kaipgi atrodo jauniausioji Leocho Makenzi. 

Tikriausiai aukšta, spėjau dirstelėjusi į Džeimį, ramiai su- 
sirietusį ant denio šalia manęs. Aukšta ir galbūt raudonplaukė. 
Visi jie aukštaūgiai, net Kolumas, suluošintas kaulų ir jungiamų- 
jų audinių ligos, šviesiaodžiai kaip vikingai, daugelio jų plaukai 
rausvo atspalvio, nuo šviesiai rusvų Džeimio iki tamsiai rusvų 
dėdės Duglo plaukų. Tik Kolumas buvo tamsiaplaukis. 

Prisiminusi Kolumą ir Duglą, staiga sunerimau. Kolumas 
mirė prieš Kulodeną, pribaigtas ligos. Duglas žuvo mūšio išva- 
karėse nuo Džeimio rankos. Tai buvo savigyna - tiesą sakant, jis 
gynė mane. Ir tai tik viena iš daugybės mirčių tą kruviną balandį. 

Vis dėlto man buvo smalsu, ar Džeimis bent nutuokia, ką pasa- 
kys, kai „Tekančiojoje upėje“ išseks sveikinimai ir nerūpestingas 
šeimos pokalbis pasisuks prie klausimo: „O kada pastarąjį kartą 
matei tą ir aną?“ 

Džeimis atsiduso per miegus ir pasirąžė. Jis galėdavo už- 
migti ir gerai miegodavo bet kur, buvo pratęs prigulti ir pailsėti 
įvairiausiomis sąlygomis: šlapiuose viržynuose, priplėkusiuose 
urvuose ir ant šalto akmeninio kameros grindinio. Palyginti su 
tokiais guoliais, gulėti ant medinio denio tikriausiai visai patogu. 

Nei mokėjau greitai prisitaikyti, nei buvau užsigrūdinusi, bet 
pamažu nuovargis įveikė ir mane, užmigau ir aš, nors ir kamuo- 
jama rūpesčių dėl ateities. 

Mane pažadino sąmyšis. Vis dar buvo tamsu, aplinkui girdėti 
triukšmas, riksmai ir lojimas. Denis po manim drebėjo, vibruoda- 
mas nuo trepsinčių kojų. Atsisėdau tiesi kaip styga, miglotai prisi- 
mindama, jog esu laive, išsigandusi, kad gal mus užpuolė piratai. 

Paskui sąmonė prasiblaivė, akys ėmė aiškiau matyti, ir su- 
pratau, kad mes iš tikrųjų užpulti piratų. Svetimi balsai keikėsi 
ir šūkalojo įsakymus, ant denio sunkiai bildėjo batuotos kojos. 
Džeimio šalia nebuvo. 

Šiaip ne taip atsistojau keturpėsčia, nekreipdama dėmesio 
nei į drabužius, nei į ką nors kita. Greitai brėkš, dangus tamsus, 
į kajutės stogą vargais negalais pakilau ant kojų, manęs vos ne- 
parbloškė skriejantys per kajutę kūnai. 

Neaiškiai šmėžavo kailiai ir balti veidai, pasigirdo riksmas, 
driokstelėjo šūvis ir kažkas siaubingai dunkstelėjo. Denyje virš 
besikilnojančio Rolo kūno gūžėsi mirtinai išblyškęs Ijanas. Šiaip 
taip atsistojo nepažįstamas vyras be skrybėlės, visas susitaršęs. 

— Po velnių! Jis vos manęs nepapjovė! - Sutrikusio, kad per 
plauką prašovė, vagies ranka virpėjo graibant kitą pistoletą prie 
diržo. Grėsmingai šnairuodamas, jis parodė į šunį. 

— Še tau, šikšnų graužike! 

Tarsi iš niekur išniro aukštesnis užpuolikas ir numušė žemyn 
pistoletą, kol anas nespėjo iššauti. 

— Neeikvok veltui šovinių, kvaily. - Jis mostelėjo į Troklą ir 
kapitoną Frimaną, varomus mano pusėn, kapitonas įsiutęs bai- 
siai plūdosi. - Manai tuščiu ginklu juos išlaikysi suimtus? 

Žemesnis vyras metė į Rolą piktą žvilgsnį, bet nukreipė pis- 
toletą Frimanui į krūtinę. 

Iš Rolo sklido keisti garsai: jis tyliai urzgė ir unkštė iš skaus- 
mo. Po trūkčiojančiu jo kūnu pamačiau šlapią, tamsią dėmę, 
plintančią ant lentų. Ijanas pasilenkė prie pat jo ir bejėgis glostė 
jam galvą. Kai pakėlė akis, ant skruostų sublizgo ašaros. 

— Padėk man, tetule, - tarė. - Prašau padėti! 

Mašinaliai žengiau prie jų, bet aukštasis vyras žengė į priekį 
atkišęs ranką, kad sustočiau. 

— Noriu padėti šuniui, - pasakiau. 

— Ką? - pasipiktino trumpulis piratas. 

Aukštaūgis buvo kaukėtas. Kai akys priprato prie šviesėjan- 
čios prieblandos, supratau, kad ir kiti su kaukėmis. O kiek jų 
iš viso? Sunku buvo pasakyti, bet man pasirodė, kad aukštasis 
žmogus po kauke šypsosi. Jis nieko nepasakė, tik mostelėjo pis- 
toletu leisdamas man eiti. 

— Sveikutis, drauguži, - tyliai pasakiau, klaupdamasi prie 
šuns. - Tik nesikandžiok, tu geras šunelis. Ar numanai, kur jis 
sužeistas, Ijanai? 

Ijanas papurtė galvą ir sušnarpštė, tramdydamas ašaras. 

- Žaizda apačioje, bet negaliu jo apversti. 

Ir aš nemėginau pakelti milžiniško šuns kūno. Skubiai puo- 
liau tikrinti pulso kakle, bet pirštai paniro į tankaus kailio žie- 
dą, bergždžiai baksnodami. Tada man toptelėjo mintis: pakėliau 
priekinę koją ir ėmiau ją čiupinėti per visą ilgį, kol pirštai pasiekė 
įdubą tarp kojos ir kūno. 

Pagaliau užčiuopiau lygų pulsą, raminamai tvinkčiojantį po 
pirštais. Kaip visada ėmiau skaičiuoti, bet greitai lioviausi, juk nė 
nenutuokiau, koks turėtų būti sveiko šuns pulsas. Bet jis buvo 
vienodas, ritmas nei virpėjo, nei buvo sutrikęs ar silpnas. Geras 
ženklas. 

Ir dar neblogai, kad Rolas sąmoningas, didžiulė koja, kurią 
laikiau pasikišusi po pažasčia, buvo įsitempusi kaip spyruoklė, 

nekarojo suglebusi, kaip būna ištikus šokui. Šuo leido šaižius, 
pratisus garsus, tai unkštė, tai stūgavo, ėmė braižytis letenomis, 
mėgindamas ištraukti iš gniaužtų koją, kad galėtų išsitiesti. 

- Nemanau, kad jam prastai, - pasakiau atlėgus širdžiai. - 
Pažvelk, jis verčiasi. 

Rolas svirduliuodamas atsistojo. Smarkiai papurtė galvą, su- 
sivėlęs jo kailis sutrūkčiojo nuo galvos iki pat uodegos, kraujas 
ant denio tekšėjo tarsi lietus. Didelės geltonos akys susmigo į 
trumpulį piratą, ir net visiškas kvailys būtų supratęs, ką reiškia 
tas Žvilgsnis. 

- Ei! Laikyk tą šunpalaikį arba, prisiekiu, jį nudėsiu! - plė- 
šiko balse buvo girdėti atvira panika pistoleto žiotis neryžtingai 
nukreipus tarp belaisvių ir iššiepto Rolo snukio. 

Pašėlusiai skubėdamas, Ijanas atsisagstė marškinius, nusiplė- 
šė ir užmetė Rolui ant galvos, taip jį bent trumpam apakinda- 
mas. Šuo, suvaržytas marškinių, urgzdamas pasiutiškai papurtė 
galvą. Geltoną drobę nudažė kraujas. Jis tekėjo iš negilios žaizdos 
ant šuns peties; kulka turbūt nubruožė odos paviršių. 

Ijanas, smarkiai užgulęs Rolą, vertė šunį atsitūpti ant užpa- 
kalinių kojų, murmėdamas apmuturiuotai galvai. 

— Kiek laive žmonių? - Aukštesniojo vyro akys žybtelėjo į 
kapitoną Frimaną. 

Kapitono lūpos buvo taip stipriai sučiauptos, kad panėšėjo į 
siūlę tarp žilų šerių. Paskui piratas dėbtelėjo į mane. 

Jo balsas man buvo girdėtas. Tai, kad atpažinau plėšiką, ti- 
kriausiai išdavė mano veidas, nes piratas stabtelėjo, pasimuistė, 
ir skarelė, atstojanti kaukę, nuslydo nuo veido. 

— Kiek? - pakartojo Stivenas Bonitas. 

— Šeši, — atsakiau. 

Tylėti buvo beprasmiška; ant kranto mačiau Fergiusą pakel- 
tomis rankomis, trečias piratas, įrėmęs į jį ginklą, varė prie laivo. 
Šalia manęs iš tamsos išdygo rūškanas Džeimis. 

— Pone Freizeri, - išvydęs jį maloniai tarė Bonitas. - Kaip 
miela atnaujinti pažintį. Bet argi su jumis nebuvo dar vieno 
bendrakeleivio, sere? Vienarankio džentelmeno? 

— Jo čia nėra, - nukirto Džeimis. 

— Užmesiu akį, - gręždamasis burbtelėjo žemesnysis plėšikas, 
bet Bonitas jį sulaikė rankos mostu. 

— Argi abejosi tokio džentelmeno kaip ponas Freizeris žo- 
džiu? Ne, tu saugosi šiuos penkis, Robertsai, o aš apsidairysiu. - 
Linktelėjęs bendrui, jis išnyko. 

Kol apžiūrinėjau Rolą, trumpam buvau pamiršusi sąmyšį 
laive. Kajutėje kažkas sudužo, ir pašokau ant kojų, prisiminusi 
medicinos įrankių dėžę. 

— Ei! Ir kur susiruošei? Nė iš vietos! Šausiu! - pirato balse 
skambėjo neviltis ir abejonė. 

Nė nežvilgtelėjusi į jį, negaišuodama nėriau kajutėn ir susi- 
dūriau su ketvirtu piratu, šis iš tikrųjų rausėsi mano vaistinėlėje. 

Sukrėsta atšokau, bet tuoj pat iš įtūžio rėkdama griebiau jam 
už rankos. Jis atsainiai atidarinėjo dėžutes, atkimšęs buteliukus ir 
apvertęs pylė jų turinį ant grindų. Tarp daktaro Rolingso vaistų 
rinkinio buteliukų, daugumos sudaužytų, dar buvo ir sveikų. 

— Nedrįsk prie jų kišti nagų! - sušukau, iš dėžės griebiau ar- 
timiausią buteliuką, ištraukiau kamštį ir šliūkštelėjau skystį jam 
į veidą. 

Kaip ir daugelyje Rolingso mišinių, jame buvo nemažai al- 
koholio. Piratas, aplietas skysčiu, žioptelėjo ir užpiltomis akimis 
sverdėdamas žengė atatupstas. 

Naudodamasi akimirka, iš duženų čiupau molinį elio butelį 
ir vožiau jam per galvą. Pasigirdo malonus ausiai dunkstelėji- 
mas, bet smūgis nebuvo itin smarkus. Piratas susverdėjo, bet iš- 
silaikė ant kojų ir metėsi ant manęs. 

Dar sykį užsimojau ketindama trenkti, bet iš nugaros man 
riešą suveržė geležiniai gniaužtai. 

— Atleiskite, mieloji ponia Freizer, - tarė mandagus pažįsta- 
mas airiškas balsas. - Bet tikrai neleisiu, kad suknežintumėt jam 
galvą. Aišku, ji nėra labai daili, bet jam reikalinga, kad galėtų 
nešioti skrybėlę. 

— Prakeikta kalė! Ji man smogė! - Vyras, kuriam žiebiau, su- 
sigriebė už galvos, jo veidas buvo persikreipęs iš skausmo. 

Bonitas nutempė mane į denį, už nugaros skaudžiai užlaužęs 
ranką. Jau buvo beveik prašvitę; upė tviskėjo kaip skystas sida- 

bras. Įdėmiai varsčiau užpuolikus akimis. Norėjau su jais susipa- 
žinti, nesvarbu, ar jie su kaukėmis, ar be jų. 

Deja, išaušus ir piratai geriau matė. Vyras, kuriam trenkiau 
ir kuris aiškiai griežė ant manęs dantį, griebė man už rankos ir 
timptelėjo už žiedo. 

— Noriu jo, šito! 

Ištraukiau ranką, ketindama jam skelti antausį, bet mane 
sulaikė reikšmingai sukosėjęs Bonitas. Priėjęs prie pat Ijano, jis 
laikė pistoletą per kokį colį nuo kairės vaikio ausies. 

— Bus geriausia, jei atiduosit, ponia Freizer, - mandagiai 
tarė. - Ponui Robertsui, regis, reikia kaip nors kompensuoti pa- 
darytą žalą. 

Nusimoviau auksinį žiedą, rankos virpėjo iš baimės ir pyk- 
čio. Su sidabriniu žiedu buvo daugiau vargo: jis užstrigo ties 
krumpliu, tarsi nenorėdamas skirtis su manim. Abu žiedai buvo 
šlapi ir slidūs nuo prakaito, jų metalas šiltesnis nei staiga atšalę 
mano pirštai. 

— Duokš juos. - Vyras šiurkščiai kumštelėjo man į petį ir 
atsuko platų, nešvarų delną, reikalaudamas žiedų. 

Nenoromis atkišau juos, sugniaužusi kumštyje, bet staiga 
nevalingai, net nesusivokusi, prispaudžiau plaštaką prie burnos. 

Kai vyras bloškė mane atbulą, mano galva dunkstelėjo į kaju- 
tės sieną. Nuospaudų nusėti jo pirštai suspaudė man skruostus, 
o paskui juos sugrūdo man į burną, šiurkščiai ieškodamas joje 
žiedų. Persikreipiau ir ėmiau smarkiai ryti, burna prisipildė sei- 
lių, pajutau sidabro skonį, gal metalo, gal kraujo. 

Tada piratui įkandau, ir jis surikęs atšoko. Vienas žiedas ti- 
kriausiai išskrido iš burnos, nes išgirdau tyliai dzingtelint metalą, 
paskui užspringau ir ėmiau dusti, antram žiedui sunkiai slystant 
ir ridenantis stemple. 

— Kale! Perrėšiu tau bjaurią gerklę! Nugarmėsi į pragarą ir be 
savo žiedų, sukta kekše! 

Išvydau vyro veidą, perkreiptą įsiūčio, ir staiga sublizgusius 
peilio ašmenis. Tada kažkas man smarkiai vožė ir pargriovė. Su- 
mojau tysanti ant lentų po Džeimiu. 

Buvau taip apstulbusi, kad neįstengiau nė krustelėti, nors ir 
šiaip nebūčiau galėjusi pajudėti; Džeimio krūtinė slėgė man pa- 
kaušį, spausdama veidą prie denio. Aplinkui aidėjo riksmai, są- 
myšis, visus garsus slopino šlapias linas, užmestas man ant galvos. 
Tyliai dunkstelėjo. Džeimis mėšlungiškai sutrūkčiojo ir sukriokė. 

O Dieve, jis nudurtas, mane sukaustė siaubas. Dar kartą 
dunkstelėjo ir Džeimis suaimanavo garsiau, bet paskui supra- 
tau — tai tik spyris į šonkaulius. Džeimis nesipriešino, tik dar 
labiau prisispaudė prie denio, priplodamas mane lyg kokį su- 
muštinio įdarą. 

— Liaukis! Robertsai! Sakiau, neliesk jo! - Bonito balsas 
skambėjo valdingai ir gana šaižiai, girdėjau ir per audinį. 

— Bet ji... — išsižiojo Robertsas zirzliai unkšdamas, o tada 
staiga kažkas stipriai pliaukštelėjo. 

— Stokitės, pone Freizeri. Jūsų Žmona saugi, nors to ir ne- 
nusipelnė, - kimiame Bonito baritone skambėjo linksmumo ir 
irzulio gaidelės. 

Džeimis pamažu pakilo nuo manęs, apdujusi atsisėdau, nuo 
smūgio į galvą jutau silpną šleikštulį. Stivenas stovėjo ir stebeilijo 
į mane šiek tiek dygėdamasis, tarsi būčiau nušiuręs elnio kailis, 
kurį jam siūloma pirkti. Greta jo piktdžiugiškai akis spigino Ro- 
bertsas, čiupinėdamasis kraujo dėmę prie plaukų pašaknių. 

Paskui Bonitas sumirksėjo ir įbedė žvilgsnį į Džeimį, šis jau 
buvo atsistojęs. 

— Kvaila moteris, - šaltai tarė jis, - bet tai, regis, jums ne- 
svarbu. - Bonitas linktelėjo šyptelėdamas. - Džiaugiuosi, kad 
pasitaikė proga grąžinti jums skolą, sere. Dantis už dantį, kaip 
sakoma Šventajame Rašte. 

— Grąžinti skolą? - pasipiktino Ijanas. - Tiek dėl jūsų pada- 
rėm, 0 jūs mus apvogėt, apiplėšėt, smurtavot prieš tetą ir šunį ir 
dar turit įžūlumo šnekėti apie atlygį? 

Blyškios Bonito akys susmigo į Ijaną, buvo žalios kaip luptos 
vynuogės. Ant vieno skruosto buvo gili įduba, tarsi Dievas jį kur- 
damas būtų įspaudęs nykštį, akys buvo šaltos lyg upės vanduo 
brėkštant. 

— Ar neskaitei Šventojo Rašto, vaikėze? - Bonitas priekaiš- 
tingai papurtė galvą ir sucaksėjo liežuviu. - „Koks retas radinys 
sumani žmona, brangesnė už perlus yra jos vertė!“* 

Vis dar šypsodamasis jis atgniaužė plaštaką, ir joje, pagavę 
žibinto šviesą, sutvisko trys brangakmeniai: smaragdas, safyras 
ir juodasis deimantas, degantis tamsia liepsna. 

— Neabejoju, ponas Freizeris man pritars, ar ne, sere? - Jis 
įkišo ranką į švarką ir ištraukė ją tuščią. - Juk, - šaltos jo akys vėl 
maloniai. - Spėju, dar nesi tiek subrendęs, kad tai suprastum. 
Džiaukis, nes nesu nusiteikęs tavęs pamokyti. 

Jis nusisuko, pamodamas bendrams. 

— Gavom tai, ko atėjom, - staiga pasakė. - Nešdinamės. - 
Jis užlipo ant turėklo ir burbėdamas stryktelėjo į dumblėtą upės 
krantą. 

Jo sėbrai iššoko paskui, Robertsas nuvėrė mane piktai ir tik 
tada nerangiai nuklampojo sekluma į krantą. 

Keturi plėšikai akimoju dingo krūmuose, ir tamsoje šaižiai 
suprunkštė juos sveikinantys arkliai. Laive spengė tyla. 

Dangus buvo juodas kaip anglis, tolumoje silpnai dundėjo 
griaustinis, virš horizonto blykčiojo žaibas. 

— Išperos. 

Kapitonas Frimanas atsisveikindamas su užpuolikais nusi- 
spjovė per bortą ir atsigręžė į padėjėją. 

— Čiupk kartis, Troklai, - paliepė ir nukėblino prie vairalaz- 
dės, aukštyn timpčiodamas bridžius. 

Pamažu atitokę sukruto ir kiti. Fergiusas, dirstelėjęs į Džeimį, 
uždegė žibintą ir šmurkštelėjęs į kajutę puolė joje daryti tvarkos. 
Ijanas susigūžęs atsisėdo ant denio, tamsi jo galva palinko prie 
Rolo, marškinių skvernu jis ėmė šluostyti šuniui kaklą. 

Nenorėjau žiūrėti į Džeimį. Atsiklaupiau ir iš lėto nuropojau 
prie jaunėlio Ijano. Rolas spoksojo į mane budriomis geltonomis 
akimis, bet nepuolė. 


* Pat 31, 10. 

— Kaip jis? - paklausiau kiek užkimusi. 

Jutau gerklėje įstrigusį žiedą, kuris nemaloniai trukdė, ir ke- 
lis kartus sunkiai nurijau seiles. 

Jaunėlis Ijanas išsyk pakėlė akis, jo veidas buvo išblyškęs, su- 
akmenėjęs, bet akys budrios. 

— Regis, jis jaučiasi gerai, - švelniai atsakė. - Tetule, ar tau 
nieko nenutiko? Tu nesužeista? 

— Ne, - mėginau raminamai nusišypsoti. - Dėl manęs nesi- 
jaudink. 

Skaudėjo pakaušį, šiek tiek spengė ausyse; geltona šviesos 
aureolė aplink žibintą, rodės, vibravo, tai išsiplėsdama, tai susi- 
traukdama širdies ritmu. Skruostas įdrėkstas, sumušta alkūnė ir 
didžiulė rakštis rankoje, bet šiaip fiziškai buvau sveika. Vis tiek 
apniko abejonės. 

Neatsigręžiau į Džeimį, kuris buvo už manęs per kokias še- 
šias pėdas, bet jutau, kad jis niūkso ten grėsmingas nelyginant 
audros debesis. Ijanas turėjo aiškiai matyti jį man virš peties, jis 
buvo susirūpinęs ir kupinas nuogąsčio. 

Denis trakštelėjo, ir Ijanas atsipalaidavo. Išgirdau Džeimio 
balsą, sklindantį iš kajutės, lyg ir atsainų, kai uždavė Fergiusui 
klausimą, paskui jį užgožė trinksėjimas ir brazdesys - jie statė į 
vietas baldus ir rinko išmėtytus daiktus. Pamažu iškvėpiau. 

— Nesirūpink, tetule, - tarė Ijanas, stengdamasis mane nura- 
minti. - Neatrodo, kad dėdė Džeimis drįstų pakelti prieš jus ranką. 

Nebuvau dėl to tikra jusdama Džeimio virpesius, bet vyliau- 
si, kad Ijanas teisus. 

— Kaip tau atrodo, jis siaubingai įsiutęs? - tyliai paklausiau. 

Ijanas nesmagiai trūktelėjo pečiais. 

— Na, kai aną kartą mačiau jį šitaip žvelgiantį, jis nusitempė 
mane už namo, pargriovė ant žemės ir prikūlė. Bet su tavim ti- 
krai taip nesielgs, - skubiai pridūrė. 

— O aš taip nemanau, - niūrokai pasakiau. 

Kažin ar man patiktų, jeigu jis šitaip pasielgtų? 

— Nelabai malonu būti šiurkščiai išplaktam jo liežuvio, - tarė 
Ijanas, su užuojauta kratydamas galvą. - Verčiau rinkčiausi, kad 
iškarštų man kailį. 

Nepritardama Ijanui nuvėriau jį žvilgsniu ir pasilenkiau 
prie šuns. 

— Vienai dienai gana ir tos bėdos. Ar jis nebekraujuoja? 

Kraujas iš žaizdos nebesisunkė, nors kailis buvo kruvinas, 
žaizda stebėtinai nedidelė, tik prie peties giliai įkirsta oda ir rau- 
menys. Rolas priplojo ausis ir šiepė dantis, kol jį apžiūrinėjau, 
bet garsiai nesipriešino. 

- Geras šuo, - sumurmėjau. Jei galėčiau nuskausminti tą vie- 
tą, susiūčiau žaizdą, deja, turėsim apsieiti be tokių subtilybių. - 
Nors patepti sužeistą vietą būtina, kad nelįstų musės. 

— Atnešiu tepalo, tetule, žinau, kur tavo dėžė. - Ijanas švelniai 
nustūmė Rolo snukį nuo kelio ir atsistojo. - Ar ano žalio makalo, 
kurį tepei Fergiusui ant kojos piršto? 

Man linktelėjus, jis nėrė į kajutę, palikdamas mane galynėtis 
su maištaujančiu skrandžiu, sopančia galva ir užsikimšusia ger- 
kle. Kelis kartus nurijau, tačiau trukdis nė krust. Atsargiai palie- 
čiau gerklę spėliodama, kuris žiedas tenai tūno. 

Iš už kajutės kampo išžirgliojo Eutroklas, nešinas ilga, plona 
balta medine kartimi, vienas galas buvo pajuodęs - įrodymas, 
kad ja naudojasi dažnai. Kartimi smeigęs anapus borto, užgulė 
ją, sunkiai pratisai dūsaudamas iš įstangos. 

Kai iš šešėlio išniro Džeimis, rankoje laikydamas panašią 
kartį, pašokau. Negirdėjau, kaip jis priėjo, nes aplink trinksėjo ir 
davus ženklą, dūrė kartimi. 

Per ketvirtą bandymą laivas suvirpėjo, truputį suvibravo, tar- 
si būtų išsijudinęs iš mirties taško. Paskatinti sėkmės, Džeimis su 
padėjėju ėmė stumti smarkiau, ir staiga korpusas ėmė slysti. Jo 
mediena rezonuodama dusliai bruožtelėjo. Nuo to garso Rolas 
pakėlė galvą ir išsigandęs amtelėjo. 

Eutroklas linktelėjo Džeimiui, veidas gausiai apsipylęs prakaitu 
švytėjo. Tada paėmė iš jo kartį. Džeimis, taip pat jam šypsodama- 
sis, linktelėjo ir nuo denio pagriebęs marškinius atsigręžė į mane. 

Sustingau, o budrus Rolas kryptelėjo ausis, bet Džeimis ne- 
puolė manęs plūsti ar šveisti per bortą. Raukydamasis pasilenkė 
ir įsispoksojo į mane, apšviestą plevenančio žibinto. 

— Kaip jautiesi, Sasenach? Ar tu iš tikrųjų žalia, ar čia tokia 
šviesa“ 

— Jaučiuosi gerai. Tik gal šiek tiek netvirtai. 

Toli gražu ne šiek tiek, mano rankos vis dar buvo šaltos ir 
drėgnos. Supratau, kad jei mėginsiu atsistoti, ant tirtančių kelių 
neišsilaikysiu. Sunkiai nurijau seiles, sukosėjau ir smogiau sau į 
krūtinę. 

— Gal man tik atrodo, bet, spėju, gerklėje įstrigo žiedas. 

Jis prisimerkė ir mąsliai pažvelgė į mane, tada atsisuko į Fer- 
giusą, išlindęs iš kajutės, šis lūkuriavo netoliese. 

— Paklausk kapitono, gal trumpam paskolintų pypkę, Fergiu- 
sai. - Jis nusigręžė, per galvą užsitraukė marškinius, dingo laiva- 
galyje ir po valandėlės grįžo su puodeliu vandens. 

Dėkinga ištiesiau į puodelį ranką, bet jis laikė jį taip, kad 
nepasiekčiau. 

— Dar ne dabar, Sasenach. Gavai? Ačiū, Fergiusai. Dabar gal 
atneštum tuščią kibirą? 

Paėmęs iš suglumusio Fergiuso nešvarią pypkę, jis įkišo 
nykštį į priskretusią įdubą ir ėmė grandyti lipnias nuodegas. 

Apvertęs pypkę, ją iškratė virš puodelio su vandeniu. Pabi- 
ro rudi apdegusio tabako plutelės trupiniai, pajuodusiu nykščiu 
juos įmaišė į vandenį. Baigęs ruošti, grėsmingai dėbtelėjo į mane 
per puodelio kraštą. 

— Ne, - pasakiau. - Ak, ne. 

— O taip. Nagi, Sasenach, atsikratysi to, kas tave kamuoja. 

— Aš tik... palauksiu, - išlemenau ir sukryžiavau ant krūtinės 
rankas. - Bet vis tiek ačiū. 

Pasirodė Fergiusas su kibiru, jo antakiai buvo aukštai pakelti. 
Džeimis paėmė iš jo kibirą ir trinktelėjo ant denio šalia manęs. 

— Jau esu taip daręs, Sasenach, - pareiškė jis, - ir tai kur 
kas bjauriau, nei manai. Be to, nemalonu tai daryti laive tokios 
glaudžios draugijos akivaizdoj, ar ne? - Jis uždėjo ranką man ant 
pakaušio ir prispaudė puodelį prie apatinės lūpos. - Viskas įvyks 
greitai. Nagi, tereikia gurkštelėti. 

Stipriai suspaudžiau lūpas. Kad subloguočiau, užteko ir 
sklindančio iš puodelio dvoko, išsivadėjusio tabako smarvės ir 

šlykštaus rudo skysčio paviršiaus, po kuriuo plaukiojo draiska- 
nos ir vaizdus prisiminimas, kaip deniu slysta rusvų kapitono 
Frimano seilių gumulas. 

Ginčams ar įkalbinėti Džeimis negaišo laiko. Tik paleido 
mano galvą, užspaudė nosį, o kai išsižiojau įkvėpti, supylė į bur- 
ną smirdalą. 

- Mmmtfff! 

— Nuryk, - paliepė ir ranka smarkiai užspaudė man burną, 
nepaisydamas, kad siautulingai muistausi ir nebyliai prieštarau- 
ju. Buvo kur kas stipresnis už mane ir nė neketino pasiduoti. 
Reikėjo rinktis: ryti arba uždusti. 

Nurijau. 


= 

- Kaip naujas. - Džeimis, baigęs blizginti sidabrinį žiedą marš- 
kinių skvernu, iškėlė jį į viršų, grožėdamasis žibinto šviesoje. 

- To nepasakytum apie mane, - šaltai atšoviau. Gulėjau susi- 
gūžusi ant denio; nors tėkmė buvo rami, vis dar rodės, kad denis 
po manim kilnojasi. - Tu bjaurus kaip reta, užkietėjęs Žiaurus 
niekšas, Džeimi Freizeri! 

Jis pasilenkė prie manęs ir nuo veido nubraukė šlapius plaukus. 

— Tai jau tikrai. Jei tau geriau, kai visaip mane plūsti, Sase- 
nach, varyk. O gal mažumėlę pailsėk? - Jis švelniai pabučiavo 
man į kaktą ir atsisėdo. 

Nuslopus sąmyšiui ir atkūrus tvarką nuniokotuose, nusiaub- 
tuose deniuose, vyrai, sugužėję į kajutę atgauti jėgų, gurkšnojo 
obuolių degtinę iš butelaičio, kurį kapitonas Frimanas buvo spė- 
jęs gudriai paslėpti nuo plėšikų, įmetęs į statinę su vandeniu. 
Puodelis gėrimo stovėjo ir šalia mano galvos ant denio. Mane vis 
dar kamavo šleikštulys, vos lašą išgerdavau, tuojau išvemdavau, 
bet šiltas, vaisinis gėrimo kvapas mažumėlę apramino. 

Plaukėm iškėlę burę; visi nekantravo kuo greičiau nešdintis 
iš čia, tarsi užpuolimo vietoje iki šiol mums būtų grėsęs pavojus. 
Kasėmės vis sparčiau; mašalų debesėlis, paprastai kabodavęs ne- 
toli žibinto, buvo išskydęs, tik ant sijos viršuje tupėjo keli vabz- 
džiai, gležni žali jų kūneliai metė siauručius šešėlių ruoželius. 

Kajutėje pratrūko tylus juokas, atsišaukdamas Rolas šoniniame 
denyje suurzgė. Pamažu viskas grįžo į vėžes. 

Per denį pleveno švelnus, malonus brizas, garindamas nuo 
mano veido lipnų prakaitą ir šiaušdamas Džeimio plaukus, krin- 
tančius jam ant veido. Tarp antakių susimetusi nedidelė vertikali 
raukšlė, galva pakreipta, jis buvo giliai nugrimzdęs į savo mintis. 

Buvo smalsu, ką jis galvoja. Vienu moju iš turtuolių - bent 
jau galimų - tapom skurdžiais, iš gausių mūsų ekspedicijos at- 
sargų teliko maišas pupų ir sena dėžė medicinos įrankių. Nors 
Džeimis ir troško, kad prie Džokastos namų durų pasirodytume 
ne kaip vargetos, dabar buvom bemaž tokie. 

Irzulį pakeitus gailesčiui taip ir knietėjo jo paklausti. Ne tik 
apie nenugalimą išdidumą, bet ir žiojinčią bauginančią tuštumą 
toje svetimoje teritorijoje, pažymėtoje žodžiu „ateitis. Klausimas 
dėl ateities ir anksčiau buvo neaiškus, bet visų panašių klausimų 
aštrumus iki šiol nugludindavo žinojimas, kad turėsim pinigų, 
padėsiančių mums pasiekti tikslą, kad ir koks jis būtų. 

Net vargana mūsų kelionė į šiaurę atrodė kaip nuotykis, guo- 
džiantis, kad turim turto, nesvarbu, ar įmanoma juo pasinaudoti, 
ar ne. Iki šiol maniau, kad pinigai man nelabai rūpi, bet kai taip 
skaudžiai buvom pamokyti ir iš po kojų išmuštas saugus pagrin- 
das, net man staiga ėmė suktis galva, tarsi garmėčiau į ilgą, tam- 
sų šulinį, niekaip nepajėgdama sustoti. 

Tai kaip po šio užpuolimo jaučiasi Džeimis, puikiai supran- 
tantis, kad pavojus gresia ne tik mudviem, kai jį slegia nepake- 
liama atsakomybė ir už daugybę kitų gyvybių? Ijano, Fergiuso, 
Marsalės, Dankano, Lalibrocho gyventojų - ir netgi tos sumau- 
tos įkyruolės Liri. Nežinojau, ar man juoktis, ar verkti, prisimi- 
nus Džeimio išsiųstus jai pinigus; toji kerštinga būtybė dabar 
tenai gyvena kur kas geriau nei mes. 

Pagalvojus apie kerštą, smilktelėjo nauja mintis ir nustelbė 
visas ankstesnes baimes. Nors Džeimis, kaip škotas, nebuvo la- 
bai kerštingas, nė vienas kalnietis nepakęstų tokios netekties ir 
tyliai su ja nesitaikstytų; jis prarado ne tik turtą - ir garbę. Ir ko 
griebtis jis bus priverstas? 

Džeimis, sučiaupęs burną, įdėmiai spoksojo į tamsų vandenį. . 
Galbūt vėl regi bažnyčios kapinaites, kur, užliūliuotas svaigaus 
Dankano jausmingumo, sutiko padėti Bonitui pabėgti? 

Man per vėlai toptelėjo, kad Džeimis tikriausiai dar nespė- 
jo suvokti, kokia finansinė nelaimė mus užklupo, nes paniręs į 
kur kas rūstesnius svarstymus. Jis padėjo Bonitui išsisukti koriko 
virvės ir paleido jį laisvėn plėšti nekaltų žmonių. Kiek dar aukų 
nukentės nuo pirato? 

— Nekaltink savęs, - tariau paliesdama jo kelį. 

— O ką turėčiau kaltinti? — tyliai paklausė jis, bet į mane ne- 
kurio nusipelnė, valiai, bet taip nepadariau. Buvau kvailys. 

— Buvai geras ir malonus. Tai kas kita. 

— Beveik tas pat. 

Jis giliai įkvėpė; padvelkė ozonu, oras darėsi grynesnis. Lietus 
jau čia pat. Jis paėmė puodelį su obuolių degtine ir gurkštelėjo, tada 
pirmą kartą pažvelgė į mane, klausiamai kilstelėdamas puodelį. 

— Taip, ačiū. 

Sukaupusi visas jėgas, mėginau pati atsisėsti, bet Džeimis su- 
ėmė už pečių ir pakėlęs atrėmė į save. Padavė man puodelį, šiltas 
kaip kraujas skystis švelniai nuslydo mano liežuviu, paskui tekė- 
damas žemyn nutvilkė gerklę, išsvilindamas blogulio ir tabako 
likučius, dabar jutau degintų cukranendrių romo skonį. 

— Geriau? 

Linktelėjau ir atkišau dešinę ranką. Jis užmovė man ant pirš- 
to žiedą, metalas buvo sušildytas jo rankos. Paskui, sulenkęs 
pirštus, smarkiai sugniaužė mano kumštį savajame ir nepaleido. 

— Ar jis pasekė mus nuo Čarlstono? - garsiai pasvarsčiau. 

Džeimis papurtė galvą. Jo plaukai vis dar plaikstėsi palaidi, 
vešlios garbanos gulė ant veido jį slėpdamos. 

- Nemanau. Jei jis būtų žinojęs, kad turim brangakmenių, 
būtų patykojęs mūsų ant kelio, dar neprivažiavus Vilmingtono. 
Ne, apie juos turbūt sužinojo iš kurio nors Lilingtono tarno. Man 
atrodė, kad būsim gana saugūs, nes nusigausim iki Kros Kriko 
niekam nė nesuuodus apie akmenis. Deja, kažkas prasižiojo - gal 
liokajus, o gal siuvėja, taisiusi tau apdarą. 

Jo veidas buvo ramus, toks būdavo visada, kai slėpdavo kun- 
kuliuojančius jausmus. Staiga per denį nuošė karšto oro šuoras; 
nenumaldomai artinosi lietus. Gūsis pribloškė plaukus Džeimiui 
prie skruosto, jis pirštais perbraukė tankias sruogas ir atmetė atgal. 

— Labai gaila kito tavo žiedo, - po valandėlės tarė. 

— Ak. Nieko... - nespėjus pasakyti „nieko tokio, žodžiai įstri- 
go gerklėje, nes ūmai suvokiau, ko netekau. 

Auksinį žiedą mūvėjau beveik trisdešimt metų - kaip žen- 
klą kadaise duotos priesaikos, vėliau atsižadėtos, vėl atnaujintos, 
galų pagalėj kaip atleidimo ženklą. Kaip santuokos, šeimos, kone 
viso mano gyvenimo ženklą. Ir paskutinį Frenko pėdsaką, kurį, 
kad ir kas nutiko, mylėjau. 

Džeimis nepratarė nė žodžio, bet suėmęs mano kairę ranką 
nykščiu švelniai glostė krumplius. Tylėjau. Sunkiai atsidusau ir 
atsisukau veidu į laivagalį; medžiai palei krantą ošė kylant lū- 
kesčių vėjui, lapai šnarėjo, nustelbdami plaukiančio laivo garsą. 

Ant skruosto tekštelėjo lašas, nė nekrustelėjau. Suglebusi balta 
ranka gulėjo jo plaštakoje, atrodė keistai trapi. Sukrečiantis vaizdas. 

Buvau pratusi puoselėti rankas. Jos buvo mano darbo įran- 
kiai, lytos priemonė, švelnios ir podraug stiprios, o tuo juk ir 
gydžiau. Nešališkai savaip jomis gėrėdavausi, bet tai buvo jėgos 
ir gebėjimo grožis, galios, teikiančios joms žavesio, garantija. 

Dabar ranka, blyški, ilgais pirštais, kiek kaulėtais krumpliais, 
be žiedo buvo keistai nuoga, nors atpažįstama. Ji gulėjo kur kas 
stambesnėje ir šiurkštesnėje plaštakoje, todėl atrodė maža, smul- 
ki ir trapi. 

Kita jo ranka gniaužė tvirčiau, į pirštą įspausdama sidabrinio 
žiedo metalą, primindama, kas man liko. Pakėliau jo kumštį ir 
atsakydama stipriai jį prispaudžiau prie širdies. Didžiuliais lašais 
prapliupo lietus, bet niekatras nekrustelėjom. 

Vanduo kliokė, laivą ir krantą apgaubdamas šydu, garsiai tekšė- 
damas ant lapų, denio, į upę, it kokia maskuotė. Vėsus ir minkštas 
vilgė odą, lyg trumpalaikis balzamas baimės ir netekties žaizdoms. 

Akimoju pasijutau nepaprastai pažeidžiama, silpna, kartu 
visiškai saugi. Būdama su Džeimiu Freizeriu juk šitaip visada ir 
jausdavausi. 


KETVIRTA DALIS 


„Tekančioji upė“ 


IO 


Džokasta 


Kros Krikas, Šiaurės Karolina, 1767 m. birželis 


„TEKANČIOJI UPĖ“ buvo įsikūrusi Keip Firo pakrantėje, virš 
upių santakos. Iš čia ir buvo kilęs Kros Kriko* pavadinimas. Kros 
Krikas buvo nemažas miestas, judri, bendra prieplauka ir keli 
didžiuliai sandėliai, išsirikiavę palei vandenį. Kai „Salė Ana' lėtai 
plaukė laivybos linija, virš miesto ir upės tvyrojo stiprus deguto 
dvokas, jo buvo prisisotinęs karštas, tvankus oras. 

- Jergutėliau, atrodo, lyg kvėpuoji terpentinu, - sušvokštė 
Ijanas, kai į mus plūstelėjo kita dusinančio tvaiko banga. 

— Tu iš tikrųjų kvėpuoji terpentinu, žmogau. - Baltai švyste- 
lėjusi puiki Eutroklo šypsena tuojau dingo. 

Jis linktelėjo į baržą, pririštą prie polio greta vieno iš prie- 
plaukos tiltelių ir prikrautą statinių. Per įtrūkusias kai kurių 
siūles sunkėsi tirštas juodas skystis. Ant kitų, didesnių, statinių 
buvo išdeginti savininkų spaudai, o žemiau, pušinėje medieno- 
je, - didelė raidė T. 

- Gryna tiesa, - pritarė kapitonas Frimanas. Jis prisimerkęs 
pažvelgė į ryškią saulę, viena ranka lėtai vasnodamas prieš nosį, 
tarsi taip mosuodamas pajėgtų išsklaidyti smarvę. - Šiuo metų 
laiku iš užkampių suguža deguto varytojai. Degutas, derva, ter- 
pentinas plukdomi barža į Vilmingtoną, o paskui visas tas turtas 
siunčiamas į pietus, Čarlstono laivų statyklon. 

— Manyčiau, čia ne vien terpentino kvapas, - tarė Džeimis. Jis 
nosine nusišluostė sprandą ir linktelėjo į didžiausią sandėlį. Abipus 
jo durų stovėjo raudonšvarkiai kareiviai. - Užuodi jį, Sasenach? 


* Cross Creek - Kryžiaus upelis (angl.). 

Atsargiai įkvėpiau. Ore sklandė dar ir kitas aitrus pažįstamas 
kvapas. 

— Romas? — spėjau. 

— Ir brendvynis. Ir dar šiek tiek portveino. - Ilga ir jautri kaip 
mangustos Džeimio nosis sutrūkčiojo. 

Linksmai pažvelgiau į jį. 

— Nepraradai įgūdžių, ar ne? 

Prieš dvidešimt metų Džeimis vadovavo pusbrolio Džaredo 
vyno verslui Paryžiuje, jo uoslė ir skonio pojūtis vyno degusta- 
cijos kambariuose kėlė pagarbą. 

— Ak, turbūt vis dar gebėčiau atskirti Mozelio vyną nuo ar- 
klio myžalų, jei abu kas pakištų tiesiai man po nosim. Bet atskirti 
romą nuo terpentino didelio išmanymo juk nereikia? 

Ijanas įtraukė pilnus plaučius oro ir kosėdamas iškvėpė. 

— Man viskas kvepia vienodai, - tarė ir suraukė nosį. 

— Gerai, - pasakė Džeimis. - Kitą kartą duosiu tau išgerti 
terpentino. Kainuos kur kas pigiau. - Dabar, deja, išgalėčiau su- 
krapštyti tik terpentinui, - pridūrė, ir jo pastabą nulydėjo juokas. 
Jis atsitiesė, lygindamas švarko skvernus. - Netrukus ten būsim. 
Ar aš panašus į beviltišką valkatą, Sasenach? 

Jo plaukuose, tvarkingai surištuose kaspinu, spindėjo sau- 
lė, jos šviesoje tamsus profilis buvo lyg iškaltas monetoje. Taip, 
Džeimis iš tiesų atrodo šauniai, bet jo balse išgirdau tylią nerimo 
gaidelę ir numaniau, ką ji reiškia. Gal ir be skatiko kišenėje, jis 
nenorėjo atrodyti kaip elgeta. 

Puikiai supratau, kad mintis, jog pasirodys prie tetos durų kaip 
koks vargšas giminaitis, atėjęs prašyti išmaldos, žeidė jo išdidumą. 
Ir jam nebuvo nė kiek lengviau, kad vargeta virto ne savo noru. 

Įdėmiai nužvelgiau Džeimį. Švarkas ir liemenė gal ir netrau- 
kė akies, bet buvo ne iš prastųjų, už tai reikėjo padėkoti pusbro- 
liui Edvinui. Kuklūs pilko vilnonio dvigubo pločio audinio dra- 
bužiai gerai pasiūti, guli kaip nulieti, sagos ne sidabrinės, bet ir 
ne medinės ar kaulinės, o saikingos alavinės. Taip rengtųsi koks 
pasiturintis kvakeris. 

Bet viskuo kitu jis nė per nago juodymą nepanėši į kvakerį, 
toptelėjo man. Lininiai marškiniai gana užtrinti, bet kol jis vil- 
kės švarką, niekas to nepastebės, o ištrūkusią liemenės sagą slėpė 
dailiai krintantys Žžabo nėriniai, vienintelė ekstravagancija, kurią 
jis sau leido rinkdamasis drabužius. 

Kojinės neblogos, melsvo šilko, neskylėtos. Balti lininiai bri- 
džiai ankštoki, bet neatrodo nederamai - na, gal šiek tiek, užtat 
visiškai švarūs. 

Visą jo ansamblį gadino tik apavas, bet pasirūpinti geresniu 
neturėjom kada. Batai buvo tvirti, ir parodžiau visą išmonę, kuo 
uoliausiai suodžių ir taukų mišiniu tepdama įbrėžimus. Tačiau 
iš tikrųjų jie labiau tiko ūkininkui, ne džentelmenui. Storapa- 
džiai, pasiūti iš šiurkščios odos, su kukliomis raginėmis sagti- 
mis. Bet kažin ar tetos Džokastos žvilgsnis pirmiausia nukryps 
į jo kojas. 

Pasistiebiau ant pirštų galų, norėdama pataisyti žabo, ir nuo 
peties nubraukiau nutūpusį pūką. 

- Viskas bus gerai, - sukuždėjau šypsodamasi. - Tu tikras 
gražuolis. 

Džeimis išsigando, paskui rūškanas, abejingas jo veidas atsi- 

— Tai tu gražuolė, Sasenach. - Jis pasilenkė ir pabučiavo man 
į kaktą. - Rausva kaip obuoliukas, dailutėlė. - Išsitiesęs dirste- 
lėjo į Ijaną ir atsiduso. - O pažvelgęs į Ijaną pamanytum, kad jį 
pasamdžiau ganyti kiaulių. 

Ijanas buvo iš tokių jaunuolių, kurių drabužiai, nesvarbu, ko- 
kios kokybės būtų buvę iš pradžių, tučtuojau susivelia ir atrodo, 
tarsi ištraukti iš sąvartyno. Pusė jo plaukų buvo išsipešę iš po 
žalio kaspino, pro naujų marškinių proplėšą kyšojo liesa alkūnė, 
o rankogaliai aplink riešus jau buvo papilkę nuo nešvarumo. 

— Anot kapitono Frimano, tenai nusigausim visai netrukus! — 
sušuko Ijanas žibančiomis iš susijaudinimo akimis. Jis persisvėrė 
per bortą ir įsispoksojo į aukštupį, norėdamas pirmas išvysti ke- 
lionės tikslą. - Kaip manai, kuo būsim pavaišinti per vakarienę? 

Džeimis gana nepritariamai dėbtelėjo į sūnėną. 

— Turbūt tau kartu su šunimis bus atkištos išėdos, likusios 
nuo stalo. Ar turi švarką? O šukas? 

— Taip, - atsakė Ijanas muistydamasis, tarsi būtų tikėjęsis, 
kad šie dalykai materializuosis prieš jį. - Turiu švarką. Jis kaž- 
kur čia. Turbūt. 

Galų gale švarką radom po vienu iš suolų ir sunkokai išplė- 
šėm jį iš po Rolo, mat šis ant jo buvo susitaisęs patogų guolį. 
Kai nuo švarko skubiai nubraukėm šuns šerius, Ijanas buvo į jį 
sprauste įspraustas ir įsakmiai pasodintas susišukuoti ir susipinti 
plaukų, o Džeimis tuo metu jam greitosiomis bėrė gerų manierų 
taisykles, vienintelis ir svarbiausias jų patarimas buvo: kuo tvir- 
čiau laikyti liežuvį už dantų. 

Ijanas klusniai linktelėjo. 

— Ar papasakosi protetulei Džokastai apie piratus? - paklausė 
jis Džeimio. 

Džeimis dirstelėjo į prakaulią kapitono Frimano nugarą. 
Būtų kvaila tikėtis, kad ta istorija nepasklis visose Kros Kriko 
smuklėse, vos išsiskirsim su jais. Po kelių dienų - gal po kelių 
valandų - ji atsigirs ir „Tekančiosios upės“ plantacijoje. 

— Taip, papasakosiu. Bet ne iškart, Ijanai. Tegu ji pirmiausia 
pripranta prie mūsų. 


5 — 


„Tekančiosios upės“ laivų švartavimosi vieta buvo tolėliau už 
Kros Kriko, plaukiant upe aukštyn. Nuo miesto triukšmo ir tvai- 
ko ją skyrė kelios ramios, tankiai medžiais apaugusios upės my- 
lios. Pasirūpinusi, kad Džeimis, Ijanas ir Fergiusas virstų dailiais 
vyrais, kokius juos įstengė padaryti vanduo, šukos ir kaspinai, 
nuėjau į kajutę, nusimečiau šiurkštaus muslino suknelę, skubiai 
apsišluosčiau rankšluosčiu ir įsinėriau į rausvo šilko apdarą, vil- 
kėtą per vakarienę su gubernatoriumi. 

Oda jutau švelnaus audinio lengvumą ir vėsą. Popietės metui 
gal truputį per oficialus apdaras, bet Džeimiui buvo svarbu, kad 
atrodytume padoriai ir deramai, ypač dabar, kai susidūrėm su 
piratais. Be šios, teturėjau dvi sukneles: purviną muslino ir šva- 
ria, bet nudėvėtą kamloto, atkeliavusią su manim iš Džordžijos. 

Su plaukais ilgai nevargau; greitosiomis brūkštelėjau juos šu- 
komis ir surišau virš sprando, leisdama laisvai raitytis galams. 
Man nereikia sukti galvos dėl papuošalų, liūdnai pamaniau ir pa- 
tryniau sidabrinį tuoktuvių žiedą, kad blizgėtų. Vis dar vengiau 
pažvelgti į kairę ranką, atrodančią nuogai. Jei nežiūrėsiu, vis dar 
jusiu, kaip auksas neva sveria pirštą. 

Kai išlindau iš kajutės, pamačiau laivų prieplauką. Daugelis 
plantacijų laivų stovėjimo vietų, pro kurias praplaukėm, buvo iš- 
klibusios, suklypusios, o „Tekančioji upė“ galėjo didžiuotis tvir- 
tai suręsta medine prieplauka. Jos gale sėdėjo juodaodis berniu- 
kas, iš nuobodulio tabaluodamas kojomis. Išvydęs atplaukiant 
„Salę Aną, jis pašoko ant kojų ir nukūrė, tikriausiai pranešti, 
kad atvykome. 

Prastas mūsų laivas bumbtelėjo į prieplauką ir sustojo. Nuo 
medžių širmos palei upę aukštyn kilo plytelėmis grįstas takas, jis 
tįso per daugybę taisyklingų pievelių ir sodų, paskui pasidalijo į 
du, apsukdamas susiporavusias marmurines skulptūras, stūksan- 
čias gėlynuose. Paskui tie takai vėl susiliejo ir išsiskleidė į didelę 
aikštę, kuri driekėsi prieš įspūdingą dviejų aukštų namą su kolo- 
nomis, virš stogo styrojo daugybė kaminų. Vienoje gėlynų pusėje 
glaudėsi miniatiūrinis pastatas iš balto marmuro. It koks mauzo- 
liejus, dingtelėjo man. Pasvarsčiau, ar prie šios aplinkos dera mano 
kreminės spalvos šilko suknelė, ir nervingai paliečiau plaukus. 

Išsyk pamačiau ją tarp žmonių, kurie, pasipylę iš namo, sku- 
biai leidosi taku. Būčiau supratusi, kad toji moteris - Makenzi, 
net jei nebūčiau žinojusi, kas ji. Stambūs kaulai, platūs vikingės 
skruostikauliai ir aukšta, lygi kakta - tokia buvo jos brolių Ko- 
lumo ir Duglo. Kaip ir sūnėnas su produkterėčia, ji buvo itin 
aukšto ūgio, rodančio, kad visi jie vieno kraujo. 

Visa galva lenkdama būrelį ją supančių juodaodžių tarnų, ji 
grakščiai žingsniavo taku nuo namo įsikibusi į parankę vyresnia- 
jam liokajui, nors jai, kaip retai kuriai mano matytų moterų, to 
ramsčio, regis, nė nereikėjo. 

Dvaro šeimininkė buvo išlaki, Žvitri, žengė tvirtai, eigastis 
visai nederėjo prie žilų jos plaukų. Gal kitados buvo tokia pat 

raudonplaukė kaip Džeimis; plaukuose dar tebežibėjo rausvas 
atspalvis, į kurį buvo įsimaišęs, kaip visų raudonplaukių, sodrus, 
švelnus žilumas, aptrauktas gelsva seno auksinio šaukšto patina. 

Vienas iš berniukų, žingsniuojančių priekyje, sušuko, o du, 
atsiskyrę nuo būrelio, nustraksėjo taku į prieplauką. Čia mus ap- 
spito viauksėdami lyg šunyčiai. Iš pradžių nesupratau nė žodžio, 
ir tik kai Ijanas linksmai jiems atsakė, sumojau, kad jie kleketuo- 
ja geilų kalba. 

Nežinojau, ar Džeimis buvo apgalvojęs, ką sakys ir kaip elgsis 
per pirmąjį susitikimą, bet jis žengė į priekį, priėjo prie Džokas- 
tos Makenzi ir apkabinęs ją prisistatė: 

— Teta, aš Džeimis. 

Bet tik kai paleido ją iš glėbio ir atsitraukė, pamačiau jo 
miną, tokios iki šiol nebuvau regėjusi: jo veide buvo sumišęs 
nekantrumas, džiaugsmas ir pagarbi baimė. Jaučiausi mažumėlę 
priblokšta: Džokasta Makenzi buvo labai panaši į vyresniąją savo 
seserį - Džeimio motiną. 

Atrodė, kad jos akys lyg ir tamsiai mėlynos, nors iš tikrųjų jų 
buvo įsitvėrusi sūnėnui į rankovę, tiesė ranką, norėdama paliesti 
jo skruostą, nubraukti nuo jo veido sruogas, kurių tenai nebuvo. 

— Džeimis! - vis kartojo Džokasta. - Džeimis, mažylis Džei- 
mis! Džiaugiuosi, kad atkeliavai, vaikine! - Ji vėl ištiesė ranką ir 
nustebusi paglostė jam plaukus. - Švenčiausioji Mergele, jis tikras 
milžinas! Toks pat aukštas, kaip mano velionis brolis Duglas! 

Tai išgirdus, laimingas Džeimio veidas kiek apniuko, bet jis 
vis dar šypsodamasis atsuko tetą į mane. 

— Tetule, ar galiu pristatyti savo žmoną? Čia Klerė. 

Džiugiai šypsodamasi ji tučtuojau padavė man ranką, suėmiau 
ją abiem plaštakomis, o kai ilgi, stiprūs pirštai palankiai spuste- 
lėjo, truputį suskaudo. Nors senstant jos krumpliai kiek išsišovė, 
oda buvo švelni, o rankos paspaudimas jaudinantis kaip Brianos. 

— Man labai malonu susipažinti su jumis, mieloji, - tarė ji ir 
prisitraukusi pabučiavo man į skruostą. Jos suknelė stipriai dvelkė 
mėtoinis ir verbenomis, keistai susijaudinau, tarsi staiga būčiau pa- 

tekusi į mielaširdingos dievybės globą. - Kokia gražuolė! - pasakė 
susižavėjusi, ilgais pirštais glostydama mano suknelės rankovę. 

- Ačiū, - padėkojau, bet prie jos jau žengė susipažinti Ijanas 
su Fergiusu. 

Ji pasveikino juos apkabindama ir tardama meilius žodelius 
ir nusijuokė, kai Fergiusas pabučiavo jai ranką, rodydamas ge- 
riausias prancūziškas manieras. 

- Na, - pasakė ji, galų gale atsiplėšdama ir atgalia ranka 
nusišluostydama šlapius skruostus. - Užeikit, mielieji, išgersit 
arbatos ir užkąsit. Po šitokios kelionės esat išalkę. Ulisai! - Ji 
nusigręžė ieškodama akimis, į priekį žengė vyresnysis liokajus ir 
žemai nusilenkė. 

— Madam, - tarė man, o į Džeimį kreipėsi „sere“. - Viskas pa- 
ruošta, ponia Džo, - tyliai pasakė šeimininkei ir pasiūlė parankę. 

Jiems kopiant plytelėmis išklotu taku, Fergiusas atsisuko į Ija- 
ną ir nusilenkė, mėgdžiodamas mandagų liokajaus elgesį, paskui 
šaipydamasis atkišo parankę. Ijanas spyrė šiam tiesiai į sėdynę 
ir nudrožė taku dairydamasis į šalis, kad viską įsidėmėtų. Žalias 
kaspinas jau buvo atsirišęs ir mataravo palei pusiaują. 

Regėdamas taip išdykaujančius jaunuolius, Džeimis piktokai 
prunkštelėjo, bet šypsena vis tiek nedingo nuo veido. 

— Madam? - Jis atkišo man parankę, įsikibau į ją ir gana oriai 
nužingsniavau taku prie svetingai mus pasitinkančių atlapotų 
„Tekančiosios upės“ durų. 


== 


Namas buvo didelis ir erdvus, aukštos lubos ir plačios sti- 
klinės durys į sodą visuose pirmo aukšto kambariuose. Mums 
einant pro erdvų prašmatnų valgomąjį, prabėgomis pamačiau 
spindintį sidabrą, krištolą ir supratau, kad Hektoras Kameronas 
buvo pasiturintis, klestintis plantatorius. 

Džokasta mus nusivedė į savo svetainę, mažesnį, jaukesnį 
kambarį, bet apstatytą ne prastesniais baldais negu didesnieji 
kambariai, tik čia tarp prašmatnių baldų ir žėrinčių puošmenų 
glaudėsi ir paprasti namų daiktai. Ant glotnios medienos sta- 

liuko stovėjo nemažas mezgimo krepšys, pilnas siūlų kamuolių, 
šalia iš stiklinės vazos sviro vasaros gėlės ir buvo padėtas mažas, 
dailus sidabrinis varpelis. Nuo vėjelio, dvelkiančio pro atviras 
stiklines duris, pamažu sukosi verpimo ratelis. 

Vyresnysis liokajus palydėjo mus į kambarį, pasodino šeimi- 
ninkę ir nusisuko prie indaujos, kurioje stovėjo ąsočiai ir buteliai. 

— Išgersi gurkšnelį savo atvykimo proga, Džeimi? - Džokasta 
ilga laiba ranka mostelėjo indaujos link. - Kažin ar nuo tada, kai 
iškeliavai iš Škotijos, ragavai padoraus viskio? 

Džeimis nusikvatojo, sėsdamasis prieš ją. 

— Aišku, kad ne, teta. O kaip jums pavyksta jo gauti čia? 

Džokasta gūžtelėjo pečiais ir patenkinta nusišypsojo. 

— Prieš keletą metų tavo tetėnui pasisekė sukaupti nemažas 
jo atsargas. Jis nusipirko iš laivo pusę vyno ir alkoholinių gėrimų 
krovinio, ketindamas jį parduoti ir už tuos pinigus įsigyti tabako 
sandėlį, bet parlamentas išleido aktą, pagal kurį teisę kolonijose 
prekiauti alkoholiu, stipresniu už elį, turi tik karūna, todėl mūsų 
vyno rūsyje ir laikoma du šimtai butelių šio tauraus gėrimo! 

Ji ištiesė ranką į stalą šalia savo krėslo nė nepažvelgdama ton 
pusėn. Jai ir nereikėjo to daryti: vyresnysis liokajus jau buvo ty- 
liai pastatęs krištolo taurę ten, kur ją užčiuoptų jos pirštai. Džo- 
kasta apgniaužė plaštaka taurę, paėmė ją ir, pakėlusi prie nosies 
ir pauosčiusi, užsimerkė iš malonumo. 

— Dar nemažai jo likę. Kur kas daugiau, nei pajėgčiau išgerti, 
štai ką tau pasakysiu! - Ji atsimerkė ir šyptelėjo, kilstelėdama 
taurę. - Už tave, sūnėne, ir už mielą tavo žmoną, tegu šie namai 
būna ir jūsų namai! Sldinte! 

- Slainte mhar! - atsakė Džeimis, ir visi išgėrėm. 

Viskis buvo geras. Švelnus lyg šilkas ir drąsinantis kaip saulė. 
Jis smogė į paširdžius, ten įsišaknijo ir pasklido nugarkauliu. 

Regis, taip jis paveikė ir Džeimį. Kai jo veidas atsipalaidavo, 
negili raukšlė tarp antakių išsilygino. 

— Šįvakar liepsiu Ulisui parašyti laišką tavo seseriai, kad čia 
atkakai laimingai, - kalbėjo Džokasta. - Ji tikriausiai labai nerima- 
vo dėl jaunėlio brolio, juk tiek bėdų ir nelaimių gali ištikti kelyje. 

Džeimis padėjo savo stiklą ir atsikrenkštė, kaupdamas ryžtą 
sunkiai išpažinčiai. 

— Na, jei prašnekome apie nelaimes, teta, deja, turiu pasakyti... 

Nukreipiau šalin akis, nenorėdama dar labiau varžyti jo 
žvilgsniu; jis trumpai paaiškino apgailėtiną mūsų padėtį netekus 
turto. Džokasta labai įdėmiai viską išklausė, tyliai aikčiodama 
jam pasakojant, kaip susidūrėm su plėšikais. 

- Niekšai, ak, kokie niekšai! - sušuko ji. - Šitaip atsilygino už 
jūsų gerumą! Tas sukčius tikrai nusipelnė kartuvių! 

— Nekaltinu nieko, tik save, teta, - liūdnai tarė Džeimis. - Jei 
ne aš, jis jau kabotų ant virvės. Iš pradžių nebuvau tikras, kad 
tas žmogus - piktadarys, bet dabar kuo tikriausias, kai iškrėtė 
tokią niekšybę. 

- Mmfm. - Džokasta atsisėdo tiesiau ir šnekėdama žvelgė 
vos virš kairiojo Džeimio peties. - Kad ir kaip būtų, sūnėne, jau 
sakiau: „Tekančioji upė“ ir tavo namai. Kalbu rimtai. Tu ir tavo 
artimieji čia labai laukiami. Neabejoju, sugalvosim, kaip pataisyti 
tavo turto reikalus. 

— Ačiū, teta, - sumurmėjo Džeimis, bet vengė jos žvilgsnio. 
Žiūrėjo į grindis, o jo ranka taip sugniaužė stiklą su viskiu, kad 
net krumpliai pabalo. 

Gerai, kad pokalbis nukrypo prie Dženės, jos šeimos Lali- 
broche, ir Džeimio jaudulys kiek atlėgo. Vakarienė jau buvo ruo- 
šiama; užuodžiau viliojantį kepamos mėsos kvapą, sklindantį iš 
lauko virtuvės, jį atskraidino vakaro brizas, plevenantis pievelė- 
mis ir gėlynais. 

Fergiusas atsistojo ir mandagiai atsiprašęs išėjo, o Ijanas 
vaikštinėjo po kambarį, kilnodamas daiktus ir dėdamas juos 
atgal. Rolas, kuriam pabodo lindėti viduje, stropiai uostinėjo 
slenkstį, su neslepiama antipatija stebimas skrupulingo vyres- 
niojo liokajaus. 

Namas ir jo baldai buvo paprasti, bet meistriškai padaryti, 
gražūs. Tai, kaip jie buvo sustatyti, bylojo ne tik apie puikų skonį. 
Nuspėjau, kas slypi už grakščių baldų proporcijų ir tokio dailaus 
išdėstymo; kaip tik tada Ijanas staiga sustojo prie didžiulio pa- 
veikslo, kabančio ant sienos. 

— Tetule Džokasta! - sušuko jis ir nekantriai atsigręžė į ją. — 
Ar jūs jį nutapėt? Ant jo parašytas jūsų vardas. 

Man pasirodė, kad Džokastos veidą ūmai užtemdė šešėlis, 
bet paskui ji vėl nusišypsojo. 

— Tą kalnų vaizdą? Taip, man jis patiko. Keliaudavau kartu 
su Hektoru, kai jis vykdavo į tolimus užkampius pirkti kailių. 
Įsirengdavom stovyklą kalnuose, užkurdavom didžiulį laužą ir 
tarnai jį dieną naktį kurstydavo. Tai buvo sutartas ženklas. Po 
kelių dienų iš miško ateidavo raudonodžiai laukiniai, įsitaisyda- 
vo prie laužo pasišnekėti, išgerti viskio ir sudarydavo prekybos 
sandorį. O aš ne vieną valandą prasėdėdavau sąsiuvinyje angli- 
niais pieštukais piešdama viską, ką matydavau. 

Ji nusisuko, linktelėdama į tolimąjį kambario galą. 

— Eik ir apžiūrėk anam kampe kitą paveikslą, vaike. Įdomu, 
ar jame rasi mano nupieštą indėną, besislepiantį tarp medžių? 

Džokasta išgėrė viskį ir pastatė taurę. Vyresnysis liokajus pa- 
siūlė jai dar, bet moteris, nė nedirstelėjusi į jį, mostelėjo, kad eitų 
šalin. Liokajus padėjo grafiną ir tyliai nėrė į koridorių. 

— Taip, man patiko kalnai, - švelniai pakartojo Džokasta. — 
Jie ne tokie juodi ir skurdūs kaip Škotijoje, bet saulė, spindinti 
ant uolų, ir migla, gaubianti medžius, man kartais primindavo 
Leochą. 

Ji papurtė galvą ir kiek per linksmai nusišypsojo Džeimiui. 

— Bet ši vieta jau seniai tapo mano namais, sūnėne. Viliuosi, 
ir tu čia pasijusi kaip namie. 

Kitos išeities lyg ir neturėjom, bet Džeimis linktelėjo galvą ir 
atsakydamas kažką klusniai sumurmėjo, reikšdamas dėkingumą. 
Jį nutraukė Rolas, pakėlė galvą ir sunerimęs amtelėjo. 

— Kas yra, šunie? - paklausė Ijanas ir priėjęs atsistojo prie 
didelio vilkšunio. - Ką nors užuodi? 

Rolas unkštė spoksodamas į šešėlyje paskendusį gėlyno pa- 
kraštį, neramiai trūkčiodamas kailinę apykaklę. 

Džokasta pasuko galvą į atviras duris ir išplėtusi dailias šner- 
ves garsiai pauostė. 

— Skunkas, - pasakė. 

- Skunkas! - Ijanas atsigręžė ir išsigandęs įbedė į ją akis. - Jie 
atslenka taip arti namų? 

Džeimis, skubiai atsistojęs, stebeilijo į vakaro tamsą. 

- Nieko nematau. - Jis nesąmoningai pagrabaliojo prie diržo, 
bet, žinoma, durklo prie juosmens nebuvo, nes vilkėjo išeiginiais 
drabužiais. Džeimis atsisuko į Džokastą. - Ar namie turit kokį 
nors ginklą, teta? 

Džokasta išsižiojo. 

— Taip. Ir daug. Bet... 

— Džeimi, - pasakiau. - Skunkas ne... 

Mums nebaigus pokalbio, tarp žioveinių, augančių daugia- 
mečių gėlių plotelyje palei taką, ūmai kilo bruzdesys. Aukšti 
gėlių stiebai lingavo pirmyn atgal. Rolas suurzgė, ant kaklo ir 
nugaros pasistojo gaurai. 

— Rolai! - Ijanas pasidairė kokio ginklo pakaitalo, tada iš ži- 
dinio čiupo žarsteklį ir, mosikuodamas juo virš galvos, nuskuodė 
prie durų. 

- Pala, Ijanai! - Džeimis griebė už iškeltos sūnėno rankos. — 
Pažvelk. 

Jo veide nušvito plati šypsena, ir jis parodė į gėlyno pakraš- 
tį. Žioveiniai prasiskyrė, o iš jų iškepėstavo gražus, nusipenėjęs 
skunkas dailiais juodais ir baltais dryžiais, aiškiai manydamas, 
kad jo pasaulėlyje viskas klostosi kuo puikiausiai. 

— Šitas skunkas? - nepatikliai paklausė Ijanas. - Juk čia tik 
nedidukas smirdžius, panašus į šešką! - Vaikinas suraukė nosį, 
veide buvo sumišęs smagumas ir pasibjaurėjimas. - Fui! O aš 
maniau, kad tai pavojingas didžiulis žvėris! 

Išvydus patenkintą ir nerūpestingai nusiteikusį skunką, Ro- 
lui trūko kantrybė. Garsiai ir šaižiai amsėdamas puolė jo pusėn. 
Šuo urzgė ir šokčiojo terasoje tai atgal, tai pirmyn prie skunko jį 
klaidindamas, o šį triukšmas jau ėmė erzinti. 

— Ijanai, - pasakiau, užlįsdama už Džeimio. - Pašauk šunį. 
Skunkai pavojingi. 

- Tikrai? - Džeimis suglumęs atsigręžė į mane. - Bet ką... 

— Šeškai tik smirdi, - paaiškinau. - Skunkai... Ijanai, ne. 
Duok jam ramybę ir bėk vidun! 

Ijanas, pagautas smalsumo, ištiesė ranką ir žarstekliu bakste- 
lėjo skunkui. O tas, įsižeidęs, kad šitaip be jokio reikalo buvo su- 
drumsta intymi jo valandėlė, sutrepsėjo kojomis ir pakėlė-uodegą. 

Už nugaros išgirdau atstumiamą kėdę ir dirstelėjau atgal. Džo- 
kasta buvo atsistojusi ir atrodė sunerimusi, bet prie durų nėjo. 

— Kas vyksta? - pasiteiravo ji. - Ką jie daro? 

Mano nuostabai, ji spoksojo į kambarį, sukiodama galvą į 
šalis, tarsi mėgintų tamsoje nustatyti, kur kas yra. 

Umai mane nusmelkė tiesa: jos ranka, įsikibusi vyresniajam 
liokajui į parankę, sveikindamasi ji liečia Džeimio veidą, taurė, 
padėta taip, kad galėtų lengvai ją paimti, šešėlis, nuslinkęs jos 
veidu Ijanui šnekant apie jos paveikslą. Džokasta Kameron akla. 

Slopus riksmas ir veriantis amsėjimas grąžino mane prie ne- 
atidėliotinų reikalų terasoje. Į kambarį įringavo aitrios smarvės 
banga, pasklido grindimis ir apgaubė mane lyg branduolinio 
sprogimo grybas. 

Dusdama ir žiopčiodama, ašarojančiomis nuo dvoko akimis 
apgraibomis ieškojau Džeimio, o šis pridusęs plūdosi geilų kalba. 
Per urzgimo ir gailaus stūgsmo kakofoniją vos išgirdau, kaip už 
manęs tyliai dzingtelėjo Džokastos varpelis. 

— Ulisai, - tonas skelbė, kad ji susitaikė su tuo, kas įvyko. — 
Būtų gerai, jei pasakytum virėjai, kad vakarienė bus vėliau. 


aEžs 


— Bent pasisekė, kad dabar vasara, - tarė Džokasta kitą dieną 
per pusryčius. - Pagalvokit, jei būtų Žiema ir turėtume laikyti 
uždarytas duris! - Ji nusijuokė, kaip tokio amžiaus moteriai, jos 
dantys buvo stebėtinai geri. 

— O taip, - sumurmėjo Ijanas. - Ar galėčiau paprašyti dar 
vieno skrebučio, ponia? 

Juodu su Rolu buvo įmerkti į upę pirmieji, paskui ištrinti 
pomidorais, jų virkščios buvo apraizgiusios išvietę. Šios daržo- 
vės gerai naikina kvapus. Pomidorai neblogai slopino skunko iš- 
čiurkštą smirdantį skystį ir silpnesnį žmonių atliekų dvoką, bet 
visiškai permušti to gyvūno smarvės neįstengė. Ijanas sėdėjo ilgo 

stalo gale, prie atvirų stiklinių durų, bet mačiau, kaip tarnaitė, at- 
nešusi jam skrebutį, suraukė nosį prieš jį dėdama svečiui į lėkštę. 

Gal paakinta kvapo, sklindančio nuo arti sėdinčio Ijano, o 
galbūt norėdama pabūti lauke, Džokasta pasiūlė mums nujoti 
į augantį virš „Iekančiosios upės“ mišką, kuriame išgaunamas 
terpentinas. 

- Iki ten ir atgal visos dienos kelionė, bet, manau, mums bus 
neprošal pakvėpuoti grynu oru. - Ji atsisuko į atviras stiklines 
duris, anapus jų virš rykštenių ir flioksų gėlyno dūzgė bitės. — 
Girdit? - kiek sutrikusi nusišypsojo Džeimiui. - Jos pranašauja, 
kad bus karšta ir giedra. 

— Turit aštrią klausą, madam Kameron, - mandagiai tarė Fer- 
giusas. - Bet jei man būtų leista pasiskolinti žirgą iš jūsų arklidės, 
mieliau jočiau į miestą. 

Žinojau, kad jis labai nori pasiųsti žinią Marsalei į Jamaiką. 
Vakar vakare padėjau jam parašyti ilgą laišką, jis išguldė visus 
mūsų nuotykius ir pranešė, kad sėkmingai pasiekėm kelionės 
tikslą. Fergiusas nebuvo linkęs laukti, kol savaitės paštą paims 
vergas, ir veržėsi pats jį išsiųsti. 

— Tikrai galite pasiskolinti, pone Fergiusai, - maloniai pasakė 
Džokasta ir nusišypsojo visam stalui. - Kaip jau minėjau, „Te- 
kančioji upė“ - visų jūsų namai. 

Džokasta aiškiai ketino keliauti su mumis; pasirodė vilkė- 
dama tamsiai žalio muslino jojimo kostiumą, o už jos tipeno 
Faedra, mergina nešė skrybėlaitę, papuoštą prie jos derančiu 
aksominiu kaspinu. Džokasta stabtelėjo koridoriuje, bet, užuot 
užsidėjusi skrybėlaitę, laukė, kol Faedra tvirtai apvynios jai galvą 
balta linine juosta, uždengsiančia akis. | 

— Regiu tik šviesą, - paaiškino ji. - Daiktų visai nematau. Bet 
nuo saulės šviesos vis tiek skauda akis, todėl eidama į lauką turiu 
jas paslėpti. Ar pasirengę, mielieji? 

Toks jos paaiškinimas patvirtino spėliones apie jos aklumą, 
bet ne visas. Pigmentinis retinitas, svarsčiau, sekdama įkandin 
jos per erdvų priekinį vestibiulį. O gal jai makulodistrofija, nors 
labiausiai tikėtina, kad ji serga glaukoma. Ne pirmą kartą - ir 

tikrai ne paskutinį - mano pirštai sugniaužė tariamo oftalmos- 
kopo rankeną, oi kaip knietėjo pamatyti tai, ko neregi akys. 

Labai nustebau, kai nužingsniavus į arklidę, joje Džokastos 
laukė ne karieta, kaip tikėjausi, o pabalnota kumelė. Makenzių 
giminė turėjo ryškių gabumų kerėti žirgus. Pamačiusi šeiminin- 
kę, kumelė pakėlė galvą ir tyliai sužvengė, o Džokasta tučtuojau 
priėjo prie jos nušvitusiu iš pasitenkinimo veidu. 

— Ciamar a tha tu? - tarė, glostydama švelnią romėnišką 
nosį. - Mano mieloji Korina. Argi ne puiki? - Pasiraususi kiše- 
nėje, moteris išsitraukė nedidelį žalią obuolį, o kumelė godžiai jį 
sušlamštė. - Ar jie pasirūpino tavo keliu, mo chridhe? - Džokasta 
pasilenkė ir ranka perbraukė gyvuliui mentę ir kelį iš vidinės pu- 
sės, įgudusiais pirštais čiuopdama ir tirdama gyjantį randą. - Ką 
pasakysi, sūnėne? Ar ji sveika? Pajėgi joti visą dieną? 

Džeimis caktelėjo liežuviu, ir Korina klusniai žengė žingsnį 
prie jo, aiškiai atpažindama žmogų, šnekantį jos kalba. Jis apžiū- 
rėjo kumelei koją, paėmė už apynasrio ir tyliai keliais žodžiais 
geiliškai paragino ją eiti. Tada trūktelėjęs sustabdė, užsliuogė ant 
balno, du kartus risčia apjojo arklidės kiemą ir sustojo prie lau- 
kiančios Džokastos. 

— Taip, - nulipdamas tarė jis. - Ji gana žvali, teta. Kaip su- 
sižeidė? 

— Kalta gyvatė, sere, - pasakė arklininkas, jaunas juodaodis, 
stovintis atokiau ir įdėmiai stebintis Džeimį su kumele. 

— Bet čia ne gyvatės įgėlimas, - tariau. - Greičiau įdrėskimas, 
tarsi būtų už ko nors užkliuvusi jos koja. 

Jis pažvelgė į mane pakėlęs antakius ir pagarbiai linktelėjo. 

— Taip, ponia, ir buvo, kaip sakot. Prieš mėnesį išgirdau ku- 
melę veriamai žvengiant, baisiai dunksint ir trenksmą, lyg visa 
arklidė būtų griuvusi ant manęs. Kai įpuoliau pažiūrėti, kas at- 
sitiko, radau kruviną nuodingą gyvatę, sutrintą šiauduose po 
ėdžiomis. Iš ėdžių buvo likę vien šipuliai, kumelė virpėjo kampe, 
o jai per koją sruvo kraujas iš žaizdos, kur buvo įsivariusi rakš- 
tį. - Jis akivaizdžiai didžiuodamasis dirstelėjo į kumelę. - Ak, 
kokia drąsi būtybė, tu mergyt! 

— Toji didžiulė nuodinga gyvatė buvo vos pėdos ilgio, - abe- 
jingai pusbalsiu pasakė man Džokasta. - Be to, paprasčiausia žalia 
raištinė gyvatė. Bet ta kvailelė liguistai bijo šliužų. Vos kokią gyva- 
tę išvysta, visai netenka proto. - Ji mostelėjo galva jauno arklinin- 
ko pusėn ir nusišypsojo. - Ir Džošui jos ne itin patinka, juk taip? 

— Taip, ponia. Nekenčiu tų šliužų visai taip pat, kaip ir mano 
kumelė. 

Ijanas, klausydamasis pokalbio, nebeįstengė užgniaužti 
smalsumo. 

- Iš kur tu kilęs, žmogau? - paklausė jis arklininko, varsty- 
damas jį susižavėjimo kupinu žvilgsniu. 

Džošas suraukė kaktą. 

- Iš kur kilęs? Aš ne... ak, supratau, ko klausiat. Gimiau upės 
aukštupy, pono Džordžo Benito namuose. Prieš dvejus metus 
ponia Džo mane nupirko Istertaide. 

— O ponas Benitas tikriausiai buvo pradėtas varnai skrendant 
virš Aberdino, - tyliai man šnipštelėjo Džeimis. - Ar ne? 

„Tekančiosios upės“ teritorija buvo gana didelė, jai priklausė 
ne tik geriausia žemė palei upę, bet ir nemažas pelkinių pušų 
miškas, užkėtęs trečdalį kolonijos. Be to, Hektoras Kameronas 
buvo apdairiai įsigijęs žemių su plačiu upeliu, vienu iš daugelio, 
kurie tekėjo į Keip Firą. 

Plantacija apsirūpindavo ne tik vertinga mediena, degutu ir 
terpentinu, iš jos buvo patogu tas gėrybes gabenti į turgų, todėl 
nieko stebėtino, kad „Tekančioji upė“ klestėjo, net augindama 
ne tiek daug tabako ir indigažolių, nors kai jojome pro kvapius 
žaliuojančio tabako laukus, man visai neatrodė, kad jie maži. 

— Turim nedidelę lentpjūvę, - mums jojant pasakojo Džokas- 
ta. - Virš santakos, kur mūsų upelis įteka į upę. Joje pjaunama ir 
išlenkiama mediena, paskui lentos ir statinės plukdomos barža 
į Vilmingtoną. Plaukiant prieš srovę, nuo namo iki lentpjūvės 
malūno visai netoli, bet norėjau jums parodyti bent dalelę šio 
krašto. - Ji mėgaudamasi įkvėpė pušimis įkvipusio oro. - Jau 
senokai buvau iškėlusi koją iš namų. 

Tas kraštas tikrai buvo mielas. Vos įjojom į pušyną, iškart 
atvėso, nes saulę užstojo tankūs pušų vainikai. Medžių kamienai 
šovė aukštyn, dvidešimt ar trisdešimt pėdų į viršų, ir tik tada 
šakojosi, taigi nenuostabu, kad lentpjūvėje daugiausia buvo ga- 
minami stiebai ir rangautai karališkajam kariniam jūrų laivynui. 

Kaip supratau iš Džokastos kalbų, „Tekančioji upė“ turėjo 
daug verslo reikalų su kariniu jūrų laivynu: jam tiekė stiebus, 
rangautus, grebėstus, sijas, degutą, terpentiną ir dervą. Džeimis 
jojo šalia tetos įdėmiai klausydamasis, kaip ji viską išsamiai aiš- 
kina, palikęs mane ir Ijaną risnoti iš paskos. Džokasta aiškiai 
daug triūsdavo petys į petį su vyru statant „Tekančiąją upę . Įdo- 
mu, kaip ji įstengia čia tvarkytis netekusi sutuoktinio. 

- Žiūrėk! - šūktelėjo Ijanas. - Kas ten? 

Trūktelėjau vadeles ir kartu su juo nujojau prie medžio, kurį 
jis rodė. Vienoje kamieno pusėje buvo nulupta didžiulė žievės 
atplaiša, atverta keturios pėdos ar net daugiau plikos medienos. 
Gelsvai baltas lopas buvo kryžmai subrūkšniuotas eglutės raštu, 
lyg būtų suraižytas peiliu. 

— Mes jau netoli, - pasakė Džokasta. Džeimis, pamatęs, kad 
mudu sustojom, atrisnojo su Džokasta prie mūsų. - Tai medis, 
iš kurio bus išgaunamas terpentinas, užuodžiu jį. 

Visi užuodėm. Įpjautos medienos ir aitrių sakų kvapas buvo 
stiprus, net užrištomis akimis būčiau radusi tą medį. Tolumoje 
girdėjau triukšmą: triūsiančių žmonių šurmulį ir bildesį, pok- 
šėjo kirvis ir šūkalojo balsai. Įkvėpus giliau, šnerves sukuteno 
degėsių kvapas. 

Džokasta pasuko Koriną prie išrantyto medžio. 

— Štai, — ji palietė įrantos apačią, kur buvo išskaptuota duo- 
butė. — Šitą vadinam dėžute, į ją varva sakai, o iš jų gaunamas 
terpentinas. Ji jau beveik pilna, netrukus ateis vergas jos ištuštinti. 

Sulig jos žodžiais iš už medžių išniro žmogus, prisidengęs tik 
strėnjuoste. Jis tempė stambų baltą mulą, per kurio nugarą buvo 
permestas platus diržas. Prie jo iš abiejų šonų buvo pakabinta po 
statinę. Pamatęs mus, mulas sustojo kaip įbestas, atlošė galvą ir 
isteriškai subliovė. 

- Čia Klarensas, - tarė Džokasta gana garsiai, kad jos balso 
neužgožtų triukšmas. - Jam patinka regėti žmones. O kas gi su 
juo? Ar tai tu, Pompėjau? 

- Taigis, ponia. - Vergas sugriebė mului už viršutinės lūpos 
ir negailestingai ją pasuko. - Liok, šper! 

Mintyse išverčiau jo žodžius: „Liaukis, išpera!“ Žmogus pa- 
sigręžė į mus, ir pamačiau, kodėl taip veblena, jis neturėjo pusės 
apatinio žandikaulio. Žemiau skruostikaulių žiojėjo gili įduba, o 
joje bolavo randų raizginys. 

Džokasta tikriausiai išgirdo, kaip sukrėsta aiktelėjau - arba 
tikėjosi tokios reakcijos, nes atsigręžė į mane pridengtomis 
akimis. 

— Verdant degutą įvyko sprogimas, laimė, Pompėjus nežuvo. 
Jojam, mes visai prie tos vietos, kur vyksta darbai. 

Nelaukdama arklininko, ji įgudusia ranka pasuko kumelės 
galvą ir nurisnojo tarp medžių ten, iš kur trenkė degėsiais. 

Terpentino varymo darbų ir miško ramumos kontrastas 
buvo pribloškiantis. Didžiulė proskyna net gaudė nuo joje knibž- 
dančių žmonių. Daugiausia čia darbavosi pusnuogiai vergai, jų 
galūnės ir kūnai buvo paišini. 

— Ar kas nors yra pašiūrėse? - Džokasta atsigręžė į mane. 

Pasikėliau balnakilpėse apsidairyti; tolimajame proskynos 
šone, prie sukiužusių pašiūrių eilės, sumirguliavo spalvos. Tenai 
sukiojosi trys vyrai britų karinio jūrų laivyno uniformomis ir 
dar vienas tamsiai žaliu švarku. 

- Ypatingasis mano bičiulis, - nusišypsojo Džokasta, paten- 
kinta mano apibūdinimu. - Ponas Farkardas Kembelas. Eikš, 
sūnėne, norėčiau tave su juo supažindinti. 

Iš arti Kembelas pasirodė esąs kokių šešiasdešimties metų, 
vidutinio ūgio, bet jo oda buvo šiurkšti ir diržinga, kaip kai kurių 
panašaus amžiaus škotų. O tokia ji buvo nuo įdegio saulėje. Tarsi 
odinis skydas, galintis atšipinti aštriausią geležtę. 

Kembelas maloniai pasisveikino su Džokasta, pagarbiai link- 
telėjo man, palankiai sprigtelėjo Ijanui į kaktą, paskui skvarbias 
pilkas akis įsmeigė į Džeimį. 

— Man labai malonu matyti jus čia, pone Freizeri, - tarė duo- 
damas ranką. - Iš tikrųjų labai malonu. Vos teta sužinojo apie 
jūsų ketinimus apsilankyti „Tekančiojoje upėje, daug apie jus 
prisiklausiau. 

Jis nuoširdžiai džiaugėsi susipažinęs su Džeimiu, ir man tai 
atrodė keista. Ir ne todėl, kad daugelis žmonių džiaugdavosi 
susitikę su Džeimiu - jis buvo gana malonus, simpatiškas; taip 
perdėtai Kembelui sveikinantis, buvo justi, kad jam palengvėjo, 
o tai neatrodė būdinga žmogui, kuris iš pažiūros atrodė santūrus 
ir nekalbus. 

Jei Džeimis ir pastebėjo ką nors keista, sumišimą paslėpė po 
mandagumo kauke. 

— Esu pamalonintas, kad radot man valandėlę, pone Kembe- 
lai. - Jis maloniai nusišypsojo ir linktelėjo karinio jūrų laivyno 
pareigūnams. - Ponai, džiaugiuosi galėdamas susipažinti su jumis. 

Po tokios įžangos jam prisistatė tuklus, paniuręs leitenantas 
Volfas ir du jaunesnieji leitenantai, kurie, atsainiai nusilenkę, ne- 
bekreipė į mudvi su Džokasta jokio dėmesio ir tučtuojau įsitrau- 
kė į kalbas apie lentų ilgį ir galonus. 

Džeimis pakėlė man antakį ir vos linktelėjo į Džokastą, ne- 
byliai prašydamas, kad vesčiausi tetą šalin, kol tvarkomi verslo 
reikalai. 

Bet Džokasta nė neketino trauktis. 

— Tu eik, mieloji, - paragino mane. - Džošas tau viską apro- 
dys. O aš palauksiu pavėsyje, kol džentelmenai aptars reikalus; 
čia man, deja, kiek per karšta. 

Vyrai susėdo pasišnekėti apie verslą pašiūrėje atviru priekiu, 
joje stovėjo paprastas stalas ir daugybė kėdžių; tikriausiai ten 
valgydavo vergai, dėl oro gurkšnio pakenčiantys net mašalus. 
Kita pašiūrė atstojo sandėlį, o trečia buvo uždara ir tikriausiai 
skirta miegoti. 

Už pašiūrių, arčiau proskynos vidurio, liepsnojo du ar trys lau- 
žai, virš jų įsaulyje garavo milžiniški katilai, pakabinti ant trikojų. 

— Jie verda terpentiną, kol iš jo pasidaro degutas, - paaiškino 
Džošas, vesdamas arčiau prie vieno iš katilų. - Dalis terpentino 

supilama į statines, - jis linktelėjo į pašiūres, prie kurių stovėjo 
vežimas, aukštai prikrautas statinių, - o kita dalis paverčiama 
degutu. Džentelmenai iš karinio jūrų laivyno pasakys, kiek jiems 
jo reikia. 

Ant aukštos išklibusios kėdės tupėjo kokių septynerių aš- 
tuonerių metų berniukas ir ilga lazda maišė katilą. Šalia stovėjo 
aukštesnis jaunuolis su didžiuliu samčiu, nuo katilo viršaus jis 
nugraibydavo lengvesnį išgryninto terpentino sluoksnį ir supil- 
davo į statinę, stovinčią šone. 

Man į juos žiūrint, iš miško išlindo vergas, vedinas mulu, ir 
patraukė prie katilo. Jam padėti priėjo kitas vyras, ir abu, kartu 
nukėlę nuo mulo sunkias statines, po vieną išpylė į katilą, baisiai 
šnypščiant aitriems gelsviems pušų sakams. 

— Truputį atsitraukit, ponia, - įspėjo Džošas, imdamas man 
už rankos ir tempdamas nuo laužo. - Ta košė taškosi, net gali 
užsiliepsnoti, o jūs gi nenorit sudegti. 

Pamačiusi sužalotą vyrą miške, sudegti neturėjau nė men- 
kiausio noro. Žengusi atatupsta, atsigręžiau į pašiūres. Vienoje jų 
Džeimis, ponas Kembelas ir karininkai sėdėjo ant kėdžių aplink 
stalą, gurkšnodami kažką iš butelio ir baksnodami į šūsnį popie- 
rių, paskleistų ant stalo. 

Prisispaudusi prie pašiūrės sienos stovėjo Džokasta Kame- 
ron, bet vyrai jos nematė. Ji nebeapsimetinėjo, kad yra išvargusi, 
ir dėl viso pikto klausėsi, kas šnekama. 

Džošas, išvydęs nuostabą mano veide, pasisuko, norėdamas 
pamatyti, į ką taip žiūriu. 

— Ponia Džo nepakenčia, jei negali vadovauti tvarkant rei- 
kalus, - apgailestaudamas sumurmėjo jis. - Pats negirdėjau, bet 
Faedra sakė, kad šeimininkė labai pyksta, kai negali su kuo nors 
susitvarkyti, baisiai šaukia ir piktai trypia kojomis. 

— Turėtų būti nepaprastas reginys, - burbtelėjau. - Bet su kuo 
ji neįstengia susitvarkyti? 

Iš visko buvo matyti, kad Džokasta Kameron tvirtai laiko 
savo rankose namą, laukus ir žmones, nors ir neregė. 

Dabar nustebo Džošas. 

— Ak, su tuo sumautu kariniu jūrų laivynu. Ar ji nesakė, ko- 
dėl čia atkakom? 

Man nespėjus smalsiai paklausti, kodėl šiandien ar kurią kitą 
dieną Džokasta Kameron turėtų veržtis vadovauti britų kariniam 
jūrų laivynui, mus pertraukė pavojaus ir nerimo riksmas, atskli- 
dęs iš tolimosios proskynos pusės. Atsigręžiau pažiūrėti, ir ma- 
nęs vos nesutrypė keli pusnuogiai vyrai, paniškai skuodžiantys 
prie pašiūrių. 

Tolimajame proskynos pakrašty virš žemės kūpsojo keistas 
kauburys; jis jau buvo kritęs man į akį, bet neturėjau progos pa- 
klausti, kas ten. Proskynos paviršių daugiausia dengė žemės, o ant 
kauburio augo žolė, bet keistai nevienodai. Dalis žolės buvo žalia, 
dalis pageltusi, o kai kur stačiakampiai jos lopai visiškai nurudę. 

Vos sumojau, kad kauburys apdėtas pjaustyta velėna, kupstas 
išlėkė į orą. Neišgirdau jokio sprogimo, tik kažkas dusliai pokš- 
telėjo, tarsi būtų galingai nusičiaudėjęs, ir palei mano skruostą 
prašvilpė nestiprus smūgio šuoras. 

Nors nebuvo panašu į sprogimą, jis vis dėlto driokstelėjo. Ve- 
lėnos gabalai ir apdegusios medienos nuolaužos pažiro po visą 
proskyną. Skardėjo riksmai, Džeimis su pašnekovais kaipmat iš- 
lėkė iš pašiūrės lyg pulkas išgąsdintų fazanų. 

— Ar tu nesužeista, Sasenach? - jis sunerimęs stvėrė man už 
rankos. 

— Ne, aš sveika, - suglumusi atsakiau. - Po galais, kas čia 
atsitiko? 

— O kad žinočiau, - trumpai tarė jis, dairydamasis po pros- 
kyną. - Kur Ijanas? 

— Nežinau. Gal manai, kad jis prikišo prie šito nagus? - Nuo 
krūtinės nusibraukiau kelias prilipusias anglies kruopeles. Mano 
iškirptę puošė juodi dryžiai. 

Nusekiau paskui Džeimį prie būrelio vergų, balbatuojančių 
painiu geilų, anglų ir įvairių afrikietiškų tarmių mišiniu. 

Pamatėm Ijaną su vienu karinio jūrų laivyno jaunesniuoju 
leitenantu. Jie smalsiai spoksojo į pajuodusią duobę, žiojinčią 
toje vietoje, kur ką tik pūpsojo kauburys. 

— Suprantu, tai nutinka dažnai, - mums priėjus kalbėjo jau- 
nesnysis leitenantas. - Nors pats nesu nė karto matęs, sprogimas 
buvo stiprus. 

- Kas nutinka dažnai? - paklausiau, įdėmiai žvalgydamasi 
iš už Ijano. 

Duobė buvo pilna kryžmai sukritusių juodų pušinių rąstga- 
lių, bet kaip sumestų sprogimo jėgos. Kauburio danga vis dar 
riogsojo iškilusi virš duobės tarsi plutos apvadas. 

— Sprogsta degutas, - paaiškino jaunesnysis leitenantas, at- 
sigręždamas į mane. Jis buvo žemas, rausvaskruostis, maždaug 
Ijano bendraamžis. - Suprantat, ponia, po didžiuliu deguto kati- 
lu užkuriamas medžio anglių laužas. Katilas apkasamas žemėmis 
ir apdedamas pjaustyta velėna, kad neblėstų karštis, pro plyšius 
oro patenka užtektinai, todėl ugnis neužgęsta. Degutas verda ir 
per išskobtą rąstą teka į statinę. Matot? 

Jis parodė. Virš išnešiotos į šipulius statinės kabojo perskilęs 
rąstas, iš jo lėtai lašėjo lipnus juodas skystis. Oras buvo pritvin- 
kęs degančios medienos ir tiršto deguto dvoko, tad stengiausi 
kvėpuoti tik pro burną. 

— Bet oro srautą sunku reguliuoti, - toliau aiškino jaunesny- 
sis leitenantas, kiek didžiuodamasis savo žiniomis. - Jei patenka 
per mažai oro, ugnis užgęsta, jeigu jo plūsteli per daug, ji taip įsi- 
liepsnoja, kad nebeįmanoma suvaldyti. Užsiliepsnoja net deguto 
garai, ir laužo apdangalas sprogsta. Pažvelkit, ponia. 

Jis reikšmingai mostelėjo į arčiausiai augantį medį, jo kamie- 
ną it koks pūkuotas geltonas grybas buvo apsivijęs velėnos gaba- 
las, nublokštas galingos sprogimo jėgos. 

— Labai svarbu gerai mokėti ugnį reguliuoti. - Jaunuolis pa- 
sistiebė ant pirštų galų, smalsiai dairydamasis. - Kur vergas, pri- 

Jis liko gyvas. Mums šnekantis įdėmiai apžvelgiau minią, ar 
nėra sužeistųjų, bet šįsyk, regis, visi liko sveiki. 

— Teta! - sušuko Džeimis, ūmai prisiminęs Džokastą. 

Jis pasisuko, ketindamas skuosti prie pašiūrių, bet paskui 
sustojo ir lengviau atsikvėpė. Ji pastėrusi stovėjo šalia pašiūrės, 
žalia jos suknelė švietė iš tolo. 

Kai pribėgom prie jos, supratau, kad ji pastėrusi iš įtūžio. Po 
sprogimo kilus sąmyšiui, visi ją pamiršo, o ji negalėjo pakrutėti 
iš vietos, nes buvo akla, todėl tik bejėgė stovėjo, girdėdama bruz- 
desį, bet negalėdama nieko padaryti. 

Prisiminiau, ką Džošas sakė apie Džokastos būdą, bet ji buvo 
tikra dama, todėl visiems matant netrypė kojomis ir garsiai nesi- 
plūdo, kad ir kaip niršo. Džošas Aberdino tarme nuolankiai ne- 
užsičiaupdamas atsiprašinėjo, kad nebuvo šalia jos ir jai nepadė- 
jo, bet ji tik atsainiai numojo ranka su stačiokišku nekantrumu. 

— Užsikimšk, vaikine; pasielgei kaip liepiamas. - Ji neramiai 
sukiojo galvą į šalis, tarsi stengtųsi ką nors įžiūrėti per akių raištį. 

— Farkardai, kur tu? 

Ponas Kembelas priėjo prie jos ir, prakišęs jos ranką pro sa- 
vąją, greitai ją paplekšnojo. 

— Žala nedidelė, mieloji ponia, - nuramino ją. - Niekas ne- 
sužeistas, sugadinta tik viena statinė deguto. 

— Puiku, - pasakė ji, aukšta jos figūra kiek atsipalaidavo. - 
Bet kur Bernsas? Negirdžiu jo balso. 

— Prižiūrėtojas? - Leitenantas Volfas didžiule linine nosine 
nusišluostė nuo prakaituoto veido suodžius. - Ir aš stebiuosi, kur 
jis dingo. Šį rytą mūsų niekas čia nepasitiko. Gerai, kad netrukus 
pasirodė ponas Kembelas. 

Farkardas Kembelas tyliai krenkštelėjo, prieštaraudamas dėl 
tokių savo nuopelnų. 

— Gal Bernsas lentpjūvėje? - pasvarstė jis. - Vienas vergų 
man sakė, kad kažkas nutiko pjūklo geležtei. Jis, be abejonės, 
tuo ir rūpinasi. 

Volfas pasipūtė, tarsi manytų, kad sugedusi pjūklo geležtė yra 
netikęs pasiteisinimas dėl to, kad jis nebuvo deramai sutiktas. 
Kietai sučiauptos Džokastos lūpos rodė, kad ji galvoja taip pat. 

Džeimis sukosėjo, ištiesė ranką ir iš mano plaukų išėmė žolės 
kuokštelį. 

— Aš įsitikinęs, kad mačiau pilną krepšį priešpiečių, ar ne, 
teta? Gal pasiūlytumėt leitenantui kuo nors atsigaivinti, kol kai 
ką čia sutvarkysiu? 

Puikus pasiūlymas. Džokastos lūpos kiek atsileido, o Volfas, 
paminėjus priešpiečius, tučtuojau pralinksmėjo. 

- Iš tikrųjų, sūnėne. - Džokasta išsitiesė, jos gebėjimas va- 
dovauti atgijo. Ji linktelėjo Volfo balso pusėn. - Leitenante, gal 
malonėtumėt eiti su manim? 

Per priešpiečius sužinojau, kad leitenantas lankosi terpentino 
varykloje kartą per ketvirtį - kas tris mėnesius. Per tokį vizitą 
pasirašoma pirkimo ir tam tikrų karinio jūrų laivyno atsargų 
pristatymo sutartis. Leitenanto pareiga būdavo sudaryti ir per- 
žiūrėti sutartis su plantacijų savininkais nuo Kros Kriko iki Vir- 
džinijos sienos, ir leitenantas Volfas aiškiai parodydavo, kuriai 
kolonijos teritorijai jis teikia pirmenybę. 

- Vienoje srityje turiu pripažinti škotų pranašumą, - gana 
pompastiškai pareiškė leitenantas ir greitai mauktelėjo iš jau tre- 
čio stiklo viskio. - Jiems niekas neprilygsta šio gėrimo gamyboje. 

Farkardas Kembelas, patenkintas gurkšnojantis iš savo ala- 
vinio puodelio, abejingai šyptelėjo ir toliau nepratarė nė žodžio. 
Džokasta sėdėjo šalia jo ant išklibusio suolelio. Jos pirštai lengvai 
gulėjo ant jo rankos, jautrūs kaip seismografas, stengdamiesi pa- 
justi slaptas užuominas. 

Volfui nepasisekė užgniaužti raugulio, jis per vėlai nukreipė 
į mane savo žavesį, bent taip, regis, vaizdavosi. 

— Daugeliu kitų požiūrių, - kalbėjo jis, sąmokslininkiškai pa- 
linkęs prie manęs, - jie tinginių ir užsispyrėlių padermė, o šios 
jų savybės užkerta jiems kelią... 

Jauniausias iš jaunesniųjų leitenantų, nuraudęs iš sumišimo, 
pavertė dubenį su obuoliais, šitaip sukliudydamas leitenantui baig- 
ti mintį, deja, to nepakako, kad šio mintys pasisuktų kita linkme. 

Nosinės krašteliu leitenantas Volfas braukė prakaitą, srūvantį 
iš po peruko, ir spitrijo į mane krauju pasruvusiomis akimis. 

— Kaip suprantu, jūs ne škotė, ponia? Jūsų balsas labai me- 
lodingas, gerai išlavintas. Ir, skirtingai nei jūsų bendrų, kalboje 
negirdėti nė mažiausios laukiniškos tarsenos gaidelės. 

— Ak... ačiū, - sumurmėjau svarstydama, kas gi iškrėtė tokį 
nenuovokaus administravimo pokštą, pasiųsdamas leitenantą 
vadovauti karinio jūrų laivyno verslo reikalams Keip Firo upės 
slėnyje, kur susitelkę turbūt daugiausia Naujojo Pasaulio škotų 
kalniečių. Ėmiau suvokti, ką turėjo galvoj Džošas sakydamas: 
„Ak, tas sumautas karinis jūrų laivynas!“ 

Džokastos šypsena buvo lyg prisiūta. Ponas Kembelas, sėdin- 
tis šalia jos, vos kilstelėjo man žilą antakį ir atrodė rūstus. Lei- 
tenantui širdies čia niekas nebadė peiliu vaisiams - bent iki tol 
nebadys, kol nebus pasirašyta prekių paraiška, todėl pasielgiau 
taip, kaip maniau būsiant geriausia: paėmiau butelį su viskiu ir 
sklidinai pripyliau leitenanto stiklą. 

— Juk jis nepaprastai geras? Gal dar lašelį, leitenante? 

Gėrimas išties buvo geras, švelnus ir šildantis. Ir labai bran- 
gus. Atsigręžiau į jauniausią leitenantą, šiltai jam nusišypsojau ir 
leidau leitenantui Volfui prisikasti iki butelio dugno. 

Pokalbis klostėsi ne itin sklandžiai, su pertrūkiais, tačiau be 
nutikimų, nors jaunesnieji leitenantai budriai žiūrėjo, kaip ki- 
tapus stalo vis labiau kaušta jų viršininkas. Nieko stebėtino: jie 
įpareigoti užsodinti leitenantą ant žirgo ir parlydėti į Kros Kriką 
sveiką gyvą. Man ėmė aiškėti, kodėl jie dviese. 

— Ponas Freizeris, regis, puikiai moka vadovauti, - burbtelėjo 
antrasis jaunesnysis leitenantas, linktelėdamas į šoną ir menkai 
stengdamasis atgaivinti prigesusį pokalbį. - Ar jums taip neat- 
rodo, sere? 

— Ak, be jokios abejonės. - Volfą domino tik jo puodelio 
dugnas, bet vaikinas sakė tiesą. 

Kol valgėm priešpiečius, Džeimiui pavyko atkurti tvarką 
proskynoje, pastatyti deguto katilus, sugrąžinti į darbą sakų 
rinkėjus ir surinkti sprogimo nuolaužas. Ijanas jam padėjo. 
Vienmarškinis, mūvėdamas tik bridžiais, dabar Džeimis triūsė 
tolimajame proskynos krašte, padėdamas į deguto duobę krau- 
ti apdegusius rąstus. Šiek tiek jam pavydėjau; rodės, tas darbas 
buvo kur kas malonesnis, nei smaksoti su leitenantu Volfu prie 
priešpiečių stalo. 

- Taip, jis puikiai tvarkosi. - Žvitrios Farkardo Kembelo akys 
nukrypo į proskyną, tada vėl susmigo į stalą. 

Jis įvertino leitenanto būklę ir spustelėjo Džokastai ranką. 
Nepasukdama galvos, ji ėmė šnekėtis su Džošu, tyliai lūkuriuo- 
jančiu kampe. 

— Gal įdėtum antrą butelį į leitenanto balnakrepšį, berniok? 
Nenorėčiau, kad viskis pražūtų. - Džokasta apdovanojo leite- 
nantą žavia šypsena, jį įtikinusia, juolab kad nematė jos akių. 

Ponas Kembelas atsikrenkštė. 

- Netrukus mus paliksit, sere, todėl gal galėtume sutvarkyti 
tą paraišką? 

Volfas mažumėlę lyg ir nustebo išgirdęs, kad jau turėtų 
išvykti, bet jaunesnieji leitenantai skubiai pašoko ant kojų ir 
ėmė dėlioti popierius ir raustis balnakrepšiuose. Vienas ištrau- 
kė kelioninę rašalinę ir padėjo prieš leitenantą; ponas Kembe- 
las išsiėmė iš švarko sulankstytą popieriaus lapą ir išskleidė jį 
pasirašyti. 

Volfas susiraukęs pažvelgė į dokumentą ir susvirduliavo. 

— Štai, sere, - sumurmėjo vyresnis jaunesnysis leitenantas, 
suglebusiam viršininkui į ranką sprausdamas plunksną ir rody- 
damas popierių. 

Volfas paėmė stiklą, atlošė galvą ir išsiurbė paskutinius lašus. 
Padėrusiomis akimis trinktelėjo jį ant stalo ir išsiblaškęs nusi- 
šypsojo. Jauniausias jaunesnysis leitenantas užsimerkė, susitaikęs 
su padėtimi. 

— Ir kodėl gi ne? - nerūpestingai suvogravo leitenantas ir 
įmerkė plunksną į rašalą. 

— Ar nenorėsi tuojau pat nusiprausti ir persirengti, sūnė- 
ne? - Džokastos šnervės kiek išsiplėtė. - Baisiai smirdi degutu 
tr anglimis. 

Gerai, kad teta jo nemato, dingtelėjo man. Džeimis dvokė, 
atrodė dar šiurpiau: rankos juodos, nauji marškiniai virtę pur- 
vinais skutais, o veidas toks suodinas, lyg būtų valęs kaminus. 

Nepaišinos kūno vietos buvo raudonos. Kaitinant vidurdienio 
saulei jis triūsė be skrybėlės, todėl jo viršunosė buvo omaro spal- 
vos. Nors kažin ar ji paraudo vien nuo saulės. 

— Nusiprausiu vėliau, - tarė jis. - Pirmiausia noriu žinoti, ką 
reiškia maža jūsų apgaulė. - Jis įbedė į poną Kembelą tamsiai 
mėlynas akis. - Aš nuviliojamas į mišką neva pauostyti terpen- 
tino, ir dar nespėjęs susivokti, kur atsidūriau, jau sėdžiu su britų 
karinio jūrų laivyno pareigūnu veblendamas „taip“ ir „ne“, kai 
aptarinėjami reikalai, apie kuriuos nieko nenutuokiu, o štai anas 
žmogelis spardė po stalu man į blauzdas lyg dresuota beždžionė! 

Džokasta nusišypsojo. 

Kembelas atsiduso. Nors diena buvo kupina įtampos, ant 
švaraus, tvarkingo jo švarko nebuvo nė dulkelės, o senamadiškas 
perukas kuo tiesiausiai gulėjo ant galvos. 

— Labai atsiprašau, pone Freizeri, jums tai tikriausiai pasirodė 
kaip baisus piktnaudžiavimas jūsų geranoriškumu. Buvo itin sun- 
ku numatyti, kad jūs atvyksite, nebuvo kada pabendrauti. Iki va- 
kar vakaro buvau Eivisbore, o kai gavau žinią, kad atkeliaujate, jau 
buvo per vėlu atjoti čia ir jums paaiškinti susiklosčiusią padėtį. 

— Tikrai? Suprantu, kad kol kas turim šiek tiek laiko, todėl 
prašau tai padaryti dabar, - pasakė Džeimis caktelėdamas, kai 
dantys nukando žodį „dabar. 

— Gal iš pradžių prisėstum, sūnėne? - įsiterpė Džokasta, 
grakščiai mostelėjusi ranka. - Paaiškinti mažumėlę užtruks, o 
diena juk buvo varginanti? 

Lyg iš niekur išdygo Ulisas, ant rankos užsimetęs lininę pa- 
klodę, jis plačiu mostu išskleidė ją ant krėslo ir parodė Džeimiui, 
kad šis atsisėstų. 

Džeimis prisimerkęs įdėmiai žiūrėjo į vyresnįjį liokajų, bet 
diena iš tikrųjų buvo sunki; ant jo delnų tarp suodžių pūpso- 
jo pūslės, ant murzino veido ir kaklo ryškėjo prakaito upeliukų 
dryžiai. Jis lėtai atsisėdo į pasiūlytą krėslą ir leido jam į plaštaką 
įsprausti sidabrinę taurę. 

Tarsi stebuklingąja lazdele mostelėjus, panaši taurė atsidū- 
rė ir mano rankoje, nusišypsojau dėkodama vyresniajam lioka- 

jui. Netampiau rąstų, bet ir mane nualino ilgas jojimas karštyje. 
Siurbtelėjau didelį, malonų gurkšnį gardaus, aitraus sidro, jis kir- 
po liežuvį ir išsyk numalšino troškulį. 

Džeimis godžiai gurkštelėjo gėrimo ir truputį aprimo. 

— Na ir ką pasakysit, pone Kembelai? 

- Reikalas susijęs su kariniu jūrų laivynu, - ėmė aiškinti 
Kembelas, ir Džokasta suprunkštė. 

- Tikriau, su leitenantu Volfu, - pataisė ji. 

- Šnekant apie tavo tikslus tai tas pat, Džo, ir tu puikiai tą 
žinai, - griežtokai tarė ponas Kembelas ir vėl atsisuko į Džeimį, 
ketindamas viską paaiškinti. 

Kaip mums ir pasakojo Džokasta, „Tekančioji upė“ daugiau- 
sia uždirbdavo parduodama medieną ir terpentino produktus, 
o stambiausias ir pelningiausias pirkėjas buvo britų karinis jūrų 
laivynas. 

— Deja, karinis jūrų laivynas nebe toks kaip anksčiau, - ap- 
gailestaudamas papurtė galvą ponas Kembelas. - Per karą su 
prancūzais vos ne vos išgalėdavom aprūpinti laivyną, todėl visi 
žmonės, turintys lentpjūves, tikrai neskurdo. Bet pastarieji de- 
šimt metų buvo taikūs, ir laivai palikti supūti. Per penkerius me- 
tus admiralitetas nenuleido į vandenį nė vieno naujo laivo. - Jis 
atsiduso dėl tokių nepelningų ekonomikai taikos padarinių. 

Kariniam jūrų laivynui vis dar reikėjo deguto, terpentino ir 
rangautų. Laivai, nors ir kiauri, turėjo plaukioti, taigi deguto rei- 
kėjo visada. Bet rinka smarkiai susiaurėjo, ir karinis jūrų laivy- 
nas dabar galėjo rinktis žemvaldžius, su kuriais jiems tiko turėti 
verslo reikalų. 

Kariniam jūrų laivynui svarbiausia buvo patikimas žemvaldys, 
o geidžiamos sutartys buvo atnaujinamos kas ketvirtį. Jas tikrin- 
davo ir joms pritardavo aukštesnysis karinio jūrų laivyno karinin- 
kas, šiuo atveju, Volfas. Derėtis visada būdavo sunku, bet Hektoras 
Kameronas iki pat mirties mitriai apvyniodavo Volfą apie pirštą. 

- Hektoras gerdavo su juo, - be užuolankų paaiškino Džo- 
kasta. - O leitenantui susiruošus į kelią, jo balnakrepšyje atsidur- 
davo butelis ir dar šiek tiek. 

Taigi Hektoro Kamerono mirtis labai pakenkė dvaro verslui. 

— Ir ne tik todėl, kad turim mažiau pinigų kyšiams, - pridūrė 
Kembelas, šnairuodamas į Džokastą, ir manieringai atsikrenkštė. 

Paaiškėjo, kad, mirus vyrui, leitenantas Volfas atvyko asme- 
niškai pareikšti našlei Kameron užuojautos. Su visa uniforma, 
lydimas jaunesniųjų leitenantų. O kitą dieną vėl pasirodė, bet 
vienas, ir pasisiūlė ją vesti. 

Džeimis rydamas gėrimą užspringo. 

— Deja, tą vyrą dominau ne aš, - tai išgirdusi griežtai tarė 
Džokasta. - Jam rūpėjo mano žemės. 

Džeimis pasielgė išmintingai, nusprendęs nereikšti nuomo- 
nės, tik žvelgė į tetą pagautas smalsumo. 

Žinodama visas tas aplinkybes, pamaniau, kad ji turbūt teisi: 
Volfui buvo svarbu įsigyti pelningą plantaciją, kurią būtų galima 
paversti dar pelningesne sudarant sutartis su kariniu jūrų laivy- 
nu, šio įtaka buvo garantuota. Bet ne mažesnė paskata buvo ir 
Džokasta Kameron. 

Nors neregė, ji buvo įspūdinga moteris. Tryško ne tik grožiu, 
skleidė ir geismingą gyvybingumą, veikiantį net tokį nuobodą ir 
stuobrį Farkardą Kembelą. 

— Turbūt todėl leitenanto elgesys per priešpiečius buvo toks 
užgaulus, įžeidžiantis, - susidomėjusi įsiterpiau. - Tikras praga- 
ras, kai niršta paniekinta moteris, bet tokia panieka nepatinka 
ir vyrams. 

Džokasta išsigandusi pasuko galvą į mane, - matyt, buvo pa- 
miršusi, kad aš čia, - o Farkardas Kembelas nusikvatojo. 

— Žinoma, kad jiems nepatinka, ponia Freizer, - patikino 
žybčiodamas akimis. - Mes - silpni, gležni padarai, tikri vargše- 
liai. Jūs rizikingai žaidžiate mūsų jausmais. 

Džokasta visai nemoteriškai suprunkštė. 

— Beje, jei prašnekome apie jausmus! - tarė. - Išskyrus tai, 
kas kliuksi butelyje, vyrai bejausmiai viskam. 

Džeimis smalsiai smaigstė Kembelą žvilgsniu. 

— Grįžkime prie jausmų, teta, - kiek suirzęs pasakė jis, - gal 
galiu pasiteirauti, o kokie jūsų bičiulio interesai? 

Ponas Kembelas įsmeigė į jį akis. 

— Namie manęs laukia žmona, sere, - sausai atkirto, - ir aš- 
tuoni vaikai, kurių vyriausias penkeriais metais vyresnis už jus. 
Hektorą Kameroną pažinojau daugiau nei trisdešimt metų ir 
kaip įmanydamas padėsiu jo žmonai tos draugystės - ir jo žmo- 
nos - labui. 

Džokasta uždėjo plaštaką jam ant rankos ir pagręžė galvą jo 
pusėn. Jei nebegalėjo sužavėti akimis, vis dar puikiai žinojo, kokį 
poveikį turi nuleistos blakstienos. 

- Farkardas man labai padėjo, Džeimi, - tarė, bet balse sus- 
kambo priekaišto gaidelė. - Mirus vargšui Hektorui, be jo pagal- 
bos nebūčiau susidorojusi. 

- Taigi taigi, - kiek skeptiškai pasakė Džeimis. - Žinau turįs 
jums būti toks pat dėkingas, kaip ir mano teta. Bet vis dar mažu- 
mėlę svarstau, koks vaidmuo šioje istorijoje tenka man. 

Kembelas kukliai sukosėjo ir ėmė pasakoti. 

Džokasta atsikratė leitenanto suvaidindama alpulį, neva sle- 
giama netekties dėl vyro įtampos, ji buvo nunešta į miegamąjį 
ir jame lindėjusi tol, kol leitenantas baigė reikalus Kros Krike ir 
iškeliavo į Vilmingtoną. 

— Tada sutartis tvarkė Bernsas ir jas gerokai sujaukė, - įsiter- 
pė Džokasta. 

- Ak, ponas Bernsas, tas pradingėlis prižiūrėtojas. Ir kur jis 
buvo šį rytą? 

Atėjo tarnaitė, nešina dubeniu su šiltu kvapiuoju vandeniu ir 
rankšluosčiu. Nieko neklausinėdama, ji atsiklaupė prie Džeimio 
krėslo, paėmė jo ranką ir ėmė švelniai nuo jos plauti suodžius. 
Džeimis kiek nustebo, sulaukęs tokio dėmesio, bet buvo perdėm 
įsitraukęs į pokalbį, todėl nepavarė jos šalin. 

Kembelo lūpomis nuvinguriavo kreivoka šypsena. 

- Ponas Bernsas - šiaip geras prižiūrėtojas, deja, turi tokią 
pat nedidelę silpnybę, kaip ir leitenantas. Pirmiausia ir pasiun- 
čiau jo į lentpjūvę, bet grįžęs vergas pasakė, kad Bernsas tyso 
be sąmonės savo kambaryje, trenkia alkoholiu ir jo neįmanoma 
prikelti. 

Džokasta vėl nemoteriškai prunkštelėjo, Kembelas švelniai 
dirstelėjo į ją, paskui atsisuko į Džeimį. 

— Jūsų teta puikiai geba dorotis su dvaro verslo reikalais, o 
Ulisas padeda jai tvarkyti dokumentus. Bet, kaip patys matot, - 
jis delikačiai mostelėjo į dubenį su vandeniu, dabar panėšėjantį 
į dubenį, pilną rašalo, - dvaro priežiūrai reikia ir fizinės jėgos. 

— Tą man ir išdėstė leitenantas Volfas, - tarė Džokasta ir tai 
prisiminusi suspaudė lūpas. - Jis įspėjo mane nepuoselėti vilčių, 
kad moteris gebės išlaikyti dvarą viena, juolab neregė. Pasak jo, 
man nevalia kliautis Bernsu, nes negaliu lankytis miške ir lent- 
pjūvėje ir prižiūrėti, ką veikia vyrai. O galbūt nieko neveikia. — 
Nuo tos minties ji kietai sučiaupė burną. 

— Bet tai tikra tiesa, - liūdnai palingavo galva Kembelas. - 
Turim patarlę: „Laimė, kai yra subrendęs sūnus, galintis būti 
dvaro valdytoju.“ Nes tvarkant reikalus, susijusius su pinigais 
arba vergais, gali kliautis tik giminaičiais. 

Giliai įkvėpiau ir dirstelėjau į Džeimį, o šis linktelėjo. Galų 
gale priartėjom prie esmės. 

— Todėl, - pasakiau, - čia ir praverstų Džeimis? Ar aš teisi? 

Džokasta jau buvo pavedusi Kembelui derėtis su leitenan- 
tu Volfu per jo apsilankymą, tikėdamasi, kad Kembelas neleis 
Bernsui iškrėsti kvailystės sudarant sutartį. Bet, mums atkeliavus 
pačiu laiku, Džokastai šovė į galvą geresnis planas. 

— Pasiunčiau žinią Farkardui, kad praneštų leitenantui, jog 
atvyko mano sūnėnas perimti „Tekančiosios upės“ valdymo. Tai 
privers jį elgtis apdairiai, - paaiškino Džokasta. - Jis nedrįs ma- 
nęs spausti, kai šalia giminaitis, kuriam tai svarbu. 

— Aišku. - Džeimis pralinksmėjo prieš savo valią. - Taigi lei- 
tenantas niršta, nes pasirodydamas sukliudžiau jam čia puikiai 
įsitaisyti. Nesistebiu, tam vyrui labai nepatikau. Iš to, ką jis kal- 
bėjo, supratau jį apskritai bjaurintis škotais. 

— Įsivaizduoju, dabar škotai iš tikrųjų jam šlykštūs, - tarė 
Kembelas, servetėle atsargiai šluostydamasis lūpas. 

Džokasta apgraibomis ištiesė ranką per stalą, ir Džeimis ne- 
sąmoningai uždėjo ant jos plaštaką. 

— Ar atleisi man, sūnėne? - paklausė ji. Jusdama sūnėno 
ranką, Džokasta pažvelgė į jo veidą. Regėdamas tokias gražias 
maldaujančias mėlynas akis, nė nenutuoktum, kad ji akla. - Iki 
tavo atvykimo juk ničnieko nežinojau apie tavo būdą. Nenorėjau 
rizikuoti, juk galėjai atsisakyti veltis į tą apgavystę, jei iš pradžių 
būčiau viską tau atskleidusi. Pasakyk, kad negrieži ant manęs 
danties, Džeimi, bent dėl mielosios Elenos. 

Džeimis švelniai suspaudė jai ranką ramindamas, kad nejau- 
čia jokio pykčio. Kad tikrai džiaugiasi laiku atvykęs padėti ir teta 
gali juo kliautis, kai tik reikės pagalbos. 

Ponas Kembelas džiugiai nusišypsojo ir paskambino varpe- 
liu. Ulisas atnešė ypatingojo viskio ir padėklą su krištolinėmis 
taurėmis, lėkšte užkandžių, ir mes išgėrėm už tai, kad mums pa- 
vyko apmauti britų karinį jūrų laivyną. 

Bet, žvelgdama į tą dailių bruožų, labai gyvastingą neregės 
veidą, negalėjau užmiršti, kaip kitados Džeimis trumpai apibū- 
dino išskirtinius savo šeimos charakterio bruožus. „Freizeriai 
užsispyrę kaip uolos, - tada sakė jis. - O Makenziai žavūs it vie- 
versiai laukuose, bet gudrūs lyg lapės. 


L 

- Ir kurgi buvai? - paklausė Džeimis, įdėmiai nuo galvos iki 
kojų nužvelgdamas Fergiusą. - Maniau, neturi pinigų tam, kuo, 
regis, užsiiminėjai. 

Fergiusas susiglostė susivėlusius plaukus ir atsisėdo, buvo 
akivaizdu, kad jo orumas įžeistas. 

— Mieste susipažinau su pora prancūzų, prekiaujančių kai- 
liais. Jie tik truputį graibėsi angliškai, o aš kalbu laisvai, tai kaip 
galėjau jiems nepadėti sudaryti sandorių. O paskui jie pakvietė 
mane kukliai pavakarieniauti smuklėje... 

Jis prancūziška maniera pakėlė petį, tarsi tai būtų visai nesvar- 
bu, ir ėmėsi neatidėliotinų reikalų iš marškinių kažką traukdamas. 

— Jis atėjo į Kros Kriką, - padavė paketą Džeimiui. — Pašti- 
ninkas paprašė parnešti tau. 

Paketas buvo storas, antspaudas sulaužytas, bet atrodė gerė- 

liau už Fergiusą. Kai Džeimis jį pamatė, jo veidas nušvito, nors 
atplėšė kiek nerimaudamas. Iš paketo iškrito trys laiškai: ant vie- 
no jų atpažinau jo sesers rašyseną, o kitus du siuntė kažkas kitas. 
sprogmenys, ir švelniai padėjo ant stalo prie dubens su vaisiais. 

— Pradėsiu nuo Ijano laiško, - tarė jis ir šypsodamasis čiupo 
antrą laišką. - Kažin ar norėčiau skaityti Dženės, rankoje netu- 
rėdamas stiklo viskio. 

Sidabriniu peiliu vaisiams jis atplėšė antspaudą, išlankstė 
lapą ir greitai permetė pirmą puslapį. 

— Įdomu, ar... - Jis nutilo ir ėmė skaityti. 

Smalsaudama pakilau, užėjau už jo kėdės ir pažvelgiau jam 
per petį. Ijanas Murėjus rašė aiškiai, stambiomis raidėmis, todėl 
buvo lengva skaityti net ir iš toliau. 


Brangusis broli, 

čia viskas klostosi gerai, dėkoju Dievui, kad sėkmingai nusiga- 
vot į kolonijas. Šį laišką pasiunčiau tau per Džokastos Kameron 
malonę. Jei esi pas ją, Dženė prašo, kad perduotum jos tetai kuo 
geriausius linkėjimus. 

Iš laiško suprasi, kad vėl atgavai mano žmonos malonę; ji lio- 
vėsi šnekėjusi apie tave kaip apie velnią, ir nebegirdžiu dar nese- 
niai jos laidytų užuominų apie kastravimą, tad gali nusiraminti 
ir atsipalaiduoti. 

O dabar rimtai, jos širdis, kaip ir manoji, labai atlėgo sužino- 
jus, kad jaunėlis Ijanas sveikas ir saugus. Mudu nepaprastai dė- 
kingi, kad jį išvadavai. Nevarginsiu tavęs, vis kartodamas tą patį, 
nors, tiesą sakant, apie tai galėčiau parašyti romaną. 

Mes išgalim visus čia išmaitinti, nors kruša labai nuniokojo mie- 
žius, o kaime siaučia vidurių šiltinė, ši mėnesį ji pasiglemžė jau dvie- 
jų vaikų gyvybę ir paliko vargšus liūdinčius tėvus. Netekom Anės 
Freizer ir Alasderio Kirbio, tegu Dievas pasigaili šių nekaltų sielų. 

O štai ir linksmesnės naujienos: gavom Maiklo žinią iš Pary- 
žiaus. Jam ir toliau puikiai sekasi suktis vyno versle, be to, netru- 
kus jis ketina vesti. 

Džiaugiuosi galėdamas tau pranešti, kad gimė mano jauniau- 
sias anūkas Antonis Brajanas Montgomeris Lailas. Vis dar neat- 
sidžiaugiu šia naujiena, bet smulkmenas palieku Dženei, kuri dėl 
jo pametė protą, kaip ir mes visi, jis - mielas vaikelis. Jo tėvas Po- 
las - kareivis, todėl Megė ir mažylis Antonis gyvena čia, Lalibro- 
che. Šiuo metu Polas tarnauja Paryžiuje, kas vakarą meldžiamės, 
kad jis būtų paliktas tenai, kur palyginti ramu, ir nebūtų išsiųstas 
į kolonijas ar Kanados tyrus, kur tyko pavojai. 

Šią savaitę sulaukėm svečių: Saimono, lordo Lovato, ir jo bi- 
čiulių. Jis vėl kupinas jėgų, atvyko ieškoti naujokų Aukštumų pul- 
kui, kuriam vadovauja. Tikriausiai girdėjai apie juos kolonijose, 
kuriose, kiek suprantu, jie turi prastą vardą. Saimonas pasakoja 
didingas istorijas apie pulko narsą, kaip kovoja su indėnais ir ne- 
dorais prancūzais, bet abejoju, ar viskas yra tiesa. 


Džeimis šyptelėjo ir apvertė lapą. 


Savo pasakojimais jis gerokai sužavėjo ne tik Henrį ir Matą, 
bet ir mergaites. Žozefina („Kitės vyriausioji, - tarstelėjo man 
Džeimis) buvo taip įkvėpta, kad užpuolė vištidę, išvirto iš jos su 
pusbroliais. Visi buvo aplipę plunksnomis, vietoj karo dažų išsite- 
plioję žemėmis. 

Visiems įsigeidus žaisti laukinius, jaunasis Džeimis, Kitės vy- 
ras Džordis ir aš buvom išvaryti tarnybon neva į Aukštumų pul- 
ką ir turėjom iškęsti tomahauko (virtuvinių šaukštų ir samčių) 
smūgius ir kitus džiaugsmingus antpuolius, tad mėginom šauniai 
gintis palašais (malksnomis ir gluosnio šakelėmis). 

Pasipriešinau siūlymui padegti šiaudinį karvelidės stogą de- 
gančiomis strėlėmis, bet galiausiai buvau priverstas paklusti rei- 
kalavimui atiduoti savo skalpą. Džiaugiuosi, kad ištvėręs šią egze- 
kuciją atrodžiau geriau negu vištos. 


Toliau laiške buvo rašoma apie šeimos naujienas, bet daugiau 
užsimenama apie ūkio reikalus ir apie tai, kas vyksta apylinkė- 
se. Anot Ijano, emigracija jau „tapusi tikra epidemija“: kone visi 
Šoglio kaimo gyventojai nusprendė iškeliauti. 

Džeimis perskaitė laišką ir jį padėjo. Jis šypsojosi, akys buvo 
svajingos, tarsi regėtų vėsias Lalibrocho ūkanas ir akmenis, o ne 
mus supančias drėgnas, pilnas gyvasties džiungles. 

Antras laiškas taip pat buvo užrašytas Ijano ranka, bet po 
mėlynu vaško antspaudu brūkštelėta „Privatu“. 

- Įdomu, kas jame? - burbtelėjo Džeimis, laužydamas ants- 
paudą ir išlankstydamas laišką. Jis prasidėjo kreipiniu, bet aiškiai 
buvo ano, ilgesnio, laiško tęsinys. 


Dabar, broli, turiu į tave reikalą, kuris kelia man nemažą rū- 
pestį, todėl rašau atskirai, kad tą ilgesnį laišką duotum paskaityti 
Ijanui, neatskleisdamas to, ką rašau šiame. 

Aname laiške minėjai, kad įsodinsi Ijaną į laivą Čarlstone. Jei 
taip ir bus, mes, žinoma, jį sutiksim su didžiausiu džiaugsmu. Bet 
jeigu jis kartais dar neiškeliavo, norėtume, kad liktų su jumis, ne- 
bent judviem su Klere būtų nesmagu šitaip įsipareigoti. 


— Man nebūtų nesmagu, - sumurmėjo Džeimis, atplėšęs akis 
nuo laiško ir nukreipęs jas į langą. Jo šnervės truputį išsiplėtė. 
Ijanas ir Rolas ėjo imtynių ant žolės su dviem jaunais vergais, 
vartėsi kūliais kikenančiame galūnių, drabužių ir mataruojan- 
čios uodegos raizginyje. - Mmfm. - Nusisukęs nuo lango, jis 
skaitė toliau. 


Užsiminiau tau apie Saimoną Freizerį ir priežastį, ko jis čia 
atkeliavo. Jau kurį laiką mums kelia nerimą, kad renkami kariai 
į pulką, nors dažniausiai nemygama, be to, laimė, kad gyvenam 
atokiai ir iki mūsų sunku atsigauti. 

Lovatas visai lengvai įtikina vaikinus, kad eitų į karaliaus ka- 
riuomenę, juk čia jų nelaukia nieko gero. Vien skurdas ir vargas, 
jokios vilties, kad gyvenimas pagerės. Kodėl jie turėtų likti čia, kur 
nėra ko paveldėti, kur jiems uždrausta nešioti languotą skraistę 
ir ginklus? Kodėl neturėtų pasinaudoti proga pareikšti jau esą su- 
brendę, net jei dėl to jiems reikėtų nešioti skraistę ir kardą tarnau- 
jant vokiečių uzurpatoriui? 

Kartais manau, kad tai ir blogiausia: mes ne tik nuolat žu- 
domi ir patiriam neteisybę, praradę viltį išgyti ar kreiptis kur pa- 
galbos, bet ir tie jaunuoliai, mūsų viltis ir ateitis, bus išplukdyti, 
išnaudojami užkariautojo, o jų išdidumas bus nieko vertas. 


Džeimis, pakėlęs antakį, pažvelgė į mane. 

Čia tekstas nutrūko, viduryje lapo buvo pikta keverzonė, 
gausiai nutaškyta rašalo dėmėmis ir pribraižyta. Laiško tęsinio 
rašysena lapo apačioje vėl buvo santūri ir tvarkinga. 


Turiu labai atsiprašyti už tokį proveržį. Nenorėjau tiek daug 
pasakyti, bet kaip visada negalėjau atsispirti pagundai atverti tau 
savo širdies. Tokių dalykų Dženei nesakau, nors numanau, kad ji 
apie tai nutuokia. 

Taigi dabar apie reikalą. Darausi plepus. Jaunasis Džeimis ir 
Maiklas šiuo metu gyvena gerai, bent nebūgštaujam, kad katras iš 
jų susigundys kareivio duona. 

Bet to negaliu pasakyti apie Ijaną; pažįsti tą vaikį, jo polinkį 
į nuotykius, labai panašy į tavąjį. Čia jam nėra jokio tikro darbo, 
jo protas toli gražu neprilygsta mokslo žmogaus protui, neturi jis 
ir verslininko gyslelės. Kaip jis gyventų pasaulyje, kur būtų pri- 
verstas rinktis tarp skurdo ir kareivio dalios? Nes daugiau nėra 
ko pasiūlyti. 

Norėtume, kad jis liktų su jumis, jei tik sutiksit jį pagloboti. 
Naujajame Pasaulyje jis gal turės daugiau galimybių, nei rastų 
čia. Net jei susiklostytų kitaip, jo motina bent nematys sūnaus, 
išžygiuojančio iš namų su pulku. 

Negalėčiau jam rasti geresnio globėjo ar pavyzdžio, nei esi tu. 
Suprantu, prašau tavęs didžiulės paslaugos. Tačiau viliuosi, tokia 
padėtis nebus tau visai nenaudinga, drįstu manyti, ir malonumą 
patiri būdamas Ijano draugijoje. 


- Ne tik poetas, bet ir kupinas ironijos, - pasakė Džeimis, vėl 
Žvilgtelėjęs į vaikinukus, besivartaliojančius ant vejos. 

Tekstas dar kartą nutrūko, paskui vėl atsinaujino, šįsyk iš 
naujo pasmailinta plunksna. Žodžiai parašyti kruopščiai, išreiš- 
kiantys už jų slypinčią mintį. 


Lioviausi rašęs, broli, trokšdamas, kad savo rūpesčiu pasidaly- 
čiau tada, kai mano mintys bus aiškios, nesupainiotos nuovargio. 
Tiesą sakant, paėmiau plunksną ir ją padėjau daugybę kartų abe- 
jodamas, ar apskritai reikia apie tai prabilti. Bijau tave įžeisti, bet 
prašau tavo paslaugos. Juk negaliu tylėti. 

Jau rašiau apie Saimoną Freizerį. Jis - garbingas žmogus, savo 
tėvo sūnus, bet žiaurus. Pažįstu jį nuo tada, kai visi dar buvom 
paaugliai (kartais atrodo, kad tai buvo vakar, bet, kita vertus, pra- 
ėjo daugybė metų). Dabar jis pasidarė kietas, šiurkštus, jo akyse 
žybčioja plienas, tokio nemačiau prieš Kulodeną. 

Man kelia nerimą, - tik žinojimas, jog pakenti mano meilę 
tau, teikia man drąsos tai pasakyti, - kad tą plieną įžvelgiau ir 
tavo akyse, broli. 

Per daug gerai žinau, nuo kokių vaizdų sustingsta žmogaus 
širdis, tampa atšiaurios jo akys. Tikiu, atleisi man, kad esu toks 
atviras, bet baiminuosi dėl tavo sielos, ta baimė mane vis perse- 
kioja nuo Kulodeno. 

Apie tai nesišnekėjau su Džene, bet ir ji tą supranta. Be to, 
ji - moteris ir pažįsta tave tokį, kokio nepažįstu aš. Manau, toji 
baimė tikriausiai ir paskatino Dženę pasėti tavo galvoje mintį apie 
Liri. Tada man atrodė, kad judu visai netinkat vienas kitam (šio- 
je vietoje ant kelių eilučių tyčia buvo užtėkšta rašalo dėmė). Tu 
laimingas su Klere. 


- Mmfm, - numykė Džeimis, dirstelėdamas į mane. Spustelė- 
jau jam petį ir pasilenkiau, norėdama perskaityti laiško pabaigą. 


Jau vėlu, ir rašau padrikai. Kalbėjau apie Saimoną - rūpini- 
masis savo vyrais dabar yra vienintelis jo ryšys su žmoniškumu. 
Jis neturi nei žmonos, nei vaikų, gyvena be šaknų ir namų židinio, 
jo tėvonija įkeista užkariautojui, kuriam jis tarnauja. Šis žmogus 

liepsnoja ugnimi, bet jo krūtinėje nėra širdies. Tikiuosi, niekada to 
negalėsiu pasakyti apie tave arba jaunėlį Ijaną. 

Taigi atiduodu jus vieną kitam, ir tegu Dievas jus laimina ir 
telydi abu; laiminu ir aš. 

Parašyk kuo greičiau. Trokštam žinių iš jūsų ir pasakojimų 
apie egzotiškas apylinkes, kur dabar gyvenat. 


Labiausiai tave mylintis brolis, 
Ijanas Murėjus 


Džeimis atidžiai sulankstė laišką, įsikišo į švarką ir tarė: 
- Mmfm. 


II 


Kraujo praliejimo įstatymas 


1767 m. liepa 


PAMAŽU PRIPRATAU prie „Tekančiosios upės“ gyvenimo 
ritmo. Mane glumino dvare besisukiojantys vergai, bet dėl šito 
mažai ką galėjau padaryti, tik stengiausi kuo rečiau prašyti jų 
paslaugų ir juos išnaudoti, pati pasiimdama ir atsinešdama tai, 
ko reikia. 

„Tekančioji upė“ didžiavosi vaistažolių kambariu, ypač ankš- 
ta kamarėle, kurioje buvo laikomos džiovintos žolelės ir vaistai. 
Nebuvo jų daug - tenai radau tik kelis indus su kiaulpienių ša- 
knimis ir gluosnio žievėmis ir dar keletą vaistininko pagamintų 
šuteklių, kuriuos buvo nugulusios dulkės ir kurie jau seniai ne- 
tiko naudoti. Džokasta patikino mielai leidžianti darbuotis šioje 
patalpoje, jei tik norėsiu. Bet gūžtelėdama pečiais prisipažino, 
kad nieko nenutuokia apie vaistinius augalus, deja, ir tarp vergų 
nesą nė vieno, apie juos bent kiek nusimanančio. 

— Yra viena naujokė, kuri gal ir turi tam gebėjimų, - tarė ji, 
ilgais pirštais ištraukdama iš verpstės vilnos sruogą, kai apsisuko 
verpimo ratelis. - Tačiau ji ne vergė; vos prieš keletą mėnesių 
atkeliavo iš Afrikos ir nemoka nei kalbėti, nei deramai elgtis. 
Ketinau ją pamokyti, bet jei tu jau čia... ak, siūlas pernelyg su- 
plonėjo, matai? 

Kol kasdien leisdavau šiek tiek laiko su Džokasta, plepėdama 
ir stengdamasi iš jos išmokti vilnos verpimo meno, Džeimis ke- 
lias valandas darbuodavosi su vyresniuoju liokajumi Ulisu, kuris 
ne tik buvo Džokastos akys, bet ir svarbiausias namų ekonomas, 
be to, mirus Hektorui Kameronui, apsiėmė tvarkyti plantacijos 
sąskaitas. 

- Tą darbą jis atlieka gerai ir sąžiningai, - pasakė man Džei- 
mis po vieno tokio pasisėdėjimo su vyresniuoju liokajumi. - Jei 
būtų baltasis, tetai nebūtų sunku tvarkyti savo reikalus. Bet yra 
taip, kaip yra... - Jis trūktelėjo pečiais. 

— Todėl jai pasisekė, kad tu čia, - tariau, pasilenkdama prie 
pat jo ir jį uostydama. 

Džeimis visą dieną prabuvo Kros Krike. Ten dalyvavo pai- 
niuose indigažolių, sienojų, trijų mulų porų, penkių tonų ryžių 
mainuose ir gavo parduotuvės kvitą už paauksuotą laikrodį, to- 
dėl jo švarkas ir plaukai buvo prisigėrę visokiausių kvapų. 

— Tai mažiausia, ką galiu padaryti, - pasakė jis, nudūręs akis 
į šepečiu šveičiamus batus. Jo lūpos trumpam susičiaupė. - Juk 
tarsi ir neturiu daugiau ką veikti? 


Ž 

— Surengsiu kviestinę vakarienę, - po kelių dienų pareiškė 
Džokasta. - Tikrą šventę, pristatysiu judu apygardos žmonėms. 

-— Visai nebūtina, teta, - švelniai paprieštaravo Džeimis, pa- 
kėlęs akis nuo knygos. - Kai aną savaitę pirkau atsargų, turbūt 
susipažinau kone su visa apygarda. Arba bent su vyriškąja jos 
puse, - ir nusišypsojo man. - Kita vertus, gal Klerei būtų ir ne- 
prošal pabendrauti su apygardos moterimis. 

— Norėčiau pažinti daugiau žmonių, - neslėpiau. - Nesakau, 
kad man čia stinga veiklos, - patikinau Džokastą, - bet... 

- Bet ji tau neįdomi, - atsakė ji ir nusišypsojo, kad jos pastaba 
nebūtų tokia kandi. - Regis, nelabai mėgsti knebinėtis su rank- 
darbiais. - Ji kyštelėjo ranką į pintinę, pilną spalvotų vilnonių siū- 
lų, ir iš jos ištraukė kamuoliuką žalių, ketino toliau megzti skarą. 

Siūlų kamuoliukus kas rytą tvarkingai pagal spalvas sudėlio- 
davo viena tarnaičių, kad Džokasta galėtų iš eilės imti reikiamą 
spalvą. 

— Na, jai patinka ne tokie rankdarbiai, - įsiterpė Džeimis už- 
versdamas knygą ir vėl man šyptelėdamas. - Klerė labiau mėgsta 
siūti žaizdotą kūną. Tomis dienomis, kai jai tenka pasirūpinti tik 
sutrenkta galva ar sugirdyti kelias piliules, ji ima nerimauti. 

— Cha cha, - nusijuokiau, bet iš tikrųjų jis buvo teisus. 

Nors džiaugiausi, kad „Tekančiosios upės“ gyventojai sveiki 
kaip ridikai ir gerai maitinasi, man, kaip gydytojai, čia nelabai 
buvo ką veikti. Nenorėjau, kad kas susirgtų, tačiau turėjau pri- 
pažinti: mane jau kamavo nerimas. Ir Džeimis nenustygo vietoje, 
bet maniau, kad kol kas bus geriau, jei tai nutylėsiu. 

— Tikiuosi, Marsalė jaučiasi gerai, - pakeičiau pokalbio temą. 

Galų gale įtikintas, kad Džeimiui kurį laiką neprireiks jo pa- 
galbos, Fergiusas užvakar išplaukė upe žemyn į Velingtoną, ten 
turėtų persėsti į laivą, plaukiantį Jamaikon. Jei viskas klostysis 
gerai, pavasarį grįš su Marsale ir - jei Dievas bus maloningas — 
jųdviejų kūdikiu. 

— Ir aš viliuosi, - tarė Džeimis, - Fergiusui sakiau, kad... 

Džokasta staiga pagręžė galvą į duris. 

— Kas yra, Ulisai? 

Įsitraukusi į pokalbį, neišgirdau žingsnių koridoriuje. Aštri 
Džokastos klausa mane pribloškė jau ne pirmą kartą. 

— Ponas Farkardas Kembelas, - tyliai pasakė vyresnysis lio- 
kajus ir pasitraukė atatupstas prie sienos. 

Tai, kad Farkardas Kembelas nepalaukė, kol Ulisas ateis jo 
pakviesti, rodo, kaip artimai jis bendrauja su namiškiais, topte- 
lėjo man. Jis įžengė į svetainę įkandin vyresniojo liokajaus, skry- 
bėlę atsainiai pasikišęs po pažasčia. 

— Džo, ponia Freizer, - greitai nusilenkė Džokastai ir man, o 
Džeimiui tarė: - Jūsų nuolankus tarnas, sere. 

Ponas Kembelas atjojo žirgu, bet buvo matyti, kad šuoliavo 
smarkiai: švarko skvernus buvo storai nugulusios dulkės, iš po 
peruko, nusisukusio į šoną, veidu sruvo prakaitas. 

— Kas dedasi, Farkardai? Kas nors nutiko? - Džokasta pasi- 
slinko ant krėslo kraštelio, veidas buvo susirūpinęs. 

— Taip, - šiurkščiai atsakė jis. - Nelaimingas atsitikimas lent- 
pjūvėje. Atlėkiau paprašyti ponios Freizer... 

- Žinoma. Pasiimsiu dėžę. Ulisai, gal kas nors gali atvesti 
arklį? - Skubiai atsistojau, ieškodama šlepečių, kurias buvau nu- 
sispyrusi. Mano drabužiai visai netiko joti, bet iš Kembelo žvilgs- 
nio supratau, kad persirengti nėra kada. - Ar labai rimta? 

Jis ištiesė ranką, mane sulaikydamas, kai pasilenkiau užsi- 
tempti šlepečių. 

- Taip, ganėtinai rimta. Jums nereikia joti, ponia Freizer. Bet 
jei jūsų vyras galėtų paimti jūsų medicinos priemones... 

— Aišku, kad josiu. 

- Ne! - Jis kalbėjo atžariai, ir visi sužiurom į jį. Jis akimis 
susirado Džeimį ir, stipriai sučiaupęs lūpas, nutaisė grimasą. - 
Čia ne damų reikalas, - pasakė. - Bet būsiu labai dėkingas, jei 
prisidėsite prie manęs, pone Freizeri. 

Man nespėjus paprieštarauti, Džokasta jau buvo atsistojusi ir 
čiupo Kembelui už rankos. 

— Kas nutiko? - griežtai paklausė. - Nusižengė vienas mano 
negrų? Ar ką nors iškrėtė Bernsas? 

Ji buvo vienu ar dviem coliais aukštesnė už Kembelą, todėl 
atsakydamas jis turėjo pakelti į ją akis. Jo veide buvo susimetu- 
sios raukšlės, tą įtampą juto ir Džokasta. Jos pirštai stipriai su- 
gniaužė pilką jo švarko rankovės seržą. 

Kembelas dirstelėjo į Ulisą, paskui - į Džokastą. Tarsi būtų 
gavęs tiesioginį įsakymą, vyresnysis liokajus nusisuko ir kaip vi- 
sada tyliai išėjo iš kambario. 

-— Kraujo praliejimas, Džo, - sušnabždėjo jis. - Nežinau, kas 
ir kaip nukentėjo, net nežinau, ar žaizda rimta. Manęs atėjo Ma- 
knilo berniukas. Kita vertus... - Patylėjęs gūžtelėjo pečiais. - Pri- 
valu paisyti įstatymo. 

- Bet tu teisėjas! - pratrūko ji. - Dėl Dievo meilės, ar gali ką 
nors padaryti? - Jos galva trūkčiojo, nereginčios akys mėgino 
nustatyti, kur jo veidas, ir palenkti jį savo valiai. 

- Ne! - griežtai atsakė jis, o paskui pakartojo švelniau: — 
Ne. - Kembelas atplėšė jos ranką nuo rankovės ir stipriai su- 
spaudė. - Žinai, kad negaliu. Jei galėčiau... 

- Jeigu ir galėtum, nieko nedarytum, - karčiai tarė ji. Išplėšu- 
si ranką jam iš gniaužtų, atsitraukė ir prispaudė prie šonų kumš- 
čius. - Tada eik. Jie pasikvietė tave būti jų teisėju, tad paskelbk 
jiems savo nuosprendį. - Džokasta apsisuko ant kulno ir išdrožė 
iš kambario, šnarėdama sijonais iš bergždžio pykčio. 

Jis nulydėjo ją akimis. Kai koridoriaus gale trinktelėjo durys, 
persikreipusiu veidu iškvėpė orą ir atsisuko į Džeimį. 

— Mes ką tik susipažinom, todėl nesiryžtu jūsų prašyti tokios 
paslaugos, pone Freizeri. Vis dėlto būčiau dėkingas, jei būtumėt 
šalia, kai vykdysiu pareigą. Ponia Kameron negali dalyvauti, tad 
jei sprendžiant tą reikalą dalyvautumėt kaip jos atstovas, jūs... 

— O koks tas reikalas, pone Kembelai? - nutraukė jį Džeimis. 

Kembelas žvilgtelėjo į mane, aiškiai trokšdamas, kad išeičiau. 
Nė nekrustelėjau, todėl jis gūžtelėjo pečiais ir, išsitraukęs iš kiše- 
nės nosinę, nusišluostė veidą. 

— Tai kolonijos įstatymas, sere. Jei juodis užpuola baltąjį ir pra- 
lieja jo kraują, už nusikaltimą turi mirti. - Jis nutilo, nelabai norė- 
damas pasakoti. - Gerai, kad taip retai nutinka. Bet kai nutinka... 

Jis sučiaupė lūpas. Tada atsiduso ir, dar kartą nusišluostęs 
užkaitusius skruostus, įsikišo nosinę į kišenę. 

— Turiu eiti. Ar josit su manim, pone Freizeriė 

Džeimis valandėlę pastovėjo akimis gręždamas Kembelą. 

— Josiu, - atsakė. 

Nuėjęs prie indaujos atitraukė viršutinį stalčių, kuriame buvo 
sudėti velionio Hektoro Kamerono pistoletai, skirti dvikovai. 

Tai matydama atsigręžiau į Kembelą. 

— Kam nors gresia pavojus? 

— Negaliu pasakyti, ponia Freizer. - Kembelas sugaužė pe- 
čius. - Donaldas Maknilas papasakojo man tik tiek, kad lentpjū- 
vėje kilo vaidas ir kad jis susijęs su kraujo praliejimo įstatymu. Jis 
paprašė, kad tučtuojau atjočiau, paskelbčiau nuosprendį ir pri- 
žiūrėčiau, kaip bus vykdoma mirties bausmė. Nespėjau išsiaiš- 
kinti smulkmenų, nes jis išskubėjo kviesti kitų dvarų savininkų. 

Atrodė nelaimingas, bet susitaikęs su padėtimi. 

— Mirties bausmė? Nejau ketinat pasiųsti į aną pasaulį žmogų 
net nežinodamas, ką jis padarė? 

Susijaudinusi apverčiau Džokastos pintinę su siūlais. Spalvoti 
vilnos kamuoliukai, šokčiodami kilimu, pabiro į visas puses. 

— Žinau, ką jis padarė, ponia Freizer! - Kembelas išraudęs 
pakėlė smakrą, bet jam buvo labai sunku užgniaužti nekantru- 

mą. - Atleiskit, ponia. Žinau, čia atvykot neseniai ir kai kurie 
mūsų papročiai jums pasirodys nepriimtini, net barbariški, bet... 

- Tikra tiesa, jie barbariški! Kas per įstatymas, kuris nuteisia 
žmogų... 

— Vergą... 

- Žmogų! Nuteisia myriop be teismo, netgi neištyrus įvykio? 
Kas per įstatymas? 

- Blogas, madam, - atšovė jis. - Vis dėlto įstatymas, o aš įpa- 
reigotas jį vykdyti. Pone Freizeri, jūs pasirengęs? - Jis užsivožė 
skrybėlę ir atsigręžė į Džeimį. 

— Aš pasirengęs. - Džeimis, baigęs kimštis pistoletus ir šo- 
vinių dėžutę į gilias švarko kišenes, atsitiesė ir išlygino švarko 
skvernus ant šlaunų. - Sasenach, gal eitum ir... 

Supykusi nutraukiau jį ir griebiau už rankos. 

- Džeimi, prašau! Nejok, negali veltis į šį reikalą! 

— Ša! - Jis uždėjo plaštaką man ant rankos ir stipriai suspau- 
dė. Jo akys sulaikė mane, ir aš nebepratariau nė žodžio. - Aš jau 
įsivėlęs, — tyliai pasakė. - Čia tetos nuosavybė ir įpainioti jos 
žmonės. Ponas Kembelas teisus: aš jos giminaitis. Mano pareiga 
joti, bent jau pažiūrėti, kas ten įvyko. Būti tenai. - Jis kiek padel- 
sė, tarsi norėdamas dar kažką sakyti, bet tik vėl spustelėjo man 
ranką ir paleido. 

— Tada keliauju su tavim. - Kalbėjau gana ramiai, apimta ny- 
kaus atskirties jausmo ir suvokdama, kad gresia nelaimė. 

Plati jo burna sutrūkčiojo. 

- To ir tikėjausi, Sasenach. Pasiimk dėžutę. Atvesiu arklius. 

Nelaukdama pono Kembelo prieštaravimų, nuskubėjau į po- 
dėlį, o mano šlepetės kaukšėjo į grindų plyteles tarsi sunerimu- 
sios širdies dūžiai. 


== 


Pakeliui susitikom Andrū Maknilą, beilsinantį arklį kaštono 
paūksmėje. Jis laukė mūsų ir, išgirdęs caksinčias kanopas, išlindo 
iš šešėlio. Kai sustojom prie jo, linktelėjo Kembelui, bet raukyda- 
masis įbedė akis į mane. 

— Ar nesakei jam, Kembelai? - paklausė ir rūsčiai pažvelgė į 
Džeimį. - Moteriai tenai nėra ko veikti, pone Freizeri. 

— Tai vadinate kraujo praliejimu, ar ne? - irzliai atšovė Džei- 
mis. - Mano žmona yra ban-lighiche*, ji buvo šalia manęs per 
karą ir daug kur kitur. Jei norite, kad būčiau įvykio vietoje, ji jos 
su manim. 

Maknilas stipriai sučiaupė lūpas ir daugiau nesiginčijo. Stai- 
ga nusisuko ir įsliuogė į balną. 

— Klok, Maknilai, kokia ten nelaimė. - Kembelas timptelėjo 
kumelės snukį ir, jai prajojus pro Džeimio žirgo gugą, meistriškai 
įsiterpė tarp Maknilo ir Džeimio. - Kaip žinai, ponas Freizeris 
neseniai atvyko, 6 tavo vaikis man tepasakė, kad buvo pralietas 
kraujas. Nežinau jokių smulkmenų. 

Stambūs Maknilo pečiai kiek kilstelėjo prie plieno spalvos 
plaukų uodegos, dalijančios apykaklę pusiau. Skrybėlę buvo už- 
sismaukęs ant akių, jos kraštai buvo lygiagrečiai su pečiais, tar- 
si sulyginti dailidės gulsčiuku. Maknilas šiurkščiai, stačiokiškai 
bėrė žodžius, šneka atitiko ir išvaizdą. 

Mums risnojant, jis keliomis trumpomis tiradomis išklojo, 
kas atsitiko. Istorija buvo visai paprasta. Lentpjūvės prižiūrėto- 
jas Bernsas susikivirčijo su vienu iš vergų, varančių terpentiną. 
O tas, apsiginklavęs didžiuliu peiliu, ginčą mėgino išspręsti ka- 
pokle nukirsdamas Bernsui galvą. Bet peilis praslydo pro šalį ir 
prižiūrėtojui nurėžė tik ausį. 

— Apdrožė it kokią pušį, - pasakojo Maknilas, jo balse buvo 
girdėti niūraus pasitenkinimo gaidelė. - Nupjovė ausį ir grybš- 
telėjo veidą. Gal jo grožis ir ne itin nukentėjo - tas smirdžius ir 
taip atkarus. 

Dirstelėjau į Džeimį, tas atsakydamas pakėlė antakį. Čio- 
nykščiai plantatoriai aiškiai nemėgo Bernso. 
kėjai su keliais vergais, ir Bernsui pasisekė sutramdyti užpuoliką. 
Kraujas iš žaizdos buvo sustabdytas, o vergas užrakintas pašiūrėje. 


* Gydytoja (geilų k.). 


SVETIMŠALĖ + RUDENS BŪGNAI 243 


Jaunasis Donaldas Maknilas, atvykęs pagaląsti pjūklo geležtės ir 
staiga atsidūręs dramos sūkury, tučtuojau buvo išsiųstas pranešti 
žinios netoliese gyvenantiems plantatoriams. 

- Jūs nežinot vieno dalyko, - paaiškino Kembelas, persisukęs 
balne, kad galėtų šnekėtis su Džeimiu. - Kai vergui vykdoma 
mirties bausmė, pažiūrėti atvaromi vergai iš artimiausių plan- 
tacijų. Tai lyg priemonė, atgrasinanti nuo neapgalvotų veiksmų. 

— Turbūt todėl karūna sumanė įvykdyti mirties bausmę 
mano seneliui ant Tauerio kalvos po sukilimo, - mandagiai at- 
sakė Džeimis. - Iš tikrųjų labai veiksminga priemonė: nuo tada 
visi mano giminaičiai elgiasi gerai. 

Ilgokai gyvenau tarp škotų, supratau, kaip veikia šis nekaltas 
jo įgėlimas. Džeimis gal ir joja paprašytas Kembelo, bet Senojo 
Lapino anūkas taip lengvai nevykdo kito žmogaus įsakymų ir 
nebūtinai gerbia anglų įstatymus. 

Maknilas suprato, ką Džeimis norėjo pasakyti, nes jo sprandą 
užliejo tamsus raudonis, o Farkardas Kembelas atrodė patenkin- 
tas. Jis šaltai sukrizeno ir nusisuko. 

- Ar žinai, kuris vergas tai padarė? - paklausė vyresniojo 
Žmogaus. 

Maknilas papurtė galvą. 

- Jaunasis Donaldas nesakė. Bet mudu puikiai žinom, kas jis: 
ogi tas bukagalvis Rufas. 

Tai išgirdus Kembelo pečiai nusmuko. 

— Džo labai susikrims sužinojusi, - burbtelėjo, liūdnai kra- 
tydamas galvą. 

- Pati kalta, - pasakė Maknilas, negailestingai pritrėkšdamas 
sparvą, nutūpusią ant kojos virš bato. - Bernsas netinka ir kiau- 
lių prižiūrėti, ką jau kalbėti apie juodžius. Kartodavau jai, kaip 
ir tau, gana dažnai. 

- Taip, bet tą žmogų pasamdė Hektoras, ne Džo, - papriešta- 
ravo Kembelas. - Ji negalėjo iš karto jo atleisti. Ką būtų dariusi, 
negi pati vadovavusi lentpjūvei? 

Maknilas burbtelėjo, balne taisydamasis plačią sėdynę. Pa- 
žvelgiau į Džeimį, veidas nieko neišdavė, akis po skrybėlės grai- 
Žu slėpė šešėlis. 

— Nė kiek ne geriau už užsispyrusią moterį, - pasakė Ma- 
knilas kur kas garsiau, nei reikėjo. - Kai ji nukenčia, gali kaltinti 
tik save. 

— O ar, - įsiterpiau, lenkdamasi į priekį ir pakeldama bal- 
są, kad Maknilas girdėtų bildant arklių kanopoms, - moteriai 
nukentėjus per kokį nors vyrą, pasitenkinimas, kurį ji pajunta 
kaltindama tą vyrą, būna ganėtina kompensacija? 

Džeimis prunkštelėjo iš smagumo, Kembelas garsiai sukike- 
no ir botago kotu bakstelėjo Maknilui į pašonę. 

— Aha, gavai pipirų, Andru! - pasišaipė. 

Maknilas nieko neatsakė, bet jo sprandas dar labiau įraudo. 
Jojom tylėdami, o Maknilo pečiai buvo sugaužti. 

Nors ir jutau šiokį tokį pasitenkinimą, šmaikštumas nervų 
nenuramino. Skrandis buvo sugniaužtas didžiulės baimės, kas 
gali nutikti, kai nukaksim į lentpjūvę. Nors vyrai nemėgo Bernso 
ir buvo tikri, jog dėl to, kas įvyko, kaltas prižiūrėtojas, neišgirdau 
nė menkiausios užuominos, kad tai palengvins vergo likimą. 

„Blogas įstatymas", kaip jį pavadino Kembelas, betgi vis tiek 
įstatymas. Rankos virpėjo ir iš jų slydo šlapios odinės vadelės, 
prakaitas mane pylė ne iš pykčio ir ne dėl siaubą keliančios min- 
ties apie niekaip nepateisinamą žvėriškumą, bet nuo svarstymų, 
kaip elgsis Džeimis. 

Jo veidas buvo neįskaitomas. Jojo atsipalaidavęs, kairėje ran- 
koje laikydamas vadeles, o dešiniąją laisvai sulenkęs ant šlaunies, 
prie kišenėje pūpsančio pistoleto. 

Net abejojau, ar galiu guostis, kad Džeimis man leido joti 
drauge. Gal jis nesitiki būsiąs priverstas griebtis smurto, kita ver- 
tus, argi jis ramiai stovės ir žiūrės, kaip žudomas žmogus? 

O jeigu jis?.. Man išdžiūvo burna, nosį ir gerklę užkimšo 
minkštos rudos dulkės, kurių debesys kilo iš po žirgų kanopų. 

Jau esu į tai įsivėlęs. Į ką? Taip, jis priklauso klanui ir šeimai, 
tačiau ar jis dalis ir šito? Kalniečiai kautųsi iki mirties dėl bet 
ko, kas užgavo jų garbę ar išjudino kraują, bet kitų rūpesčiams 
jie dažniausiai abejingi. Šimtus metų jie gyveno atsiskyrę kalnų 
priebėgoje ir visai nenorėjo lįsti į svetimus reikalus, tačiau vargas 
tiems, kas kišosi į jų! 


SVETIMŠALĖ + RUDENS BŪGNAI 245 


Kembelui ir Maknilui, žinoma, atrodė, kad tai Džeimio rei- 
kalas, bet ar jis mano taip pat? Jau buvau patyrusi, kad Džeimis 
anaiptol ne atsiskyrėlis kalnietis. Daug keliavęs, puikiai išsilavi- 
nęs, kultūringas. Ir jis puikiai žinojo, ką aš manau apie tokius 
dalykus. Bet kirbėjo baisi nuojauta, kad mano nuomonės šią at- 
pildo dieną nebus paisoma. 

Popietė buvo kaitri, jokio vėjo, cikados garsiai čirpė žolėse 
palei kelią, bet mano pirštai, įsitvėrę vadelių, buvo šalti ir sustin- 
gę. Pralenkėm kelis būrius vergų, pėsčiomis slenkančių lentpjū- 
vės link. Jie nepakėlė į mus akių, bet kai risnojom pro šalį, mus 
praleisdami pasitraukė iš kelio į krūmus. 

Žema šaka numušė Džeimio skrybėlę, skrendančią jis mi- 
kliai pagavo ir užsivožė ant galvos, vos spėjau trumpai pamatyti 
švystelint nepridengtą jo veidą. Raukšlės buvo net įsitempusios 
iš nerimo. Mane sukrėtė mintis, kad ir jis pats nežino, ką darys. 
Ir kaip niekad išgąsdino. 

Staiga atsidūrėm pušyne. Mirgančius geltonus ir žalius karijų 
ir alksnių lapus ūmai pakeitė vėsios tamsios žalumos šviesa, tarsi 
būtume panirę į ramesnes vandenyno gelmes. 

Atmečiau atgal ranką ir pačiupinėjau medinę dėžę, pririštą 
prie balno, stengdamasi negalvoti, kas mūsų laukia, mintimis 
ruošdamasi vieninteliam vaidmeniui, kurį galėčiau pakenčiamai 
vaidinti šiame negandos spektaklyje. Negalėjau užkirsti kelio ža- 
lai, bet galėsiu bent pamėginti pataisyti tai, kas jau įvyko. Išvaly- 
siu ir dezinfekuosiu Bernsui žaizdą: turėjau butelį spirito ir plovi- 
mo skysčio iš česnako sulčių ir mėtų. Tada ją sutvarstysiu, - taip, 
turėjau lininių tvarsčių, - bet pirmiausia reikės tą žaizdą susiūti. 

Vidury svarstymų, kur pasidėjo nukirsta Bernso ausis, suklu- 
sau. Man pačiai ausyse dūzgė ne nuo cikadų. Kembelas, jojantis 
priekyje, staiga sustabdė arklį ir įsiklausė, sustojom ir mes. 

Tolumoje buvo girdėti balsai, daugybė balsų, jie gaūdė že- 
mais tonais, bet piktai, nelygu apverstas ir supurtytas bičių 
avilys. Paskui pasigirdo tylūs šūksniai, riksmai ir staiga garsiai 
driokstelėjo šūvis. 

Nušuoliavę paskutine nuokalne, aplenkdami medžius, įdun- 
dėjom į lentpjūvės proskyną. Aikštelėje grūdosi žmonės: vergai, 

moterys ir vaikai. Apimti panikos, jie zujo tarp pjautinės medie- 
nos rietuvių it kokie termitai užsimojus kirviu. 

O tada minia man liovėsi egzistavusi. Įsmeigiau akis į lent- 
pjūvės pašonę. Ten stovėjo keltuvas su milžinišku lenktu kabliu, 
kuriuo keliami rąstai iki pjūklo. 

Ant kablio buvo pamautas juodaodžio kūnas, jis raitėsi tarsi 
baisus kirminas. Ore tvyrojo saldokas, aitrus kraujo kvapas, o 
ant pakylos po kabliu telkšojo didžiulis raudonas klanas. 

Mano žirgas prunkšdamas sustojo, prajoti trukdė minia. 
Riksmai nuslopo, buvo girdėti tik dejonės ir tylūs, padriki mo- 
terų šūksniai. Džeimis nusliuogė nuo arklio prieš mane ir ėmė 
brautis per susispaudusius kūnus prie pakylos. Kembelas ir Ma- 
knilas taip pat skverbėsi prie pakylos. Maknilui nukrito skrybėlė, 
jis nepaisė, ir ji buvo sutrypta kojomis. 

Sėdėjau sustingusi balne, nepajėgdama nė pakrutėti. Neto- 
li keltuvo stoviniavo keli vyrai; strapalinėjo mažaūgis žmogelis 
groteskiškai aptvarstyta galva, vienoje tvarsčio pusėje sunkėsi 
kraujas; kiti žmonės, baltieji ir mulatai, apsiginklavę lazdomis ir 
muškietomis, kartkartėmis grėsmingai bakstelėdavo minią. 

Bet niekas, regis, ir nesiveržė prie pakylos; priešingai, skubė- 
jo nešdintis kuo toliau nuo jos. Mane supo veidai, vieni kupini 
baimės, kiti - bežadžio nerimo, tik šen ten pasigirsdavo pykčio 
arba pasitenkinimo garsai. 

Iš spūsties išniro Farkardas Kembelas - ant pakylos jį užkėlė 
tvirtas Maknilo petys - ir tučtuojau puolė prie vyrų su lazdo- 
mis, mosuodamas rankomis ir šaukdamas kažką, ko neišgirdau, 
nors aimanos ir riksmai aplinkui slopo, virsdami kraupia tyla. 
Džeimis, įsikibęs į pakylos kraštą, užšoko įkandin Kembelo ir 
stabtelėjo padėdamas užsiropšti Maknilui. 

Kembelas atsidūrė prieš Bernsą, liesi jo skruostai tirtėjo iš 
įtūžio. 

— „neapsakomas žiaurumas! - rėkė jis. 

Jo žodžiai buvo kapoti, juos gožė aplinkinių bruzdesys ir 
murmesys, bet mačiau, kad jis pabrėžiamai bakstelėjo pirštu į 
keltuvą ir šiurpią jo naštą. Vergas nebespurdėjo; kabojo nė krust. 

Prižiūrėtojo veido nemačiau, bet kūnas buvo įsitempęs iš 
pykčio ir paniekos. Keli jo draugai lėtai pasislinko prie jo, aiškiai 
ketindami siūlyti jam paramą. 

Džeimis valandėlę stovėjo vertindamas įvykius. Iš švarko iš- 
sitraukė abu pistoletus ir šaltai patikrino degtuvą. Tada žengė į 
priekį ir įrėmė vieną Bernsui į sutvarstytą galvą. Prižiūrėtojas iš 
nuostabos pastėro. 

- Nukabink jį, - liepė Džeimis arčiausiai stovinčiam galva- 
žudžiui gana garsiai, kad jo balsas būtų girdėti per slopstantį mi- 
nios murmesį. - Arba ištaškysiu tai, kas dar liko iš tavo bičiulio 
veido. O tada... - Jis pakėlė antrą pistoletą ir nutaikė tiesiai vyrui 
į krūtinę. 

Džeimio mina buvo tokia, kad tolesnių grasinimų nebe- 
prireikė. 

Vyras nenoromis pasijudino, primerktas akis įsmeigęs į pis- 
toletą. Stvėrė kėlimo gervės stabdžio rankeną, su kuria buvo 
valdomas keltuvas, ir trūktelėjo atgal. Kablys iš lėto nusileido, 
jo trosas buvo įsitempęs nuo naštos svorio. Kai suglebęs kūnas 
atsidūrė ant žemės, žiūrovai sutartinai atsiduso. 

Man pavyko ant žirgo prasibrauti pro minią, vis tiek dar bu- 
vau už kelių pėdų nuo pakylos. Arklys baidėsi ir trypė, kresčio- 
jo galvą ir prunkštė, užuodęs kraujo kvapą, tačiau buvo puikiai 
išmokytas nepasileisti bėgti. Nusliuogiau nuo jo ir šalia stovin- 
čiam žmogui liepiau paimti mano dėžę. 

Pakylos lentos keistai kilnojosi po kojomis, panašiai banguo- 
ja sausuma, kai išlipi iš laivo. Vergas gulėjo vos už kelių žingsnių, 
kol nusikapanojau iki jo, atgavau šaltą ir aiškų protą - didžiausią 
ir svarbiausią chirurgo turtą. Visai nepaisiau piktų, karštų ginčų, 
įsiplieskusių už nugaros, ir dar neišsilaksčiusių Žiūrovų. 

Nelaimėlis buvo gyvas, jam mėšlungiškai žiopčiojant krūtinė 
kilnojosi. Kablys buvo perdūręs pilvą, perėjęs kiaurai pro apati- 
nius šonkaulius styrojo iš nugaros, maždaug ties inkstais. Oda 
buvo šiurpaus tamsiai mėlynai pilko atspalvio, o lūpos blyškaus 
molio spalvos. 

- Ša, - švelniai pasakiau, nors vergas nė nemėgino kalbėti, 
tik kvėpuodamas tyliai švokštė. 

Nieko nereginčios akys - lyg sietuvos, vyzdžiai išsiplėtę, už- 
lieti tamsos. 

Kraujas iš burnos netekėjo, taigi plaučiai nepažeisti. Kvėpavo 
paviršutiniškai, bet ritmingai, vadinasi, diafragma irgi nesubady- 
ta. Atsargiai čiuopdama plaštakomis, stengiausi suvokti, kur jis 
sužalotas. Kraujas sunkėsi iš abiejų žaizdų, tekėjo juoda srovele 
per gūbriuotus nugaros ir pilvo raumenis, raudoni lašai tviskėjo 
ant blizgaus plieno it rubinai. Bet netryško čiurkšle, taigi nepa- 
žeista nei pilvo aorta, nei inkstų arterija. 

Man už nugaros kilo aistringas ginčas, tolima proto kertele su- 
timų plantacijų. Farkardas Kembelas jiems smarkiai priekaištavo: 

— „akivaizdus įstatymo nepaisymas! Už tai atsakysit teisme, 
ponai, tikrai nuo to neišsisuksit! 

— Ar tai svarbu? - kažkas niūriai sududeno. - Pralietas krau- 
jas, suluošintas žmogus! Bernsas turėjo tokią teisę! 

— Ne tokiems kaip tu spręsti, kokios jo teisės, - sodriu balsu 
suniurzgė Maknilas. - Jūs esat prasčiokų minia, ne geresnė už... 

— Tada gal nešdinkis, seni, ir nekaišiok ilgos savo škotiškos 
nosies ten, kur nepriklauso? 

— Ko tau reikės, Sasenach? 

Negirdėjau, kaip Džeimis priėjo prie manęs, bet buvo šalia. Jis 
pritūpė, čia pat ant lentų stovėjo atvira mano dėžė. Vis dar laikė 
rankoje užtaisytą pistoletą, akis įsmeigęs į būrį man už nugaros. 

— Kad nežinau, - atsakiau. 

Girdėjau ginčą, bet žodžiai tirpo virsdami bereikšmiais. Vie- 
nintelė tikrovė buvo po mano rankomis. 

Pamažu aiškėjo, kad žmogus, kurį liečiu, galbūt sužeistas ne 
mirtinai, nors žaizdos ir siaubingos. Iš to, ką užčiuopiau ir paju- 
tau, supratau, kad kablys persmeigęs ir kepenų kampą. Regis, pa- 
žeistas dešinysis inkstas, galbūt kliudyta tuščioji žarna ar tulžies 
pūslė, bet nė viena šių žaizdų nenugalabys jo akimoju. 

Greitai mirti jis gali tik nuo šoko, bet mačiau, kaip virš perdū- 
rusio jį plieno slidžiame nuo prakaito pilve tvinkčioja pulsas. Jis 
buvo greitas, bet lygus tarsi mušamo būgno. Padėjusi ranką ant 

pulso, pirštų pagalvėlėmis jutau jo aidą. Jis neteko daug kraujo, - 
jo aitrumas gožė prakaito ir baimės kvapą, - bet ne tiek, kad nuo 
to gautų galą. 

Nusmelkė nerimastinga mintis. Gal ir išgelbėsiu vyrui gyvy- 
bę, bet greičiausiai ne. Vos mintis šmėkštelėjo, prisiminiau kitas 
baisias, mirtinas komplikacijas; kai ištrauksiu kablį, žmogus gali 
nukraujuoti: prasidėti vidinis kraujavimas, ištikti uždelstas šo- 
kas, paaiškėti, kad pradurtas žarnynas, prasidėjęs peritonitas. Ir 
vis dėlto. 

Prestonpanse regėjau žmogų, kurio kūnas buvo perdurtas 
kardu, o žaizda labai panaši į šitą. Jam nebuvo suteikta jokia 
medicininė pagalba, tik buvo sutvarstytas, tačiau jis liko gyvas. 

- Visiškas įstatymo nepaisymas! - piktinosi Kembelas, jo 
balsas stelbė kunkuliuojantį ginčą. - To negalima toleruoti, ne- 
svarbu, kad tai provokacija. Jūs visi už tai atsakysit! 

Niekas nekreipė dėmesio į tikrąjį ginčo objektą. Praėjo ke- 
lios sekundės, bet ko nors imtis ir teturėjau tas kelias sekundes. 
Uždėjau plaštaką Džeimiui ant rankos, atplėšdama jį nuo ginčo. 

- Jeigu jį išgelbėsiu, ar jie leis jam gyventi? - tyliai paklausiau. 

Kol jis svarstė galimybes, jo akys lakstė nuo vieno Žmogaus 
prie kito. 

— Ne, - sušnabždėjo Džeimis. 

Mudviejų žvilgsniai susidūrė ir, Džeimiui viską supratus, jo 
akys patamsėjo. Pečiai kiek atsitiesė, jis pasidėjo pistoletą ant 
šlaunies. Negalėjau padėti jam rinktis, kaip ir jis man, bet Džei- 
mis mane gins, kad ir ką nuspręsiu. 

— Paduok man trečią buteliuką iš kairės viršutinėje eilėje, - 
linktelėjau į dėžės dangtį, kur rikiavosi trys eilės skaidraus stiklo 
sandariai užkimštų buteliukų su įvairiais vaistais. 

Turėjau du butelius gryno spirito ir butelaitį brendžio. Įbėriau 
į brendį gerą žiupsnį rusvų kurpelės šaknies miltelių ir smarkiai 
supurčiau, tada nuropojau prie sužeistojo galvos ir prispaudžiau 
skystį jam prie lūpų. 

Nelaimėlio akys buvo apsiblaususios, bet žvelgiau į jas, kad 
jis mane pamatytų. Net pasilenkusi arčiau ir pašaukusi jį vardu 

svarsčiau, kodėl taip darau. Negalėjau jo paklausti, ką jis rink- 
tųsi - pasirinkau už jį. Ir taip pasielgusi, negalėjau paprašyti nei 
pritarimo, nei atleidimo. 

Jis nurijo. Vieną gurkšnį. Antrą. Raumenys aplink išblyškusią 
burną suvirpėjo; brendžio lašeliai nutekėjo smakru. Dar vienas 
mėšlungiškas gurkšnis, tada įsitempęs jo kaklas atsipalaidavo, 
man ranką prislėgė sunki jo galva. 

Sėdėjau užsimerkusi, laikydama jo galvą, pirštus pridėjusi 
prie pulso po ausimi. Pulsas šoktelėjo, praleido tvinksnį ir vėl 
suplakė. Kūną supurtė drebulys, dėmėta oda ėmė trūkčioti, tarsi 
per ją bėgtų tūkstantis skruzdėlių. 

Prisiminiau vadovėlio ištrauką: 

Stingulys. Drebulys. Pagaugai, tarsi oda lakstytų vabzdžiai. 
Pykinimas, skrandžio skausmai. Pasunkėjęs kvėpavimas, šalta ir 
drėgna oda, blyškumas. Silpnas ir sutrikęs pulsas, bet protas lieka 
aiškus. 

Be simptomų, kuriuos jau mačiau, kitų nenustačiau. Taip, 
skrandžio skausmas. 

Viena penkioliktoji grūdelio žvirblį užmuštų per kelias se- 
kundes. Viena dešimtoji - triušį per penkias minutes. Pasakoja- 
ma, kad kurpelės nuodų Medėja įpylė Tesėjui į taurę. 

Stengiausi nieko negirdėti, nieko neužčiuopti, nieko nežino- 
ti, tik justi nelygius tvinksnius po pirštais. Iš visų jėgų stengiausi 
negirdėti balsų virš galvos, murmesio šalia, nepaisyti karščio, 
dulkių, neužuosti kraujo, pamirši, kur esu ir ką darau. 

Bet protas lieka aiškus. 

O Dieve, pamaniau. Tikrai aiškus. 

Džono Kvinsio Majerso sugrįžimas 


NORS IR LABAI SUKRĖSTA įvykių lentpjūvėje, Džokasta 
vis tiek neatsisakė ketinimo rengti pokylį. 

- Jis atitrauks mus nuo liūdnų minčių, - tvirtai tarė ji. Atsi- 
gręžusi į mane, ištiesė ranką ir kritiškai pačiupinėjo mano ran- 
kovės musliną. - Pakviesiu Faedrą, kad tau pasiūtų naują drabu- 
žį. Toji mergina - gera siuvėja. 

O aš pamaniau, kad mano mintims išblaškyti prireiks dau- 
giau nei naujos suknelės ir kviestinės vakarienės, bet pagavau 
įspėjantį Džeimio žvilgsnį ir stipriai surakinau lūpas, neleisdama 
ištrūkti žodžiams. 

Stigo laiko, be to, nebuvo tinkamo audinio, todėl Džokasta 
nusprendė persiūti man vieną savo suknelių. 

- Ir kaip ta suknelė atrodo, Faedra? - Džokasta susiraukusi 
kiltų jai prieš akis. - Ar ji pritiks? 

- Kuo puikiausiai, - suvogravo kambarinė, nes jos burna buvo 
pilna smeigtukų. Ji greitai vieną po kito įbedė tris, prisimerkusi 
pažvelgė į mane, palei juosmenį suėmė audinio klostę ir įsmeigė 
dar du. - Bus gražu, - paaiškino jau tuščia burna. - Ji žemesnė 
už jus, ponia Džo, ir kiek laibesnė per liemenį. Bet jūsų krūtinė 

- Taip, žinau, - šiurkščiai atsakė Džokasta, išgirdusi šnabž- 
desį. - Prarėžk suknelės liemenę, o tarpą galime papuošti Valen- 
sijos nėriniais, užsiūsim juos ant žalio šilko skiautės. Ją iškirpk 
iš seno mano vyro chalato, spalva puikiai derės prie šios. - Ji 
palietė rankovę su nuostabiais dryžiais. - Ir apsiūk prorėžą žalio 
šilko juostele. Išryškins jos krūtinę. - Ilgi blyškūs pirštai nubrėžė 
liniją, kurią reikėjo pataisyti, kone atsainiai praslysdami mano 

krūtų speneliais. Prisilietimas buvo šaltas, abejingas ir veik ne- 
juntamas, bet vos susilaikiau neatšokusi. 

— Jūs puikiai atsimenat spalvas, - pasakiau nustebusi ir kiek 
suirZusi. 

— Ak, labai gerai prisimenu šią suknelę. - Džokasta švelniai 
perbraukė rankovę. - Vienas džentelmenas kartą man sakė, kad 
su ja esu panaši į Persefonę; anot jo, įkūniju atbundantį pavasa- 
rį. - Tai prisiminus, jos veide nušvito šypsnys, bet kai ji pakėlė 
galvą, jis užgeso. 

— Kokios spalvos tavo plaukai, mieloji? Anksčiau nesumojau 
paklausti. Kažkodėl man atrodo, kad esi šviesiaplaukė, tačiau vi- 
sai nenutuokiu, ar taip ir yra. Meldžiu, tik nesakyk, kad tu juo- 
daplaukė ir blyškaus veido! - Džokasta nusišypsojo, bet sąmojis 
nuskambėjo lyg įsakymas. 

— Mano plaukai daugmaž rudi, - atsakiau, nevalingai palies- 
dama juos. - Bet gal kiek pablukę, nušviesėję sruogomis. 

Ji susiraukė, mėgindama įsivaizduoti, ar rudi plaukai tinka. 
Neįstengdama susidoroti su užduotimi, atsisuko į kambarinę. 

— Kaip ji atrodo, Faedra? 

Mergina žengė žingsnį atgal ir prisimerkusi įsispoksojo į 
mane. Supratau, kad ji, kaip ir kiti namų tarnai, pratusi viską 
apibūdinti šeimininkei iki menkiausios smulkmenėlės. Tamsios 
akys skubiai nužvelgė mane, ilgam sustodamos ties mano veidu. 
Prieš atsakydama mergina iš burnos išsiėmė du smeigtukus. 

— Tiesiog puikiai, ponia Džo, - tarė Faedra ir dar sykį lėtai 
linktelėjo. - Tiesiog puikiai. Jos balta oda, balta kaip nugriebtas 
pienas; su šia šviesiai žalia suknele atrodo nuostabiai. 

— Hm. Bet apatinis sijonas dramblio kaulo spalvos. Jei ji švie- 
saus gymio, ar neatrodys perdėm blanki? 

Man nepatiko, kad esu aptarinėjama, lyg būčiau meno kū- 
rinys — ir dar su trūkumais, bet prikandau liežuvį, nepuldama 
prieštarauti. 

Faedra ryžtingai papurtė galvą. 

— Oi ne, ponia. Ji visai neblanki. Jos bruožai ryškūs. Akys 
rudos, ir tikrai ne purvo spalvos. Ar prisimenate knygą, kurią 
turit, tą su keistų gyvūnų paveikslėliais? 

- Jei kalbi apie knygą „Pasakojimai apie Indijos subkonti- 
nento tyrimus , prisimenu ją, - atsakė Džokasta. - Ulisas man ją 
skaitė aną mėnesį. Nori pasakyti, ponia Freizer tau panaši į vieną 
iš joje nupieštų gyvūnų? - Ji nusijuokė. 

- Mmhm. - Faedra neatplėšė nuo manęs akių. - Ji panaši į 
didelę katę, - tyliai tarė spoksodama į mane. - Į tigrę, žvelgiančią 
pro lapiją. 

Džokastos veide šmėstelėjo išgąstis. 

- Taip, žinoma, - pasakė ji ir nusikvatojo. Bet prie manęs 
daugiau neprisilietė. 


= 

Stovėjau koridoriuje apačioje, virš krūtinės glostydama šaliką 
žaliais dryžiais. Faedra tikrai įrodė esanti gera siuvėja - suknelė 
gulėjo kaip nulieta. Ryškūs sodrios žalios spalvos apsiuvai švytė- 
jo tarp blyškesnių dramblio kaulo ir žalsvų atspalvių. 

Didžiuodamasi vešliais savo plaukais, Džokasta nenešiojo 
perukų, todėl, laimė, ir man nepasiūlė juo pasipuošti. Faedra no- 
rėjo apibarstyti man plaukus ryžių miltais, bet smarkiai pasiprie- 
šinau. Neįstengdama nuslėpti nuomonės, kad prastai išmanau 
apie madą, ji galop surišo gausybę mano garbanų baltu šilkiniu 
kaspinu ir prisegė jas aukštai ant pakaušio. 

Ne visai žinojau, kodėl neleidau jai manęs papuošti dailiais 
niekučiais. Gal tik todėl, kad nemėgau prašmatnybių. O gal taip 
švelniai priešinausi, kad nebūčiau paversta daiktu, tyčia apkars- 
tytu blizgučiais ir visiems rodomu Džokastos. Šiaip ar taip, jų 
atsisakiau. Mano puošmenos tebuvo vestuvių žiedas, perlų aus- 
karai ir žalia aksominė juostelė aplink kaklą. 

Ulisas nulipo laiptais vilkėdamas livrėja, atrodė nepriekaiš- 
tingai. Krustelėjau, ir jis, pasukęs galvą, pamatė švystelint mano 
sijonus. 

Jo akys išsiplėtė nuoširdžiai besigėrint, o aš, vos šypsodama- 
Si, nudūriau žvilgsnį, taip elgiasi tie, kuriais grožimasi. Paskui jis 
aiktelėjo. Pakėlusi galvą pamačiau vis dar išsiplėtusias jo akis, bet 
jau iš baimės. Jo ranka taip stipriai gniaužė turėklus, kad baltavo 
krumpliai. 

— Atleiskite, madam, - dusliai tarė jis, nuskubėjo laiptais, 
nėrė pro mane nuleidęs galvą ir paliko sūpuotis duris iš dengtos 
galerijos į lauko virtuvę. 

— Po paraliais, kas?.. - garsiai paklausiau, bet tada prisimi- 
niau, kur mes ir koks metas. 

Ilgai būdamas name vienas su nerege šeimininke, be šeimi- 
ninko, jis užmiršo atsargumą ir pasielgė nerūpestingai. Pamiršo 
svarbiausią ir būtiniausią priedangą: neįskaitomą, mandagų vei- 
dą, slepiantį visas mintis, - vienintelę tikrą priedangą, prieinamą 
vergui. 

Nieko stebėtino, kad jį apėmė siaubas supratus, ką padarė. Jei 
jo žvilgsnis būtų susmigęs į kitą moterį, ne į mane... mano ran- 
kos atšalo ir suprakaitavo, nurijusi seilę, gerklėje pajutau aitrų 
kraujo ir terpentino skonį. 

Bet čia buvau tik aš, priminiau sau, ir niekas to nematė. Vy- 
resnysis liokajus gal ir bijojo, bet buvo saugus. Elgsiuos taip, tarsi 
nieko nebūtų įvykę - nieko ir neįvyko - ir viskas bus... gerai. 
Taip, kaip ir buvo. Mano mintis nutraukė žingsniai viršutinėje 
galerijoje. Pažvelgiau aukštyn ir aiktelėjau, visos mintys akimoju 
išgaravo iš galvos. 

Kalnietis su visomis regalijomis - įspūdingas reginys. Bet ku- 
ris kalnietis, nesvarbu, kokio amžiaus, net negražus ar susisukęs. 
Matant aukštą, tiesaus stoto ir tikrai išvaizdų paties brandumo 
kalnietį net kvapą gniaužė. 

Jis nesegėjo kilto nuo Kulodeno laikų, bet jo kūnas nepamir- 
šo, kaip jį dėvėti. 

— Ak! - šūktelėjau. 

Jis pamatė mane, o kai nusilenkė atkišęs koją, žybtelėjo balti 
dantys ir sutvisko sidabrinės batų sagtys. Tada išsitiesė, pasisuko, 
kad net skraistė sušvytavo, ir pamažu nulipo žemyn, nenuleisda- 
mas nuo manęs akių. 

Trumpam prieš akis šmėkštelėjo vaizdas, kaip jis atrodė rytą, 
kai ištekėjau už jo. Skraistė buvo beveik tokia pati: juodi lange- 
liai tamsiai raudoname fone, susegta ant peties sidabrine sege, ir 
krito iki dailios blauzdos, aptemptos kojine. 

Šie lininiai jo marškiniai buvo net gražesni, kaip ir švarkas; 
skersai durklo, segimo prie juosmens, rankenos ėjo auksinės 
juostos. Jis atrodė kaip duine uasal, turtingas žmogus. 

Drąsus veidas virš nėrinių buvo toks pat, gal senstelėjęs, už- 
tat išmintingesnis. Švytinti galva pakreipta taip pat, nepasikeitusi 
nei plati, tvirta burna, nei įkypos skaidrios katiniškos akys, žvel- 
giančios į mane. Štai vyras, visada žinantis, ko yra vertas. 

- Jūsų nuolankus tarnas, ponia, - tarė Džeimis ir, įveikęs ke- 
lias paskutines pakopas, nušvito plačia šypsena. 

- Puikiai atrodai, - pagyriau, vos įstengdama nuryti gerklėje 
įstrigusį gumulą. 

— Gal ir nieko, - pritarė jis be apsimestinio kuklumo ir at- 
sargiai pasitaisė klostę ant peties. - Žinoma, toks tas skraistės 
pranašumas, ji tinka visiems. 

-— Ar ji Hektoro Kamerono? 

Keistai susidrovėjusi nedrįsau jo, taip nuostabiai pasipuošu- 
sio, paliesti. Tik durklo rankeną pačiupinėjau; jos viršuje buvo 
nedidelis auksinis iškilumas - negrabiai iškaltas skrendantis 
paukštis. 

Džeimis giliai įkvėpė. 

— Dabar jis mano. Ulisas man atnešė ir perdavė tetos lin- 
kėjimus. 

Balse išgirdau keistą pustonį ir pažvelgiau į jį. Nors Džeimiui 
buvo nepaprastai malonu segėti kiltą, kažkas jam kėlė nerimą. 
Paliečiau ranką. 

- Kas yra? 

Jis šyptelėjo, bet antakiai buvo suraukti. 

- Tiesą sakant, nieko blogo. Tik... 

Jį nutraukė žingsniai ant laiptų, ir jis timptelėjo mane į šoną 
skubančiam su krūva lininių staltiesių ir servetėlių vergui iš ke- 
lio. Namas net gaudė baigiant ruoštis, tebegirdėjau už namo ant 
žvyro gurgždančius ratus, ore sklido gardūs kvapai: iš virtuvės 
buvo skubiai nešami pusdubeniai su valgiais. 

- Negalime čia šnekėtis, - sumurmėjo jis. - Sasenach, ar būsi 
pasiruošusi per vakarienę? Jei duosiu tau ženklą, - is timptelėjo 

sau už ausies lezgelio, - ar galėsi tučtuojau nukreipti dėmesį? 
Nesvarbu kaip: paliek vyną, nualpk, durk stalo kaimynui šakute. 
mavo, tai nebuvo gyvybės ir mirties klausimas. 

— Padarysiu, - patikinau jį. - Bet ką... 

Į galeriją atsivėrė durys, ir iki mūsų atsklido Džokastos bal- 
sas - davė paskutinius nurodymus Faedrai. Ją išgirdęs Džeimis 
greitai pasilenkė, pabučiavo mane ir nusklendė tamsiai raudonos 
skraistės ir sidabrinių batų sagčių sūkuryje, grakščiai slėpdama- 
sis už dviejų vergų, nešančių į valgomąjį padėklus su krištolo 
taurėmis. Apstulbusi nulydėjau jį žvilgsniu ir vos spėjau pasi- 
traukti, kad tarnai manęs nesutryptų. 

— Ar tai tu, mieloji Klere? - Džokasta stabtelėjo ant apatinio 
laiptelio, galvą pasukusi į mane, akis įsmeigusi man virš peties. 
Ji buvo gana slėpininga. 

— Taip, - atsakiau ir paliečiau jai ranką, kad žinotų, kur aš. 

— Užuodžiau kamparą, kuriuo dvelkia suknelė, - tarė ji, at- 
sakydama į nebylų klausimą ir kyštelėdama ranką pro sulenktą 
mano alkūnę. - Lyg ir girdėjau Džeimio balsą. Ar jis šalia? 

— Ne, - beveik nesumelavau. - Tikriausiai nuėjo pasitikti 
svečių. 

— Ak. - Jos plaštaka stipriau suspaudė man ranką, ir ji išlei- 
do atodūsį, kuris reiškė kažką tarp pasitenkinimo ir nekantros. — 
Nesu iš tų, kurios dejuoja ir sielojasi dėl to, ko negalima pataisyti, 
bet, prisiekiu, atiduočiau vieną akį, jei kita galėčiau nors trumpam 
praregėti ir šįvakar pamatyti mūsų vaikiną, užsimetusį skraistę! 

Džokasta papurtė galvą, vydama tą mintį šalin, ausyse pa- 
gavę šviesą sutvisko briliantai. Ji vilkėjo tamsiai mėlyno šilko 
suknele, puikus žvilgančių žilų jos plaukų kontrastas. Apdaras 
buvo išsiuvinėtas laumžirgiais, rodės, jie lekioja tarp klosčių jai 
žengiant po užžiebtomis sieninėmis žvakidėmis ir šviestuvais, 
lūžtančiais nuo žvakių. 

— Na, gerai. O kur Ulisas? 

— Aš čia, madam. - Jis grįžo taip tyliai, kad negirdėjau, kaip 
išniro jai iš kitos pašonės. 

- Tada eime, - pasakė ji ir įsikibo jam į parankę. 

Nesupratau, ar ji paliepė man, ar jam, bet klusniai nusekiau 
įkandin jos tviskesio, išvengdama susidūrimo su dviem bernai- 
čiais, tempiančiais stalo puošmeną - piktai spoksantį keptą šerną 
sveika galva ir iltimis. Mėsingas jo pasturgalis blizgėjo nuo rieba- 
lų, prašydamasis peilio. Kepsnys kvepėjo dieviškai. 

Susiglosčiau plaukus ir nusiteikiau susipažinti su Džokastos 
svečiais, nors jaučiausi taip, lyg ir aš būsiu patiekta sidabriniame 
pusdubenyje su įspraustu į burną obuoliu. 


E, 

Svečių sąrašas skambėjo kaip Keip Firo pakrančių diduo- 
menės „Kas yra kas“ ir buvo įspūdingas. Kembelas, Maksvelas, 
Bjukananas, Maknilas, Makikernas... Aukštumų, salų pavardės. 
Maknilas iš Bara Medouso, Makleodas iš Ailo... Daugelio plan- 
tacijų pavadinimai atskleidė jų savininkų kilmę, kaip ir jų šneka; 
aukštos tinkuotos lubos aidėjo nuo smagios geilų kalbos. 

Keletas vyrų atvyko segėdami kiltus arba ant švarkų ir šilko 
bridžių užsisiautę skraistes, bet nė vienas neatrodė taip įspūdin- 
gai kaip Džeimis, o jo visi jau pasigedo. Girdėjau Džokastą kažką 
burbtelint Ulisui. Šis, suplojęs rankomis, pasišaukė mažą patar- 
naujančią mergaitę, ir toji, jo pasiųsta, nuskuodė ieškoti Džeimio 
į Žibintais apšviesto sodo prieblandą. 

Į akį krito ir keli svečiai ne škotai: plačiapetis, maloniai besi- 
šypsantis kvakeris, raiškiu vardu ir pavarde Hermonas Hasban- 
das, aukštas, prakaulus ponas Hanteris ir - didžiausiai nuosta- 
bai - Filipas Vailis, nepriekaištingai apsirengęs, užsimaukšlinęs 
peruką ir pasipudravęs. 

- Ir vėl susitikom, ponia Freizer, — tarė jis, nepaleisdamas 
mano rankos kur kas ilgiau, nei derėjo viešai. - Prisipažįstu, esu 
pamalonintas, galėdamas dar sykį jus pamatyti ir jumis pasižavėti! 

— Ką čia veikiat? - gana nemandagiai paklausiau. 

Jis įžūliai išsišiepė. 

- Mane atsivežė kilnusis ir įtakingasis ponas Maknilas iš 
Bara Medouso, iš jo ką tik nusipirkau puikią širmių porą. Beje, 

laukiniai arkliai nieku gyvu nesulaikė manęs nuo viešnagės šį 
vakarą, mat išgirdau, kad šis pobūvis surengtas jūsų garbei. — 
Filipas Vailis akimis pamažu smaigstė mane, nutaisęs nešališką 
žinovo, vertinančio retą meno kūrinį, išraišką. - Ar leisit man 
pasakyti, ponia, kad jums labai tinka šis žalias atspalvis? 

— Kažin ar galėčiau jums sukliudyti. 

— Ką jau kalbėti, kad nuo žvakių šviesos nuostabiai spindi 
jūsų oda. Tavo kaklas tarsi dramblio kaulo bokštas, - pacitavo, 
nykščiu meilikaujamai braukdamas man per delną. - Tavo akys 
tarsi Hešbono tvenkiniai.“ 

— Tavo nosis tarsi Libano bokštas, žvelgiantis Damasko link,** - 
pacitavau toliau, kritiškai žvelgdama į aristokratiškai atsikišusią 
ilgą nosį. 

Jis nusikvatojo, bet mano rankos nepaleido. Vogčia dirstelėjau 
į Džokastą, stovinčią vos už kelių pėdų; ji, regis, buvo įnikusi į po- 
kalbį su nauju svečiu, bet jau buvau patyrusi, kokia aštri jos klausa. 

- Kiek jums metų? - paklausiau, prisimerkusi žiūrėdama į jį 
ir stengdamasi nepastebimai išvaduoti ranką iš jo gniaužtų. 

— Dvidešimt penkeri, ponia, - kiek nustebęs atsakė jis ir lais- 
vos rankos pirštu pabaksnojo į žvaigždutės pavidalo muselę prie 
burnos. - Atrodau nederamai susidėvėjęs? 

— Ne. Tik norėjau įsitikinti, kad nepameluosiu sakydama, 
kad aš tokio amžiaus, jog tikčiau jums į motinas! 

Ši žinia jo nė kiek nenuliūdino. Jis pakėlė mano ranką prie 
lūpų ir aistringai prie jų prispaudė. 

— Kaip žavu, - iškvėpė. - Galiu jus vadinti Maman? 

Ulisas stovėjo už Džokastos, tamsios jo akys įdėmiai žiūrėjo 
į svečius, apšviestu taku ateinančius nuo upės. Jis pasilenkė prie 
jos ir kažką sukuždėjo į ausį. Iš visų jėgų ištraukiau ranką iš Vai- 
lio nagų ir ja paplekšnojau vyresniajam liokajui per petį. 

— Ulisai, - tariau, žaviai šypsodamasi Vailiui, - ar malonėtumėt 
pasirūpinti, kad per vakarienę ponas Vailis sėdėtų šalia manęs? 

- Žinoma, ponia, - patikino jis ir tučtuojau vėl ėmė visus: 
sekti akimis. 

Ponas Vailis ceremoningai nusilenkė, rodydamas begalinį 
dėkingumą, ir leidosi vieno liokajų įstumiamas į namą. Maloniai 
jam pamojau pamaniusi, kad atėjus metui su didžiausiu džiaugs- 
mu suvarysiu į jį šakutę. 


—=—— 

Nežinau, ar man pasisekė, ar tai buvo apgalvotas planas, bet 
buvau pasodinta tarp pono Vailio ir kvakerio pono Hasbando, o 
priešais įsitaisė ponas Hanteris, taip pat nešnekantis geilų kalba. 
Sudarėme mažą anglų salelę sūkuriuojančių škotų jūroje. 

Džeimis, pasirodęs paskutinę akimirką, sėdėjo stalo gale, o 
jam iš dešinės - Džokasta. Jau kokį šimtąjį kartą pasvarsčiau, kas 
čia dedasi. Akylai spoksojau į jį, šalia mano lėkštės gulėjo švari 
šakutė, paruošta išpuoliui, bet mes jau dorojom trečią patiekalą, 
o vis dar nebuvo nutikę nieko blogo. 

— Stebiuosi, kad tokio tikėjimo džentelmenas kaip jūs daly- 
vaujat šiame pobūvyje, pone Hasbandai. Ar tas lengvabūdišku- 
mas jūsų nežeidžia? - Valgant pirmuosius du patiekalus, Vailiui 
nepavyko patraukti mano dėmesio, todėl dabar jis griebėsi dar 
vienos gudrybės, pasilenkdamas per mane. Jo šlaunis lyg netyčia 
prisilietė prie manosios. 

Hermonas Hasbandas nusišypsojo. 

— Net kvakeriams reikia valgyti, bičiuli Vaili. Turėjau garbės 
pasimėgauti ponios Kameron svetingumu daugybe progų, tad 
nemanau jo nūnai atsisakyti vien dėl to, kad ji svetingumą rodo 
ir kitiems. - Jo dėmesys vėl nukrypo į mane, ir mudu vėl leido- 
mės į šnekas. 

- Jūs klausėt apie reguliuotojus, ponia Freizer? - Jis linktelėjo 
skersai stalo. - Patarčiau apie juos teirautis pono Hanterio, nes 
reguliuotojai už savo lyderystę gali padėkoti šiam džentelmenui. 

Išgirdęs komplimentą, ponas Hanteris nusilenkė. Aukštas, 
įdubusiais skruostais, apsirengęs paprasčiau nei dauguma sve- 
čių, nors ir ne kvakeris. Juodu su ponu Hasbandu keliavo kartu 

iš Vilmingtono į savo namus šalies užkampyje. Galvodama apie 
gubernatoriaus Trajono pasiūlymą, norėjau kuo daugiau išsiaiš- 
kinti, kas dedasi šiame krašte. 

— Mes esam laisvas sambūris, - kukliai tarė jis, statydamas taurę 
su vynu. - Tiesą sakant, nenorėčiau pretenduoti į jokį titulą; man 
viso labo pasisekė, mano sklypas yra patogioje susitikti vietoje. 

— Girdėjau kalbant, kad reguliuotojai - vien prasčiokai. - 
Vailis servetėlės krašteliu nusišluostė lūpas, stengdamasis neuž- 
kabinti muselės. - Nepaisantys įstatymų, linkę smurtauti prieš 
teisėtus įgaliotinius, deramus karūnos atstovus. 

— Mes tikrai ne tokie, - vis dar švelniai įsiterpė ponas Hasban- 
das. Nustebau išgirdusi, kad jis neneigia ryšių su reguliuotojais; 
gal tas judėjimas ne toks smurtingas ir nesilaikantis įstatymų, 
kaip mano Vailis. - Reikalaujam tik teisingumo, o šito prievarta 
nepasieksi, nes ten, kur smurtas ir prievarta, nieko nepeši. 

Vailis nusijuokė, stebėtinai sodriai ir vyriškai, nors ir atrodė 
puošeiva. 

— Tikrai vargu ar taip pasiektum teisingumą! Tokį įspūdį man 
padarė pono teisėjo Dodžsono žodžiai, šnekėjausi su juo aną sa- 
vaitę. O gal jis klydo, sere, atpažindamas pramuštgalvius, įsiver- 
žusius į jo kabinetą, parbloškusius jį ir už kojų ištempusius į ga- 
tvę? - Jis žaviai nusišypsojo Hanteriui, šį išpylė tamsus raudonis, 
matomas net pro įdegį. Jo pirštai sugniaužė vyno taurės kojelę. 

Viltingai dirstelėjau į Džeimį. Jokio ženklo. 

— Ponas teisėjas Dodžsonas, - aiškiai ištarė Hanteris, - yra 
išnaudotojas, vagis, negerbiantis teisininko profesijos ir... 

Jau kurį laiką girdėjau iš lauko sklindantį triukšmą, bet pa- 
maniau, kad lauko virtuvę, kurią nuo didžiojo namo skyrė deng- 
tas takas, ištiko krizė. Tačiau dabar šūkavo garsiau, ir atpažinau 
balsą, jis blaškė mano dėmesį, klausantis smerkiamos pono Han- 
terio kalbos. 

— Dankanas! - Kilstelėjau nuo kėdės, abipus smalsiai pasi- 
suko galvos. 

Staiga sąmyšis kilo terasoje, palei stiklines duris šmėkščiojo 
šešėliai, kažkas šūkalojo, ginčijosi ir reikalavo. 

Kalbos valgomajame nuščiuvo, visi smalsiai dairėsi suklusę, 
kas čia dedasi. Mačiau, kaip Džeimis atstūmė kėdę, bet jam ne- 
spėjus atsistoti tarpduryje išdygo vaiduoklis. 

Džonas Kvinsis Majersas, kalnų žmogus, buvo įstrigęs dvivė- 
rėse duryse. Pribloškiantis tuo pačiu kostiumu, su kuriuo sutikau 
jį pirmą sykį. Sunkiai atsišliejęs į staktą, krauju pasruvusiomis 
akimis jis nužvelgė draugiją. Veidas buvo išraudęs, kvėpuodamas 
kriokė, rankoje laikė didelį stiklinį butelį. 

Jo akys, išvydusios mane, nušvito, o veidas persikreipė, pasi- 
rodžius baugiai pasitenkinimo grimasai. 

- ŠTAI kurjūs, - tarė jis balsu, kupinu nuoširdžiausio džiaugs- 
mo. - Juk taip ir sakiau. Dankanas nenorėjo nė girdėti. Sakė, kad 
ponia Klerė pjaustys mane tik tada, kai būsiu apsvaigęs. Taigi aš 
girtas. Girtutėlis... - Pavojingai siūbuodamas, jis nutilo ir aukštai 
iškėlė butelį. - Kaip SKUNKAS! - pergalingai užbaigė. Jis žengė 
žingsnį į kambarį, griuvo kniūbsčias ir daugiau nė nekrustelėjo. 

Pro duris įlėkė Dankanas, atrodydamas kur kas blogiau. 
Marškiniai suplėšyti, švarkas nusmukęs nuo peties, pamuštu 
paakiu. 

Jis dirstelėjo į pasliką pavidalą po kojomis, tada atsiprašyda- 

— Tikrai stengiausi jį sulaikyti, Mak Duvai. 

Atsiplėšiau nuo kėdės ir priėjau prie tysančio kūno sykiu su 
Džeimiu, o mums iš paskos plūstelėjo smalsūs svečiai. Džeimis 
žvilgtelėjo į mane pakėlęs antakius. 

— Juk sakei, kad jis turi būti be sąmonės, - tarė ir, pasilenkęs 
prie kalnų žmogaus, pakėlė voką. Švystelėjo blyškaus baltumo 
akies obuolys. - Regis, jis kaip reikiant prisisiurbė. 

— Taip, bet juk nesakiau, kad jis turi mirtinai nusitašyti! — 
Pritūpiau prie pavidalo be jokių gyvybės ženklų ir priglaudžiau 
du rausvai gelsvus pirštus prie miego arterijos. Pulsas buvo geras 
ir stiprus. Bet... - Alkoholis visai netinkamas anestetikas, - pa- 
purčiau galvą. - Tai nuodas. Slopina centrinę nervų sistemą. Jei 
jį, šitaip apsvaigusį nuo alkoholio, operuojant ištiktų šokas, ga- 
lėtų lengvai pribaigti vargšelį. 

— Menka netektis, - pasakė kažkas iš svečių, bet kandžią jo 
pastabą nutildė kiti, puolę jam priekaištauti ir liepę nutilti. 

— Apmaudu, kad veltui išeikvota šitiek brendžio, - įsiterpė 
dar vienas, ir visi nusijuokė. Tą pasakė Filipas Vailis, mačiau nu- 
pudruotą jo veidą, šmėžuojantį virš Džeimio peties ir šelmiškai 
besišypsantį. - Labai daug girdėjom apie jūsų gebėjimus, ponia 
Freizer. Dabar atsirado proga tai įrodyti liudytojų akivaizdoje! - 
Jis grakščiai mostelėjo į minią, susibūrusią aplink mus. 

— Ak, nešdinkitės, - piktai mestelėjau. 

— Ooi, tik paklausykit jos! - kažkas sumurmėjo už manęs, 
bet žavėdamasis. 

Vailis nustebęs pamirksėjo, bet kaip niekad plačiai išsišiepė. 

— Jūsų noras - man įsakymas, ponia, - burbtelėjo ir nusilen- 
kęs įsimaišė tarp svečių. 

Atsistojau, kamuojama abejonių. Galbūt operacija ir pavyk- 
tų. Techniškai nesunki ir turėtų trukti kelias minutes, jei nekiltų 
komplikacijų. Pjūvis būtų nedidelis, bet reikėtų perpjauti pilva- 
plėvę, taigi vėliau grėstų užkrato pavojus. 

Vis dėlto neatrodė, kad pasitaikytų geresnės sąlygos: gausybė 
alkoholio dezinfekuoti, daugybė norinčių padėti. Kitokių nejau- 
tros būdų nebuvo, o aš negalėčiau atlikti tokios operacijos, jei 
ligonis būtų sąmoningas. Svarbiausia, kad Majersas pats manęs 
paprašė ją daryti. 

Pažvelgiau į Džeimį, trokšdama patarimo. Jis stovėjo šalia 
manęs ir mano akyse išvydo klausimą. Po šimts, juk pats norėjo, 
kad kaip nors nukreipčiau žmonių dėmesį. 

— Bus geriausia, jei to imsiesi, Sasenach. - Džeimis spoksojo 
į sukniubusį pavidalą. - Šitaip nusilakti kitą kartą jis gali neturėti 
nei drąsos, nei pinigų. 

Pasilenkiau ir vėl patikrinau pulsą: stiprus ir lygus kaip dar- 
binio arklio. 

Virš Maknilo peties tarp smalsuolių šmėkščiojo didinga 
Džokastos galva. 

— Neškit jį į svetainę, - paliepė moteris. Jos galva dingo, ir 
viskas buvo nuspręsta už mane. 

Keistomis aplinkybėmis esu operavusi ir anksčiau, dingtelėjo: 
man, kai skubiai ploviausi rankas actu, pristatytu iš virtuvės, bet 
jos toli gražu nebuvo tokios keistos kaip šios. 

Išlukštentas iš apatinių drabužių, Majersas tysojo ant rau- 
donmedžio stalo žadindamas apetitą, tarsi bekaulis keptas faza- 
nas ir beveik toks pat puošnus. Tik jis gulėjo ne pusdubenyje, o 
ant tvirtos antklodės, su raukšlėtais marškiniais ir meškos nagų 
vėriniu, it įmantri, akį rėžianti puošmena, apdėtas butelių, sku- 
durų ir tvarsčių garnyru. 

Neturėjau kada persirengti, tad suknelę pridengiau odine mė- 
sininko prijuoste, atnešta iš rūkyklos pašiūrės. Ilgas klostuotas 
suknelės rankoves Faedra prisegė viršuje, apnuogindama dilbius. 

Buvo užžiebta daugiau žvakių, kad būtų šviesiau; degė di- 
džiulė žvakidė ant indaujos ir sietynas, bet niekam buvo nė 
motais, kad šitaip nerūpestingai eikvojamas kvapus vaškas. Jo 
aromatas beveik nustelbė nuo Majerso sklindantį kvapelį. Ne- 
gaišdama laiko, nuo indaujos paėmiau grafiną ir šliūkštelėjau 
kelių šilingų vertės puikaus brendžio ant šakumo, apžėlusio gar- 
banotais tamsiais plaukais. 

- Brangus būdas naikinti utėles, - kažkas už nugaros palei- 
do kritišką pastabą stebėdamas, kaip užklupus potvyniui skubiai 
sprunka įvairūs mažyčiai gyviai. 

- Bet jie žus laimingi, - atpažinau Ijano balsą. - Atnešiau tau 
dėžę, tetule. - Jis padėjo šalia manęs dėžę su medicinos priemo- 
nėmis ir įrankiais ir atidarė. 

Išsiėmiau vertingąjį mėlyną buteliuką spirito ir skalpelį tie- 
siais ašmenimis. Laikydama jį virš dubens, užliejau ant jo spirito, 
tuo pat metu akimis ieškodama žmonių, kurie tiktų į padėjė- 
jus. Savanorių nestigo; žiūrovai šurmuliavo, tvardydami juoką ir 
murmėdami iš lūkesčio, užmiršę nutrauktą vakarienę. 

Iš virtuvės buvo pakviesti du stiprūs vežikai, kad palaikytų 
ligoniui kojas, o Andru Maknilas ir Farkardas Kembelas pasisiū- 
lė laikyti jam už rankų. Jaunėlis Ijanas įsitaisė prie manęs laiky- 
damas didžiulę žvakidę, kad ši mestų daugiau šviesos. Džeimis, 
kaip svarbiausias anesteziologas, užėmė vietą prie paciento gal- 

vos. Netoli suglebusios ir knarkiančios burnos stovėjo stiklinė, 
sklidina viskio. 

Patikrinau, ar paruošti įrankiai ir siuvimo adatos, giliai įkvė- 
piau ir linktelėjau komandai. 

— Pradedam. 

Vyriškas Majerso pasididžiavimas, sutrikdytas tokio dėme- 
sio, jau buvo susitraukęs ir droviai dirsčiojo iš brūzgynų. Pakėlus 
ir išskėtus ilgas ligonio kojas, o Ulisui atsargiai suėmus suglebusį 
kapšelį, buvo aiškiai matyti išvarža, glotni vištos kiaušinio dy- 
džio kalvelė, o linkis, kur ji spaudėsi prie įsitempusios kirkšnies 
odos, buvo tamsiai raudonas. 

— Jėzau, Viešpatie Dieve! - tai išvydęs išsprogino akis vienas 
vežėjų. - Gryna tiesa: jis turi tris kiaušius! 

Žiūrovai sykiu aiktelėjo ir sukrizeno, bet buvau perdėm už- 
siėmusi, todėl nepuoliau taisyti nesusipratėlių. Tarpvietę kruopš- 
čiai pavaliau spiritu, paskui į jį pamerkiau skalpelį ir jo geležtę 
kelis kartus dar perbraukiau per žvakės liepsną, galutinai ją ste- 
rilizuodama, o tada skubiai įpjoviau. 

Pjūvis buvo nedidelis ir negilus, bet jo pakako. Atvertus odą, 
atsidengė rausvai pilkų žarnų kilpa, pūpsanti pro įplėštą raume- 
nų sluoksnį. Plona, tamsia srovele ištryško kraujas ir nutekėjęs 
žemyn sutepė paklodę. 

Praplėčiau pjūvį, nuodugniai nusiploviau pirštus dubenyje 
su dezinfekuojamuoju skysčiu, tada du piršus įkišau į kilpą ir 
atsargiai ją kilstelėjau. Staiga sutraukus mėšlungiui, Majersas su- 
krutėjo, kone stumtelėjo mane į šalį ir vėl taip pat ūmai nurimo. 
Paskui vėl įsitermpė pakeldamas sėdmenis, ir jo kojos vos neiš- 
slydo padėjėjams iš rankų. 

- Jis bunda! - sušukau Džeimiui, perrėkdama nerimo šauks- 
mus. - Skubiai sugirdyk jam daugiau! - Visos mano abejonės, 
kad alkoholis - prastas anestetikas, pasitvirtino, bet buvo šaukš- 
tai po pietų. 

Džeimis, sugriebęs kalnų žmogui už burnos, ją suspaudė, 

burbuliuoti ir leisti garsus it skęstantis buivolas, bet kai alkoholis 

nutekėjo gerkle, didžiulis kūnas vėl atsipalaidavo. Kalnų žmogus 
vapėdamas suglebo ir nugrimzdo į snaudulį, iš pradžių sniau- 
krodamas, o paskui pratisai užknarkdamas kaip girtuoklis. 

Įstengiau išlaikyti pirštus žaizdoje; ji kraujavo labiau, nei bū- 
čiau norėjusi, bet, Majersui pasimuisčius, išvaržos kilpa nesulin- 
do atgal. Čiupau švarią skiautę, sumirkytą brendyje, ir nušluos- 
čiau tą vietą. Mačiau raumenų, liesų kaip ir Majersas, sluoksnio 
kraštą, po oda glūdėjo plonas geltonų riebalų sluoksnis, atskir- 
damas ją nuo tamsiai raudonų audinių. 

Majersui kvėpuojant jutau, kaip trukčioja jo žarnos. Nuogus 
mano pirštus gaubė tamsi, drėgna jo kūno šiluma, skleisdama 
vienpusį intymumą, vien chirurgo karalystę. Užsimerkiau, kad 
atsikratyčiau nervingos skubos ir atsiribočiau nuo spoksančios 
minios. 

Lėtai įkvėpiau ir priderinau savo ritmą prie garsaus knarki- 
mo. Be brendžio dvoko ir kiek pykinančių maisto kvapų, užuo- 
džiau ir žemišką Majerso kūno tvaiką: įsisenėjusį prakaitą, ne- 
švarią odą, silpną šlapimo ir varinį kraujo kvapą. Kitus tie kvapai 
žeistų, bet ne mane, ne dabar. 

Štai kūnas. Nei geras, nei blogas, kūnas, ir tiek. Nūnai supra- 
tau, kad jis mano. 

Visa yra mano: nesąmoningas kūnas rankose, atsiveriančios 
jo paslaptys; mano ir žmogus, kuriame tos paslaptys tūno, mano 
yra net visų akys, nukreiptos į mane. Tai nutinka retai, bet kai nu- 
tinka, to pojūčio nebepamirši. Protų sintezė viename organizme. 
Kai ėmiau valdyti šį organizmą, tapau jo dalimi, praradau save. 

Laikas sustojo. Tiksliai žinojau, koks bus kitas judesys, kada 
kvėptelėti, timptelėti ketguto siūlą ir jį trūktelėti suveržiant kirkš- 
ninį žiedą, bet mano rankos man nepriklausė. Mano balsas buvo 
aukštas, aiškus, duodantis nurodymus, jiems tučtuojau buvo pa- 
klūstama, o kažkur giliai mano smegenyse įsitaisęs mažas stebė- 
tojas sekė, kaip vyksta operacija, nors menkai ja domėjosi. 

Kai baigiau operuoti, laikas vėl ėmė tiksėti. Žengiau žingsnį 
atatupsta, nutraukdama tuos saitus ir truputį apsvaigusi nuo ne- 
įprastos vienatvės. 

— Viskas, - tariau, ir žiūrovų gaudesys virto garsiais plojimais. 

Vis dar apkvaitusi - ar apsvaigusi nuo osmoso Majerso or- 
ganizme? - apsisukau ant kulno ir pobūvio svečiams padariau 
įmantrų, žemą tūpsnį. 

Po valandos buvau girta nuo savo nuopelnų, tapusi daugybės 
tostų mano garbei auka. Trumpam ištrūkau pasiteisinusi, kad 
noriu aplankyti ligonį. Nusvirduliavau laiptais į svečių kambarį, 
kur jis buvo paguldytas. 

Stabtelėjusi galerijoje, prisispaudžiau prie turėklo, kad atgau- 
čiau pusiausvyrą. Iš apačios atsklido gaudesys - garsios pokalbių 
nuotrupos ir juokas; vėl įsisiūbavęs pobūvis nė neketino baigtis, 
bet susiskirstę svečiai spietėsi būreliais ant fojė ir svetainės par- 
keto. Iš viršaus jie panėšėjo į medaus korį, papurusios galvos su 
perukais ir suknelės su gazo šleifais sklendė pirmyn atgal per 
šešiakampių grindų trinkelių raštą, smarkiai dūgzdamos virš 
taurių, kupinų brendžio vyno ir porterio nektaro. 

Kaip pro miglą toptelėjo: jei Džeimis norėjo, kad nukreipčiau 
žmonių dėmesį, geresnės progos nebūtų galėjęs tikėtis. Kad ir 
kas turėjo įvykti, tam buvo įspūdingai užbėgta už akių. Bet kam 
ir ar ilgam bus užkirstas kelias? Papurčiau galvą, kad praskai- 
drėtų, bet nepasijutau geriau. Vis tiek nuėjau pažiūrėti paciento. 

Majersas vis dar palaimingai gardžiai miegojo, ramiai kvė- 
puodamas, kartais pratisai iškvėpdamas. Jam kvėpuojant krus- 
čiojo medvilninės lovos užuolaidos. Vergė Betė šypsodamasi 
man linktelėjo. 

— Dėl jo nesijaudinkit, ponia Klere, - sušnabždėjo ji. - Ma- 
nau, to žmogaus nepažadintų net šautuvas. 

Man nereikėjo tikrinti jo širdies; galva buvo pasukta, mačiau 
didžiulę veną, einančią per kaklą. Tvinkčiojo lėtas ir sunkus kaip 
plaktuko smūgis pulsas. Palietusi Majersą, pajutau vėsią ir drėgną 
odą. Jokio karščio, šoko nė ženklo. Milžinas skleidė taiką ir gėrį. 

— Kaip jis? 

Jei būčiau buvusi blaivesnė, būčiau išsigandusi. Bet buvau 
smarkokai apgirtusi, todėl tik apsisukau ir pamačiau už savęs 
stovintį Džeimį. 

- Gerai. Neužmuštum jo ir iš pabūklo. Visai kaip tavęs. - Su- 
mojau, kad esu prisiglaudusi prie Džeimio, rankomis apsivijusi 
jo juosmenį, išraudusiu veidu įsikniaubusi į lininių jo marškinių 
klostes. - Toks pat nesunaikinamas. 

Jis pabučiavo man į viršugalvį ir lūpomis nubraukė kelias 
garbanas, išsipešusias iš po kaspino per operaciją. 

— Puikiai patriūsėjai, Sasenach, - sukuždėjo. - Nuostabus 
darbas, gražioji mano mergužėle. 

Jis dvelkė vynu, žvakių vašku, žolelėmis ir Aukštumų vilna. 
Mano rankos nuslydo žemiau, jusdamos jo sėdmenų linkius, 
glotnius ir nieko nevaržomus po kiltu. Džeimis krustelėjo, trum- 
pam visu ilgiu prispausdamas šlaunį prie manosios. 

- Tau reikia įkvėpti oro, Sasenach, be to, turim pasišnekėti. 
Ar gali jį kuriam laikui palikti? 

Dirstelėjau į lovą ir knarkiantį jos gyventoją. 

— Taip. Jei prie jo sėdės Betė ir prižiūrės, kad jis miegodamas 
neapsivemtų ir neužspringtų? - Dirstelėjau į nustebusią vergę, 
kad to prašau jos, bet ji mielai linktelėjo. 

- Susitiksim prie žolynų darželio. Ir saugokis, kad nenu- 
dardėtum nuo laiptų ir nenusisuktum sprando. - Pakėlęs mano 
smakrą, greitosiomis aistringai pabučiavo, ir aš apsvaigau, pasi- 
jutau ir blaivesnė, ir girtesnė nei iki šiol. 


13 


Sąžinės tyrimas 


KAŽKOKS TAMSUS DAIKTAS tyliai šleptelėjo ant tako prieš 
mus, ir staiga sustojau gniauždama Džeimiui ranką. 

— Varlė, - ramiai tarė jis. - Girdi, kaip jos dainuoja? 

Žodis „dainuoja“ nebuvo tas, kuris būtų šovęs man į galvą, 
išgirdus kurkiantį chorą nendrėse prie upės. Kita vertus, Džeimis 
neturėjo muzikinės klausos ir to visai nesigėdijo. 

Jis atkišo koją ir bato nosimi švelniai pabaksnojo tupintį 
tamsų pavidalą. 

— Brekekeks, ko-aks, ko-aks, - sukvarkė jis. - Brekekes, ko-aks! 

Gyvis nušokavo ir nėrė į drėgmę, augalus, želiančius palei 
kelią. 

— Visada žinojau, kad esi gabus tarmėms, - pralinksmėjau. — 
Bet nenutuokiau, kad moki varlių šneką. 

— Na, kalbu anaiptol ne taip sklandžiai kaip jos, - pasikuklino 
Džeimis. - Nors galiu pasigirti - mano tarsena graži. 

Nusijuokiau, o jis, spustelėjęs man ranką, ją paleido. Trum- 
pam plykstelėjusi sąmojų kibirkštėlė užgeso nepavykus įžiebti 
pokalbio, ir mudu žingsniavom kartu, bet mintimis nutolę vie- 
nas nuo kito per daugybę mylių. 

Turėjau jaustis labai nusikamavusi, bet mano venose vis dar 
kunkuliavo adrenalinas. Buvau apimta džiaugsmo, kurį pajunti 
sėkmingai pasibaigus operacijai, ką jau kalbėti apie pakilumą, 
kuris pripildo tave apsvaigus nuo alkoholio. Ėjau kiek svirdu- 
liuodama, bet aplinką suvokiau aiškiai ir ryškiai. 

Netoli prieplaukos, po medžiais, stovėjo įmantrus suolas, 
prie jo, skendinčio šešėliuose, Džeimis ir nusivedė mane. Sunkiai 
atsidusęs, susmuko ant marmurinio suolo, man primindamas, 
kad šis vakaras buvo kupinas įvykių ne tik man. 

Labai įdėmiai apsidairiau ir atsisėdau šalia jo. 

— Mes vieni, niekas mūsų neseka, - tariau. - Gal nori man 
iškloti, kas, po galais, čia dedasi? 

- O taip, - jis išsitiesė įtempdamas nugarą. - Būčiau tau kai 
ką pasakęs ir anksčiau, bet visai nesitikėjau, kad ji iškrės tokį 
pokštą. - Džeimis ištiesė ranką ir tamsoje susirado mano plašta- 
ką. - Tiesą sakant, ji nepadarė nieko blogo. Tik kai Ulisas atnešė 
man skraistę, durklą ir segę, prasitarė, kad Džokasta ketina šįva- 
kar per vakarienę visiems pranešti norinti padaryti mane pavel- 
dėtoju... viso šito. 

Jo mostas užgriebė namą, besidriekiančius už mūsų laukus ir 
viską: laivų prieplauką prie upės, vaismedžių sodą, kitus sodus, 
arklides, neaprėpiamus akrus sakingų pušų, lentpjūvę, terpenti- 
no varyklą - ir keturiasdešimt plantacijoje plušančių vergų. 

Prieš akis man atsivėrė visas reginys, kokį, be abejonės, min- 
tyse matė Džokasta: Džeimis, sėdintis stalo gale, užsimetęs Hek- 
toro Kamerono skraistę, nešiojantis jo durklą ir segę su neįman- 
triu Kameronų klano šūkiu „Vienykitės!“, apsuptas senų Hektoro 
draugų ir bičiulių, nekantraujančių pasveikinti jaunesnį gentainį 
užėmus jų draugo vietą. 

Jeigu Džokastai būtų buvę leista padaryti tokį pareiškimą 
ištikimų škotų draugijoje, gerokai pasivaišinusioje puikiuoju ve- 
lionio Hektoro viskiu, jie tučtuojau būtų Džeimį pripažinę kaip 
„Tekančiosios upės“ šeimininką, įtrynę jį šerno riebalais ir vai- 
nikavę vaškinėmis žvakėmis. 

Kruopštus, gerai apgalvotas planas, tokį gali suregzti tik Ma- 
kenziai, pamaniau; drąsus, dramatiškas ir nepaisantis į jį įveltų 
Žmonių norų. 

- Jeigu ji būtų tai padariusi, - pasakė jis, su šiurpiu tikslumu 
pakartodamas mano mintis, - man būtų buvę labai nesmagu ir 
keblu atsisakyti tos garbės. 

— Taip, labai. 

Ūmai jis pašoko ant kojų. Taip nerimavo, kad nenusėdėjo. 
Tylėdamas ištiesė man ranką; atsistojau šalia, ir mudu patrau- 
kėm atgal vaismedžių sodo taku, apsukdami anglišką parką. 

Žibintai, uždegti per pobūvį, buvo nukabinti, jų žvakės taupant 
padėtos vėlesnėms reikmėms. 

— Kodėl Ulisas tau pasakė? - garsiai nusistebėjau. 

— Ogi gerai pagalvok, Sasenach. Kas yra dabartinis „Tekan- 
čiosios upės“ šeimininkas? 

— Ak? - pasakiau. - Ak! 

— Tikrai ak, - abejingai tarė jis. - Mano teta akla. Kas tvarko 
sąskaitas, prižiūri namų ūkį? Ji gali spręsti, ką reikia daryti, bet 
kas jai pasako, ar tie dalykai padaryti? Kas visada sukiojasi šalia 
jos ir pasakoja, kas vyksta, kieno žodžiai kuždami jai į ausį, kieno 
nuomone ji kliaujasi labiausiai? 

— Suprantu. - Mąstydama spoksojau į žemę. - Bet juk ne- 
manai, kad jis klastoja sąskaitas ar užsiima panašiais nešvariais 
darbeliais? 

Vyliausi, Ulisas taip nesielgia. Man labai patiko Džokastos vy- 
resnysis liokajus, rodos, juodu vienas kitam patinka ir vienas kitą 
gerbia. Mintis, kad jis šaltakraujiškai ją apgaudinėja, buvo atgrasi. 

Džeimis papurtė galvą. 

— Ne, jis nesukčiauja. Peržvelgiau visas sąskaitų knygas ir 
ataskaitas. Visos tvarkingos, iš tikrųjų nepriekaištingai tvarko- 
mos. Neabejoju, jis sąžiningas žmogus ir ištikimas tarnas, bet 
nebūtų žmogus, jei lyg niekur nieko mielai užleistų vietą praša- 
laičiui. - Džeimis prunkštelėjo. - Teta gal ir neregė, bet tas juodis 
mato gana gerai. Jis nepasakė nė žodžio, kad man sukliudytų, ir 
nepuolė manęs įtikinėti, tik pasakė, ką teta ketina daryti, palik- 
damas man spręsti, kaip turėčiau elgtis. Arba neturėčiau. 

— Manai, jis žino, kad tu ne... - Nutilau, nes suabejojau, ar 
Džeimis nebūtų sutikęs. Išdidumas, atsargumas arba ir tas, ir tas 
gal ir skatino norą sugriauti Džokastos planą, bet jis nebūtinai 
norėjo atmesti jos pasiūlymą. 

Džeimis neatsakė, ir mane nupurtė šaltas drebulys. Suvirpėjau, 
nors buvo šiltas vasaros vakaras, ir mums einant įsikibau jam į pa- 
rankę, trokšdama nusiraminti po pirštais jusdama tvirtą jo kūną. 

Liepa ėjo į pabaigą, ir iš vaismedžių sodo sklido saldus noks- 
tančių vaisių aromatas. Oras buvo jo pritvinkęs, burnoje kone 

jutau gryną, gaivų šviežių obuolių skonį. Pagalvojau apie pagun- 
dą - ir apie kirminą, kuris tūno po blizgančia jų odele. 

Ne tik Džeimį viliojančią pagundą, bet ir mane. Jo pagun- 
da - proga būti tuo, kuo būti jį sukūrė gamta, bet neleido liki- 
mas. Jis gimė ir buvo užaugintas valdyti didžiulį dvarą, rūpintis 
jame gyvenančiais žmonėmis, būti gerbiamas turtingųjų, lygių 
jam. O dar svarbiau, jam buvo skirta atkurti klaną ir šeimą. Aš 
jau esu į tai įsivėlęs, pasakė jis. 

Žinojau, kad jam nerūpi nei turtas, nei jo paties labas. Ir var- 
gu ar Džeimis trokšta valdžios; jei būtų jos norėjęs ir žinojęs tai, 
ką apie ateitį žinau aš, būtų nusprendęs keliauti į šiaurę ir paieš- 
koti vietos tarp šalies kūrėjų. 

Bet kitados jis buvo dvarininkas. Apie laiką, praleistą kalėjime, 
man pasakojo labai mažai, bet vienas jo pasakytas dalykas skam- 
bėjo atmintyje. Apie vyrus, su kuriais buvo kalinamas, jis kalbėjo 
taip: Jie buvo mano. Ir tai, kad juos turėjau, palaikė mano gyvastį. 
Dar prisiminiau, ką Ijanas sakė apie Saimoną Freizerį: Rūpinima- 
sis savo žmonėmis dabar yra vienintelis jo ryšys su žmogiškumu. 

Taip, Džeimiui reikėjo žmonių. Žmonių, kuriems galėtų vado- 
vauti, jais rūpintis, juos ginti ir su jais kovoti. Bet ne juos valdyti. 

Vis dar tylėdami praėjom vaismedžių sodą ir patraukėm ilgu 
taku palei daugiametes gėles. Kvepėjo lelijomis, levandomis, plu- 
kėmis ir rožėmis. Jų aromatas buvo toks aitrus ir svaiginantis, 
kad žengiant per tvankų, troškų orą atrodė, tarsi stačia galva 
griūtum į kvapių žiedlapių patalą. 

Ak, „Tekančioji upė“ buvo žemiškas malonumas, tikrai... bet 
aš pavadinau juodaodį draugu ir palikau jam globoti dukterį. 

Prisiminus Džo Eibernatį ir Brianą, pasijutau taip, tarsi regė- 
čiau iškreiptą dvigubą vaizdą, lyg tuo pat metu būčiau dviejose 
vietose. Prieš akis mačiau jų veidus, vidine ausimi girdėjau jų bal- 
sus. Bet tikrovė vis dėlto buvo vyras šalia manęs. Sulig jo žingsniu 
plevėsavo kiltas, o palenktoje galvoje kirbėjo neramios mintys. 

Tai ir buvo mano pagunda: Džeimis. Ne minkštos lovos ar 
prabangūs kambariai, ne šilko apdarai ar visuomenės pagarba. 
Džeimis. 

Jei jis atsisakys Džokastos pasiūlymo, turės imtis ko nors 
kito. O tas „kas nors kitas“ greičiausiai buvo pavojinga Viljamo 
Trajono vilionė žeme ir žmonėmis. Labiau gundanti nei dosnus 
Džokastos siūlymas. Ką jis pasistatys, tas ir bus jo, palikimas, 
kurį jis nori atiduoti Brianai. Tik nežinia, ar liks gyvas, kad ga- 
lėtų statyti. 

Vis dar gyvenau dviejuose pasauliuose. Šiame girdėjau šna- 
rant kiltą, kur jis brūkštelėdavo per sijoną, jutau jo kūno šilumą, 
stipresnę nei įkaitęs oras. Užuodžiau muskusinį jo kvapą, žadi- 
nantį troškimą atplėšti jį nuo minčių, nusitempti į gėles, atsegti jo 
diržą, leisti, kad skraistė nukristų nuo pečių, nusismaukti lieme- 
nę, prispausti prie jo krūtis, pargriauti jį pusnuogį ir aitrinamą 
geismo tarp šlapių žalių augalų priversti galvoti tik apie mane. 

Bet atsiminimų pasaulyje užuodžiau kukmedžius ir nuo jū- 
ros pučiantį vėją, po pirštais jutau ne šiltą vyrą, o antkapio gra- 
nitą, kuriame iškaltas jo vardas. 

Tylėjau. Jis taip pat. 

Jau buvom apsukę visą ratą ir grįžom prie upės, kur pilki 
akmeniniai laiptai nėrė po raibuliuojančiu tviskančiu vandeniu. 
Nors ši vieta ir buvo toli aukštupyje, vis tiek ją pasiekdavo po- 
tvynio pėdsakai. 

Čia buvo pririštas laivelis, nedidelė irklinė valtis, tinkama 
žvejybai vienatvėje arba tingiai iškylai. 

— Irkluosi? 

— Taip, kodėl gi ne? 

Pamaniau, kad jis, kaip ir aš, veržiasi pasprukti iš namo ir 
nuo Džokastos, nusigauti taip toli, kad galėtų blaiviai pamąstyti 
negresiant pavojui, jog kas nors sutrukdys. 

Nuslinkau žemyn ir padėjau plaštaką jam ant rankos, no- 
rėdama išlaikyti pusiausvyrą. Bet man nespėjus įlipti į valtį, jis 
atsigręžė. Prisitraukęs artyn, švelniai pabučiavo ir nepaleido iš 
glėbio, padėjęs smakrą ant mano galvos. 

— Nežinau, - tyliai tarė jis, atsakydamas į nebylius mano 
klausimus. 

Tada įsiropštė valtin ir padavė man ranką. 

Kol išplaukėm į upę, Džeimis tylėjo. Naktis buvo tamsi, be 
mėnulio, bet žvaigždės, atsispindinčios vandens paviršiuje, sklei- 
dė ganėtinai šviesos; kai akys priprato prie mirguliuojančios upės 
ir medžių šešėlių, mačiau gerai. 

— Nenori nieko pasakyti? - galop paklausė jis. 

- Juk ne aš turiu rinktis, - atsakiau ir man suspaudė krūtinę, 
bet korsetas čia buvo niekuo dėtas. 

— Ne? 

- Ji - tavo teta. Tai tavo gyvenimas. Rinktis turi tu. 

— O tu nesikiši? - suniurnėjo, uoliai darbuodamasis irklais 
prieš srovę. - Bet ar tai ir ne tavo gyvenimas? O gal apskritai 
neketini likti su manim? 

- Ką turi galvoj sakydamas, kad neketinu likti? - Išsigandusi 
atsisėdau tiesiai. 

- Gal to tau per daug? - Jo galva buvo palinkusi virš irklų, 
nemačiau jo veido. 

- Jei kalbi apie tai, kas nutiko lentpjūvėje... 

— Ne, ne apie tai. - Jis pakabino irklais, jo pečiai po lininiais 
marškiniais paplatėjo. Tada kreivai šyptelėjo. - Mirtis ir nelaimė 
ne itin tave vargina, Sasenach. Bet smulkmenos, diena iš die- 
nos... Matau, kaip krūpčioji, juodaodei tarnaitei šukuojant tau 
plaukus, arba kai berniukas nusineša valyti tavo batus. O dar 
vergai terpentino varykloje. Juk dėl viso to jautiesi nesmagiai? 

- Taip. Nesmagiai. Aš... negaliu valdyti vergų. Juk tau sakiau... 

- Taip, sakei. - Jis valandėlę pailsėjo ant irklų, nuo veido nu- 
sibraukė plaukų sruogą. Mudviejų akys susidūrė. - O jei nuspręsi 
likti, Sasenach... Ar galėsi būti šalia manęs, stebėti ir nieko nesi- 
imti, nes nieko negalėsi pakeisti iki pat tetos mirties. Galbūt jai 
net mirus. 

- Apie ką šneki? 

- Ji nesuteiks laisvės vergams. Kodėl turėtų? Ir aš, kol ji bus 
gyva, to negalėsiu padaryti. 

— Bet kai paveldėsi dvarą... - Nuščiuvau. 

Ir taip buvo bjauru ir nemalonu aptarinėti Džokastos mirtį, 
o į galvą jau lindo konkretus svarstymas, kad kažin ar tai įvyks 
greitai; Džokastai vos per šešiasdešimt, ji stiprios sveikatos, nors 
ir akla. 

Staiga supratau, ką jis norėjo pasakyti. Ar įstengsiu prisivers- 
ti gyventi diena iš dienos, mėnesių mėnesius, metų metus kaip 
vergvaldė? Juk negalėsiu apsimesti ir atkakliai tylėti dėdamasi, 
kad esu tik viešnia, pašalietė. 

Prikandau lūpą, kad nesušukčiau - taip gyventi neįstengsiu. 

— Net tada jų neišlaisvinčiau, - tarė jis, atsakydamas į šališką 
mano argumentą. - Argi nežinai, kad vergvaldys negali paleisti 
į laisvę vergų be raštiško asamblėjos leidimo? 

— Negali? - abejingai spoksojau į jį. - Kodėl? 

— Plantacijų savininkai bijo ginkluoto negrų sukilimo. Ir 
ar galėtum juos dėl to kaltinti? - kandžiai pridūrė jis. - Vergai 
gali turėti tik peilius medžiui drožinėti, kitokius ginklus jiems 
uždrausta nešiotis. O nuo švaistymosi peiliais atgraso kraujo 
praliejimo įstatymai. - Džeimis papurtė galvą. - Žemė turėtų 
apsiversti, kad asamblėja leistų didžiuliam būriui laisvų juodžių 
plūsti į kaimus. Net jei žmogus nori išlaisvinti vieną savo vergų 
ir gauna leidimą, paleistas į laisvę vergas privalo kuo greičiau iš- 
keliauti iš kolonijos, nes jį įsigeidęs gali pagauti ir paversti vergu 
bet kas kitas. 

— Pagalvojai ir apie tai, — iš lėto pratariau. 

— O tu ne“ 

Tylėjau. Ranką buvau įmerkusi į vandenį, maža bangelė 
pliuškeno virš mano riešo. Ne, apie ateitį negalvojau. Sąmonin- 
gai neįsileidau tokių minčių, nes nenorėjau pripažinti, kad būsiu 
priversta rinktis, kaip kad dabar. 

— Manau, būtų puiki proga, - pasakiau, balsas pačiai atrodė 
įsitempęs ir dirbtinas. - Juk viskam vadovausi... 

— Teta nėra kvaila, - kiek suirzęs nutraukė mane Džeimis. - Ji 
paskelbs mane paveldėtoju, bet ne dvaro šeimininku. Išnaudos 
mane liepdama daryti tai, ko negali atlikti pati. Tebūsiu įrankis 
jos rankose. Taip, ji teirausis mano nuomonės, išklausys mano 

patarimus, bet nieko nebus daroma, jei ji to nenorės. - Džeimis 
papurtė galvą. - Jos vyras miręs. Nesvarbu, ar mylėjo tą žmogų, 
ar ne, dabar ji čia šeimininkė, ir jai nereikia niekam paklusti. Be 
to, pernelyg mėgaujasi valdžios skoniu, kad jos atsisakytų. 

Be abejonės, jis tiksliai nusakė Džokastos Kameron būdą, čia 
ir slypėjo jos plano esmė. Jai reikėjo vyriškio, kuris apsilankytų 
ten, kur ji negali nukakti, derėtųsi su kariniu jūrų laivynu, pri- 
žiūrėtų didžiulio dvaro namų ūkį, nes būdama akla neįstengė 
visko aprėpti. 

Bet ji nenorėjo sutuoktinio, kuris užgrobtų valdžią ir imtų 
jai įsakinėti. Jei Ulisas nebūtų vergas, galėtų jai atstovauti. Nors 
buvo jos akys ir ausys, negalėjo būti jos rankos. 

Taip, Džeimis - tobulas pasirinkimas. Stiprus, gerai reikalus 
išmanantis vyras, gebantis tarp sau lygių užsitarnauti pagarbą, o 
pavaldinius priversti paklusti. Puikiai žinantis, kaip valdyti žemę 
ir žmones. O dar susisaistęs su ja giminystės ir pareigos ryšiais, 
todėl vykdytų jos įsakymus, bet paties rankos būtų surištos. Ver- 
gautų priklausomybei nuo jos dosnumo ir brangaus kyšio - „Te- 
kančiosios upės“. Tai skola, kurią reikėtų mokėti tol, kol tai taptų 
nebe žemišku Džokastos Kameron rūpesčiu. 

Man ieškant žodžių, gerklėje didėjo gumulas. Ne, aš negalė- 
čiau taip gyventi, supratau. Negalėčiau tam vadovauti. Bet nega- 
lėjau griebtis ir alternatyvos: skatinti Džeimį atmesti Džokastos 
siūlymą, žinodama, kad tai jį nublokštų atgal į Škotiją, kur jo 
tyko mirtis. 

- Neišmanau, kaip turėtum elgtis, - galų gale tariau vos gir- 
dimai nuolat pliaukšint irklams. 

Priplaukėm sūkuriuotą duburį, į vandenį buvo nugriuvęs di- 
džiulis medis. Šakos buvo tarsi spąstai, gaudantys visokias lūže- 
nas, plaukiančias pasroviui. Džeimis tiksliai įvairavo atbulą valtį 
į tykų vandenį. Nuleidęs irklus, rankove persibraukė kaktą, sun- 
kiai kvėpuodamas iš pastangų. 

Mus gaubė rami naktis. Nė garso, tik čiurleno vanduo ir kar- 
tais į valties kraštą brūkštelėdavo panirusio medžio šakos. Galop 
Džeimis ištiesė ranką ir paglostė man smakrą. 

— Tavo veidas yra mano širdis, Sasenach, - švelniai pasakė, - 
o tavo meilė - mano siela. Bet tu teisi: negali būti ir mano sąžinė. 

Ir vis dėlto mano dvasia pakilo, tarsi būtų nukritusi nenusa- 
koma našta. 

— Džiaugiuosi, - tariau ir nejučia pridūriau: - Kitaip mane 
slėgtų baisi įtampa. 

— Tikrai? - Jis mažumėlę nustebo. - Tau atrodau nedorėlis? 

— Tu geriausias žmogus iš tų, su kuriais man yra tekę susi- 
durti. Tik norėjau pasakyti... kad visada žmogus jauti didžiulę 
įtampą, stengdamasis gyventi už du. Stengdamasis elgtis taip, 
kad tavo požiūrį, kas yra teisinga, perimtų ir jie... Žinoma, darai 
tai dėl savo vaiko, turi daryti, bet vis tiek tai nepaprastai sun- 
kus darbas. Bet dėl tavęs negalėčiau atsisakyti savo minčių. Būtų 
klaida net pamėginti. 

Gerokai jį nustebinau. Jis truputį pasėdėjo, nusukęs veidą. 

— Iš tikrųjų manai, kad aš geras žmogus? - galop paklausė. Jo 
balse nuskambėjo keista gaidelė, negalėjau jos suprasti. 

— Taip, - nedelsdama atsakiau. Tada pusiau juokais pridū- 
riau: — Tau atrodo kitaip? 

Po ilgos pauzės jis visai rimtai tarė: 

— Apie save galvoju ne taip kaip tu. 

Išsižiojusi tylėdama pažvelgiau į jį. 

— Esu žiaurus Žmogus, ir gerai tai žinau, - tyliai pasakė. Ant 
kelių išskėtė stambias plaštakas, kurios galėjo lengvai valdyti 
kardą ir durklą ar atimti žmogui gyvybę. - Ir tu tai žinai - arba 
turėtum žinoti. 

— Tai, ką darei, buvai priverstas daryti! 

— Tikrai? 

— Aš taip manau, - nors jį gyniau, mano žodžius temdė abe- 
jonės šešėlis. Ir iš neišvengiamos būtinybės daromi dalykai juk 
palieka randą sieloje? 

— Apie mane nesi tokios nuomonės kaip, tarkim, apie Stiveną 
Bonitą? Sakyčiau, jis taip elgėsi irgi prispirtas būtinybės. 

— Jei manai, kad su Stivenu Bonitu turi nors kruopelytę ben- 
drumo, labai klysti, - atšoviau. 


SVETIMŠALĖ » RUDENS BŪGNAI 27 


M 


Jis nekantriai gūžtelėjo pečiais ir neramiai pasimuistė ant 
siauro suolelio. 

- Mudu su Bonitu mažai kuo skiriamės, tik man garbės 
jausmas nesvetimas, o jis jo neturi. Kas dar mane sulaiko, kad 
netapčiau vagimi? - paklausė Džeimis. - Kad neapiplėščiau tų, 
kuriuos galėčiau nuskriausti? Turiu vagies gyslelę. Vienas mano 
senelis pastatė Leochą už auksą, kurio prisigrobė Aukštumų tar- 
pekliuose; kitas pralobo iš turtingų ir kilmingų moterų, kurias 
paimdavo jėga, kūnų. 

Jis pasirąžė, tamsūs galingi pečiai pakilo virš mirguliuojančio 
vandens. Tada staiga griebė irklus nuo kelių ir su trenksmu, kad 
net pašokau, bloškė ant valties dugno. 

— Man daugiau nei keturiasdešimt penkeri! — tarė. - Juk to- 
kio amžiaus vyras jau turėtų būti susitupėjęs? Turėtų gyventi 
savo name, dirbti žemę, kurioje tarptų gėrybės, ir būti atsidėjęs 
bent šiek tiek pinigų senatvei. 

Jis giliai įkvėpė. Pučiantis krūtinei, kartu kilnojosi ir baltų jo 
marškinių priekis. 

— Deja, namo neturiu. Nei žemės. Nei pinigų. Nei derliaus, 
nei bulvių lauko, nei karvės, avies, kiaulės, ožkos! Neturiu gegnių 
virš galvos, lovos, net naktipuodžio, į kurį galėčiau nusičiurkšti! 

Džeimis kumščiu vožė į valties suolelį, nuo smūgio šis suvir- 
pėjo po manim. 

— Ne mano ir drabužiai, kuriais vilkiu! 

Stojo ilga tyla, ją drumstė tik plonai čirpiantys svirpliai. 

- Bet turi mane, - tylutėliai pasakiau. Regis, ne kažin koks 
turtas. 

Jo gerklėje pasigirdo garselis, kuris galėjo reikšti juoką arba 
raudą. 

- Taip, turiu, - jo balsas truputį drebėjo, bet nesupratau, ar 
iš aistros, ar iš smagumo. - Po šimts, tai bent, ką? 

— Nejaugi? 

Jis pakėlė ranką ir nekantriai mostelėjo. 

— Jei būčiau vienas, argi visa tai būtų svarbu? Galėčiau gy- 
venti kaip Majersas. Klajoti po miškus, medžioti ir žvejoti, o kai 

prispaustų nepakeliama senatvės našta, atsigulčiau po ramybę 
skleidžiančiu medžiu ir numirčiau, tegul lapės sugraužia mano 
kaulus. Kam aš rūpėčiau? 

Džeimis patraukė pečiais sudirgęs, lyg marškiniai būtų per 
ankšti. 

— Bet aš ne vienas. - Turiu galvoti apie tave, Ijaną, Dankaną, 
Fergiusą, Marsalę ir - Dieve, padėk, net Liri. 

— Ak, liaukis, - įsiterpiau. 

— Negi nesupranti? - kone apimtas nevilties tarė jis. - Paklo- 
čiau po kojomis tau visą pasaulį, Klere, bet neturiu ką tau duoti! 

Jis tikrai manė, kad tai svarbu. 

Sėdėjau, žiūrėdama į jį, ir ieškojau žodžių. Jis buvo nusigrę- 
žęs, susmukusiais iš nevilties pečiais. 

Per šią valandą patyriau sielvartą, nusmelkus minčiai, kad 
neteksiu jo Škotijoje, buvau kaitinama stipraus geismo pasimy- 
lėti su juo tarp gėlių, o paskui buvo smarkiai panižusios rankos 
smogti jam per galvą irklu. Dabar mane vėl užliejo švelnumas. 

Galų gale paėmiau didžiulę, nuospaudomis nusėtą jo ranką 
ir pasislinkau prie jo, atsiklaupiau ant lentų tarp jo kelių. Padėju- 
si galvą jam ant krūtinės, jutau, kaip jo kvėpavimas šiurena man 
plaukus. Stigo žodžių, bet aš apsisprendžiau. 

— Kur eisi tu, - tariau, - tenai eisiu ir aš, kur būsi tu, tenai 
būsiu ir aš. Tavo tauta bus mano tauta, o tavo Dievas bus mano 
Dievas. Kur mirsi tu, tenai mirsiu ir aš ir ten būsiu palaidota.“ - 
Tebūnie tai Škotijos kalvos ar miškas kolonijų pietuose. - Daryk 
tai, ką turi daryti, būsiu šalia tavęs. 


= 


Arti upelio vidurio vanduo tekėjo greitai, bet buvo seklu. Po 
tviskančiu paviršiumi mačiau stūksančius juodus didelius akme- 
nis. Juos pastebėjo ir Džeimis, todėl smarkiai nuirklavo valtį į 
tolimąjį kraštą pailsėti prie nuožulniai besileidžiančio žvyruo- 
to kranto, čia tyvuliavo sietuva, išgraužta svyruoklinio gluosnio 

šaknų. Persisvėriau per valties kraštą, stvėriau gluosnio šaką ir 
aplink ją apvyniojau virvę. 

Maniau, grįšim į „Tekančiąją upę, bet šis pasiplaukiojimas 
buvo ne tik atokvėpis. Jis turėjo ir kitą tikslą. Toliau yrėmės 
upe aukštyn, Džeimiui galingais mostais irkluojant prieš tingią 
srovę. 

Likusi viena su savo mintimis, galėjau klausytis tik švokš- 
čiančio jo kvėpavimo ir svarstyti, ką jis darys. Jei nuspręs čia lik- 
ti... na, gal tai nebus taip sunku, kaip jam atrodo. Gerai suvokiau, 
ką gali Džokasta Kameron, bet puikiai žinojau, ką geba ir Džei- 
mis Freizeris. Kolumas ir Duglas Makenziai mėgino jį palenkti 
savo valiai, deja, abiem nepavyko. 

Trumpam pajutau šleikštulį, prisiminusi tą paskutinį kartą, 
kai mačiau Duglą Makenzį, skęstantį savo paties kraujyje ir ne- 
byliai svaidantį keiksmus, o jo gerklėje styrojo Džeimio durklas. 
Esu žiaurus žmogus, pasakė Džeimis, ir tu tai žinai. 

Vis dėlto jis klydo. Šis vyras anaiptol nepanašus į Stiveną Bo- 
nitą, pamaniau, žiūrėdama į linguojantį virš irklų jo kūną, grakš- 
čius, plačius jo rankų mojus. Jis ne tik garbingas, kaip tvirtina, 
bet ir geras, drąsus... ir sąžiningas. 

Supratau, kur plaukiam, kai Džeimis vienu irklu ėmė irkluoti 
atgal, vairuodamas valtį skersai srovės prie plataus upelio Žiočių, 
virš kurių sviro epušės. Vandeniu dar nebuvau atplaukusi į šią 
vietą, bet, pasak Džokastos, ji buvo netoli. 

Neturėčiau stebėtis tokiu Džeimio elgesiu. Jei šiąnakt jis iš- 
siruošė susitikti su savo demonais, ši vieta tam tiko labiausiai. 

Tolėliau virš upelio žiočių niūksojo tamsus ir tylus lentpjūvės 
malūnas. Už pastato blausiai pleveno šviesa, sklindanti iš vergų 
trobelių pamiškėje. Mus supo įprasti nakties garsai, bet vieta at- 
rodė keistai tyki, nors ošė medžiai, vandenyje kvarkė varlės. Vis- 
ką gaubė naktis, o milžiniškas pastatas, rodės, metė šešėlį, bet, 
žinoma, man tik pasidingojo. 

— Vietos, kuriose dieną virte verda darbas, naktį visada atro- 
do itin vaiduokliškai, - pasakiau, stengdamasi sudrumsti lent- 


pjūvės tylą. 

— Argi? - Džeimis kalbėjo išsiblaškęs. - Ir dieną man čia ne- 
labai patiko. 

Prisiminusi, kas įvyko, suvirpėjau. 

— Ir man. Tik norėjau pasakyti... 

— Bernsas negyvas. - Jis nežiūrėjo į mane, veidą buvo nusu- 
kęs į lentpjūvę, užklotą gluosnio šešėlio. 

Išmečiau virvės galą. 

— Prižiūrėtojas? Kada tai nutiko? - paklausiau, labiau sukrės- 
ta netikėtumo nei pačios žinios. - Kaip jis mirė? 

— Šią popietę. Jauniausias Kembelo vaikis pranešė prieš pat 
saulėlydį. 

— Bet nuo ko? - paklausiau dar sykį. Suspaudžiau kelius, 
pirštais sugniaužiau dvi saujas dramblio kaulo spalvos šilko. 

— Nuo stabligės. - Jo balsas buvo atsainus, abejingas. - Bjauri 
mirtis. 

Džeimis teisus. Nors nebuvau regėjusi žmogaus, mirštančio 
nuo stabligės, puikiai žinojau jos simptomus: blaškymasis, sunku 
ryti, vėliau, kai rankų, kojų ir kaklo raumenis ima tąsyti mėšlun- 
gis, kūnas ima stingti. Traukuliai vis stiprėja ir trunka vis ilgiau, 
kol ligonio kūnas tampa kietas kaip medis, riečiamas skausmo. 
Priepuoliai tai užeina, tai nuslopsta, galų gale traukuliai nebesi- 
liauja, ir viską palengvina tik mirtis. 

— Kaip sakė Ronis Kembelas, jis mirė šypsodamasis. Bet ne- 
manyčiau, kad tai buvo laiminga mirtis. - Niūrus juokas, jo balse 
buvo girdėti pašaipi gaidelė. 

Atsisėdau tiesiai, nugara perbėgo šaltukas, nors naktis buvo 
šilta. 

- Lėta mirtis, - pridūriau. Įtarimas ištiesė savo šaltus čiuptu- 
vėlius mano mintyse. - Nuo stabligės merdima ilgai. 

- Deivis Bernsas kamavosi penkias dienas, - jo balsas buvo 
nebe linksmas. 

— Matei jį, - tariau. Plykstelėjęs pyktis tirpdė vidinį šaltį. 
Matei jį! Ir nepasakei man? 

Sutvarsčiau Bernsui žaizdą. Buvo bjauri, bet jo gyvybei ne- 
grėsė, ir buvau patikinta, kad jis kur nors saugiai patūnos, kol 

nuslops neramumai nulinčiavus vergą. Prislėgta to įvykio, visai 
nepasidomėjau, kur prižiūrėtojas ir kaip jis jaučiasi. Aš kalta, kad 
juo nepasirūpinau, pykau ant savęs. Buvau kalta, bet kas iš to. 

- Ar būtum galėjusi ką nors padaryti? Juk esi sakiusi, kad 
stabligė - viena tų ligų, kurių neįmanoma išgydyti net tavo lai- 
jo galva tamsavo šviesesniame blyškios lapijos šešėlyje. 

Prisivertusi paleidau sijoną. Palyginau suglamžytas suknelės 
klostes virš kelių, ir man dingtelėjo, kad Faedra turės gerokai 
patriūsėti su laidyne. 

- Ne, - išstenėjau. - Ne, nebūčiau jo išgelbėjusi. Bet turėjau 
jį pamatyti, gal būčiau kiek palengvinusi jam kančias. 

Džeimis pažvelgė į mane. Pajutau, kaip valtyje persikėlė jo 
svoris. 

— Gal, - ramiai pasakė jis. 

- O tu nebūtum man... 

Nutilau prisimindama, kad aną savaitę jis vis kažkur prašap- 
davo, o kai paklausdavau kur, išsisukinėdavo nuo atsakymo. Pui- 
kiai regėjau akyse tą vaizdą: ankštą, tvankų pastogės kambarėlį 
Farkardo Kembelo namuose, kur sutvarsčiau Bernsui žaizdą. Ir 
nusikamavusią žmogystą ant lovos, pamažu gęstančią, šaltai ste- 
bint tiems, kuriuos įstatymas padarė jo sąjungininkais prieš jų 
valią, ir suvokiantį, kad miršta paniekintas. Mane vėl nupurtė 
šaltis, net rankų oda pašiurpo. 

— Ne, nebūčiau leidęs Kembelui pasiųsti tavęs, - tyliai tarė 
jis. - Tai įstatymas, Sasenach, - ir teisingumas. Gerai žinai, kuo 
jie skiriasi. 

- Bet dar yra ir gailestingumas. 

Jei kas būtų paklausęs, būčiau atsakiusi, kad Džeimis Frei- 
zeris - gailiaširdis. Kitados toks ir buvo. Deja, laikas tarp da- 
barties ir ano meto buvo sunkus, o gailestis - gležnas jausmas, 
lengvai sugraužiamas aplinkybių. Bet man atrodė, kad Džeimis 
vis dar turi gerumo, o nuo minties, kad to gerumo nebėra, nu- 
smelkė keistas skausmas. Taip nereikėtų galvoti, ne. Gal tai te- 
buvo atvirumas? 


282 DIANA GABALDON 


Valtis dreifuodama pasisuko, mudu skyrė nusvirusi šaka. 
Tamsoje už jos lapijos išgirdau prunkštelint. 

— Palaiminti gailestingieji: jie susilauks gailestingumo," - pa- 
sakė Džeimis. - Bernsas nebuvo gailestingas, todėl gailesčio ir 
nesulaukė. Ir jei Dievas susidarė apie žmogų nuomonę, manau, 
nevalia kištis. 

— Tau atrodo, kad stabligę jam pasiuntė Dievas? 

— Kažin ar kas nors kitas turi tokią vaizduotę. Be to, - logiš- 
kai dėstė jis, - kur dar ieškotum teisingumo? 

Kad ir kaip stengiausi rasti žodžių, nesisekė. Netekusi vilties 
griebiausi vienintelio įmanomo ginčytino klausimo. Jutau silpną 
šleikštulį. 

— Turėjai man pasakyti. Net jei manei, kad negalėsiu padėti, 
vis tiek neturėjai teisės spręsti... 

— Nenorėjau, kad ten eitum, - balsas buvo tylus, bet su plie- 
nine priegaide. 

— Suprantu, kad nenorėjai! Bet visai nesvarbu, ką manei: kad 
Bernsas nusipelnė kentėti ar... 

— Taip pasielgiau ne dėl jo! - Staiga jam sujudėjus, valtis su- 
siūbavo, ir nusitvėriau jos kraštų, kad neprarasčiau pusiausvyros. 
Jis kalbėjo žiauriai. - Man nusispjaut, ar Bernsas mirė lengvai, ar 
sunkiai, bet vis tiek nesu žiaurus pabaisa! Neprileidau tavęs prie 
jo ne todėl, kad jis kentėtų, o norėdamas apsaugoti tave. 

Tai išgirdus, man atlėgo širdis, bet dar labiau įniršau, kai su- 
vokiau, ką jis padarė. 

— Tu negalėjai spręsti. Aš nesu tavo sąžinė, o tu nesi mano! - 
Piktai perbraukiau mus skiriantį gluosnio lapijos šydą, norėda- 
ma į jį pažvelgti. 

Umai pro šakas kyštelėjo ranka ir sugriebė man už riešo. 

— Mano pareiga ginti tave! 

Bandžiau ištrūkti iš jo gniaužtų, bet jis stipriai mane laikė ir 
nė neketino paleisti. 

— Nesu kokia mergaičiukė, kad mane reikėtų saugoti, ir ne 
kvailė! Jei yra kokia nors priežastis, kad ko nors nedaryčiau, pa- 

sakyk, ir aš išklausysiu. Bet negali man nurodinėti, ką daryti ir 
kur man eiti nepasitaręs su manim. Aš tam priešinsiuos, ir tu, po 
perkūnais, puikiai tai Žinai! 

Valtis pasviro, ir smarkiai šnarant lapams jis kyštelėjo galvą 
pro šakas, spoksodamas į mane. 

- Aš ir nemėginu nurodinėti, kur tau eiti! 

- Nusprendei, kur neturėčiau eiti, ir vien tai jau blogai! 

Nuo jo įniršio valtis net sudrebėjo, gluosnio šakos nuslydo jam 
už pečių, ir mes pamažu pasisukom, išlįsdami iš medžio šešėlio. 

Džeimis dunksojo prieš mane, didžiulis kaip malūnas, galva 
ir pečiai gerokai užstojo vaizdą jam už nugaros. Ilga, tiesi no- 
sis buvo vos per colį nuo manosios, akys primerktos. Tamsiai 
mėlynos, o naktį atrodė net juodos. Žvelgdama į jas iš taip arti, 
susinervinau ir sumirksėjau. Jis - ne. 

Kai Džeimis išniro iš lapijos, paleido mano riešą ir suėmė 
už žastų. Per audinį jutau jo gniaužtų karštį. Rankos buvo stam- 
bios ir stiprios, ir staiga suvokiau, kokie trapūs mano kaulai. Esu 
žiaurus Žmogus. 

Jis jau buvo mane anksčiau pakratęs kelis kartus, ir tai man 
nepatiko. Dėl visa ko, jei sumanytų daryti ką nors panašiai, 
įspraudžiau pėdą jam tarp kojų, pasirengusi skubiai spirti ten, 
kur būtų veiksmingiausia. 

— Aš suklydau, - tarė jis. 

Įsitempusi laukiau, kada Džeimis trenks man, ir ėmiau stum- 
ti koją aukštyn, bet išgirdau jo žodžius. Man nespėjus sustoti, jis 
smarkiai suspaudė kojas, ir mano kelis įstrigo jam tarp šlaunų. 

- Sakiau, kad suklydau, Sasenach, - pakartojo nekantriu bal- 
su. - Neprieštarauji? 

- Ak... ne, - suvapėjau truputį susidrovėjusi. Nedrąsiai pasu- 
kiojau kelį, bet šlaunis jis buvo stipriai suspaudęs. 

- Ar tau neatrodo, kad reikėtų mane paleisti? - mandagiai 
paklausiau toliau besidaužančia širdimi. 

— Ne, neatrodo. Ar dabar išklausysi mane? 

- Tikriausiai, - pasakiau vis dar mandagiai. - Regis, šią aki- 
mirką nesu labai užsiėmusi. 

Buvau taip arti jo, kad mačiau, kaip sutrūkčiojo jo burna. 
Šlaunys trumpam dar labiau susispaudė, bet greitai atsileido. 

— Tai kvailiausias barnis, ir pati supranti ne blogiau už mane. 

— Ne, nesuprantu. - Mano pyktis apmalšo, bet neketinau jam 
leisti vaido užbaigti. - Gal tau ir nė motais, o man svarbu. Ir 
tas ginčas nekvailas. Tą supranti, kitaip nebūtum pripažinęs, kad 
suklydai. 

Šįsyk Džeimio burna trūktelėjo smarkiau. Jis giliai įkvėpė ir 
atitraukė rankas nuo mano pečių. 

— Na, gerai. Sutinku, gal ir reikėjo tau papasakoti apie Bern- 
są. Bet tada būtum nulėkusi pas jį, netgi jei būčiau pasakęs, kad 
jam stabligė, o aš žinojau, kad jis galuojasi ta liga, nes kartą jau 
buvau su ja susidūręs. Ar vis tiek būtum ėjusi, net žinodama, kad 
niekuo nepadėsi? Ką? 

— Taip, būčiau ėjusi net tokiu atveju. 

Bernsui tikrai nebūčiau galėjusi padėti. Jam stabligės kančių 
Majerso anestetikas nebūtų palengvinęs. Traukuliai būtų atlėgę 
tik sušvirkštus kurarės nuodų. Nebent būčiau jį paguodusi ir 
nuraminusi būdama šalia, bet kažin ar jis būtų tai įvertinęs ar 
pastebėjęs. Vis tiek mano pareiga buvo jam padėti bent taip. 

— Būčiau privalėjusi eiti, - pasakiau šiek tiek švelniau. - Juk 
esu gydytoja. Negi nesupranti? 

- Žinoma, suprantu, - tarė jis gargždžiu balsu. - Negi manai, 
kad visai tavęs nepažįstu, Sasenach? - Nelaukdamas atsakymo, 
kalbėjo toliau: - Apie tai, kas įvyko lentpjūvėje, pasklido šne- 
kos - to neišvengsi, ar ne? Bet kai ant tavo rankų mirė žmogus... 
Na, niekas tiesiai šviesiai nepasakė, kad gal tu jį pribaigei tyčia... 
Bet nesunku suprasti - žmonės taip pagalvojo. Jie nemano, kad 
tu jį nužudei, tačiau svarsto, gal jam tyčia padėjai iškeliauti gel- 
bėdama nuo kartuvių. 

Spoksojau į savo plaštakas, išskėstas ant kelių, beveik tokias 
pat blyškias, kaip ir dramblio kaulo spalvos atlasas po jomis. 

— Tiesą sakant, galvojau apie tai. 

— Puikiai žinau, - abejingai pasakė jis. - Mačiau tavo veidą, 
Sasenach. 

Giliai įkvėpiau norėdama įsitikinti, kad oras nepritvinkęs 
kraujo kvapo. Užuodžiau vien terpentinu dvelkiantį pušyną, gai- 
vus aromatas kuteno šnerves. Staiga aiškiai prisiminiau ligoninę, 
joje tvyrantį dezinfekuojamojo skysčio pušų kvapą, slopinantį, 
bet nepanaikinantį ligos tvaiko. 

Dar kartą įkvėpiau gaivaus oro ir, pakėlusi galvą, pažvelgiau 
į Džeimį. 

— O tau įdomu, ar nužudžiau jį? 

Jis kiek nustebo. 

- Pasielgei taip, kaip manei esant geriausia. - Jis numojo ran- 
ka į nesvarbų klausimą, ar nužudžiau aną žmogų, norėdamas 
išsiaiškinti ginčo esmę. - Vis dėlto man atrodė, kad būtų buvę 
neprotinga atsidurti šalia jau antro žmogaus, kad jis mirtų tau 
ant rankų. Supranti, ką turiu galvoj? 

Supratau jį ir jau ne pirmą kartą suvokiau, kad Džeimis yra 
gudriai suregztų tinklų kilpa, tokia niekada negalėčiau būti. Ši 
vieta jam tokia pat svetima kaip man, bet jis žino ne tik tai, ką 
šneka žmonės, - šitai įstengtų išsiaiškinti kiekvienas, dažnai besi- 
lankantis smuklėje ir turguje, - jam ne paslaptis ir ką jie galvoja. 

O dar labiau suirzau, kad jis žino, ką mąstau aš. 
sas tikrai mirs ir tu negalėsi jam padėti. Bet išgirdusi apie jo ligą, 
būtum tučtuojau nuskubėjusi pas jį. O vėliau jis vis tiek būtų 
iškeliavęs. Žmonės gal ir nebūtų kalbėję, esą keista, kad abu vyrai 
mirė, kai tu buvai šalia, bet... 

- Bet būtų taip pamanę, - užbaigiau sakinį. 

Trūktelėjęs raumuo virto kreiva šypsena. 

- Žmonės atkreipė į tave dėmesį, Sasenach. 

Prikandau lūpą. Taip, jie tikrai atkreipė, ir tas dėmesys jau 
nebe pirmąsyk mane kone žudė. 

Džeimis atsistojo, įsikibęs į šaką, kad neprarastų pusiausvy- 
ros, išlipo į žvirgždėtą krantą ir ant peties užsimetė skraistę. 

— Pažadėjau poniai Berns iš lentpjūvės paimti jos vyro daik- 
tus. - Jei nenori, neik. 

Lentpjūvė dunksojo žvaigždėto dangaus fone. Grėsminges- 

nio vaizdo nesukursi, net ir labai pasistengęs. Kur eisi tu, tenai 
eisiu ir aš. 

Supratau, ką jis daro. Jis nori viską pamatyti ir tik tada apsi- 
spręsti; pamatyti žinodamas, kad tai gali būti jo. Traukė per vais- 
medžių sodus, yrėsi palei tankius pušynus, lankėsi lentpjūvėje. 
Apžiūrinėjo jam siūlomas valdas svarstydamas ir vertindamas, 
spręsdamas, su kokias keblumais gali susidurti ir ar tam ryšis. 

Šiaip ar taip, pagiežingai pamaniau, juk ir šėtonas primygti- 
nai norėjo Jėzui parodyti viską, ko šis atsisako, užvesdamas Jį ant 
šventyklos stogo, kad pažvelgtų į pasaulio miestus. Vienintelė 
kliūtis, kad jei Džeimis nuspręs blokštis žemyn, šalia jo nestovės 
būrys angelų, jo nesulaikys, ir jo kojos - ir visas kūnas - tėkšis 
ant škotiško granito plokštės. 

Šalia buvau tik aš. 

— Luktelėk, - pasakiau, ropšdamasi iš valties. - Ir aš einu. 


== 


Lentpjūvės kieme vis dar riogsojo sienojų krūva; nuo tada, 
kai čia lankiausi pastarąjį kartą, nebuvo pajudintas nė vienas rąs- 
tas. Tamsa gožė perspektyvos pojūtį: bolavo šviežios medienos 
rietuvių stačiakampiai, tarsi plūduriavo virš neregimos Žemės, iš 
pradžių tolumoje, paskui staiga grėsmingai priartėdami ir brauk- 
dami per mano sijonus. Oras dvelkė pušų sakais ir pjuvenomis. 

Po kojomis žemės nemačiau, ją dengė tamsa ir užstojo besi- 
plaikstantis dramblio kaulo spalvos sijonas. Džeimis vedė mane 
už parankės, kad nesuklupčiau. O pats, žinoma, nekluptelėjo nė 
karto. Pagalvojau, kad radarą jis tikriausiai turi todėl, kad nusi- 
leidus saulei ilgai gyveno kaip koks šikšnosparnis, net nesitikė- 
damas išvysti šviesos. 

Tarp vergų lūšnelių liepsnojo laužas. Buvo labai vėlu, dau- 
gelis turbūt miega. Vest Indijoje kiaurą naktį tratėdavo būgnai, 
būdavo girdėti rypuojant ir raudant. Vergai apraudodavo mirusį 
bičiulį, jo gedėjimo apeigos trukdavo savaitę. Čia nebuvo nieko. 
Aplinkui nė garso, vien ošė pušys, nekrustelėjo jokia gyvybė, tik 
miško pakrašty blyksėjo blausus žiburėlis. 


SVETIMŠALĖ + RUDENS BŪGNAI 287 


- Jie bijo, - tyliai tarė Džeimis, stabtelėdamas ir kartu su ma- 
nim įsiklausydamas į tylą. 

- Visai nesistebiu, - sukuždėjau. - Ir aš bijau. 

Jis purkštelėjo, gal iš smagumo. 

- Aš taip pat, - sumurmėjo, - bet ne šmėklų. - Jis stvėrė man 
už rankos ir, nespėjus paklausti, o ko gi jis bijo, stumtelėjo mažas 
dureles lentpjūvės šone. 

Viduje tvyrojo sunki tyla. Iš pradžių atrodė, kad ji panaši į 
bežadį klaiką, sklandantį virš mūšio lauko, nukloto lavonais, bet 
vėliau supratau, kuo ji skiriasi nuo anos. Ši tyla buvo gyva. Kad 
ir kas čia, toje tyloje, gyveno, ramiai negulėjo. Lyg ir užuodžiau 
kraują, oras buvo pritvinkęs jo kvapo. 

Giliai įkvėpiau, ir vėl man toptelėjo ta pati mintis. Iš siaubo 
nugara nuėjo pagaugais. Tikrai užuodžiau kraują. Šviežią kraują. 

Griebiau Džeimiui už rankos, bet ir jis jau užuodė tą kvapą. 
Jo ranka buvo smarkiai suspausta manosios, raumenys įsitempę. 
Netaręs nė žodžio, išsivadavo iš mano gniaužtų ir dingo. 

Man pasirodė, kad iš tiesų dingo, puoliau į paniką, apgrai- 
bomis jo ieškodama, ranka grybščiodama tuščią erdvę, kur jis 
ką tik stovėjo. Paskui sumojau: jis tik užsimetė ant galvos tam- 
sią skraistę, akimoju paslėpdamas blyškų veidą ir baltus lininius 
marškinius. Girdėjau greitus lengvus jo žingsnius ant purvinų 
grindų, bet netrukus jie nuščiuvo. 

Oras buvo troškus, ramus, prisisotinęs kraujo. Ant liežuvio 
galo jutau sudususį, šleikščiai saldų metalinį jo skonį. Tokį pat, 
kokį uodžiau prieš savaitę, - keliantį haliucinacijas. Vis dar pur- 
toma šalto drebulio, apsisukau ir įtempusi akis stebeilijau į to- 
limąjį kambario, panašaus į urvą, kampą, tikėdamasi pamatyti, 
kaip tamsoje vėl materializuojasi įsirėžęs į atmintį vaizdas: ant 
medienos keltuvo kadaruoja įsitempusi virvė, siūbuoja didžiulis 
kablys su dejuojančia našta... 

Orą perplėšė aimana, vos neįsikandau lūpos. Gerklė išpurto 
nuo užgniaužto riksmo; vis dėlto tylėjau, bijojau atkreipti į save 
dėmesį. 

Kur Džeimis? Knietėjo jį pašaukti, bet nedrįsau. Akys jau 

formę dėmę už dešimties pėdų, bet tolimoji kambario pusė buvo 
lyg tamsos siena. Akis susmeigusi stengiausi ką nors įžvelgti ir 
per vėlai supratau, kad su balsva suknele esu puikiai matoma 
tam, kas tūno patalpoje. 

Vėl pasigirdo dejonė, mėšlungiškai krūptelėjau. Delnai pra- 
kaitavo. Ne, piktai pasakiau sau. Taip nėra, negali būti! 

Mane buvo suparalyžiavusi baimė ir tik po valandėlės suvo- 
kiau, ką girdi ausys. Garsas sklido ne iš tamsos skersai patalpos, 
kur niūksojo keltuvas su kabliu. Jis buvo girdėti man už nugaros. 

Greitai apsisukau. Durys, pro kurias įėjom, buvo atviros, blan- 
kus jų stačiakampis bolavo juodoje kaip degutas tamsoje. Niekas 
nepasirodė, niekas nekrustelėjo tarp manęs ir durų. Skubiai žen- 
giau prie durų ir stabtelėjau. Įsitempė visi kojų, pasiruošusių kuo 
greičiausiai skuosti, raumenys, bet negalėjau palikti Džeimio. 

Ir vėl tas garsas, tas pat gokčiojimas, bylojantis apie fizinę 
kančią, skausmą, kai nepajėgi net rėkti. Nusmelkė kita mintis: o 
gal dejuoja Džeimis? 

Užmiršusi apdairumą, pasigręžiau ten, iš kur sklido garsas, ir 
sušukau jo vardą. Riksmo aidas atsimušė nuo aukštų lubų. 

— Džeimi! - šūktelėjau dar kartą. - Kur tu? 

- Čia, Sasenach, - pasigirdo duslus Džeimio balsas man iš 
kairės. Jis buvo ramus, bet skubinantis. - Gal ateitum pas mane? 

Dejavo ne jis. Kone tirtėdama iš palengvėjimo, kad išgirdau 
jo balsą, apgraibomis nuslinkau per tamsą. Dejavo ne Džeimis, 
o tai svarbiausia, kad ir kas ten aimanuoja. 

Mano ranka atsitrenkė į medinę sieną, aklai pagrabaliojo ir 
galop rado atdaras duris. Džeimis buvo prižiūrėtojo kambaryje. 

Įžengiau pro duris ir išsyk pajutau permainą. Čia dar tvan- 
kiau ir karščiau negu lentpjūvėje. Grindys medinės, bet mano 
žingsniai neaidėjo; oras visiškai tykus, troškus. O kraujo kvapas 
stipresnis. 

— Kur tu?! - sušukau, šįsyk tyliau. 

— Čia, - stulbinamai arti atsakė jis. - Prie lovos. Eikš man 
padėti. Mergaitė. 

Džeimis buvo ankštame miegamajame be langų, todėl į jį 
niekada nepatekdavo šviesos. Radau juos apčiuopomis. Džeimis 
klūpojo ant medinių grindų prie siauros lovos, kurioje gulėjo 
kūnas. 

Kaip jis ir sakė, čia buvo mergaitė, palietusi iškart supratau. 
Ir dar suvokiau, kad ji nukraujavusi. Jos skruostai buvo šalti ir 
drėgni. Visa kita, ką liečiau, buvo šilta ir šlapia. Jos drabužiai, 
patalynė, čiužinys po ja. Ten, kur priklaupiau ant grindų, per 
sijoną ėmė sunktis drėgmė. 

Paieškojau pulso kakle, bet jo neužčiuopiau. Krūtinė po ran- 
ka vos kilnojosi, vienintelis gyvybės ženklas, ir jokių, net silp- 
niausių, atodūsių. 

— Dabar jau nebijok, - išgirdau save sakant ramiai, be pani- 
kos, nors turėjau rimtą priežastį į ją pulti. - Mes čia, tu ne viena. 
Ar gali pasakyti, kas tau nutiko? 

Visą tą laiką mano rankos greitai slinko mergaitės galva, ka- 
klu, krūtine, pilvu, šalin nublokšdamos permirkusius drabužius, 
aklai, karštligiškai čiuopdamos, ar nėra kraujuojančios žaizdos, 
kurią reikėtų užspausti. Bet neradau nei perkirstos arterijos, nei 
gilaus pjūvio. Tačiau nuolat buvo girdėti tipu tapu, tarsi trepsėtų 
mažos kojelės. 

- Pasakykit... - veikiau ne ištartas žodis, o atodūsio artiku- 
liacija. Ji sulaikė kvapą ir gokčiodama įkvėpė. 

- Kas taip su tavim pasielgė, mergyt? - Džeimio balsas buvo 
tylus ir nekantrus. - Kas? 

— Pasakykit... 

Patikrinau visas vietas, kur po pat oda buvo didžiosios krau- 
jagyslės, bet jos nebuvo pažeistos. Sugriebiau jai už nusilpusios 
rankos, kilstelėjau ir po nugara pakišau plaštaką. Visas jos kūno 
karštis buvo susikaupęs tenai, liemenė šlapia ne nuo kraujo, o 
nuo prakaito. 

— Viskas bus gerai, - pakartojau. - Tu ne viena. Džeimi, pa- 
laikyk jai ranką. - Kai supratau, kas nelaimėlei, apėmė neviltis. 

— Jau laikau, - tarė jis. - Nesijaudink, mergyt. Viskas bus 
gerai, ar girdi mane? 

Tipu tapu, tipu tapu. Mažos kojytės lėtino žingsnį. 

— Pasakykit... 

Nieko negalėjau, bet vis tiek vėl pakišau ranką po jos sijonu, 
pirštus įspraudžiau tarp suglebusių išskėstų šlaunų. Čia ji dar 
buvo šilta, labai šilta. Per ranką ir pro pirštus nesmarkia srovele 
plūstelėjo kraujas, karštas ir tirštas kaip mus supantis oras, nesu- 
stabdomas, tarsi vanduo, tekantis malūno šliuzu. 

— Aš... mirštu... 

— Tave nužudė, mergyt, - labai švelniai tarė jai Džeimis. - Ar 
nepasakysi kas? 

Ji ėmė kvėpuoti garsiau, jos gerklė tyliai gargė. Tipu. Tapu. 
Tipu. Tapu. Kojelės švelniai tapsėjo. 

— Ser...žantas. Pasakykit... jam... 

Ištraukusi ranką iš jos tarpkojo, kita suėmiau jai plaštaką, 
nepaisydama kraujo. Juk dabar vis tiek. 

— „pasakykit... - staiga garsiai tarė mergaitė, ir stojo tyla. 

Ilga tyla, paskui dar vienas pratisas įkvėpis su atodūsiu. Tyla, 
dar ilgesnė. Įkvėpis. 

— Pasakysiu, - tarė Džeimis. Jo balsas tebuvo kuždesys tam- 
soje. - Tai padarysiu. Pažadu. 

Tipu. 

Tapu. 

Aukštumose tai vadinama „mirties lašais. Name, kurio vie- 
nas gyventojų tuojau mirs, pasigirsta vandens lašėjimas. Čia jis 
nelašėjo, bet vis tiek buvo aiškus mirties ženklas. 

Mirtina tyla tamsoje. Nemačiau Džeimio, tik pajutau, kaip 
prie šlaunies krustelėjo lova jam pasilenkus į priekį. 

— Teatleidžia tau Dievas, - sušnabždėjo jis tyliai. — Ilsėkis 
ramybėje. 

sį. Tykioje lentpjūvėje, nugultoje dulkių, viską slopino pastato 
erdvė ir pjuvenos. Bet šioje atskirtoje patalpėlėje sienos pagau- 
davo kiekvieną garsą ir jį atmušdavo; mūsų žingsniai aidėjo nuo 

medinių grindų iki medinių lubų. Pasijutau tarsi musė, uždary- 
ta būgnelyje su stygomis ir kamuojama uždarų patalpų baimės, 
įstrigusi tarp dviejų vyrų. 

Čia buvo du kambariai, juos skyrė trumpas koridoriukas nuo 
laukujų durų iki lentpjūvės. Dešinėje buvo didesnis kambarys, 
jame Bernsas gyveno ir gaminosi valgį, o kairėje - mažesnis, jo 
miegamasis, iš kurio ir sklido gaudesys. Džeimis giliai įkvėpė, 
prispaudė skraistę prie veido ir atlapojo miegamojo duris. 

Atrodė, kad lovą dengia pilkšvos spalvos, žaižaruojančios 
žaliu atspalviu, apklotas. Džeimis įžengė į kambarį, ir musės 
zvimbdamos pakilo nuo švinktelėjusio lavono, iš godumo gin- 
damos savo teises. 

Užgniaužusi pasibjaurėjimo šūksnį, nėriau vidun, rankomis 
gindamasi nuo musių. Išpampę, vos pakrutantys jų kūneliai, at- 
simušę į veidą ir rankas, atšokdavo ir tingiai sukiojosi troškiame 
ore. Farkardui Kembelui iš pasišlykštėjimo ištrūko škotiškas gar- 
sas, panašus į „ai, jis palenkė galvą ir prasispraudė pro mane pri- 
simerkęs, stipriai sučiaupęs lūpas, iki baltumo sužnybęs šnerves. 

Ankštutis miegamasis buvo ne ką didesnis už karstą, juo ir 
buvo tapęs. Belangis, tik grindyse pro žiojinčius plyšius skverbėsi 
blausi, neryški šviesa. Buvo karšta, drėgna kaip atogrąžų šiltna- 
myje, salsvai dvokė mirtimi. Šonais sruvo prakaitas, stengiausi 
kvėpuoti tik pro burną. 

Ji buvo nestambi; po antklode, kuria dėl padorumo ją užden- 
gėme naktį, pūpsojo mažutis kauburėlis. Palyginti su susitrauku- 
siu kūnu, jos galva atrodė didelė. Lyg ant lieso vaiko kūnelio to- 
kiomis pat liesomis galūnėmis būtų užmautas apvalus kamuolys. 

Nubraukęs keletą prisirijusių musių, kad nepajėgė nė pakilti, 
Džeimis atvertė apklotą. Jis, kaip ir visa kita lovoje, buvo pur- 
vinas, senas ir permirkęs. Žmogaus kūne maždaug aštuonios 
pintos kraujo, bet kai jis išsilieja, atrodo, kad jo kur kas daugiau. 

Naktį trumpai mačiau jos veidą, sustingę bruožai neįprastai 
švytėjo nuo pušinės balanos, kurią Džeimis laikė virš jos. Dabar 
ji gulėjo išblyškusi, drėgna ir šalta tarsi grybas, tarp gražių rudų 
plaukų raizginio veido bruožai atrodė šiurkštoki. Ji buvo jauna, 

bet kiek jai metų, negalėjau pasakyti. Ir negalėjau pasakyti, ar ji 
buvo patraukli; ne gražuolė, bet gyvybė būtų nurausvinusi apva- 
lius jos skruostus ir įžiebusi kibirkštėlę giliai įdubusiose akyse, 
todėl vyrams ji galbūt atrodė graži. Vienam vyrui buvo graži. 
Gana patraukli. 

Vyrai murmėjo, pasilenkę virš negyvėlės. Ponas Kembelas at- 
sisuko į mane, po peruku buvo susimetusios negilios raukšlelės. 

— Ar esat tikra dėl mirties priežasties, ponia Freizer? 

— Taip. 

Stengdamasi nekvėpuoti dvoku, pakėliau apkloto kraštą nuo 
velionės kojų ir jas atidengiau. Jos buvo pamėlusios ir pradėju- 
sios tinti. 

— Sijoną patraukiau žemyn, bet visa kita palikau, kaip ra- 
dau, - paaiškinau ir jį vėl atsmaukiau. 

Kai prisiliečiau prie jos, mano pilvo raumenys nesąmoningai 
susitraukė. Esu regėjusi ne vieną numirėlį, ir ši negyvėlė buvo ne 
pati baisiausia, bet karštis ir uždara erdvė neleido kūnui greitai 
sustingti; jos šlaunis buvo tokia pat šilta kaip manoji, bet nema- 
loniai glebna. 

Palikau jį ten, kur ir aptikom: lovoje, tarp jos kojų. Virtuvinį 
iešmą, ilgesnį už pėdą. Jis buvo aplipęs sukrešusiu krauju, tačiau 
aiškiai matomas. 

— Aš... hm... neradau ant jos kūno jokios žaizdos, - ėmiau 
kuo santūriau pasakoti. 

— Taip, suprantu. - Ponas Kembelas raukėsi jau mažiau. - Na, 
bent gerai, kad nepanašu į tyčinį nužudymą. 

Išsižiojau, ketindama atšauti, bet pagavau įspėjantį Džeimio 
žvilgsnį. Nieko nepastebėjęs, ponas Kembelas kalbėjo toliau: 

— Lieka atsakyti į klausimą, ar vargšelė pati nusižudė, ar jai 
kas nors padėjo iškeliauti į aną pasaulį? Ką manot, ponia Freizer? 
čiau manęs nereikėjo perspėti; tą reikalą aptarėm naktį ir pada- 
rėm išvadas, taip pat nusprendėm, kad savo nuomonės nebūtina 
atskleisti nei policijai, nei Kros Kriko teisėtvarkininkams. Dar ne. 
Sugnybau nosį, dėdamasi, kad ginuosi nuo dvoko, nors iš tikrųjų 
norėjau paslėpti išdavikišką išraišką. Visai nemoku meluoti. 

- Esu tikra, kad ji pati tai padarė, - tvirtai atsakiau. - Nuo 
tokio sužalojimo greit mirtinai nukraujuojama, o kaip jau sakė 
Džeimis, mes ją radom dar gyvą. Mudu šnekėjomės prie lentpjū- 
vės, tik paskui įėjom vidun, todėl niekas nebūtų galėjęs pasprukti 
nepastebėtas. 

Kita vertus, žmogus galėjo visai nesunkiai pasislėpti kitame 
kambaryje ir tyliai išsėlinti tamsoje, kol mes guodėm ir raminom 
mirštančiąją. Jei tokia galimybė netoptelės ponui Kembelui, ne- 
verta į tai atkreipti jo dėmesį. 

Kai ponas Kembelas vėl atsigręžė į Džeimį, tas jau buvo nu- 
taisęs liūdną miną, tinkamą tokioms aplinkybėms. Kembelas ap- 
gailestaudamas papurtė galvą. 

— Ak, vargšė nelaiminga mergaitė! Manau, galime lengviau 
atsikvėpti, kad tą nuodėmę padarė tik ji. 

— O kaip vyriškis, kurio kūdikio nelaimėlė mėgino atsikraty- 
ti? - kandokai paklausiau. 

Ponas Kembelas krūptelėjo, bet greitai susitvardė. 

— Hm... tiesa, - pasakė ir sukosėjo. - Bet mes nežinom, ar ji 
buvo ištekėjusi... 

— Taigi jūs nepažinojot šios merginos? -— įsiterpė Džeimis, 
man nespėjus leptelėti neapgalvotos pastabos. 

Kembelas pakratė galvą. 

- Ji tikrai netarnavo nei pas poną Bjukananą, nei pas Mak- 
nilus. Nei teisėjui Alderdaisui. Ji galėjo ateiti tik iš artimiausių 
plantacijų. Tačiau svarstau, kodėl tokiam baisiam, beviltiškam 
žingsniui ji pasirinko kaip tik šią vietą... 

Tai buvo toptelėję į galvą ir mudviem su Džeimiu. Norėda- 
mas užbėgti už akių tolesnei pono Kembelo kvotai, Džeimis vėl 
įsiterpė: 

- Ji pasakė labai mažai, tik paminėjo seržantą. „Pasakykit... 
seržantui“ - tokie buvo jos žodžiai. Gal numanot, ką ji galėjo 
turėti galvoj, sere? 

— Karališkojo sandėlio sargyboje tarnauja vienas kariuome- 
nės seržantas. Taip, tuo neabejoju. - Ponas Kembelas mažumėlę 
pagyvėjo. - Ak! Žinoma, toji mergina savaip buvo prijunkusi 


294 DIANA GABALDON 


prie kariuomenės. Buvo priklausoma nuo jos. Štai ir paaiškini- 
mas. Nors vis tiek įdomu, kodėl ji... 

— Atleiskit, pone Kembelai, man truputį silpna, - nutraukiau 
jį, paliesdama jam rankovę. 

Nemelavau: buvau ir nevalgiusi, ir nemiegojusi. Galva nuo 
karščio ir smarvės svaigo, tikriausiai buvau išblyškusi. 

— Gal išvestumėt mano žmoną į lauką? - paprašė Džeimis. 
Jis mostelėjo į lovą ir graudų pavidalą joje. - Jei galima, išnešiu 
tą vargšelę. 

— Meldžiu nesivarginti, pone Freizeri, - paprieštaravo Kem- 
belas, jau gręždamasis mane išlydėti laukan. - Kūną išneš mano 
tarnas. 

- Tai mano tetos lentpjūvė, sere, tad mano ir rūpestis, - man- 
dagiai, bet griežtai pasakė Džeimis. - Jo ir imsiuos. 

Lauke prie vežimo laukė Faedra. 

— Sakiau, kad šioje vietoje yra šmėklų, - tarė ji, nužvelgdama 
mane ir atsiteisdama vypsniu. - Jūs balta kaip drobė, ponia. - 
Padavė man gertuvę vyno su prieskoniais, švelniai raukydama 
nosį mano pusėn. - Smirdite baisiau nei aną naktį ir atrodote 
taip, tarsi būtumėt parėjusi iš kiaulių skerdyklos. Atsisėskit še- 
šėlyje ir išgerkit. Tai jums pataisys ūpą. - Ji dirstelėjo man virš 
peties. 

Atsigręžiau ir pamačiau, kad Kembelas, nupėdinęs prie upe- 
lio į platanų šešėlį, labai rimtai ir įdėmiai šnekasi su tarnu. 

- Žinau, kas čia prikišo ranką, - ištarė Faedra tylesniu balsu. 

Jos akys lakstė į šonus, krypo į vergų lūšnas, vos matomas iš 
šios lentpjūvės pusės. 

— Tu tikra? Juk turėjai mažai laiko. - Gurkštelėjau vyno ir 
laikiau jį burnoje, mėgaudamasi rūgščia, aitria aromatų puokšte, 
kylančia galugerklyje ir apvalančia gomurį nuo mirties skonio. 

Faedra linktelėjo, jos žvilgsnis nukrypo į vyrus po medžiais. 

— Nedaug ir tereikėjo. Vaikštinėjau palei namus, pamačiau 
atdaras duris, viduje suversta, tarsi kas būtų skubiai viską palikęs. 

Juodaodžio berniuko paklausiau, kas tenai gyvena. Jis pasakė, 
kad Poliana, bet jos nėra ir jis nežinąs, kur ji. Pasiteiravau, kada 
ji išėjo. Anot berniuko, vakar vakare ji čia dar vakarieniavusi, o 
rytą jau buvo dingusi, ir niekas šiandien jos nematęs. - Faedros 
akys susidūrė su manosiomis, patamsėjusiomis nuo klausimų. — 
Ar žinot, ką dabar darysit? 

Perkūniškai geras klausimas, bet ko turėčiau imtis, nė nenu- 
tuokiau. Nurijau vyną, ir po to gurkšnio mane apėmė panika. 

- Visi vergai tikriausiai žino, kad moteris išėjusi; ar ilgai 
truks, kol ir kiti jos pasiges? Kieno reikalas žinoti tokius dalykus, 
kai Bernsas jau miręs? 

- Bet kas pasiklausinėjęs sužinos gana greitai. Tačiau kieno 
reikalas to klausti?.. - Ji linktelėjo į lentpjūvę. 

Buvom palikusios atdaras duris į gyvenamąsias patalpas. Jose 
pasirodė Džeimis, atsargiai nešė kūną, suvyniotą į apklotą. 

— Manau, jis, - atsakė Faedra. 

Jau esu į tai įsivėlęs. Žinojo šitai dar prieš nutrauktą kviestinę 
vakarienę. Be jokio oficialaus pranešimo, be kvietimo ar sutiki- 
mo prisiimti tą vaidmenį. Pritiko tai vietai, tam vaidmeniui lyg 

detalė, įslydusi į dėlionę. Jis jau „Tekančiosios upės“ šeimininkas, 
jei nori juo būti. 

Jam padėti priėjo Kembelo tarnas. Džeimis atsiklaupė ant ke- 
lio malūno latako pakrašty ir švelniai paguldė nešulį ant žemės. 
Atidaviau Faedrai gertuvę ir dėkodama linktelėjau. 

— Ar atneši daiktus iš vežimo? 

Tylėdama Faedra nuėjo daiktų, kuriuos atsivežiau: antklodės, 
kibiro, švarių skudurų ir indo su žolelėmis, o aš patraukiau pas 
Džeimį. 

Paėjėjęs prieš srovę nuo tos vietos, kur gulėjo palaikai, jis 
klūpojo prie upelio ir plovėsi rankas. Kvaila jas mazgotis, ruo- 
šiantis daryti tai, ką ketinau, bet įprotis buvo stiprus. Suklupau 
šalia jo ir sumerkiau rankas, leisdama šalto, švaraus vandens 
srautui nuplukdyti lipnaus, drėgno kūno prisilietimą. 

- Aš neklydau, - tyliai pasakiau. - Tos moters vardas Poliana; 
ji paspruko naktį. 

Džeimis padarė grimasą, greitai patrynė delnus ir dirstelėjo 
per petį. Virš lavono niūksojo Kembelas ir vis dar raukėsi šlykš- 
tėdamasis. 
rankas. 

— Na, tai jam pelnys trikampę skrybėlę, ar ne? 

Jis pasilenkė ir apsišlakstė veidą, tada smarkiai pakratė galvą, 
pažerdamas purslus it šlapias šuo. Paskui linktelėjo man ir atsi- 
stojo, šluostydamasis veidą purvinos skraistės apačia. 

— Pasirūpinsi mergaite, Sasenach? - Ir plaikstydamas skraiste 
ryžtingai nustypino prie pono Kembelo. 

Saugoti jos drabužius buvo beprasmiška, todėl juos perkir- 
pau. Nuoga ji atrodė kokių dvidešimties. Gyvenusi pusbadžiu; 
šonkauliai išsišovę, juos galima suskaičiuoti, rankos ir kojos lai- 
bos, blyškios it plikos šakelės. Bet vis tiek buvo stebėtinai sunki. 
Kūnas jau apimtas pomirtinio stingulio, todėl buvo nelengva ją 
prausti. Triūsdamos su Faedra, žliaugėme prakaitu, sruogos sly- 
do iš plaukų mazgo, susukto ant sprando, ir lipo prie nukaitusių 
skruostų. 

Sunkiai darbuojantis, pokalbis pamažu nuslopo, ir likau vie- 
na su savo mintims. Tos mintys nebuvo itin ramios. 

Moteris, kuri stengiasi „išmesti vaiką, kaip pasakė Džeimis, 
tai būtų padariusi savo kambaryje, savo lovoje. Pašalietė atsibel- 
dė į tokią atokią vietą kaip ši dėl vienintelės priežasties: norė- 
jo susitikti su žmogumi, kuris jai padarytų tą paslaugą, nes tas 
žmogus negalėjo pas ją ateiti. 

Džeimiui pasakiau, kad turėtume ieškoti vergės gyvenamo- 
siose lentpjūvės patalpose, ji turėtų būti pribuvėja, apie tokią 
moterys šnekasi ir kuždomis gali ją rekomenduoti. 

Neklydau, bet tai manęs nedžiugino. Toji, kuri nelegaliai pa- 
darė abortą, paspruko bijodama, kad mergina papasakos, kieno 
tai darbas. Jei ji būtų nepabėgusi ir tylėjusi, Farkardas Kembe- 
las gal ir būtų patikėjęs, kad nelaimėlė pati susižalojo — įrodyti 

priešingai jis vargu ar būtų įstengęs. Bet jei dar kas nors sužinos, 
kad vergė Poliana pabėgo, - aišku, jie sužinos, - ji bus sučiupta, 
iškvosta, ir viskas tučtuojau paaiškės. O kas tada? 

Suvirpėjau, nors buvo karšta. Ar ir tokiu atveju taikomas 
kraujo praliejimo įstatymas? Neabejotinai jis turėtų galioti, pa- 
maniau, ant išskėstų baltų galūnių niūriai išliedama dar vieną 
kibirą, jei vandens kiekis bent kiek svarbus. 

Trauk velniai šią merginą, pakeiksnojau, irzuliu pridengda- 
ma beprasmišką gailestį. Nieko nebegalėjau dėl jos padaryti, tik 
pasistengti sutvarkyti bėdą, kurią ji paliko visomis žodžio pras- 
mėmis. Nebent mėginti gelbėti kitą šios tragedijos veikėją, nelai- 
mingą moterį, netyčia nužudžiusią žmogų, nors ji norėjo tik pa- 
dėti, bet dabar dėl šios klaidos grėsė pavojus jos pačios gyvybei. 

Pamačiau, kad Džeimis turi gertuvę, iš jos su Farkardu Kem- 
belu gurkšnojo. Abu rimtai šnekėjosi, kartais pasigręžę mostelė- 
davo į lentpjūvę, nusisukdavo į upę ar miesto pusėn. 

— Ponia, gal turite ką nors, kuo galėčiau ją sušukuoti? 

Faedros klausimas grąžino mane prie darbo. Ji tupėjo prie 
numirėlės, kritiškai žvelgdama ir glostydama susivėlusius jos 
plaukus. 

— Man būtų nesmagu guldyti į žemę šitaip atrodančią varg- 
šelę, - kalbėjo ji, linguodama galvą. 

Faedra tikriausiai ne ką vyresnė už mirusiąją, bet kad ir kaip 
ten būtų, visai nesvarbu, ar velionė kape gulės iščiustyta, ar susi- 
vėlusi. Vis tiek pasirausiau kišenėje ir ištraukiau dramblio kaulo 
šukeles, o Faedra ėmė darbuotis su jomis tyliai niūniuodama. 

Ponas Kembelas ruošėsi važiuoti. Sugirgždėjo jo kinkinio 
pakinktai, žirgai sutrypė iš nekantrumo arklininkui patogiai įsi- 
taisius ant sėdynės. Ponas Kembelas, pamatęs mane, žemai nu- 
silenkė nusivožęs skrybėlę. Mainais padariau tūpsnį ir atlėgusia 
širdimi žiūrėjau, kaip jis nuvažiuoja. 

Faedra, metusi darbą, irgi spoksojo į nudardančią karietą. 

Paskui tyliai kažką burbtelėjo ir nusispjovė į dulkes. Taip pa- 
sielgė be aiškios pagiežos ir pykčio; kerai prieš blogį. Jau buvau 
tai mačiusi. Tada pakėlė į mane akis. 

— Būtų geriausia, jei ponas Džeimis rastų Polianą dar prieš 
saulės laidą. Pušyne šmirinėja žvėrys, o ponas Ulisas sakė, kad 
Džokasta ją pirko už du šimtus svarų. Poliana nepažįsta miškų: 
vos prieš metus atplukdyta tiesiai iš Afrikos. 

Daugiau nieko nebeaiškindama ji palenkė galvą prie darbo, 
tamsūs pirštai mikliai nardė tarp puikių šilkinių negyvėlės plau- 
kų tarsi koks voras. 

Ir aš ėmiausi darbo, bet, supratusi, kad aplinkybių tinklas, 
įpainiojęs Džeimį, apraizgė ir mane, jaučiausi sukrėsta. Nesto- 
vėjau nuošaliai, kaip maniau įstengsiu, ir norėdama nebūčiau 
galėjusi elgtis kitaip. 

Faedra išsiaiškino, kad nagus prie mergaitės prikišo Poliana, 
ne todėl, kad kliovėsi manim ar aš jai patikau, o todėl, kad esu 
šeimininko žmona. Tą moterį reikėjo gelbėti. Džeimis neabejojo 
rasiąs Polianą ir ją paslėpsiąs, juk ji - jo arba Džokastos nuosa- 
vybė, o tai, Faedros akimis, vienas ir tas pat. 

Galų gale nepažįstamoji gulėjo švari ant nudrengtos lininės 
paklodės, kurią paėmėm įkapėms. Faedra buvo sušukavusi ir 
supynusi plaukus. Paėmiau molinį indą su žolelėmis, prigriebtą 
veikiau iš įpročio nei dėl kokios nors priežasties, bet dabar tuo 
džiaugiausi. Gal dėl jų kūnas irs nė kiek ne lėčiau, bet tai svarbi — 
ir būtina - laidotuvių apeiga. 

Buvo nelengva šį griozdišką, dvokiantį palaikų gumulą susie- 
ti su smulkia, šalta ranka, kuri naktį buvo sučiupusi manąją, ir su 
kančios kupinu šnabždesiu „Pasakykit...“ alsinančioje tamsoje. 
Bet vis tiek prisiminiau paskutinį karštą, gyvą jos kraujo pliūpsnį 
į mano ranką, ir netgi kur kas ryškiau, nei dabar mačiau štai šį 
tuščią kūną, apnuogintą svetimose rankose. 

Rasti dvasininką galėjai tik Halifakse, niekur arčiau, todėl ji 
bus palaidota be laidotuvių ceremonijos. Bet kokia jai nauda iš 
tų apeigų? Jos skirtos paguosti ir nuraminti sielvartaujančiuo- 
sius. Neatrodo, kad mergaitė būtų palikusi ką nors, kas jos ge- 
dėtų, toptelėjo man; nes jei turėtų artimųjų: šeimą, vyrą ar net 
mylimąjį, - nebūtų mirusi. 

Merginos nepažinojau ir nesiilgėsiu, vis tiek liūdėjau ir sielo- 

jausi. Dėl jos ir jos kūdikio. Ir labiau dėl savęs nei dėl nelaimėlės 
atsiklaupiau prie jos kūno ir apibarsčiau jį kvapiais ir aitriais žo- 
lynais: rūtų lapeliais, juozažolių žiedais, rozmarinais, čiobreliais 
ir levandomis. Gyvųjų puokštė mirusiajai - nedidelė atminimo 
dovana. 
švelniais pirštais įkapėmis uždengė mirusios merginos veidą. 
Džeimis taip pat priėjo. Netaręs nė žodžio pasilenkė, pakėlė ją 
ir nunešė į vežimą. 

Jis tylėjo, kol įlipau ir įsitaisiau ant sėdynės šalia. Pliaukštelė- 
jęs vadelėmis žirgams per nugaras, caktelėjo liežuviu. 

— Važiuojam ieškoti seržanto, - tarė. 


E 

Žinoma, iš pradžių reikėjo padaryti keletą dalykų. Grįžę į 
„Tekančiąją upę, palikom Faedrą. Džeimis nuėjo ieškoti Dan- 
kano ir persirengti švariais drabužiais, o aš nudrožiau patikrinti 
savo paciento ir pranešti Džokastai apie ryto įvykius. 

Bet dėl to man neteko vargintis: rytiniame kambaryje sėdė- 
jo Farkardas Kembelas ir su Džokasta gurkšnojo arbatą. Džonas 
Majersas, kuriam strėnos buvo apmuturiuotos Kembelo skraiste, 
visu ūgiu buvo išsidrėbęs ant žalio aksomo sofutės ir linksmai 
čiaumojo sklindžius. Žvelgiant į neįprastai švarias nuogas jo pė- 
das ir kojas, kyšančias iš po skraistės, buvo aišku, kad aną vakarą 
kažkas pasinaudojo nesąmoninga jo būsena ir jį išmaudė. 

- Mano mieloji. - Išgirdusi žingsnius, Džokasta pasuko galvą 
ir nusišypsojo, nors tarp jos antakių buvo įsirėžusios dvi rūpes- 
čių raukšlės. - Sėskis, vaikeli, ir užkąsk. Praėjusią naktį nė kiek 
nepailsėjai ir, regis, praleidai baisų rytą. 

Šiaip pavadinta „vaikeliu“ būčiau arba pralinksmėjusi, arba 
įsižeidusi, bet šiomis aplinkybėmis toks kreipinys keistai ramino. 
Dėkinga nugrimzdau į krėslą ir leidau Ulisui įpilti man puode- 
lį arbatos, tuo pat metu svarstydama, ką Farkardas papasakojo 
Džokastai ir ar daug jis žino. 

— Kaip jaučiatės šį rytą? — pasiteiravau paciento. 

Paaiškėjo, kad jo būklė stebėtinai gera, turint galvoj, kiek 
vakar prisigėrė. Jo veido spalva nebloga, kaip ir apetitas, spren- 
džiant iš trupinių krūvelės lėkštėje panosėje. 

Jis čepsėdamas draugiškai man linktelėjo ir sunkokai nurijo 
kąsnį. 

— Stulbinamai gerai, ponia, labai jums dėkoju. Truputį sopa 
aplink intymią vietą, - jis švelniai paplekšnojo per tą plotelį, - 
bet dailesnės siūlės dar neturėjau garbės regėti. Ponas Ulisas 
buvo toks malonus, kad atnešė man didinamąjį stiklą, - paaiški- 
no jis ir iš pagarbios baimės papurtė galvą. - Iki šiol neteko ma- 
tyti savo sėdynės; ji tokia plaukuota, kad pamanytum, jog mano 
tėvas buvo lokys! 

Jis širdingai nusikvatojo, o Farkardas Kembelas paslėpė šyp- 
seną arbatos puodelyje. Ulisas nusigręžė su padėklu, bet mačiau, 
kad ir jo lūpų kamputis sutrūkčiojo. 

Džokasta garsiai nusijuokė, nereginčios akys markstėsi iš 
smagumo. 

— Sakoma, protingas vaikas žino, kas jo tėvas, Džonai Kvinsi. 
Bet aš puikiai pažįstu tavo motiną, ir pasakysiu, kad tavo tėvas 
toli gražu nebuvo lokys. 

Majersas pakratė galvą, akys žybtelėjo virš vešlios barzdos. 

— Na, mano mama žavisi gauruotais vyrais. Anot jos, su to- 
kiais jauku šaltą žiemos naktį. - Jis įdėmiai pažvelgė į prasegtą 
marškinių apykaklę, patenkintas spoksojo į kyšantį pro ją po- 
miškį. - Gal taip ir yra. Indėnėms, regis, tai patinka, nors, kai 
pagalvoji, gal joms tai neįprasta ir nauja. Jų vyrų kiaušiai vargu 
ar apaugę pūkais, ką jau kalbėti apie pasturgalius. 

Ponui Kembelui gabalėlis sklindžio pataikė į kvapinę ir jis 
ėmė smarkiai kosėti į nosinę. Nusišypsojau sau ir gurkštelėjau 
gerą mauką arbatos. Stipraus ir kvapaus indiškos arbatos miši- 
nio, ir nors šį rytą tvyrojo nepakeliama kaitra, arbata padėjo. 
Ją geriant, mano veidas išrasojo prakaitu, bet šiluma raminamai 
sutekėjo į suirzusį skrandį, jos aromatas iš nosies išgujo kraujo 
ir išskyrų dvoką, o malonus pokalbis išstūmė iš minčių baisius 
šio ryto vaizdus. 

Ilgesingai stebeilijau į kilimėlį prie židinio. Atrodė, kad ra- 
miai ant jo atsigulčiau ir išmiegočiau kokią savaitę. Nors pavar- 
gėliams nebūna poilsio. 

Įėjo Džeimis. Ką tik nusiskutęs, susišukavęs, apsivilkęs pa- 
prastą švarką ir švarius marškinius. Visai nenustebęs linktelėjo 
Farkardui Kembelui. Turbūt koridoriuje išgirdo jo balsą. 

— Tetule. - Džeimis pasilenkė ir sveikindamasis pabučiavo 
Džokastai į skruostą, tada nusišypsojo Majersui. 

— Kaip jaučiatės, charaid? O gal reikėtų klausti, kaip kiaušiai? 

— Visiškai sveikas, - patikino jį Majersas ir mąsliai plaštaka 
sugniaužė tarpkojį. - Bet geriau palūkėsiu dienelę ar dvi ir tik 
tada šoksiu ant arklio. 

— Taigi, - tarė Džeimis ir atsigręžė į Džokastą. - Gal šįryt 
matėt Dankaną, tetule? 

— O taip. Jis kartu su vaikiu iškeliavo sutvarkyti nedidelio rei- 
kalo, kurį jam pavedžiau. - Ji ištiesė jam ranką, mačiau, kaip jos 
pirštai stipriai apsivijo jam riešą. - Ponas Inesas — labai mielas 
žmogus. Labai paslaugus. Ir žvitrus, gudrus vyras. Šnekėtis su 
juo tikras malonumas. Ar taip nemanai, sūnėne? 

Džeimis smalsiai dirstelėjo į ją, paskui jo žvilgsnis įsirėmė į 
Farkardą Kembelą. Vyresnysis vyras vengė jo žvilgsnio, siurbčio- 
jo arbatą ir dėjosi žiūrįs į didžiulį paveikslą, kabantį virš židinio 
atbrailos. 

- Tai jau tikrai, - abejingai pasakė Džeimis. - Dankanas - 
naudingas žmogus. O jaunėlis Ijanas su juo? 

— Pasiunčiau paimti man mažo paketėlio, - ramiai tarė teta. - 
Ar tau reikia Dankano tuojau pat? 

- Ne, - lėtai atsakė Džeimis, dėbsodamas į ją. - Tai gali palaukti. 

Jos pirštai nuslydo, paleisdami jo rankovę, ir ji pasisiekė puo- 
delio. Trapi jo ąselė buvo atsukta tiesiai į ją, paruošta jos rankai. 

- Tada gerai, - pasakė ji. - Gal papusryčiausi? Farkardai, dar 
vieną sklindį? 

— Ak, ne. Cha ghabh mi n corr, tappa leibh.* Turiu reika- 


* Daugiau nebevalgysiu, ačiū (geilų k.). 

lų mieste, todėl verčiau keliausiu neatidėliodamas. - Kembelas 
pastatė puodelį, atsistojo ir nusilenkė man ir Džokastai. - Jūsų 
nuolankus tarnas, ponios. Pone Freizeri, - pridūrė, kilstelėdamas 
antakį ir nusilenkdamas jam. 

Tada įkandin Uliso išėjo iš kambario. 

Džeimis atsisėdo, taip pat pakėlęs antakius, ir pasisiekė 
skrebučio. 

— Ar tas pavedimas Dankanui, teta, rasti aną vergę? 

— Taip. - Džokasta raukydamasi įbedė į jį nereginčias akis. - 
Ar neprieštarauji, Džeimi? Suprantu, Dankanas - tavo žmogus, 
bet tai atrodė skubu, o aš nežinojau, kada pasirodysi. 

— Ką jums papasakojo Kembelas? 

Numaniau, kas sukasi Džeimio galvoje. Doram, tiesiam, ne- 
palenkiamam ponui Kembelui, šios apygardos teisėjui, regis, ne- 
būdinga sėdėti rankų sudėjus ir nepasistengti, kad būtų užkirstas 
kelias siaubingam nulinčiavimui, jeigu, susimokęs su Džokasta, 
gali apginti vergę, nelegaliai darančią abortus. Galbūt jis mano 
taip atlyginąs už tai, kas ne jo valioj andai buvo sukliudyti. 

Dailūs Džokastos pečiai vos gūžtelėjo, raumuo netoli lūpų 
kampučio patįso. 

— Pažįstu Farkardą Kembelą dvidešimt metų, a mhic mo phe- 
athar“*. Geriau žinau tai, ką jis sako, nei tai, ką daro. 

Majersas susidomėjęs klausėsi pokalbio. 

— Negalėčiau pasigirti puikia klausa, - atsargiai įsiterpė jis. — 
Tegirdėjau jį sakant, kad vargšė moteris netyčia pasidarė galą 
lentpjūvėje norėdama atsikratyti naštos. Ir teigė jos nepažįstąs. — 
Majersas ramiai šyptelėjo man. 

— Ir vien tai man perša mintį, kad toji mergina - prašalai- 
tė, — tarė Džokasta. - Farkardas pažįsta žmones, gyvenančius 
prie upės ir mieste, taip pat gerai kaip aš - saviškius. Ji niekieno 
duktė, niekieno tarnaitė. 

Ji pastatė puodelį ir atsidususi atsilošė krėsle. 

— Viskas bus gerai. Valgyk, vaikine, tikriausiai labai išalkęs. 


* Mano sūnėne (geilų k.). 

Džeimis valandėlę spoksojo į ją, laikydamas nebaigtą skrebu- 
tį. Tada pasilenkė ir numetė jį į lėkštę. 

- Kad dabar mano apetitas nekoks tetule. Nuo negyvėlių 
merginų man mažumėlę sutraukia skrandį. - Jis atsistojo, valy- 
damasis švarko skvernus. - Gal ji ir niekieno duktė ar tarnaitė, 
bet nūnai guli kieme, viliodama muses. Prieš ją palaidodamas 
turiu sužinoti jos vardą. - Jis pasisuko ant kulno ir išdrožė. 

Išgėriau arbatą ir padėjau kaulinio porceliano puodelį, jis ty- 
liai skambtelėjo. 

- Atsiprašau, bet ir aš nealkana, - pasakiau. 

Džokasta nei krustelėjo, nei jos mina pasikeitė. Išeidama ma- 
čiau, kaip Majersas persisvėrė per sofutę ir vikriai stvėrė likusius 
sklindžius. 


= 


Kol nusigavom iki karūnos sandėlio Šieno gatvės gale, jau 
buvo arti vidurdienio. Jis stūksojo šiaurinėje upės pusėje ir kiek 
aukščiau miesto turėjo krovinių prieplauką. Šiuo metu tarsi ir 
nereikėjo sargybos; aplink pastatą jokio bruzdesio, tik žydin- 
čiuose krūmuose, tankiai želiančiuose palei krantą, uoliai triūsė 
keletas geltonųjų drugių, karštis jiems buvo nė motais. 

- Ir ką jie čia laiko? - paklausiau Džeimio, smalsiai žiūrėda- 
ma į didžiulį statinį. 

Milžiniškos dvivėrės durys uždarytos ir užsklęstos, o prieš jas 
sustingęs kaip alavinis kareivėlis stypsojo raudonšvarkis sargybi- 
nis. Ant mažesnio pastato, besiglaudžiančio prie sandėlio, kada- 
ravo nuo karščio nuleipusi Anglijos vėliava. Turbūt čia seržanto, 
kurio ieškom, buveinė. 

Džeimis patraukė pečiais ir nuo antakio nuvijo įkyrią musę. 
Vis labiau kaistant dienai, jų priviliojom vis daugiau, nors veži- 
mas ir nestovėjo vietoj. Atsargiai įtraukiau oro, bet užuodžiau tik 
silpną čiobrelių dvelksmą. 

- Viską, kas karūnai atrodo vertinga. Kailius iš šalies užkam- 
pių, karinio jūrų laivyno atsargas: degutą ir terpentiną. O šis sar- 
gybinis saugo alkoholį. 


3204 DIANA GABALDON 


Nors kiekviena smuklė darė savo alų, o visi namai siūlė 
obuolių degtinės ir vyšnių vyno receptus, karūna teikė pirmeny- 
bę stipresniam alkoholiui. Brendis, viskis, romas buvo gabena- 
mi į kolonijas mažais kiekiais ir budriai saugomi, o parduodami 
brangiai ir tik su karūnos žyma. 

— Sakyčiau, dabar jų atsargos nedidelės, - linktelėjau į vie- 
nintelį sargybinį. 

— Alkoholio siunta plukdoma aukštyn upe iš Vilmingtono : 
kartą per mėnesį. Pasak Kembelo, kiekvieną sykį jie pasirenka 
skirtingą dieną, kad mažiau rizikuotų būti apiplėšti. 

Jis kalbėjo išsiblaškęs, tarp antakių buvo susimetusi negili 
raukšlė. 

— Kaip manai, Kembelas patikėjo mumis? Kad mergina pati 
pasidarė galą? - Visai nenorėdama, dirstelėjau į vežimą, linguo- 
jantį už mūsų. 

Iš Džeimio galugerklio ištrūko škotiškos pašaipos garsas. 

- Žinoma, ne, Sasenach, tas vyras nekvailas. Bet jis - geras te- 
tos bičiulis ir nedarys nemalonumų, jei nebus priverstas. Vilkimės, 
kad mergina neturi jokių artimųjų, kurie galėtų sukelti sąmyšį. 

— Kaip šaltakraujiška, - tyliai pasakiau. - Man atrodė, kad 
tetos svetainėje manei kitaip. Bet tikriausiai esi teisus. Jei ji būtų 
turėjusi kokį artimą žmogų, dabar būtų gyva. 

Išgirdęs kartėlį balse, Džeimis pažvelgė į mane. 

— Nenorėjau būti beširdis, Sasenach, - švelniai tarė. - Bet 
vargšelė mirusi. Dėl jos nieko negaliu padaryti, tik prižiūrėti, 
kad deramai būtų paguldyta į žemelę. Užtat turiu pasirūpinti ir 
gyvaisiais, tiesa? 

Sunkiai atsidusau ir spustelėjau jam ranką. Jausmai buvo 
perdėm painūs, todėl nė nemėginau juose susivokti. Nelaimin- 
g3ją merginą mačiau vos keletą minučių iki jos mirties ir niekaip 
negalėjau jos išgelbėti, bet ji mirė man ant rankų, todėl mane 
buvo apėmęs beprasmiškas gydytojos įniršis. Graužiausi, kad 
man nepasisekė ir Tamsos angelas mane pergudravo. O per nir- 
šulį ir gailestį prasimušė tylios kaltės aidas. Mergina buvo beveik 
Brianos bendraamžė, Briana, atsidūrusi tokioje padėtyje, taip pat 
neturėtų jokio artimo Žmogaus. 


SVETIMŠALĖ +» RUDENS BŪGNAI 305 


- Žinau. Tik... savaip jaučiuosi už ją atsakinga. 

- Ir aš. Nesibaimink, Sasenach, pasirūpinsim, kad ji būtų tin- 
kamai palaidota. - Jis sustabdė arklius po kaštonu ir, nusliuogęs 
nuo sėdynės, padavė man ranką. 

Čia nebuvo kareivinių. Kembelas papasakojo Džeimiui, kad 
dešimt sandėlio sargybinių apgyvendinti mieste, skirtinguose 
namuose. Pakamantinėjus kontoros tarnautoją, šis nurodė mums 
eiti per gatvę, kur buvo matyti „Auksinės žąsies“ iškaba. Gal toje 
smuklėje ir rasim seržantą, valgantį priešpiečius. 

Vos įžengusi į smuklę, pamačiau jį, sėdintį prie lango. Balta 
odinė jo kaklajuostė buvo atsegta, munduras atlapotas. Atrodė 
visai atsipalaidavęs, rymodamas virš bokalo elio ir apgraužto py- 
ragėlio su mėsos ir daržovių įdaru. Džeimis įėjo įkandin manęs, 
jis užstojo šviesą, besiskverbiančią pro atviras duris, ir seržantas 
nustebęs pakėlė galvą. 

Alinėje tvyrojo prieblanda, bet mačiau, kad vyras apstulbęs 
sumišo. Džeimis staiga stabtelėjo. Tyliai kažką sumurmėjo geilų 
kalba, turbūt keletą pagiežingų nešvankybių, o paskui ryžtingai 
žengė į priekį. 

- Seržante Mečisonai, - kiek nustebusiu balsu tarė jis, tarsi 
žmogus, sveikindamasis su pažįstamu. - Nemaniau vėl jus kada 
pamatysiąs, bent ne šiame pasaulyje. 

Seržanto mina aiškiai rodė, kad ir jis manė tą pat. Ir kad su- 
sitikimas šioje rojaus pusėje įvyko taip greitai. Kraujas plūstelėjo 
į mėsingus, raupuotus skruostus, seržantas išraudo ir atstūmė 
suolą. Medinės jo kojos sučerškė ant smėliuotų grindų. 

- Tu! - šūktelėjo jis. 

Džeimis nusivožė skrybėlę ir mandagiai nusilenkė. 

- Jūsų tarnas, sere, - pasakė. 

Išoriškai Džeimis buvo malonus, bet veide mačiau atsargu- 
mą - susiraukšlėjo akių kampučiai. Tą atsargumą jam pavyko 
nuslėpti, seržantas buvo ne vienintelis, kuris nustebo. 

Mečisonas jau buvo beveik atgavęs savitvardą, sukrėstą jo 
miną pakeitė švelni pašaipa. 

- Freizeris. Ak, prašau atleisti, ponas Freizeris, juk dabar taip 
reikia kreiptis? 

- Taip. 

Džeimio balsas skambėjo abejingai, nors seržanto tonas buvo 
įžeidžiantis. Kad ir kokia katė buvo tarp jų perbėgusi, nūnai pri- 
sidaryti nemalonumų jis anaiptol nenorėjo. Ypač dėl krovinio 
vežime. Slapčia nusišluosčiau prakaituotus delnus į sijoną. 

Seržantas ėmė lėtai segiotis munduro sagas, nenuleisdamas 
nuo Džeimio akių. 

— Girdėjau, žmogus, pavarde Freizeris, atvyko į „Tekančiąją 
upę melžti ponios Kameron, - pasakė, nemaloniai perkreipęs 
storas lūpas. - Ar tai tu? 

Atsargumas Džeimio akyse sustingo į mėlynas dėmes, šaltas 
lyg ledynas, nors lūpas buvo išlenkusi maloni šypsena. 

— Ponia Kameron mano giminaitė. Todėl ir atvykau. 

Seržantas atlošė galvą ir gašliai pasikasė riebų, blyškų kaklą. 
Skersai jo driekėsi gilus randas surambėjusiais kraštais, tarsi kas 
būtų nesėkmingai mėginęs pasmaugti šį žmogų. 

- Tavo giminaitė. Na, lengva tai pasakyti, ar ne? Girdėjau, 
ponia akla kaip šikšnosparnis. Nei vyro, nei sūnų, stambokas 
grobis sukčiui, teigiančiam, kad yra jos gentainis. - Jau visai su- 
sitvardęs seržantas palenkė galvą ir kvailai išsišiepė man. - O čia 
tavo kekšė? - Nepelnyta pagieža, atsitiktinis šūvis, nes vyras vos 
dirstelėjo į mane. 

— Čia mano žmona, ponia Freizer. 

Du sustingę Džeimio dešinės rankos pirštai trūktelėjo prie 
švarko skverno, vienintelis ženklas, išduodantis jo jausmus. Jis 
vos loštelėjo galvą ir kilstelėjo antakius, šaltakraujiškai smalsiai 
dėbsodamas į seržantą. 

— O katras jūs būsit, sere? Atsiprašau, mano tokia prasta at- 
mintis, prisipažįstu, niekaip negaliu atskirti jūsų nuo brolio. 

Seržantas sustojo, tarsi į jį būtų šauta, ir sustingo, sagstyda- 
masis kaklajuostę. 

— Prakeikimas! - tarė, springdamas žodžiais. 

Jo veidas įgavo nesveiką tamsiai violetinę spalvą, ir pama- 
niau, kad jis tikrai turėtų susirūpinti dėl kraujospūdžio. Bet gar- 
siai šito nepasakiau. 

Tik dabar seržantas pamatė, kad visi alinėje susidomėję 
spokso į jį. Jis smarkiai apsidairė, čiupo skrybėlę ir žengė prie 
durų, prasispraudė visai pro mane, susvirduliavusi net žengte- 
lėjau atgal. 

Džeimis stvėrė man už rankos, kad nepargriūčiau, tada nėrė 
pro duris. Nuskubėjusi pavymui išgirdau jį šaukiant seržantą. 

- Mečisonai! Šnektelėkim! 

Kareivis apsisuko ant kulno sugniaužtais prie raudono mun- 
duro kumščiais. Buvo gero stoto, platus per liemenį ir pečius, 
todėl uniforma jam tiko. Jo akys grėsmingai žybtelėjo, bet jis ir 
vėl susitvardė. 

— Šnektelėti? Ir ką turi man pasakyti, pone Freizeri? 

- Persimesim žodeliu apie jūsų profesiją, seržante, - šaltai 
atsakė Džeimis ir linktelėjo į vežimą, kurį buvom palikę netoliese 
po medžiu. - Atvežėm jums lavoną. 

Seržantas sumišo ir įsmeigė akis ton pusėn. Virš atviro veži- 
mo susirinkę tuntai musių ir mašalų jau tingiai suko ratus. 

- Iš tikrųjų. 

Jis buvo profesionalas. Nors ir toliau elgėsi priešiškai, iš veido 
ištekėjo visas karštas kraujas, o kumščiai atsigniaužė. 

— Lavoną“ Kieno“ 

- Nė nenutuokiu, sere. Tikėjausi, kad gal jūs pasakysit. Už- 
mesit akį? 

Džeimis mostelėjo galva į vežimą. Seržantas, kiek padelsęs, 
linktelėjo jam ir nužirgliojo prie vežimo. 

Suskubau įkandin Džeimio ir spėjau pamatyti seržanto vei- 
dą, kai jis atklojo įkapių kampą. Jis nemokėjo slėpti jausmų - gal 
jo darbe to nereikėjo. Veidas persikreipė it vasaros žaibo per- 
skrostas. 

Džeimis taip pat matė seržanto miną. 

— Pažįstat ją? 

— Aš... ji... tai yra... taip, pažįstu. 

Seržanto burna staiga susičiaupė, tarsi bijotų ištarti dar kokį 
žodį. Stebeilijo į negyvėlę, jo veidas įsitempė, atskleisdamas vis- 
ką, ką jaučia. 

Iš smuklės paskui mus išsekė keli žmonės. Jie stovėjo pagar- 
biu atstumu, du ar trys smalsuoliai ištempė kaklą. Netrukus visa 
apygarda sužinos, kas įvyko lentpjūvėje. Vyliausi, kad Dankano 
su Ijanu reikalai klostosi palankiai. 

— Kas jai nutiko? - paklausė seržantas, stebeilydamas į su- 
stingusį baltą veidą. Beveik toks pat išblyškęs buvo ir jo. 

Džeimis neapsimetinėdamas įdėmiai žvelgė į jį. 

— Taigi ją pažįstat? - pakartojo jis. 

— Ji... ji buvo... skalbėja. Lisa - Lisa Garver. - Seržantas kal- 
bėjo mechaniškai, vis dar žiūrėdamas į vežimą, lyg neįstengtų 
atplėšti nuo lavono akių. Jo veidas buvo be išraiškos, bet lūpos 
pabalusios, prie šonų gniaužė kumščius. - Kas nutiko? 

— Ar mieste ji turi giminaičių? Gal sutuoktinį? 

Pagrįstas klausimas, bet Mečisono galva trūktelėjo aukštyn, 
tarsi Džeimis būtų jam juo dūręs. 

— Argi čia tavo rūpestis? - Jis dėbsojo į Džeimį, palei akių rai- 
nelę buvo matyti plonas baltas kraštas. Jis iššiepė dantis, lyg būtų 
mandagus, bet anaiptol toks nebuvo. - Pasakyk, kas jai nutiko? 

Džeimio akys, susidūrusios su seržanto akimis, nė nemirk- 
telėjo. 

— Ji norėjo atsikratyti kūdikio, nepavyko, - tyliai atsakė jis. — 
Jeigu ji turi vyrą, reikia jam pranešti. Jei ne - ir jei neturi gimi- 
naičių, pasirūpinsiu, kad ji būtų deramai palaidota. 

Mečisonas pasuko galvą ir dar kartą pažvelgė į vežimą. 

— Ji kažką turi, - atkirto. - Tau nereikia vargintis. - Jis nusi- 
gręžė ir ranka pasitrynė veidą taip smarkiai, lyg norėtų atsikra- 
tyti visų jausmų. — Eik į mano kontorą, - liepė dusloku balsu. - 
Turi parašyti pareiškimą — užsuk pas klerką. Eik! 


== 
Kontora buvo tuščia, tarnautojas veikiausiai išėjęs priešpie- 
čių. Atsisėdau ir ėmiau laukti, bet Džeimis neramiai šmižinėjo 
po kambarėlį, jo akys lakstė nuo pulko vėliavų ant sienos prie 
spintelės su stalčiais, stovinčios kampe už stalo. 
— Kokia sumauta nesėkmė, - pasakė jis, lyg šnekėtųsi su savi- 
mi. — Ir pasitaikyk man, kad čia nagus prikišo Mečisonas. 

— Kaip suprantu, gerai pažįsti seržantą“ 

Jis dirstelėjo į mane perkreipęs lūpas. 

- Gana gerai. Jis tarnavo Ardsmuro kalėjimo įguloje. 

— Aišku. - Jie nepakenčia vienas kito. Ankštoje kontoroje 
buvo tvanku, nusišluosčiau prakaitą, srūvantį tarp krūtų. - Ir ką 
jis čia veikia? 

- Žinau tik tiek, kad jis buvo išsiųstas prižiūrėti kalinių, kai 
jie buvo gabenami į tremtį. Karūna tikriausiai nerado svarios 
priežasties, dėl kurios jis būtų grąžintas į Angliją, nes reikėjo ka- 
reivių čia - panašiai buvo ir per karą su prancūzais, ar ne? 

— O kokia ten jo brolio istorija? 

Jis nelinksmai prunkštelėjo. 

- Jie buvo dvyniai. Juos vadinom mažyliu Biliu ir mažyliu 
Bobiu. Buvo panašūs kaip du vandens lašai, ir ne tik išvaizda. 

Jis nutilo, rikiuodamas prisiminimus. Apie laiką, praleistą 
Ardsmure, prašnekdavo retai, mačiau, kaip jo veidą temdė pra- 
eities šešėliai. 

- Gal pažįsti žmonių, kurie vieni būna malonūs ir šaunūs, 
bet vos atsiduria šalia panašių į save, virsta vilkais? 

- Esi kiek per griežtas vilkams, - nusišypsojau. - Prisimink 
Rolą, nors suprantu, ką nori pasakyti. 

- Na, tada virsta kiaulėmis. O kai sueina į krūvą, tampa Žvė- 
rimis. Tokių vyrų gausu visose kariuomenėse. Todėl jos ir ne- 
žlunga: gaujoje žmonės darys siaubingus dalykus, kurie jiems net 
nesisapnuoja, kai būna vieni. 

- Mečisonai visur eidavo kartu? - iš lėto paklausiau. 

Jis vos linktelėjo patvirtindamas. 

- Tai jau tikrai. Visada dviese. Ir kai vienas dar kiek dvejo- 
davo, kitas nė iš tolo. O nutikus bėdai, žinoma, būdavo sunku 
pasakyti, katras kaltas. 

Džeimis vis dar blaškėsi po kambarėlį, nerimavo it narve už- 
daryta pantera. Stabtelėjęs pažvelgė pro langą. 

— Aš... kaliniai... mes skųsdavomės, kad su mumis blogai el- 
giamasi, bet karininkai negalėdavo bausti abiejų už vieno nuodė- 
mes. Žmogus retai suprasdavo, katras Mečisonas pargriaudavo 

jį ant žemės, įrėmęs į šonkaulius batą, katras pakabindavo ant 
kablio grandinėmis ir palikdavo, kol tas apsidirbdavo įgulai sma- 
ginantis. 

Jo akys buvo įbestos į kažką lauke; išraiška neapdairiai atvi- 
ra. Jam šnekant apie žvėris, supratau, kad prisiminimai jo širdy- 
je irgi pažadino žvėrį. Akyse atsispindėjo šviesa nuo lango, jos 
buvo mėlynos kaip brangakmeniai ir nemirksėjo. 

— Ar jie abu čia? - pasiteiravau, norėdama nupūsti nervingą 
jo žvilgsnį ir trokšdama žinoti. 

Man pasisekė: staiga Džeimis nusisuko nuo lango. 

— Ne, - trumpai atsakė jis. - Čia Bilis. Mažylis Bobis mirė 
Ardsmure. - Du nelankstūs jo pirštai trūktelėjo palei kiltą. 

Jau anksčiau buvau nusistebėjusi, kodėl šį rytą jis segi kiltą, 
užuot mūvėjęs bridžius. Tamsiai raudona jo skraistė iš tikrųjų 
galėjo būti raudona vėliava, mosuojama anglų kareivio panosėje. 
Dabar viską supratau. 

Kartą jie jau buvo iš jo atėmę kiltą, manydami, kad kartu 
pasiglemš jo išdidumą ir vyriškumą. Bet jų pastangos nuėjo 
perniek, ir jis norėjo pabrėžti jų nesėkmę, nesvarbu, protinga 
ar ne buvo taip elgtis. Deja, protas nesusijęs su užsispyrėlišku 
išdidumu, galinčiu neišblėsti net ir praėjus daugybei metų po 
įžeidimo. Ir nors jis turėjo ir proto, ir išdidumo, šiuo metu viršų 
ėmė išdidumas. 

— Iš seržanto reakcijos supratau, kad brolis mirė ne sava mir- 
timi? — paklausiau. 

— Ne, - atsiduso Džeimis ir gūžtelėjo pečiais, atpalaiduoda- 
mas juos po ankštu švarku. - Kiekvieną rytą jie mus varydavo į 
akmenų kirtyklą, o sutemus parvesdavo, prie kiekvieno vežimo 
pristatę du ar tris sargybinius. Vieną dieną mūsų prižiūrėti buvo 
paskirtas seržantas mažylis Bobis. Jis išėjo su mumis rytą, bet 
vakare nebegrįžo. - Jis vėl dirstelėjo į langą. - Akmens kirtyklos 
apačioje tyvuliavo gilus tvenkinys. 

Atsainus jo tonas šiurpino kone taip pat, kaip ir nepagra- 
žintas pasakojimas. Mano nugara nuėjo pagaugais, nors karštis 
dusinte dusino. 

— Ar tuč.. - išsižiojau, bet jis pridėjo pirštą prie lūpų, moste- 
lėdamas galva į duris. 

Netrukus išgirdau žingsnius, kuriuos jau buvo pagavusi aš- 
tresnė jo klausa. 

Įėjo seržantas, ne jo raštininkas. Jį smarkiai pylė prakaitas, iš 
po peruko tekėjo upeliai, o veidas buvo jaučio kepenų spalvos. 

Žvilgtelėjęs į stalą, prie kurio niekas nesėdėjo, pagiežingai 
sugargė. Ėmiau nuogąstauti, kad klerkui gali gerokai kliūti nuo 
seržanto. Šis rankos mostu pastūmė į šalį jovalą ant stalo, ir po- 
pieriai šūsnimis nukrito ant grindų. 

Tada čiupo alavinę rašalinę, išgraibė iš sąnašyno popieriaus 
lapą ir viską tėškė ant stalo. 

— Rašyk, - liepė. - Kur ją radai ir kas nutiko. - Džeimiui 
įspraudė aptaškytą žąsies plunksną. - Tada suraityk parašą ir datą. 

Džeimis prisimerkęs stebeilijo į jį, bet nė nekrustelėjo paimti 
plunksnos. Umai skrandyje pajutau tuštumą. 

Džeimis buvo kairiarankis, bet prievarta išmokytas rašyti ir 
dešine ranka, vėliau, deja, suluošinta. Rašydavo jis lėtai, sunkiai, 
lapus išterliodavo rašalu, nudėmėdavo prakaitu, suglamžydavo. 
Iš jo prastas rašytojas. Žemėje nerastum jėgos, kuri būtų priver- 
tusi jį šitaip Žemintis prieš seržantą. 

— Nagi, rašyk. Viską... - seržantas nukando žodžius. 

Džeimio akys dar labiau susiaurėjo, bet jam nespėjus prabilti, 
ištiesiau ranką ir iš seržanto rankos išplėšiau plunksną. 

- Ir aš ten buvau. Leiskit tai padaryti man. 

Prieš man įmerkiant plunksną į rašalinę, Džeimio ranka su- 
ėmė manąją. Jis ištraukė plunksną, kurią spaudžiau tarp pirštų, 
ir numetė vidury stalo. 

- Tavo raštininkas galės manęs palaukti vėliau, tetos namuo- 
se, - nukirto jis Mečisonui. - Eime, Klere. 

Nelaukdamas, ką atsakys seržantas, jis stvėrė man už alkūnės 
ir trūktelėjęs pastatė ant kojų. Tik kai atsidūrėm lauke, suvokiau, 
kas nutiko. Vežimas vis dar stovėjo po medžiu, bet jau tuščias. 


E 

— Dabar ji saugi, Mak Duvai, bet, po šimts, ką darysim su ta 
moterimi? - Dankanas pasikasė šerius ant skruosto. 

Naršę išnaršę mišką tris dienas, juodu su Ijanu rado vergę 
Polianą. 

— Nebuvo lengva ją pajudinti, - įsiterpė Ijanas, nušvilpdamas 
nuo pusryčių stalo gabalėlį kumpio. Perplėšęs jį, vieną pusę sušėrė 
Rolui. - Vargšė moteris vos nenumirė iš siaubo, kai ją užuodė Ro- 
las, ir mes gerokai sugaišom, kol ją pakėlėm. Bet ji visai negalėjo 
joti ant arklio. Turėjau eiti, apkabinęs ranka, kad ji nenukristų. 

— Kaip nors reikia ją pradanginti. - Džokasta susiraukė ir 
susimąsčiusi primerkė nereges akis. - Vakar rytą tasai įkyruolis 
Mečisonas vėl buvo atsibeldęs į lentpjūvę, o vakar vakare užsuko 
Farkardas Kembelas ir papasakojo, kad seržantas pareiškė, jog 
tai žmogžudystė, ir sukvietė žmones šukuoti apygardos ir ieškoti 
vergės, kuri dėl to kalta. Farkardas taip supyko, kad, rodės, už- 
siliepsnos jo galva. 

— Manot, ji galėjo taip pasielgti? - Ijanas kramtydamas nu- 
kreipė žvilgsnį nuo Džeimio į mane. - Na, netyčia? 

Rytas buvo alsus, bet mane nupurtė drebulys prisiminus, 
kaip rankoje laikiau nelankstų, kietą metalinį iešmą. 

— Galimybės trys: nelaimingas atsitikimas, nužudymas arba 
savižudybė, - tariau. - Patikėk manim, nusižudyti galima rasti 
kur kas lengvesnį būdą. Be to, žinom, kad nėra jokio žmogžu- 
dystės motyvo. 

— Kas buvo, pražuvo, - taktiškai įsiterpė Džeimis. - Jei Me- 
čisonas sučiups vergę, nepraėjus nė dienai pakars arba mirtinai 
nuplaks. Jam nereikia teismo. Ne, turim ją išgabenti iš apygar- 
dos. Jau susitariau su mūsų bičiuliu Majersu. 

— Kg sutarei su Majersu? - griežtai paklausė Džokasta, jos 
balsas perskrodė šūksnių ir klausimų klegesį, kilusį po šio žinios. 

Džeimis baigė tepti sviestą ant skrebučio ir prieš prabildamas 
padavė jį Dankanui. 

— Mes išvešim moterį į kalnus. Pasak Majerso, ją mielai pri- 
glaus indėnai. Jis žino gerą slaptavietę. Tenai mažylis Bilis Meči- 
sonas jos nepasieks. 

— Mes? - mandagiai pasiteiravau. - Kas tie mes? 

Jis atsakydamas man išsišiepė. 

— Majersas ir aš, Sasenach. Turiu nukakti į krašto gilumą iki 
stos šalti orai, ir štai pasitaikė puiki proga. Majersas - geriausias 
vedlys, kokį galėčiau rasti. 

Jis apdairiai nutylėjo, kad gal bus neprošal kuriam laikui 
dingti seržantui Mečisonui iš akiračio, bet supratau potekstę. 

- Ar pasiimsit ir mane, dėde? - Ijanas nekantraudamas nu- 
sibraukė nuo veido susivėlusius plaukus. - Tau tikrai reikės pa- 
galbos - juk ta moteris stambi kaip melasos statinė. 

Džeimis nusišypsojo sūnėnui. 

- Nejaugi, Ijanai? Manau, tam reikalui pasitelksim kitą vyrą. 

- Hm, - burbtelėjau, nuverdama jį piktu žvilgsniu. 

- Bet tik tau pavesiu prižiūrėti savo tetulę, ir niekam kitam, - 
kalbėjo Džeimis, vėl įbesdamas į mane akis. - Iškeliaujam po 
trijų dienų, Sasenach, jei Majersas jau galės sėdėti ant arklio. 


= 


Trys dienos - nedaug laiko, bet padedama Majerso ir Fae- 
dros spėjau susiruošti. Įsidėjau kelioninę dėžutę su vaistais ir 
įrankiais, balnakrepšiai buvo prikimšti maisto, antklodžių ir 
rykų. Liko vienintelė smulkmena - drabužiai. 

Sukryžiavau per krūtinę ilgas šilkines juostas, jų galus suri- 
šau mazgu tarp krūtų ir pasistaipiau prieš veidrodį. 

Neblogai. Ištiesiau rankas ir pasukiojau į šalis juosmenį iš- 
bandydama apdarą. Bus gerai. Nors prieš perkryžiuodama galus 
juostas gal apsivyniosiu dar sykį... 

— Ką čia darai, Sasenach? Ir dėl Dievo meilės, kokia čia dra- 
pana? - Džeimis, sunėręs rankas ir atsirėmęs į duris, spoksojo 
pakėlęs antakius. 

— Greitosiomis kuriu liemenėlę, - oriai atsakiau. - Nejosiu 
per kalnus ant moteriško balno su suknele, o jei būsiu be korseto, 
nenoriu, kad visą kelią krūtys maskatuotų. Kai jos taip tabaluoja, 
labai jau nesmagu. 

— Turbūt. - Jis įslinko į kambarį ir atokiai apsuko mane ratu, 
smalsiai vėpsodamas į mano sėdynę ir kojas. - O kas čia? 


314 DIANA GABALDON 


— Čia? - Uždėjau rankas ant klubų, demonstruodama vir- 
vele surišamas odines kelnes, kurias man iš švelnios elnio odos 
sukurpė Faedra - tas kūrinys sukėlė man isterišką juoką; odos 
parūpino Majerso draugas Kros Krike. 

— Ne, - šiurkštokai nukirto jis. - Negali keliauti mūvėdama... 
mūvėdama... - Jis mostelėjo į jas. 

- Kelnėmis, - pasakiau. - Žinoma, galiu. Bostone visą laiką 
mūvėdavau kelnes. Labai praktiška. 

Jis valandėlę tylomis spoksojo į mane. Paskui labai iš lėto 
apėjo. Galų gale už nugaros pasigirdo balsas. 

— Dėvėsi jas viešai? - paklausė nepatikliu tonu. - Kur matys 
žmonės? 

- Taip, - pyktelėjau. - Kaip ir daugelis moterų. Kodėl gi ne? 

— Kodėl gi ne? - pasipiktino jis. - Po šimts, juk matau ap- 
temptus tavo sėdmenis, o tarp jų griovelį! 

— Ir aš matau tavąjį, - atšoviau, atsigręždama į jį. - Daug mė- 
nesių kasdien spoksodavau į tavo užpakalį, aptemptą bridžiais, 
bet tas vaizdelis tik kartais sukelia nepadorius geidulius. 

Jo burna trūktelėjo, neapsispręsdama, juoktis ar ne. Pasinau- 
dodama Džeimio neryžtingumu, žengiau į priekį ir apsivijau 
rankomis jo juosmenį, stipriai suėmiau sėdmenis. 

— Tiesą sakant, ir tavo kiltas žadina norą parblokšti tave ant 
grindų ir išprievartauti, - prisipažinau. - Bet ir su bridžiais at- 
rodai šauniai. 

Jis nusikvatojo ir pasilenkęs stipriai mane pabučiavo, ran- 
komis atsargiai braukdamas per užpakalio, prie kurio buvo ge- 
rai prigludusi elnio oda, apvalumus. Švelniai jį spustelėjo, o aš 
ėmiau rangytis ir prie jo trintis. 

— Nusimauk jas, - paliepė jis, įkvėpdamas oro. 

— Bet aš... 

— Nusimauk, - griežtai pakartojo Džeimis. Tada atsitraukė ir 
atsirišo savo kelnių praskiepą. - Vėliau jas vėl galėsi apsitempti, 
Sasenach. Jei ir reikia ką nors pargriauti ir išprievartauti, šitai juk 
turiu padaryti aš? 


PENKTA DALIS 


Amžini žemuogių laukai 


14 


Bėgimas nuo besiartinančios 
rūstybės 


1767 m. rugpjūtis 


MOTERĮ JIE BUVO PASLĖPĘ tabako pašiūrėje, kėpsančioje 
toliausiai plytinčių Kembelo Farkardo laukų pakrašty. Kažin ar ji 
kam nors buvo kritusi į akį, - tik Kembelo vergai žinojo, - tačiau 
atsargumo dėlei tenai nukeliavom tik sutemus, kai šviesiai violeti- 
nis dangus beveik papilko, blausiai dunksojo džiovinimo stoginė. 

Moteris išslinko laukan it kokia šmėkla, įsisupusi į apsiaustą 
ir užsimaukšlinusi gobtuvą. Vyrai užmetė moterį ant laisvo ar- 
klio lyg kokį kontrabandos ryšulį. Ji pritraukė kojas, abiem ran- 
komis tvirtai įsikibo į balną ir, apimta panikos, dvilinka susigūžė 
į kamuolį. Akivaizdu, iki šiol ji nebuvo sėdėjusi ant arklio. 

Majersas pamėgino moteriai įsprausti vadeles, bet ši nė ne- 
pažvelgė į jį, tik smarkiai spaudėsi prie gyvulio ir apimta siaubo 
pratisai vaitojo. Vyrai jau ėmė nerimauti, vis dirsčiojo per petį į 
tuščius laukus, tarsi baimintųsi, kad netrukus atšuoliuos seržan- 
tas Mečisonas, lydimas pakalikų. 

- Tegu ji joja su manim, - pasiūliau. - Gal jausis saugiau. 

Moteris vargais negalais buvo nutempta nuo arklio ir paso- 
dinta ant mano žirgo pasturgalio, už balno. Nuo jos sklido ai- 
trus svaiginantis šviežių tabako lapų kvapas ir dar kitoks, lyg ir 
muskusinis. Ji kaipmat apsivijo rankomis man liemenį ir įsikibo 
iš visų jėgų. Paplekšnojau jai per vieną plaštakų, spaudžiančių 
mane per pusiaują, ir moteris dar tvirčiau įsikabino, bet nei krus- 
telėjo, nei išleido kokį garsą. 

Nieko stebėtino, kad šitaip bijo, pamaniau, sukdama žirgą 
paskui Majerso arklį. Gal nelaimėlė ir nenutuokia, kokį triukšmą 

ir sąmyšį apygardoje dėl jos sukėlė Mečisonas, bet turbūt pui- 
kiai numano, kas jos laukia, jei bus sučiupta. Prieš dvi savaites ji 
stumdėsi minioje prie lentpjūvės. 

Gal ir geriau vengiant mirties pulti raudonodžiams lauki- 
niams į glėbį, bet labai menka paguoda. Virpėjo kaip epušės la- 
pas. Nebuvo vėsu, tačiau ji tirtėjo, lyg jai būtų labai šalta. 

Kai iš krūmynų tarsi koks miško demonas išnėrė Rolas, mo- 
teris vos neišspaudė iš manęs vidurių. Šuo nepatiko ir žirgui, šis 
prunkšdamas ir trypdamas žemę traukėsi atatupstas, plėšdamas 
vadeles man iš rankų. 

Turiu pripažinti, kad Rolas, net nusiteikęs taip draugiškai, iš 
tiesų atrodo grėsmingai. Jam patikdavo keliauti. Bet jis baugi- 
no: dantys iššiepti iš džiaugsmo ir malonumo, siauros akys kiek 
primerktos traukiant į plaučius orą. O šešėliams susiliejus su 
pilkais ir juodais padaro kailio atspalviais, neapleido keistas ir 
šiurpinantis įspūdis, kad jis įsikūnijo iš nakties tamsybių. Tikrų 
tikriausias plėšrūnas. 

Jis kurnėjo paskui mus neatsilikdamas nė pėdos. Moteris 
aiktelėjo, ir kaklą nutvilkė jos kvapo karštis. Vėl paplekšnojau 
jai ranką ir pakalbinau, bet ji nieko neatsakė. Anot Dankano, 
moteris gimusi Afrikoje ir beveik nemoka anglų kalbos, tačiau 
keletą žodžių turėjo suprasti. 

— Nesijaudink, - raminau ją. - Nėra ko bijoti. 

Susirūpinusi dėl žirgo ir bendrakeleivės, Džeimį pamačiau 
tik tada, kai jis staiga išdygo šalia mano balnakilpės mitrus kaip 
Rolas. 

— Atrodo, viskas klostosi gerai, Sasenach? - tyliai paklausė, 
uždėdamas ranką man ant šlaunies. 

— Regis, taip, - tariau ir linktelėjau į mirtinus gniaužtus, su- 
rakinusius man juosmenį. - Jei tik neuždusiu. 

Jis dirstelėjo ir nusišypsojo. 

— Na, jai bent negresia pavojus nukristi nuo arklio. 

— O, kad žinočiau, ką jai pasakyti. Vargšelė paklaikusi. Ma- 
nai, ji nutuokia, kur ją gabenam? 

— Turbūt ne, bet ir aš nežinau, kur mes keliaujam. 

Jis mūvėjo jojimo bridžiais, bet ant jų buvo užsijuosęs languotą 
skraistę, o laisvą jos galą persimetęs per švarko petį. Tamsi Škotijos 
viržynų atspalvių skraistė puikiai derėjo prie miško šešėlių; tema- 
čiau boluojančią jo marškinių priekio dėmę ir blyškų veido ovalą. 

- Ar žinai kokių nors taki taki* žodžių, kuriais galėčiau į ją 
kreiptis? — paklausiau. - Aišku, gal ji nebus girdėjusi ir jų, jei 
buvo gabenama ne per Vest Indiją. 

Jis pasuko galvą ir mąsliai pažvelgė į moterį. 

— Ak, vieną moka visi, nesvarbu, iš kur būtų kilę. - Jis ištiesė 
ranką ir stipriai suspaudė moteriai pėdą. - Laisvė, - tarė ir paty- 
lėjo. - Saorsa**. Ar supranti, ką sakau? 

Ji neatleido gniaužtų, bet virpėdama ir dūsaudama iškvėpė, 
ir man pasirodė, kad pajutau, kaip linktelėjo galvą. 


>. 


Žirgai risnojo vorele, pirmas jojo Majersas. Grumstuotu taku 
nedardėjo joks vežimas, jis panėšėjo į išguldytą pomiškį, tačiau 
bent laisvai prajodavom tarp medžių. 

Kažin ar kerštingasis seržantas Mečisonas mus persekios taip 
toli - jei apskritai mus vysis, bet buvom kupini ryžto pabėgti ir 
negalėjom jo nepaisyti. Mus buvo apėmęs jausmas, kad reikia 
skubėti, tyliai ir nesiginčydami sutarėm joti kiek įkabindami. 

Bendrakeleivės baimė apslopo arba ji taip nusikamavo, kad 
tapo gana apatiška. Kai vidurnaktį sustojom užkąsti ir atsigaivin- 
ti, o paskui vėl leidomės į kelią, ji nesipriešino Ijanui ir Majer- 
sui keliant ją ant žirgo ir, nors toliau tebebuvo įsitvėrusi mano 
juosmens, kartkartėmis pasnūduriuodavo kaktą prispaudusi prie 
mano peties. 

Ilgai jojant ir mane įveikė nuovargis, prisidėjo ir migdomai 
caksinčios arklių kanopos, ir ošiančios pušys virš galvos. Vis dar 
kasėmės per tankų mišką, apsupti aukštų, išlakių kamienų, pa- 
našių į seniai nuskendusių laivų stiebus. 

* Tokia maišyta kalba susišnekėdavo prekiautojai Vest Indijoje. Anglų, prancūzų, 


ispanų kalbų, kelių Afrikos ir Polinezijos tarmių kratinys. 
** Laisvė (geilų k.). 

Mintyse lėtai praplaukė senos škotų dainos eilutės: „Kiek že- 
muogių auga sūrioje jūroje; kiek laivų plaukia miške?“ Miglo- 
tai svarsčiau, ar kompozitorius kada buvo vaikštinėjęs po tokią 
tankmę. Pusmėnulio ir žvaigždžių nušviestą ir tokią nežemiškai 
pasakišką, kad buvo išnykusios ribos tarp stichijų. Rodės, galė- 
jome būti ir jūroje, ir ant žemės; kildama ir leisdamasi ant arklio 
nugaros vaizdavausi, tarsi linguotų laivo denio lentos, gaudžian- 
čios pušys priminė burėse ūžaujantį vėją. 

Sustojom brėkštant, nubalnoję ir supančioję arklius, palikom 
juos ganytis aukštoje nedidelės laukymės žolėje. Susiradau Džei- 
mį ir tučtuojau susirangiau žolės guolyje šalia jo. Prieš užmigda- 
ma girdėjau rupšnojant arklius. 

Per dienos kaitrą miegojom lyg užmušti ir pabudom tik pri- 
artėjus saulės laidai, sustingę, ištroškę ir apnikti erkių. Džiau- 
giausi, kad erkėms, kaip ir uodams, mano kūnas neskanus, bet 
per mūsų kelionę šiaurėn buvau patyrusi, kad išmiegojus kiek- 
vienąkart reikia patikrinti Džeimį ir kitus bendrakeleivius. Tų 
gyvių pulkas buvo ištikimas mūsų palydovas. 

— Bjauru, - pasakiau, apžiūrinėdama itin sultingą, vynuogės 
dydžio padarą, patogiai įsisegusį tarp šviesiai rudų Džeimio pa- 
žasties plaukų. - Po galais, šitą bijau lupti; ji tokia išpampusi, 
kad gali sprogti. 

Jis gūžtelėjo pečiais, kita ranka kruopščiai čiupinėdamasis 
galvą ir ieškodamas nekviestų įsibrovėlių. 

— Duok jai ramybę ir dorokis su kitomis, - pasiūlė jis. - Gal 
pati nukris. 

— Turbūt taip ir padarysiu, - nenorom sutikau. 

Visai neprieštaravau, kad erkė pati sprogtų, tik pageidautina 
ne dabar, kai taip smarkiai įsisiurbusi į Džeimio odą. Buvau su- 
sidūrusi su užkratais, kai erkės lupamos per prievartą, galynėtis 
su jomis vidury miško toli gražu netroškau. Turėjau tik labai ku- 
klų medicinos priemonių rinkinį, nors, laimė, jame buvo ir pora 
plonų chirurginių žnyplučių su pincetais galuose — iš daktaro 
Rolingso dėžės. 

Majersas ir Ijanas, iki pusės išsirengę nuogai, tvarkėsi su to- 

mis kenkėjomis puikiai. Majersas buvo palinkęs virš berniuko it 
didžiulis juodas babuinas ir šmirinėjo jam po plaukus. 

- Štai viena gražuolė, - tarė Džeimis lenkdamasis ir nu- 
braukdamas plaukus, kad sugriebčiau tamsią pūslelę, pūpsančią 
už ausies. 

Susikaupusi atsargiai krapščiau gyvį lauk, paskui pajutau 
kažką stovint šalia. 

Mane taip lenkė nuovargis, kad kuriantis nakvynės vietoje 
tankmę. Moteris nukėblino iki upelio ir vis dėlto parėjo, nešina 
kibiru vandens. 

Pastačiusi jį ant žemės, pasisėmė rieškučias, susiurbė ir išpū- 
tusi žandus valandėlę smarkiai skalavo burną. Paskui mostelėjo 
man, kad pasitraukčiau, pakėlė nustebusio Džeimio ranką ir ryž- 
tingai išpurškė visą vandenį jam į pažastį. 

Ištiesusi ranką, pirštais įgudusiai ėmė krapštyti iš duobutės 
varvantį parazitą. Tiesą sakant, moteris kuteno Džeimį, ši jo 
kūno vieta buvo labai jautri. Polianai prisilietus, Džeimis išraudo 
ir krūptelėjo, suvirpėjo visi juosmens raumenys. 

Bet ji buvo stipriai įsikibusi jam į riešą, ir netrukus išpampusi 
erkė įkrito jai į delną. Poliana dygėdamasi ją nubraukė ir atsigrę- 
žė į mane patenkinta mina. 

Susisupusi į apsiaustą, ji panėšėjo į kamuolį. Tačiau ir be 
apsiausto buvo apvalutė. Žemutė, ne daugiau kaip keturių pėdų 
ūgio ir kone tokio pat pločio, kiek paritus, tiek pastačius. Trum- 
pai apkirpta jos galva buvo lyg patrankos sviedinys, o skruostai 
tokie išsipūtę, kad akys, spingsinčios virš jų, net įkypos. 

Ji atrodė kaip išdrožta afrikiečių vaisingumo statulėlė, to- 
kių buvau mačiusi Vest Indijoje. Stambi krūtinė, storos, sunkios 
šlaunys; sodrios skrudintos kavos spalvos oda, kaip visų kongie- 
čių, - tarsi nugludintas akmuo lygutėlė ir išpilta prakaito. Mo- 
teris ištiesė man ranką, delne rodydama kelis mažus grūdelius, 
džiovintų lenktasėklių pupelių dydžio. 

- Popo, - tarė tokiu žemu balsu, kad net Majersas išsigandęs 
grįžtelėjo į ją galvą. 

Balsas buvo sodrus ir stiprus, aidus kaip būgnas. Išvydusi 
mano reakciją, ji drovokai nusišypsojo ir kažką pasakė, supratau 
tik tiek, kad geiliškai. 

- Ji įspėjo, kad nieku gyvu nevalgytum šių sėklų, nes jos nuo- 
dingos, - išvertė Džeimis, žvelgdamas į ją gana atsargiai, nusi- 
šluostęs pažastį skraistės krašteliu. 

— Hau, - pritarė Poliana, smarkiai linksėdama. - No-din- 
gos. - Pasilenkusi virš kibiro, pasisėmė dar rieškučias vandens, 
paskalavo burną ir išspjovė ant akmens, pokštelėjo kaip šūvis. 

— Tai pavojinga, - pasakiau jai. 

Kažin ar mane suprato, bet iš mano šypsenos jai buvo aišku, 
dar kelias papajinio melionmedžio sėklas ir kramtydama pamojo 
Majersui. Smulkinamos dantimis sėklos tyliai traškėjo. 

Kai pavalgėm ir susiruošėm į kelionę, ji nervinosi, bet veržėsi 
joti pati. Džeimis kantriai nuvedė ją prie gyvulio ir parodė, kad 
turėtų šiam leisti ją pauostyti. Didžiuliam snukiui bakstelėjus, 
Poliana krūptelėjo, bet arkliui prunkštelėjus tuoj pat sukikeno 
balsu, primenančiu kliukėjimą, kai iš puodynės pilamas medus, 
ir mielai leidosi Džeimio ir Ijano užkeliama ant žirgo. 

Poliana ir toliau drovėjosi vyrų, tačiau netrukus šiek tiek 
padrąsėjo ir ėmė kalbėti geilų, anglų ir savo kalbos kratiniu. 
Nebūčiau įstengusi jo išversti, bet moters veidas ir kūnas buvo 
tokie išraiškingi, kad dažnai numanydavau, ką ji sako, nors su- 
prasdavau vieną žodį iš dešimties. Gailestavau, kad nemoku jai 
atsakyti tokia pat sklandžia kūno kalba; ji nesuprato daugelio 
mano klausimų ir pastabų, todėl turėjau luktelėti, kol įsirengsim 
stovyklavietę ir galėsiu prikalbinti Džeimį ar Ijaną, kad padėtų 
perprasti geilų kalbos vingrybes. 

Kai ji išsivadavo - bent tuo tarpu - iš siaubo gniaužtų ir mūsų 
draugijoje pasijuto saugi, nors buvo atsargi ir budri, atsiskleidė 
jos asmenybė, trykštanti energija. Mudviem jojant greta, Poliana 
malė neužsičiaupdama. Jai buvo nė motais, ar ją suprantu, kar- 
tais ji nusikvatodavo suūbaudama, tas juokas buvo tarsi vėjas, 
ūžauiantis urvo angoje. 

Moteris nuščiuvo tik sykį, kai risnojom per didelę proskyną, 
apaugusią keistais vingiuojančiais žolės kupstais, tarsi po žeme 
slėptųsi milžiniška gyvatė. Išvydusi tuos kauburius, Poliana nu- 
tilo, bet ragindama arklį ne taip timptelėjo vadeles, ir žirgas su- 
stojo kaip įbestas. Nušuoliavau atgal jai padėti. 

- Droch dite, - sumurmėjo ji, akies kampučiu dirsčiodama į 
tylius kauburius. Bloga vieta. - Djudju*. - Poliana susiraukė ir 
greitai mostelėjo ranka. 

Turbūt ženklas, saugantis nuo blogio, pamaniau. 

- Ar čia kapinės? - paklausiau Majerso, kuris atsigręžęs dai- 
rėsi, kodėl mudvi sustojom. 

Kauburiai kūpsojo ne tik vienodais tarpais, bet buvo išsidėstę 
palei proskynos pakraštį taip, kad jų rikiuotė neatrodė natūrali. 
Kupstai lyg ir per dideli, kad būtų kapai, nebent čia buvo akme- 
nų piramidės, tokias supildavo senovės škotai. O gal čia daugybė 
kapaviečių, niūriai prisiminiau Kulodeną. 

— Čia ne kapinės, - atsakė Majersas ant pakaušio atsismauk- 
damas skrybėlę. - Kitados čia buvo tuskarorų kaimas. Tie gū- 
briai, - jis parodė ranka, - sugriuvę namai. Ana tas didelis, ilgas 
pakrašty, matyt, buvo vado namas. Netrukus jį visai apkės žolės. 
Nors tas kaimas jau senių seniausiai palaidotas po žeme. 

— O kas kaimui nutiko? - Ijanas su Džeimiu taip pat sustojo 
ir grįžo pasidairyti po proskyną. 

Majersas mąsliai pasikasė barzdą. 

- Tai kad nelabai ką žinau. Gal juos iš čia išginė kokia liga, 
o gal buvo išvaryti čerokių ar krikų, bet mes kiek šiauriau nuo 
čerokių žemių. Nors veikiausiai kaimas sunyko per karą. - Jis 
persikreipęs įnirtingai pasirausė barzdoje ir iškrapštė užsilikusią 
erkę. - Bet kažin ar savo noru trainiočiausi tokioje vietoje. 

Poliana manė taip pat, ir mes nujojom. Atslinkus vakarui jau 
buvom visai išnirę iš pušyno ir skurdaus prieškalnių ąžuolyno. 
Jau kopėm aukštyn. Aplinkui keitėsi medžiai: šmėkštelėdavo 
kaštonų giraitės, nemaži ąžuolų ir karijų plotai su kur ne kur 


* Piktosios afrikiečių dvasios. 

augančiomis sedulomis, juodmedžiais, krūminiais kaštainiais ir 
tuopomis. Mus supo plunksniška žaluma. 

Kopiant aukštyn, kito ir kvapai, ir oras. Viską gožianti įkai- 
tusių pušų sakų troškuma užleido vietą lengvesniems kvapams. 
Medžių lapija dvelkė sumišai su krūmokšnių ir gėlių, besistie- 
biančių iš kiekvienos uolos plyšelio, aromatu. Vis dar buvo drė- 
gna ir šilta, bet nebe karšta; oras nebeslėgė lyg dusinantis apklo- 
tas, juo jau kvėpavai - ir su malonumu, nes buvo prikvepintas 
puvenų, saulės sušildytų lapų ir drėgnų samanų. 

Artėjant šeštos dienos saulėlydžiui, jau buvom gerokai pa- 
sistūmėję į kalnus, ir oras aplink mus skambėte skambėjo nuo 
čiurlenančio vandens. Slėnius skersai išilgai raižė upeliai, gur- 
gantys nuo kalvagūbrių ir sruvenantys stačiomis uolomis, nuo jų 
kilo migla ir tįso samanos, tarsi gležni žali karčiai. Kai apsukom 
gana stačią kalvą, sustojau iš nuostabos: nuo tolumoje dunksan- 
čio kalno šlaito į giliai apačioje besidriekiantį siaurą tarpeklį kri- 
to krioklys, ore darydamas kokių aštuoniasdešimties pėdų lanką. 

— Tik pažvelkit, - Ijanas išsižiojo, apimtas pagarbios baimės. 

— Iš tikrųjų gražu, - pritarė Majersas, džiugiai patenkintas, 
tarsi visa tai priklausytų jam. - Esu regėjęs ir didesnių krioklių, 
bet ir šis neblogas. 

Išplėtęs akis Ijanas pasuko galvą. 

— Būna ir didesnių? 

Majersas nusikvatojo tyliu kalnų žmogaus juoku, lyg garsiai 
iškvėpdamas. 

— Vaike, tu dar nieko nesi matęs. 

Nakčiai įsirengėm stovyklą dauboje, prie nemažo upelio, 
kuriame plaukiojo upėtakiai. Džeimis su Ijanu laimingi įbrido į 
vandenį ir puolė gaudyti pelekuotų upelio gyventojų lanksčiomis 
meškerėmis, pasidirbtomis iš juodojo gluosnio šakų. Vyliausi, 
kad žūklė bus sėkminga; šviežios mūsų atsargos seko, tik kuku- 
rūzų miltų dar turėjom užtektinai. 

Poliana užsiropštė krantu, nešina kibiru vandens, su juo bus 
užmaišyta tešla kukurūziniams paplotėliams - pailgiems sausai- 
niams kelionei. Ką tik iškepti ir karšti, jie gardūs, ir kitą dieną 

dar šiaip taip valgomi, bet paskui pasidaro visai neskanūs, o ke- 
tvirtą dieną primena mažus cemento gabalėlius. Užtat jie nepe- 
lija, todėl su vytinta jautiena ir sūdyta kiauliena labai tinkamas 
valgis kelionėje. 

Įgimtas Polianos pakilumas, regis, kiek prislopo, apvalus vei- 
das apniuko. Jos antakiai buvo neryškūs, reti, veik nematomi, ir, 
keista, išraiška atsirasdavo tik džiūgaujant ir kalbant, o tylint jos 
veido bruožus tarsi kas nutrindavo. Kai norėdavo, Poliana galė- 
davo būti abejingiausia; labai pravarti savybė vergei. 

Maniau, ji susirūpinusi gal ir todėl, kad tai paskutinė naktis, 
kurią praleisim drauge. Jau buvom atkakę į šalies užkampį, pa- 
siekę karaliaus žemių ribas; rytoj Majersas pasuks į šiaurę, per- 
gabens ją per kalnagūbrį į indėnų žemes ir išsiaiškins, ar jai ten 
bus saugu. 

Apvali tamsi Polianos galva buvo palinkusi virš medinio du- 
bens, trumpi, stori pirštai maišė kukurūzų miltus su vandeniu ir 
lydytais kiaulės taukais. Pritūpiau prieš ją, smulkiomis šakelėmis 
kurstydama ką tik įsidegusią ugnį, šalia stovėjo juoda geležinė 
keptuvė, ištepta riebalais. Majersas nukėblino rūkyti pypkės; iš- 
girdau, kaip Džeimis šūktelėjo Ijanui, nuklydusiam pasroviui, ir 
tas atsakė jam tyliu juoku. 

Mus gaubė sutemos, daubą juosė toliau dunksantys kalnai. 
Tamsa, rodės, buvo užpildžiusi seklią dubumą ir sėlino aukštyn 
medžių kamienais. Nė nenutuokiau, iš kur Poliana kilusi. Gal 
atkeliavo iš miškų, džiunglių, jūros pakrantės ar dykumos, bet 
kažin ar iš tokios vietos kaip ši. 

Ir ką ji sau galvojo? Ištvėrė kelionę iš Afrikos ir vergiją. Vy- 
liausi, kad tai, kas jos laukia, nebus blogiau už patirtas kančias. 
Bet ir mūsų ateitis miglota. Skverbiantis gilyn į neaprėpiamus ir 
neliestus miškus, kiekvieną akimirką dingojosi, kad galiu juose 
išnykti praryta be pėdsakų. Nakties platybėse mūsų laužas atro- 
dė tik mažytė kibirkštėlė. 

Į laužo šviesą įslinko Rolas ir pasipurtė. Aplinkui pažiro van- 
dens purslai, laužas ėmė šnypšti, spragsėti. Ir jis žvejojo. 

- Eik šalin, bjaurus šunie, - subariau. 

Žinoma, jis nepaklausė, atbidzeno ir šiurkščiai, nemandagiai 
mane pauostė, norėdamas įsitikinti, ar aš vis dar ta pati, o paskui 
nusigręžė į Polianą ir apuostė ją. 

Ji abejingai pasuko galvą ir spjovė jam į akis. Rolas suglumęs 
viauktelėjo, žengė atatupstas ir sustojo purtydamas galvą. Polia- 

Nusijuokiau ir nutariau nesijaudinti; visi, kas nepabūgsta 
spjauti vilkui į akis, greičiausiai susidoros ir su indėnais, dykro- 
mis ir su visu tuo, kas pasipainios jų kelyje. 

Dubuo buvo beveik tuščias, ant keptuvės rikiavosi tvarkin- 
ga kukurūzinių paplotėlių eilutė. Poliana šluostėsi pirštus į žolės 
kuokštą žiūrėdama, kaip čirška geltoni kukurūzų miltai ir, ištir- 
pus taukams, pamažu ruduoja. Nuo laužo pakilo šiltas raminan- 
tis aromatas, sumišęs su liepsnojančių malkų kvapu, ir skrandis 
sugurgė iš alkio. Ugnis jau buvo įsidegusi, šiltas kepamo maisto 
kvapas sklido vis platesniu ratu, baidydamas naktį. 

Ar ji kilusi iš tokios vietos? Ar laužai ir maistas atgrasydavo 
džiunglių tamsą ir leopardus, kaip čia lokius? Ar šviesa ir drau- 
gija nuramindavo ir ji jausdavosi saugiau? Nes iš tikrųjų tai tėra 
iliuzija: ugnis neapsaugo nuo Žmonių ar gaubiančios tamsos. 
Man stigo žodžių to paklausti. 


=— 


— Dar nesam taip žvejoję, - jau ketvirtą kartą pakartojo 
Džeimis su svajinga palaima, kai perplėšė garuojantį upėtakį, 
iškeptą kukurūzų miltuose. - Jų knibždėte knibždėjo vandeny- 
je, ar ne, Ijanai? 

Ijanas linktelėjo, negražiame jo veide švietė tokia pat pagarba. 

— Tėtis atiduotų ir kitą koją, kad tik galėtų tai pamatyti, - pa- 
sakė. - Jie patys užšoko ant kabliuko, tetule, tikrai! 

— Indėnai dažniausiai nesiterlioja su kabliukais ir meškerės 
valais, - įsiterpė Majersas, tvarkingai skrosdamas peiliu savo 
žuvį. - Jie padaro spąstus žuvims arba kartais į upelį primeta 
pagalių ir nuolaužų, kad žuvys nepraplauktų, tada atsistoja virš 
jų, nusmailinta lazda pasmeigia ir ištraukia iš vandens. 

Ijanui to buvo gana; vos užsiminus apie indėnus ir jų papro- 
čius, jis nekantraudamas apipildavo Majersą gausybe klausimų. 
Iškamantinėjęs apie žvejybos būdus, jis vėl ėmė klausinėti apie 
sunykusį matytą kaimelį. 

- Sakėt, kad kaimas buvo sulygintas su žeme įsiplieskus ka- 
rui, - tarė Ijanas, nuo garuojančio upėtakio atskirdamas kaulus 
ir paskui kratydamas pirštus, kad šie atvėstų. Jis padavė bekaulį 
žuvies gabalą Rolui, tas godžiai jį prarijo vienu kąsniu, jam buvo 
nė motais, kad žuvis karšta. - Ar tas karas buvo su prancūzais? 
Nežinojau, kad kovos vyko taip toli pietuose. 

Majersas papurtė galvą ir atsakė tik sukramtęs ir nurijęs žuvį. 

— Ne. Kalbėjau apie Tuskarorų karą*, bent taip jį vadina baltieji. 

Jis paaiškino, kad Tuskarorų karas buvo trumpas, bet negai- 
lestingas, kilo prieš keturiasdešimt metų, kai buvo užpulti keli 
baltieji naujakuriai atkampioje šalies vietoje. Keršydamas už 
juos, kolonijos gubernatorius pasiuntė būrius į tuskarorų kai- 
mus. Užvirė mūšiai, geriau ginkluoti kolonistai juos greitai lai- 
mėjo ir tuskarorų gentis buvo nusiaubta. 

Majersas linktelėjo į tamsą. 

— Dabar likę tik septyni tuskarorų kaimai, juose gyvena vos 
per penkiasdešimt indėnų, o didžiausiame - šimtas. 

Taip sumenkę tuskarorai greitai tapo grobiu aplinkinėms 
gentims ir būtų išnykę, jei jų nebūtų priglobę mohaukai ir jie 
nebūtų prisidėję prie susivienijusios ir galingos irokėzų sąjungos. 

Prie laužo grįžo Džeimis, pasiėmęs iš balnakrepšio butelį 
škotiško viskio - Džokastos atsisveikinimo dovaną. Prisipylęs 
pilną puodelį, puspilnį butelį padavė Majersui. 

- Ar mohaukų teritorija nelabai toli keliaujant į šiaurę? — 
paklausė. - Kaip jie gali ginti bičiulius čia, kur juos supa prie- 
šiškos gentys? 

Majersas gurkštelėjo viskio ir prieš atsakydamas mėgauda- 
masis juo paskalavo burną. 

* Tuskarorų karas vyko Šiaurės Karolinoje nuo 1711 m. rudens iki 1715 m. vasario 


11 d. tarp britų, vokiečių, olandų naujakurių ir tuskarorų genties. Taikos sutartis 
pasirašyta 1715 m. 

— Mmm. Puikus gėrimas, bičiuli Džeimsai. Ak taip, mohau- 
kai gyvena toli. Bet irokėzų sąjungos reikia paisyti. Į ją susivieni- 
jo šešios gentys, o mohaukai iš jų nirčiausi. Be rimtos priežasties 
niekas - nei raudonodis, nei baltasis - nesivels į konfliktą su 
mohaukais, tikrai ne, sere. 

Mane tai sužavėjo. Ir apsidžiaugiau, kad mohaukų žemės 
driekiasi toli nuo mūsų. 

— Kodėl mohaukai priglobė tuskarorus, su jais vienijosi? — 
Džeimis kilstelėjo antakį. - Juk, regis, jiems nereikėjo sąjungi- 
ninkų, jie niršūs, kaip sakėt. 

Šviesiai rudos Majerso akys, veikiamos gero viskio, svajingai 
prisimerkė. 

— Na taip, jie niršūs, bet mirtingi, - tarė jis. - Indėnai - žmo- 
nės iš kūno ir kraujo, tokie ir mohaukai. Jie garbingi, protingi 
žmonės, - jis perspėdamas pakėlė storą pirštą, - bet yra daug 
dalykų, dėl kurių jie žudys; vieni dėl rimtos priežasties, kiti ir 
dėl niekų. Jie užpuola vienas kitą ir skerdžia iš keršto - niekas 
nesulaikys mohauko, degančio kerštu, nebent jį nudobtų. Tačiau 
net ir tada tave persekiotų jo brolis, sūnus ar sūnėnas. 

Lėtai mąstydamas jis apsilaižė lūpas, gardžiuodamasis viskio 
plėvele, aptraukusia burną. 

— Kartais indėnai žudo ir šiaip, ypač paragavę alkoholio. 

— Visai kaip škotai, - sumurmėjau Džeimiui, ir jis nuvėrė 
mane šaltu žvilgsniu. 

Majersas paėmė butelį ir pasukiojo tarp delnų. 

— Visi žmonės gali padauginti ir dėl to blogai elgtis, bet indė- 
nams užtenka lašo. Girdėjau ne apie vienas žudynes, kurių buvo 
galima išvengti, jei žmonės dėl to velnio gėrimo nebūtų pametę 
proto. - Jis palingavo galvą, primindamas sau nenukrypti nuo 
temos. - Kad ir kaip ten būtų, gyvenimas sunkus ir žiaurus. Kai 
kurios gentys visai išnyko, neliko nė vieno žmogaus. Taigi indėnai 
priglobia žmones į savo gentį, kad šie pakeistų tuos, kurie žuvo 
ar mirė nuo ligų. Kartais jie į šeimą priima ir kalinius, elgiasi su 
jais kaip su šeimynykščiais. Taip jie pasielgs ir su ponia Pole. - Jis 
linktelėjo į Polianą, tyliai sėdinčią prie laužo ir nesiklausančią, ką 


SVETIMŠALĖ + RUDENS BŪGNAI 329 


jis šneka. - Taigi prieš penkiasdešimt metų mohaukai priglaudė 
visą tuskarorų gentį. Nedaug genčių šneka ta pačia kalba, - aiški- 
no Majersas. - Bet kai kurios gentys artimesnės. Tuskarorai daug 
panašesni į mohaukus nei krikai ar čerokiai. 

— Ar mokat mohaukų kalbą, pone Majersai? - Per visą pasa- 
kojimą Ijanas karpė ausis. 

Kelionėje jis grožėjosi kiekviena ola, medžiu ar paukščiu, bet 
dar labiau susižavėdavo nugirdęs bent menkiausią užuominą 
apie indėnus. 

- Gana neblogai. - Majersas kukliai gūžtelėjo pečiais. - Visi 
prekeiviai pramokę vieną kitą žodį. Ar ne, šunie? 

Rolas, prikišęs snukį prie paskutinio Majerso upėtakio, jį uos- 
tinėjo, jis įspėjamai krustelėjo ausimis, bet snukio neatitraukė. 

— Ar pas tuskarorus ir ketinat gabenti ponią Polę? - paklausė 
Džeimis, laužydamas kukurūzinį paplotėlį į gabalėlius. 

Atsargiai kramsnodamas Majersas palingavo galvą; turėjo vos 
keletą dantų, todėl net šviežius paplotėlius valgydamas rizikavo. 

— Taip. Bet joti reikia dar keturias penkias dienas, - paaiš- 
kino. Atsigręžęs į mane raminamai nusišypsojo. - Pasirūpinsiu, 
kad ji gerai įsikurtų, ponia Klere, nėra ko dėl jos nuogąstauti. 

— Įdomu, ką pamanys apie ją indėnai? - pasvarstė Ijanas ir 
smalsiai dirstelėjo į Polianą. - Ar jie jau yra regėję kokią juodaodę? 

Majersas nusikvatojo. 

- Vaike, daug tuskarorų nėra matę ir baltojo žmogaus. Ponia 
Polė gali priblokšti juos nė kiek ne daugiau nei tavo tetulė. — 
Majersas siurbtelėjo gerą mauką vandens ir paskalavo juo bur- 
ną, mąsliai spoksodamas į Polianą. Pajutusi jo žvilgsnį, mergina 
nemirksėdama taip pat įsistebeilijo į jį. - Tikriausiai jiems ji at- 
rodys graži, indėnams patinka putlokos moterys. - Buvo gana 
akivaizdu, kad ir Majersas pritaria jų nuomonei; jo akys meiliai, 
kartu geidulingai smaigstė Polianą. 

Ji tai pastebėjo ir ėmė elgtis keistai. Vos krustelėjo, bet visu 
kūnu rodė, kad jai rūpi tik Majersas. Aplink akis nebuvo matyti 
jokio balto ruoželio; juodos ir bedugnės, jos spindėjo laužo švie- 
soje. Nors buvo žemaūgė ir storuliukė, vos pasikeitus laikyse- 

nai išryškėjo jos sėdynės iškilumas, platūs klubai ir kūno linkiai 
gundyte gundė. 

Majersas garsiai nurijo seilę. 

Nusukusi žvilgsnį nuo tos nedidelės nebylios scenos pama- 
čiau, kad ir Džeimis į ją vėpso, veide buvo sumišęs ir smagumas, 
ir nerimas. Nekaltai jam kumštelėjau ir smarkiai sušnairavau nu- 
taisiusi miną, kuria aiškiai norėjau pasakyti: „Daryk ką nors! 

Jis primerkė akį. 

O aš išplėtusi savąsias spitrijau į jį tarsi ragindama: „Nežinau 
ką, bet ką nors daryk!“ 

- Mmtm. 

Džeimis atsikrenkštė, pasilenkė ir uždėjo plaštaką Majersui ant 
rankos, išplėšdamas kalnų žmogų iš pakilios jaudulingos būsenos. 

— Man nepatinka mintis, kad su moterimi bus kaip nors ne- 
deramai pasielgta, - mandagiai tarė jis, bet pabrėždamas žodžius 
„nederamai pasielgta“; puiki užuomina, kad toks elgesys būtų 
labai jau nepadorus, nepaisantis jokių ribų. - Džeimis spuste- 
lėjo Majersui ranką. - Ar garantuojate, kad ji bus saugi, pone 
Majersai? 

Tas metė į jį bereikšmį žvilgsnį, bet pamažu krauju pasru- 
vusios šviesiai rudos akys praskaidrėjo ir jose ėmė rastis ženklų, 
kad jis atitoksta. Kalnų žmogus iš lėto ištraukė ranką, paėmė 
puodelį, išlenkė paskutinį gurkšnį viskio, sukosėjo ir nusivalė 
lūpas. Gal net buvo nuraudęs, bet per barzdą neįžvelgei. 

— O taip. Taip, norėjau pasakyti, ak ne. Iš tikrųjų ne. Mohau- 
kai ir tuskarorai renkasi, su kuria moterimi sugulti ir net kurią 
vesti. Ne, jie neprievartauja. Ak ne. Ne, sere, su ja nebus elgia- 
masi nederamai, pažadu. 

— Puiku, džiaugiuosi tai girdėdamas. - Džeimis atsipalaida- 
vęs atsilošė ir akies krašteliu dirstelėjo į mane, žvilgsnis bylojo: 
„Tikiuosi, tu patenkinta.“ 

Apsimestinai kukliai nusišypsojau. 

Ijanui dar nė šešiolikos nesukakę, bet jis labai pastabus, to- 
dėl visi tie pasismaigstymai jam nepraslydo nei pro akis, nei pro 
ausis. Jis reikšmingai, kaip tikras škotas, kostelėjo. 

— Dėde, ponas Majersas buvo labai malonus ir pakvietė mane 
keliauti su juo ir ponia Poliana apžiūrėti indėnų kaimo. Pasirū- 
pinsiu, kad tenai būtų gerai su ja elgiamasi. 

- Tu... - išsižiojo Džeimis, paskui nutilo ir ilgai, griežtai žvelgė 
į sūnėną skersai laužo. Mačiau, kaip jo galvoj mintis veja mintį. 

Ijanas neatsiklausė, ar gali joti; pranešė, kad keliauja, ir tiek. 
Jeigu Džeimis jam draus, turės paaiškinti kodėl, bet vargu ar jis 
prasitars, kad ta užmačia pernelyg pavojinga, nes tai reikštų du 
dalykus: jis abejingai siunčia vergę į pavojų ir nepasikliauja Ma- 
jersu ir jo ryšiais su čiabuviais indėnais. Džeimis akimoju atsi- 
dūrė tarp dviejų ugnių. 

Atsigręžusi pažvelgiau per laužą. Poliana kaip įbesta vis dar 
sėdėjo ten pat. Akis įsmeigusi į Majersą, bet jos lūpas buvo išlen- 
kusi viliojanti šypsena. Viena jos ranka pamažu pakilo ir kone 
atsainiai sugniaužė didžiulę, sunkią krūtį. 

Majersas vėpsojo į ją kaip elnias, apspangęs nuo medžiotojo 
žibinto šviesos. 

Ar būčiau pasielgusi kitaip, galvojau vėliau, girdėdama tylų 
šnarėjimą ir slopias dejones, sklindančias iš po Majerso antklo- 
džių. Jei žinočiau, kad mano gyvybė to žmogaus rankose? Ar 
nesigriebčiau bet ko, norėdama jį įtikinti, kad gintų mane nuo 
nežinomų pavojų? 

Netoliese garsiai sutraškėjo krūmai, sustingau. Džeimis taip 
pat. Ištraukęs ranką iš po mano marškinių, čiupo durklą, bet 
paskui atsipalaidavo, nes mūsų šnerves sukuteno skunko dvokas. 

Jis vėl pakišo ranką po mano marškiniais, suspaudė krūtį ir 
užmigo. Šiltas jo kvapas glostė man kaklą. 

Mudvi mažai kuo skyrėmės. Ar mano ateitis aiškesnė nei Po- 
lianos? Ar mano gyvybė nepriklauso nuo vyro, kurį su manim 
sieja - bent iš dalies - tai, kad jis geidžia mano kūno? 

Medžiuose šiureno vėjelis, užsitraukiau antklodę ant peties. 
Laužo žarijos vos žioravo, buvome aukštai kalnuose, stojo šalta 
naktis. Mėnulis nusileidęs, bet buvo labai giedra, čia pat spindėjo 
žvaigždės, kalnų viršūnes dengė jų šviesos tinklas. 

Ne, vis dėlto mudvi skiriamės. Nors mano ateitis ir miglota, 
aš būsiu ne viena, o dvasinis ryšys tarp mano vyro ir manęs kur 
kas stipresnis nei mudu siejantis kūnas. Buvo ir dar vienas di- 
džiulis skirtumas: aš pati pasirinkau, kur gyvensiu. 


15 


Kilnūs laukiniai 


IŠAUŠUS RYTUI IŠKELIAVOM. Džeimis su Majersu tarėsi 
vėl čia susitikti po dešimties dienų. Dairydamasi į gluminamai 
neaprėpiamą mišką ir didingus kalnus, niekaip neįsivaizdavau, 
kaip įmanoma rasti tą pačią vietą; galėjau kliautis tik Džeimio 
gebėjimu orientuotis vietovėje. 

Jie pasuko šiaurėn, mudu - į pietvakarius. Patraukėm aukštyn 
palei upelį, prie kurio buvom įsirengę stovyklą. Likom tik dviese, 
todėl iš pradžių atrodė, kad aplink labai tylu, pasijutom keistai 
vieniši. Tačiau netrukus pripratau prie vienatvės ir atsipalaidavau, 
apylinkės traukė akį. Juk šis kraštas galbūt taps mūsų namais. 

Ta mintis baugino; kraštas nepaprastai gražus ir derlingas, 
bet gamta neliesta, atrodė, kad vargu ar čia galėtų gyventi žmo- 
nės. Bet garsiai to nesakiau, tik jojau paskui Džeimį, o šis savo 
žirgą ragino vis tolyn į kalnus. Vėlyvą popietę galop sustojom 
įsikurti nakčiai ir pasigauti žuvų vakarienei. 

Šviesa pamažu geso, traukdamasi už medžių. Storus samano- 
tus jų kamienus vis labiau gulė šešėlis, nors viršūnes vis dar juosė 
sprunkanti šviesa, slėpdamasi tarp lapijos. Žali šešėliai lingavo 
nuo švelnaus saulėlydžio vėjelio. 

Staiga žolėje už kelių pėdų įsižiebė šaltas ryškus žiburėlis. Iš- 
vydau dar vieną, paskui dar kitą, kol nuo jų suspindo visas miško 
pakraštys. Švieselės tingiai leidosi žemyn, rusenančios kibirkštė- 
lės geso tirštėjančioje tamsoje. 

— Jonvabalius pamačiau tik persikėlusi gyventi į Bostoną, - 
pasakiau, grožėdamasi vabalėliais, žolėje spingsančiais sodria 
žalia ir topazo spalva. - Juk Škotijoje jų nėra? 

Džeimis papurtė galvą, tingiai tysodamas žolėje, vieną ranką 
sulenkęs po galva. 

— Gražūs padarėliai, - patenkintas atsiduso. - Mano mėgs- 
tamiausias dienos metas. Kai po Kulodeno mūšio gyvenau urve, 
pavakare išlįsdavau laukan, atsisėsdavau ant akmens ir laukda- 
vau, kada atslinks tamsa. 

Prisimerkęs jis žvelgė į jonvabalius. Nakčiai pakilus nuo že- 
mės į dangų, šešėliai ištirpo. Dar prieš valandėlę besiskverbianti 
pro ąžuolų lapus šviesa buvo išmarginusi Džeimį kaip kokį elniu- 
ką, o dabar ji išblėso, ir jis drybsojo supamas blankaus žalio švy- 
tėjimo. Kūno kontūrai akimoju ėmė lietis ir atrodė netikroviški. 

— Jau subruzdo visi gyviai: naktiniai drugiai, mašalai, virš 
vandens kybo debesys mažų vabzdžių. Rytą jais pasimaitinti at- 
skrenda šelmeninės kregždės, paskui žemyn sminga šikšnospar- 
niai. Vakare į vandens paviršių išnyra lašišos ir suka ratus. 

Jis buvo atsimerkęs, akys įsmeigtos į kalvos šlaite vilnijančią 
žolių jūrą, bet vis tiek supratau, kad jis regi prie Lalibrocho 
tyvuliuojančio nedidelio ežero paviršių ir sklindančius jame 
raibulius. 

— Tai tik akimirka, o tau atrodo, kad ji truks amžinai. Keista, 
tiesa? — mąsliai tarė Džeimis. - Kone regi keliaujant šviesą ir 
vis tiek nespėji pamatyti ir sušukti: „Dabar! Šią akimirką stojo 
naktis.“ - Jis mostelėjo į properšą tarp ąžuolų, į žemiau plytintį 
slėnį, kurio daubelės niro į tamsą. 

— Taip. - Gulėjau ant nugaros šalia jo, šilta žolės drėgmė odą 
glostė lyg elnena. Po medžiais oras buvo tirštas ir vėsus, tarsi 
bažnyčioje silpnai įkvipęs smilkalais. - Ar prisimeni tėvą An- 
zelmą vienuolyne? - Pakėliau akis; ąžuolų lapų spalva blanko ir 
šviesiai sidabriškos jų apačios papilko tarsi pelės kailiukas. - Jis 
sakydavo, kad dieną visada būna valanda, kai atrodo, kad laikas 
sustojęs, bet kiekvienam tas tarpsnis skirtingas. Manė, gal tai 
valanda, kurią žmogus gimė. - Pasigręžiau į jį. - Ar Žinai, kada 
gimei? - paklausiau. - Dienos metą? 

Jis dirstelėjo į mane ir nusišypsojo, pasiversdamas į mane. 

— Taip, žinau. Gal jis ir teisus, nes gimiau per vakarienę, sute- 
mus, gegužės pirmąją. - Jis nuvijo sklendžiantį jonvabalį ir išsi- 
šiepė. - Ar tau nepasakojau tos istorijos? Kaip motina ant ugnies 

užkaitė puodą avižinės košės, bet ją taip ūmai suėmė sąrėmiai, 
kad nebebuvo kada galvoti apie valgį? Puodą visi prisiminė tik 
užuodę degėsių smarvę; vakarienė nuėjo šuniui ant uodegos, 
puodas prisvilo. Daugiau nebuvo ko valgyti, tik didžiulis agrastų 
pyragas. Namiškiai jo užkirto, bet virtuvės darbininkė buvo nau- 
ja ir nepatyrusi, agrastai žali, todėl visi šeimynykščiai, išskyrus 
motiną ir, žinoma, mane, kiaurą naktį raitėsi iš skausmo, nes su- 
triko virškinimas. - Vis dar šypsodamasis Džeimis pakratė gal- 
vą. - Tėvas pasakojo, kad tik po daugybės mėnesių galėjo žiūrėti 
į mane nejusdamas, kad suka vidurius. 

Nusikvatojau, ir jis, ištiesęs ranką, išpešė man iš plaukų per- 
nykštį lapą. 

— O kurią valandą gimei tu, Sasenach? 

- Nežinau. - Kaip visada, mane nusmelkė skausmas, apgai- 
lestaujant dėl prarastos šeimos. - Mano gimimo liudijime nepa- 
rašyta, o jei dėdė Lemas ir žinojo, nepasakė. Užtat žinau, kada 
gimė Briana, - linksmiau pridūriau. - Rytą, trys minutės po tre- 
čios. Gimdykloje ant sienos kabojo didžiulis laikrodis, todėl ir 
įsiminiau laiką. 

Nors šviesa buvo blanki, mačiau nustebusį jo žvilgsnį. 

- O tu nemiegojai? Juk sakei, kad moterims suleidžiama 
vaistų, kad neskaudėtų. 

- Dažniausiai taip, bet aš nesidaviau apsvaiginama. 

Spoksojau į viršų. Mus gaubė tiršti šešėliai, bet dangus vis dar 
buvo giedras, skleidė švelnią, nuostabiai mėlyną šviesą. 

- Po šimts, kodėl? - nepatikliai paklausė Džeimis. - Gimdan- 
čios moters nesu matęs, bet jas rėkiant girdėjau ne sykį. O kad 
įstengčiau suprasti, kodėl sveiko proto moteris ryžtasi tokioms 
kančioms, jei gali jas pasilengvinti. 

- Na... - nutilau, stengdamasi nedramatizuoti. Bet tokia buvo 
tiesa. - Na, - gana atkakliai pakartojau, - tada maniau, kad mir- 
siu, bet nenorėjau, kad mirtis užkluptų miegant. 

Jo nesukrėčiau, tik kilstelėjo antakį ir tyliai, linksmai su- 
prunkštė. 

— Nenorėjai? 

— Ne, o tu norėtum? - Pasukusi galvą žvilgtelėjau į jį. 

Jis pasitrynė viršunosę, vis dar džiaugdamasis klausimu. 

— Galbūt. Manęs vos nepakorė, ir man visai nepatiko laukti 
mirties. Kelis kartus vos nežuvau mūšyje, bet nepasakyčiau, kad 
man tada rūpėjo, ar mirsiu, buvau per daug užsiėmęs, kad apie 
tai galvočiau. Paskui manęs vos nepribaigė žaizdos ir karščia- 
vimas. Gerokai prisikamavau, va tada jau labai laukiau mirties. 
Bet šiaip, jei galėčiau rinktis, tikriausiai neprieštaraučiau mirti 
miegodamas. - Jis pasilenkė ir švelniai mane pabučiavo. - La- 
biausiai patiktų lovoje šalia tavęs. Ir sulaukus garbaus amžiaus. - 
Jis liežuviu lyžtelėjo man lūpas. Tada atsistojo ir nuo bridžių 
nusibraukė sudžiūvusius ąžuolo lapus. - Verčiau pakursiu laužą, 
kol dar visai nesutemę ir matau, kaip įskelti titnagą. Ar atneši 
žuvelę? 

Palikusi jį dorotis su titnagu ir prakurais, nedidele kalva 
nusileidau prie upelio, kur ledinėje srovėje buvom pamerkę ką 
tik sužvejotą upėtakį, pakabintą ant pagalio. Kai vėl užkopiau į 
viršų, jau buvo taip tamsu, kad mačiau tik Džeimio, susigūžu- 
sio virš rūkstančio prakurų kauburėlio, kontūrus. Tarp jo delnų 
aukštyn ringavo blyški dūmų sruoga it smilkalai. 

Paguldžiau pagautą žuvį aukštoje žolėje ir atsisėdau ant kul- 
nų šalia Džeimio, žiūrėjau, kaip jis skersai liepsnos užmeta dau- 
giau pagalių, kantriai kurstydamas liepsną, tarsi statytų barikadą 
nuo atslenkančios nakties. 

— Kaip manai, į ką bus panašu? - ūmai paklausiau. - Mirti? 

Jis susimąstęs spoksojo į ugnį. Deganti šakelė suspragsėjo 
nuo karščio, pažerdama į orą kibirkštis, šios nusklendė žemyn ir 
užgeso, nespėjusios pasiekti žemės. 

— „Kiekvienas kūnas tarytum žolynas... Žolynas sudžiūsta, 
ir žiedas nubyra.“* „Žmogus gimsta vargti, lygiai kaip žiežirbos 
spragsėti...“** „Irjonamai daugiaujo nebepažins'***, - tyliai paci- 
tavau. - Kaip tau atrodo, ar paskui nieko nebėra? 

* P I, 24. 


** Job 5, 7. 
*** Job 7, 10. 

Jis papurtė galvą, žiūrėdamas į ugnį. Tada pakėlė akis anapus 
laužo, kur tarp tamsių stiebelių ryškiai spingsojo šalti jonvabalių 
žiburėliai. 

- Nežinau, - galop dusliai tarė. Jo petys prisilietė prie mano- 
jo, padėjau ant jo galvą. - Taip sako Bažnyčia, bet... - Jo žvilgsnis 
tebebuvo įbestas į jonvabalius, vis dar atkakliai blykčiojančius 
žolėje. - Ne, nežinau. Bet tikriausiai ten bus gera. 

Jis pakreipė galvą, skruostu prigludo prie mano plaukų, tada 
atsistojo ir paėmė durklą. 

- Laužas įsidegė. 

Užslinkus sutemai, troškus popietės oras išsisklaidė, ir švel- 
nus vakaro vėjelis nuo mano veido nupūtė drėgnas garbanas. 
Sėdėjau pakėlusi veidą, užsimerkusi, po kaitrios dienos mėgau- 
damasi vėsuma. 

Girdėjau, kaip Džeimis šnara prie laužo ir greitai, švelniai 
čekši jo peilis, lupantis žalių ąžuolo šakelių žievę kepti žuviai. 

Tikriausiai ten bus gera. Ir aš taip manau. Nežinia, kas lau- 
kia anapus, bet daug kartų esu sėdėjusi tą akimirką, kai sustoja 
laikas, nieko nemąstydama, nurimusia siela, žvelgdama į... ką? Į 
kažką, kas neturi nei vardo, nei veido, bet kas, rodės, skleidžia 
gėrį ir ramybę. Jei ten glūdi mirtis... 

Džeimis praeidamas ranka švelniai palietė man petį, ir nusi- 
šypsojau neatmerkdama akių. 

— Ai! - sumurmėjo jis kitapus laužo. - Įsipjoviau, koks ne- 
grabus mulkis. 

Atsimerkiau. Jis stovėjo už kokių aštuonių pėdų ir, palenkęs 
galvą, čiulpė nesmarkiai įsipjautą nykščio krumplį. Nugara per- 
bėgo šiurpulys. 

- Džeimi, - mano balsas suskambėjo keistai net man. Jutau 
kažką mažą, apvalų ir šaltą, įremtą man į sprandą. 

— Ką? 

- Ar... - nurijau seilę, man ant dilbių pasistojo gyvaplau- 
kiai. - Džeimi, ar... kas nors... yra už manęs? 

Jo akys nukrypo į šešėlius virš mano peties ir išsiplėtė. Nė 
nesidairydama prisiplojau prie žemės, tai turbūt ir išgelbėjo man 
gyvybę. 

Pasigirdo garsus urzgimas, ūmai užuodžiau amoniako ir žu- 
vies kvapą. Kažkas man smarkiai vožė į nugarą, net kvapą užė- 
mė, paskui lėtai perlipo priplodamas mane veidu į žemę. 

Žiopčiodama kilstelėjau, mirkčiodama ir krapštydamasi iš 
akių supuvusių lapų košę. Proskynoje svirdinėjo didžiulis juodas 
lokys, niaugzdamas kaip katė, letenomis spardydamas degančius 
pagalius. 

Kone apakusi nuo purvo, Džeimį pamačiau tik po akimirkos. 
Jis raičiojosi po lokiu, viena ranka spausdamas jam sprandą, galvą 
priplojęs prie peties sąnario tiesiai po nasrais, iš kurių dribo seilės. 

Viena jo koja kyšojo iš po žvėries ir pašėlusiai spardėsi, baks- 
nojo į žemę ieškodama atramos. Mums įsirengus stovyklą, Džei- 
mis nusiavė batus ir nusimovė kojines. Aiktelėjau, kai nuoga jo 
pėda bruožtelėjo per laužo degėsius ir pažėrė gausybę žiežirbų. 

Džeimio dilbio raumenys iš įstangos buvo nuėję guzais, plaš- 
taka sulindusi į tankų kailį. Laisvąja ranka jis vis dūrė ir smū- 
giavo, nepaleisdamas durklo. Ir sykiu iš visų jėgų tempė lokį už 
sprando žemyn. 

Žvėris, smūgiuodamas letena, stengėsi atsikratyti svorio, įsi- 
kabinusio jam į gugą. Pasidingojo, kad jis tuojau praras pusiaus- 
vyrą ir sunkiai žnektelės į priekį, garsiai riaumodamas iš įniršio. 
Išgirdau duslų šūksnį, lyg ir ne lokio, ir ėmiau smarkiai dairytis 
ieškodama, kas galėtų atstoti ginklą. 

Lokys vos ne vos atsistojo ir galingai pasipurtė. 

Akimirką išvydau Džeimio veidą, persikreipusį iš įtampos. 
Pamačius mane, viena išsprogusi jo akis dar labiau išsiplėtė, ir jis 
pasimuistė, norėdamas išspjauti šiurkščius žvėries plaukus. 

— Bėk! - suriko. 

Tada lokys vėl jį užgulė, ir Džeimis dingo po trimis šimtais 
svarų šerių ir raumenų. 

Miglotai prisimindama Mauglį ir Raudonąją Gėlelę, kaip be- 
protė rausiau drėgną proskynos žemę, bet apčiuopiau tik kelis 
apanglėjusius nuodėgulius ir rusenančias žarijas, nuo jų pirštai 
tuojau pat nuėjo pūslėmis, deja, jos buvo per mažos, negalėjau 
jų pasisemti. 

Visada maniau, kad suirzę lokiai riaumoja. Ir šitas mauro- 
jo, bet garsas labiau panėšėjo į didžiulės kiaulės žviegimą, šai- 
žus kvyksmas maišėsi su siaubingu, klaikiu urzgesiu. Girdėjau ir 
Džeimį, bet jo leidžiami garsai, atsižvelgiant į aplinkybes, ramino. 

Mano ranka užčiuopė kažką šaltą ir drėgną. Žuvį, nublokštą 
į laužavietės pakraštį. 

- Į pragarą su Raudonąja Gėlele, - sumurmėjau. 

Čiupusi upėtakį už uodegos, nuskuodžiau prie lokio ir iš visų 
jėgų tvojau žuvimi jam per snukį. 

Lokys nustebęs užčiaupė nasrus. Tada galvą pagręžė į mane 
ir metėsi į priekį mikliau, nei maniau galėtų. Griuvau atpakalio- 
mis, plumptelėjau ant sėdynės ir dar kartą narsiai smogiau žuvi- 
mi, kol žvėris nespėjo ant manęs užvirsti. Džeimis vis dar iš visų 
jėgų buvo įsikibęs jam į sprandą. 

Atrodė, tarsi būčiau pakliuvusi į mėsmalę; baisią painiavą vis 
pertraukdavo stiprūs smūgiai į kūną, jaučiausi, lyg būčiau dusi- 
nama didžiulės dvokiančios plaukuotos antklodės. Paskui viskas 
staiga baigėsi, tysojau ant nugaros žolėje sumušta, klaikiai dvok- 
dama lokio šlapimu ir mirkčiodama vakarinei žvaigždei, ramiai 
spingsančiai danguje. 

O ant žemės toli gražu nebuvo taip ramu. Atsistojau keturpės- 
čia, šaukdama medžių pusėn: „Džeimi!“ Tarp jų pirmyn atgal ri- 
dinėjosi ir vartėsi didžiulė beformė masė, laužydama jaunus ąžuo- 
liukus ir skleisdama urzgesio ir riksmų geilų kalba kakofoniją. 

Žemę klojo aklina tamsa, bet dangus buvo ganėtinai šviesus, 
todėl viską mačiau. Žvėris vėl buvo paslikas, bet, užuot atsikėlęs 
ir puolęs, šįkart sukosi ant nugaros mataruodamas užpakalinė- 
mis letenomis ir ieškodamas atramos. Priekinė letena nusileido 
ir smarkiai tėškė, kažką plėšdama, staiga pasigirdo niurnesys, bet 
nepanašus į lokio. Ore atsidavė aitriu krauju. 

- Džeimi! - suklykiau. 

Atsakymo nesulaukiau, bet besirangantis kalnas nusirideno 
į tamsesnius šešėlius po medžiais. Siutus krioksmas nuščiuvo, 
girdėjau tik sunkiai murmant ir aikčiojant, vis tyliai unkščiamai 
sudejuojant. 

- DŽEIMI! 

Bruzdesys nuslopo, negirdėjau traškant šakų, tik tylų šnare- 
sį. Kažkas krutėjo po šakomis keturpėsčias, sunkiai siūbuoda- 
mas į šalis. 

Pamažėle į proskyną išropojo Džeimis, jis žiopčiojo gaudy- 
damas orą ir dejavo. 

Nors ir pati buvau sumušta, nulėkiau prie jo ir atsiklaupiau 
šalia. 

— Dieve, Džeimi! Kaip tu? 

— Prastai, - tepasakė ir tyliai švokšdamas griuvo ant žemės. 

Žvaigždžių šviesoje jo veidas tebuvo blyški dėmė; kūnas tam- 
sus, bemaž nematomas. Supratau kodėl, kai rankomis skubiai jį 
perbraukiau. Jo drabužiai buvo permirkę krauju, prilipę prie 
odos. Man trūktelėjus, medžioklės marškiniai bjauriai žliurgsė- 
dami atsiplėšė nuo krūtinės. 

— Dvoki, lyg išėjęs iš skerdyklos, - pasakiau, po smakru 
čiuopdama jo pulsą. Jis buvo greitas. - Ir nieko nuostabaus. - 
Pulsas buvo stiprus, ir mane užliejo palengvėjimo banga. - Tavo 
ar lokio kraujas? 

- Jei būtų mano, Sasenach, tysočiau negyvas, - atšovė irzliai 
ir atsimerkė. - Ne tau dėkui, kad likau gyvas, tu nepadėjai, įsi- 
kalk tai į galvą. - Varstomas skausmo, jis pasivertė ant šono ir 
vaitodamas atsistojo ropomis. - Kurių galų, moterie, vožei man 
per galvą žuvimi, kai grūmiausi dėl gyvybės? 

— Dėl Dievo meilės, nejudėk! - Jei jis mėgina stotis, neturėtų 
būti sunkiai sužeistas. Griebiau jam už klubų, norėdama sulai- 
kyti, ir atsiklaupiau už jo, atsargiai braukdama aukštyn per jo 
šonus. - Lūžę šonkauliai? 

— Ne. Bet jei mane kutensi, Sasenach, malonumas menkas, — 
tarė jis, žiopčiodamas tarp žodžių. 

-— Nekutensiu, - patikinau. Švelniai spusčiodama rankomis 
nuslydau per krūtinės ląstą. Jokių styrančių šonkaulių, oda svei- 
ka, jokių grėsmingų įdubų ar minkštų vietų. Gal kas ir įskilę, bet 
šiaip buvo sveikas, niekas nelūžę. Delnui braukiant jis suunkštė 
ir trūktelėjo. - Čia skauda? 

— Taip, - iškošė pro dantis. 

Jį purtė drebulys, ir aš, skubiai griebusi skraistę, užmečiau 
jam ant pečių. 

— Aš sveikas ir gyvas, - atsainiai numojo ranka, kai norėjau 
padėti jam atsisėsti. - Eik pažiūrėti arklių, kitaip jie nerimaus. 

Jie tikrai nerimo. Buvom juos palikę supančiotus netoli 
proskynos, bet, kaip supratau iš prislopinto trypimo ir prunkš- 
timo, kurį girdėjau ne taip ir arti, apimti siaubo, jie buvo tolo- 
kai nušokavę. 

Iš tamsių šešėlių po medžiais vis dar atsklido tylus švokšti- 
mas; garsas buvo kaip žmogaus, net plaukeliai ant sprando pa- 
sistojo. Atsargiai apėjau tą vietą ir radau žirgus, besigūžiančius 
beržyne už kelių šimtų jardų. Užuodę mane ir atpažinę, nepaisy- 
dami lokio šlapimo kvapo, patenkinti tyliai sužvengė. 

Kol juos nuraminau ir įkalbėjau grįžti į proskyną, graudūs 
garsai šešėliuose nuščiuvo. Proskynoje ruseno švieselė. Džeimiui 
pavyko dar kartą užkurti laužą. 

Jis susirietęs sėdėjo prie mažos liepsnelės vis dar drebėdamas 
po skraiste. Atnešiau daugiau šakalių, kad ugnis neužgestų, pas- 
kui vėl priėjau prie Džeimio. 

- Ar tikrai tavęs sunkiai nesužeidė? - paklausiau nerimaudama. 

Džeimis kreivai vyptelėjo. 

- Ne. Jis gerokai išarė man nugarą, bet vargu ar žaizdos rim- 
tos. Apžiūrėsi? - Kai užlindau už jo, raukydamasis išsitiesė ir at- 
sargiai pasičiupinėjo šoną. - Įdomu, kas jį taip įsiutino? - Pasuko 
galvą ten, kur drybsojo lokio kūnas. - Pasak Majerso, juodieji 
lokiai puola retai, jei jų neerzini ir nepasipainioji jiems ant kelio. 

- Galbūt kas nors ir suerzino. O tada suskato nešdintis nuo 
žvėries kuo toliau. - Pakėliau skraistę ir tyliai sušvilpiau. 

Iš jo marškinių nugaros buvo likę vieni skutai, Žemėti, pe- 
lenuoti, kruvini. Jo krauju, ne lokio, bet, laimė, kraujo buvo 
nedaug. Švelniai nuplėšiau marškinių draiskanas ir pažvelgiau 
į nugaros linkį. Nuo mentės iki pažasties dryksojo keturi ilgi rė- 
žiai, giliai ir pavojingai išskaptuoti nagų, toliau žaizdos perėjo į 
raudonus rumbus. 

— Aak! - aiktelėjau užjausdama. 

— Na, juk į mano nugarą ir taip nebuvo ko žiūrėti, - kad ir 
nevykusiai pašmaikštavo Džeimis. - Ar iš tiesų atrodo nekaip? - 
Jis persikreipė, mėgindamas pažvelgti, bet tuojau liovėsi muistę- 
sis ir sumurmėjo, nes nuo judesio įsitempė sumušti šonkauliai. 

— Ne. Bet žaizdos pilnos žemių. Reikia jas išplauti. 

Kraujas jau buvo pradėjęs krešėti, žaizdas reikėjo tučtuojau 
išvalyti. Džeimį vėl apgobiau skraiste ir užkaičiau virti puodą su 
vandeniu, galvodama, ko dar galėčiau imtis. 

— Prie upelio mačiau papliauškų, - pasakiau. - Gal prisimin- 
siu, kur jos auga. - Padaviau jam butelį elio, atsineštą iš balna- 
krepšių, ir pasiėmiau jo durklą. 

— Ar pabūsi vienas, tau nieko nenutiks? - Stabtelėjau ir pa- 
žvelgiau į jį. 

Buvo labai išblyškęs ir vis dar virpėjo. Raudoni ugnies atšvai- 
tai blyksėjo ant antakių, bet laužo šviesa gerokai išlygino veido 
raukšles. 

— Nenutiks. - Jis išspaudė blankų šypsnį. - Nesijaudink, Sa- 
senach, mintis mirti lovoje dabar man atrodo dar mielesnė nei 
prieš valandą. 

Į dangų kilo mėnulio pjautuvas, ryškiai spindėdamas virš 
medžių, ir visai nesunkiai radau reikiamą vietą. Vanduo buvo 
šaltas, mėnesienoje tviskėjo kaip sidabras. Jis atvėsino rankas ir 
pėdas, kai stovėjau įsibridusi pusiau blauzdų, apgraibomis rink- 
dama papliauškų gumbus. 

Aplinkui kurkė varlės, vakaro vėjelyje tyliai šiureno standūs 
švendrų lapai. Buvo labai ramu, tyku, ir staiga mane ėmė krėsti 
drebulys, turėjau atsisėsti ant upelio kranto. 

Bet kada. Tai gali įvykti bet kada, ir gana greitai. Nesuvokiau, 
kas labiau netikroviška: lokio užpuolimas ar ši švelni vasaros 
naktis, pilna pažadų ir vilčių. 

Įsikniaubiau į kelius, slopindama šleikštulį ir norėdama užmirš- 
ti sukrėtimą. Nesvarbu, pasakiau sau. Ne tik bet kada - ir bet kur. 
Liga, automobilio avarija, atsitiktinė kulka. Niekaip neišsigelbėsi, 
o apie tai, kaip ir daugelis žmonių, pamąstydavau tik retkarčiais. 

Suvirpėjau, prisiminusi nagų žymes ant Džeimio nugaros. Jei: 
jis būtų reagavęs lėčiau, nebūtų toks stiprus... jei žaizdos būtų 
gilesnės... vis dėlto gali įsimesti užkratas, ir tai dabar svarbiausia. 
Bent su šiuo pavojumi galiu grumtis. 

Padrąsėjusi atitokau, gniaužiau sumaigytus šlapius lapus ir 
šaknis. Šaltu vandeniu apsišlaksčiau veidą ir, pasijutusi geriau, 
ėmiau kopti į kalvą laužavietės pusėn. 

Per liaunų medelių tinklą mačiau Džeimį, sėdėjo tiesiai, nu- 
tviekstas ugnies. Iš tikrųjų sėdėjo tiesus kaip strėlė, nes žaizdos 
buvo skausmingos. 

Jam prašnekus, staiga budriai suklusau. 

— Klere... - Jis neatsigręžė, balsas buvo ramus. Nelaukė, kol 
atsiliepsiu, ir vėl prabilo šaltakraujiškai: - Užeik man už nuga- 
ros, Sasenach, ir duokš man į kairę ranką peilį. Tada iš vietos 
nė krust. 

Besidaužančia širdimi žengiau tris žingsnius, užteko, kad pa- 
žvelgčiau jam per petį. Tolimajame proskynos pakrašty, ten, kur 
siekė laužo šviesa, stovėjo trys indėnai, apsiginklavę iki dantų. 
Lokys iš tiesų buvo supykdytas. 


2 


Indėnai žiūrėjo į mus labai smalsiai, bet tokio pat dėmesio 
sulaukė ir iš mūsų. Jų buvo trys: vienas vyresnis, jo plaukai, 
papuošti plunksnomis, buvo nutįsę daugybe žilų sruogų; ir du 
jaunesni, maždaug per dvidešimt. Tėvas ir sūnūs, pamaniau. Jie 
panašūs, bet labiau kūnai nei veidai. Visi gana žemo ūgio, plačia- 
pečiai, šleivakojai, ilgomis, stipriomis rankomis. 

Vogčia dirstelėjau į jų ginklus. Vyresnysis rankos linkyje at- 
sargiai laikė seną prancūzišką pistoletą su ratine spyna ir aprūdi- 
jusiu šešiakampiu vamzdžiu. Atrodė, jeigu indėnas iš jo iššautų, 
šis driokstelėtų jam į veidą, bet vyliausi, kad nemėgins. 

Vienas jaunuolių turėjo lanką, templėje buvo atsainiai įtemp- 
ta strėlė. Trijulė buvo ginkluota grėsmingais tomahaukais, už 
diržų užkišti peiliai kailiui dirti. Nors Džeimio durklas ir buvo 
ilgas, tiems peiliams nė iš tolo neprilygo. 

Aiškiai tai supratęs, jis pasilenkė ir atsargiai padėjo durklą 
prie kojų ant žemės, tada atsilošęs išskėtė tuščias rankas ir gūž- 
telėjo pečiais. 

Indėnai sukrizeno, garsas buvo toli gražu ne karingas. Šypte- 
lėjau, nors apšalusi širdis buvo sugniaužta iš įtampos. 

Pamačiusi, kad Džeimio pečiai atsipalaidavo, kiek nurimau. 

- Bonsoir, messieurs, - pasisveikino jis. - Parlez-vous frangais?* 

Indėnai vėl sukikeno, droviai dirsčiodami vienas į kitą. Vy- 
resnysis nedrąsiai žengė į priekį ir staiga mums nusilenkė, jo 
plaukuose sutilindžiavo karoliukai. 

— Ne... prancūziškas, - tarė. 

— O angliškai? - paklausiau su viltimi. 

Jis smalsiai pažvelgė į mane ir papurtė galvą. Tada kažką pa- 
sakė per petį vienam sūnų, tas atsakė tokia pat nesuprantama 
šneka. Tėvas atsigręžė į Džeimį ir kažko paklausė kilstelėdamas 
antakius. 

Džeimis nieko nesuprasdamas pakratė galvą. Vienas jaunuo- 
lis paėjėjo arčiau į laužo šviesą. Sulenkęs kelius ir sugaužęs pe- 
čius, galvą ištempė į priekį ir ėmė siūbuoti į šalis, spoksodamas 
trumparegėmis akimis. Jis taip puikiai vaizdavo lokį, kad Džei- 
mis garsiai nusijuokė. Indėnai išsišiepė. 

Jaunuolis išsitiesė ir parodė į krauju permirkusią Džeimio 
marškinių rankovę, leisdamas klausiamus garsus. 

— O taip, jis tenai, - tarė Džeimis ir mostelėjo į tamsą po 
medžiais. 

Trys indėnai negaišuodami išnyko tamsoje, netrukus iš tos 
pusės pasigirdo šūksniai ir murmėjimas. 

— Nesijaudink, Sasenach, - ramino Džeimis. - Indėnai mūsų 
nenuskriaus. Jie tik medžiotojai. - Jis užsimerkė, ant veido pa- 
mačiau blausiai blizgantį prakaitą. - Puiku, nes, man rodos, tuo- 
jau nualpsiu. 

— Nė negalvok. Nedrįsk apalpti ir palikti mane vieną su tais 
laukiniais! 


* Labas vakaras, ponai. Ar šnekat prancūziškai? (Pranc.) 

Nesvarbu, kokie buvo laukinių ketinimai, nuo minties, kad 
stosiu prieš juos vienui viena virš Džeimio, tysančio be sąmonės, 
širdis vėl sustojo. Padėjau ranką jam ant sprando ir palenkusi 
galvą įspraudžiau tarp kelių. 

- Kvėpuok, - liepiau, ant sprando gręždama iš nosinės šaltą 
vandenį. - Galėsi nualpti vėliau. 

- Ar galiu vemti? - pasiteiravo jis kilto slopinamu balsu. 

Išgirdusi pašaipią gaidelę, lengviau atsikvėpiau. 

- Ne, - atsakiau. - Sėskis, jie grįžta. 

Indėnai atitempė lokio kūną. Džeimis atsisėdo, šlapia nosine 
šluostydamasis veidą. Nors naktis buvo šilta, nuo sukrėtimo jį 
purtė drebulys, bet sėdėjo gana tvirtai. 

Vyresnysis priėjo prie mūsų ir, pakėlęs antakius, parodė pir- 
miausia į peilį prie Džeimio kojų, tada į negyvą lokį. Džeimis 
vos linktelėjo. 

- Suprask, buvo nelengva, - tarė. 

Indėno antakiai šovė aukščiau. Paskui jis palenkė galvą ir iš- 
skėtė rankas, rodydamas pagarbos gestą. Pakvietė vieną sūnų, 
jaunuolis prislinko ir nusirišo nuo diržo kapšiuką. 

Be jokių skrupulų nustūmęs mane į šalį, jaunuolis nuplėšė 
Džeimio marškinių apykaklę, nusmaukė juos nuo peties ir prisi- 
merkęs stebeilijo į žaizdas. Į saują įsibėręs gumuliukų su grūstais 
lapeliais, negailėdamas ant jų paspjaudė, pamaišė, kol pasidarė 
dvokianti košė, ir ja gausiai ištepė žaizdas. 

— Dabar tikrai apsivemsiu, - burbtelėjo Džeimis, raukyda- 
masis ir gūždamasis nuo šiurkščiai teikiamos pagalbos. - Kas 
čia per makalas? 

- Turbūt džiovinta trilija, sumaišyta su apkartusiais lokio 
taukais, - tariau, stengdamasi neįkvėpti aitrių garų. - Nemanau, 
kad ji tave pribaigs; bent jau viliuosi, kad ne. 

- Mudu abu viliamės, - tyliai pasakė jis. - Ne, dabar man jau 
gana, ačiū už malonę. - Jis mostelėjo ranka, atsisakydamas toles- 
nės pagalbos, bet mandagiai šypsodamasis tariamam daktarui. 

Nežinojau, ar juoktis, ar verkti, jo lūpos buvo baltos net blyš- 
kioje laužo šviesoje. Uždėjau ranką ant sveikojo Džeimio peties 
ir pajutau, kaip nuo įtampos susigniaužę jo raumenys. 

— Atnešk viskio, Sasenach. Man labai jo reikia. 

Kai iš krepšio ištraukiau butelį, vienas indėnas griebė už vis- 
kio; šiurkščiai pastūmiau jaunuolį, jis nustebęs suniurnėjo, bet iš 
paskos nesekė. Stvėręs mūsų krepšį, ėmė jame raustis kaip kokia 
kiaulė, ieškanti trumų. Nemėginau jo drausminti, nešina viskiu 
nuskubėjau pas Džeimį. 

Jis siurbtelėjo gurkšnelį, tada didesnį, suvirpėjo ir atsimerkė. 
Keliskart giliai įkvėpė, vėl išgėrė, nusišluostė lūpas ir atkišo bu- 
telį, kviesdamas vyresnįjį indėną. 

— Tau atrodo, kad taip elgtis išmintinga? - sumurmėjau prisi- 
mindama šiurpius Majerso pasakojimus apie žudynes ir apie tai, 
kaip ugninis vanduo veikia indėnus. 

— Galiu jį jiems atiduoti arba juo pavaišinti, Sasenach, - kiek 
irzliai pasakė jis. - Juk jie trise? 

Vyresnysis indėnas prikišo butelio kaklelį po nosimi ir išplėtė 
šnerves, su malonumu traukdamas į nosį nepaprastą, svaiginantį 
kvapą. Iš ten, kur stovėjau, užuodžiau alkoholio tvaiką ir nuste- 
bau, kad jis nenudegino indėnui nosies gleivinių. 

Ryškių, kampuotų bruožų veide nušvito palaiminga šypsena. 
Jis kažką pasakė sūnums, nuskambėjo kaip „Haru!“, ir tas, kuris 
kuitėsi mūsų krepšy, tučtuojau priėjo prie brolio, suspaudęs du 
kukurūzinius paplotėlius. 

Vyresnysis indėnas atsistojo, laikydamas butelį, bet, užuot iš- 
gėręs, nusinešė jį prie negyvo lokio, tysančio ant žemės it juoda ra- 
šalo dėmė. Atsargiai šliūkštelėjo šlakelį viskio ant delno ir sulašino 
skystį į pražiotus žvėries nasrus. Tada lėtai apėjo žvėrį ratu, iškil- 
mingai kratydamas nuo pirštų viskį. Lašai, pagavę šviesą, suspindo 
aukso ir gintaro spalva, o užtiškę ant laužo sušnypštė ir supokšėjo. 

Džeimis atsisėdo tiesiai, jam buvo taip įdomu, kad pamiršo 
ir galvos svaigulį. 

— Tu tik pažiūrėk! - šūktelėjo jis. 

— Į ką? 

Jis neatsakė, nes jam rūpėjo tik indėnai. 

Vienas jaunuolių išsitraukė karoliukais puoštą kapšelį su 
tabaku. Kruopščiai prikimšęs pypkę, sausą šakelę įkišo į laužo 

liepsnas ir prisidegęs stipriai užtraukė dūmo. Tabako lapai blyk- 
čiojo ir rūko, proskynoje skleisdami stiprų aromatą. 

Džeimis sėdėjo atsilošęs į mane, užpakaliu tarp mano šlau- 
nų. Ranką vėl padėjau jam ant nesužeisto peties ir pajutau, kad 
drebulys ėmė slopti viskio šilumai pasklidus kūnu. Jis nebuvo 
sunkiai sužeistas, bet jau atsiliepė grumtynių su lokiu įtampa ir 
pastangos išlikti budriam. 

Vyresnysis indėnas paėmė pypkę ir kelis kartus giliai ir iš 
lėto patraukė dūmo juo mėgaudamasis. Paskui atsiklaupė ir, 
darsyk giliai įkvėpęs į plaučius, atsargiai išpūtė dūmą į negyvo 
lokio šnerves. Tai pakartojo kelis sykius, o iškvėpęs kažką tyliai 
sumurmėdavo. 

Tada žvaliai atsistojo ir padavė pypkę Džeimiui. 

Džeimis rūkė kaip indėnai, vieną ar du kartus iškilmingai 
pratisai įkvėpdamas. Paskui pakėlė pypkę ir atsigręžęs padavė 
ją man. 

Kilstelėjusi pypkę, atsargiai užtraukiau. Aitrių dūmų akimo- 
ju prilindo į akis ir nosį, o gerklę užspaudė neįveikiamas noras 
kosėti. Užgniaužusi kosulį, skubiai atidaviau pypkę Džeimiui. Ju- 
tau, kaip išraudo veidas dūmams tingiai rangantis krūtinėje, ją 
kutenant ir deginant, kai ieškojo kelio plaučių kanalais. 

— Neįkvėpk jų, Sasenach, - sušnabždėjo Džeimis. - Tik leisk 
jiems kilti gilyn į nosį. 

- Tai sakai man... tik dabar, - išstenėjau, stengdamasi ne- 
uždusti. 

Indėnai spoksojo į mane susidomėję, jų akys net suapvalė- 
jo. Vyresnysis pakreipė galvą į šoną raukydamasis, tarsi mėgin- 
tų kaži ką išsiaiškinti. Pašoko ant kojų, apėjo laužą ir pritūpęs 
smalsiai stebeilijo į mane. Iš taip arti užuodžiau keistą dūmais 
atsiduodančią jo odą. Buvo apsivyniojęs tik strėnjuostę ir ryšėjo 
trumpą odinę prijuostę, visą jo krūtinę dengė didžiulis puošnus 
vėrinys iš geldelių, akmenų ir kažkokio stambaus žvėries dantų. 

Nė neįspėjęs staiga ištiesė ranką ir sugniaužė krūtį. Judesys 
nebuvo gašlus, bet vis tiek pašokau. Džeimis taip pat, ranka siek- 
damas peilio. 

Indėnas ramiai atsisėdo ant kulnų, atsainiai mostelėdamas. 
Delnu jis pliaukštelėjo sau į krūtinę, paskui pavaizdavo gniau- 
žiamą krūtį ir parodė į mane. Jis nieko nenorėjo, jam tik knie- 
tėjo įsitikinti, ar aš moteris. Parodė į mane, tada į Džeimį ir 
kilstelėjo antakį. 

— Taip, ji mano. - Džeimis linktelėjo ir nuleido durklą, bet 
jo nepadėjo ir raukydamasis žiūrėjo į indėną. - Gal elgtumeis 
kaip dera? 

Ta nebyli scena buvo nė motais indėno sūnui, tas kažką pasa- 
kė ir nekantriai mostelėjo į nusibaigusį žvėrį ant žemės. Vyresny- 
sis, nepaisydamas Džeimio apmaudo ir susierzinimo, nusisukęs 
atsakė jaunuoliui ir iš už diržo išsitraukė peilį, skirtą dirti kailiui. 

— Tam tiks manasis. 

Indėnai nustebę atsigręžė, kai Džeimis pakilo ant kojų. Jis 
durklu parodė į lokį, tada durklo smaigalį prispaudė sau prie 
krūtinės. 

Nelaukdamas atsako, Džeimis atsiklaupė prie žvėries, persi- 
žegnojo ir virš stingstančio žvėries pakėlęs peilį kažką ėmė kalbė- 
ti geiliškai. Visų Žodžių nesupratau, bet kartą jau buvau mačiusi 
jį šitaip darant, kai nudobė elnią mums keliaujant iš Džordžijos. 

Šią žvėries darinėjimo maldą jis išmoko dar vaikystėje, per 
pirmąsias savo medžiokles Škotijos Aukštumose. Sakė, kad ta 
malda sena; tokia sena, kad kai kurie žodžiai jau nebevartojami, 
todėl skambėjo keistai. Bet ją buvo privalu sukalbėti už kiekvie- 
ną nudobtą gyvulį, didesnį negu kiškis, prieš perrėžiant jam ger- 
klę ar perpjaunant pilvą. 

Nedelsdamas jis negiliai įpjovė skersai krūtinės - nuleisti 
kraujo nereikėjo. Lokio širdis jau seniai buvo nustojusi plakti. 
Tada įplėšė odą tarp kojų, ir pro siaurą plyšį, apžėlusį juodu kai- 
liu, išvirtęs blyškus vidurių gumulas suspindo laužo šviesoje. 

Prireikė ir jėgų, ir didelio meistriškumo perskirti ir nudirti 
sunkų kailį, nepažeidžiant pilvaplėvės, gaubiančios taukinės mai- 
šą. Man tekdavo atverti minkštesnius žmogaus kūnus, todėl tai 
pamačiusi suvokiau, kad Džeimis turi chirurgo gebėjimų. Suprato 
ir indėnai, kritiškai ir smalsiai stebintys, kaip Džeimis doroja žvėrį. 

Bet jų dėmesį buvo prikaustęs ne Džeimio meistriškumas, 
ne jis stebino indėnus. Jie įdėmiai klausėsi maldos. Mačiau iš- 
plėstas tėvo akis ir žvilgsnį, mestą į sūnus, kai Džeimis atsi- 
klaupė prie žvėries. Gal indėnai ir nesuprato, ką jis sako, bet 
iš jų veidų buvo aišku, kad jie puikiai žino, ką jis daro, ir buvo 
maloniai nustebę. 

Džeimiui už ausies žemyn tekanti prakaito srovelė laužo švie- 
soje atrodė raudona. Dirti kailį stambiam žvėriui - darbas ne iš 
lengvųjų, ir pro nešvarų jo marškinių audinį sunkėsi kraujo lašai. 

Bet man nespėjus pasisiūlyti paimti peilį, jis atsisėdo ant kul- 
nų ir vienam jaunuolių padavė durklą rankena į priekį. 

— Nagi, varyk, - tarė mostelėdamas į lokio skerdeną ir ragin- 
damas. - Tikiuosi, nemanai, kad vienas jį visą suvalgysiu? 

Jaunuolis nedvejodamas paėmė peilį ir suklupęs ėmė dirti 
kailį. Kiti du pažvelgė į Džeimį, o kai jis linktelėjo, taip pat ėmėsi 
darbo. 

Jis leidosi dar sykį pasodinamas ant rąsto, kad slapčia išvaly- 
čiau ir sutvarstyčiau petį, kol jis žiūri, kaip indėnai mikliai lupa 
kailį ir darinėja mėsą. 

- Ir ką jis ten darė su tuo viskiu? - tyliai sušnibždėjau. - Ar 
žinai? 

Jis išsiblaškęs palingavo galvą, akis įbedęs į kruviną darbą 
prie laužo. 

- Kerai. Šlakstai šventintu vandeniu į keturias pasaulio pu- 
ses, kad apsisaugotum nuo blogio. Manau, šiomis aplinkybėmis 
viskis labai tinkamas šventinto vandens pakaitalas. 

Dirstelėjau į indėnus, iki alkūnių išsikruvinusius, nerūpes- 
tingai besišnekučiuojančius. Vienas prie ugnies taisė nedidelę 
pakylą: ant kvadratu išdėstytų akmenų jau buvo bet kaip suklojęs 
pagalių sluoksnį. Kitas pjaustė mėsą gabalais ir movė ant nulup- 
tos žalios šakos kepti. 

- Nuo blogio? Nori pasakyti, jie mūsų bijo? 

Džeimis nusišypsojo. 

- Kažin ar mudu jiems tokie baisūs, Sasenach. Ne, jie saugosi 
dvasių. 


350 DIANA GABALDON 


Kai pasirodė indėnai, pakraupau, man nė nešovė į galvą, kad 
ir mes juos gerokai išgąsdinom. Žiūrėdama į Džeimį pamaniau: 
bet už tą išgąstį jiems galbūt jau atlyginta. 

Buvau pripratusi prie Džeimio, todėl retai pamąstydavau, 
kokį jį regi kiti. Net pavargęs ir sužeistas, jis atrodė grėsmingas: 
tiesi nugara, plačiapetis; įkypos akys, pagavusios ugnies atšvai- 
tus, žibėjo mėlynai kaip liepsnos šerdis. 

Jis sėdėjo atsipalaidavęs, stambios rankos laisvai gulėjo tarp 
šlaunų. Didžiulio katino ramybė, bet akys visada būdavo bu- 
drios. Džeimis buvo ne tik tvirto stoto ir vikrus, jo krūtinėje 
slypėjo ir laukiniškumo pradas. Šiuose miškuose jis jautėsi lyg 
namie, visai kaip tas lokys. 

Anglams atrodė, kad Škotijos kalniečiai - barbarai. Anksčiau 
nebuvo šovę į galvą, kad panašiai galvoja ir kiti. Net šie vyrai, 
regėję ne vieną baisų laukinį ir patyrę daug žiaurumų, artinosi 
prie jo gana atsargiai ir paruošę ginklus. Džeimis, kuriam vien 
mintis apie laukinius raudonodžius indėnus kėlė siaubą, pama- 
tęs jų apeigas —- panašias į savąsias — iškart juos pripažino kaip 
bičiulius medžiotojus, civilizuotus žmones. 

Net dabar šnekėjosi su jais paprastai, atsipalaidavęs, plačiais 
gestais aiškindamas, kaip mus užpuolė lokys ir kaip jis Žvėrį 
nudobė. Indėnai ryte rijo jį akimis ir supratingai šūkčiojo, kur 
reikėjo. Kai Džeimis paėmė suknežintą žuvį ir parodė, ką su ja 
iškrėčiau, indėnai sužiuro į mane ir smagiai sukrizeno. 

Zvelgiau į juos keturis. 

— Vakarienė, - garsiai pasakiau, - patiekta. 

Pasidalijom pusžale mėsa, kukurūziniais paplotėliais ir vis- 
kiu, spoksant prigesusioms lokio akims; jo galva iškilmingai 
riogsojo ant pakylos. 

Kiek įkaušusi atsilošiau į gulintį rąstą ir viena ausimi klau- 
siausi pokalbio, nors ne ką tesupratau. Vienas sūnų puikia 
mimika energingai vaizdavo Didžiąsias praeities medžiokles, 
pakaitomis vaidindamas tai medžiotoją, tai auką, ir jam taip 
sekėsi pamėgdžioti, kad net aš nesunkiai atskyriau elnią nuo 
panteros. 

Mūsų pažintis taip pasistūmėjo, kad jau pasisakėm ir vardus. 
Mano vardas jų šnekta skambėjo kaip Klah, ir jiems atrodė juo- 
kingas. 

— Klah, - sakė jie, rodydami į mane. - Klah, Klah, Klah, 
Klah, Klah! 

Paskui jie, kaitinami viskio, ėmė griaudėti juoku. Gal ir ėmė 
pagunda atsikertant pamėginti tarti jų vardus, bet abejojau, ar 
būčiau įstengusi bent ką panašiai iššvebeldžiuoti į Nakognavetą. 

Jie buvo - bent taip man sakė Džeimis - tuskarorai. Gabus 
tarmėms, jis rodė į daiktus ir jau mėgino juos vadinti indėnų 
žodžiais. Artėjant aušrai jis tikrai apsikeis su jais nepadoriomis 
istorijomis, pro miglą pamaniau; indėnai jau žarstė jam sąmojus. 

- Ei, - tariau, trūktelėdama Džeimį už skraistės krašto. - Ge- 
rai jautiesi? Nes mane lenkia miegas, todėl negalėsiu tavęs pri- 
žiūrėti. Ar ketini nualpti ir griūti stačia galva į ugnį? 

Džeimis išsiblaškęs paplekšnojo man per pakaušį. 

- Dėl manęs nesirūpink, Sasenach. 

Pavalgęs ir išgėręs viskio, jis, regis, atsigavo ir nebesikamavo 
iš skausmo po šiurpios kovos su lokiu. O kaip jausis rytą, kita 
kalba. 

Bet man nerūpėjo nei tai, nei kas nors kita. Galva svaigo nuo 
įspūdžių, viskio ir tabako, ir aš nuropojau pasiimti antklodės. 
Susirangiau prie Džeimio kojų ir suglebusi nugrimzdau į mie- 
gą, apgaubta švento dūmų ir alkoholio tvaiko, stebima atgrasių 
dulsvų lokio akių. 

- Žinau, kaip jausies, - pasakiau ir užmigau. 


16 


Pirmasis termodinamikos dėsnis 


VOS IŠAUŠUS staiga pabudau. Man rodės, tarsi kažkas būtų 
gėlęs į viršugalvį. Sumirksėjau ir, pakėlusi ranką išsiaiškinti kas, 
nubaidžiau didelį pilką kėkštą, jis ir pešiojo man plaukus. Isteriš- 
kai čirkšdamas paukštis purptelėjo į artimiausią pušį. 

— Taip tau ir reikia, bičiuli, - sumurmėjau trindamasi viršu- 
galvį, bet neįstengiau užgniaužti šypsenos. 

Dažnai girdėdavau, kad rytą mano plaukai primena paukščio 
lizdą; kėkštui, matyt, irgi panašiai pasirodė. 

Indėnų nebebuvo. Laimė, su jais iškeliavo ir lokio galva. At- 
sargiai pirštais čiupinėjau galvą, bet ji buvo sveika, tik šiek tiek 
gėlė vietą, kur niokojo kėkšto snapas. Buvau apsvaigusi nuo itin 
gero viskio, o galbūt, net labai tikėtina, nuo adrenalino. 

Elnenos kapšelyje laikiau būtiniausius savo reikmenis ir šiek 
tiek vaistų, galinčių praversti kelionėje. Turėjau ir šukas. Tyliai 
atsisėdau, kad nepažadinčiau Džeimio. Jis gulėjo šalia ant nuga- 
ros sunėręs rankas, ramus kaip atvaizdas, iškaltas ant sarkofago. 

Tik kur kas spalvingesnis. Džeimis tysojo šešėlyje, o saulės 
lopinys pamažu šliaužė ant jo, vos praslysdamas plaukų galiu- 
kais. Neseniai išbrėškusioje šaltoje šviesoje jis panėšėjo į Adomą, 
iš naujo brūkštelėjus Kūrėjo rankai. 

Deja, į gana nusikamavusį Adomą. Geriau įsižiūrėjus, tas 
potėpis nubrėžtas jau gerokai po nuopuolio. Tai buvo ne trapi 
kūdikio, nudrėbto iš molio, tobulybė ir net ne sugadinto grožio 
jaunuolis, mylimas Dievo. Buvo subrendęs, stiprus vyras; kiek- 
viena veido ir kūno linija spinduliavo jėgą ir kovingumą, skirtą 
valdyti ir pavergti pasaulį, kuriame atsibus. 

Tylutėliai pasisiekiau krepšelio. Nenorėjau išbudinti Džei- 
mio, retai pasitaikydavo proga žiūrėti į jį miegantį. Miegojo kaip 

katinas, pasiruošęs stryktelėti ant kojų pajutus menkiausią pavo- 
jų. Dažniausiai Džeimis keldavosi vos prabrėškus, kai aš vis dar 
plūduriuodavau sapnų paviršiuje. Gal vakare išgėrė daugiau, nei 
man atrodė, o gal buvo kietai įmigęs gydomuoju miegu, leisda- 
mas sveikti kūnui. 

Raginės šukos raminamai slydo per plaukus. Bent kartą nie- 
kur neskubėjau. Nereikėjo maitinti kūdikio, žadinti dukros ir iš- 
ruošti jos į mokyklą, nelaukė joks darbas. Neturėjau ir pacientų, 
nebuvo tvarkytinų popierių. 

Man toptelėjo, kad vargu ar rasčiau kitą vietą nei ši, kuri būtų 
taip nepanaši į sterilią ligoninės aplinką. Miške linksmai klegėjo 
paukščiai ieškodami kirminėlių, proskyna dvelkė gaivus, švelnus 
vėjelis. Užuodžiau silpną sukrešėjusio kraujo ir troškų nakties 
laužo pelenų kvapą. 

Turbūt kraujo kvapas ir priminė ligoninę. Nuo tos akimirkos, 
kai įžengiau į vieną tokią, supratau, kad tai bus mano sritis — 
vieta, skirta man. Bet ir čia, gūdžiame miške, jaučiausi ten, kur 
turiu būti. Keista. 

Plaukų galiukai lengvai glostė mentes ir maloniai jas kute- 
no. Oras gaivus, nuo vėjelio pašiurpo oda, sustandėjo speneliai. 
Neįtikima, ir sielos gelmėse nusišypsojau. Guldamasi tikrai ne- 
nusirengiau. 

Atklojusi storą lininį apklotą, ant šlaunų ir pilvo pamačiau 
sukrešėjusio kraujo dėmes. Tarp kojų pajutau drėgmę ir perbrau- 
kiau pirštu. Skystis pieniškas, muskusinio kvapo, tikrai ne mano. 

Atmintyje šmėstelėjo sapnas arba tai, ką maniau būta sapno. 
Virš manęs dunkso didžiulis lokys, tamsesnis už naktį, dvokian- 
tis krauju. Mane sukaustęs siaubas, negaliu pakrutinti apsunku- 
sių nuo miego galūnių. Guliu suglebusi, dėdamasi negyva, jam 
mane baksnojant ir uostinėjant, karštas jo kvapas kaitina odą, 
minkštas kailis glosto krūtis. Stebėtinai švelnus lokys. 

Tada ryškiai plyksteli sąmonė; juntu šaltį, paskui karštį, kai 
jau ne lokio kailis, o nuoga oda liečia manąją, ir vėl apdujusi 
grimztu į svaigų snaudulį, lėta, tvirta sueitis, orgazmas, kuris 
silpsta, apima miegas... Į ausį tyliai niurna kažkoks škotas. 

Nuleidusi akis ant peties pamačiau rausvą įkandimo žymę. 

- Nesistebiu, kad vis dar miegi, - tariau kaltinamai. 

Saulė jau glamonėjo jo skruosto linkį, antakis liepsnojo lyg 
degtukas, prikištas prie prakurų. Jis neatsimerkė, bet veide išsi- 
skleidė lėta, meili šypsena. 


=== 


Indėnai mums paliko lokienos, tinkamai suvynioję į taukais 
išteptą odą; buvo ją pakabinę netoliese ant medžio šakų, kad 
neviliotų skunkų ir meškėnų. Papusryčiavęs ir greitosiomis iš- 
simaudęs upelyje, Džeimis pagal saulės ir kalno padėtį nustatė, 
kur esam. 

— Ana ten, - linktelėjo į tolumoje stūksančią mėlyną viršu- 
kalnę. - Matai tą prorėžą tarp jos ir žemiausios viršūnės? Kitapus 
driekiasi indėnų žemės, pagal naują sutartį kalvagūbriu ir eina riba. 

— Ar kas nors bent ištyręs tą vietovę? - Nepatikliai spokso- 
jau į dantytą kalnų grandinę, stūksančią virš slėnių, kuriuos klo- 
jo ryto migla. Kalnai dunksojo prieš mus tarsi kokie begaliniai 
plūduriuojantys miražai, jų spalvos blėso nuo juodai žalios iki 
mėlynos ir purpurinės. Toliausiai šmėkšančios smailos viršūnės 
ryškėjo it juodos adatos giedrame danguje. 

— O taip. - Jis įsliuogė į balną, pasukdamas žirgo galvą taip, 
kad saulė kristų jam virš peties. - Jie turėjo išžvalgyti, kad žino- 
tų, kurioje žemėje galima įsikurti. Prieš mums iškeliaujant iš Vil- 
mingtono, išsiaiškinau, kur tų žemių ribos: šiapus aukščiausio kal- 
nagūbrio. Tą patvirtino ir Majersas. Man šovė į galvą pasiteirauti 
ir indėnų, vakar vakarieniavusių su mumis, norėjau būti tikras, 

— Kaip visada, - atsakiau ir paraginau arklį joti įkandin jo. 

Marškinius - ar tai, kas buvo iš jų likę, - Džeimis prasiskala- 
vo upelyje. Dėmėtos lininių marškinių draiskanos buvo ištiestos 
džiūti už balno, jis jojo pusnuogis, mūvėdamas tik odiniais joji- 
mo bridžiais, juosmenį atsainiai apsivyniojęs skraiste. Ant švie- 
sios odos juodavo ilgi lokio nagų brėžiai, bet, regis, nepūliavo. 
Džeimis balne laikėsi lengvai, žaizdos turbūt jo nekamavo. 

Kaip supratau, jis nesuko sau galvos ir dėl nieko kito. Vis 
dar buvo kiek atsargus: taip elgdavosi nuo pat paauglystės. Bet 
šiąnakt šiokios tokios naštos atsikratė. Galbūt ji palengvėjo, kad 
susitikom tuos tris medžiotojus. Pirmas susidūrimas su lauki- 
niais mudu nuramino, ir Džeimiui jau tikrai nebeatrodė, kad už 
kiekvieno medžio slepiasi žmogėdros su tomahaukais. 

O gal tas jo baimes nuvijo medžiai arba kalnai. Tolstant nuo 
pakrantės lygumų, sulig kiekvienu žingsniu kopiant aukštyn, jo 
ūpas taisėsi vis labiau. Džiaugiausi drauge su juo, kartu nerima- 
vau, kuo tas džiaugsmas gali baigtis. 

Įpusėjus priešpiečiui, prijojom šlaitus, tankiai apaugusius miš- 
ku, nebegalėjom toliau keliauti raiti. Žiūrėdama į kone vertikaliai 
šaunančią uolą, stūksančią prieš svaiginamą tamsių šakų raizginį, 
pamaniau, kad arkliams pasisekė - jie liks apačioje. Supančiojom 
juos prie upelio, kurio pakrantė buvo apžėlusi vešlia žole, ir pės- 
čiomis patraukėme į gūdų žmogaus rankų neliestą mišką. 

Ropšdamasi per ruplėtą nuvirtusio medžio gumbą, spėliojau, 
ar virš mūsų pušys ir cūgos? Milžiniški kamienai kilo taip aukš- 
tai, kad žemiausios jų šakos buvo dvidešimties pėdų aukštyje. 
Longfelas nė nenutuokė apie tai. 

Oras buvo drėgnas, vėsus, bet miško paklotė trąši. Mokasinai 
tyliai grimzdo į storą, per daug šimtmečių suslūgusį supuvusių 
lapų sluoksnį. Mano pėdsakai, atsispaudę minkštame upelio pa- 
krantės dumble, atrodė keisti ir netikėti kaip dinozauro. 

Kai nusigavom iki kalvagūbrio viršūnės, prieš mus atsivėrė 
kita ketera, o už jos - dar viena. Nežinojau, ko ieškom, ir man 
buvo neaišku, kaip suprasim, kad radom tai, ko reikia. Džeimis 
įveikdavo mylią po mylios žingsniuodamas kaip nepailstantis 
ėjikas, dėmėdamasis visas smulkmenas. Sekiau jam iš paskos, 
grožėdamasi kraštovaizdžiu, kartkartėmis stabtelėdama nusi- 
skinti akį patraukusio augalo ar išsirauti kokios šaknies; visą tą 
turtą dėdavausi į maišelį, pririštą prie diržo. 

Ėjome išilgai vieno gūbrio, kol kelią mums grėsmingai pasto- 
jo plačialapių kalmijų apkėstas plotas. Iš toli jis panėšėjo į tvis- 
kantį nuplikusį viržyno lopą, įsiterpusį tarp tamsių spygliuočių, 

bet kai nusigavom iki jo, paaiškėjo, kad tai neperregima tankmė, 
tamprios augalų šakos buvo susipynusios tarsi krepšio vytelės. 

Grįžom atgal ir, išnirę iš po milžiniškų kvapių kėnių, ėmėm 
leistis žemyn. Kasėmės atšlaitėmis, apaugusiomis motiejukais 
ir kalninėmis miglonėmis, saulėje švytinčiomis ryškiai geltona 
spalva, kol galų gale vėl atsidūrėm raminamoje ąžuolų ir karijų 
žalumoje, ant stačios, miškingos uolos, stūksančios virš nedide- 
lės bevardės upės. 

Staiga atsidūrus medžių pavėsyje, pasidarė vėsu, ir aš lengviau 
atsidusau, pakėlusi nuo sprando plaukus mėgavausi gaivaus oro 
dvelksmu. Išgirdęs mane, Džeimis atsigręžė šypsodamasis, pri- 
laikydamas lanksčią šaką, kad galėčiau pralįsti įkandin jo. 

Veik nesišnekėjom. Giliai kvėpavom, kad lengviau būtų ko- 
piant aukštyn, ir šiaip kalnai neskatino kalbėtis. Pilni slapčiausių 
žalių plotų, jie buvo tarsi gyvi senosios Škotijos kalnų palikuo- 
nys, dukart aukštesni už skurdžias niūrias protėvių uolas ir dar 
tankiai apkėsti miškų. Ir ore tvyrojo įsakymas tylėti, toks pat ža- 
vesio pažadas. 

Čia žemę dengė pėdos storio lapų paklotė, minkšta ir klampi 
po kojomis, o properšos tarp medžių atrodė lyg miražas: praeisi 
pro tuos milžiniškus apkerpėjusius kamienus ir, regis, persikelsi 
į kitą tikrovę. 

Džeimio plaukai švysčiojo, kai retsykiais juos apšviesdavo 
saulės spinduliai, jis buvo lyg deglas, paskui kurį sekiau miško 
šešėliais. Per daugelį metų jie patamsėjo, bet dabar, daug dienų 
jojant ir vaikščiojant įsaulyje, sodri kaštoninė ties pakaušiu pa- 
šviesėjo ir įgavo vario spalvą. Jis pametė odinį dirželį, kuriuo 
rišdavosi plaukus; stabtelėjęs nusibraukė nuo veido vešlias, drė- 
gnas sruogas, ir virš smilkinio subolavo stebėtinai baltas dryžis, 
dažniausiai slepiamas tamsesnio raudonumo plaukų. Tą randą 
paliko kulka, kliudžiusi jį Abandeivo oloje. 

Ją prisiminus, mane nukrėtė drebulys, nors diena buvo karš- 
ta. Labai norėčiau su visai pamiršti Espanjolą ir baisias jos pa- 
slaptis, deja, vargu ar tai įmanoma. Kartais prieš pat užmigdama 
girdėdavau oloje ūžaujantį vėją ir ramybę drumsčiantį klausimo 
Kur dar? aidą. 

Užkopėm ant granito iškyšos, tankiai apžėlusios samano- 
mis ir kerpėmis, drėgnos nuo nepaliaujamai srūvančio vandens, 
paskui patraukėm žemyn palei upokšnį, braudamiesi per aukštą 
žolę, graibstančią mums už kojų, apeidami nulinkusias plačiala- 
pių kalmijų ir storalapių rododendrų šakas. 

Prie mano kojų dėjosi stebuklai: ant suvirtusių medžių ka- 
mienų raudonai ir juodai žibėjo mažos orchidėjos ir nuostabūs 
grybai, liulantys it drebučiai. Virš vandens kybojo laumžirgiai, 
lyg ore įkalinti brangakmeniai, ryjami miglos. 

Svaigau nuo viso ko gausybės, pakerėta grožio. Džeimio mina 
buvo svajinga kaip sapnuojančio ir nenorinčio pabusti žmogaus. 
Keista, bet kuo mano savijauta buvo geresnė, tuo prasčiau jau- 
čiausi; buvau laiminga, tačiau mane kamavo ir didžiulė baimė. Ši 
vieta skirta Džeimiui, ir tai jis suprato visai kaip aš. 

Ankstyvą popietę sustojom pailsėti ir atsigerti iš nedidelio 
šaltinio, trykštančio laukinės proskynos pakrašty. Žemę po kle- 
vais klojo storas tamsiai žalių lapų kilimas, tarp jų išdavikiškai 
akį traukė raudona spalva. 

- Žemuogės! - apsidžiaugiau. 

Uogos buvo tamsiai raudonos, mano nykščio sąnario dy- 
džio. Šiuolaikinės sodininkystės standartais, jos būtų per rūgš- 
čios, kartokos, bet, valgant su šalta pusžale lokiena ir kietais kaip 
akmuo kukurūziniais paplotėliais, jos buvo gardžios - burnoje 
atsiskleidė gaivus jų aromatas ir skonis, liežuvį gėlė saldumas. 

Pririnkau uogų į apsiaustą, buvo nė motais, kad jos sutepė 
drabužį. Žemuogių sultys vieni niekai, nes apsiaustas jau ir taip 
nudėmėtas pušų sakais, suodžiais, lapais ir žemėmis. Kol bai- 
giau rinkti, pirštai lipo ir kvepėjo uogų sultimis, skrandis buvo 
maloniai pilnas, o nuo aitriai rūgštaus uogų skonio atrodė, kad 
burna nušveista švitru. Vis tiek neįstengiau atsispirti pagundai 
nusiskinti dar vienos. 

Džeimis nugara atsirėmė į plataną, prisimerkęs, kad neer- 
zintų akinanti popietės saulė. Nedidelė proskyna buvo sklidina 
šviesos, rami ir vaiski. 

— Ką manai apie šią vietą, Sasenach? - paklausė jis. 

- Čia gražu. 

Jis linktelėjo žvelgdamas tarp medžių, kur leidosi nuolaidus 
šlaitas, apžėlęs žole ir motiejukais, paskui vėl kilo palei tolimos 
upės krantą, apaugusį išsirikiavusiais svyrančiais gluosniais. 

— Na, oaš galvoju štai ką, - kiek nerangiai tarė Džeimis. — Čia, 
miške, trykšta šaltinis. Ta pieva apačioje... - Jis ranka mostelėjo 
į alksnių, užstojančių kalvagūbrį nuo žolėto šlaito, užuolaidą. - 
Iš pradžių ji būtų kaip sykis keliems gyvuliams, o vėliau žemę, 
besidriekiančią arčiau upės, išdirbtume ir apsėtume. Žemės iš- 
kilumas puikiai tinka sausinti. O čia, pažvelk... - Įsisvajojęs jis 
atsistojo ir mostelėjo. 

Įdėmiai žiūrėjau; ši vieta kiek skyrėsi nuo visų kitų stačių 
miškingų šlaitų ir prižėlusių įlankėlių, pro kurias traukėm kelias 
dienas. Bet Džeimiui, žvelgiančiam į šią vietovę ūkininko akimis, 
namai ir galvijų aptvarai vaizduotėje dygo kaip pasakiški grybai 
medžių paunksnėje. 

Iš jo laimė styrojo kaip dygliakiaulės adatos. Širdis krūtinėje 
tuksėjo lyg švininė. 

— Manai, galėtum čia įsikurti? Priimsi gubernatoriaus pa- 
siūlymą? 

Staiga liovęsis svarstyti, jis pažvelgė į mane. 

— Mes galėtume, - atsakė. - Jei... 

Džeimis nutilo ir pašnairavo. Buvo įdegęs saulėje, todėl ne- 
perpratau, ar raudonas nuo jos, ar paraudo iš drovumo. 

— Ar tiki ženklais, Sasenach? 

— Kokiais? — atsargiai paklausiau. 

Atsakydamas jis pasilenkė, iš žemės išrovė atžalą ir įmetė 
man į delną. Tamsiai žali lapai panėšėjo į kinišką vėduoklę, ant 
laibo stiebelio baltavo tyras žiedas, o ant kito kabojo nokstanti 
uoga blyškiais šoneliais ir jau tamsiai raudonu galiuku. 

— Šiais. Ar nesupranti, kad tie ženklai mūsų? - tarė jis. 

— Mūsų“ 

— Turiu galvoj, Freizerių, - paaiškino. Stambus, bukas pirštas 
švelniai bakstelėjo uogą. - Žemuogės visada buvo mūsų klano 
simbolis. Pirmiausia, tą reiškia ir pavardė, mesjė Frezeljeras at- 

vyko iš Prancūzijos su karaliumi Vilhelmu ir pasiglemžė žemę 
Škotijos kalnuose, užsitraukdamas bėdą. 

Karalius Vilhelmas. Vilhelmas I Užkariautojas*. Gal Freize- 
riai ir nėra seniausias Aukštumų klanas, bet jų palikimas svarbus 
ir reikšmingas. 

— Nuo pat pradžių buvot kariai, ar ne? 

- Ir ūkininkai. - Abejonė jo akyse nyko, atsirado šypsena. 

Neišklojau, ką manau, bet puikiai supratau, kad ir jo galvoj 
sukasi ta pati mintis. Iš Freizerių klano teliko išsklidusios nuo- 
biros. Gyvi liko tik pabėgėliai, griebęsi gudrybių ar pasinaudoję 
laimingu atsitiktinumu. Klanai buvo sunaikinti prie Kulodeno, 
jų vadai išskersti mūšyje ar nužudyti po jo remiantis įstatymu. 

Bet Džeimis stovėjo štai čia, aukštas ir tiesus, apsigaubęs 
skraiste, o jam prie šono tviskėjo tamsus Aukštumų durklo plie- 
nas. Karys ir ūkininkas. Ir nors dirva po jo kojomis nebuvo kaip 
Škotijoje, jis laisvai kvėpavo oru ir kalnų vėju, plaikstančiu vari- 
nes sruogas vasaros saulės link. 

Nusišypsojau jam, gniauždama didėjantį nerimą. 

- Frezeljeras, ką? Ponas Žemuogė? Jis jas augino ar tik mėgo 
valgyti? 

- Gal augino, gal mėgo valgyti, o gal buvo ir taip, ir anaip, - 
sausai atsakė jis. - Gal jis buvo raudonplaukis, ir tiek? 

Nusikvatojau, ir Džeimis atsitūpė šalia manęs, segiodamasis 
skraistę. 

- Tai retas augalas, - pasakė, liesdamas stiebelį mano del- 
ne. - Žiedai, uogos ir lapai. Balti žiedai reiškia garbę, raudonos 
uogos - drąsą, o žali lapai - pastovumą ir ištikimybę. 

Pažvelgus į jį, užgniaužė gerklę. 

— Jie turi tą teisę, - tariau. 

Jis suėmė man ranką ir apgniaužė mano pirštais laibutį stiebelį. 

- Be to, uogos širdies pavidalo, - tyliai pridūrė ir pasilenkė 
manęs pabučiuoti. 


* Vilhelmas I Užkariautojas (1027-1087) - Anglijos karalius ir Normandijos kuni- 
gaikštis. Anglijos valdovu tapo po Heistingso mūšio 1066 m. 

Vos neverkiau; bent turėjau pasiteisinimą, kai ištryško aša- 
ra. Džeimis ją nušluostė, atsistojo ir atsilaisvino diržą. Nukritusi 
skraistė susimetė klostėmis apie jo kojas. Paskui nusivilko marš- 
kinius, nusimovė bridžius ir nusišypsojo nuogutėlis. 

— Čia nė gyvos dvasios. Tik mudu. 

To nė nereikėjo sakyti, supratau, ką jis turi galvoj. Daugybę 
dienų mus supo platybės ir pavojai, tankmė prasidėdavo tuojau 
už blyškaus mūsų laužo rato. Bet čia buvom vieni, neatskiriami 
nuo šios vietos, ryškioje dienos šviesoje mums nereikėjo gintis 
nuo grėsmingos tankmės. 

— Senovėje vyrai tai darydavo, kad laukai būtų derlingi, - pa- 
sakė jis, duodamas man ranką ir padėdamas atsistoti. 

— Nematau jokių laukų. 

Bet abejojau, ar turėčiau puoselėti viltį, kad jų niekada ne- 
išvysiu. Nusimečiau elnenos palaidinukę, atsirišau liemenėlės 
pakaitalo mazgą. Jis džiugiai žvelgė į mane. 

— Žinoma, pirmiausia turėsiu nukirsti keletą medžių, bet juk 
gali palaukti? 

Iš skraistės ir apsiaustų pasitaisėm guolį. Atsigulėm nuogi 
ir apsikabinom tarp geltonų žolių, panirę į sprigių ir žemuogių 
aromatą. 

Žemiškų malonumų sode glamonėjomės turbūt ilgai, o gal 
tik akimirką. Nuvijau šalin mintis, varginusias kopiant į kalną, 
nusprendžiau mėgautis kartu su Džeimiu, kol jo džiaugsmas iš- 
blės. Stipriai jį apkabinau, jis giliai įkvėpė ir man į ranką įspraudė 
savo vyriškumą. 

— O koks būtų rojus be gundančio žalčio? - sumurmėjau, 
glostydama jį pirštais. 

Jo akys prisimerkė, virsdamos mėlynais trikampėliais. Buvo 
taip arti, kad mačiau jo vyzdžių juodumą. 

— Ar valgysi su manim, mo chridhe, gėrio ir blogio pažinimo 
medžio vaisių? 

Atsakydama liežuvio galiuku perbraukiau jam apatinę lūpą. 
Jis suvirpėjo po mano pirštais, nors oras buvo šiltas ir malonus. 

— Je suis prest, - tariau. - Monsieur Frėseliėre. 


SVETIMŠALĖ +» RUDENS BUŪGNAI 361 


Jis palenkė galvą, jo burna apglėbė mano spenelį, išbrinkusį 
kaip viena tų mažyčių prisirpusių uogų. 

— Madame Frėseliėre, - sukuždėjo. - Je suis d votre service.* 

Ir tada mudu drauge paragavom vaisiaus ir pasidalijom gėlė- 
mis, viską dengiant žaliems lapams. 


== 


Gulėjom susipynę, mieguisti, pakrutėdavom tik baidydami 
smalsius vabzdžius. Taip tysojom tol, kol ant mūsų kojų užslin- 
ko pirmieji šešėliai. Džeimis tyliai atsikėlė ir užklojo mane ap- 
siaustu manydamas, kad miegu. Girdėjau atsargų šnaresį, kai jis 
rengėsi, paskui — tylius žingsnius, čiužančius per žolę. 

Apsivertusi pamačiau jį stovintį netoliese, miško pakrašty, ir 
žvelgiantį į žemę, besidriekiančią žemyn iki upės. 

Buvo nuogas, tik juosmenį apsivyniojęs susiglamžiusia kru- 
vina skraiste. Palaidi plaukai susivėlę draikėsi ant pečių. Džeimis 
panėšėjo į laukinį kalnietį, toks ir buvo. Man atrodė, kad jo - ir 
jo šeimos, jo klano - puošmena buvo tvirtumas ir jėga. Tai, kas, 
maniau, yra mano stiprybė: vienuma, ryšių stygius - buvo mano 
silpnumas. 

Pažinęs gerąją ir blogąją artumo pusę, Džeimis rado ryžto 
nuo jo atsiplėšti, atsisakyti bet kokio saugumo ir rizikuoti vienas. 
O man, besididžiuojančiai savikliova ir savarankiškumu, mintis 
apie vėl užklupsiančią vienatvę buvo nepakeliama. 

Buvau nutarusi nieko nesakyti, gyventi šia akimirka, susi- 
taikyti su viskuo, kas bus. Bet štai stojo toji akimirka, o aš stū- 
miau ją šalin. Pamačiau, kaip jo galva ryžtingai pakilo, ir tuo pat 
metu prieš akis šmėkštelėjo jo vardas, iškaltas šaltame akmenyje. 
Mane užliejo siaubas ir neviltis. 

Tarsi išgirdęs nebylaus mano šauksmo aidą, Džeimis atsigrę- 
žė. Kad ir ką pamatė mano veide, tai jį greitai parginė atgal. 

— Kas yra, Sasenach? 

Buvo beprasmiška meluoti; tik ne tada, kai jis žvelgė man į akis. 


* Jūsų paslaugoms (pranc.). 

— Aš bijau, - suvapėjau. 

Siekdamas peilio jis skubiai apsidairė, gal tyko koks pavojus, 
bet sulaikiau jį uždėdama ranką jam ant plaštakos. 

— Ne to, apie ką pamanei, Džeimi. Apkabink mane. Prašau. 

Jis priglaudė mane, užmesdamas apsiaustą. Vis dar buvo šil- 
ta, bet aš virpėjau. 

— Viskas gerai, a nighean donn*, - sumurmėjo. - Aš čia. Kas 
tave baugina? 

— Tu, - atsakiau ir smarkiai prisispaudžiau prie jo krūtinės. 
Jo širdis stipriai ir lygiai tuksėjo po mano ausimi. - Čia. Net 
bijau pagalvoti, kad tu čia, kad mudu atkeliavę čia... 

— Bijai? Ko, Sasenach? - Jo rankos prisitraukė mane arčiau. - 
Kai mudu susituokėm, juk sakiau: visada pasirūpinsiu, kad bū- 
tum soti. - Džeimis spaudė mane dar tvirčiau, galva įsirėmė į jo 
peties linkį. - Tądien suteikiau tau tris dalykus, - tyliai pasakė. — 
Savo pavardę, savo šeimą ir apsaugą savo kūnu. Ir juos, Sasenach, 
turėsi visada, kol būsim gyvi. Kad ir kur atsidursim. Neleisiu tau 
badmiriauti ar šalti; niekada niekam neleisiu tavęs skriausti. 

— Viso to nebijau, - išstenėjau. - O jei tu mirsi, jeigu taip 
atsitiktų, to neiškęsiu, Džeimi. Tikrai nepajėgsiu! 

Jis nustebęs kiek atšlijo ir pažvelgė man į veidą. 

— Na, stengsiuos iš visų jėgų tau tarnauti, Sasenach, bet, Ži- 
nai... gal ir neturiu teisės visur reikšti savo nuomonės. - Jo veidas 
buvo rimtas, bet vienas jo lūpų kamputis nevalingai užsirietė. 

Tas vaizdas mane visai pribaigė. 

— Nesijuok! - įširdau. - Nedrįsk juoktis! 

— Ir nesijuokiu, - patikino jis, stengdamasis nutaisyti kuo 
rimčiausią išraišką. 

— Tu juokiesi! - Niuktelėjau jam į krūtinę. 

Jis jau kvatojosi. Vėl jam kumštelėjau, šįsyk stipriau, ir nepa- 
jutau, kaip ėmiau jį ne juokais talžyti kumščiais, jie dusliai stuk- 
sėjo į skraistę. Džeimis sugriebė man už rankos, bet staiga pasi- 
lenkiau ir įkandau jam į nykštį. Jis šūktelėjo ir atitraukė ranką. 


* Mano rudaplauke (geilų k.). 

Valandėlę apžiūrinėjo dantų žymes, tada įsispoksojo į mane 
pakėlęs antakį. Jo akys linksmai spindėjo, tačiau tas šunsnukis 
bent nebesijuokė. 

- Sasenach, tu kokį tuziną kartų regėjai mane leisgyvį, bet nė 
nemirktelėjai, neišsidavei, kad bijai. Kodėl apie tai prabilai dabar, 
kai nė nesergu? 

- Niekada nė nemirktelėjau? - įniršusi vėpsojau į jį su nuos- 
taba. - Manai, nesisielojau? 

Džeimis krumpliu pasitrynė viršutinę lūpą, linksmai spok- 
sodamas į mane. 

— Ak. Be abejonės, numaniau, kad tau rūpiu, kad dėl manęs 
jaudiniesi. Bet prisipažįstu - niekada apie tai nemąsčiau. 

— Aišku, niekada nė nepagalvojai! Nes jei ir būtum pamąs- 
tęs, vis tiek niekas nebūtų pasikeitę. Tu... tu... škotas! - Tai buvo 
labiausiai niekinantis žodis, šovęs man į galvą. Nesumodama, ką 
daugiau sakyti, nusisukau ir nudūlinau šalin. 

Nuspūdindama nieko nelaimėjau, nes basa įbridau į vešlią 
pievą ir ten užlipau ant kažko aštraus. Surikau, bet nušlubčiojusi 
kelis žingsnius turėjau sustoti. 

Aštrusis daiktas buvo dagišius; kokie šeši jo dygliai skaudžiai 
susmigo į pėdą ir iš žaizdelių ištryško kraujo lašeliai. Rizikingai 
svyruodama ant vienos kojos ir tyliai plūsdamasi, mėginau dy- 
glius ištraukti. 

Susvyravau ir vos nepargriuvau, bet man už alkūnės stvėrė 
stipri ranka. Sukandau dantis ir išsipešiau dyglius. Išvadavusi 
alkūnę iš Džeimio gniaužtų, apsisukau ant kulno ir nudrožiau - 
daug atsargiau — atgal, kur buvau palikusi drabužius. 

Nubloškiau apsiaustą ant žemės ir ėmiau rengtis kuo oriau. 

- Kai Dievas išvarė Adomą iš Rojaus, su juo išėjo ir Ieva, - 
pasakiau, spoksodama į savo pirštus ir rišdamasi kelnių virvelę. 

- Ak, gryna tiesa, - pritarė jis, apdairiai ilgai patylėjęs, ir 
pašnairavo tikrindamas, ar tik vėl jam nesmogsiu. 

- Juk nevalgei nė vieno augalo iš tų, kuriuos surinkai šį rytą, 
Sasenach? Ne, taip nemanau, - skubiai pridūrė, išvydęs mano 


364 DIANA GABALDON 


miną. - Tik svarsčiau. Majersas minėjo, kad kai kurie sukelia 
baisius košmarus. 

- Manęs nekamuoja košmarai, - atšoviau daug pikčiau, nei 
derėjo, nors sakiau netiesą. 

Aš ir nemiegodama regėjau košmarus, nors haliucinogeni- 
niai augalai čia buvo niekuo dėti. 

Džeimis atsiduso. 

— Ar nori man tiesiai pasakyti, apie ką kalbi, Sasenach, ar tau 
dar knieti mane kiek pakankinti? 

Dirstelėjau į jį. Kaip ir dažniausiai, mane kuteno juokas ir 
magėjo jam vožti buku daiktu. Paskui juoką ir pyktį užliejo ne- 
vilties banga. Pasidaviau, ir mano pečiai nusmuko. 

— Kalbu apie tave, - pasakiau. 

— Mane? Kodėl? 

— Todėl, kad esi sumautas kalnietis, tau terūpi garbė, drąsa ir 
ištikimybė. Suprantu, kad nieko čia nepakeisi, nė nenoriu, kad 
elgtumeis kitaip, tik... tik, po galais, tai tave sugrąžins į Škotiją ir 
tenai būsi nužudytas, o aš būsiu bejėgė ką nors pakeisti! 

Jis įbedė į mane nepatiklų žvilgsnį. 

— Į Škotiją? - paklausė, tarsi būčiau leptelėjusi visišką ne- 
sąmonę. 

- Škotiją! Joje tas prakeiktas tavo kapas! 

Jis ranka lėtai persibraukė plaukus, žiūrėdamas išilgai vir- 
šunosės. 

— Ak, - galų gale pratarė. - Tada suprantu. Manai, kad jei 
nukeliausiu į Škotiją, joje turėsiu mirti, nes esu ten palaidotas? 
Ar taip“ 

Linktelėjau, bet buvau taip susisielojusi, kad neįstengiau iš- 
spausti nė vieno žodžio. 

— Mmfm. Ir kodėl tau atrodo, kad aš plauksiu į Škotiją? - at- 
sargiai paklausė Džeimis. 

Supykusi pažvelgiau į jį ir mostelėjau į miškų platybes. 

— O ar iš po žemių, velniai rautų, iškasi tuos naujakurius, 
apsigyvensiančius šiame krašte? Žinoma, kad keliausi į Škotiją! 

Jis taip pat piktas spoksojo į mane. 

— Dėl Dievo meilės, kaip, tavo manymu, tai padaryčiau, Sa- 
senach? Gal ir galėčiau, jei turėčiau tuos brangakmenius, dabar 
tikrai ne. Kišenėje turiu gal dešimt svarų, ir tie pasiskolinti. 
Skrisiu į Škotiją kaip paukštis? O žmonės eis man iš paskos 
vandeniu? 

— Ką nors sugalvosi, - liūdnai pasakiau. - Visada sugalvoji. 

Jis metė į mane įtarų žvilgsnį, paskui nusuko akis ir atsakė 
tik po valandėlės. 

- Nė į galvą nebūtų šovę, kad aš tau panašus į Visagalį Vieš- 
patį, Sasenach, - galop tarė. 

- Tokiu tavęs ir nelaikau. Na, gal Moze. - Žodžiai buvo pa- 
šaipūs, bet mudu anaiptol nejuokavom. 

Rankas sunėręs už nugaros, jis kiek paėjėjo į šalį. 

— Saugokis dyglių, - riktelėjau jam matydama, kaip žings- 
niuoja ten, kur mane ką tik ištiko bėda. 

Tebetylėdamas jis pasuko kitur. Žirgliojo per proskyną 
pirmyn atgal, mąsliai palenkęs galvą. Pagaliau grįžo ir sustojo 
priešais. 

— Vienas nieko čia nepadarysiu, - tyliai tarė. - Tu teisi. Tik 
nemanau, kad man reikia vykti į Škotiją ieškoti naujakurių. 

— O kur dar jų rasi? 

— Mano vyrai, žmonės, su kuriais kalėjau Ardsmure, jau čia. 

— Bet tu visai nenutuoki, kur jie, - paprieštaravau. - Be to, jie 
čia atvežti prieš daug metų! Jau bus įsikūrę, nebenorės kraustytis 
ir keliauti su tavim į pasaulio kraštą! 

Jis kreivokai šyptelėjo. 

Giliai įkvėpiau. Mane graužianti baimė, pastarąsias savaites 
slėgusi širdį, ėmė tirpti. Užtat sustiprėjo nerimas, nes pagalvojau 
apie nepaprastai sunkų tikslą, kurį jis užsibrėžė. Surasti vyrus, iš- 
sibarsčiusius trijose kolonijose, įtikinti juos keliauti su juo ir dar 
ieškoti lėšų, kurių pakaktų išvalyti žemės plotą ir jį apsėti. O ką 
jau kalbėti apie milžinišką triūsą, stengiantis šiaip taip įsikurti 
šiose neliestose platybėse... 

- Ką nors sugalvosiu, - šyptelėjo jis, mano veide regėdamas 
šmėkščiojančias abejones ir netikrumą. - Juk visada sugalvoju? 


366 DIANA GABALDON 


Ilgu atodūsiu išleidau visą kvapą. 

— Sugalvoji, - atsakiau. - Džeimi, ar tu įsitikinęs? Tavo teta 
Džokasta... 

Į šią galimybę jis numojo ranka. 

— Ne, - tarė. - Niekada. 

Vis dar dvejojau jausdama kaltę. 

— Tu taip nesielgtum... tik dėl manęs? Dėl to, ką pasakiau apie 
vergų laikymą? 

— Ne. - Jis nutilo, ir du kreivi dešinės rankos pirštai trūktelė- 
jo. Džeimis taip pat tai pamatė ir nuleido ranką. - Gyvenau kaip 
vergas, Klere, - tyliai tarė nulenkęs galvą. - Ir negalėčiau gyventi 
žinodamas, kad žemėje yra žmogus, kuris man jaučia tą patį, ką 
jutau tiems, kurie manė, kad esu jų nuosavybė. 

Ištiesiau ranką ir uždėjau ant suluošintos jo plaštakos. Mano 
skruostais riedėjo ašaros, šiltos ir raminančios tarsi vasaros lietus. 

— Tu nepaliksi manęs? - galop paklausiau. - Nemirsi? 

Jis papurtė galvą ir stipriai suspaudė man ranką. 

— Tu mano drąsa, o aš - tavo sąžinė, - sušnabždėjo. - Tu 
mano širdis, o aš - tavo gailestis. Tik drauge esam vienis. Argi 
to nesupranti, Sasenach? 

— Suprantu, - mano balsas sudrebėjo. - Todėl taip ir bijau. 
Nenoriu vėl gyventi, tarsi būčiau pusė žmogaus, to neištverčiau. 

Jis negrabiai nubraukė garbaną nuo šlapio mano veido ir, pri- 
sitraukęs į glėbį, taip suspaudė, kad jutau, kaip jam kvėpuojant 
kilnojasi krūtinė. Jis buvo tvirtas, gyvas, rausvi plaukai garbano- 
josi it auksiniai prie nuogos odos. Bet taip jau buvau jį apkabi- 
nusi ir anksčiau - ir netekusi jo. 

Jo ranka palietė šlapią mano skruostą, skleidė šilumą. 

— Bet ar supranti, kad mirtis mudviem - visiška smulkmena, 
Klere? - sukuždėjo Džeimis. 

Sugniaužiau kumščius prie jo krūtinės. Ne, anaiptol nema- 
niau, kad tai smulkmena. 

— Kai mane palikai po Kulodeno, visą laiką juk buvau miręs. 

- Maniau, tavęs nebėra. Štai kodėl aš... ak. - Virpėdama giliai 
įkvepiau, ir jis linktelėjo. 

- Po dviejų šimtų metų tikrai būsiu miręs, Sasenach. - Jis krei- 
vai nusiviepė. - Ar tai būtų indėnai, žvėrys, maras, koriko virvė 
ar palaimingas senyvas amžius, vis tiek manęs nebus tarp gyvųjų. 

— Taip. 

— O kai buvai tenai, savo laike, buvau miręs? 

Nebyliai palingavau galvą. Net dabar žvelgdama į praeitį re- 
gėjau nevilties bedugnę, į kurią mane įmetė anas išsiskyrimas ir 
iš kurios kapanojausi kaskart skausmingai įveikdama kiekvieną 
colį. 

Nūnai vėl stovėjau su juo gyvenimo viršūnėje ir negalėjau 
nė pagalvoti apie kritimą. Jis ištiesė ranką ir išrovė žolės stiebelį, 
tarp pirštų išskleisdamas trapius žalius akuotus. 

- Kiekvienas kūnas - tartum žolynas“, - tyliai pacitavo jis, 
liaunu stiebeliu braukdamas man per krumplius, priglaustus prie 
jo krūtinės. - Šiandien žydi, o rytoj metamas į krosnį.** 

Jis prikišo šilkinį žalią kuokštelį prie lūpų ir jį pabučiavo, 
paskui švelniai juo perbraukė man lūpas. 

- Buvau miręs, mano Sasenach, bet vis tiek visą tą laiką my- 
lėjau tave. 

Užsimerkiau jusdama, kaip žolė kutena lūpas, ir tas prisilie- 
timas buvo lengvas kaip saulės ir oro brūkštelėjimas. 

- Ir aš tave mylėjau, - sukuždėjau. - Ir visada mylėsiu. 

Žolė nusklendė. Vis dar užsimerkusi jutau, kaip jis pasilenkė 
prie manęs ir jo lūpos prigludo prie manųjų, šiltos tarsi saulė ir 
lengvos lyg oras. 

- Kol abu gyvensim, būsim vienas kūnas, - sušnabždėjo jis. 

Jo pirštai lietė mane, mano plaukus, smakrą, kaklą ir krūtis, 
o aš kvėpavau jo kvapu ir ranka jutau jo tvirtumą. Tada padėjau 
galvą jam ant peties. Jo jėga stiprino mane, žodžiai iš jo krūtinės 
skambėjo sodriai ir švelniai. 

- O kai mano kūnas nusibaigs, siela vis tiek bus tavo. Klere, 
tikėdamas Rojumi, prisiekiu, kad nebūsiu skyrium nuo tavęs. 


“ 1Pt 1, 24. 
* Mt 6, 30. 

Netoliese vėjas šiureno kaštonų lapus, aplink mus pleveno 
sodrūs vėlyvos vasaros aromatai: pušų, žolės, žemuogių, saulėje 
įkaitusio akmens, vėsaus vandens ir aitrus muskusinis jo kūno 
šalia manęs kvapas. 

— Niekas neprarasta, Sasenach; tik kai kas pasikeitė. 

— Tai pirmasis termodinamikos dėsnis, - pasakiau šluosty- 
damasi nosį. 

— Ne, - tarė jis. - Tai tikėjimas. 


Nd 

Namai šventėms 


Invernesas, Škotija, 1969 m. gruodžio 23 d. 


KOKĮ ŠIMTĄJĮ KARTĄ jis patikrino traukinių tvarkaraštį, 
tada ėmė vaikštinėti po pastoriaus svetainę, nes taip nerimavo, 
kad ramiai nenusėdėjo. Buvo likusi laukti dar valanda. 

Pustuščiame kambaryje visi paviršiai buvo netvarkingai ap- 
krauti kartono dėžučių stirtomis. Jis pažadėjo išsikraustyti iš namo 
iki Naujųjų metų, palikti tik tuos daiktus, kurių norėjo Fiona. 

Koridoriumi nuklydęs į virtuvę, valandėlę pastovėjo spokso- 
damas į senutėlį šaldytuvą, bet paskui nusprendė, kad nealkanas, 
ir užvėrė jo duris. 

O kad ponia Greiham ir pastorius būtų galėję pasimatyti su 
Briana, o ji - su jais. Jis šyptelėjo tuščiam virtuvės stalui, prisi- 
mindamas paauglišką pokalbį su tais dviem senyvais žmonėmis, 
kai apimtas beprotiškos - ir be atsako - aistros tabako parduo- 
tuvėlės savininko dukteriai, juos kamantinėjo, kaip atpažinti ti- 
krąją meilę. 

- Jei savęs klausi, ar tu įsimylėjęs, vaikine, tada tikrai nesi, - 
patikino jį ponia Greiham ir tai pabrėždama pabarbeno šaukštu 
į dubenio, kuriame maišė tešlą, kraštą. - Ir nekišk rankų prie 
mažosios Meivisės Makdovel, nes kitaip jos tėtukas tave užmuš. 

— Kai pamilsi, Rodži, suprasi ir be žodžių, - įsiterpė pastorius 
kyštelėdamas pirštą į pyrago tešlą. Jis apsimetė neva sunerimęs, kai 
ponia Greiham grasindama pakėlė šaukštą, ir nusijuokė. - Ir būk 
atsargus su jaunąja Meivise, vaike, tapti seneliu aš dar per jaunas. 

Jie buvo teisūs. Jis suprato ir be žodžių, suprato tada, kai su- 
sipažino su Briana Randal. Deja, nebuvo tikras, ar Briana jaučia 
jam tą patį. 

Ilgiau laukti nebegalėjo. Paplekšnojo per kišenę, tikrindamas 
ar turi raktus, nulėkė laiptais ir išbėgo į žiemos lietų, prapliupusį 
tuojau po pusryčių. Sakoma, šaltas dušas yra tai, ko reikia. Bet 
Meivisės atveju jis nesuveikė. 


= 


1969 m. gruodžio 24 d. 


— Slyvų pudingas šiltoje orkaitėje, o sviestinis kremas su 
brendžiu mažame puodelyje už pudingo, - nurodinėjo Fiona, 
maukšlindamasi pūkuotą vilnonę kepuraitę. Su raudona kepu- 
raite žemo ūgio Fiona priminė sodo nykštukę. - Ir žiūrėk, kad 
liepsna nebūtų per didelė. Bet ir neužgesink jos, nes paskui ne- 
beuždegsi. Štai čia surašiau, ką turėsi nuveikti rytoj ir ką daryti 
su paukščiais. Jie įdaryti ir sudėti į puodą, šaldytuve didžiulia- 
me geltoname dubenyje jau supjaustytos daržovės, patieksi prie 
paukštienos, ir... - Pasiraususi džinsų kišenėje, ištraukė ranka 
primargintą skiautelę popieriaus ir įbruko jam į ranką. 

Jis paplekšnojo jai per galvą. 

— Nesijaudink, Fiona, - nuramino ją. - Namo nesupleškin- 
sim. Ir nemirsim badu. 

Mindžikuodama prie durų, ji susiraukė labai tuo abejodama. 
Jos sužadėtinis automobilyje nekantraudamas padidino variklio 
sūkių skaičių. 

— Na, gerai. Ar judu tikrai nevažiuosit su mumis? Ernio 
mama dėl to visai neprieštarautų, iš tiesų manys, kad negerai 
jums vieniems čia švęsti Kalėdas... 

— Nesirūpink, Fiona, - ramino jis, švelniai ją atbulą stumda- 
mas pro duris. - Mes puikiai susitvarkysime. Gražių tau švenčių 
su Erniu, dėl mūsų nekvaršink sau galvos. 

Ji atsiduso nenoromis pasiduodama. 

— Turbūt susitvarkysit. 

Trumpai ir irzliai pyptelėjo, ir ji nusigręžusi dirstelėjo į au- 
tomobilį. 

— Ar nematai, kad jau ateinu? - paklausė Fiona. 

Atsisukusi į Rodžerį, staiga jam linksmai nusišypsojo, apsi- 
vijo jį rankomis ir, pasistiebusi ant pirštų galiukų, godžiai pabu- 
čiavo į lūpas. 

Tada atšlijo ir lyg sąmokslininkė mirktelėjo, suraukdama 
mažą, apvalų veidelį. 

— Šitai pribaigs mūsų Ernį, - sukuždėjo. - Linksmų Kalė- 
dų, Rodži! - garsiai tarė ir nerūpestingai pamojusi nušoko nuo 
prieangio. 

Tada palengva nupėdino prie automobilio, kiek siūbuodama 
klubais. 

Durims nespėjus užsitrenkti, suriaumojo variklis ir automobi- 
lis rovėsi į priekį cypindamas padangas. Rodžeris stovėjo priean- 
gyje ir mojavo džiaugdamasis, kad Ernis ne itin stambus vyrukas. 

Už jo atsivėrė durys, ir laukan kyštelėjo Brianos galva. 

— Ką čia veiki be palto? - paklausė. - Juk labai šalta! 

Rodžeris dvejojo, nors jam knietėjo jai papasakoti. Triukas 
aiškiai paveikė Ernį. Bet šiandien Kūčios, priminė sau. Dangus 
vis žemėjo, oro temperatūra krito, o jam buvo šilta, virpėjo iš 
jaudulio. Rodžeris nusišypsojo Brianai. 

— Tik išlydžiu Fioną, - atsakė jis uždarydamas duris. - Pažiū- 
rėkim, ar mums pasiseks pagaminti priešpiečius nesusprogdinus 
virtuvės? 


= 

Jie sėkmingai susitepė sumuštinius ir po pusryčių grįžo į dar- 
bo kambarį. Jis buvo ištuštėjęs, tik kelios lentynos knygų, kurias 
reikėjo surūšiuoti ir supakuoti. 

Rodžeris juto didžiulį palengvėjimą, kad darbas beveik baig- 
tas, bet buvo liūdna matant, kaip iš šilto užgriozto darbo kam- 
bario liko tik kiautas. 

Didelis pastoriaus rašomasis stalas buvo iškraustytas ir per- 
neštas į garažą, lentynų, kylančių iki pat lubų, nebeslėgė milži- 
niška knygų našta, nuo kamščiamedžiu išmuštų sienų nulupta 
daugybė plevėsuojančių popierių sluoksnių. Šis darbas Rodže- 
riui nesmagiai priminė pešamas vištas. Dabar sienos graudžiai 
nuogutėlės ir jis vis norėjo žvilgsnį sukti šalin. 

Bet ant sienos dar kadaravo vienas lapelis popieriaus. Jį nu- 
plėš paskiausiai. 

— O ką darysim su šitomis? - Briana plunksnų šluotele dul- 
kėms valyti mostelėjo į nedidelę knygų krūvelę, riogsančią ant stalo 
priešais. Jai prie kojų stovėjo daug pravertų puspilnių dėžių, kurių 
laukė vis kitoks likimas: jos bus atiduotos bibliotekoms, antikvarų 
draugijoms, pastoriaus draugams, kai ką pasiims ir Rodžeris. 

— Jos su autografais, bet niekam neužrašytos, - tarė, duoda- 
ma jam viršutinę. - Turi rinkinį, kurį jis užrašė tavo tėvui, bet ar 
nori ir šitų? Pirmas leidimas. 

Rodžeris pervertė knygą. Vieną iš daugybės, parašytų Frenko 
Randalo. Puikią, gražiai išspausdintą, dailiai įrištą, derančią prie 
elegantiško mokslinio jos turinio. 

— Jas reikėtų pasiimti tau, - pasakė jis. Nelaukdamas atsa- 
kymo, atsargiai įdėjo knygą į nedidelę dėžę ant krėslo sėdynės. 
— Juk jas parašė tavo tėvas. 

- Turiu jų, - paprieštaravo ji. - Iki soties. Ne vieną dėžę. 

— Tik be autografo? 

— Na, taip. - Ji paėmė kitą knygą ir atvertė priešlapį, kuriame 
ryžtinga, gulsčia rašysena buvo brūkštelėta: Tempora mutantur 
nos et mutamur in illis. - E V. Randalas. Ji švelniai pirštu patrynė 
parašą, plati jos burna suminkštėjo. 

— Laikai keičiasi, ir mes su jais keičiamės. Ar tikrai jų nenori, 
Rodžeri? 

— Tikrai, - nusišypsojo jis, ironiškai mostelėdamas į knygo- 
mis nuklotas pakampes. - Nesijaudink, to gero nepristigsiu. 

Briana nusikvatojo, sudėjo knygas į dėžę ir vėl ėmėsi darbo, 
šluostė dulkes nuo stirtomis sukrautų, surūšiuotų knygų, kurios 
bus supakuotos vėliau. Daugelis jų pragulėjo nejudintos ketu- 
riasdešimt metų. Jau buvo murzina, ilgi jos pirštai purvini, o 
baltos palaidinukės rankogaliai pajuodę nuo dulkių. 

— Nepasiilgsi šio namo? - paklausė ji. Nuo akių nusibraukusi 
plaukų sruogą, mostelėjo į erdvų kambarį. - Juk čia užaugai? 

— Taip, žinoma, taip, - atsakė jis, į krūvą dėdamas kitą pilną 
dėžę, keliausiančią į universiteto biblioteką. - Bet juk neturiu iš 
ko rinktis. 

- Turbūt negalėtum gyventi šiame name, - apgailestaudama 
pritarė Briana. - Nes daugiausia laiko praleidi Oksforde. Bet ar 
tau būtina jį parduoti? 

— Negaliu jo parduoti. Jis ne mano. 

Rodžeris pasilenkė paimti didžiulės dėžės ir pamažu atsisto- 
jo, vos pakeldamas ir niurnėdamas. Nusvirduliavęs per kambarį, 
užkėlė ją ant rietuvės. Ši dunkstelėjo, ir nuo apatinių dėžių pa- 
rūko dulkių debesėliai. 
rams, kai jie kilstelės šitą dėžę. 

— Kaip tai ne tavo? 

— O taip, - nerūpestingai atsakė Rodžeris. - Jis ne mano. 
Namas ir žemė — bažnyčios nuosavybė; tėtis čia gyveno kone 
penkiasdešimt metų, bet namas jam nepriklausė. Nekilnojamojo 
turto šeimininkė - parapijos taryba. Naujasis pastorius jo neno- 
ri. Jis turi pinigų, jo žmona mėgsta šiuolaikinius patogumus, to- 
dėl taryba jį išnuomoja. Jame gyvens Fiona su Erniu, tegu jiems 
padeda Viešpats. 

- Tik dviese? 

— Nuoma nedidelė. Ir suprantama, - ironiškai pridūrė jis. — 
Bet Fiona nori daugybės vaikų, o čia vietos bus visam pulkui. 

Pastatytame Viktorijos laikais pastoriams, auginantiems gau- 
sias šeimas, name buvo dvylika kambarių, be to, dar vienas sena- 
madiškas ir nepatogus vonios kambarys. 

- Vestuvės vasarį, todėl ir turiu baigti kraustytis per Kalėdas, 
kad liktų laiko valytojams ir dažytojams. Gaila, kad tu priversta 
dirbti per šventes. Gal pirmadienį nuvažiuokim į Fort Viljamą? 

Briana paėmė kitą knygą, bet ją įdėjo į dėžę ne iškart. 

— Taigi savo namus praradai su visai, - iš lėto pasakė. - Regis, 
tai neteisinga, nors džiaugiuosi, kad juose gyvens Fiona. 

Rodžeris gūžtelėjo pečiais. 

- Neketinau įsikurti Invernese. Be to, namas ne iš protėvių 
paveldėtas. - Jis mostelėjo į sutrūkinėjusį linoleumą, purvinus 
emalio dažus ir senutėlį stiklo šviestuvą virš galvos. - Negaliu to 
priskirti tautos paveldui ir įpareigoti žmones, kad jie čia lanky- 
tųsi už du svarus. 

Ji nusišypsojo ir vėl ėmė rūšiuoti knygas. Atrodė liūdnai susi- 
mąsčiusi, tarp tankių rusvų antakių susimetė raukšlelė. Galų gale 
įdėjusi į dėžę paskutinę knygą, išsitiesė ir atsiduso. 

— Pastorius turėjo kone tiek pat daug knygų kaip mano tė- 
vai, - pasakė. - Be mamos medicinos ir tėčio istorinių knygų, 
jų dar tiek, kad galima būtų aprūpinti visą biblioteką. Joms su- 
rūšiuoti reikės pusmečio, kai grįšiu na... kai grįšiu namo. - Ji 
vos prikando lūpą ir nusisuko paimti ritinėlio lipniosios pakavi- 
mo juostos, paėmusi prakrapštė ją nagu. - Nekilnojamojo turto 
agentei pasakiau, kad galės namą parduoti vasarą. 

— Ar šitai tau ir neduoda ramybės? - iš lėto paklausė Rodže- 
ris ir, pažvelgęs į ją, viską suprato. - Galvoji, kad išyra namai, 
kuriuose užaugai, kad juos prarandi visiems laikams? 

Kiek kilstelėjusi vieną petį, ji vis dar spoksojo į neklusnią 
lipniąją juostą. 

— Jei tu įstengi tai iškęsti, turbūt galėsiu ir aš. Be to, ne taip 
jau blogai. Mama pasirūpino beveik viskuo: rado nuomininką ir 
jam išnuomojo namą metams, todėl turėjau laiko nuspręsti, ką 
darysiu, nesijaudindama, kad namas tuščias. Bet kvaila jį laikyti; 
man vienai jis gerokai per didelis. 

— Tu gali ištekėti, - nepagalvojęs leptelėjo Rodžeris. 

— Galbūt. - Ji pašnairavo į jį, jos lūpų kamputis trūktelėjo iš sma- 
gumo. - Kada nors. O jeigu mano vyras nenorės gyventi Bostone? 

UŪmai jam toptelėjo, kad ji susirūpinusi, nes jis praranda šį 
namą, o gal - tik gal - ji įsivaizdavo gyvenanti jame. 

— Nori susilaukt vaikų? - staiga paklausė Rodžeris. Anksčiau to 
pasiteirauti jam nebuvo šovę į galvą, bet jis labai vylėsi, kad ji nori. 

Ji apstulbo, bet greitai nusijuokė. 

— Vienturčiai vaikai dažniausiai nori didelių šeimų, ar ne? 

— Nežinau, kaip kiti, bet aš noriu. - Jis pasilenkė virš dėžių 
ir ūmai ją pabučiavo. 

— Ir aš, — atsakė ji. 

Brianai šypsantis, akys buvo įkypos. Jų nenusuko, bet, išpylus 
švelniam raudoniui, ji panėšėjo į pavasarį sunokusį abrikosą. 

Jis troško vaikų ir šią valandėlę norėjo padaryti tai, nuo ko 
užsimezga gyvybė. 

— Gal pirmiausia reikėtų baigti tvarkytis? 

- Ką? - Jis miglotai suprato jos žodžius. - Ak, taip. Gerai, 
manau, reikėtų. 

Jis palenkė galvą ir vėl ją pabučiavo, šįkart neskubėdamas. 
Jos lūpos buvo pačios nuostabiausios, plačios ir putlios, kone per 
didelės jos veidui. 

Viena Rodžerio ranka buvo apsivijusi ją per liemenį, o kita - 
įsipainiojusi į šilkinius jos plaukus. Suėmęs jos sprandą, po del- 
nu juto lygią, šiltą odą. Briana suvirpėjo. Jos lūpos prasivėrė, ro- 
dydamos šiokį tokį nuolankumą, ir jam panūdo ją atlošus stverti 
į glėbį, nunešti prie židinio kilimėlio ir... 

Pasigirdo garsus beldimas, ir jis krūptelėjęs atšlijo. 

— Kas čia? - sušuko Briana, susigriebusi už širdies. 

Per visą darbo kambario sieną ėjo langai nuo grindų iki lubų 
(pastorius buvo dailininkas), prie vieno spaudėsi kampuotas vei- 
das su žandenomis, nosis kone susiplojusi iš smalsumo. 

— Paštininkas Makbetas, - pro dantis iškošė Rodžeris. - Po 
galais, ką čia veikia tas senas šelmis? 

Tarsi būtų išgirdęs klausimą, ponas Makbetas žengtelėjo 
atgal, iš krepšio ištraukė laišką ir linksmai juo pamojavo porai 
darbo kambaryje. 

- Laiškas, - sužiopčiojo, akis įsmeigęs į Brianą. Pašnairavęs Ro- 
džerio pusėn, vėl krustelėjo antakius geidulingai į ją žiūrėdamas. 

Kol Rodžeris nuėjo iki pagrindinių durų, ponas Makbetas 
jau stovėjo prieangyje atkišęs laišką. 

— Dėl Dievo meilės, kodėl jo neįmetėt pro plyšį laiškams? — 
papriekaištavo Rodžeris. - Duokit šen. 

Ponas Makbetas, orus ir nutaisęs įžeisto Žmogaus išraišką, 
laišką laikė taip, kad Rodžeris jo nepasiekė. Laiškininkui sten- 
giantis pamatyti per Rodžerio petį Brianą mina sušvelnėjo. 

— Pamaniau, gal jis svarbus. Iš Valstijų. Ir laiškas panelei, ne 
tau, vaikine. - Susiraukęs jis netaktiškai praslydo pro Rodžerį ir 
atkišo laišką Brianai. - Panele, - tarė kvailai šypsodamasis tarp 
žandenų. - Geriausi linkėjimai nuo Jos didenybės pašto. 

- Ačiu. 

Briana, vis dar švelniai nuraudusi, susiglostė plaukus ir nu- 

sišypsojo Makbetui, aiškiai nepraradusi savitvardos. Paėmusi 
laišką, žvilgtelėjo į jį, bet jo neatplėšė. Rodžeris matė, kad vokas 
užrašytas ranka, su raudonais pašto spaudais, bet stovėjo per toli, 
todėl siuntėjo adreso neįskaitė. 

— Svečiuojatės, panele? - nuoširdžiai pasiteiravo Makbetas. - 
Judu tik dviese, šeimininkaujat patys sau? - Jis vartė akis ir ne- 
slėpdamas susidomėjimo nužiūrinėjo Brianą nuo galvos iki kojų. 

— Ak, ne, - rimtai atsakė Briana. Sulenkusi laišką pusiau, įsi- 
kišo jį į užpakalinę džinsų kišenę. - Su mumis ir dėdė Angusas; 
jis miega viršuje. 

Rodžeris prikando apatinę lūpą. Dėdė Angusas buvo kan- 
džių suvarpyta škotų terjero iškamša dar iš jo jaunystės laikų, 
rasta kraustant namą. Ji taip sužavėjo Brianą, kad ji nušluostė 
dulkes nuo languotos šuns kepuraitės ir patupdė iškamšą ant 
savo lovos svečių kambaryje. 

Vešlūs paštininko antakiai šovė aukštyn. 

— O, - suvapėjo jis. - Taip, suprantu. Jūsų dėdė Angusas taip 
pat amerikietis? 

— Ne, jis iš Aberdino. - Brianos veidas buvo nuoširdžiausias, 
tik nosies galiukas paraudęs. 

Ponas Makbetas buvo sužavėtas. 

— Ak, tada jūsų šeima turi ir škotiško kraujo! Juk turėjau su- 
sivokti, išvydęs jūsų plaukus. Gražuolė. Tikra gražuolė, be jokios 
abejonės. - Jis grožėdamasis papurtė galvą, jo gašlumą buvo pa- 
keitusi apsimestinai globėjiška išraiška, Rodžeriui beveik tokia 
pat atgrasi. 

— Na, gerai, - Rodžeris reikšmingai atsikrenkštė. - Mes ne- 
norim gaišinti brangaus jūsų darbo laiko, Makbetai. 

— Nieko tokio, visai nieko, - patikino jį paštininkas ir pasisu- 
kęs eiti atsigręžė per petį norėdamas paskutinį kartą žvilgtelėti į 
Brianą. - Pavargę ramybės neturės, ar ne, mano mieloji? 

— „Nedorėliai ramybės neturės'*, - kiek pabrėžtinai pataisė 
Rodžeris, atidarydamas duris. - Geros dienos, Makbetai. 


* Iz 48, 22. 

Paštininkas dirstelėjo į jį, veide vėl šmėkštelėjo geidulingumas. 

- Geros dienos ir jums, pone Veikfildai. - Jis palinko prie pat 
Rodžerio, alkūne įsirėmė jam į šonkaulius ir šiurkščiai sušnabž- 
dėjo: - Ir dar geresnės naktelės, jei tik jos dėdė kietai miega! 


== 


— Neperskaitysi laiško? -— Jis pagriebė jį nuo stalo, kur Briana 
buvo numetusi, ir padavė jai. 

Mažumėlę nuraudusi, Briana paėmė voką. 

- Jame nieko svarbaus. Perskaitysiu vėliau. 

- Jeigu jis asmeniškas, eisiu į virtuvę. 

Raudonis patamsėjo. 

— Ne. Visai ne. 

Jis kilstelėjo antakį. Briana nekantriai gūžtelėjo pečiais, atplė- 
šė laišką ir, atvertusi atlanką, ištraukė lapą. 

— Pats pažiūrėk. Juk sakiau, kad jis nesvarbus. 

Ak, nejaugi, pamanė jis, bet garsiai nepasakė. Paėmė lapą ir 
dirstelėjo į jį. 

Iš tikrųjų nieko ypatingo - pranešimas iš universiteto biblio- 
tekos. Pranešama, kad straipsnio, kurio ji prašė, deja, nepavyko 
rasti bibliotekų duomenų bazėje, bet jį galima peržiūrėti priva- 
čiame Stiuarto dokumentų rinkinyje, laikomame Karališkajame 
rankraščių skyriuje Edinburgo universiteto bibliotekoje. 
dinčiomis akimis, sučiaupusi lūpas, drąsindama prabilti. 

— Reikėjo man pasakyti, kad jo ieškai, - tyliai tarė jis. - Bū- 
čiau pagelbėjęs. 

Ji trūktelėjo pečiais ir rydama seiles gurktelėjo. 

— Žinau, kas tie moksliniai tyrimai. Padėdavau tė... - Ji nutilo 
ir prikando apatinę lūpą. 

- Taip, suprantu, - pasakė jis, ir iš tikrųjų suprato. 

Paėmęs jai už parankės, koridoriumi nuvedė į virtuvę ir pa- 
sodino ant kėdės prie seno nudrengto stalo. 

— Užkaisiu virdulį. 

- Nemėgstu arbatos, - paprieštaravo ji. 

— Tau jos reikia, - griežtai atkirto Rodžeris ir uždegė dujas, 
šios smarkiai sušnypštė. 

Nusisukęs prie spintelės, išėmė puodelius, lėkštutes ir - tik 
dabar šovus į galvą minčiai — iš viršutinės lentynos butelį viskio. 

— Ir tikrai nemėgstu viskio, - tarė Briana, spoksodama į butelį. 

Ji ėmė trauktis nuo stalo, bet Rodžeris ją sulaikė už rankos. 

— O aš mėgstu viskį. Bet man nepatinka gerti vienam. Juk 
palaikysi man draugiją? - Jis nusišypsojo trokšdamas, kad ir ji 
nusišypsotų. 

Jis atsisėdo prieš ją ir prisipylė pusę puodelio aitraus gintari- 
nio skysčio. Su pasimėgavimu įkvėpė jo garų ir iš lėto gurkštelė- 
jo, leisdamas puikiam stipriam gėrimui nutekėti gerkle. 

— Ak, - atsiduso Rodžeris. - „Glenmorangie *. Tikrai nenori 
prisidėti? Gal šlakelį į arbatą? 

Ji tylomis papurtė galvą, bet kai virdulys ėmė švilpti, atsisto- 
jo, nukėlė jį nuo ugnies ir užplikė arbatą arbatinuke. Rodžeris 
pakilo, užėjo jai už nugaros ir apglėbė rankomis per liemenį. 

— Nėra ko gėdytis, - švelniai pasakė. - Jei įmanoma, turi teisę 
žinoti. Juk Džeimis Freizeris - tavo tėvas. 

— Bet iš tiesų tėvo pareigų neatliko. - Ji buvo nunarinusi gal- 
vą, ant pakaušio jis matė tvarkingai į kriauklę susuktą plaukų 
mazgą ir jį atkartojantį verpetą prie kaktos, minkšta banga pa- 
keliantį plaukus nuo veido. 

— Aš turėjau tėvą, - kiek dusdama pasakė Briana. - Frenkas 
Randalas buvo mano tėvas, ir aš jį myliu... mylėjau. Taigi netei- 
singa... ieškoti kito, tarsi man jo būtų negana, tarsi... 

— Taip nėra, ir tu tai Žinai. - Jis ją apsuko ir pirštu kilstelėjo 
smakrą. - Tai visai nesusiję su Frenku Randalu ir su tavo jaus- 
mais jam. Taip, jis buvo tavo tėvas, ir niekas niekada šito nepa- 
keis. Bet visai suprantama, kad tau smalsu ir nori žinoti. 

— O tu norėjai žinoti? - Ji numetė jo ranką, bet įsikibo jam 
į pirštus. 

Jis giliai įkvėpė, viskis jį ramino. 


* Skotiškas salyklinis viskis. 

— Taip, norėjau. Manau, ir tau reikia žinoti. - Jis stipriau su- 
spaudė jos pirštus, termpdamas ją prie stalo. - Sėskis, papasakosiu. 

Rodžeris žinojo, ką reiškia ilgėtis tėvo, ir dar jei visai jo ne- 
pažįsti. Kurį laiką, vos pradėjęs lankyti mokyklą, jis buvo kaip 
apsėstas, nuolat kišenėje nešiodavosi mažą aksominę dėžutę su 
tėvo medaliais ir draugams girdavosi, koks didvyris jis buvo. 

— Pasakodavau apie jį visokias išgalvotas istorijas, - kalbėjo 
jis, spoksodamas į kvapias arbatos gelmes. - Buvau sumuštas už 
įkyrumą, prikultas mokykloje už melagystes. - Jis kiek skaus- 
mingai jai nusišypsojo. - Supranti, turėjau jį padaryti tikrą. 

Briana linktelėjo, ji suprato, net akys patamsėjo. 

Rodžeris vėl gerokai gurkštelėjo viskio ir nurijo jį, visai ne- 
sigardžiuodamas. 

— Gerai, kad pastorius suprato bėdą. Jis ėmė pasakoti man 
istorijas apie mano tėvą, tikras istorijas. Jos nebuvo nei kuo nors 
ypatingos, nei herojiškos. Taip, Džeris Makenzis buvo didvyris, 
jo lėktuvas buvo numuštas... ir visa kita, bet pastorius man pa- 
sakojo, koks tėtis buvo vaikystėje: kaip laukdamas kregždučių 
sumeistravo joms inkilą, žinoma, kregždutės į jį neatskrido; ka- 
dangi išpjovė per didelę angą, jame įsitaisė gegutė; ką jis mėgo 
valgyti, kai atvažiuodavo čia atostogų ir jie nukeliaudavo į mies- 
tą pasivaišinti; kaip jis prisikimšdavo pilnas kišenes sraigių, nu- 
krapštytų nuo uolų, o paskui jas pamiršdavo ir kelnės pasmirs- 
davo... - Rodžeris nutilo ir šyptelėjo jai, nuo prisiminimų jam 
vis dar gniaužė gerklę. - Jis pasakodavo apie tėvą kaip apie tikrą 
žmogų. Ir aš kaip niekad jo ilgėjausi, nes kai ką išgirdau, ko man 
stigo. O turėjau Žinoti. 

- Kai kas sako, kad negali ilgėtis to, ko niekada neturėjai, kad 
geriau visai nieko nežinoti. - Briana pakėlė puodelį, mėlynos jos 
akys ramiai žvelgė per jo kraštą. 

— Tada tie žmonės kvailiai. Arba bailiai. 

Jis šliūkštelėjo sau į puodelį dar viskio ir, kilstelėjęs antakį, pa- 
lenkė butelį jos pusėn. Ji be žodžių atkišo puodelį, ir jis įpylė gėri- 
mo. Gurkštelėjusi jo, Briana pastatė puodelį ant stalo ir paklausė: 

— O kaip mama? 

— Ją prisimenu miglotai; ji mirė, kai buvau beveik penkerių. 
O garaže sukrautos dėžės... - Jis pakreipė galvą lango pusėn. - 
Jose visi mamos daiktai, laiškai. Kaip sakydavo tėtis: „Kiekvie- 
nam reikia istorijos. Manoji tenai; žinojau, kad prireikus galė- 
čiau išsiaiškinti daugiau. 

Jis ilgai į ją Žiūrėjo. 

— Labai jos ilgiesi? - paklausė. - Klerės? 

Dirstelėjusi į jį, Briana linktelėjo, išlenkė viskį ir vėl pastūmė 
tuščią puodelį, kad jis įpiltų dar. 

— Aš... bijojau ieškoti, - tarė, akis įbedusi į viskio srovelę. — 
Ir ne tik dėl jo, bet ir dėl jos. Žinojau daug istorijų apie Džeimį 
Freizerį; mama apie jį labai daug papasakojo. Kur kas daugiau, 
nei būčiau radusi istoriniuose šaltiniuose, - pridūrė, mėgindama 
šyptelėti, ir giliai įkvėpė. - Bet mama... Iš pradžių bandžiau ap- 
simesti, kad ji išvažiavo į kelionę. Bet kai nepajėgiau, stengiausi 
galvoti, kad mama mirė. 

Nuo užplūdusių jausmų, viskio, o gal karštos arbatos jai te- 
kėjo nosis. Rodžeris paėmė šluostę, kabančią prie viryklės, ir per 
stalą pastūmė jai. 

— Bet ji nemirė. - Briana paėmė šluostę ir pikta nusivalė 
nosį. - Čia ir visa bėda! Nuolat jos ilgiuosi ir suvokiu, kad nie- 
kada daugiau nebepamatysiu, o ji net nemirusi! Kaip galiu jos 
gedėti, kai, manau, tikriau - viliuosi, ji laiminga ten, kur yra. Juk 
pati priverčiau ją iškeliauti? 

Briana godžiai išgėrė viskį, mažumėlę paspringo, tada atgavo 
kvapą. Buvo įsmeigusi į Rodžerį tamsiai mėlynas akis, tarsi dėl 
visko būtų kaltas jis. 

— Taigi noriu išsiaiškinti, gerai? Noriu ją rasti - juos rasti. 
Sužinoti, ar ji sveika ir gyva. Bet vis galvoju, o gal nenoriu išsi- 
aiškinti, nes kas būtų, jei sužinočiau, kad jai blogai, kad nutiko 
kas nors siaubinga? O jei paaiškėtų, kad ji mirė arba... Na, gal tai 
nebūtų taip svarbu, mat jis jau miręs arba buvo miręs, arba... Bet 
aš privalau sužinoti, suvokiu, kad turiu! 

Ji trinktelėjo puodelį ant stalo jam panosėj. 

— Dar. 

Jis prasižiojo ketindamas sakyti, kad ji jau išgėrė gerokai dau- 
giau, nei reikia, bet pamatęs jos žvilgsnį apsigalvojo. Užsičiaupė 
ir kliūstelėjo gėrimo. 

Briana neleido jam įpilti arbatos, pakėlė puodelį su viskiu 
prie lūpų ir siurbtelėjo didelį mauką, tada dar vieną. Kostelėjusi 
kažką suburbėjo ir padėjo puodelį ašarojančiomis akimis. 

— Todėl ir ieškau. Arba ieškojau. Bet kai pamačiau tėčio kny- 
gas ir jo rašyseną... dingtelėjo, kad elgiuosi negerai. Kaip manai, 
aš klystu? - paklausė, liūdnai žvelgdama į jį iš po ašaromis ap- 
kibusių blakstienų. 

- Ne, moterie, - švelniai atsakė jis. - Čia nieko blogo. Tu 
teisi, turi žinoti. Padėsiu tau. - Atsistojęs apglėbė ją ir pastatė ant 
kojų. - Bet dabar tau gal reikėtų trumpam prigulti? 

Jis nuvedė ją laiptais į viršų ir nutempė per pusę koridoriaus, 
bet staiga ji ištrūko ir nėrė į vonios kambarį. Rodžeris atsišliejo į 
sieną ir kantriai laukė, kol Briana išslinko į koridorių. Jos veidas 
buvo seno tinko virš sienų plokščių spalvos. 

— „Glenmorangie nuėjo niekais, - tarė jis, suimdamas jai už 
pečių ir vesdamas į miegamąjį. - Jei būčiau žinojęs, kad turiu 
reikalą su nepataisoma girtuokle, būčiau tau pylęs pigaus gėralo. 

Ji susmuko ant lovos ir leido jam nuauti batelius ir numauti 
kojines. Kai apsivertė ant pilvo, dėdė Angusas įsitaisė jos rankos 
linkyje. 

- Sakiau, kad nemėgstu arbatos, - sumurmėjo Briana ir tuo- 
jau pat užmigo. 


=— 


Rodžeris darbavosi kokias kelias valandas rūšiuodamas kny- 
gas ir rišdamas dėžes. Popietė buvo tyli, apniukusi, jokio garso, 
tik tyliai tekšeno lietus ir retsykiais gatvėje sucypdavo automobilių 
padangos. Kai ėmė temti, jis uždegė lempas ir koridoriumi nu- 
žingsniavo į virtuvę nusiplauti rankų, aplipusių knygų dulkėmis. 

Ant viryklės burbuliavo didžiulis puodas vištienos sriubos su 
porais ir pienu. Ir ką apie tai pasakytų Fiona? Turėtų padidinti 
liepsną? Ar visai išjungti? Ką nors įmesti į sriubą? Jis įtariai dirs- 
telėjo į puodą ir nusprendė nieko nedaryti. 

Tada išpylė jųdviejų greitosiomis išsivirtos arbatos likučius: 
išplovė ir iššluostė puodelius, atsargiai sukabino ant kabliukų 
spintelėje. Jie buvo iš porceliano servizo, puošto piešiniais. Kiek 
Rodžeris prisiminė, pastorius tą servizą turėjo nuo neatmenamų 
laikų. Jis mėlynai ištapytas kiniškais medžiais ir pagodomis, o 
prie jo dar pigiai pripirkta keistų, tarpusavy nederančių porce- 
liano indų, įsigytų per naudotų indų išpardavimą. 

Fiona, žinoma, nusipirks naujus. Ji privertė juos peržiūrėti 
žurnalą su porceliano indų, krištolo taurių ir stalo įrankių nuo- 
traukomis. Briana susižavėjusi aikčiojo ten, kur reikia, o Rodžeris 
vėpsojo nieko nematančiomis iš nuobodulio akimis. Seni indai 
tikriausiai bus parduoti už grašius, bet gal kam nors ir pravers. 

Nieko negalvodamas, du švarius, ką tik išplautus puodelius 
jis suvyniojo į šluostę ir, nusinešęs į darbo kambarį, įkišo į savo 
dėžę. Nors pasijuto kvailai, savijauta pagerėjo. 

Tada pasidairė po aidų, tuštutėlį kambarį, tik ant kamščiame- 
džiu išmuštos sienos kabojo vienas lapas. 

Taigi namai prarasti su visai. Bet juk paliko šiuos namus jau 
anksčiau? 

Taip, visa tai jam įgriso. Kur kas labiau, nei prasitarė Brianai. 
Atvirai šnekant, todėl taip sumautai ilgai ir užtruko kraustydamas 
tą namą. Iš tiesų tai buvo milžiniškas darbas, reikėjo kruopščiai 
atrinkti tūkstančius knygų, o jis tuo pat metu turėjo dėstyti Oks- 
forde. Tačiau viską galėjo padaryti greičiau. Jeigu tik būtų norėjęs. 

Jei namas būtų stovėjęs tuščias, gal niekada nebūtų baigęs 
tvarkytis. Tačiau jam į nugarą vis baksnojo Fiona, o į ateitį viliojo 
Briana... Jis nusišypsojo prisiminęs jas: mažutę tamsią garbanę 
karetaitę ir aukštą ugniaplaukę vikingę. Moterys vyrus priverčia 
nuversti kalnus. 

Bet metas baigti darbą. 

Jis liūdnai, ceremoningai ištraukė smeigtukus iš pageltusio 
popieriaus kampų ir nusegė lapą nuo sienos - genealoginį šei- 
mos medį, nubraižytą tvarkinga, apvalia pastoriaus rašysena. 

Makenziai ir dar daugiau Makenzių, ištisos jų kartos. Nese- 
niai jis nusprendė visam laikui susigrąžinti pavardę, kurią ištar- 

davo tik dainuodamas. Juk mirus pastoriui, jis nebeketino grįžti į 
Invernesą, kuriame žmonės jį pažįsta kaip Veikfildą. Šiaip ar taip, 
tai ir yra genealogijos esmė ir tikslas: neleisti Rodžeriui pamiršti, 
kas jis toks. 

Pastorius papasakojo vieną kitą istoriją, bet daugelio žmonių, 
kurie rikiavosi sąraše, žinojo tik vardus ir pavardes. Ir nė nenu- 
tuokė apie patį svarbiausią asmenį - moterį, kurios žalias akis 
jis kas rytą regėdavo veidrodyje. Jos tame sąraše nebuvo, ir dėl 
rimtos priežasties. 

Rodžerio pirštas stabtelėjo netoli genealoginio medžio viršū- 
nės. Štai jis. Tas sukeistas vaikas Viljamas Baklis Makenzis. Ati- 
duotas auginti globėjams, nesantuokinis Makenzių klano karo 
vado ir raganos, nuteistos sudeginti ant laužo, palikuonis. Duglo 
Makenzio ir raganos Geilis Dankan. 

Žinoma, jis nebuvo raganius, bet grėsmę kėlė. Jo akys buvo 
kaip jos, bent taip sakė Klerė. Ar jis dar ką nors paveldėjo iš Geilis 
Dankan? Gal bauginantį gebėjimą keliauti per akmenis, perduo- 
damą iš kartos į kartą garbiems laivų statytojams ir kerdžiams? 

Rodžeris, kiekvienąkart žvelgdamas į genealoginį medį, tai 
prisimindavo, todėl ir stengdavosi į jį nežiūrėti. Jis suprato, iš kur 
tas Brianos dvilypumas; kaip kamuoja baimė ir podraug nepalei- 
džia smalsumas, kaip nuolat grumiasi troškimas žinoti ir baimė 
išsiaiškinti tiesą. 

Gerai, jis padės Brianai aiškintis. O paties istorija... 

Rodžeris įkišo genealoginį medį į aplanką ir įdėjo į dėžę. Už- 
daręs jos viršų, ant atlanko kryžmai užklijavo lipniąją juostelę. 

— Štai ir viskas, - garsiai tarė ir išdrožė iš tuščio kambario. 


= 


Rodžeris nustebęs sustojo laiptų viršuje. 

Briana prausėsi po dušu, metusi iššūkį senovinei dujų kolo- 
nėlei, jos emalis buvo suskeldėjęs, o liepsnelė degė gurgėdama. Ji 
išėjo į koridorių nuogutėlė, tik susisupusi į rankšluostį. 

Jo nepastebėjusi, patraukė koridoriumi. Rodžeris stovėjo la- 
bai tyliai, klausydamasis savo širdies dūžių, delnas ant glotnaus 
turėklo buvo slidus nuo prakaito. 

Briana buvo deramai prisidengusi; jis matydavo kur kas 
daugiau nuogo jos kūno, kai vasarą vilkėdavo palaidinukę, su- 
rišamą ant sprando, ir mūvėdavo šortus. Bet Rodžerį sujaudino 
jos apdangalo laikinumas, žinojimas, kad galėtų ją apnuoginti 
staigiai timptelėjęs rankšluostį. Ir dar žinojimas, kad jie name 
tik vienu du. 

Tikras dinamitas. 

Jis nusekė įkandin, paskui stabtelėjo. Briana, išgirdusi jį, taip 
pat sustojo, bet atsigręžė ne iškart. Buvo basa, jos pėdų keltis 
aukšta, ilgi kojų pirštai. Dailučiai šlapių jos pėdsakų atspaudai 
tamsavo ant nučiurusio tako, dengiančio koridoriaus grindis. 

Ji tylėjo. Tik žvelgė į Rodžerį tamsiomis įkypomis akimis. Sto- 
vėjo prieš aukštą langą, iškirstą koridoriaus gale, įsisupusi į rankš- 
luostį juodavo kaip šešėlis pilkšvoje lietingos dienos šviesoje. 

Jeigu paliestų, pajustų ją. Jos oda būtų vis dar karšta po 
dušo, drėgna kelių ir alkūnių linkiuose, tarp šlaunų. Jis užuostų 
šampūno, muilo ir pudros aromatą, jos kūno kvapą gožtų gėlių 
dvelksmas. 

Brianos pėdsakai ant tako priešais buvo lyg trapi juos jun- 
gianti žingsnių grandinė. Jis nusispyrė sandalus, basą pėdą įstatė 
į jos paliktą pėdsaką ir pajuto vėsą. | 

Ant jos pečių žvilgėjo vandens lašeliai, visai kaip lašeliai ant 
stiklo jai už nugaros, tarsi ji būtų įžengusi pro langą iš lietaus. 
Kai priėjo prie Brianos, ji pakėlė galvą ir pasipurtė. Rankšluostis, 
"kuriuo buvo apsivyniojusi galvą, nuslydo. 

Spindinčios bronzinės jos plaukų vijos rangėsi žemyn, jis pa- 
juto ant savo skruosto lašus. Tai ne gorgonės, o vandens dvasios, 
pavertusios kumelę gyvatiškais karčiais į žavią moterį, grožis. 

— Vandens kumelė, - sušnabždėjo prie nuraudusio jos skruos- 
to. - Atrodo, tarsi būtum išnirusi iš Aukštumų upelio. 

Ji paleido rankšluostį ir apsivijo rankomis jo kaklą, rankš- 
luostis nenukrito tik todėl, kad jį prilaikė susispaudę jų kūnai. 

Jos nugara buvo nuoga. Nuo šalto oro, dvelkiančio pro langą, 
gyvaplaukiai ant jo dilbių pasistojo, nors delną ir šildė jos oda. Jis 
norėjo tučtuojau užmesti ant jos rankšluostį, apgobti ją, apsau- 

goti nuo šalčio. Bet kartu troško, kad juodu būtų nuogi, įsiurbti 
jos karštį, o jai perduoti savąjį - čia, šiame drėgname ir skersvėjų 
traukiamame koridoriuje. 

- Garas, - sukuždėjo jis. - Vaje, tu garuoji. 

Jos lūpos išsilenkė palei jo lūpas. 

— Mudu abu garuojam, nors tu ir nebuvai duše. Rodžeri... — 
Jos plaštaka gulėjo jam ant sprando, pirštai buvo vėsūs. Ji pra- 
sižiojo, ketindama dar kažką sakyti, bet jis užčiaupė ją bučiniu 
jusdamas, kaip karšta drėgmė skverbiasi per jo marškinių audinį. 

Brianos krūtys sustandėjo, lūpos kviečiamai prasivėrė. Kilpi- 
nis audinys slėpė jos krūtis nuo jo rankų, bet vaizduotėje šmėkš- 
čiojo apvalios ir glotnios, gundomai vos virpant visam kūnui. 

Jo plaštaka nuslydo žemiau ir suspaudė nuogos sėdynės iški- 
lumą. Ji metėsi į šalį, neteko pusiausvyros, ir abu susikibę, mė- 
gindami išsilaikyti ant kojų, nerangiai pargriuvo. 

Rodžerio keliai dunkstelėjo į grindis, paskui save jis nusi- 
tempė ir ją. Briana pasviro, išsiskėtė ir juokdamasi išsitiesė ant 
nugaros. 

— Ei! - Briana čiupo rankšluostį, bet kai Rodžeris puolė ant 
jos vėl bučiuodamas, jį nubloškė. 

Dėl krūtų jis neklydo. Plaštaka juto vieną nuogą, putlią ir 
minkštą, į delno vidurį rėmėsi kietas spenelis. 

Dinamitas, o degiklis jau uždegtas. 

Kita jo ranka gulėjo jai ant šlaunies, po rankšluosčiu, visai 
arti slaptos jos vietelės, pirštą kuteno drėgnos garbanos. Kokios 
jos spalvos? Tamsiai rudos, kaip įsivaizdavo? Vario ir bronzos 
atspalvio, kaip jos gražieji plaukai? 

Prieš valią jo ranka nuslinko toliau, geisdama apglėbti švel- 
nų, slidų kauburėlį, kuris buvo čia pat. Sukaupęs visas valios jė- 
gas, kad net susvaigo galva, jis susitvardė. 

Jos ranka ėmė tempti jo plaštaką žemyn. 

— Prašau, - sušnabždėjo Briana. - Prašau, aš to noriu. 

Rodžeris jautėsi tuščias kaip varpas; širdies dūžiai aidėjo gal- 
voj, krūtinėje ir skausmingai smarkiai tarp kojų. Jis užsimerkė 
kvėpuodamas, spaudė delnus prie šiurkštaus kilimo, mėginda- 
mas ištrinti jos odos pojūtį, kad vėl nepultų glamonėti. 

— Ne, - pasakė jis, pačiam balsas nuskambėjo keistai ir ki- 
miai. - Ne, ne čia ir ne šitaip. 

Sėsdamasi ji iš tamsos išgraibė tamsiai mėlyną rankšluostį, 
pančiojantį klubus. Panėšėjo į undinę, išnirusią iš bangų. Briana 
sustiro, pilkoje šviesoje oda buvo blyški kaip marmuras, glotnios 
rankos, krūtys ir pečiai pašiurpo. 

Jis palietė ją, jos odą - ir šiurkščią, ir lygią, pirštais perbraukė 
lūpas, plačią burną. Vis dar juto jos lūpų skonį: švarios odos, 
dantų pastos ir malonaus, švelnaus liežuvio. 

— Geriau, - sukuždėjo jis. - Noriu, kad būtų geriau... pirmą 
kartą. 

Jie atsiklaupė, įdėmiai žiūrėdami į vienas kitą, nuo neišsakytų 
minčių oras tarp jų net spragsėjo. Degiklis vis dar liepsnojo, bet 
jau blausiau. Rodžeris buvo tarsi priaugęs prie grindų; vis dėlto 
čia turbūt buvo gorgonė. 

Paskui laiptais į viršų atsklido svylančio pieno smarvė, ir abu 
akimoju pašoko ant kojų. 

— Kažkas dega! - sušuko Briana ir puolė prie laiptų, negrabiai 
apsisupusi rankšluosčiu. 

Jis stvėrė lekiančiai Brianai už rankos. Jos oda buvo šalta. Ji 
sustiro koridoriuje, kuriame traukia skersvėjai. 

— Aš sutvarkysiu, - pasakė Rodžeris. - O tu eik ir apsirenk. 

Ji greitomis metė į jį mėlynų akių žvilgsnį, nusisuko ir nėrė į 
svečių miegamąjį. Durys užsitrenkė, o jis nuskubėjo koridoriumi 
ir nubildėjo laiptais ten, iš kur sklido nemalonus kvapas. Delnas, 
kuriuo ką tik ją lietė, degė. 


= — 

Apačioje Rodžeris plūsdamasis terliojosi su išbėgusia ir pri- 
svilusia sriuba. Ir kas jam įgėlė, kad puolė ant jos it kokia pa- 
mišusi lašiša pakeliui į neršyklą? Nuplėšė nuo jos rankšluostį ir 
pargriovė ant grindų. Po galais, ji tikriausiai mano, kad jis ketino 
ją išprievartauti! 

Bet tuo pat metu krūtinę tvilkė karštis, bet ne iš gėdos ir 
ne nuo kaitros, kuria alsavo viryklė. Jį vis dar degino jos oda, 

nematoma nuo jos tvoskianti liepsna. Aš to noriu, pasakė ji, ir 
nejuokaudama. 

Jis ganėtinai gerai pažino kūno kalbą, vos palietęs suprasda- 
vo, ar šis dega aistra ir atsiduoda. Bet tai, ką pajuto tą akimirką, 
kai atgijęs jos kūnas troško jam atsiduoti, buvo kur kas stipriau. 
Pasaulis nuo mažo, aiškaus spragtelėjimo, kurio aidas vis dar 
sklido jo krūtinėje, apvirto aukštyn kojomis. 

Jis geidė jos. Geidė jos visos, ir ne tik lovoje, ne vien jos kūno. 
Visa ko, amžinai. Umai biblinis priesakas vienas kūnas pasirodė 
labai tikroviškas ir vykdytinas neatidėliotinai. Ant koridoriaus 
grindų jie tapo kone vieniu, bet jis staiga keistai pasijuto esąs 
pažeidžiamas ir jie liovėsi - tebebuvo puselės kažko, kas dar ne- 
sukurta. 

Rodžeris šliūkštelėjo į plautuvę išbėgusios sriubos likučius. 
Menkas niekas, jie pavakarieniaus alinėje. Geriausia bus išeiti iš 
namų - kuo toliau nuo pagundos. 

Vakarienė, lengvas, nerūpestingas pokalbis ir gal pasivaikš- 
čios prie upės. Ji norėjo eiti į Piemenėlių mišias. O vėliau... 

Paskui jis pasipirš jai. Ji pasakys „taip, jis žino. Tada... 

Tada jie grįš į tamsų namą ir šventą, paslaptingą naktį bus 
vienu du, pasaulyje užgimus naujai meilei. Jis paims ją ant rankų 
ir užneš laiptais į viršų naktį, kai paaukojus mergystę tyrumas 
nebus prarastas - veikiau gims amžinas džiaugsmas. 

Rodžeris užgesino šviesą ir išėjo iš virtuvės. Jam už nugaros 
tamsoje pamiršta pleveno mėlyna ir geltona dujų liepsnelė, karš- 
ta ir neužgesinama kaip meilės ugnis. 


18 


Neprideramas geismas 


PASTORIUS VEIKFILDAS buvo malonus ir pasaulietiškas 
žmogus, pakantus visokiems tikėjimams. Jis stengėsi laikytis 
doktrinų, kurios ne tik piktino jo aveles, bet atrodė joms net 
nepadorios, šventvagiškos. 

Bet visą gyvenimą veikiamam griežto škotų presbiterioniz- 
mo ir nuolat kamuojamam įtarinėjimų, kad tas ar anas gali būti 
iš „Romos katalikų, Rodžeriui iki šiol būdavo nesmagu įžengti į 
katalikų bažnyčią. Jam dingodavosi, kad bus sučiuptas prie durų 
ir prievarta pakrikštytas keistai apsirengusių Tikrojo Kryžiaus 
sergėtojų. 

Tačiau kai jis įžengė paskui Brianą į nedidelį akmeninį pas- 
tatą, jokio žiaurumo nepatyrė. Tolimajame navos gale berniukas 
ilgu baltu drabužiu kuo taikiausiai uždegė dvi aukštų Žvakių, 
puošiančių altorių, poras. Ore tvyrojo silpnas, nepažįstamas aro- 
matas. Rodžeris įkvėpė, stengdamasis jo nesibaidyti. Smilkalai? 

Briana sustojo šalia, rausdamasi rankinėje. Iš jos išsitraukė 
juodos medžiagos skridinėlį su nėriniais ir plaukų segtuku pri- 
sisegė ant viršugalvio. 

— Kas čia? - paklausė jis. 

— Nežinau, kaip jūs vadinate tokį apdangalą. Jis būtinas baž- 
nyčioje, kai nenori dėtis skrybėlės arba apsigobti šydu. Tiesą 
sakant, dabar jo niekas nereikalauja prisisegti, bet aš su tokiu 
užaugau. Anksčiau moterims buvo neleidžiama įeiti į bažnyčią 
neprisidengus galvos. 

— Nieko apie tai nesu girdėjęs, - susidomėjo jis. - O kodėl 
nebuvo leidžiama? 

— Tikriausiai taip buvo liepęs šventasis Paulius, - paaiškino 
ji, rankinėje graibydama šukų pasišukuoti plaukų galiukams. — 

Jo manymu, moterys visą laiką turi slėpti plaukus, kad nežadintų 
neprideramo geismo. Bjaurus senas niurzga, - pridūrė, vėl įsi- 
kišdama šukas į rankinę. - Mama visada sakydavo, kad jis bijojo 
moterų. Jos atrodė jam pavojingos. - Briana išsišiepė. 

- Jos ir yra pavojingos. - Rodžeris nevalingai pasilenkė ir 
pabučiavo ją, nepaisydamas juos varstančių aplinkinių žvilgsnių. 

Ji nustebo, bet paskui pasistiebė ant pirštų galų ir taip pat 
greitomis jį švelniai pabučiavo. Rodžeris netoliese išgirdo tylų 
nepritariantį „mmfm, bet nekreipė dėmesio. 

— Bažnyčioje, ir dar Kūčių vakarą! - kažkas kimiai sušnabž- 
dėjo už nugaros. 

- Na, ne visai bažnyčioje, Ane, juk tai tik priebažnytis? 

— Bet jis pastoriaus vaikis! 

— Ane, žinai posakį, kad batsiuvio vaikai vaikšto basi. Turbūt 
panašiai galima pasakyti ir apie pamokslininko įvaikį, kuris pa- 
teks pas šėtoną. Eime vidun. 

Balsai nutolo, kai bažnyčion pabrėžtinai nukaukšėjo kulniu- 
kai ir juos nulydėjo tylesnis vyriškų batų šliurinimas. Briana kiek 
atsitraukė ir pažvelgė į Rodžerį virpančiomis iš juoko lūpomis. 

— Ar pateksi pas šėtoną? 

Jis nusišypsojo ir palietė švytintį jos veidą. Kalėdų proga ji 
segėjo močiutės vėrinį ir jos oda atspindėjo gėlavandenių perlų 
blizgesį. 

- Jei tik šėtonas mane priims. 

Jai nespėjus atsakyti, atsivėrė bažnyčios durys, ir ūkanoto oro 
gūsis nutraukė pokalbį. 

— Ar čia jūs, pone Veikfildai? 

Rodžeris atsigręžė ir jo žvilgsnis susidūrė su pora šviesių, 
smalsių akių, spingsinčių į jį. Susikibusios už parankių stovėjo 
dvi pagyvenusios moterys, abi maždaug metro keturiasdešimties 
centimetrų ūgio. Vilkėjo žieminiais paltais, iš po nedidelių fetri- 
nių skrybėlaičių veržėsi žili plaukai. Jos panėšėjo į durų atramos 
figūras. 

- Ponia Makmurd, ponia Hajes! Linksmų šventų Kalėdų! - 
Jis šypsodamasis joms linktelėjo. 

Ponia Makmurd gyveno už dviejų namų nuo pastoriaus ir su 
bičiule ponia Hajes lankydavosi bažnyčioje kiekvieną sekmadie- 
nį. Rodžeris pažinojo jas nuo pat mažų dienų. 

— Perėjote į Romos katalikus, pone Veikfildai? - paklausė 
Krisė Makmurd. 

Išgirdusi šmaikštų draugės klausimą, Džesė Hajes sukrizeno, 
ir ant jos skrybėlaitės ėmė šokčioti raudonos vyšnios. 
draugę į pamaldas. Susipažinkite su panele Randal. 

Jis stumtelėjo Brianą į priekį ir ėmė pažindinti ją su mote- 
rimis šypsodamasis, nes abidvi senutės atvirai ryte rijo ją smal- 
siomis akimis. 

Tai, kad Rodžeris atėjo čia, ponios Makmurd ir Hajes suprato 
kaip aiškią jo ketinimų paraišką, tarsi jis būtų įdėjęs skelbimą 
per visą puslapį į vakarinį laikraštį. Briana, deja, apie tai nė ne- 
nutuokė. 

Bet ar tikrai? Ji dirstelėjo į Rodžerį su vos slepiama šypsena, 
ir jis pajuto, kaip jos pirštai vos spustelėjo jam ranką. 

— Ak, štai ir berniukas su smilkykle! - sušuko ponia Hajes, 
pamačiusi šventovėje dar vieną baltai apsirengusį vaiką. - Ver- 
čiau paskubėkim vidun, Krise, kitaip negausim, kur atsisėsti! 

— Buvo labai malonu susipažinti, mieloji, - Brianai tarė ponia 
Makmurd, taip smarkiai atlošusi galvą, kad skrybėlaitė grasinosi 
nulėkti nuo galvos. - Kokia graži aukšta mergina! - Ji mirksė- 
dama dirstelėjo į Rodžerį. - Jums pasisekė, kad radot sau į porą 
tokį jaunuolį, ar ne? 

— Krise! 

— Jau ateinu, Džese, jau ateinu. Nėra ko nerimauti, dar yra 
laiko. - Pasitaisiusi skrybėlaitę, puoštą kuokšteliu škotinės ku- 
rapkos plunksnų, ponia Makmurd nusigręžė ir oriai nukuldeno 
prie draugės. 

Viršuje vėl suskambo varpas, ir Rodžeris paėmė Brianai už 
parankės. Jis pamatė, kaip tiesiai prieš juos per petį grįžtelėjo 
Džesė Hajes, net švytinti nuo spėlionių, gana vylingai šypsoda- 
masi, nes suprato, kas čia dedasi. 

Briana pamirkė pirštus į mažą akmeninį dubenį sienoje prie 
durų ir persižegnojo. Nors tas jos gestas buvo labai katalikiškas, 
Rodžeriui ūmai pasirodė keistai pažįstamas. 

Prieš daugelį metų, su pastoriumi vaikštinėdami po kalvas, 
jie buvo užklydę prie šventojo duburio, besislepiančio giraitėje. 
Gale jo, šalia mažo šaltinėlio, stūksojo plokščias akmuo. Iškaltas 
užrašas ant jo buvo beveik išsitrynęs, matyti tik neryškūs žmo- 
gaus figūros kontūrai. 

Mažas tamsus duburys buvo slėpiningas; juodu su pastoriu- 
mi kurį laiką prie jo pastovėjo netardami nė žodžio. Tada pasto- 
rius pasilenkė, pasėmė saują vandens ir išpylė akmens papėdėje, 
atlikdamas tylias apeigas, pasisėmė kitą saują ir apsišlakstė van- 
deniu veidą. Ir tik paskui jie atsiklaupė prie šaltinio ir atsigėrė 
šalto, gardaus vandens. 

Rodžeris pamatė virš palinkusios pastoriaus nugaros kada- 
ruojančio sudriskusio audinio, pririšto prie medžio šakų virš 
šaltinio, mazgus. Maldos priminimas, pažadai, palikti to, kas vis 
dar lankė senovinę šventovę. 

Kiek tūkstančių metų žmonės šventina save vandeniu prieš 
prašydami to, ko trokšta jų širdis? Rodžeris pamirkė piršus van- 
denyje ir nerangiai jais palietė galvą ir širdį, kalbėdamas savo- 
tišką maldą. 

Jie atsisėdo rytinėje skersinėje navoje, gulte apgultoje gausios 
šeimos. Apsikrovę manta ir miegančiais vaikais, šeimynykščiai 
nuolat bruzdėjo, pirmyn atgal perdavinėdami paltus, rankines, 
kūdikio buteliukus nematomiems gergždžiantiems vargonėliams 
skambinant „O, mažas Betliejaus miesteli . 

Paskui muzika nuščiuvo. Stojo tyla, kupina lūkesčių, netru- 
kus dar sykį sudrumsta garsiai atliekamos giesmės „O ateikit, 
visi tikintieji . 

Kai pagrindiniame take pasirodė procesija, Rodžeris atsistojo 
kartu su parapijiečiais. Ėjo ir keli patarnautojai baltais drabužiais. 
Vienas nešė siūbuojančią smilkyklę, miniai siųsdamas kvapių 
dūmų kamuolius; kitas - knygą, o trečias - aukštą kryžių su šiur- 
pia figūra, rėžiančia akį, nutepliota raudonais dažais - jos kruvini 
atšvaitai tviskėjo ant auksinio ir tamsiai raudono kunigo arnoto. 

Sukrėstas Rodžeris prieš savo valią pajuto šiokį tokį pasidy- 
gėjimą; senamadiškai pompastiškos eitynės ir lotyniškai banguo- 
jančios giesmės buvo visiškai svetima nesąmoningai susidarytai 
jo nuostatai, kas dera Bažnyčiai. 

Prasidėjus mišioms, apeigos supaprastėjo: jis išgirdo pažįs- 
tamus Šventojo Rašto skaitinius, paskui nugrimzdo, kaip įpras- 
ta, į kiek malonią pamokslo nuobodybę. Jame nuolat kartojami 
Kalėdų „taikos“, „geros valios“ ir „meilės“ linkėjimai suvirpino 
jo proto paviršių ir ramiai ten plūduriavo it baltos lelijos žodžių 
tvenkinyje. 

Kai parapijiečiai vėl pakilo nuo suolų, Rodžerį kamavęs sve- 
timumo jausmas buvo išnykęs. Paniręs į šiltą, pažįstamą bažny- 
čios tvanką, užliūliuotas grindų vaško, drėgnos medienos, alyvos 
kvapų ir apsvaigintas silpno viskio, kuriuo pasistiprino kai kurie 
maldininkai, kad ištvertų ilgas mišias, jis vos užuodė ir malonų, 
muskusinį smilkalų dvelksmą. Kai giliai įkvėpdavo, jam pasidin- 
godavo, kad nuo Brianos plaukų sklinda švelnus šviežios žolės 
kvapas. 

Jos vešlūs šilkiniai plaukai ant tamsiai violetinio megztinio 
blausioje skersinės navos šviesoje žvilgėjo. Prieblanda kiek pri- 
slopino kibirkščiuojantį jų varį, todėl jie atrodė tamsiai rausvi 
kaip tauriojo elnio kailis ir kėlė jam tą patį bejėgišką ilgesį, kurį 
jis pajuto, staiga susidūręs su elniu ant Aukštumų tako, - stiprią 
trauką paliesti, paglostyti laukinį padarą, norą, kad jis nepabėg- 
tų, ir tai buvo susiję su aiškiu žinojimu, kad jį nubaidytų vos 
krustelėjęs pirštą. 

Kad ir ką visi mano apie šventąjį Paulių, galvojo Rodžeris, 
tas žmogus suvokė, ką kalba apie moters plaukus. Neprideramas 
geismas? Staiga jis prisiminė tuščią koridorių ir srovelę, tekančią 
Brianos kūnu, šlapias jos plaukų gijas, kurių vėsa nutvilkė jam 
odą. Jis nusuko žvilgsnį, stengdamasis sutelkti dėmesį į tai, kas 
vyksta prie altoriaus, - kunigas kėlė į viršų didžiulį paplotėlį, 
Kristaus kūną, o mažas berniukas smarkiai tilindžiavo varpeliais. 

Jis žiūrėjo į ją, einančią priimti Komunijos, ir šiek tiek krūp- 
telėjęs susizgribo, kad meldžiasi be žodžių. 

Truputį atsipalaidavo, suvokęs savo maldos turinį; joje nebu- 
vo gėdingų žodžių: „Leisk ją turėti, kurių galėjo tikėtis. Malda 
buvo kuklesnė, nuolankesnė ir, vylėsi, priimtinesnė: „Leisk man 
būti jos vertam, leisk ją deramai mylėti; leisk ja pasirūpinti.“ Jis 
linktelėjo altoriaus pusėn, paskui jo akys susidūrė su smalsiu 
vyro šalimais žvilgsniu. Rodžeris sukosėjo ir sumišęs išsitiesė, 
lyg tas būtų nuklausęs asmeninį pokalbį. 

Briana grįžo išplėtusi akis, įsmeigtas į kažką, slypintį jos gel- 
mėse, o plačią ir mielą jos burną buvo nušvietusi svajinga šypse- 
nėlė. Ji atsiklaupė, šalia jos suklupo ir jis. 

Tą valandėlę jos žvilgsnis buvo meilus, bet veidas nešvelnus, 
rūstus. Tiesi nosis, tankūs raudoni antakiai, kurių rūstumą atsvė- 
rė tik grakštus linkis. Žandikaulis ir skruostai tobuli, tarsi būtų 
iškalti iš balto marmuro; burna galėjo pasikeisti akimoju, nuo 
švelniai dosnios iki viduramžių kunigo, tvirtai besilaikančio ce- 
libato sučiauptomis lūpomis. 

Kimus Glazgo gyventojo balsas, šalimais bliaunantis „Mes, 
Trys karaliai , grąžino jį į tikrovę, ir jis net krūptelėjo, pačiu laiku 
pamatęs kunigą, išdidžiai ir oriai Žengiantį prie altoriaus, apsup- 
tą patarnautojų, panirusį į džiugesio dūmų kamuolius. 


= 

— „Mes, Trys karaliai iš Rytų, - tyliai giedojo Briana, jiems 
einant taku palei upę. - Tuojau užsirūkysim guminį cigarą... Jis 
buvo užkurtas ir sprooogo. Ar tikrai išjungei dujas? 

- Taip, - nuramino ją Rodžeris. - Nėra ko nerimauti, išjun- 
giau viryklę ir vonios kambario dujų kolonėlę. Jei namas dar 
neskendi liepsnose, tai tikriausiai įrodo, kad Dievas mus saugo. 

Ji nusikvatojo. 

- Ar presbiterijonai tiki angelais sargais? 

- Žinoma, ne. Juk tai katalikų prietarai? 

- Viliuosi, nepasmerkiau tavęs amžinai pražūčiai nusivesda- 
ma į mišias. O presbiterijonai tiki pragaru? 

- Taip, tikim. Taip pat kaip ir Rojumi, o gal net labiau. 

Čia, prie upės, gulė dar didesnis rūkas. Rodžeris džiaugėsi, 

kad jie nevažiavo automobiliu, tokioje tirštoje baltoje gūdumoje 
buvo matyti tik per kokias penkias pėdas. 

Susikibę rankomis jie ėjo palei Nesės ežerą, vos girdėjai dus- 
lius jų žingsnius. Miestas buvo suvystytas rūko, rodės, tarsi jo nė 
nebūtų. Kiti maldininkai atsiliko nuo jų, buvo vienui vieni. 

Rodžeris, išėjęs iš šilumos ir netekęs pasitikėjimo, įgauto baž- 
nyčioje, pasijuto sužvarbęs, keistai neapsaugotas ir pažeidžiamas. 
Čia tik nervai, guodėsi ir smarkiau suspaudė Brianai ranką. Jau 
metas. Jis giliai įkvėpė ir plaučius nutvilkė šalto rūko drėgmė. 

— Briana. - Jis suėmė jai už parankės ir atsuko į save jai ne- 
spėjus sustoti, jos plaukai smarkiai švystelėjo per blyškų gatvės 
žibinto šviesos lanką. 

Ant jos odos smulkia migla spindėjo vandens lašeliai, tvis- 
kėjo tarsi perlai ir briliantai; palietęs Brianos striukės kamšalą, 
jis tarsi pajuto nuogą jos odą, vėsią lyg rūkas, bet karštą rankoje. 

Brianos akys buvo plačios ir tamsios kaip ežerai, kunkuliuo- 
jantys paslaptimis, vos regimomis ir juntamomis po raibuliuo- 
jančiu vandeniu. Tikra vandenė. Each urisge, vandens kumelė 
laisvai krintančiais karčiais, žvilgančia oda. Vyras, kuris paliečia 
tokią būtybę, pasmerktas pražūčiai, amžinai su ja susisaisto ir 
nuskęsta ežere, naujuose savo namuose. 

Staiga Rodžerį sukaustė baimė, bet ne dėl savęs - dėl jos. 
Pasivaideno, kad kas nors išnirs iš vandenų pasaulio ir ją pa- 
grobs. Jis čiupo Brianai už rankos, tarsi norėtų sukliudyti jai 
nugrimzti. Jos pirštai buvo šalti ir drėgni - sukrečiantis jo šilto 
delno kontrastas. 

— Geidžiu tavęs, Briana, - švelniai tarė jis. - Tiesiau ir nega- 
lėčiau pasakyti. Myliu tave. Ar tekėsi už manęs? 

Ji tylėjo, bet veidas persimainė, lyg vanduo, kai į jį įmetamas 
akmuo. Jis regėjo tą veidą taip pat aiškiai, kaip savo atspindį kal- 
nų ežerėlio juodumoje. 

— Nenorėjai to išgirsti iš manęs? - Rūkas sustingdė krūtinę, 
jis kvėpavo lediniu oru, krištolinės adatos smaigstė širdį ir plau- 
čius. - Juk nenorėjai. 

Ji nebyliai papurtė galvą. 

— Na, ką gi. - Jis paleido jos ranką tik sukaupęs valią. - Nie- 
ko, - tarė, nustebintas ramaus savo balso. - Dėl to nesikamuosi? 
Jis jau sukosi eiti, bet Briana, čiupusi jam už rankovės, sulaikė. 

- Rodžeri. 

Jam buvo nepaprastai sunku į ją atsigręžti, nereikėjo nei tuš- 
čios paguodos, nei norėjo išgirsti kvailą pasiūlymą būti draugais. 
Atrodė, širdis plyš vos į ją pažvelgus, toks buvo gniuždantis ne- 
tekties jausmas. Bet vis tiek atsigręžė. Briana prisiglaudė prie jo, 
ir Rodžeris ant ausų pajuto šaltas jos rankas, kai ji sugriebė jo 
galvą ir stipriai prispaudė lūpas prie jo burnos. Bučinys panėšėjo 
į aklą įtūžį, nerangų iš nevilties. 

Rodžeris čiupo jai už rankų ir atplėšęs nuleido ją atstumdamas. 

— Dėl Dievo, ką čia vaidini?! - užriko ant jos tuščioje gatvėje, 
nes pyktis buvo geriau už tuštumą. 

— Aš nevaidinu! Juk sakei, geidi manęs. - Ji nurijo orą. - Ir 
aš tavęs geidžiu, negi nesupranti? Ar to nesakiau koridoriuje šią 
popietę“ 

- Regis, taip. - Jis spoksojo į ją. - Po šimts, ką turi galvoj? 

— Turiu... turiu galvoj, noriu mylėtis su tavim, - išspaudė ji. 

— Bet nenori tekėti už manęs? 

Ji papurtė galvą, išblyškusi kaip drobė. Jo krūtinėje kunkulia- 
vo šleikštulys ir įniršis, paskui viskas išsiveržė laukan. 

— Taigi už manęs netekėsi, bet išdulkinsi mane? Kaip tau ir 
liežuvis apsiverčia? 

— Nekalbėk su manim taip šiurkščiai! 

— Šiurkščiai? Siūlai tokį dalyką, bet man nevalia pratarti nė 
žodžio? Dar niekas nėra manęs šitaip įžeidęs! 

Ji virpėjo, drėgnos plaukų sruogos lipo prie veido. 

— Nenorėjau tavęs įžeisti. Maniau, norėjai... 

Jis sugriebė jai už rankų ir trūktelėjo prie savęs. 

- Jei būčiau norėjęs tave tik išdulkinti, jau aną vasarą būčiau 
pasiguldęs, ir tikrai ne kartą! 

- Kur jau ne! - Briana ištraukė vieną ranką ir smarkiai vožė 
jam per smakrą jį nustebindama. 

Stvėrė už tos rankos, prisitraukė ir ėmė ją bučiuoti, kaip nie- 
kad ilgai ir godžiai. Ji buvo aukšta, stipri ir supykusi, bet jis aukš- 

tesnis, stipresnis ir kur kas piktesnis. Ji spardėsi ir grūmėsi, o jis 
ją bučiavo, kol jam pasidarė gera ir jis liovėsi. 

— Tau jau tikrai, - pasakė jis ir paleidęs ją ėmė gaudyti orą. 

Nusišluostė lūpas ir drebėdamas žengė atgal. Jo ranka buvo 
kruvina: nė nepajuto, kada jam įkando. 

Brianą taip pat purtė drebulys. Buvo išbalusi, lūpos stipriai 
sučiauptos, liepsnojo vien tamsios akys. 

— Bet vasarą aš to nepadariau, - tarė Rodžeris, kvėpuodamas 
lėčiau. - To nenorėjau, kaip kad dabar nenoriu. - Jis į marški- 
nius nusivalė kruviną ranką. - Bet jei tu nenori tekėti už manęs, 
netrokštu pasiguldyti tave į lovą. 

— Užtat aš noriu! 

— Nejaugi? 

— Po šimts, labai noriu ištekėti už tavęs, mulki! 

— Nori ko? 

— Nes kai ištekėsiu už tavęs, kai ištekėsiu už bet ko, tai turės 
trukti amžinai. Ar girdi mane? Jei pasižadėsiu, tos priesaikos lai- 
kysiuos, nesvarbu, kad ir kiek man tai kainuotų! 

Jos veidu tekėjo ašaros. Pasirausęs kišenėje, Rodžeris ištraukė 
nosinę ir padavė jai. 

— Išsišnypšk nosį, nusišluostyk veidą ir klok, ką čia, po per- 
kūnais, šneki. 

Ji pakluso, nusišniurkštė ir nusibraukė drėgnus plaukus. 
Kvailas nedidelis jos galvos apdangalas buvo nuslydęs ir kada- 
ravo ant smeigtuko. Nuplėšęs Rodžeris ėmė jį glamžyti rankoje. 

— Kai nuliūsti, išryškėja tavo škotiškas akcentas, - tarė ji, vos 
išspausdama šypseną ir grąžindama jam sumurkšlintą nosinę. 

— Nėra ko stebėtis, - suirzęs atšovė Rodžeris. - Dabar klok, 
ką turi galvoj, ir viską pasakok aiškiai, kitaip prabilsiu geilų kalba. 

— Moki geiliškai? - Ji pamažu tvardėsi. 

— Moku, ir jei nenori tučtuojau išgirsti krūvos nepadorių po- 
sakių... varyk. Ką reiškia tas tavo pasiūlymas, juk tu dora katali- 
kė, ką tik išklausiusi mišias! Maniau, esi skaisti. 

— Ir esu! Bet kuo čia dėta mano nekaltybė? - Jam nespėjus 
atsakyti į šį įžeidžiamą išpuolį, vėl puolė: - Tik nesakyk, kad 
neturėjai merginų. Žinau, kad turėjai! 

- Taip, turėjau! Bet jų vesti nenorėjau, o jos nenorėjo tekėti už 
manęs. Jų nemylėjau, ir jos manęs nemylėjo. Po galais, myliu tave! 

Ji atsirėmė į žibinto stulpą, sunėrusi rankas už nugaros, ir 
pažvelgė jam į akis. 

- Manau, ir aš tave myliu. 

Jis suprato, kad buvo sulaikęs kvapą, tik jį iškvėpęs. 

- Ak, myli. - Jo plaukai buvo šlapi nuo miglos, per kaklą jau 
tekėjo srovelės. - Mmfm. Taip, o svarbesnis žodis „manau“ ar 
„myliu? 

Briana kiek atsipalaidavo ir nurijo seilę. 

— Abu svarbūs. 

Jam prabilus, ji pakėlė ranką. 

- Myliu, manau. Bet... bet mane vis graužia mintis, kas nuti- 
ko mamai. Nenoriu, kad taip būtų ir man. 

— Tavo mamai? - Rodžerio nuostabą pakeitė vėl prasiveržęs 
apmaudas. - Ką? Galvoji apie tą sumautą Džeimį Freizerį? Tau 
atrodo, kad negali pasitenkinti nuoboda istoriku... Tikriausiai 
degi didžiule aistra, kaip ir ji Džeimiui, ir tau atrodo, kad gal 
neatitiksiu tavo reikalavimų? 

— Ne! Apie Džeimį Freizerį negalvoju! Galvoju apie savo 
tėvą! - Ji sugrūdo rankas giliai į striukės kišenes ir sunkiai nurijo 
seilę. Liovėsi verkti, bet ant-blakstienų tebeblizgėjo ašaros, nuo jų 
blakstienos buvo susiklijavusios spygliukais. 

- Ji tekėjo už jo savo noru, mačiau nuotraukose, kurias man 
davei. Tarė žodžius: „kai laimė lydės ar vargas suspaus“ ir kalbėjo 
atsakingai. O paskui... paskui sutiko Džeimį Freizerį, ir priesaika 
buvo sulaužyta. Valandėlę jos lūpos nebyliai krutėjo ieškodamos 
žodžių. - Aš... nesmerkiu jos, tikrai, aš viską apmąsčiau. Ji ne- 
galėjo nieko padaryti. Kai šnekėdavo apie jį, jaučiau, kad labai 
jį myli. Bet argi nesupranti, Rodžeri? Ji mylėjo ir mano tėvą, 
tačiau vėliau kažkas įvyko. Mama to nesitikėjo, ir tai nebuvo jos 
kaltė, bet ji buvo priversta sulaužyti žodį. Taip nepasielgčiau, 
nieku gyvu. 

Ji ranka persibraukė panosę, ir jis tylomis vėl padavė jai no- 
sinę. Ji mirksėdama sutvardė ašaras ir įsmeigė į jį akis. 

— Mudu galėsim būti kartu daugiau nei po metų. Juk dabar 
negali atsisakyti darbo Oksforde, o aš negaliu išvažiuoti iš Bos- 
tono, kol gausiu diplomą. 

Jis norėjo jai pasakyti, kad gali išeiti iš darbo, o ji - mesti moks- 
lus, bet tylėjo. Ji teisi: tokiu sprendimu būtų nepatenkinti abu. 

— Kas būtų, jei dabar sutikčiau tekėti už tavęs ir kas nors 
atsitiktų? O jei... jei aš arba tu sutiksim ką nors? - Jos akys vėl 
prisipildė ašarų ir viena nuriedėjo skruostu. - Neleisiu, kad bū- 
tum įskaudintas. Neleisiu. 

— Bet dabar mane myli? - Jis švelniai pirštu palietė jos skruos- 
tą. - Bri, ar myli mane? 

Ji žengtelėjo į priekį ir, netardama nė žodžio, ėmė segiotis 
striukę. 

— Ką čia darai? - Prie jausmų sąmyšio prisidėjo nuostaba. 

O kai ilgi blyškūs jos pirštai sugriebė ir jo striukės užtrauk- 
tuką ir ėmė tempti žemyn, Rodžerį užliejo dar kai kas. Šaltą gūsį 
iškart užstojo Brianos, prisispaudusios prie jo visu kūnu, šiluma. 

Rankos nevalingai apsivijo jos nugarą; Briana buvo jį stipriai 
apkabinusi, rankomis tvirtai apglėbusi po striuke. Jos plaukai 
dvelkė vėsa ir saldumu, vešliose sruogose užuodė smilkalus, su- 
mišusius su žolės ir jazminų žiedų aromatais. Plaukuose sužibėjo 
segtukas, bronza vario vijose. 

Ji tylėjo, jis taip pat. Rodžeris juto jos kūną per juos skirian- 
čius plonus audinio sluoksnius, ir padus nukrėtė geismas, tarsi 
stovėtų ant elektrinių grotelių. Kilstelėjęs jos smakrą, prispaudė 
lūpas prie jos burnos. 

— „matei Džekę Martin su ta nauja kailine palto apykakle? 

— Aha, ir iš kur ji gavo pinigų tokiai prašmatnybei, juk jos vy- 
ras jau pusmetį sėdi be darbo? Sakau tau, Džese, toji moteris... aak! 

Batelių kulniukai, ką tik kaukšėję ant šaligatvio, nutilo. Pasi- 
girdęs kostelėjimas taip nuaidėjo, kad būtų prikėlęs ir mirusįjį. 

Rodžeris stipriau apkabino Brianą ir stovėjo kaip įbestas. At- 
sakydama ir ji tvirčiau jį apglėbė rankomis. Juto jos lūpų linkį 
prie savo burnos. 

-- MMFM! 

- Ak, Krise, - Rodžeriui už nugaros kimiai sušnypštė mote- 
ris. - Duok jiems ramybę? Argi nematai, kad užsiėmę? 

- Mmtfm, - vėl pasigirdo balsas, bet jau tylesnis. - Hm. Jie 
imsis dar kai ko, ir tai truks daug ilgiau. Bet... - Ilgas atodūsis su 
ilgesio gaidele. - Ką gi, puiku būti jauniems, ar ne? 

Vėl sucaksėjo dvi poros kulniukų, bet jau lėčiau. Moterys 
prakaukšėjo pro juos ir jų žingsniai nuslopo rūke. 

Jis valandėlę stovėjo, visaip versdamas save atsiplėšti nuo 
Brianos. Tačiau vyrui, kartą palietusiam vandens kumelės kar- 
čius, buvo ne taip paprasta juos paleisti. Jo galvoje suskambo 
senas posmas apie vandens kumelę: 


Ir sėdėk tvirtai, Džaneta, 
Ir jok gerai, Deivi, 

O pirmoji tavo stotelė bus 
Kevio ežero dugnas. 


- Aš palauksiu, - tarė jis ir paleido ją iš glėbio. Laikydamas 
už rankų, pažvelgė jai į akis, švelnias ir skaidrias kaip lietaus ba- 
los. - Bet paklausyk manęs, - tyliai pasakė. - Turėsiu tave visą 
arba apkritai neturėsiu. 

Leisk ją deramai mylėti, prašė jis nebylioje maldoje. Juk po- 
nia Greiham jam dažnai kartodavo: „Būk atsargus, kai ko nors 
prašai, vaikine, nes gali ir išsipildyti.“ 

Jis ranka suėmė minkštą jos krūtį po megztiniu. 

- Geidžiu ne tik tavo kūno, nors, dievaži, labai jo trokštu. 
Bet turėsiu tave tik kaip žmoną... kitaip nieko nebus. Tau rinktis. 

Ji ištiesė ranką, palietė jį, nubraukė nuo kaktos jo plaukus 
tokiais šaltais pirštais, kad nusvilino kaip ledas. 

— Suprantu, - sukuždėjo ji. 

Nuo upės pūtė žvarbus vėjas, ir jis siektelėjo jos striukės už- 
trauktuko norėdamas užsegti. Ranka netyčia brūkštelėjo per savo 
kišenę, kur slėpėsi mažas paketėlis. Norėjo įteikti jai per vakarienę. 

— Štai, - pasakė duodamas paketėlį Brianai. - Linksmų Ka- 
lėdų. Nupirkau ją pernai vasarą, - tarė žiūrėdamas, kaip šalti jos 

pirštai šiugždena popierių, išpieštą bugieniais. - Tarsi būčiau ži- 
nojęs iš anksto, ar ne? 

Ji išvyniojo sidabrinę apyrankę, plokščią sidabrinį lanką, ku- 
riame buvo išgraviruoti žodžiai. Jis paėmė apyrankę ir užmovė 
jai ant riešo. Briana iš lėto ją pasuko skaitydama žodžius. 

Je taime... un peu... beaucoup... passionnėment... pas du tout. 
Myliu tave... truputį... labai... aistringai... visai ne. 

Jis stumtelėjo lankelį, užbaigdamas ratą. 

— Je taime, - tarė ir pirštais bakstelėjo apyrankę, kad ji imtų 
suktis aplink riešą. Ji plaštaka ją sustabdė. 

- Moi aussi, - tyliai pasakė žvelgdama ne į apyrankę, o į jį. - 
Joyeux Noel“. 


* Traš taip pat. Linksmų Kalėdų (pranc.). 


SEPTINTA DALIS 


Ant kalno 


19 


Židinio palaima 


1767 m. rugsėjis 


MIEGOTI PO MĖNULIU ir žvaigždėmis nuogo mylimojo glė- 
byje, susisupus į kailius ir minkštus lapus, liūliuojant švelniam 
kaštonų šlamesiui ir tolumoje gaudžiant kriokliui, nepaprastai 
tižion žemėn tarp stambaus, šlaputėlio sutuoktinio ir tokio pat 
stambaus, tokio pat šlapio sūnėno, klausantis lietaus barbenimo 
ant šakų virš galvos ir kartu ginantis nuo didžiulio ir kiaurai per- 
mirkusio šuns, romantikos kiek mažiau. 

— Oro, - tariau, vos ne vos atsisėsdama ir kokį šimtąjį kartą 
nuo veido braukdama Rolo uodegą. - Dūstu. 

Nosį rietė ankštoje erdvėje įkalintų patinų kvapas; musku- 
sinį, gaižų dvoką dar sustiprino šlapios vilnos ir žuvies smarvė. 

Keturpėsčia išropojau laukan, stengdamasi nė ant vieno ne- 
užlipti. Džeimis suniurzgė per miegus, o nejausdamas mano 
kūno šilumos, mėgino ją susigrąžinti susiraitydamas po skrais- 
te į kamuolį. Ijanas su Rolu parpė neišpainiojamame kailio ir 
audinio raizginyje, o nuo iškvėpto garo spaudžiant priešaušrio 
šaltukui aplink juos tvyrojo migla. 

Lauke buvo žvarbu, bet oras gaivus; toks grynas, kad kai 
įkvėpiau pilnus jo plaučius, vos nepaspringau. Nebelijo, tik nuo 
medžių vis dar kapsėjo lašai. Oras buvo lygiai iš vandens garų ir 
švaraus deguonies, o jį paįvairino aitrūs visokių augalų, želiančių 
kalno šlaite, kvapai. 

Miegojau su pakaitiniais Džeimio marškiniais, o savo elne- 
nos apdarus buvau sukišusi į balnakrepšį, kad nesušlaptų. Kol į 
juos įsispraudžiau, visa pašiurpau, ėmiau tirtėti, bet glotni elnio 
oda aptempė kūną ir po kelių minučių sušilau. 

Basa, sustirusiais kojų pirštais, atsargiai nustypinau žemyn 
prie upelio nusiprausti, po pažasčia pasikišusi virdulį. Dar ne- 
buvo visai išbrėškę, miškas skendo migloje ir pilkšvai mėlynoje 
šviesoje; tvyrojo prieblanda, slėpininga prietema, tiek stojanti 
prieš aušrą, tiek atslenkanti vakarėjant, kai pasimaitinti išlenda 
maži paslaptingi padarėliai. 

Medžių skliaute retkarčiais pasigirsdavo nedrąsus čirpesys, 
bet kol kas jis nepanėšėjo į triukšmingą chorą. Dėl lietaus paukš- 
čių giesmės vėlavo; dangus vis dar buvo niūrus, užklotas debe- 
sų — juodų vakaruose ir blyškių melsvai pilkų brėkštančiuose 
rytuose. Mane užliejo šioks toks pasitenkinimas dingtelėjus, kad 
jau žinau valandą, kada turėtų pragysti paukščiai, ir kad paste- 
bėjau, jog šiandien kitaip. 

Džeimis buvo teisus siūlydamas mums likti ant kalno, užuot 
grįžus į Kros Kriką. Buvo rugsėjo pradžia. Majerso manymu, ge- 
ras oras laikysis du mėnesius - palyginti geras oras, pasitaisiau, 
spoksodama į debesis, paskui atslinkęs šaltis privers ieškotis pas- 
togės. Gal ir turime laiko susiręsti mažai trobelei, susimedžioti 
mėsos ir apsirūpinti mus užklupsiančiai žiemai. 

— Labai sunkus darbas, - pasakė Džeimis. Stovėjau įsisprau- 
dusi tarp jo kelių, kai jis sėdėjo aukštai ant didžiulės uolos žval- 
gydamasis į apačioje plytintį slėnį. - Ir pavojingas. Mums gali 
nepavykti, jei anksti pasnigs arba nesumedžiosiu užtektinai mė- 
sos. Jei prieštarauji, trobelės nestatysim, Sasenach. Ar bijai? 

Baimė buvo per švelnus žodis. Nuo tos nerimą keliančios 
minties man gniaužė širdį. Kai sutikau įsikurti ant gūbrio, ma- 
niau, kad žiemosim Kros Krike. 

Galėtume neskubėdami sukaupti atsargų ir suburti naujaku- 
rius, O pavasarį grįžti su vilkstine, išvalyti plotą ir bendromis 
jėgomis pasistatyti namus. Dabar esam vienui vieni, iki arčiau- 
sios nedidelės europiečių kolonijos kelios dienos kelio. Vieni 
miškuose, vieni visą Žiemą. 

Neturėjom jokių įrankių ir atsargų, tik kirvį medžiams kirs- 
ti, keletą peilių, virdulį, keptuvę ir mažesniąją mano medicinos 
dėžę. Kas bus, jei kas nors atsitiks, jei Ijanas arba Džeimis su- 

sirgs, arba abu netyčia susižeis? Jei badmiriausim ar sušalsim? 
Nors Džeimis buvo įsitikinęs, kad pažįstami indėnai nekliudys 
mums siekti tikslo, aš tokių vilčių nepuoselėjau dėl kitų įsibro- 
vėlių, galinčių netikėtai pasirodyti. 

Taip, nepaprastai bijojau. Kita vertus, jau ganėtinai ilgai gy- 
venau, todėl supratau, kad mano baimės dažniausiai būna be pa- 
grindo. Bet nesakau, kad nereikia saugotis staiga išdygusio lokio 
ar laukinio čiabuvio. 

Pirmą kartą ilgesingai prisiminiau „Tekančiąją upę“, karštą 
vandenį, šiltas lovas, nuolat patiekiamą valgį, tvarką, švarą... ir 
saugumą. 

Puikiai supratau, kodėl Džeimis nenorėjo grįžti; dar kelis 
mėnesius pagyvenęs naudodamasis Džokastos dosnumu, būtų 
tik dar labiau jai įsipareigojęs, jam būtų buvę kur kas sunkiau 
atsispirti jos pataikavimui ir meilikavimams. 

Jis žinojo, - net geriau už mane, - kad Džokasta Kameron iš 
Makenzių giminės. Neblogai susipažinusi su jos broliais Duglu ir 
Kolumu, į tą paveldą žvelgiau gana atsargiai. Leocho Makenziai 
lengvai tikslo neatsisakydavo, jo siekdami nevengdavo sąmoks- 
lų ir manipuliavimo. O akla vorė gali megzti tinklus dar patiki- 
miau, nes kliaujasi tik savo lytėjimu. 

Gana rimta priežastis buvo laikytis ir kuo toliau nuo seržanto 
Mečisono, aiškiai graužiamo pagiežos. O dar Farkardas Kembe- 
las ir visas lūkuriuojantis plantatorių, reguliuotojų, vergų ir poli- 
tikų tinklas... Puikiai suvokiau, kodėl Džeimis nenorėjo grįžti į tą 
kebeknę ir painiavą, ką jau kalbėti apie grėsmingai artėjantį karą. 
Kartu buvau įsitikinusi, kad nė viena tų priežasčių nepaaiškino 
ir nenulėmė jo sprendimo. 

- Juk taip elgiesi ne tik todėl, kad nenori vėl gyventi „Tekan- 
čiojoje upėje? - paklausiau. 

Nugara atsirėmiau į jį; pučiant šaltam vakaro brizui jo kūnas 
atrodė kur kas šiltesnis. Metų laikas dar nebuvo pasikeitęs, vis 
dar buvo vasara, kad ir vėlyva, oras įkvipęs saulės sužadintais 
lapų ir uogų aromatais, bet mes buvom aukštai kalnuose, todėl 
naktys stodavo žvarbios. 

Jo krūtinėje sugaudė juokas, ir šiltas jo iškvėpio oras padvel- 
kė man į ausį. 

— Ar taip akivaizdu? 

— Man akivaizdu. - Pasisukau jo glėbyje, susiglaudėm kakto- 
mis, mudviejų akys atsidūrė labai arti. Džeimio buvo itin tamsiai 
mėlynos, tokios pat spalvos kaip vakaro dangus kalno prorėžo- 
je. - Pelėda, - pasakiau. 

Jis nustebęs atšlijo, susijuokė ir pamirksėjo. Ilgos tamsiai ru- 
dos jo blakstienos trumpam nusileido. 

— Ką? 

— Pralaimėjai, - paaiškinau. - Yra toks žaidimas „Pelėda. 
Pralaimi tas, kuris pirmas sumirksi. 

— Ak. - Jis suėmė man ausis už lezgelių ir švelniai prisitraukė. 
Mūsų kaktos vėl susilietė. - Pelėda. Ar pastebėjai, kad tavo akys 
panašios į pelėdos? 

— Ne. Kažin. 

— Jos ryškios, aukso spalvos ir labai protingos. 

Nesumirksėjau. 

— Tada pasakyk man, kodėl mes čia liekam. 

Ir jis nemirktelėjo, bet jo krūtinė giliai įkvėpus pakilo po 
mano plaštaka. 

— Kaip turėčiau tau geriau paaiškinti, kad man šios vietos 
reikia? - švelniai prabilo jis. - Man reikia po batais jausti snie- 
gą. Kvėpuoti kalnų oru, įtraukti jo į šnerves, kaip Dievas įpūtė 
gyvybę Adomui. Kad kopdamas aukštyn turiu pagremžti uolą, 
pasigrožėti ant jos želiančiomis kerpėmis, iškenčiančiomis ir 
saulę, ir vėją. 

Jis išleido kvapą, paskui vėl įkvėpė, bet jau mano kvapo. Ran- 
komis, sunertomis po mano galva, spaudė mane prie krūtinės. 

— Jei gyvenu kaip žmogus, turiu turėti kalną, - paprastai 
paaiškino. Jo akys buvo plačiai atmerktos, tyrė manąsias ieš- 
kodamos supratimo. - Ar pasikliauji manim, Sasenach? - Jo 
nosis prisispaudė prie mano nosies, bet akys nemirksėjo. Mano 
taip pat. 

— Kaip mane gyvą matai, - atsakiau. 

Jo lūpos nusišypsojo palei manąsias. 
— Ir širdimi? 
— Amžinai, - sušnabždėjau, užsimerkiau ir pabučiavau jį. 


2 


Viskas buvo sutarta. Majersas grįš į Kros Kriką, perduos 
Dankanui Džeimio nurodymus, nuramins Džokastą, kad gyve- 
nam gerai, ir už paskutinius mūsų pinigus pripirks atsargų. Jei 
suspės iki pirmojo sniego, parkeliaus su ištekliais, o jei ne - pa- 
vasarį. Ijanas liks su mumis, jo pagalbos reikės statant trobelę ir 
medžiojant. 

Kasdienės duonos duok mums šiandien, kalbėjau maldą, 
braudamasi pro šlapius krūmokšnius, augančius palei upelį, ir 
neleisk mūsų gundyti. 

Bet buvom gana toli nuo pagundos; kad ir kaip ten būtų, 
„Tekančiosios upės  nematysim mažiausiai metus. O šnekant 
apie kasdienę duoną, jos lauksim lyg kokios manos iš dangaus. 
Šiuo metų laiku buvo gausu prinokusių riešutų, vaisių, uogų, jų 
derlių kaupiau stropiai nelyginant kokia voverė. Vyliausi, kad po 
dviejų mėnesių, kai medžiai numes lapus ir upeliai užšals, per 
stūgaujantį Žiemos vėją Dievas mus išgirs. 

Upelis buvo patvinęs nuo lietaus, jo vanduo nuo vakar pa- 
kilęs maždaug per pėdą. Atsiklaupiau, mažumėlę dejuodama, 
nes nugara buvo visai sustingusi. Miegant ant žemės, nedidelis 
ryto stingulys, šiaip įprastas, dar sustiprėja. Veidą apsišlaksčiau 
šaltu vandeniu, persibraukiau juo burną ir atsigėriau iš rieš- 
kučių, tada vėl apsitaškiau kraujui dilgčiojant skruostuose ir 
pirštuose. 

Nuo veido varvant vandeniui, pakėliau akis ir išvydau du 
elnius, geriančius iš duburio anapus upelio tolėliau prieš sro- 
vę. Tūnojau labai tyliai, kad neišbaidyčiau, ir, regis, jų nė kiek 
netrikdžiau. Beržų priedangoje jie buvo tokios pat melsvos 
spalvos kaip uolos ir medžiai, kone savo pačių šešėliai, kiek- 
viena jų kūno linija buvo tobulai grakšti, tarsi japoniškame 
piešinyje tušu. 


410 DIANA GABALDON 


Paskui elniai staiga dingo. Keliskart net sumirksėjau. Visai 
nepastebėjau, kada jie nustrykavo, ir nors buvo nežemiško gro- 
žio, neabejojau, kad juos tikrai regėjau. Kanopų pėdos tamsavo 
ano kranto dumble. Deja, elniai jau buvo išnykę. 

To padaro nei mačiau, nei girdėjau, bet plaukai ant kūno 
pasistojo, nuojauta nuvinguriavo rankomis ir kaklu lyg elektros 
srovė. Sustingau, žvairavo tik mano akys. Kur jis ir kas jis? 

Saulė jau buvo patekėjusi, medžių viršūnės žalios, suspindo 
uolos, nuo šilumos atgijo jų spalvos. Paukščiai vis tiek buvo ne- 
bylūs, aplinkui tyku, tik vanduo gurgėjo. 

Padarą ne toliau kaip už šešių pėdų nuo manęs užstojo krū- 
mas. Jis lakė, bet tą garsą gožė upelio čiurlenimas. Paskui plati 
galva pakilo ir į mane nukrypo ausis su kuokšteliu, nors tūnojau 
tylutėliai. Ar jis girdi, kaip kvėpuoju? 

Iki jo atslinkusi saulė apšvietė gelsvai rudą kailį, sužibo auk- 
sinėse akyse, varstančiose mane su antgamtiška ramybe. Brizas 
pasisuko, ir jau užuodžiau gyvūną, silpną aštrų katės ir stipresnį 
kraujo kvapą. Nepaisydama manęs, lūšis pakėlė dėmėtą leteną ir 
kruopščiausiai ėmė laižyti, jai besirūpinant higiena iš akių tebu- 
vo likę plyšeliai. 

Ji kelis kartus letena persibraukė ausį, tada prašmatniai pa- 
siraivė ką tik pakilusios saulės lopiny - Dieve, lūšis tikriausiai 
kokių šešių pėdų ilgio! - ir nuslimpino šalin siūbuodama pilvą. 

Neišsigandau, nebijojau, bet pasidavusi instinktui suakme- 
nėjau, apimta nuostabos - regėdama katės grožį, ir dar taip iš 
arti, - buvau netekusi amo. Tačiau plėšrūnui pasitraukus, cen- 
trinė nervų sistema akimoju atsileido ir pakriko. Nesvaičiojau 
kaip išprotėjusi, bet apėmė stiprus virpulys, ir įstengiau atsistoti 
tik po kelių minučių. 

Drebėjo rankos, ssmdama vandens į virdulį, jį triskart išme- 
čiau. Pasikliauk manim, pasakė jis. Ar juo klioviausi? Taip, klio- 
viausi — ir kas iš to, nebent kitą kartą, kai šitaip nutiks, išdygtų 
ir užstotų mane krūtine. 

Šį kartą likau gyva. Stovėjau ramiai, užsimerkusi, kvėpuoda- 
ma grynu ryto oru. Jutau kiekvieną savo kūno dalelytę, greitai 

tekantį kraują, gabenantį malonų, tyrą orą į visas mano ląsteles 
ir raumenų skaidulas. Saulė glostė veidą ir šildė sužvarbusią odą, 
ji gražiai paraudo. 

Kai atsimerkiau, buvau apakinta žalio, geltono ir mėlyno 
tviskesio. Diena išbrėško. Čiulbėjo visi paukščiai. 

Nuslinkau taku aukštyn į proskyną, atsispirdama pagundai 
atsigręžti atgal. 


= 


Užvakar Džeimis su Ijanu nukirto kelias aukštas, liaunas pu- 
šis, supjaustė jas į dvylikos pėdų ilgio rąstus ir plūkdamiesi nuri- 
deno kalvos šlaitu. Rąstai riogsojo sukrauti nedidelės proskynos 
pakrašty, nuo drėgmės šiurkšti jų žievė žvilgėjo juodai. 

Kai parėjau pasisėmusi vandens, Džeimis žingsniais matavo 
statinio pamatus trypdamas šlapią žolę. Ant didžiulio plokščio 
akmens Ijanas buvo užkūręs ugnį. Iš Džeimio buvo išmokęs 
vienos gudrybės: krepšyje visada nešiotis saują sausų prakurų, 
titnagą ir geležtę. 

- Pašiūrė bus nedidelė, - tarė Džeimis ir raukydamasis įdė- 
miai įsistebeilijo į žemę. - Ją suręsim pirmiausia, kad galėtume 
joje miegoti, jei prapliuptų lietus, bet nebūtina jos statyti tokios 
patikimos kaip trobelės. Pašiūrė mums bus puiki praktika, ar ne, 
Ijanai? 

— O be praktikos, kam ji dar bus skirta? - paklausiau. 

Džeimis pažvelgė į mane ir nusišypsojo. 

— Labas rytas, Sasenach. Ar gerai miegojai? 

— Žinoma, ne. Kam ta pašiūrė? 

- Mėsai, - atsakė jis. - Jos gale iškasim negilią duobę, į ją 
pripilsim žarijų ir išrūkysim mėsą, turėsim atsargai. Ir dar įtai- 
sysim groteles džiovinti. Ijanas matė, kaip indėnai ruošia mėsą — 
vadina ją vytinta. Mums reikia saugios vietos, kur prie maisto 
neprisigautų Žvėrys. 

Gera mintis, čia tiek daug žvėrių. Abejojau tik dėl mėsos 
rūkymo. Mačiau, kaip ji rūkoma Škotijoje, ir žinojau, kad tam 
reikia priežiūros. Kas nors turi nuolat kurstyti ugnį, kad liepsna 

būtų nei per stipri, nei per silpna, mėsą reikia nuolat vartyti ir 
šlakstyti riebalais, kitaip ji apsviltų ir perdžiūtų. 

Buvo nesunku numanyti, kam bus pavesta ši užduotis. Ir tu- 
rėsiu bėdos, jei nepavyks padaryti to deramai, visi mirsim apsi- 
nuodiję ptomainais. 

— Gerai, - pasakiau be jokio džiaugsmo. 

— Tai pirma pašiūrė, Sasenach. Antra bus tavo. 

— Mano? - atkutau. 

— Tavo žolelėms ir augalams. Jiems juk reikia vietos. - Jis 
parodė į proskyną, jo akys spindėjo kaip žmogaus, apsėsto staty- 
bų. - O štai ten stovės trobelė, kurioje žiemosim. 

Didelei mano nuostabai, baigiantis antrai dienai jie jau buvo 
surentę pirmos pašiūrės sienas. Stogą laikinai nedailiai uždengė 
šakomis, kol ras laiko išpjauti skiedroms tikram stogui. Sienos 
tarpai. Bet pašiūrė buvo gana erdvi, patogi miegoti mums trims 
ir Rolui, be to, viduje, viename jos gale degant ugniai duobėje, 
apdėtoje akmenimis, jauteisi jaukiai. 

Stoge tarp šakų buvo palikta anga dūmams išeiti. Susiraičiu- 
si šalia Džeimio mačiau vakaro žvaigždes ir klausiausi, kaip jis 
peikia prastą savo darbą. 

— Pažvelk, - piktai tarė jis, atkišdamas smakrą tolimojo kam- 
po link. - Įstačiau kreivą kartį, ta siena šleiva. 

— Kažin ar tai bus svarbu elnio skerdenai, - sumurmėjau. - 
Nagi, parodyk ranką. 

— Ir vienas gegnėgalis gerais šešiais coliais žemesnis už kitą, - 
toliau varė jis, nepaisydamas manęs, bet leisdamas paimti kairę 
ranką. 

Plaštaka buvo nusėta nuospaudomis, užčiuopiau šviežių įbrė- 
žimų ir pjūvių nelygumus, ir tiek rakščių, kad jo delnas net badėsi. 

— Tu tarsi dygliakiaulė, - pasakiau, delnu braukdama per 
pirštus. - Pasislink arčiau ugnies, kad galėčiau jas ištraukti. 

Jis klusniai apropojo Ijaną, ką tik išsilupusį savąsias rakštis ir 
miegantį, jo galva gulėjo ant Rolo kailio. Pakeitus padėtį, kritiška 
Džeimio akis pastebėjo dar daugiau statinio trūkumų. 

- Juk iki šiol nebuvai rentęs pašiūrės iš rąstų? - nutraukiau jo 
skundus ir dejones dėl tarpdurio, pincetu vikriai jam iš nykščio 
ištraukdama didelę rakštį. 

— Ai! Ne, bet... 

— O tu, dėl Dievo meilės, pastatei tą sumautą daiktą per dvi 
dienas, turėdamas tik kirvį ir peilį! Jame nė kvapo vinies! Kodėl 
nori, kad pašiūrė atrodytų kaip Bakingamo rūmai? 

- Nesu regėjęs Bakingamo rūmų, - gana švelniai pasakė jis ir 
patylėjo. - Bet tavo nuomonei pritariu, Sasenach. 

— Gerai. - Palinkau prie pat jo delno ir prisimerkiau, steng- 
damasi įžiūrėti tamsius rakščių, palindusių po oda, ruoželius. 

— Viliuosi, ji bent nesugrius, - po ilgesnės pauzės tarė Džeimis. 

— Kažin ar taip bus. 

Prispaudusi skiautę prie butelio kaklelio, suvilgiau ją bren- 
džiu ir pavaliau delną, tada ėmiausi dešinės plaštakos. 

Kurį laiką jis tylėjo. Ugnis tyliai spragsėjo, kartkartėmis plyks- 
telėdama, kai ją pakurstydavo skersvėjis, įsiveržęs pro rąstų plyšį. 

— Namas iškils ant aukšto gūbrio, - staiga prabilo. - Kur auga 
Žemuogės. 

— Tikrai? Norėjai pasakyti - trobelė? Maniau, ji stovės pros- 
kynos šone. 

Ištraukiau tiek rakščių, kiek įstengiau, o tos, kurios liko, buvo 
įsmigusios taip giliai, kad reikės luktelėti, kol iškils į paviršių. 

— Ne, ne trobelė. Gražus namas, - tyliai atsakė jis ir atsilošė į 
grublėtus rąstus, skersai ugnies pro plyšius žvelgdamas į tamsą, 
nusileidusią lauke. - Su laiptais ir stikliniais langais. 

- Jis bus didingas. - Įdėjau pincetą į jam skirtą griovelį ir 
užvožiau dėžę. 

- Lubos bus aukštos, o durys tokio aukščio, kad įeidamas 
niekada nevošiu viršugalviu į staktą. 

- Kaip gražu. - Atsilošiau šalia jo ir padėjau galvą jam ant 
peties. 

Toli sustugo vilkas. Rolas, tyliai amtelėjęs, pakėlė galvą, va- 
landėlę pasiklausė ir atsidusęs vėl atsigulė. 

— Bus podėlis tau ir darbo kambarys man, palei jo sienas 
rikiuosis lentynos mano knygoms. 

- Mmfm. 

Kol kas jis teturėjo vieną knygą - „Šiaurės Karolinos gamtos 
istoriją, išleistą 1733 metais. Ji jam atstojo ir vadovą, ir žinyną. 

Ugnis priblėso, bet nė vienas mudviejų nepasikrutino įmesti 
į ją daugiau malkų. Žarijos mus šildys per naktį, o išaušus vėl bus 
uždegtos prakurais. 

Džeimis apkabino mane per pečius ir susiraitęs pasiguldė 
glėbyje ant storo nukritusių lapų sluoksnio - mūsų guolio. 

— Ir lova, - tariau. - Tikiuosi, mokėsi padirbti lovą? 

— Tokią pat puikią kaip lovos Bakingamo rūmuose. 


= 

Majersas, Dieve, laimink gerą jo širdį ir ištikimą sielą, grįžo 
po mėnesio. Atsivedė ne tik tris nešulinius mulus su įrankiais, 
nedideliais baldais ir būtiniausiais dalykais, tokiais kaip druska, 
bet ir Dankaną Inesą. 

— Čia? - Inesas smalsiai nužvelgė nediduką naujakurio sklypą. 

Sklypo kontūrai jau buvo matyti ant gūbrio, kuriame derėjo 
žemuogės. Buvo suręstos dvi tvirtos pašiūrės ir įrengtas vytelių 
aptvaras arkliams ir kitiems gyvuliams, tikėjomės jų vėliau už- 
siveisti. 

Nūnai visas mūsų gyvulių ūkis - viena balta kiaulaitė, ją 
Džeimis gavo iš moralų kolonijos, gyvenančios už trisdešimties 
mylių, mainais į maišą batatinių dioskorėjų ir ryšulį mano iš 
gluosnio šakelių surištų šluotų. Kiaulaitė buvo gerokai per maža 
laikyti aptvare, todėl kol kas gyveno su mumis pašiūrėje, čia grei- 
tai susidraugavo su Rolu. O man ji nebuvo tokia miela. 

— Taip. Gera žemė, daug vandens: per ją teka upelis, miške 
trykšta šaltiniai. 

Džeimis nusivedė Dankaną žemiau gūbrio, iš tos vietos buvo 
matyti vakariniai šlaitai. Mišką vagojo natūralios properšos - žo- 
lių raizginio salelės, bet tinkamos įdirbti. 

— Matai? - Jis mostelėjo į šlaitą, nuožulniai besileidžiantį 
nuo gūbrio iki neaukšto stataus kranto, kur platanų eilė žymėjo 
tolimos upės pakraštį. - Ploto čia mažiausiai trisdešimčiai nau- 

jakurių sklypų. Mums reikės iškirsti nemažai miško, bet pra- 
džiai vietos ganėtinai. Dirva tokia derlinga, kad kiekvienas geras 
smulkus ūkininkas galėtų išmaitinti šeimą derliumi, surinktu 
savame sklype. 

Dankanas buvo žvejys, ne ūkininkas, bet nuolankiai linkte- 
lėjo, akis įsmeigęs į viziją Džeimiui pasakojant, kaip bus apgy- 
vendinti namai. 

— Išmatavau lauką, - kalbėjo Džeimis, - nors kuo greičiau 
griebei popieriaus ir rašalo? 

- Taip. Ir dar kelis daiktus. - Dankanas nusišypsojo man, ir 
pailgas, liūdnokas jo veidas nušvito. - Ponia Džo atsiuntė pata- 
lus, kurie, jos manymu, jums pravers. 

- Patalus? Iš tikrųjų? Kaip nuostabu! - Tučtuojau iš galvos 
išmečiau visas savo slaptas nekilnias mintis apie Džokastą Ka- 
meron. 

Kol Džeimis dar nepadirbdino mums puikios tvirtos lovos 
ąžuoliniais rėmais ir jos dugno išmoningai nesupynė iš virvių, 
neturėjau ant ko gulėti, nebent ant kedro šakų, jos buvo kva- 
pios, bet nemaloniai gumbuotos. Mintis apie prašmatnų volioji- 
mąsi lovoje nutraukė iš miško pasirodęs Ijanas ir Majersas. Prie 
medžioklio diržo kabojo pora voverių. Ijanas didžiuodamasis 
apdovanojo mane milžinišku juodu padaru. Geriau įsižiūrėjusi 
supratau, kad čia riebus kalakutas, nusipenėjęs rudens grūdais. 

— Vaikis turi taiklią akį, ponia Klere, - pritariamai linktelėjo 
Majersas. - Tie kalakutai - gudrūs paukščiai. Juos sunkiai pa- 
gauna net indėnai. 

Iki Padėkos dienos dar toli, bet džiaugiausi laimikiu, nes tai 
bus pirmoji gera mėsa, keliausianti į mūsų podėlį. Patenkintas 
buvo ir Džeimis, nors daugiau džiaugsmo jam teikė paukščio uo- 
degos plunksnos, iš kurių ketino pasismailyti rašomųjų plunksnų. 

- Turiu parašyti gubernatoriui, - paaiškino jis per vaka- 
rienę, - ir pranešti, kad priimsiu jo pasiūlymą, be to, smulkiai 
aprašysiu šį kraštą. - Jis paėmė gabalą pyrago ir išsiblaškęs jo 
atsikando. 

— Atsargiau, kad nebūtų įkritęs koks riešuto kevalas, - kiek 
sunerimusi perspėjau. - Juk nenori nusilaužti danties. 

Vakarienei buvo patiektas upėtakis, iškeptas ant grotelių 
virš ugnies, taip pat skrudintų dioskorėjų, laukinių slyvų ir pa- 
prastas pyragas, iškeptas iš karijų riešutų miltų, sutrintų savo 
piestoje. Maitinomės daugiausia žuvimis ir valgomaisiais auga- 
lais, kurių man pavykdavo prirankioti. Džeimis su Ijanu buvo 
užsiėmę statybomis ir neturėjo kada medžioti. Man kirbėjo 
šiokia tokia viltis, kad Majersas norės trumpam pasilikti - per 
tą laiką sumedžios elnią ar kitą puikų didžiulį baltymų šaltinį. 
Mintis apie žiemą, per kurią teks misti vien vytinta žuvimi, tru- 
putį baugino. 

— Nesirūpink, Sasenach, - burbtelėjo Džeimis pilna burna 
pyrago ir nusišypsojo. - Gardu. - Tada pažvelgė į Dankaną. 

— Kai pavalgysim, Dankanai, gal paėjėtum su manim iki upės 
ir pasirinktum vietą? 

Inesas sumišo, nuraudo iš pasitenkinimo ir nerimo. 

— Vietą? Turi galvoj sklypą, Mak Duvai? - Jis nevalingai su- 
gaužė nesamos rankos petį. 

— Taip, sklypą. - Džeimis aštriu pagaliuku pasmeigė karštą 
dioskorėją ir ėmė atidžiai ją lupti, nežiūrėdamas į Inesą. - Norė- 
čiau, kad būtum mano atstovas, Dankanai, jei tik sutiksi. Bet už 
tai tau būtų atlyginta. Jei tau tiks, štai ką manau: užrašysiu sklypą 
tavo vardu, bet kol tavęs čia nebus ir tu jo nedirbsi, mudu su 
Ijanu dalį tavo žemės apsėsime kukurūzais ir įkursime nedidelį 
ūkelį. O kai ateis laikas, jei tik norėsi, toje vietoje įsikursi jau 
turėdamas kukurūzų atsargų. Ar pritari tokiam sandoriui? 

Džeimiui kalbant Dankano veide atsispindėjo daugybė jaus- 
mų, nuo baimės iki nuostabos ir atsargaus jaudulio. Vargu ar jam 
kada galėjo šauti mintis, kad turės žemės sklypą. Likęs be skatiko 
ir negalėdamas dirbti savo rankomis, Škotijoje jis būtų gyvenęs 
kaip elgeta, jei apskritai dar būtų gyvas. 

— Kodėl... - išsižiojo jis, paskui užsičiaupė ir nurijo seilę, atsi- 
kišęs Adomo obuolys šoktelėjo. - Taip, Mak Duvai. Visai pritariu 
tokiarn sandoriui. 

Vis dėlto Dankano veide atsiradusi nepatikli šypsenėlė, Džei- 
miui ir toliau šnekant, niekur nedingo, tarsi vienarankis apie ją 
nieko nė nenutuoktų. 

— Tavo atstovas. - Jis vėl nurijo seilę ir pasisiekė vieno iš bu- 
telių su eliu, kuriuos atgabeno. - O ką turėsiu dėl tavęs padaryti, 
Mak Duvai? 

— Du dalykus, Dankanai, ir tu su jais puikiai susidorosi. Pir- 
mas - rasi naujakurių. - Džeimis ranka mostelėjo į pradėtą sta- 
tyti mūsų trobelę. Buvo pakloti tik jos pamatai iš lauko akmenų, 
sukaltas grindų rėmas, į pamatus buvo atremtas plokščias ska- 
lūno luitas židiniui. - Dabar negaliu iš čia iškeliauti. Noriu, kad 
rastum kuo daugiau vyrų, išvežtų iš Ardsmuro. Jie išsibarstę, bet 
visi vyko per Vilmingtoną. Daug jų bus įsikūrę Šiaurės arba Pie- 
tų Karolinoje. Rask jų kuo daugiau, papasakok, kuo užsiimu, ir 
tuos, kurie norės, atvesk čia pavasarį. 

Dankanas lėtai linksėjo galvą, sučiaupęs lūpas po nukarusiais 
ūsais. Kai kurie vyrai nešiojo tokią veido puošmeną, ūsai tiko ir 
jam. Su jais panėšėjo į liesą, bet geranorišką jūrų vėplį. 

— Labai gerai, - tarė jis. - O kokia antra užduotis? 

Džeimis dirstelėjo į mane, tada - į Dankaną. 

— Mano teta. Ar apsiimtum jai padėti, Dankanai? Tetai ver- 
kiant reikia sąžiningo, doro žmogaus, galinčio derėtis su karinio 
jūrų laivyno šunsnukiais ir jos vardu tvarkyti verslo reikalus. 

Dankanas nė nedvejodamas sutiko nuodugniai išgriozti kelis 
šimtus kolonijos mylių ir rasti naujakurių, reikalingų mūsų su- 
manymui, bet mintis, kad turės dorotis su karinio jūrų laivyno 
išperomis, jam kėlė didžiulį nerimą ir nesmagumą. 

— Verslo reikalais? Juk nieko nenutuokiu apie... 

- Nėra ko nerimauti, - nusišypsojo draugui Džeimis, ir tas 
maldavimas Dankaną paveikė taip pat kaip mane. 

Dankano akyse nerimas ėmė blėsti. Jau toli gražu ne pirmą 
kartą nusistebėjau, kaip Džeimiui tai pavyksta. 

- Didelio vargo ir sunkumų dėl to nebus, - nuramino Džei- 
mis. - Teta puikiai žino, ką reikia daryti. Ji tau paaiškins, ką sa- 
kyti ir kaip elgtis. Jai tik reikia žmogaus, kuris tai pasakytų ir 

padarytų už ją. Parašysiu tetai laišką, jį perduosi, laiške pranešiu, 
kad maloniai sutikai jai atstovauti. 

Per šį pokalbį Ijanas rausėsi ryšuliuose, jau nukeltuose nuo 
mulų. Jis ištraukė metalo plokštelę ir prisimerkęs smalsiai spok- 
sojo į ją. 

— Kas čia? - paklausė, klausimas buvo skirtas visiems. 

Vaikis padavė ją mums pažiūrėti. Tamsaus metalo lakštelį, ku- 
rio vienas galas buvo nusmailintas kaip peilio ir su kryžmių žy- 
momis. Atrodė kaip nedidelis durklas, perbrauktas garinio volo. 

— Geležis jūsų židiniui. - Dankanas paėmė plokštelę ir pada- 
vė Džeimiui rankena į priekį. - Ponios Džo mintis. 

— Tikrai? Kaip miela. - Džeimio veidas kiauras dienas dar- 
buojantis lauke buvo tamsiai bronzinės spalvos, bet vis tiek ma- 
čiau, kaip kaklas švelniai paraudo. Jis nykščiu perbraukė lygų 
metalo paviršių ir padavė man. 

— Saugiai padėk, Sasenach. Prieš iškeliaujant Dankanui, pa- 
šventinsime mūsų židinį. 

Jį labai sujaudino tetos dovana, bet kodėl, suvokiau tik tada, 
kai Ijanas paaiškino, jog geležis pakasama po nauju židiniu, kad 
namai būtų palaiminti ir klestėtų. 

Taip Džokasta laimino mūsų pavojingą užmačią ir pritarė Džei- 
mio sprendimui, kartu atleido už tai, kas tikriausiai atrodė kaip 
jo atsisakymas jai padėti. Tai buvo daugiau nei dosnumas, ir aš, 
kruopščiai suvyniojusi geležies plokštelę į nosinę, įsidėjau į kišenę. 


== 


Po dviejų dienų pašventinom židinį stovėdami trobelėje be 
sienų. Majersas iš pagarbos buvo nusivožęs skrybėlę, o Ijanas 
nusiprausęs veidą. Dalyvavo ir Rolas, taip pat ir balta kiaulaitė 
kaip mūsų gyvulių ūkio atstovė, nors tam ir priešinosi. Vargšelė 
nesuprato, kodėl buvo atplėšta nuo gilių ir atvaryta į apeigas, 
kuriose ėdalu nė nekvepėjo. 

Nepaisydamas šaižaus suirzusios kiaulaitės žviegsmo, Džei- 
mis paėmė geležinę durkliuko pavidalo plokštelę už galo ir, lai- 
kydainas vertikaliai lyg kryžių, tyliai tarė: 

Dieve, laimink pasaulį ir visa, kas jame. 

Dieve, laimink mano žmoną ir mano vaikus, 
Dieve, laimink mano protą, kurs glūdi mano galvoj, 
Ir laimink, Dieve, mano ranką, 

Kada beatsikelsiu ankstų rytmetį 

Ar besigulsiu vėlyvą vakarą. 

Laimink mano kėlimąsi ankstų rytmetį 

Ir mano gulimąsi vėlyvą vakarą. 


Jis ištiesė ranką ir geležine plokštele pirmiausia palietė mane, 
tada Ijaną, o paskui šypsodamasis Rolą, kiaulaitę ir kalbėjo toliau: 


Dieve, saugok namus ir namiškius, 

Dieve, pašventink motinos vaikus, 

Dieve, apgaubk rūpesčiu bandą ir jauniklius, 
Kad ir kada jų bandos įkoptųy į kalvą ir dykvietę, 
Kad ir kada gulsiu miegoti. 

Kad ir kada jų bandos įkoptų į kalvą ir dykvietę, 
Kad ir kada atsigulsiu ramiai miegoti. 


Tegu palaimos ugnis amžinai dega mums, o Dieve. 


Jis pasilenkė prie židinio, įdėjo geležinę plokštelę į iškastą 
duobutę, užvertė žemėmis ir jas sulygino. Tada mudu už galų 
paėmėm didelį luitą ir atsargiai paguldėm į vietą. 

Turėjau jaustis keistokai stovėdama name, neturinčiame sie- 
nų, kartu su vilku ir kiaulaite, supama laukinės gamtos, pašie- 
piama strazdų giesmininkų, dalyvaudama vos ne pagoniškose 
apeigose. Bet taip nesijaučiau. 

Džeimis atsistojo prie židinio. Ištiesė man ranką ir prisitrau- 
kė, kad būčiau šalia jo prie židinio akmens. Žvelgdama į plokš- 
čią luitą, stūksantį prieš akis, ūmai prisiminiau apleistą sodybą, 
kurią buvom aptikę keliaudami į šiaurę. Įkritusias stogo sijas ir 
suskilusį židinio akmenį, pro tą plyšį prasikalusį bugienį. Ar ir 

nepažįstami anų namų kūrėjai buvo pašventinę savo židinį, bet 
jiems nepasisekė? Džeimio ranka stipriau suspaudė manąją, ne- 
sąmoningai ramindama. 

Lauke prie namelio ant plokščio akmens Dankanas užkū- 
rė nedidelį laužą, Majersas palaikė skiltuvą, kol įsižiebė ugnis. 
Plykstelėjus liepsnai ir ją pakursčius, iš laužo buvo ištrauktas 
nuodėgulis. Laikydamas jį rankoje, Dankanas apėjo namelio pa- 
matus pagal laikrodžio rodyklę garsiai giedodamas geilų kalba. 
Džeimis man išvertė giesmės žodžius: 


Tegu tave gina Finas Mak Kumalas“, 
Tegu tave gina Kormakas šaunusis, 
Tegu tave gina Konas ir Kumalas, 


Nuo vilko ir paukščių pulko, 
Nuo vilko ir paukščių pulko. 


Kai atsidurdavo ties vieta, nukreipta į vieną iš keturių pasau- 
lio šalių, jis trumpam nutildavo ir joms nusilenkdavo, prieš save 
deglu nubrėždamas liepsnojantį lanką. Rolas, aiškiai nepritarda- 
mas tiems keistiems piromano veiksmams, suurgzdavo galuger- 
klyje, bet Ijanas jį griežtai nutildydavo. 


Tegu tave saugo fiany karalius, 
Tegu tave saugo saulės karalius, 
Tegu tave saugo žvaigždžių karalius, 
Kilus pavojui ir ištikus bėdai, 

Kilus pavojui ir ištikus bėdai. 


Posmų buvo daug. Dankanas apėjo namą tris kartus. Tik kai 
paskutinį kartą pasiekė vietą šalia ką tik padėto židinio akmens, 
supratau, kad Džeimis taip suplanavo namą, kad židinys būtų 
atsisukęs į šiaurę. Ryto saulė švelniai glostė kairį mano petį, ir 
susilieję mūsų šešėliai gulė vakarų link. 


* Airių mitų veikėjas, medžiotojas, karys. Taip pat Škotijos ir Meno salos mitologi- 
jos herojus. 

Tegu tave globoja karalių karalius, 
Tegu tave globoja Jėzus Kristus, 
Tegu tave globoja gydymo dvasia 
Nuo blogų darbų ir vaidy, 

Nuo pikto šuns ir raudono šuns. 


Pakreipęs nosį į šunį, Dankanas sustojo prie židinio ir pada- 
vė nuodėgulį Džeimiui, šis nusilenkė ir uždegė prakurų krūvelę. 
Kai ugnis įsidegė, Ijanas sušuko geilų kalba, ir visi ėmė ploti. 


2 

Vėliau akimis lydėjom iškeliaujančius Dankaną su Majersu. 
Jie traukė ne į Kros Kriką, o į Maunt Helikoną, kur to krašto ško- 
tai kasmet rudenį šaukdavo susirinkimą. Jame dėkodavo už gerą 
derlių, keisdavosi naujienomis, sudarydavo sandorius, švęsdavo 
vestuves ir krikštynas, susitikdavo su pasklidusiais po visą kraštą 
klano ir šeimos nariais. 

Tenai bus ir Džokasta su namiškiais, taip pat Farkardas Kem- 
belas ir Andru Maknilas. Tai buvo tinkamiausia vieta Dankanui 
pradėti ieškoti išsibarsčiusių Ardsmuro vyrų. Maunt Helikone 
škotų susirinkdavo daugiausia, atkeliaudavo net iš Pietų Karoli- 
nos ir Virdžinijos. 

— Grįšiu čia pavasarį, Mak Duvai, - pažadėjo Džeimiui Dan- 
kanas, užsliuogęs ant žirgo. - Su tiek vyrų, kiek įstengsiu rasti. 
Ir tikrai įteiksiu tavo laišką. - Jis paplekšnojo kapšą prie balno 
ir patempė skrybėlę žemyn, kad į akis nepliskintų stipri rugsėjo 
saulė. - Ar perduoti kokį žodį tavo tetai? 

Džeimis trumpai pamąstė. Jau viską parašė Džokastai, ar turi 
ką pridurti? 

— Pasakyk tetai, kad šįmet, o gal ir kitais metais, nepasimaty- 
sim su ja. Bet dar po metų ten tikrai atvyksiu - su savo žmonė- 
mis. Laimingos kelionės ir geros kloties, Dankanai! 

Jis pliaukštelėjo Dankano arkliui per pasturgalį ir atsistojo 
šalia manęs modamas, kol du žirgai šuoliavo per gūbrio pakraštį 
ir galop dingo iš akių. Išsiskyrimas sukėlė man keistą tuštumo ir 

vienumos jausmą. Dankanas buvo paskutinis ir vienintelis mūsų 
ryšys su civilizacija. Dabar iš tiesų likom vienui vieni. 

Na, ne visai vieni, pasitaisiau. Su Ijanu. Ir dar turim Rolą, 
kiaulaitę, tris arklius ir du mulus, kuriuos mums parūpino Dan- 
kanas, kad pavasarį jais suartume dirvą. Tiesą sakant, nedidelis 
namų ūkis. Nunirus į mintis, ūpas pasitaisė. Per mėnesį bus pa- 
statyta trobelė, turėsim tvirtą stogą virš galvos. O tada... 

— Bloga žinia, tetule, - tarė Ijanas man į ausį. - Kiaulaitė 
suėdė visus tavo riešutų miltus. 


20 


Baltas varnas 


1767 m. spalis 


— „KŪNAS, SIELA, PROTAS, - išvertė Džeimis ir pasi- 
lenkęs čiupo už kito aptašyto rąsto galo, - kūnui būdingi pojū- 
čiai, sielai - troškimai, protui - sprendimai. Patirti įspūdžių dėl 
vaizdinių sugeba ir gyvuliai, aistrų gali būti draskomi ir žvėrys, 
ir sumoteriškėję vyrai... vadovautis protu, siekdami dalykų, ku- 
rie atrodo tinkami, sugeba ir tie, kurie nepripažįsta dievų, ir tie, 
kurie išduoda tėvynę, ir tie...“ — atsargiai, vaikine! 

Įspėtas dėdės, Ijanas atbulas vikriai peržengė kirvio kotą ir 
pasuko į kairę, savo nešulio galą atsargiai sukdamas ties kylan- 
čios rąstų sienos kampu. 

— „...1r tie, kurie daug ką daro, užsisklendę duris.“ - Džeimis 
toliau citavo Marko Aurelijaus „Sau pačiam“: „Taigi, jeigu visa 
tai yra bendra visoms išvardytoms būtybėms, tai geram žmogui 
lieka būdinga tik viena: su meile ir pasitenkinimu priimti tai, 
kas įvyksta ir ką jam siunčia likimas; nesuteršti jame glūdinčios 
dievybės, nedrumsti jos ramybės visokiais vaizdiniais... * Dabar 
gerai, vienas, du ir... ai! 

Nuo įstangos jo veidas skaisčiai išraudo, kai abu, stipriai įsi- 
ręžę, kartu pakėlė kampuotą rąstą iki pečių. Džeimis taip darba- 
vosi, kad nebuvo kada vėl cituoti Marko Aurelijaus minčių, jis 
tik nurodinėjo sūnėnui, ką daryti, trūkčiodamas galvą dusliai ir 
šykščiai ką nors šūktelėdavo jiems manevruojant nauju sunkiu 
storu rąstu ir taikant jį įguldyti į sienojų rantas. 


* Markas Aurelijus. „Sau pačiam“. Iš senosios graikų kalbos vertė E. Ulčinaitė. 

— Ak, draskomi aistrų? - Ijanas petimi nusibraukė nuo pra- 
kaituoto veido garbaną. - Šiokios tokios aistros drasko mano 
skrandį. Ar čia sumoteriškėjimas? 

— Manau, šiam dienos metui visai priimtinas kūno pojūtis, - 
atsakė Džeimis ir sumurmėjo jiems stumiant paskutinį rąsto 
colį. - Kairėliau, Ijanai. 

Rąstas nusileido į rantą, ir abu vyrai atsitraukė, drauge išleis- 
dami atodūsį palengvėjus, kad darbas galų gale baigtas. Ijanas 

— Nori pasakyti, kad ir tu alkanas? 

Džeimis taip pat vyptelėjo, bet jam nespėjus atsakyti Rolas, 
pastatęs ausis, pakėlė galvą, o jo krūtinė sugaudė nuo tylaus urz- 
gesio. Tai matydamas, Ijanas nusigręžė pažiūrėti ir liovėsi šluos- 
tęsis veidą marškinių skvernu. 

— Turim svečių, dėde, - tarė linktelėdamas į mišką. 

Džeimis įsitempė. Jam nespėjus pasisukti ir griebti ginklo, 

— Nėra ko nerimauti, — pralinksmėjau. - Čia anas tavo iš- 
gertuvių draugas, išsipustęs, lyg eitų į svečius. Regis, su meile ir 
pasitenkinimu turi priimti tai, ką tau siunčia likimas. 

Nakognavetas mandagiai lūkuriavo kaštonų giraitės šešėlyje, 
kol įsitikino, kad jį pamatėm. Tada pamažu išžirgliojo iš miško, 
bet šįkart jį lydėjo ne sūnūs, o trys moterys, iš kurių dvi ant nu- 
garos tempė didžiulius ryšulius. 

Viena buvo mergaitė, gal kokių trylikos, antra - perkopusi 
ketvirtą dešimtį, matyt, mergaitės motina. Trečioji buvo kur kas 
vyresnė, bet ne mergaitės senelė, pamaniau regėdama pakumpu- 
sią jos figūrą ir žilus plaukus, veikiau prosenelė. 

Svečiai buvo gražiai pasidabinę. Nakognavetas, nors plika- 
blauzdis, buvo su odinėmis koturnomis, mūvėjo muslino bri- 
džiais, laisvai kadaruojančiais prie kelių, vilkėjo rausvai dažyto 
lino marškiniais, sujuostais puošniu elastiniu diržu, šis buvo 
nusagstytas dygliakiaulės dygliais ir baltų bei šviesiai violetinių 
kriauklių šukelėmis. Ant marškinių buvo apsivilkęs odinę lieme- 
nę, išsiuvinėtą karoliukais, ant palaidų plaukų buvo užsimaukš- 

linęs platų mėlyno kartūno turbaną, o palei vieną ausį kyburia- 
vo dvi varnos plunksnos. Visą paveikslą užbaigė papuošalai iš 
kriauklių ir sidabro: auskaras, keli vėriniai, diržo sagtis ir smul- 
kios gražmenos, pririštos prie plaukų. 

Moterys atrodė ne tokios puošnios, bet tikriausiai vilkėjo ge- 
riausiais šventadienio drabužiais: ilgomis laisvomis suknelėmis, 
siekiančiomis kelius. Avėjo mokasinais, o iš po suknelių švysčio- 
jo odinės blauzdinės. Juosėjo elnio odos prijuostes su išpieštais 
įmantriais raštais, dvi jaunesnės moterys buvo pasipuošusios dar 
ir liemenėmis. Jos vorele tapsėjo per proskyną, bet pusiaukelėje 
sustojo. 

— Dieve, - sumurmėjo Džeimis, - pasiuntiniai. - Ranko- 
ve persibraukęs veidą, niuktelėjo Ijanui į pašonę. - Padaryk už 
mane tūpsnį, Ijanai; tuojau grįšiu. 

Ijanas, kiek sumišęs, žengė pasitikti indėnų, stambia ranka 
ceremoningai subanguodamas ir sveikindamasis. Džeimis čiupo 
man už parankės ir stumtelėjo už kampo į renčiamą namą. 

— Ką... - išsižiojau suglumusi. 

— Renkis, - nutraukė jis mane, pastumdamas man drabužių 
dėžę. - Apsivilk prašmatniausius apdarus. Kitaip parodysi ne- 
pagarbą. 

Žodžiu „prašmatnus“ toli gražu negalėjai apibūdinti nė vieno 
iš mano turimų drabužių, bet stengiausi kaip įmanydama. Už- 
sisegiau geltoną lininį sijoną, o vietoj paprastos baltos skarelės 
pasirišau kitą, išsiuvinėtą vyšniomis, man atsiųstą Džokastos. 
Pamaniau, bus gerai, juk aišku, kad čia svarbiausi vyriškosios 
giminės atstovai. 

Džeimis, žaibiškai persimovęs bridžius ir užsimetęs tamsiai 
raudoną skraistę, susisegęs ją maža bronzine sege, iš po lovos 
rėmų išgraibė butelį ir nėrė pro atvirą namelio sieną man ne- 
spėjus susirišti plaukų. Nusprendusi, kad stengtis - bergždžias 
reikalas, išskubėjau įkandin Džeimio. 

Moterys spoksojo į mane su ne mažesniu susižavėjimu, nei 
aš į jas, bet stovėjo nuošaliai, kai Džeimis ir Nakognavetas atliko 
pasisveikinimo ritualą. Jis neapsiėjo be brendžio, jo buvo įsipilta 


426 DIANA GABALDON 


ir kartu išgerta. Į tas apeigas buvo įtrauktas ir Ijanas. Tik paskui, 
mostelėjus Nakognavetui, antra moteris žengė į priekį, droviai ir 
nuolankiai nunarinusi galvą. 

- Bonjour, messieurs, madame“, - tyliai tarė ji, dirsčiodama 
į mus. 

Įsmeigusi į mane akis, visai nesislapstydama smalsiai nužiū- 
rėjo, dėmėdamasi kiekvieną mano išvaizdos smulkmeną, todėl 
ir aš be jokios sąžinės graužaties ir gėdos stebeilijau į ją. Maišyto 
kraujo, pagalvojau, gal jos venomis teka prancūziškas kraujas? 

— Je suis sa femme, - paaiškino ji, grakščiai pakreipdama gal- 
vą Nakognaveto pusėn, jos žodžiai patvirtino mano spėjimą dėl 
jos kilmės. - Je m appelle Gabrielle*“. 

— Hm... je mappelle Claire, - pasakiau, rodydama į save, 
bet ne tokiais grakščiais mostais. - S il vous plait...*** - Pamojau į 
riogsančią rąstų krūvą, kviesdama juos atsisėsti, o mintyse svars- 
tydama, ar mums visiems užteks voverių troškinio. 

Džeimis įdėmiai žiūrėjo į Nakognavetą, jo akyse mačiau 
smagumą ir susierzinimą. 

— Ak, nekalbate prancūziškai? - paklausė jis. - Nesuprantate 
nė žodžio! 

Indėnas kuo ramiausiai dėbtelėjo į jį ir palinksėjo žmonai 
toliau pažindintis. 

Senolė, vardu Najavenė, buvo ne Gabrielės senelė, kaip ma- 
niau, o Nakognaveto. Plonų kaulų, liesa, suriesta reumato, sping- 
sojo skaisčiomis, gyvomis akimis ir priminė žvirblį. Ant jos kaklo 
kabojo mažas odinis kapšelis, puoštas grublėtu žaliu akmeniu su 
pragręžta skylute virvelei perverti ir taškuotomis genio uodegos 
plunksnomis. O kitą, didesnį ir medžiaginį, maišelį buvo prisirišu- 
si prie juosmens. Pamačiusi, kad žiūriu į žalias dėmes ant šiurkš- 
taus audinio, nusišypsojo iškišdama du geltonus priekinius dantis. 

Kaip ir spėjau, mergaitė buvo Gabrielės duktė, bet tikriausiai 
ne Nakognaveto. Nebuvo į jį panaši ir jo drovėjosi. Jos vardas 


* Laba diena, ponai, ponia (pranc.). 
** Esu jo žmona... Aš Gabrielė (pranc.). 
*** Aš - Klerė. Prašom (pranc.). 

Bertė buvo gana neįprastas, o tai, kad gyslomis teka maišytas 
kraujas, buvo matyti dar akivaizdžiau, nei pažvelgus į jos moti- 
ną. Plaukai ne juodi, o tamsiai rudi, švelnūs lyg šilkas, apvalus 
veidelis rausvas, šviesus kaip europiečių, nors įkypų akių vokų 
klostė būdinga indėnams. 

Vos baigėsi oficialus susipažinimas, Nakognavetas mostelėjo 
Bertei; ši klusniai nusimetė atsineštą didžiulį ryšulį ir išvyniojo 
prie mano kojų. Jame buvo didelė pintinė apelsinų, žaliai dry- 
žuotas moliūgas, virtinėlė žuvų, mažesnė pintinėlė dioskorėjų ir 
nemaža krūvelė kukurūzų, išlukštentų ir sudžiovintų su burbuo- 
lės kotu. 

- Viešpatie, - sumurmėjau. - Skvonto sugrįžimas“. 

Į mane susmigo abejingi žvilgsniai, ir aš, skubiai nusišypso- 
jusi, ėmiau džiaugtis - visai nuoširdžiai - dovanomis. Jų gal ir 
nepakaks visai žiemai, bet du mėnesius tikrai bus puikus mūsų 
maisto papildas. 

Nakognavetas per Gabrielę paaiškino, kad tai menka ir ku- 
kli padėka už Džeimio dovanotą lokį. Jį džiaugsmingai sutiko 
kaimas, narsus Džeimio žygdarbis (tuo metu moteris ėmė šau- 
dyti į mane akimis ir kikenti, regis, bus girdėjusi tą pasakojimo 
vietą, kai Džeimį aptalžiau žuvimi) buvo didžiai aptariamas ir 
giriamas. 

Džeimis, jau pratęs prie tokių diplomatinių mainų, tyliai nu- 
mykė, kad tam didelės narsos nereikėjo, ranka atsainiai numoda- 
mas į grūmtynes, tarsi jos būtų buvęs paprasčiausias nutikimas. 

Kol Gabrielė vertėjavo, senoji nepaisė abipusių pagyrų ir at- 
bulomis prislinko prie manęs. Visai nenorėdama įžeisti, nesivar- 
žydama mane plekšnojo, pirštais čiupinėjo drabužius, kilstelėju- 
si suknelės apačią apžiūrėjo batus, vis kažką sau tyliai ir kimiai 
murmėdama. 

Paskui ėmė vapėti garsiau, ir jau išgirdau aiškią nuostabą, kai 
senolė prisikasė iki mano plaukų. Klusniai ištraukiau segtukus ir 

* Skvontas - dabar jau išnykusios patuksetų genties indėnas, pirmiesiems amerikie- 


čių kolonistams padėjęs išgyventi 1620 m. žiemą Naujajame Pasaulyje. Padėkos 
diena JAV švenčiama ir Skvontui atminti. 

papurčiau galvą, kad plaukai pasklistų ant pečių. Senė trūktelėjo 
už garbanos, ją ištempė ir kvatodamasi paleido. 

Vyrai pašnairavo mūsų pusėn, bet Džeimis jau buvo nusi- 
vedęs Nakognavetą apžiūrėti statomo namo. Kaminas ir lauko 
akmenų pamatas buvo baigtas, grindys suklotos, tačiau sienos, 
suręstos iš tvirtų kampuotų rąstų, kurių kiekvieno skersmuo aš- 
tuoni coliai, siekė tik pečių aukštį. Džeimis paragino sūnėną, kad 
šis parodytų, kaip nuo rąstų lupama žievė. Ijanas atbulas slinko 
virš rąsto, ritmingai kapodamas, sulig kiekvienu kirčiu vos ne- 
nusirėždamas pirštų galų. 

Šiam vyriškam pokalbiui nereikėjo vertėjos, todėl Gabrielei 
buvo duota laisvė, ir ji atėjo pas mane paplepėti. Nors jos tarsena 
buvo savotiška ir ji vartojo daugybę keistų posakių, mudvi visai 
neblogai supratom viena kitą. 

Netrukus išsiaiškinau, kad Gabrielė - prancūzo pirklio kai- 
liais ir huronų genties indėnės duktė ir antroji Nakognaveto žmo- 
na. Nakognavetas jai taip pat esąs antrasis vyras, nes pirmasis, 
Bertės tėvas, žuvęs prancūzų ir indėnų kare* prieš dešimt metų. 

Jie gyveno kaimelyje Ana Oka (prikandau lūpą, kad nesirau- 
kyčiau - Niu Bernas jiems tikrai skambėtų keistai), kokios dvi 
dienos kelio į šiaurės vakarus - Gabrielė parodė kryptį grakščiai 
palenkdama galvą. 

Šnekėdamasi su Gabriele ir Berte ir dar pagyvindama kalbą 
rankų mostais, pamažu suvokiau, kad su senole mezgasi visai 
kitoks pokalbis. 

Ji nesikalbėjo su manim, tik kartkartėmis sumurmėdavo 
Bertei, aiškiai reikalaudama paaiškinti, ką sakiau, - bet neatplėšė 
nuo manęs skaisčių tamsių akių, šitaip neįprastai rodydama man 
pagarbą. Susidarė keistas įspūdis, kad mudvi šnekamės, nors ne- 
persimetėm nė vienu žodžiu. 

Skersai proskynos pamačiau Džeimį, Nakognavetą vaišinantį 
brendžiu. Supratau, kad jau metas ir man teikti dovanas. Gab- 


* Prancūzų ir indėnų karas, vykęs Šiaurės Amerikoje 1754-1763 m., dar žinomas 
kaip Septynerių metų karas. 

rielei padovanojau siuvinėtą skarelę, Bertei - plaukų smeigtuką, 
nusagstytą dirbtiniais briliantais. Abi šūktelėjo iš džiaugsmo. Bet 
Najavenei turėjau kai ką kita. 

Man labai pasisekė - aną savaitę buvau radusi keturias di- 
džiules ženšenio šaknis. Jas ištraukusi iš medicinos reikmenų 
skrynios, šypsodama įspraudžiau senolei į rankas. Ji pažvelgė į 
man. Man nė nereikėjo žiūrėti, kas jame: per audinį užčiuopiau 
keturis gumbus. 

Nusijuokiau; taip, mudvi iš tikrųjų kalbėjomės ta pačia kalba! 

Paskatinta smalsumo ir impulso, kurio negalėčiau apibūdin- 
ti, Gabrielės pasiteiravau apie senolės amuletą vildamasi, kad 
nedovanotinai nepažeisiu gero tono taisyklių. 

— Grandmėre est...* - Ji delsė, ieškodama tinkamo prancūziš- 
ko žodžio, bet jau supratau, koks jis. 

— Pas docteur, - įsiterpiau, - et pas sorciėre, magicienne. Elle 
est...** - Nutilau, nes iš tikrųjų nebuvo tinkamo prancūziško žo- 
džio, apibūdinančio, kas ji tokia. 

- Mes sakom, kad ji giedotoja, - droviai pasakė Bertė pran- 
cūziškai. - Vadinam ją šamane, o jos vardas reiškia „tai gali būti, 
tai nutiks“. 

Senolė kažką suvapėjo linktelėdama į mane, ir dvi jaunesnės 
moterys nustebo. Najavenė palenkė galvą, nuo kaklo nusirišo 
dirželį ir įdėjo maišelį man į delną. 

Kapšelis buvo sunkus, net riešas nusviro, ir vos jo neišmečiau. 
Priblokšta sugniaužiau. Nuzulinta oda buvo įšilusi nuo senosios 
kūno, apvalus kapšelis lyg mano rankai pritaikytas. Akimirką net 
pasidingojo, kad jame tūno gyvas padarėlis. 

Toji nuostaba tikriausiai atsispindėjo mano veide, nes senolė 
kvatodamasi net susirietė. Ji ištiesė ranką, ir skubiai atidaviau 
amuletą. Gabrielė mandagiai pranešė, kad jos vyro senelė mielai 
man parodys vaistingus augalus, augančius netoliese, jei tik no- 
rėsiu su ja eiti. 


* Senelė yra (pranc.). 
** Ne daktarė ir ne kerėtoja ar raganė. Ji... (pranc.). 

Skubiai priėmiau kvietimą, ir senolė guviu, tvirtu žingsniu, 
nebūdingu jos amžiaus moteriškei, nutrepsėjo taku. Žiūrėjau į 
jos pėdas, apautas minkštais odiniais mokasinais, puoselėdama 
viltį, kad sulaukusi jos metų gal įstengsiu dvi dienas keliauti per 
miškus ir paskui dar norėsiu žvalgyti apylinkes. 

Mudvi traukėm palei upelį, o įkandin mūsų pagarbiu atstu- 
mu tipeno Gabrielė su Berte. Gabrielė prieidavo prie mūsų tik 
tada, kai būdavo pašaukta ką nors išversti. 

— Kiekvienas augalas gydo kokią nors ligą, - per Gabrielę aiš- 
kino senolė. Nulaužusi krūmo, augančio prie tako, šakelę šnai- 
ruodama padavė man. - Tik turim pažinti tuos visus augalus! 

Beveik per visą pokalbį mudviem sekėsi susišnekėti gestais, 
bet kai nusigavom iki didžiulio duburio, kuriame Džeimis su 
Ijanu gaudydavo upėtakius, Najavenė sustojo ir mostelėjo Ga- 
brielei, kad ši prieitų. Ji kažką jai pasakė, ir moteris atsigręžė į 
mane kiek nustebusi. 

— Mano vyro senelė sako sapnavusi jus pilnaties naktį prieš 
du mėnesius. 

— Mane“ 

Gabrielė linktelėjo. Najavenė padėjo plaštaką man ant rankos 
ir įdėmiai pažvelgė į veidą, tarsi norėdama įžiūrėti, kaip mane 
paveikė Gabrielės žodžiai. 

— Ji mums papasakojo sapną: regėjusi moterį su... - Gabrielė 
trūktelėjo lūpas, tada greitai ištempė ir švelniai palietė savo ilgų, 
tiesių plaukų galiukus. — Po trijų dienų grįžo mano vyras ir jo 
sūnūs, jie papasakojo miške sutikę jus ir Lokio Skerdiką. 

Bertė taip pat žvelgė į mane, neslėpdama smalsumo, apie 
smiliaus galą sukdama tamsiai rudų plaukų sruogą. 

— Ji, kuri gydo, tučtuojau pasakė turinti jus pamatyti, o kai 
išgirdom, kad jūs čia... 

Tai mane truputį nustebino ir išgąsdino. Nė nenujaučiau, kad 
esu stebima, bet kažkas tikrai pamatė, kad gyvenam ant kalno, ir 
apie tai pranešė Nakognavetui. 

Nekantraudama dėl šių jai nesvarbių dalykų, Najavenė baks- 
telėjo anūko Žmonai, kažką pasakė ir griežtai parodė į vandenį 
prie mūsų kojų. 

— Mano vyro senelė sako sapnavusi jus čia. - Gabrielė mos- 
telėjo į duburį ir labai rimtai pasižiūrėjo į mane. - Ji sutiko jus 
čia naktį. Mėnulis plaukiojo vandenyje. Jūs pavirtot baltu varnu, 
nusklendėt virš vandens ir prarijot mėnulį. 

— O? - Tikėjausi, kad tai, ką padariau, nebuvo blogas dalykas. 

— Baltas varnas parskrido atgal ir padėjo kiaušinį į jos delną. 
Kiaušinis perskilo, ir jame suspindo akmuo. Mano vyro senelė su- 
prato, kad tai didžiulis stebuklas, kad tas akmuo gali išgydyti ligą. 

Najavenė keliskart sulinksėjo ir, nusikabinusi nuo kaklo mai- 
šelį su amuletu, pasirausė jame. 

- Praėjus dienai po sapno, mano vyro senelė nuėjo pasikasti 
kinnea šaknies, bet pakeliui pamatė kažkokį mėlyną daiktą, įstri- 
gusį upės pakrantės dumble. 

Najavenė ištraukė nelygų gabalėlį ir įmetė man į delną. Gru- 
blėtą akmenuką, be abejonės, brangakmenį, prikibusį prie nuosė- 
dinės uolienos, pats akmuo buvo dulsvos tamsiai mėlynos spalvos. 

— Vaje, čia safyras? 

- Safyras? - Gabrielė vartaliojo tą žodį burnoje, mėgindama 
pajusti jo skonį. - Mes jį vadinam... — ji nuščiuvo, ieškodama 
tinkamo prancūziško žodžio, - ...pierre sans peur“. 

— Pierre sans peur? Bebaimiu akmeniu? 

Najavenė linktelėjo ir vėl prabilo. Bertė puolė versti jos žo- 
džių, užbėgdama motinai už akių. 

— Mano tėvo senelė sako, kad su šiuo akmeniu žmonės nieko 
nebijo, todėl jų dvasia tampa stipri, ir daug lengviau juos išgydy- 
ti. Tas akmuo jau pagydė du žmones nuo karštligės ir jaunesnįjį 
mano brolį, kurį kamavo akių gėla. Mano vyro senelė nori jums 
padėkoti už šią dovaną, - Gabrielė sklandžiai pratęsė pokalbį. 

- Ak... pasakykit jai, kad labai prašom. - Nuoširdžiai linkte- 
lėjau senolei ir atidaviau jai mėlynąjį akmenį. 

Moteris įsimetė jį į kapšelį ir stipriai susirišo virvelę ant ka- 
klo. Paskui, įsistebeilijusi į mane, ištiesė ranką, timptelėjo man 
plaukų garbaną ir ėmė vapėti, trindama ją tarp pirštų. 


* Akmuo be baimės (pranc.). 

— Mano vyro senelė sako, kad turite gydomųjų galių, bet 
ateityje jų turėsite dar daugiau. Kai jūsų plaukai pražils kaip jos, 
atsiskleis visos galios. 

Senolė paleido garbaną ir valandėlę žvelgė man į akis. Prige- 
susiose gelmėse lyg išvydau didžiulį liūdesį ir nevalingai atkišau 
ranką, ketindama ją paliesti. 

Ji žengė atgal ir dar kažką sumurmėjo. Gabrielė keistai pa- 
žiūrėjo į Mane. 

- Ji sako, kad jums nėra ko nerimauti; ligas siunčia dievai. 
Tai nebus jūsų kaltė. 

Nustebusi sužiurau į Najavenę, bet ji jau buvo nusigręžusi. 

— Kas nebus mano kaltė? - paklausiau, deja, senolė nieko 
nebepasakė. 


21 


Naktis ant snieguoto kalno 


1767 m. gruodis 


KURĮ LAIKĄ ŽIEMA laikėsi atokiai, bet lapkričio 28 dieną 
ėmė snigti, ir pabudę išvydom persimainiusį pasaulį. Visi didžiu- 
lės dygiosios eglės, augančios už trobelės, spygliai buvo apšar- 
moję, 0 nuo žemuogių stiebelių raizginio kabojo ledo spurgai. 

Sniego buvo nedaug, bet jis vis tiek pakeitė nusistovėjusią 
dienotvarkę. Dieną nebeidavau ieškoti maisto, tik trumpam nu- 
klampodavau iki upelio pasisemti vandens ir dar pasiskinti ža- 
lių pipirnių, išvaduodavau jas iš sušalusios pliurzės pakrantėje. 
Džeimis su Ijanu nebekirto rąstų ir nebevalė lauko, tad ėmėsi 
drožti skiedras stogui. Mus užklupo žiema, ir mes, gindamiesi 
nuo šalčio, sulindom vidun. 

Žvakių neturėjom; pasišviesdavom lajinėmis lempomis ir 
balanomis, ir ugnimi, nuolat liepsnojančia židinyje. Nuo šios 
juodavo stogo sijos. Todėl keldavomės sulig aušra, o guldavo- 
mės tuojau po vakarienės ir gyvenom tokiu pat ritmu, kaip mus 
supančio miško padarai. 

Avių dar nelaikėm, taigi neturėjom vilnos, kurią galėtume 
karšti arba verpti, nei audžiamos ar dažomos drobės. Neturėjom 
ir avilių, todėl nekaitinom vaško, iš kurio galima nusilieti vaški- 
nių žvakių. Nelaikėm galvijų, kuriuos reikėtų prižiūrėti, turėjom 
tik arklių, mulų ir kiaulaitę; kai ši gerokai paaugo ir pasidarė per 
ūmi ir smarki, ištrėmėm ją į atskirą aptvarą Džeimio arklidėje, 
kurią atstojo didžiulė pašiūrė atviru priekiu ir suklotų šakų stogu. 

Majersas, žvangindamas geležimi, atgabeno mažą, bet nau- 
dingą įrankių rinkinį, rankenas turėjome išsidrožti čia pat iš me- 
dienos. Krepšyje buvo žievės lupimo kirvis, dar vienas kirsti me- 

džiams, noragas pavasarinei sėjai, grąžtų, oblių, kaltų, nedidelis 
dalgis, du plaktukai, rankinis pjūklas; taip pat keistas daiktas, 
vadinamas kapliu: vienas jo galas buvo nuskliaustas, o kitame 
pritaisytas kirvis, su kuriuo, pasak Džeimio, daromos išpjovos; 
dar drožtuvas - išlenkta geležtė su rankenomis abiejuose galuose 
medžiui lyginti ir smailinti; du nedideli aštrūs peiliai ir dar pa- 
ilgas įrankis apvalia galvute, kurios vidury buvo išgręžta skylė, 
panašus į viduramžių kankinimo įrankį, bet iš tiesų naudojamas 
vinių galvutėms suploti. 

Su visais tais įrankiais Džeimiui ir Ijanui pavyko užkloti 
stogą iki pirmojo sniego. Pašiūrės nebuvo tokios svarbios. Prie 
ugnies trobelėje nuolat riogsojo rąstgalys, iš kurio kiekvienas, 
radęs laisvą valandėlę, galėjo padrožti skiedrų. Kampas prie ži- 
dinio ir buvo skirtas medžio darbams. Ijanas sukalė grubią, bet 
tvirtą, patogią taburetę, ji stovėjo po vienu iš langų, kur buvo 
šviesiau, o drožles, taupant medieną, galėjai mesti į ugnį, degan- 
čią dieną ir naktį. 

Majersas mane aprūpino ir keliais moteriškais reikmenimis. 
Turėjau didžiulę siuvimo pintinę, kurioje buvo daugybė adatų, 
smeigtukų, žirklės, kamuoliukai siūlų, lino, muslino ir vilnonio 
audinio skiaučių. Nors nelabai mėgau siūti, vis tiek džiaugiausi 
tuo turtu, nes Džeimiui ir Ijanui, nuolat landžiojantiems po tan- 
kumynus ir ropojantiems ant stogo, reikėjo dažnai lopyti drabu- 
žių kelius, alkūnes ir pečius. 

— Dar vienas! - Džeimis atsisėdo lovoje šalia manęs tiesus 
kaip strėlė. 

— Kas tas dar vienas? - mieguista paklausiau, pramerkdama 
akį. Trobelėje buvo labai tamsu, židinyje ruseno žarijos. 

— Dar vienas sumautas protėkis! Po perkūnais, lašas kaptelėjo 
tiesiai man į ausį! - Jis šoko iš lovos, nupėdino prie židinio ir 
įkišo į jį šakalį. Kai šis užsidegė, ištraukė jį ir, užlipęs ant lovos, 
kilstelėjo deglą aukštyn, piktai žvalgydamasis, kur stoge Žioji tas 
klastingas plyšys. 

— Urmg? - Ijanas žemoje ratukinėje lovelėje apsivertė ir pus- 
miegis klausiamai sudejavo. 

Rolas atkakliai brovėsi į jo lovą, bet nepavykus amtelėjo ir vėl 
susirangęs į pilko kailio kamuolį garsiai užparpė. 

- Protėkis, - paaiškinau Ijanui, prisimerkusi žiūrėdama į 
Džeimio deglą. 

Neleisiu, kad nuo atsitiktinės kibirkšties užsidegtų pūkiniai 
mano patalai. 

- Ak. - Ijanas prisidengė veidą ranka. - Vėl pasnigo? 

— Tikriausiai. 

Langai buvo uždangstyti daigstytų elnio odų ketvirtainiais, 
išteptais taukais, tad nieko nebuvo girdėti, kas dedasi lauke, be 
to, ir oras keistai slopino garsus, kaip būna sningant. 

Snigo pamažu, ant stogo buvo iškilęs sniego kauburys. Nuo 
įšilusių skiedrų jis buvo pradėjęs težti, o tirpsmo vanduo, nute- 
kėjęs stogo nuolydžiu, palei pakraigę formavo tviskančias var- 
veklių grotas. Kartais vanduo klajoklis skiedroje arba sandūroje, 
kur buvo išsirietę persiklojančių skiedrų kraštai, rasdavo plyšį, ir 
lašai prakišdavo pro stogą ledinius pirštus. 

Tie įsibrovėliai Džeimiui atrodydavo tarsi užgaulė ir jis tuč- 
tuojau puldavo su jais dorotis. 

— Pažvelk! - šūktelėjo Džeimis. - Štai jis. Matai? 

Akis nuo plaukuotų kulkšnių, boluojančių prieš nosį, abe- 
jinga pakėliau ir įbedžiau į stogą. Deglas tikrai apšvietė juodą 
trūkį vienoje skiedrų, apačioje plito tamsus drėgmės lopas. Man 
bežiūrint, susikaupė skaidrus lašas, deglo šviesoje suspindėjo 
raudonai ir garsiai tekštelėjo ant pagalvės šalia manęs. 

— Galėtume stumtelėti lovą, - pasiūliau, nors turėjau mažai 
vilties, kad jį įkalbėsiu. 

Jau buvau patyrusi. Visi patarimai, kad remontas palauks iki 
ryto, būdavo atmetami be atodairos. Džeimis leisdavo man su- 
prasti, kad tam nepritartų nė vienas tikras save gerbiantis vyras. 

Jis nulipo nuo lovos ir koja spyrė Ijanui į šoną. 

- Kelkis ir pabelsk į tą vietą, kur plyšys, Ijanai. O aš jį užlipęs 
iš lauko užtaisysiu. 

Stvėręs naują skiedrą, plaktuką, kirvį ir maišelį su vinimis, jis 
nudrožė prie durų. 

— Šitaip apsirengęs nesiropšk ant stogo! - surikau staiga atsi- 
sėsdama. - Tai geriausi vilnoniai tavo marškiniai! 

Jis sustojo, dirstelėjo į mane ir, nutaisęs priekaištingą anksty- 
vųjų laikų krikščionio kankinio miną, padėjo įrankius. Nusivil- 
kęs marškinius nubloškė ant grindų, pasiėmė įrankius ir, įtem- 
pęs sėdmenis, išdidžiai išlingavo laukan dorotis su protėkiu, mat 
buvo kupinas ryžto ir užsidegęs. 

Ranka persibraukiau paburkusį nuo miego veidą ir tyliai su- 
vaitojau. 

— Jam nieko nenutiks, tetule, - paguodė mane Ijanas ir, pla- 
čiai nusižiovavęs, bet nė nesivargindamas prisidengti burnos, 
nenoromis išsirito iš šiltos lovos. 

Bildesys ant stogo, anaiptol nepanėšėjantis į aštuonių mažy- 
čių šiaurės elnių kanopų caksėjimą, pranešė, kad Džeimis jau 
tenai. Susitaikiusi su likimu atsikėliau, užleisdama vietą Ijanui. 
Jis užlipo ant lovos ir malkos galu stuktelėjo į drėgną dėmę, gar- 
siai padaužė į skiedras, kad Džeimiui būtų aišku, pro kur teka 
vanduo. 

Kiek papokšėjęs ir patrinksėjęs, Džeimis nulupo įskilusią 
skiedrą ir vietoj jos prikalė kitą. Protėkis buvo įveiktas, vieninte- 
lis įrodymas, kad jis buvo, - krūvelė sniego, įdribusio pro atsivė- 
rusią skylę nuplėšus skiedrą. 

Atsigulęs į lovą, Džeimis šaltu kūnu apsivijo mane, prisispaudė 
prie ledinės krūtinės ir tuojau pat užmigo, kupinas pagrįsto pasi- 
tenkinimo, kuris apima vyrą, apsaugojusį namų židinį nuo pavojų. 


= 


Ant kalno vargais negalais laikėmės, vis dėlto laikėmės. Mė- 
sos valgėm mažai: medžioti nebuvo kada, nebent pakliūdavo 
kokia voverė ar triušis, bet ir šie naudingi graužikai bemaž visi 
buvo nulindę žiemos miegui. Turėjom šiek tiek džiovintų dar- 
žovių: dioskorėjų ir moliūgų, laukinių svogūnų ir česnakų, be 
to, kelis bušelius* riešutų ir negausias žolelių, kurių man pavyko 


* Bušelis - biralų ir skysčių tūrio vienetas (apie 36,4 I). 

pasirinkti ir sudžiovinti, atsargas. Maistas skurdus, bet taupiai jį. 
vartodami šiaip taip ištempsim iki pavasario. 

Lauke reikėdavo nudirbti tik keletą darbų, todėl likdavo daug 
laiko pasišnekėti, istorijoms pasakoti ir svajoti. Džeimis išskobė 
ne tik ūkiui reikalingų šaukštų ir dubenų, išdrožė ir medines 
šachmatų figūrėles. Ir gerokai sugaišo, stengdamasis į žaidimą 
įtraukti ir mudu su Ijanu. 

Ijanas su Rolu, kuriuos kamavo trobelėje tvyranti šutra, daž- 
nai lankydavosi Ana Okoje, o kartais patraukdavo net į ilgas me- 
džiokles su jaunais kaimo vyrais, šiems Ijano ir Rolo draugija ir 
patikdavo, ir praversdavo. 

- Vaikis šneka indėniškai kur kas geriau nei graikiškai ar 
lotyniškai, - niūrokai tarė Džeimis žiūrėdamas, kaip Ijanas su 
bičiuliu indėnu draugiškai šaiposi iš vienas kito ruošdamiesi ke- 
liauti į vieną tokių žygių. 

— Na, jei Markas Aurelijus būtų rašęs apie tai, kaip sekti dy- 
gliakiaulės pėdsakais, manau, būtų sulaukęs uolesnių skaityto- 
jų, - įgėliau jam. 

Labai mylėjau Ijaną, bet nei būdavau nepatenkinta, nei 
krimsdavausi, kad jo dažnai nebūna namie. Kartais atrodydavo, 
kad mūsų trijulei trobelėje ankštoka. 

Nieko nėra malonesnio už pūkinius patalus ir atvirą ugnį, 
ypač kai tuose pūkiniuose pataluose laukia aistringas ir švelnus 
meilužis. Kai Ijanas svečiuodavosi pas indėnus, nedegdavom ži- 
burio ir guldavomės vos sutemus. Susiraitę lovoje, dalydavomės 
šiluma ir kalbėdavomės iki išnaktų, juokdamiesi, pasakodami is- 
torijas, prisimindami praeitį ir planuodami ateitį, o vidury šnekų 
nutildavom, nebyliai mėgaudamiesi kitais malonumais. 

— Papasakok apie Brianą. 

Džeimiui labiausiai patikdavo klausytis prisiminimų apie 
Brianos vaikystę. Ką tada ji sakė, vilkėjo ir darė, kaip atrodė, kam 
buvo gabi ir kokie buvo jos pomėgiai. 

- Ar pasakojau, kaip buvau pakviesta į jos mokyklą pašnekėti 
apie gydytojo profesiją? 

— Ne. - Jis pasivertė ant šono įsitaisydamas patogiau, prisi- 
glausdamas prie manęs iš nugaros. - O kodėl turėjai ten eiti? 

— Ta diena mokykloje vadinama Profesijos diena, mokyto- 
jai pakviesdavo daug įvairių žmonių. Jie pasakodavo apie savo 
darbą, kad vaikai suprastų, ką veikia teisininkas ar ugniagesys... 

— Manyčiau, kad pastaroji profesija labai aiški. 

— Ša! Arba veterinaras - tas, kuris gydo gyvūnus; arba sto- 
matologas - daktaras, gydantis dantis... 

— Dantis? Ką galima daryti dantims, nebent juos ištraukti? 

- Nustebtum sužinojęs, kaip juos galima sutaisyti. - Nusi- 
braukiau nuo veido plaukus ir pakėliau nuo sprando. - Jie visada 
mane kviesdavo, nes tuo metu moteris gydytoja buvo ne toks 
dažnas dalykas. 

— Manai, dabar įprastas? - Jis nusikvatojo, ir aš jam švelniai 
įspyriau į blauzdą. 

— Visai netrukus gydytojų moterų atsirado ir daugiau. Bet 
kol kas jų buvo viena kita. Kai baigiau mokykloje kalbėti ir pa- 
klausiau, ar kas turi klausimų, pašoko toks bjaurus berniūkštis ir 
suvebleno mamą sakius, kad dirbančios moterys ne geresnės už 
prostitutes. Užuot atiminėjusios darbą iš vyrų, jos turėtų sėdėti 
namie ir rūpintis šeima. 

— Kažin ar jo motina buvo susidūrusi su kokia prostitute. 

— Nė nenumanau. Dirbančių moterų buvo mažai. Bet kai 
jis taip pasakė, Briana atsistojo ir labai garsiai atvožė: „Verčiau 
džiaugtumeis, kad mano mama - daktarė, nes tau jos prireiks!“ 
Tada aritmetikos vadovėliu trenkė jam per galvą, o kai vaikis, 
praradęs pusiausvyrą, pargriuvo, ji užšoko jam ant pilvo ir 
kumščiu smogė į nosį. 

Jutau, kaip man prie nugaros suvirpėjo jo krūtinė ir pilvas. 

— Ak, šauni mergiotė! Bet ar už tai jos neprilupo mokyklos 
direktorius? 

— Mokykloje vaikai nemušami. Ji turėjo parašyti tam bjau- 
rybei vaikiščiui atsiprašymo laišką, bet ir jis privalėjo tokį pat 
parašyti man. Brianai atrodė, kad tai lygiaverčiai mainai. Tačiau 
kebliausia, kad berniuko tėvas irgi buvo daktaras, vienas mano 
kolegų ligoninėje. 

— Tik nesakyk, kad jam iš panosės nušvilpei darbą, kurio jis 
gviešėsi“ 

— Kaip atspėjai“ 

— Mmm. 

Šiltas jo kvapas kuteno man sprandą. Ištiesiau atgal ranką ir 
paglosčiau ilgą, plaukuotą šlaunį, mėgaudamasi raumenų įdubo- 
mis ir iškilumais. 

- Minėjai, ji mokėsi universitete, studijavo istoriją, visai kaip 
Frenkas Randalas. Nenorėjo būti gydytoja? - Stambi plaštaka su- 
ėmė sėdmenis ir ėmė švelniai juos spusčioti. 

— Kai buvo maža, norėjo. Kartais nusivesdavau ją į ligoninę, 
ten ją labiausiai traukė medicinos instrumentai. Ji mėgdavo žais- 
ti su stetoskopu ir otoskopu, šiuo apžiūrimos ausys, tačiau vėliau 
apsigalvojo. Jos nuomonė keitėsi daugybę kartų. Taip būna dau- 
geliui vaikų. 

— Tikrai? 

Ta mintis jam buvo nauja. Jo laikais kone visi vaikai rink- 
davosi tėvų profesiją arba būdavo siunčiami mokytis profesijos, 
kurią šie išrinkdavo. 

— O taip. Leisk man pagalvoti... kaip ir daugelis mažų mergai- 
čių, ji norėjo būti balerina. Šokėja, kuri šoka ant pirštų galiukų, - 
paaiškinau, ir jis nustebęs sukikeno. - Paskui, kai buvo pavežiota 
šiukšliavežiu, užsimanė tapti šiukšlių rinkėja. Vėliau įsigeidė būti 
gelmių nardytoja, paštininke ir... 

- Po galais, kas ta gelmių nardytoja? O šiukšlių rinkėja? 

Kol baigiau vardyti trumpą dvidešimto amžiaus darbų ir pro- 
fesijų sąrašą, mudu jau buvom atsisukę į vienas kitą, patogiai 
susipynę kojomis, ir grožėjausi, kaip po mano nykščio pagalvėle 
sustandėjo į guzelį jo spenelis. 

— Niekada nebuvau tikra, ar ji iš tiesų norėjo studijuoti is- 
toriją, ar tik stengėsi įtikti Frenkui. Briana labai jį mylėjo, o jis 
nepaprastai ja didžiavosi. - Susimąsčiusi nutilau. Džeimio ranka 
slinko mano nugara žemyn. - Dar vidurinėje mokykloje ji ėmė 
lankyti istorijos paskaitas, juk pasakojau, kaip veikia mokymo 
sistema? O kai žuvo Frenkas... Aš linkusi manyti, kad ji atnaujino 
istorijos studijas manydama, kad to būtų norėjęs Frenkas. 

— Kokia ištikima. 

— Taip. - Ranka perbraukiau jam per plaukus, po pirštais jus- 
dama kietus apvalius kaukolės kaulus ir odą. - Nė nenumanau, 
iš ko paveldėjo tą bruožą. 

Jis prunkštelėjo ir prisitraukė mane arčiau. 

— Nejaugi? - Nelaukdamas atsakymo vėl prabilo: - Jeigu ji do- 
mėjosi istorija, gal ras mus? Turiu galvoj, rašytiniuose šaltiniuose. 

Atvirai šnekant, man tokia mintis nebuvo šovusi. Valandėlę 
gulėjau gana ramiai. Tada kiek pasirąžiau ir padėjau galvą jam 
ant peties kikendama, bet juokas nebuvo visai linksmas. 

— Kažin. Nebent nuveiktume ką nors įdomaus ir svarbaus. — 
Neaiškiai mostelėjau į trobelės sieną ir beribius miškus, plytin- 
čius anapus jos. - Bet vargu ar čia pasitaikys tokia proga. Kad ir 
kaip ten būtų, ji turėtų sąmoningai ieškoti. 

— Ojji ieškos? 

Kiek patylėjau, įkvėpdama sodraus muskusinio jo kvapo. 

- Viliuosi, ne, - galų gale atsakiau. - Jai reikėtų kurti savo 
gyvenimą ir negaišti laiko dairantis į praeitį. 

Į šiuos mano žodžius jis sureagavo ne išsyk, bet paėmė mano 
ranką, įspraudė tarp mudviejų kūnų ir atsiduso, kai jį apkabinau. 

- Esi labai protinga moteris, Sasenach, kartu trumparegė, ne- 
įžvalgi. Nors turbūt taip kalbi vien iš kuklumo. 

— Iš kur šitai ištraukei? - paklausiau, mažumėlę įsižeidusi. 

— Minėjai, kad mūsų mergaitė labai ištikima. Ji taip mylėjo 
tėvą, kad net jam mirus pakeitė savo gyvenimą ir ėmėsi to, ko jis 
būtų tikėjęsis iš jos. Manai, ji myli tave mažiau? 

Pasukau galvą, ant veido užkrito plaukai. 

— Visai ne, - atsakiau, balsą slopino pagalvė. 

— Tada gerai. 

Jis suėmė mane už klubų ir pasuko, lėtai pasirisdamas ant 
manęs. Kai mūsų kūnai susiliejo, nutilom. 

Mylėjomės neskubriai, svajingai ir ramiai, jo kūnas buvo 
mano, visai kaip manasis jo. Apsivijau jo kojas, jutau lygius jo 
padus ir plaukuotas blauzdas, jutau nuospaudomis nusėtus jo 
delnus ir švelnų kūną, mudu buvom lyg peilis ir makštis, judė- 
jom širdžių, plakančių kaip viena, dūžių ritmu. 

Tyliai spragsėjo ugnis, mesdama ant medinių jaukaus mūsų 
namelio sienų raudonus ir geltonus atšvaitus. Gulėjom tvyrant 
ramybei, nė nesivargindami aiškintis, kam priklauso kuri galūnė. 
Prieš pat nugrimztant į miegą, man į kaklą dvelktelėjo Džeimio 
iškvėpio šiluma. 

— Ji ieškos, - tvirtai tarė jis. 


== 


Po dviejų dienų sulaukėm trumpo atodrėkio, ir Džeimis, 
taip pat kamuojamas trobelės tvankumo ir kaitros, nusprendė 
pasinaudoti atlydžiu ir traukti į medžioklę. Žemę vis dar klojo 
sniegas, bet jo sluoksnis buvo plonytis, ne vientisas, o su proper- 
šomis. Džeimis manė, kad nebus sunku kopti šlaitais. 

O aš dėl to suabejojau, kai rytą į pintinę sėmiau sniego tirp- 
dyti. Po krūmais jo buvo daug, nors atviruose žemės plotuose ir 
buvo nutirpęs. Vyliausi, kad Džeimis teisus. Mūsų atsargos buvo 
beveik išsibaigusios, jau daugiau kaip savaitė vertėmės be mėsos. 
Po sniegu buvo palaidoti net Džeimio paspęsti spąstai. 

Parsinešusi sniegą į trobelę, sukračiau į didžiulį katilą, jau- 
čiausi, kaip dažnai, it kokia ragana. 

— Na, sparčiau! Ugnie, liepsnok"*- sumurmėjau, žiūrėdama į 
baltus luitus, kai šnypšdami jie tirpo virsdami drumzlinu skysčiu. 

Didelis katilas, kupinas vandens, nuolat kunkuliuodavo ant 
ugnies. Jame ne tik skalbdavau, bet ir virdavau viską, ko negalima 
skrudinti ant grotelių ar kepti. Troškinius ir kitus valgius sudėda- 
vau į seklius indus iš moliūgo arba į molines puodynes, sandariai 
užvoždavau ir už virvelių nuleisdavau į burbuliuojančias gelmes, 
iš kurių kartkartėmis ištraukdavau pamaišyti. Šitaip viename 
puode išvirdavau valgį ir dar turėdavau karšto vandens skalbti. 

Į medinį dubenį suverčiau antrą pintinę sniego ir palikau jį 
tirpti pamažu; bus geriamo vandens visai dienai. Skubių darbų 
kaip ir neturėjau, todėl atsisėdau paskaityti Danieliaus Rolingso 
žurnalo ir adyti kojinių, prieš ugnį jaukiai šildydamasi kojų pirštus. 


* V. Šekspyras. „Makbetas“. Vertė A. Churginas. 

Iš pradžių nesijaudinau, kai Džeimis vis negrįžo. Tiesą sa- 
kant, jaudinausi, - visada nerimaudavau Džeimiui iškeliavus il- 
gesniam laikui, - bet kažkokiu neaiškiu, paslaptingu būdu man 
beveik pavyko tą nerimą nuo savęs slėpti. Tačiau saulei artėjant 
prie laidos, kai šešėliai ant sniego nusidažė violetine spalva, vis 
labiau įsitempusi klausiausi, ar jis nepareina. 

Toliau triūsiau laukdama, kada ant sniego sugurgždės jo žings- 
niai ar pasigirs šūksnis, pasiruošusi pulti laukan ir jam padėti, jei 
parneštų kalakutą ar kokį kitą valgomą gyvį, kurį reikia nupešti ir 
išdoroti. Pašėriau ir pagirdžiau mulus, arklius, vis dirsčiodama į 
kalną. Aplink išblėsus popietės šviesai, laukimas virto viltimi. 

Trobelėje darėsi žvarbu, ir nuėjau parsinešti daugiau malkų. 
Galėjo būti šiek tiek po keturių, mėlynių krūmeliai jau metė šal- 
tus mėlynus šešėlius. Valanda, ir užslinks prieblanda, o po dar 
dviejų - visai sutems. 

Malkų stirta buvo apsnigta, viršutinės malkos sudrėkusios. 
Bet rietuvės šone, atitraukusi didelį karijos rąstgalį, prisikasiu 
prie sausų atskalų, tik reikėjo saugotis gyvačių, skunkų ir kitų 
padarų, dažnai įsispraudžiančių į plyšį ir ten tūnančių. 

Sušnarpščiau, pasilenkiau ir atsargiai dirstelėjau, ėmiausi ir 
rimtesnių atsargumo priemonių, ertmėn kyštelėjau ilgą pagalį ir 
pamakalavau. Neišgirdusi jokio čežesio, šliaužimo ar kitų pavojų 
skelbiančių garsų, drąsiai kyštelėjau ranką ir ėmiau grabalioti, 
kol pirštais užčiuopiau rumbuotą storos pušies trinką. Šįvakar 
norėjau karštos ugnies, kad ji greitai įsipliekstų; kiaurą dieną me- 
džiojęs ant sniego, Džeimis bus sustiręs į ragą. 

Iš drėgno malkų rietuvės sluoksnio ištraukiau didžiulę pu- 
šinę pliauską židinio ugniai ir tris mažesnes, lėčiau degančios 
karijos pliauskas. Šias sukrausiu arti ugnies, kad pradžiūtų, kol 
baigsiu ruošti vakarienę, o kai atsigulsim į lovą, pakurstysiu ugnį 
drėgna karija, ji įsiliepsnos lėčiau ir smilks iki ryto. 

Šešėliai nusidažė indigo spalva ir pamažu ištirpo pilkose 
žiemos sutemose. Dangus buvo šviesiai violetinis, apniukęs nuo 
daugybės sniegingų debesų. Įkvėpiau žvarbios drėgmės. Kai su- 
temus oro temperatūra nukrinta, ženklas, kad snigs. 

— Po galais, žmogau, - garsiai pasakiau. - Ką veiki? Gal nu- 
šovei briedį? 

Dusliame ore balsas nuskambėjo tyliai, bet nuo tos min- 
ties pasijutau geriau. Jei pavakary jis iš tikrųjų sumedžiojo kokį 
stambų žvėrį, gal nusprendė verčiau įsirengti stovyklą šalia jo nei 
grįžti namo? Skersti didžiulį gyvulį - varginantis, ilgas darbas, o 
grobis perdėm sunkiai sumedžiotas, nevalia jo palikti plėšrūnų 
malonei. 

Ant ugnies kunkuliavo daržovių troškinys, trobelėje gardžiai 
kvepėjo svogūnais ir laukiniais česnakais, bet pati nejutau jokio 
alkio. Nustūmiau kabantį ant kablio katilą į židinio gilumą - 
bus nesunku vėl jį pašildyti, kai grįš Džeimis. Mano akis pagavo 
blykstelint žalią spalvą ir pasilenkiau pažiūrėti, kas ten. Ogi ma- 
žytė salamandra, išbaidyta iš žiemos prieglobsčio, kurį jai atstojo 
pliauskos plyšys. 

Padarėlis buvo žalios ir juodos spalvos, spindėjo kaip nedi- 
delis brangakmenis. Paėmiau gyvį, kol nespėjo išsigąsti ir pulti į 
ugnį, ir drėgną, smarkiai besiraitantį delne išnešiau į lauką. Pa- 
leidau prie malkų stirtos. 

— Saugokis, - tariau, - kitą kartą tau gali baigtis daug liūdniau! 

Prieš eidama į trobelę stabtelėjau. Jau buvo tamsu, bet vis dar 
vus ir pilkus dunksančio juodo kalno fone. Tarp medžių niekas 
nekrusčiojo, tik iš šviesiai rausvo dangaus nuplevenusios kelios 
didelės snaigės tuojau pat ištirpo ant plikos žemės prie durų. 

Užsklendžiau duris, pavalgiau vakarienę, nejusdama jokio 
skonio, ant ugnies užmečiau drėgnų karijos malkų ir atsiguliau 
miegoti. Gal jis sutiko žmones iš Ana Okos ir drauge įsikūrė sto- 
vykloje? Ore pasklido karijos dūmo kvapas, virš židinio aukštyn 
raitėsi baltos dūmų sruogos. Sijos viršuje jau buvo pajuodusios 
nuo suodžių, nors ugnis kūrenama vos du mėnesius. Prie galvos 
iš medienos vis dar sunkėsi sakai, auksiniai jų lašeliai spindėjo 
kaip medus ir aitriai kvepėjo grynu terpentinu. Ugnis apšvietė 
kirvio įrantas rąstuose, ir tai man staiga priminė plačią Džeimio 
nugarą, žvilgančią nuo prakaito, kai jis be paliovos mojuodavo 

kirviu, kirsdamas tiksliai kaip laikrodis, o kirvio ašmenų metalas 
plyksčiodamas smigdavo palei pat jo pėdas, jam išilgai skaptuo- 
jant kampuotą, šiurkštų sienoją. 

Kertant kirviu ar kirvuku, labai lengva prašauti. Gal jam ka- 
pojant malkas laužui kirvis nusprūdo ir jis susižeidė ranką arba 
koją? Mano vaizduotėje, toje uolioje pagalbininkėje, tučtuojau 
iškilo ryškus paveikslas: tamsiai raudona čiurkšle iš arterijos 
trykšta kraujas ir laša ant balto sniego. 

Bloškiausi ant šono. Jis puikiai moka gyventi gamtoje. Po 
perkūnais, juk septynerius metus pratūnojo urve! 

Škotijoje, ciniškai priminė vaizduotė. Škotijoje didžiausias 
mėsėdis gyvūnas buvo laukinė katė, vos didesnė už naminę. Ten 
didžiausias gresiantis pavojus buvo anglų kareiviai. 

— Nesąmonė! - spyriausi ir atsiverčiau ant nugaros. - Jis su- 
augęs žmogus, be to, apsiginklavęs, ir tikrai žino, ką daryti, kai 
sninga! 

Ir ką jis veikia, svarsčiau. Tikriausiai susirado arba pasistatė 
priedangą. Prisiminiau paprastutę pašiūrę, kurią jis mums pir- 
miausia surentė, kai įsikūrėm ant gūbrio, ir kiek nurimau. Jeigu 
nesusižeidė, turbūt mirtinai nesušals. 

Jeigu nesusižeidė. Jeigu jo nesužeidė kas nors kitas. Lokiai, 
galimas daiktas, jau įmitę ir netrukus užmigs visai žiemai, bet 
vilkai vis dar medžioja, lūšys taip pat. Prieš akis šmėstelėjo ta, 
su kuria susidūriau prie upelio, ir mane nukrėtė šiurpas, nors 
gulėjau pūkiniuose pataluose. 

Apsiverčiau ant pilvo, pečius apsikamšiau antklodėmis. Tro- 
belėje šilta, lovoje dar šilčiau, tačiau mano rankos ir pėdos vis 
dar buvo šaltos kaip ledas. Nesąmoningai ilgėjausi Džeimio, ir 
tai nebuvo susiję nei su mintimis, nei su kokia nors priežastimi. 
Būti vienai be jo... vieniša. 

Girdėjau sniego, drimbančio ant taukais išteptos odos, den- 
giančios langą prie galvos, šnaresį. Jeigu nepaliaus snigti, iki ryto 
bus užkloti visi pėdsakai. Ir jeigu jam kas nors atsitiko... 

Nusimečiau patalus ir atsikėliau. Skubiai apsirengiau, beveik 
nemąstydama ką daranti; jau ir taip per daug galvojau. Po elnena 

pasivilkau trumpus marškinius, kad būtų šilčiau, ir apsimoviau 
dvi poras kojinių. Padėkojau Dievui, kad mano batai ką tik ištep- 
ti ūdros taukais; jie smarkiai dvokė žuvimi, bet ilgai neperšlaps. 

Džeimis buvo pasiėmęs kirvuką; storą pušinę malką turėjau 
perskelti mediniu plaktuku ir pleištu keiksnodama save už lė- 
tumą. Dabar, kai nusprendžiau veikti, net menkiausias trukdis 
nepaprastai erzino. Bet ilgapluoštė mediena skilo lengvai. Tu- 
rėjau penkis storus atskalų kūlelius, keturis iš jų surišau odine 
virvele. Penkto galą įkišau giliai į žarijas ir palaukiau, kol gerai 
įsiliepsnos. 
turiu kapšelį su titnagu ir prakurais, užsimečiau apsiaustą, pasi- 
ėmiau ryšelius ir deglą ir nėriau į krintantį sniegą. 

Nebuvo taip šalta, kaip būgštavau. Vos ėmiau eiti, sušilau, juk 
buvau apsitūlojusi keliais sluoksniais. Tvyrojo spengianti tyla, jo- 
kio vėjo, kuždantis sniegas slopino visus įprastus nakties garsus. 

Težinojau, kad Džeimis ketino eiti tomis vietomis, kur buvo 
paspendęs spąstus. Bet jei pakeliui aptiko kokį nors viliojantį gy- 
vūno pėdsaką, galėjo patraukti paskui jį. Senasis sniegas buvo 
plonas, slūgsojo lopais, žemė įmirkusi, o Džeimis - stambus vy- 
ras, tad visai neabejojau, kad gebėsiu sekti jo pėdsakais. Ir bus 
dar geriau, jei rasiu jį, nakvojantį prie savo laimikio. Miegoti šal- 
tyje dviese kur kas smagiau nei vienam. 

Praslinkusi pro nuogus kaštonus, juosiančius mūsų proskyną 
iš vakarų, pasukau įkalnėn. Nelabai orientuodavausi vietovėje, 
bet susigaudžiau, kur daugmaž eiti. Be to, Džeimis mane uoliai 
mokė savo buvimo vietą nustatyti pagal įsimintinus, nekintamus 
vietovės ženklus. Dirstelėjau į krioklius, baltos jų kaskados iš toli 
atrodė lyg išskydusi dėmė. Jų šniokštimo negirdėjau. Jei vėjas ir 
pūtė, jis buvo už manęs. 

„Medžiojant reikia eiti prieš vėją, - aiškino Džeimis. - Kad 
tavęs neužuostų elnias ar kiškis.“ 

Pasijutau nesmagiai svarstydama, kas galėtų šmirinėti tam- 
soje ir užuosti mane sningant. Buvau beginklė, turėjau tik deglą. 
Ant susigulėjusio sniego plutos žibėjo raudona jo šviesa ir skai- 

dėsi atsimušusi į ledą, aptraukusį kiekvieną šakelę. Jei prieisiu 
prie padaro per ketvirtį mylios, jis mane pamatys. 

Pirmieji spąstai buvo užtaisyti nedideliame miškingame slė- 
nyje, už maždaug dviejų šimtų jardų nuo trobelės kopiant įkalne, 
dygiųjų eglių ir cūgų giraitėje. Kai Džeimis spendė tuos spąstus, 
buvau kartu su juo, bet dieną. Naktį, net liepsnojant deglui, vie- 
tovė atrodė keista ir nepažįstama. 

Žvalgiausi ir ten, ir šen, pasilenkdavau kiek galėdama, kad 
deglas apšviestų žemę. Slėniuką perkirtau kelis kartus, kol galų 
gale išvydau tai, ko ieškojau - tamsų pėdos įspaudą sniego lopi- 
nyje tarp dviejų dygiųjų eglių. Dar šiek tiek pašmirinėjusi, apti- 
kau spąstus, jie buvo tušti. Arba niekas į juos neįkliuvo, arba jis 
pasiėmė laimikį ir vėl juos užtaisė. 

Pėdsakai vedė iš proskynos aukštyn, paskui dingo vėjo su- 
neštų sausų lapų plotelyje. Trumpam apėmė panika, kai sker- 
sai išilgai žirgliojau ta vieta dairydamasi kokios duobutės - jo 
pėdsako. Nieko nemačiau; puri ir minkšta lapų paklotė čia buvo 
kokios pėdos storio. Bet ana ten! Išvydau riogsant apverstą rąstą, 
tamsų, drėgną griovelį, kur jis gulėjo, įspaustas į samanas. Ijanas 
buvo man sakęs, kad voverės ir burundukai kartais žiemoja er- 
tmėse po rąstais. 

Labai pamažėle, nuolat pamesdama pėdsakus, todėl priversta 
apsigręžti ir klampoti atgal, kol vėl juos rasdavau, sekiau paskui 
Džeimį nuo vienų spąstų prie kitų. Snigo vis smarkiau ir gausiau, 
ir aš sunerimau. Jeigu sniegas užklos jo pėdsakus, kaip parsigau- 
siu į trobelę? 

Atsigręžiau atgal, bet už nugaros pamačiau tik ilgą, apgau- 
lingą vientiso sniego, tebedrimbančio ant tamsaus nepažįstamo 
upokšnio kranto, nuolydį. Upelio akmenys stirksojo it kokie 
dantys. Nė ženklo smagaus dūmų kamuolio ir jokių Žiežirbų, 
žyrančių iš mūsų kamino. Iš lėto apsukau ratą, bet nebemačiau 
ir krioklių. 

— Puiku, - burbtelėjau. - Tu pasiklydai. Kas dabar? 

Valingai užgniaužusi kylančią paniką, sustojau ramiai pa- 
galvoti. Nebuvau beviltiškai pasiklydusi. Nežinojau, kur esu, bet 

juk nebūtinai pasiklydau. Mane vis dar vedė Džeimio pėdsakai - 
arba ves, kol juos paslėps sniegas. Jei rasiu Džeimį, jis ras trobelę. 

Deglas pavojingai prigeso, skleidė karštį, nuo jo plaštaka nu- 
ėjo pūslėmis. Iš po apsiausto išsitraukiau kitą sausą atskalų kūlelį 
ir uždegiau pirmojo galu, nubraukiau žiežirbas, kol tos dar ne- 
nusvilino man pirštų. 

Įdomu, tolstu nuo trobelės ar einu lygiagrečiai su ja? Žinojau, 
kad spąstai buvo išdėstyti maždaug ratu, deja, nė nenumaniau, 
kiek jų iš viso. Iki šiol radau trejus, vis dar tuščius, tykančius 
grobio. 

Ketvirtuose spąstuose buvo laimikis. Deglo šviesoje suspindo 
ledo kristalai, puošiantys stambaus kiškio, tysančio po sušalusiu 
krūmu, kailiuką. Paliečiau žvėrelį, pakėliau ir nuo kaklo nunė- 
riau kilpą. Vargšelis sustiręs arba nuo šalčio, arba sukaustytas 
pomirtinio stingulio. Negyvas jau kurį laiką. Tada kur galėtų būti 
Džeimis* 

Stengiausi mąstyti logiškai, nepaisydama vis labiau gniau- 
žiančio šalčio, besiskverbiančio per batus, vis labiau grumbančio 
veido ir pirštų. Kiškis tysojo sniege. Mačiau jo letenų įspaudus 
ir priešmirtinio blaškymosi pėdsakus. O Džeimio pėdsakų, deja, 
niekur nebuvo nė ženklo. Gal jis nepatikrino šių spąstų? 

Ramiai stovėjau, nuo mano kvapo virš galvos pakibo balti 
debesėliai. Šnervės apledėjo, vis labiau spaudė šaltis. Džeimis iš- 
klydo iš kelio kur nors tarp trečių spąstų ir šių. Kurion pusėn jis 
pasuko? Ir kur nusibastė? 

Skubiai grįžau pėdsakais, ieškodama paskutinių, kuriuos ti- 
krai mačiau. Radau negreitai, sniegas jau buvo kone visai užklo- 
jęs pliką žemę plonu purių miltelių spindesiu. Kol vėl aptikau 
pėdsaką - blankią dėmę upelio pakrantės dumble, antrasis de- 
glas jau buvo pusiau nudegęs. Spąstus su kiškiu radau eidama 
ta kryptimi, kurią lyg ir rodė tas pėdsakas, bet, akivaizdu, buvo 
kitaip. Jis išbrido iš dumblo ir patraukė... kur? 

- Džeimi! - šūktelėjau. Surikau dar kelis kartus, bet balsą 
prarijo sniegas. Įsiklausiusi išgirdau tik vandens, juosiamo ledo, 
gurgesį prie kojų. 

Jo nebuvo už nugaros, nebuvo ir priešais. Kur jis — kairėje? 
O gal dešinėje? 

— En den du, paparmali u, - sumurmėjau ir patraukiau nuo- 
kalnėn, vis pašūkalojant buvo lengviau eiti. 

Vėl stabtelėjau pasiklausyti. Ar jis riktelėjo man atsakyda- 
mas? Dar sykį sušukau, bet nesulaukiau jokio atsako. Pakilęs 
vėjas virš galvos treškino medžių šakas. 

Žengusi dar vieną žingsnį, atsistojau ant apledėjusio akmens 
ir koja slystelėjo. Nučiuožiau kepurnėdamasi žemyn trumpa, 
purvina nuokalne ir atsitrenkiau į leukotojų širmą ir perplėšiau. 
Saujoje gniaužiau ledines šakeles smarkiai kalant širdžiai. 

Atsidūriau ties uolienų atodangos briauna, užsibaigiančia 
ore. Įsikibusi į krūmą, kad nenuslysčiau, pažvelgiau per kraštą. 

Skardis ne status, kaip man pasirodė; vos penkios pėdos 
aukščio. Bet širdis šoktelėjo iki gerklės nuo reginio, kurį akys 
išvydo apačioje, lapų prikritusioje dauboje. 

Pamačiau išblaškytų, sumaitotų lapų plotą, nemaloniai prime- 
nantį žūties ženklus, paliktus suglebusio kiškio, kuris dabar tabala- 
vo prie mano diržo. Ant žemės grumtasi stambaus padaro, vėliau 
jis nutemptas šalin. Per lapus tįso plati šliūžė ir išnyko tamsoje. 

Visai nepaisydama, kur statau koją, nusikapanojau atodan- 
gos šlaitu ir, puolusi prie šliūžės, ėmiau slinkti palei ją po žemai 
svyrančiomis cūgos ir balzaminio kėnio šakomis. Pasišviesdama 
blankiai mirkčiojančiu deglu apėjau uolienų krūvą, prasibroviau 
pro bruknuolių guotą ir... 

Jis tysojo prie didžiulio įskilusio riedulio, užklotas lapų, tarsi 
kas būtų norėjęs jį užkasti. Nebuvo susirietęs, kad būtų šilčiau, 
gulėjo kniūbsčias, ramut ramutėlis. Storas sniego sluoksnis den- 
gė apsiausto klostes, apsnigti buvo ir purvinų jo batų kulnai. 

Išmečiau deglą ir bloškiausi prie jo šaukdama iš siaubo. 


Jis sudejavo stingdydamas kraują ir suvirpėjo po manim. 
Atsitraukiau draskoma ir palengvėjimo, ir didžiulės baimės. Jis 
gyvas, bet sužeistas. Kur? Ar sunkiai? 

— Kur? - paklausiau, timptelėdama už apsiausto, susivatu- 
lojusio aplink jį. - Kur sužeistas? Kraujuoji, ką nors susilaužei? 

Didelių kraujo dėmių nemačiau, nes deglą iš rankų buvau 
paleidusi ir jis iš karto užgeso drėgnuose lapuose, klojančiuose 
Džeimį. Nuo rausvo dangaus ir krintančio sniego viskas švytėjo, 

Džeimis buvo bauginamai šaltas; ledinį jo kūno šaltį juto net 
sustingusios nuo sniego mano rankos. Ir vangiai krutėjo, tyliai 
aimanuodamas ir niurnėdamas. Lyg ir pasigirdo, kad sumur- 
mėjo: „Nugara.“ Nedelsdama nutraukiau apsiaustą, perplėšiau 
marškinius ir šiurkščiai išpešiau juos iš bridžių. 

Jis garsiai sudejavo, ir apimta panikos pakišau rankas po audi- 
niu ieškodama kulkos padarytos skylės. Tikriausiai šauta į nuga- 
rą; ta vieta, kur įėjo kulka, labai nekraujuos, bet pro kur ji išlėkė? 
Ar kulka perskrodė kiaurai? Viena mano proto kertelė atkakliai 
svarstė: kas jį pašovė ir ar tas kažkas vis dar sukiojasi netoliese? 

Nieko. Ničnieko. Rankomis visur apgrabaliojau, bet užčiuo- 
piau tik nuogą kūną, šaltą nelyginant marmuro luitas, išvagotą 
senų randų, tačiau tikrai nepervertą kulkos. Vėl ėmiau čiuopti 
pirštais, prisiversdama darbuotis lėčiau, pamažu braukdama del- 
nais jam per nugarą nuo sprando iki juosmens. Nieko. 

Žemiau? Ant bridžių sėdynės tamsavo dėmės. Gal purvas? 
Pakišusi ranką po Džeimiu, sugraibiau raištelius, juos trūktelė- 
jusi atrišau ir patraukiau bridžius. 

Tik purvas. Prieš mane sutvisko jo sėdmenys, balti, stangrūs, 
tobulai apvalūs, jų nedarkė nė žili pūkeliai. Akimis netikėdama, 
plaštaka suėmiau odą. 

- Ar čia tu, Sasenach? - gana mieguistai paklausė Džeimis. 

- Taip, aš! Kas tau nutiko? - paklausiau. Didžiulį jaudulį jau 
keitė pyktis. - Sakei, šauta į nugarą! 

- Ne. Negalėjau taip sakyti, nes nesu pašautas, - logiškai 
paprieštaravo jis. Kalbėjo ramiai, bet vis dar apsnūdęs. Žodžius 
spaudė gana neaiškiai. - Man į užpakalį švilpia žvarbus vėjas, 
Sasenach. Gal užklotum? 

Užtraukiau bridžius, ir jis vėl suniurzgė. 

— Po perkūnais, kas tau? 

Jis kiek atitoko. Pasuko galvą į mane, vangiai judėdamas. 

- Na, gerai. Tiesą sakant, man nieko rimto. Tik nelabai galiu 
pakrutėti. 

Įsistebeilijau į jį. 

— Kodėl? Išsinarinai pėdą? Susilaužei koją? 

— Ak... ne. - Jis šnekėjo kiek susidrovėjęs. - Aš... na... pasi- 
tempiau nugarą. 

— Ką padarei? 

— Sykį man jau yra taip buvę, - nuramino mane. - Truks 
vieną ar dvi dienas. 

— Bet ar tau nešovė į galvą, kad tysodamas ant žemės sniege 
ištrauktum vos dieną ar dvi? 

— Šovė, - mieguistai tarė jis, - bet lyg ir nelabai galėjau ką 
padaryti. 

Greitai ėmė aiškėti, kad ir aš ne kažin ką įstengsiu. Jis buvo 
sunkesnis už mane gal trisdešimt penkiais kilogramais, tikrai jo 
nepaneščiau. Toli per šlaitus, uolas ir lomas nenuvilkčiau. Arkliui 
vietovė per stati, bet galbūt man pavyktų įtikinti vieną mulų ir 
atitemnpti čia, tik pirmiau turėčiau tamsoje rasti kelią atgal į tro- 
belę, o paskui vėl grįžti įkalne - taip pat tamsoje. Ir dar ta pūga 
įsisiautėjo. O gal galėčiau iš medžių šakų pasidirbti ką panašaus 
į rogutes ir apsižergusi jo kūną nulėkti snieguotais šlaitais? 

— Nagi, susitvardyk, Bošamp, - garsiai paliepiau sau. 

Apsiausto skvernu nusišluosčiau tekančią nosį ir stengiausi 
sumesti, ko dar galėčiau griebtis. 

Supratau, kad ši vieta apsaugota nuo stichijos; pažvelgusi 
aukštyn mačiau, kaip virš uolos, kurios apačioje ir gūžėmės, sū- 
kuriuoja snaigės, bet čia, kur sėdėjom, buvo užuovėja, ant atlošto 
veido nutūpė vos keli sniego dribsniai. 

Džeimio plaukai ir pečiai buvo apibirę sniegu, snaigės gulė ir 
ant iškištų jo kojų. Užtempiau jam apsiausto gobtuvą ir nubrau- 
kiau nuo veido sniegą. Jo skruostai buvo tokios pat spalvos kaip 
didelės, šlapios snaigės, prisilietusi prie Džeimio pajutau, koks 
jis sustiręs. 

Suvokusi, kad jis tuo tuoj sušals į ragą, vėl išsigandau. Buvo 
prisimerkęs, ir nors smelkė šaltis, jo nepurtė smarkus drebulys. 
Tai velnioniškai pavojinga. Jis nejudėjo, kai raumenys nedirba, 
nėra ir šilumos, o ta, kurią buvo sukaupęs, pamažu garavo iš jo 
kūno. Apsiaustas buvo apsunkęs nuo drėgmės. Jeigu drabužiai 
peršlaps, jis greitai mirs kūnui atšalus mano akyse. 

— Pabusk! - skubiai liepiau, papurtydama jam už peties. 

Jis atsimerkė ir pusmiegis nusišypsojo. 

— Judėk! - liepiau. - Džeimi, turi judėti! 

— Negaliu, - ramiai pasakė jis. - Jau sakiau. - Jis vėl užsimerkė. 

Čiupau už ausies ir suleidau nagus į švelnų lezgelį. Jis su- 
niurzgė ir atitraukė galvą. 

— Pabusk, - griežtai pakartojau. - Girdi mane? Tuojau pat 
pabusk! Judėk, po šimts velnių! Duok man ranką. 

Nelaukdama, kada paklus, pasirausiau po apsiaustu ir sugrie- 
biau ranką, ėmiau ją smarkiai trinti tarp delnų. Jis atsimerkė ir 
susiraukęs pažvelgė į mane. 

— Jaučiuosi gerai, - tarė. - Tik labai pavargęs. 

— Krutink rankas, - neatlyžau, pliaukštelėdama jam. - Pa- 
plasnok jomis aukštyn žemyn. Ar gali pakrutinti kojas? 

Jis sunkiai atsiduso, tarsi būtų tempęs save iš klampios pelkės, 
ir tyliai kažką sumurmėjo geiliškai, vis dėlto iš lėto ėmė krutinti 
rankas pirmyn atgal. Raginamas šiaip taip palankstė kulkšnis. 
Nors taip darbuojantis nugarą greitai ėmė tampyti traukuliai, vis 
tiek, kad ir labai nenoromis, kraipė pėdas. 

Džeimis panėšėjo į varlę, mėginančią skristi, bet man anaip- 
tol nebuvo juokinga. Nežinojau, ar jam iš tikrųjų gresia pavojus 
sušalti, tačiau rizikuoti nenorėjau. Nuolat ragindama ir protingai 
jį niukindama, priverčiau mankštintis, kol jis išsibudino ir ėmė 
drebėti. Buvo piktas, suirzęs, bet jo nepaisiau. 

- Nesiliauk judėjęs, - vis reikalavau. Sunkokai atsistojau, 
nes ilgai gūždamasi prie jo pati sustingau. - Juk liepiau judėti! — 
griežtai pridūriau pamačiusi, kad ir vėl pasiduoda silpnumui. — 
Jei liausiesi, užlipsiu tau ant nugaros, prisiekiu, užlipsiu! 

Apsidairiau apsiblaususiomis akimis. Vis dar snigo, toliau 

kaip už dviejų pėdų buvo sunku ką įžiūrėti. Mums reikėjo užuo- 
glaudos, geresnės nei prie šio riedulio. 

— Cūgos, - iškošė jis pro dantis. Dirstelėjau į jį, ir Džeimis 
mostelėjo galva į medžių guotą netoliese. - Paimk kirvuką. Di- 
deles... šakas. Šešių pėdų. Nnu... kirsk keturias. 

Jis sunkiai kvėpavo, veidas mažumėlę parausvėjo, nors šviesa 
ir buvo blausi. Mano grasinimai jam buvo nė motais, jis liovėsi 
krutėti, nors sukando dantis, nuo šalčio jais kaleno. Tai išvydusi 
labai apsidžiaugiau. 

Pasilenkusi ėmiau raustis po jo apsiaustu, šįsyk ieškodama 
kirvuko - buvo pasikabinęs prie juosmens. Neįstengdama atsi- 
spirti, pakišau ranką po spurguotų vilnonių jo medžioklės marš- 
kinių apykakle. Šiltas! Ačiū Dievui, jis vis dar šiltas. Jo krūtinė 
buvo šalta, nes lietėsi prie drėgnos žemės, bet vis tiek šiltesnis 
už mano pirštus. 

— Gerai, - pasakiau ištraukusi kirvuką ir atsistojau. - Cūga. 
Turi galvoj, šešių pėdų ilgio šakas? 

Jis linktelėjo, smarkiai purtomas drebulio. Tuojau pat patrau- 
kiau prie jo nurodytų medžių. 

Tankmėje mane apsupo cūgų ir kedrų aromatas, apgaubė 
sakų ir terpentino migla. Įkvėpiau šalto ir aitraus, gryno ir gai- 
vinančio kvapo. Medžiai buvo milžiniški, žemesnės šakos kerojo 
gerokai virš galvos, pomiškyje šen ten augo ir žemesnių medelių. 
Į akis iškart krito šios vietos pranašumas: po medžiais nebuvo nė 
menkiausio lopinėlio sniego, vėduokliškos jų šakos sulaikydavo 
jį lyg kokie skėčiai. 

Ėmiau kirsti žemesnes šakas, blaškydamasi tarp reikmės sku- 
bėti ir kuo tikriausios baimės netyčia nusirėžti pirštus - sušalu- 
sios ir sugrubusios rankos neklausė. 

Mediena buvo žalia ir lanksti, ilgokai vargau, kol perkirtau 
tamprias, elastingas jos skaidulas. Galų pagalėj turėjau keturias 
dideles šakas, besiskleidžiančias daugybe tankių vėduoklių. Ant 
balto švaraus sniego jos atrodė minkštos, juodos, lyg didžiulės 
vėduoklės iš plunksnų. Net nustebau, kai jas palietus į odą įsibe- 
dė kieti spygliai. 

Kai partempiau jas prie akmens, Džeimis buvo subraukęs į 
krūvą daugiau lapų. Buvo veik nematomas, įsikasęs į milžinišką 
juodą ir žalią kaugę akmens papėdėje. 

Jam glaustai nurodinėjant, atrėmiau cūgos šakas vėduoklė- 
mis aukštyn į akmenį, o nukirstus smailesnius jų galus kampu 
susmeigiau į žemę, kad po šakomis susidarytų nedidelis trikam- 
pis prieglobstis. Tada, vėl paėmusi kirvuką, prikapojau mažos 
pušaitės ir dygliosios eglės šakų, prigraibiau sausos žolės kuokštų 
ir viską užbėriau ant cūgos širmos. Švokšdama nuo darbo, galop 
įropojau į palapinę šalia jo. 

Įsirausiau į lapus tarp Džeimio ir riedulio, ant abiejų užme- 
čiau savo apsiaustą, rankomis apsivijau jo kūną ir stipriai prisi- 
spaudžiau. Mane ėmė krėsti drebulys. Bet ne nuo šalčio, o todėl, 
kad krūtinėje kovojo du jausmai: palengvėjimas ir baimė. 

Pajutęs, kad virpu, Džeimis nerangiai ištiesė ranką ir ramin- 
damas paplekšnojo. 

— Viskas bus gerai, Sasenach. Kai mudu dviese, tikrai nepra- 
žūsim. 

- Žinau, - pasakiau ir priglaudžiau kaktą prie jo mentės, bet 
drebulį pavyko užgniaužti dar negreitai. - Ar ilgai čia gulėjai? — 
galų gale paklausiau. - Ant žemės? 

Jis pagūžčiojo pečiais, bet tuoj pat liovėsi sudejavęs. 

- Ilgai. Nuo tos nedidelės atodangos nušokau tuojau po vi- 
durdienio. Ji buvo vos kelių pėdų aukščio, bet kai stryktelėjau 
ant vienos kojos, nugara sutraškėjo, o paskui susizgribau tysąs 
kniūbsčias purve, varstomas skausmo, lyg kas būtų smeigęs man 
į nugarą durklu. 

Užuoglaudoje anaiptol nebuvo šilta; į mus skverbėsi lapų 
drėgmė, o akmuo prie nugaros alsavo šalčiu, it koks šaldytuvas. 
Vis dėlto čia buvo kur kas šilčiau nei lauke. Mane vėl ėmė purtyti 
drebulys, bet jau nuo šalčio. 

Džeimis, supratęs, kas man, ėmė grabaliotis palei gerklę. 

- Ar gali atsegti apsiaustą, Sasenah? Užsiklok juo. 

Reikėjo padaryti keletą judesių, be to, ausims teko iškęsti ne 
vieną Džeimio keiksmą, kai jis mėgino perkelti svorį, kol galų 

pagalėj atsegiau jo apsiaustą ir užmečiau ant mudviejų. Nuleidau 
ranką ir atsargiai uždėjau jam ant nugaros, švelniai atsmaukiau 
marškinius, kad galėčiau prisikasti iki vėsaus, nuogo jo kūno. 

— Kur skauda? 

Vyliausi, kad jam nepasislinko stuburo slankstelis, nusmelkė 
mintis, kad jis gali likti luošas, kartu praktiškai pasvarsčiau, kaip 
jį nugabensiu nuo kalno, net jeigu jam ir negresia negalia. Ar 
turėsiu jį čia palikti ir kasdien atnešti jam valgio, kol jis atsigaus 
ir pasitaisys* 

— Štai ten. Taip, tikrai. - Kaskart įkvėpdamas jis sušvokšda- 
vo. - Bjauriai duria, o jei sukrutu, nuveria užpakalinę kojos pusę, 
tarsi kas svilintų įkaitinta iki raudonumo viela. 

Čiupinėjau labai atsargiai, atidžiai, abiem rankomis liesdama 
ir spusčiodama, ragindama, kad pakeltų vieną koją. Gerai, dabar 
kitą kelią... ne? 

— Ne, - patikino jis. - Nesijaudink, Sasenach. Jaučiuosi kaip 
anąkart. Ir jau geriau. 

— Taip, minėjai, kad tau šitaip jau buvo. Kada? 

Jis krustelėjo ir patogiai įsitaisė, nugarą prispausdamas prie 
mano delnų, bet tyliai dejuodamas. 

— Ai! Po šimts, skauda. Kai sėdėjau kalėjime. 

— Skauda ten pat? 

— Taip. 

Dešinėje pusėje, žemiau po inkstais, užčiuopiau kietą gumbą 
ir mazgą tiesiamajame nugaros raumenyje ir ilguosiuose raume- 
nyse apie stuburą. Iš to, kaip jis apibūdino ankstesnę traumą, 
supratau ir nė kiek neabejojau, kad tai tik skausmingi raumenų 
traukuliai. Toks negalavimas gydomas šiluma, poilsiu ir vaistais 
nuo uždegimo. 

O prastesnių sąlygų gydyti kaip dabar nesugalvotum, niūro- 
kai pamaniau. 

- Galėčiau pamėginti akupunktūrą, - tariau garsiai mąstyda- 
ma. - Krepšelyje turiu pono Viloukbio adatas... 

— Sasenach, žaizdas, šaltį ir alkį tikrai atlaikysiu. Bet nepa- 
kęsiu, jei mano žmona ims smaigstyti man nugarą adatomis. 

Ar negalėtum labiau manęs užjausti ir paguosti? - apgalvojęs 
pasakė Džeimis. 

Nusijuokiau ir apkabinau jį, stipriai prisispausdama jam prie 
nugaros. Mano ranka nuslydo gerokai žemiau jo bambos, dary- 
dama švelnią užuominą. 

- Hm... ir kokią paguodą turi galvoj? 

Jis skubiai sugriebė mano ranką, neleisdamas jai brautis toliau. 

- Tik ne tokią. 

- Gal tada užsimirštum ir nebegalvotum apie skausmą? - Vi- 
liojamai pakrutinau pirštus, ir jis stipriau suspaudė savo gniaužtus. 

- Turbūt, - sausai tarė. - Bet štai ką pasakysiu, Sasenach. Kai 
tik parsirasim namo ir atsigulsiu į šiltą lovą, pilve vartantis karš- 
tai vakarienei, ta mintis gal ir bus nebloga. Tikrai gera. Dėl Die- 
vo meilės, ar bent nutuoki, kokios šaltos tavo rankos, moterie? 

Priglaudžiau skruostą prie jo nugaros ir nusikvatojau. Paju- 
tau ir jo džiaugsmo virpesį, bet jis negalėjo garsiai juoktis, nes 
jam sopėjo nugarą. 

Galų gale tylomis atsigulėm, klausydamiesi krintančio snie- 
go šnaresio. Po cūgos šakomis buvo tamsu, bet akys jau buvo 
apsipratusios su prieblanda, pro spyglių širmą mačiau keistai 
spindinčio sniego lopus. Pro plyšius prasiskverbdavo mažytės 
snaigės, kur ne kur regėjau lengvą baltos jų miglos debesį, o kai 
jos paliesdavo veidą, pajusdavau šaltai dilgtelint. 

Prieš mane šmėkšojo susigaužusi Džeimio figūra, rega buvo 
prisitaikiusi prie tamsos, todėl įžiūrėjau ir blyškesnį ruožą, kur tarp 
marškinių ir supintų plaukų bolavo jo kaklas. Vėsi ir glotni kasa 
tysojo šalia, ir vos pasukusi galvą brūkštelėdavau per ją lūpomis. 

— Kaip manai, kelinta dabar valanda? - paklausiau, nenu- 
tuokdama apie laiką. Išėjau iš namų jau gerokai po sutemų ir, 
regis, visą amžinybę ieškojau jo ant kalno. 

- Vėlus metas, - atsakė jis ir pridūrė: - Iki aušros dar toli. 
Juk ką tik buvo saulėgrįža. Tai viena ilgiausių naktų per metus. 

- Puikumėlis, - tariau su baime. 

Buvo šalta - vis dar nejutau kojų pirštų, bet drebulys nebe- 
purtė. Pamažu mane įveikė bauginantis mieguistumas ir apatija, 

raumenys nebeįstengė įveikti nuovargio ir šalčio. Vaizdavausi, 
kaip mudu ramiai sušąlam drauge, susirietę lapuose lyg ežiai. 
Sakoma, tai lengva mirtis, bet tokia ateitis manęs visai neviliojo. 

Džeimio kvėpavimas lėtėjo ir gilėjo. 

— Neužmik! - skubiai tariau, niuktelėdama jam į pažastį. 

— Ai! - Atšokdamas jis smarkiai prispaudė ranką prie šlau- 
nies. - Kodėl ne? 

- Mums nevalia užmigti; mirtinai sušalsim. 

— Ne, nesušalsim, - piktai atšovė jis. - Lauke sninga, netru- 
kus būsim užkloti sniego. 

— Žinau, - taip pat piktokai atsakiau. - Bet kuo čia dėtas 
sniegas“ 

Jis mėgino pasukti galvą ir pažvelgti į mane, bet neįstengė. 

- Sniegas šaltas, kai jį lieti, - paaiškino, stengdamasis ne- 
prarasti kantrybės, - bet jis nepraleidžia šalčio tarsi antklodė. 
Apsnigtame name kur kas šilčiau nei name, kuris stovi nuogu 
stogu vėjų pagairėje. Kaip, tavo manymu, išgyvena lokiai? Žiemą 
jie miega, bet nesušąla. 

— Jie turi riebalų sluoksnį, - paprieštaravau. - Turbūt jis juos 
ir saugo. 

— Cha cha, - pasakė Džeimis ir sunkokai atmetęs ranką tvir- 
tai sugriebė man už sėdynės. - Tada tau nėra dėl ko nerimauti, 
ar ne“ 

Atsargiausiai nusmaukiau jo apykaklę, pakėliau galvą ir pa- 
laižiau sprandą, liežuviu lėtai braukdama nuo sprando apačios 
iki plaukų linijos. 

— Aaai! - Jis taip suvirpėjo, kad nuo šakų, kybančių virš 
mūsų, pabiro sniegas. Džeimis paleido mano sėdynę ir pasikasė 
sprandą. - Šiurpu! - papriekaištavo. - O aš guliu čia bejėgis it 
koks rąstas! 

— Fui, koks melas, - pasišiaušiau ir šiek tiek nuraminta sti- 
priau prisiglaudžiau prie jo. - Tu tikras, kad mirtinai nesušalsim? 

— Ne visai. Bet viliuosi, kad taip nenutiks. 

— Hm. - Nesijaučiau rami. - Na, gal stenkimės kuo ilgiau 
neužmigti. Dėl viso pikto, ką? 

- Daugiau nesiskeryčiosiu, - ryžtingai tarė jis. - Čia nėra 
vietos. O jei sukiši ledines savo letenas į mano kelnes, dievaži, 
pasmaugsiu, nors ir skauda nugarą. 

- Gerai jau gerai. Tada gal nori, kad ką nors papasakočiau? 

Kalniečiai mėgsta pasakojimus, Džeimis nebuvo išimtis. 

— O taip, - pralinksmėjo jis. - Ir apie ką? 

- Papasakosiu Kalėdų istoriją, - atsakiau, įsitaisydama jo 
kūno linkyje. - Apie šykštuolį Ebinizerį Skrudžą*. 

- Turbūt jis anglas? 

- Taip. Ramiai gulėk ir klausykis. 

Pasakodama mačiau, kaip aukštyn iš burnos kyla garas, bo- 
luodamas blankiame, šaltame ore. Anapus mūsų pastogės gau- 
siai drėbė sniegas. Kai trumpam nutilau, girdėjau ant cūgos šakų 
šiurenančias snaiges, toli medžiuose ūžavo vėjas. 

Puikiai mokėjau pasakoti tą istoriją. Be jos neapsieidavo 
mūsų šeimos: Frenko, Brianos ir mano - Kalėdų ritualas. Nuo 
tada, kai Brianai sukako penkeri ar šešeri, „Kalėdų giesmę“ 
skaitydavom kasmet likus kelioms savaitėms iki Kalėdų. Mudu 
su Frenku kiekvieną vakarą pakaitomis ją skaitydavom Brianai 
prieš miegą. 

- Ir šmėkla tarė: „Esu Buvusiųjų Kalėdų Dvasia“... 

Gal mirtinai ir nesušalsiu, bet žvarba veikė keistai, hipnotizuo- 
jamai. Nebejutau didelio nepatogumo, ir atrodė, kad esu atskirta 
nuo kūno. Rankos ir kojos buvo ledinės, o kūnas sustiręs, bet tai 
lyg ir nebebuvo svarbu. Plūduriavau tykiame baltame ūke regėda- 
ma, kaip mano tariami žodžiai sūkuriuoja virš galvos lyg snaigės. 

— ...O štai tarp šviesų ir muzikos sukiojasi senasis Fizivigas... 

Negalėjau pasakyti, ar pamažu ėmiau atšilti, ar mane vis la- 
biau stingdė šaltis. Kūnas atsipalaidavo ir apėmė jausmas, tar- 
si tai jau buvau patyrusi, tarsi kitados buvau palaidota, užkasta 
sniege, ir tąkart taip pat buvo jauku, nors ir vieniša. 

Prisiminiau, kaip Bobas Krečitas nusipirko liesą žąsį. Vėl me- 
chaniškai prabilau, istorija liejosi tarsi iš pasąmonės, iš tikrųjų 


* C. Dikenso „Kalėdų giesmės“ veikėjas. 

prisiminimuose grįžau ant priekinės 1956 metų oldsmobilio sė- 
dynės, priekinis stiklas buvo apsnigtas. 

Tada važiavom aplankyti senyvo Frenko giminaičio, gyve- 
nančio į šiaurę nuo Niujorko. Įpusėjus kelionę, ėmė tirštai drėb- 
ti sniegas, stūgaujantis kartu su vėjo gūsiais apledėjusiuose ke- 
liuose. Mums nespėjus suvokti, kur mes, nuslydom nuo kelio ir 
atsidūrėm vidury griovio, priekinio stiklo valytuvai bergždžiai 
mėgino stumdyti krintantį sniegą. 

Mums reikėjo laukti iki ryto, kol atvyks gelbėtojai. Turėjom 
iškylų pintinę su dangčiu ir kelias senas antklodes. Įtaisėm Bria- 
ną ant priekinės sėdynės tarp savęs ir susispaudėm į krūvą, už- 
sikloję paltais ir antklodėmis. Gurkšnodami drungną kakavą iš 
termoso, laidėm sąmojus, kad ji nebijotų. 

Slenkant valandoms ir vis stipriau spaudžiant šalčiui, susi- 
glaudėm dar labiau. Norėdamas išblaškyti Brianą, Frenkas ėmė 
pasakoti Dikenso istoriją, tikėdamasis, kad papildysiu pasako- 
jimą. Po vieną mums būtų nepavykę ją atkurti sklandžiai, bet 
dviese kuo puikiausiai susidorojom. Kai pasirodė piktoji Ateities 
Kalėdų Dvasia, Briana, įsikniaususi į paltus, jau kietai po jais 
miegojo. Šalia savęs jutau šiltą, bekaulį kamuolėlį. 

Baigti tos istorijos nebereikėjo, bet ją papasakojom iki galo, 
šnekėdamiesi vienas su kitu anapus žodžių, liesdamiesi ranko- 
mis po antklodėmis. Prisiminiau Frenko rankas, šiltas ir stiprias 
ant savųjų, nykštį, glostantį man delną, brėžiantį mano pirštų 
kontūru. Frenkas visada žavėdavosi mano rankomis. 

Automobilis prisipildė mūsų kvapo miglos, vandens lašai 
riedėjo baltumos dengiamais langais. Frenko galva tarp jų ne- 
aiškiai tamsavo lyg kokia kamėja. Jis pasilenkė prie manęs, nosis 
ir skruostai buvo šalti, o lūpos - šiltos ant manųjų, kai šnabždėjo 
paskutinius pasakojimo žodžius. 

— Telaimina Dievas mus visus ir kiekvieną iš mūsų, - baigiau. 
Tyliai gulėjau, o širdį pervėrė sielvarto adatėlė, tarsi ledo nuoskila. 

Užuoglaudoje buvo ramu, bet dar tamsiau. Sniegas užkimšo 
visas angas. 

Džeimis atmetė ranką ir palietė mano koją. 

- Pakišk rankas man po marškiniais, Sasenach, - švelniai 
paprašė. 

Viena mano ranka nuslydo po marškiniais iš priekio ir liko 
ant jo krūtinės, o kita šmurkštelėjo po nugara. Išdilę botago ran- 
dai jo odą buvo išvagoję tarsi gijos. 

Jis smarkiai prispaudė mano plaštaką sau prie krūtinės. Buvo 
šiltutėlis, po mano pirštais lėtai ir stipriai plakė jo širdis. 

- Miegok, a nighean donn, - pasakė. - Neleisiu tau sušalti. 


ms 


Staiga pakirdau iš snaudulio sužvarbusi, Džeimiui spau- 
džiant man šlaunį. 

— Ša, - tyliai tarė jis. 

Mažytė mūsų užuoglauda dar skendėjo prieblandoje, bet 
šviesa buvo pasikeitusi. Išaušo rytas. Mus dengė storas sniego 
apklotas, nepraleidžiantis dienos šviesos, bet blausi nežemiška 
nakties tamsa buvo išnykusi. 

Tyla buvo suardyta. Lauke sklido duslūs garsai. Išgirdau tai, 
ką girdėjo Džeimis, - silpną balsų aidą, ir susijaudinusi pašokau. 
- Ša! - vėl sukuždėjo jis ir stipriau sugniaužė man šlaunį. 

Balsai artėjo, ir ausis jau kone galėjo pagauti žodžius. Beveik. 
Įtempiau klausą, bet visai nesupratau, kas sakoma. Paskui sumo- 
jau kodėl. Jie šnekėjo man negirdėta kalba. 

Indėnai. Kalbėjosi indėnai. Bet atrodė, kad ne tuskaroriškai, 
nors vis dar nesuvokiau žodžių. Pakilimai ir nusileidimai pana- 
šūs, bet kalbos ritmas kitoks. Nusibraukiau nuo akių plaukus, 
buvau plėšoma dvejopų jausmų. 

Štai pagalba, kurios mums taip reikia. Iš garsų supratau, kad 
indėnų visas būrelis, jie galėtų panešti Džeimį. Kita vertus, ar 
mes iš tikrųjų norėjom atkreipti nepažįstamų indėnų, galbūt plė- 
šikų, dėmesį? 

Džeimis elgėsi taip, lyg to nenorėtų. Remdamasis alkūne 
šiaip taip pasikėlė, dešinėje rankoje spaudė peilį. Mašinaliai juo 
pasikasė apšepusį smakrą, nes pakreipęs galvą įdėmiai klausėsi 
artėjančių balsų. 

Nuo mūsų prieglobsčio stogo nuslydo sniego luitas ir 
šlumštelėjo man ant galvos, krūptelėjau. Tas gabalas išjudino 
daugiau sniego, nelyginant tviskanti kaskada jis pasipylė vidun 
ir smulkiomis baltomis kruopelėmis apibarstė Džeimio galvą 
ir pečius. 

Jo pirštai taip gniaužė man koją, jog pamaniau, kad liks žy- 
mės, bet nė nekrustelėjau, neišleidau nė garselio. Nuo cūgos šakų 
atitrūkęs sniego kąsnis vėduoklėje paliko daugybę plyšelių. Per 
spyglius, styrančius virš Džeimio peties, pažvelgiau laukan. 

Tolėliau nuo mūsų žemė nuožulniai leidosi keletą pėdų iki 
tankmės, kur vakare prisikirtau šakų. Viskas buvo storai apsnig- 
ta; per naktį iškrito ne mažiau kaip keturi coliai sniego. Buvo ką 
tik išaušę, tekanti saulė nuraudonino ir nuauksino juodus me- 
džius, akinamai atsispindėdama nuo apledėjusio sniego, slūgsan- 
čio po jais. Artinantis pūgai, pakilęs vėjas lėtai pustė sniegą nuo 
šakų debesimis, lyg dūmus. 

Indėnai buvo kitoje tankmės pusėje, jau aiškiai girdėjau jų 
balsus. Jie dėl kažko ginčijosi. Umai mane nuvėrė mintis, ir ran- 
kų oda pašiurpo. Jeigu jie pereis giraitę, gali pamatyti nukirstas 
cūgų šakas. Tos vietos nesutvarkiau, ant žemės buvo pribirę spy- 
glių, mėtėsi Žievė. Ar pro medžių šakas prasiskverbė tiek sniego, 
kad jis spėtų paslėpti kerėpliškai paliktus mano pėdsakus? 

Tarp medžių šmėstelėjo žmogysta, paskui antra, ir ūmai jie 
išniro iš cūgų miškelio tarsi slibino dantys sniege. 

Vilkėjo žieminiais kelioniniais drabužiais, buvo apsisupę kai- 
liais ir oda, keli užsimetę apsiaustus ar medžiaginius paltus, iš 
po jų švysčiojo blauzdinės ir minkšti auliniai mokasinai. Nešėsi 
ryšulius antklodžių ir maisto atsargų, ant galvų pūpsojo kailinės 
kepurės, beveik visi ant pečių buvo pasikabinę sniegbačius. Bet 
jų nereikėjo, nes sniegas čia buvo negilus. 

Indėnai buvo ginkluoti, mačiau kelias muškietas, prie kiek- 
vieno diržo kabojo po tomahauką, o gal karo kuoką. Šeši, sep- 
tyni, aštuoni... Tyliai skaičiavau, kai jie vorele iškrypavo iš už 
medžių, stodami į pėdas, paliktas einančiojo priešais. Vienas 
indėnas netoli voros galo kažką lyg ir juokais šūktelėjo, 0 vyras 


SVETIMŠALĖ +» RUDENS BŪGNAI 461 


priekyje jam atsakė riktelėdamas per petį. Jo žodžius stelbė ūžau- 
janti sniego ir vėjo skraistė. 

Giliai įkvėpiau. Užuodžiau Džeimį. Muskusinis kvapas, sklis- 
davęs nuo jo miegant, buvo sumišęs su aitriu šviežio prakaito 
priekvapiu. Ir mane mušė prakaitas, nors buvo šalta. Ar indėnai 
su šunimis? Ar šie suuostų mus, pasislėpusius po stipraus kvapo 
dygiąja egle ir cūga? 

Sumojau, kad vėjas pučia į mus atnešdamas jų balsus. Ne, 
mūsų neužuostų net šunys. Bet ar jie pastebės mūsų guolį den- 
giančias šakas? Tai besvarstant, greitai nučiuožė didžiulis sniego 
luitas ir tyliai bumbtelėjo lauke. 

Staiga Džeimis giliai įkvėpė, įdėmiai spoksojau per jo petį. 
Pro plyšį tarp medžių išlindo žmogus, ranka prisidengęs veidą 
nuo Žyrančio sniego. 

Jėzuitas. Su abitu, užsimetęs lokenos gobtuvą, po drabužiu 
mūvėjo blauzdines ir avėjo mokasinais. Juodus skvernus pasi- 
kaišęs, kad lengviau būtų klampoti per sniegą, plačią, plokščią 
kunigo skrybėlę prilaikė ranka, kad nenupūstų vėjas. Jis pakėlė 
veidą, apžėlusį šviesia barzda, oda taip pat buvo šviesi. Net iš 
tolokai mačiau raudonus jo skruostus ir paraudusią nosį. 

— Pašauk juos! - sušnabždėjau pasilenkusi prie Džeimio au- 
sies. — Jie tikriausiai krikščionys, nes su jais kunigas. Ir mūsų 
nenuskriaus. 

Jis lėtai papurtė galvą, nenuleisdamas akių nuo būrelio vyrų, 
dingstančių mums iš akių už snieguotos uolų atodangos. 

— Ne, - pusbalsiu tarė Džeimis. - Ne. Gal jie ir krikščionys, 
bet... - Jis dar ryžtingiau pakratė galvą. - Ne. 

Ginčytis su juo buvo beprasmiška. Pavarčiau akis nusivylusi 
ir susitaikiusi su jo sprendimu. 

— Kaip tavo nugara“ 

Jis atsargiai ėmė rąžytis, bet staiga dusliai riktelėjo ir sustin- 
go, tarsi būtų persmeigtas iešmu. 

— Prastai, ką? —- pasakiau su gailesčiu, gerokai atmieštu sar- 
kazmo. 

Jis metė į mane niūrų žvilgsnį, pamažu iš lėto vėl atsigulė į 
sutrintų lapų guolį ir atsidusęs užsimerkė. 

— Tu, žinoma, sumanei kokį nors išmoningą būdą, kaip nu- 
sikapanoti nuo kalno? - mandagiai paklausiau. 

Jis pramerkė akį. 

— Ne, - atsakė ir vėl ją užmerkė. 

Jam tyliai kvėpuojant, krūtinė švelniai kilnojosi po medžio- 
kliniais marškiniais, ir galėjai pamanyti, kad šiam žmogui nič- 
niekas nerūpi. 

Diena buvo žvarbi, bet giedra, saulė jau kyščiojo nuostabius 
šviesos pirštus į mūsų atokų kampelį, o sniego gumulėliai aplink 
mus krito it kokie cukrinukai. Vieną paėmiau ir atsargiai įme- 
čiau Džeimiui už marškinių apykaklės. 

Šaižiai šnypšdamas jis įkvėpė pro dantis, atsimerkė ir šaltai 
mane nužvelgė. 

— Aš galvoju, - pareiškė. 

— Ak. Atsiprašau, kad sutrukdžiau. 

Atsiguliau šalia, užtempiau ant mūsų susikuitusius apsiaus- 
tus. Pro prieglobsčio skyles ėmė skverbtis vėjas. Džeimis buvo 
teisus sakydamas, kad sniegas saugo nuo šalčio. Bet kažin ar 
snigs ir kitą naktį. 

Reikėjo pagalvoti apie vieną menkniekį - maistą. Mano pil- 
vas jau kurį laiką dusliai reiškė protestą, Džeimio žarnos kėlė 
maištą kur kas garsiau. Prisimerkęs jis kritiškai nudėbė išilgai 
ilgos savo nosies triukšmo kaltininką. 

— Nutilk, - priekaištingai sudraudė geilų kalba ir vėl pakėlė 
akis. Galų gale atsiduso ir dirstelėjo į mane. - Na, gerai. Verčiau 
kiek luktelėkim, kol įsitikinsim, kad laukiniai nutolo. Tada nusi- 
gausi iki trobelės... 

— Nežinau, kur ji. 

Jis suirzęs tyliai prunkštelėjo. 

— O kaip radai mane? 

— Sekiau tavo pėdsakais, - išdidžiai atsakiau. Pro spyglius 
dirstelėjau į vėjo siūruojamus medžius. - Vargiai įstengčiau nu- 
sigauti iki trobelės. 

— Ak. - Tai, rodės, jam padarė šiokį tokį įspūdį. - Buvai la- 
bai sumani, Sasenach. Bet nesijaudink. Pasakysiu, kaip turi eiti, 
norėdama rasti kelią atgal. 

- Puiku. O kas tada? 

Jis trūktelėjo petį. Sniegas buvo kiek aptirpęs ir tekėjo jo krū- 
tine merkdamas marškinius, gerklės duobutėje susikaupė tyro 
vandens tvenkinėlis. 

- Atnešk ko nors užkąsti ir antklodę. Pp kelių dienų turėčiau 
ir pats išsijudinti. 

- Ir palikti tave čia? - pažvelgiau į jį suirzusi. 

— Man nieko nenutiks, - švelniai nuramino. 

— Tave suės vilkai! 

- Labai abejoju, - nerūpestingai atšovė jis. - Jie turės ką veik- 
ti su briedžiu. 

— Kokiu briedžiu? 

Džeimis linktelėjo į cūgų miškelį. 

- Tuo, kurį vakar nušoviau. Pataikiau jam į kukšterą, gaila, 
kulka jo išsyk nepribaigė. Jis spruko. Persekiojau jį, bet susižei- 
džiau. - Jis ranka persibraukė pasidabravusius varinius šerius ant 
smakro. - Nemanau, kad būtų toli nurisnojęs. Sniegas tikriausiai 
paslėpė jo kūną, kitaip mūsų bičiuliai būtų jį pamatę, nes atėjo 
iš tos pusės. 

- Taigi nušovei briedį, kuris gali privilioti vilkus kaip muses, 
o pats ketini čia gulėti lediniame šaltyje ir jų laukti? Manai, kol 
jie prisiruoš antram patiekalui, jau būsi taip sustiręs, kad nebijo- 
si, kai pripuolę ims kramsnoti tau pėdas? 

— Nerėk, - sudraudė jis. - Laukiniai dar gali būti netoliese. 

Įkvėpusi oro, ketinau išrėžti nuomonę ir ta tema, bet jis mane 
sulaikė - pakėlė ranką ir paglostė man skruostą. 

- Klere, - švelniai tarė, - tu negali manęs pajudinti. Ir nieko 
Čia nepaveiksi. 

- Gerai, - stengiausi tvardytis, kad nevirpėtų balsas. - Atne- 
šiu antklodžių ir maisto, bet paskui tavęs vieno nepaliksiu. Ati- 
tempsiu malkų ir mudu susikursim ugnį. 

— Nėra reikalo. Ir pats galiu susitvarkyti. 

- O aš negaliu, - iškošiau pro dantis. 

Per daug gerai prisiminiau, kaip jaučiausi tūnodama trobelė- 
je slenkant tuščioms, dusinančioms laukimo valandoms. Kelias 

dienas sniege šaldyti sėdynę nebuvo viliojanti mintis, tačiau kur 
kas geriau nei būti vienai. 

Pamatęs, kad manęs neperkalbės, nusišypsojo. 

— Ką gi. Tada gal atneštum ir viskio, jeigu jo likę? 

— Dar kokį pusbutelį turim, - pralinksmėjau. - Atnešiu. 

Jis ranka apkabino mane ir prisitraukė prie peties. Nors lauke 
stūgavo vėjas, stipriai prisiglaudus prie jo po apsiaustais buvo 
gana jauku. Jo oda buvo šilta, kiek sūroka, ir aš, negalėdama 
atsispirti, pakėliau galvą ir prispaudžiau lūpas prie drėgnos jo 
gerklės duobutės. 

— Aak, - suvirpėjo jis. - Taip nedaryk! 

— Tau nepatinka? 

— Ne, nepatinka! Ir kaip galėtų? Šiurpsta visas kūnas! 

— O man malonu, - paprieštaravau. 

Jis nustebęs pažvelgė į mane. 

— Nejaugi? 

— Taip, aš alpstu, kai kandžioji man kaklą. 

Jis prisimerkęs įtariai pašnairavo į mane. Ištiesęs ranką, švel- 
niai suėmė už ausies ir patempė galvą žemyn pasukdamas veidą 
į šoną. Lyžtelėjo gerklės apačią, tada kilstelėjo galvą ir atsargiai 
suleido dantis man į kaklo šoną. 

— Eeeee, - sumurmėjau ir nevalingai suvirpėjau. 

Jis paleido mane ir priblokštas spoksojo. 

— Po šimts velnių. Tau tikrai malonu. Tavo kūnas nuėjo pa- 
gaugais, o speneliai kieti kaip pavasarinės vyšnios. 

Jis ranka brūkštelėjo man per krūtis; ruošdamasi netikėtam 
Žygiui, nė nepasivarginau užsijuosti savadarbės liemenėlės. 

- Juk sakiau. - Mažumėlę nuraudau. - Gal vienai iš mano 
prosenelių bus įkandęs vampyras? 

— Kas toks? - gerokai sumišo. 

Turėjom kaip nors stumti laiką, todėl trumpai papasakojau 
apie grafo Drakulos gyvenimą ir metą, kai jis gyveno. Džeimis at- 
rodė suglumęs ir priblokštas, bet jo ranka nerimo, visaip krutėjo 
ir, nuslydusi po mano elnio odos marškiniais, įsibrovė po trum- 
pais marškiniais. Jo rankos buvo ledinės, bet man buvo nė motais. 

— Kai kas mano, kad tai nepaprastai erotiška, - užbaigiau pa- 
sakojimą. 

— Tai šlykščiausias dalykas, kokį teko girdėti! 

— Man nerūpi, - išsitiesiau šalia jo ir atlošiau galvą, gundo- 
mai atkišdama gerklę. - Dar taip padaryk. 

Jis tyliai kažką suvapėjo geilų kalba, bet įstengė pasiremti al- 
kūne ir pasiversti prie manęs. 

Jo burna buvo šilta, minkšta, ir nesvarbu, ar jis tam pritarė, 
ar ne, bet darė tai labai gerai. 

— O0000, - suaimanavau ir sutirtėjau iš jaudulio, kai jo dan- 
tys švelniai susmigo į ausies lezgelį. 

— Na, gerai, jeigu jau šitaip, - susitaikęs su mano užgaida tarė 
jis, paėmė mano ranką ir tvirtai įspraudė ją sau tarp šlaunų. 

— Dieve maloningasis, - pasakiau. - O aš maniau, šaltis... 

— Netrukus bus dar šilčiau, - patikino jis. - Gal nusivilktum? 

Ankštoje erdvėje rengtis buvo sunkoka, stengiausi nenusi- 
kloti, kad nenušaltų nuogas kūnas. Šįkart Džeimis menkai galėjo 
padėti, bet vis dėlto šiaip taip abu susidorojom. 

Tačiau vis tiek buvau susirūpinusi, ir nors mane laikinai iš- 
blaškė mūsų kuitimasis, apniko nesmagus jausmas, kad esam 
stebimi. Pasikėliau ant rankų ir dirstelėjau pro cūgų uždangą, 
bet išvydau tik miškelį ir apsnigtą šlaitą apačioje. 

Džeimis tyliai sudejavo. 

— Nesiliauk, - sumurmėjo prisimerkęs. - Kas yra? 

— Man pasirodė, kažką išgirdau, - atsakiau vėl guldamasi jam 
ant krūtinės. 

Tada tikrai kažką išgirdau: tiesiai virš galvos tylų, prislopintą 
juoką. 

Nusiridenau nuo Džeimio, įsipainiojusi į apsiaustus ir elne- 
nas, o tas keiksnodamas čiupo pistoletą. 

Šnarendamas praskyrė šakas ir nutaikė pistoletą aukštyn. 

Nuo stūksančios virš mūsų uolos spoksojo kelios išsiviepu- 
sios galvos. Ijanas ir keturi jo draugai iš Ana Okos. Indėnai mur- 
mėjo ir kikeno, nes kažkas jiems kėlė juoką. 

Džeimis padėjo pistoletą, rūsčiai žvelgdamas į sūnėną. 

— Po galais, ką čia veiki, Ijanai? 

— Kodėl klausi? Traukiau į namus švęsti Kalėdų su jumis, 
dėde, - plačiai išsišiepė Ijanas. 

Džeimis gana nepalankiai spoksojo į vaikį. 

— Kalėdų, - tarė. - Fui, kokias kvailystes čia kalbi. 


p 


Per naktį briedžio kūnas sustingo. Sustiklėjusiose jo akyse 
pamačiusi ledo kristalus suvirpėjau, bet ne nuo mirties reginio, - 
vaizdas buvo labai gražus: didingas tamsus kūnas, aptrauktas 
sniego pluta, tysojo ramiai, - mane nukrėtė drebulys pagalvojus, 
kad jei nebūčiau pasidavus nerimui ir iškeliavusi į naktį ieškoti 
Džeimio, būčiau išvydusi kitokį paveikslą, tas sustiręs negyvėlis, 
tysantis prieš akis, būtų „Miręs škotas sniege“, o ne „Sušalęs brie- 
dis ir besiginčijantys indėnai . 

Kivirčas galų gale baigėsi taikiai, ir Ijanas man pasakė, kad 
jo bičiuliai nusprendė grįžti į Ana Oką, tik prieš tai saugiai mus 
palydėsiantys iki namų mainais į gabalą briedienos. 

Briedis nebuvo kiaurai peršalęs; jie išdarinėjo skerdeną, čia 
pat stirksojo krūva susirangiusių melsvai pilkų, dar drungnų 
vidurių, aptaškytų tamsiu krauju. Nupjovę galvą, kad gyvulys 
būtų lengvesnis, ir surišę kanopas du vyrai pakabino jį už kojų 
ant karties. Džeimis niūriai žiūrėjo į juos, gal ir jis šitaip bus 
gabenamas, bet Ijanas nuramino, jo bičiuliai padarys indėnišką 
pavažą - travois; jie atėjo pėsčiomis, bet atsivedė stiprų nešulinį 
mulą kailiams. 

Oras pasitaisė, sniegas nutirpo iki plikos žemės, ir nors vis 
dar buvo šalta, dangus švietė nuostabia mėlyne, miške aitriai 
dvelkė dygiosiomis eglėmis ir balzaminiais kėniais. 

Mums traukiant per vieną giraičių, užuodžiau cūgas, jos 
man priminė šio pavojingo nuotykio pradžią ir paslaptingą in- 
dėnų būrį. 

— Ijanai, - tariau jį pasivijusi. - Prieš pat tau ir tavo draugams 
surandant mus kalno atšlaitėje, matėme indėnų būrį su jėzuitų ku- 
nigu. Turbūt jie ne iš Ana Okos. Ar numanai, iš kur jie galėtų būti? 

— O taip, tetule. Apie juos žinau viską. - Ranka, apmauta 
kumštine pirštine, jis brūkštelėjo po nosimi, kurios galiukas 
buvo raudonas. - Mes sekėm juos, bet štai radom jus. 

Ijanas papasakojo, kad tie keisti indėnai yra mohaukai, atke- 
liavę iš tolimos šiaurės. Irokėzų sąjunga priėmė tuskarorus prieš 
kokius penkiasdešimt metų, jie bendrauja ir su mohaukais, daž- 
nai oficialiai ir neoficialiai lankosi vieni pas kitus. 

O šis apsilankymas buvo ir toks, ir toks. Būrelis mohaukų 
atvyko ieškoti žmonų. Jų kaimelyje stinga merginų, galinčių te- 
kėti, tad jie patraukė į pietus pasidairyti tinkamos poros tarp 
tuskarorų. 

- Suprantat, moteris turi priklausyti reikiamam klanui, - aiš- 
kino Ijanas. - Jeigu ji nėra iš tokio klano, negali ištekėti. 

— Kaip Makdonaldai ir Kembelai? - susidomėjęs įsiterpė 
Džeimis. 
no ir kunigą. Jei ras moterį, tuojau pat susituoks, ir jiems nerei- 
kės miegoti šaltame guolyje pakeliui į namus. 

— Jie krikščionys? 

Ijanas gūžtelėjo pečiais. 

— Ne visi. Jėzuitai jau kurį laiką gyvena su indėnais, ir nema- 
žai huronų jau atsivertė, o mohaukų - nedaug. 

— Taigi jie keliavo į Ana Oką? - pasmalsavau. - Kodėl tu ir 
tavo bičiuliai juos sekėt? 

Ijanas suprunkštė ir stipriau apsivyniojo kaklą šaliku iš vo- 
verių kailiukų. 

- Jie gali būti sąjungininkai, tetule, bet Nakognavetas ir jo 
kariai nebūtinai jais pasitiki. Kai kurios irokėzų sąjungos gentys 
bijo mohaukų, nesvarbu, ar jie krikščionys, ar ne. 


== 


Kai prieš akis išniro trobelė, jau buvo arti saulės laidos. Bu- 
vau sušalusi ir pavargusi, bet, pamačius mažytę sodybą, širdis 
suspurdėjo. Vienas mulų aptvare, šviesiai pilkas padaras vardu 
Klarensas, išvydo mus ir sveikindamasis linksmai subliovė, pa- 
baidydamas alkanus arklius susimesti toliau prie aptvaro. 

— Arkliai atrodo gerai. - Džeimis, kaip koks gyvulių auginto- 
jas, pirmiausia rūpinosi jų gerove. 

O man labiau rūpėjo mūsų labas: kuo greičiau įsigauti vidun, 
sušilti ir pasisotinti. 

Pakvietėm Ijano bičiulius pasisvečiuoti, bet jie atsisakė. Per- 
kėlė Džeimį prie durų ir greitai dingo, toliau seks paskui keliau- 
jančius mohaukus. 

— Jiems nepatinka būti baltojo žmogaus name, tetule, - pa- 
aiškino Ijanas. - Jiems atrodo, kad mes dvokiam. 

— Tikrai? - įsižeidžiau, prisimindama senyvą žmogų, su ku- 
riuo buvau susidūrusi Ana Okoje. Jis buvo išsitepęs lokio taukais 
ir visai žiemai įsisiuvęs į drabužius. Juokiasi puodas, kad katilas 
juodas, štai ką jums pasakysiu. 


2 


Vėliau, atšventę Kalėdas keliais gurkšneliais viskio, visi iš- 
į ką tik pakurstytos ugnies liepsnas ir klausėmės taikaus Ijano 
knarkimo. 

— Gera vėl būti namie, - tyliai pasakiau. 

— Tai jau taip. - Džeimis atsiduso ir prisitraukė mane arčiau. 
Mano galva atsidūrė jo peties linkyje. - Miegodamas šaltyje, re- 
gėjau keisčiausius sapnus. 

— Nejaugi? - Išsitiesiau mėgaudamasi minkštu, plunksnomis 
kimštu čiužiniu. - Ir ką gi sapnavai? 

- Visokius dalykus. - Jis kalbėjo kiek susidrovėjęs. - Nuolat 
sapnuodavau Brianą. 

— Iš tikrųjų? 

Tai truputį stebino; ledinėje pastogėje taip pat sapnavau Bria- 
ną. Taip nutikdavo retai. 

— Įdomu... - Džeimis valandėlę padelsė. - Ar ji turi apgamą, 
Sasenach? Ir jei turi, ar man pasakojai apie jį? 

— Turi, - iš lėto atsakiau. - Kažin ar esu apie jį tau užsimi- 
nusi. Jis nelabai matomoje vietoje, todėl pati jį pastebėjau tik po 
daugelio metų. Tai... 

Jo ranka, suspaudusi man petį, nutildė mane. 

— „mažytis rudas brilianto pavidalo apgamas, - tarė jis. - Už 
kairės jos ausies. Ar ne? 

— Taip. - Lovoje buvo šilta ir jauku, bet nuo šaltuko, perbė- 
gusio nugara, staiga suvirpėjau. - Ar jį susapnavai? 

— Pabučiavau ją ten, - švelniai pasakė jis. 


22 


Praeities liepsnos 


Oksfordas, 1970 m. rugsėjis 


— O DIEVE! - Rodžeris tol spoksojo į puslapį prieš akis, kol 
tekstas išblanko ir matė vien išraitytas raides. 

Bet ši regos apgaulė nesunaikino turinio, žodžiai jau buvo 
įstrigę galvoje. 

Rodžeriui šūktelėjus, mergina skaityklos kabinoje šalimais 
suirzusi krūptelėjo, o jos kėdės kojos girgžtelėjo į grindis. 

Jis palinko virš knygos, užgulė ją dilbiais ir užsimerkė. Juto 
šleikštulį, delnai buvo šalti ir suprakaitavę. 

Taip sėdėjo keletą minučių, nenorėdamas pripažinti tiesos. 
Deja, ji tokia. Juk tai, po šimts, jau įvyko. Ir seniai. O pakeisti 
praeities neįmanoma. 

Galų gale Rodžeris nurijo karčią tulžį, sukilusią galugerkly, 
ir vėl pažvelgė į lapą. Jau vėl matė, kas jame parašyta. Trumpas 
pranešimas laikraštyje, išleistame 1776 metų vasario 13 dieną 
Šiaurės Karolinos kolonijoje, Vilmingtone, Amerikoje. 


Pranešame liūdną žinią: per didžiulį gaisrą sausio 21-osios 
naktį žuvo Džeimsas Makenzis Freizeris ir jo žmona Klerė Freizer, 
supleškėjo ir jų namas Freizerių Gūbrio gyvenvietėje. Ponas Frei- 
zeris, velionio Hektoro Kamerono, „Tekančiosios upės“ plantacijos 
šeimininko, sūnėnas gimė Broch Tuarache, Škotijoje. Kolonijoje 
buvo gerai žinomas ir didžiai gerbiamas. Vaikų nepaliko. 


Bet juk paliko. 
Rodžeriui trumpam sukirbėjo blausi viltis, kad čia ne tie 
Freizeriai; ne tiek mažai Džeimių Freizerių, toks vardas ir pavar- 

dė ne retenybė. Tačiau Džeimis Makenzis Freizeris vienintelis, 
kaip ir jo žmona Klerė. Be to, gimęs Broch Tuarache, Škotijoje. 

Taip, čia jie. Klaiki tiesa suspaudė Rodžeriui krūtinę, gerklę 
sugniaužė sielvartas. Jam ėmė graužti akis, ir įmantrus aštuonio- 
likto amžiaus šriftas vėl susiliejo. 

Klerė jį rado. Rado savo narsųjį mylimą kalnietį ir kelerius 
metus džiaugėsi bendru gyvenimu su juo. Rodžeris vylėsi, kad 
tie metai buvo geri. Jam labai patiko Klerė Randal - ne, po galais, 
pasakyta per švelniai. Iš tikrųjų jis mylėjo ją visai taip pat, kaip 
jos dukterį. 

Ir dar vienas dalykas. Rodžeris troško, kad ji rastų Džeimį 
Freizerį ir laimingai su juo gyventų. Žinojimas arba, tikriau, vil- 
tis, kad jai tai pavyko, jam buvo lyg šioks toks talismanas, liu- 
dijantis, kad ilgai trunkanti meilė nėra pramanas, ji tokia stipri, 
kad jos neįveikia nei išsiskyrimas, nei sunkūs išmėginimai ir ne- 
gandos, tokia stipri, kad nepavaldi laikui. Deja, žmogus mirtin- 
gas ir tam negali pasipriešinti jokia meilė. 

Jis nusitvėrė stalo krašto, mėgindamas susitvardyti. Tai kvai- 
la, subarė save. Visiškai kvaila. Bet vis tiek buvo nusiminęs, kaip 
tada mirus pastoriui. Tarsi jį vėl būtų ištikusi našlaičio dalia. 

Rodžeris staiga susivokė: pranešimo nevalia rodyti Brianai. 
Ji, žinoma, nujautė apie motinai gresiančius pavojus, bet vis tiek 
negali šito jai atskleisti. Briana neįsivaizduoja nieko panašaus. 

Žinutę jis aptiko visai atsitiktinai, liaudies dainų knygoje 
ieškodamas tekstų savo muzikai. Kaip iliustracija buvo pateik- 
tas seno laikraščio, kuriame pirmąkart buvo išspausdinta viena 
baladė, puslapis, ir Rodžerio, tingiai skaitinėjančio pranešimus, 
akis užkliuvo už Freizerio pavardės. 

Sukrėtimas po truputį slopo, nors sielvartas vis dar graužė 
paširdžius it kokia opa. Jis mokslininkas ir mokslininko sūnus, 
užaugęs tarp knygų, nuo pat mažumės įkvėptas spausdinto žo- 
džio šventumo. Kai čiupo lenktinį peiliuką ir slapta jį atlenkė 
dairydamasis, ar kas nors nemato, pasijuto tarsi žudikas. 

Nieko negalvodamas Rodžeris pasidavė instinktui. Instink- 
tui, verčiančiam vyrą nuslėpti nelaimę, deramai užkloti žuvusių- 

jų kūnus, sunaikinti akivaizdžius bėdos pėdsakus, nors tragedija 
vis tiek įvykusi. 

Kišenėje paslėpęs sulankstytą lapą it kokį nukirstą nykštį, jis 
išėjo iš bibliotekos ir patraukė lietaus merkiamomis Oksfordo 
gatvėmis. 

Žingsniuodamas nusiramino, vėl įstengė blaiviai mąstyti ir 
užgniaužti jausmus, kad jie netrukdytų svarstyti, ką daryti toliau, 
kaip apsaugoti Brianą nuo sielvarto, kuris būtų stipresnis ir ją 
kamuotų kur kas ilgiau nei jį. 

Antraštiniame puslapyje jis perskaitė bibliografinę informa- 
ciją: knyga išleista 1906 metais nedidelės britų leidyklos, todėl 
ją sunku gauti. Tačiau Briana, įnikusi į tyrimus, gali ją aptikti 
netyčia. 

Kažin ar ji tikslingai ieškotų jai reikiamų žinių toje knygoje - 
„Aštuoniolikto amžiaus dainose ir baladėse . Bet jis puikiai Žino, 
kas yra istoriko smalsumas, verčiantis knaisiotis neįtikimiau- 
siuose šaltiniuose. Briana šį bruožą turi. Be to, jam suprantamas 
vaiko troškimas žinoti - žinoti viską; troškimas, skatinantis ieš- 
koti visur ir visko stengiantis įsivaizduoti, kas tuo metu jos tėvus 
supo, juk jų gyvenimo Briana nei matė, nei galėjo jame dalyvauti. 

Vargu ar ji vartys tą knygą, bet visai atmesti galimybės negali. 
Į jį atsitrenkė praeivis. Jis sumojo jau kurį laiką rymąs ant tilto 
turėklo ir spoksąs į lietaus lašus, tekšenančius upės paviršiuje, 
bet jų nematąs. Rodžeris pamažu nuslinko gatve, nesidairyda- 
mas nei į parduotuves, nei į gausybę skėčių. 

Deja, jis bejėgis užkirsti kelią, kad ta knyga niekada nepakliū- 
tų jai į rankas; gal jis vartė vienintelį egzempliorių, o gal jų šimtai 
guli Jungtinių Valstijų bibliotekose tarsi tiksinčios bombos. 

Jam vis labiau maudė krūtinę. Jau buvo kiaurai permirkęs ir 
sustiręs į ragą. Bet širdį sustingdė kur kas stipriau nusmelkus dar 
vienai minčiai: o ką Briana darytų, jeigu sužinotų? 

Būtų priblokšta, sugniuždyta, prislėgta sielvarto. O paskui? 
Jis žinojo, kad praeities nepakeisi; tai, ką jam papasakojo Klerė, 
išsklaidė visas abejones. Ji ir Džeimis Freizeris mėgino išveng- 
ti skerdynių prie Kulodeno, tačiau nesėkmingai. Ji stengėsi ap- 

saugoti būsimą savo vyrą Frenką, išgelbėdama jo protėvį Džeką 
Randalą, bet vėliau paaiškėjo, kad Džekas visai nebuvo Frenko 
protėvis, tik mirus jaunesniajam broliui vedė nėščią jo mylimąją, 
norėdamas įsivaikinti kūdikį. 

Praeitis gali vinguriuoti kaip besiranganti gyvatė, bet jos pa- 
keisti neįmanoma. Tik jis labai abejojo, ar taip mano ir Briana. 

Ji jo paklausė: kaip gedima keliautojo laiku? Jeigu jai parody- 
tų pranešimą, ji tėvų galėtų nuoširdžiai gedėti; bent žinotų, kas 
jiems nutiko. Tai ją sužeistų, bet galbūt ji išgytų ir praeitis jos taip 
nebekamuotų. Jeigu. 

Jeigu ne tie Kraig na Duno akmenys. Akmenų ratas ir bau- 
ginanti jo teikiama viltis. 

Klerė peržengė Kraig na Duno akmenis per senovinę Samhui- 
no ugnies šventę lapkričio pirmąją beveik prieš dvejus metus. 

Rodžerį nukrėtė šiurpas, bet ne nuo šalčio. Vos tai prisimin- 
davo, ant sprando pasistodavo gyvaplaukiai. Tąsyk buvo giedras, 
švelnus rudens rytas, aušo Visų Šventųjų diena. Niekas nedrums- 
tė žole apaugusios kalvos ramybės. Ant jos ratu nelyginant kokie 
sargybiniai stūksojo akmenys. Niekas nedrumstė tylos, ko! Klerė 
nepalietė didžiulio įskilusio akmens ir nenugarmėjo į praeitį. 

Paskui, atrodė, lyg po jo kojomis būtų ištirpusi žemė, oras 
riaumodamas nušniokštė tolyn ir jo galvoje atsimušė tarsi pabū- 
klo šūvio aidas. Jis apako sprogus šviesai ir tamsai, o nuo visiškos 
panikos jį apsaugojo tik pastarųjų dienų prisiminimai. 

Jis prilaikė Brianą už rankos. Nevalingai spaudė gniaužtais, 
nors visi pojūčiai buvo išnykę. Tarsi būtų sviestas į ledinį van- 
denį iš tūkstančio pėdų aukščio. Baisus svaigulys ir toks šokas, 
kad daugiau nieko nejuto. Aklas ir kurčias, praradęs protą ir be- 
jausmis, blausiantis sąmonei, jis suvokė tik dvi paskutines jam 
šovusias mintis, plykstelėjusias tarsi žvakės liepsna per uraganą. 
Mirštu, labai ramiai pamanė jis. O paskui: nepaleisk. 

Tekanti saulė per įskilusį akmenį buvo nutiesusi šviesų taką; 
juo ir nuėjo Klerė. Kai galop Rodžeris atitoko ir pakėlė galvą, 
anapus didžiulio akmens auksine ir šviesiai violetine spalva spin- 
dėjo vėlyvos popietės saulė, o akmuo dangaus fone atrodė juodas. 

Rodžeris gulėjo ant Brianos pridengęs ją savo kūnu. Ji tysojo 
be sąmonės, bet kvėpavo. Veidas buvo šiurpiai blyškus, apdrikęs 
tamsiai raudonais plaukais. Jam buvo silpna, tikrai nebūtų pajė- 
gęs nunešti jos į automobilį, stovintį apačioje. Kaip ir jos tėvas, 
Briana buvo aukšta, kone šešių pėdų ūgio, vos keliais coliais že- 
mesnė už Rodžerį. 

Jis įsitaisė už Brianos, ant kelių pasidėjo jos galvą ir virpė- 
damas glostė jai veidą beveik iki pat saulėlydžio. Tada ji atmer- 
kė akis, tokias pat tamsiai mėlynas kaip gęstantis dangus, ir su- 
šnabždėjo: 

— Ji iškeliavo? 

— Nurimk, - sukuždėjo Rodžeris ir pasilenkęs pabučiavo į 
šaltą kaktą. - Nurimk. Pasirūpinsiu tavim. 

Jis tikrai pasirūpins. Bet kaip? 


= 


Kai Rodžeris parsirado namo, jau temo. Eidamas pro valgy- 
klą, girdėjo tarškesį, užuodė virtą kumpį ir keptas pupas, bet apie 
vakarienę visai negalvojo. 

Nušliurksėjęs į savo kambarį, šlapius drabužius sumetė į krū- 
vą ant grindų. Nusišluostė, nuogas atsisėdo ant lovos ir užmiršęs, 
kad rankoje laiko rankšluostį, įsispoksojo į stalą ir medinę dėžu- 
tę su Brianos laiškais. 

Jis padarys viską, kad Brianai netektų kamuotis iš sielvarto. Ir 
netgi dar daugiau, gindamas ją nuo grėsmingų akmenų. 

Rodžeris vylėsi, kad Klerė iš 1968-ųjų grįžo praeitin į 1766 
metus. O mirė 1776 metais. Dabar 1970-ieji. Žmogus, šiandien 
susiruošęs į praeitį, turbūt grįžtų į 1768 metus. Dar yra laiko. 
Daugybė laiko. 

Net jeigu Briana manytų kaip jis, - arba jis pajėgtų ją įtikin- 
ti, kad praeities nebeįmanoma pakeisti, - ar ji įstengtų gyventi 
tuos septynerius metus žinodama, kad pamažu užsiveria galimy- 
bės langas, kad vienintelė jos proga pažinti tėvą ir vėl pamatyti 
mamą kasdien vis labiau menksta? Viena yra juos paleisti neži- 
nant, kur jie ir kas jiems nutiko, ir visai kas kita viską Žinoti ir 
nieko nesiimti. 


SVETIMŠALĖ + RUDENS BUŪGNAI 47 


a 


Nors juodu pažįstami jau daugiau negu dvejus metus, per 
tą laiką drauge praleido tik kelis mėnesius. Bet kai kuriais at- 
žvilgiais jie vis dėlto puikiai pažįsta vienas kitą. Negi galėtų būti 
kitaip, šitai kartu patyrus? Paskui skriedavo laiškai, daugybė jų, 
po du, tris ar keturis per savaitę, pasitaikydavo net retų trum- 
pų atostogų, kupinų ir žavesio, ir nusivylimo, po kurių tik dar 
skausmingiau jos trokšdavo. 

Taip, jis pažįsta Brianą. Ji tyli, bet labai ryžtinga, ir tas didžiu- 
lis ryžtas jai neleis be kovos pasiduoti sielvartui. Ir nors Bria- 
na atsargi, ką nors tvirtai nusprendusi, ji puola kuo skubiausiai 
veikti. Jei pasiryš rizikuoti ir pereiti akmenis, jis neįstengs jai 
sukliudyti. 

Rankos stipriai sugniaužė sumurkšlintą rankšluostį, ir jam 
suspaudė krūtinę prisiminus akmenų plyšį ir atsivėrusią be- 
dugnę, kuri jų vos neprarijo. Vienintelis dalykas, keliantis dar 
didesnį siaubą, buvo mintis, kad jis neteks Brianos, jai taip ir 
nespėjus iš tikrųjų tapti jo savastimi. 

Jis niekada jai nemeluodavo. Sukrėtimas ir širdgėla pamažėle 
traukėsi, ir jo galvoje ėmė aiškėti planas. Jis atsistojo ir rankš- 
luosčiu apsivyniojo juosmenį. 

Vieno laiško nepakaks. Jis turi elgtis apdairiai, pamažu jai 
įteigti, švelniai ją atkalbėti nuo tolesnių paieškų. Rodos, nebus 
sunkų; metus knaisiojęsis po dokumentus Škotijoje, beveik nie- 
ko nerado, tik pranešimą, kad Edinburge sudegė Freizerio spaus- 
tuvė. Pagalvojęs apie liepsnas, nesąmoningai susipurtė. Dabar jis, 
aišku, supranta, kodėl tiek mažai žinių: turbūt netrukus po tos 
nelaimės jie emigravo, nors laivo keleivių sąrašuose Rodžeris jo- 
kių užuominų apie juos neaptiko. 

Jis mėgins įtikinti Brianą, kad metas baigti paieškas. Nebe- 
sigręžioti į praeitį ir mirusiuosius palikti mirusiesiems. Neturint 
jokių įrodymų, tolesni ieškojimai jau panėšėtų į maniją, apsėdi- 
mą. Jis labai švelniai pasakys, kad žvalgytis atgal liguista, kad da- 
bar reikia žiūrėti tik į ateitį ir kad bergždžiai ieškodama ji veltui 
švaisto savo gyvenimą. To nebūtų norėję ir jos tėvai. 

Kambaryje buvo vėsoka, bet jis nieko nejautė. 

Pasirūpinsiu tavim, pažadėjo jis, ir jo ketinimai buvo rimti. 
Ar nuslėpti pavojingą, šiurpią tiesą prilygsta melui? Jeigu taip, 
vis tiek meluos. Nuo pat vaikystės nuolat girdėdavo: pritarti blo- 
gam poelgiui - nuodėmė. Tiesa, bet dėl Brianos mielai rizikuos 
savo siela. 

Rodžeris ėmė raustis stalčiuje rašiklio. Paskui liovėsi, pasi- 
lenkė ir į kiaurai permirkusių džinsų kišenę kyštelėjo du pirštus. 
Popieriaus lapas buvo susitrynęs, šlapias, apdriskęs. Nedvejoda- 
mas suplėšė jį į skutelius, nors veidu sruvo šaltas prakaitas. 


23 


Miįslingoji kaukolė 


PATIKINAU DŽEIMĮ, kad man netrūksta civilizacijos; jei tik 
yra žmonių, gydytojui visada rasis darbo. 

Kaip ir buvo žadėjęs, 1768 metų pavasarį grįžo Dankanas su 
aštuoniais buvusiais Ardsmuro kaliniais ir jų šeimomis. Jie buvo 
pasiruošę kurtis ant Freizerio Gūbrio - taip dabar vadinosi ta 
vietovė. Kuriantis maždaug trisdešimčiai žmonių, netrukus tu- 
rėjau imtis kiek primirštų pareigų: siuvau žaizdas, gydžiau nuo 
karščiavimo, pjoviau pūlinius ir šunvotes, valiau užkrėstas dan- 
tenas. Dvi moterys laukėsi, ir su džiaugsmu priėmiau du sveikus 
kūdikius, berniuką ir mergaitę. Abu gimė ankstyvą pavasarį. 

Garsas apie mane, jeigu galiu taip sakyti, kaip apie gydytoją, 
greitai pasklido už nedidelės mūsų gyvenvietės, ir būdavau kvie- 
čiama vis toliau ir toliau nuo namų lankyti ligonių nuošaliuose 
ūkiuose, išsimėčiusiuose kalnuotoje vietovėje per kokias trisde- 
šimt mylių. Be to, retkarčiais užsukdavau su Ijanu į Ana Oką 
aplankyti Najavenės ir grįždavau pilnomis pintinėmis ir kupinais 
indais vaistažolių. 

Iš pradžių Džeimis spyrėsi, kad į atokesnes vietas mane ly- 
dės jis arba Ijanas, tačiau netrukus paaiškėjo, kad jų rankų rei- 
kia ūkyje; atėjo pirmosios sėjos metas, reikėjo išplėšti ir akėti 
žemę, sėti kukurūzus ir miežius, o ką jau kalbėti apie įprastus 
ruošos darbus, be kurių neapsieisi, jei nori išlaikyti nedidelį ūkį. 
Be arklių ir mulų, dar įsigijom pulkelį vištų, gašlaus snukio kuilį 
kiaulių prieaugliui ir didžiausią prabangą - melžiamą ožką. Vi- 
sus juos turėjom šerti, girdyti ir šiaip prižiūrėti, kad vienas kito 
nenugalabytų arba jų nesuėstų lokiai ir pumos. 

Taigi kai koks prašalaitis staiga išdygdavo tarpdury šaukda- 
masis gydytojos arba pribuvėjos, vis dažniau iškeliaudavau vie- 

na. Danieliaus Rolingso žurnale atsirado naujų įrašų, o podėlis 
pasipildė dovanotais elnių kumpiais, maišais grūdų ir bušeliais 
obuolių. Tokiomis gėrybėmis už gydymą man atsilygindavo pa- 
cientai. Užmokesčio niekada neprašydavau, bet visada ką nors 
gaudavau. Jie nebuvo turtuoliai, todėl viską mielai priimdavau. 

Ligoniai atvykdavo iš atkampiausių vietų, daugelis nemokėjo 
nei angliškai, nei prancūziškai. Tarp jų buvo vokiečių liuteronų, 
kvakerių, škotų, airių ir dar moravų iš didžiulės jų brolijos gy- 
venvietės Seileme, keistai šnekančių, maniau, greičiausiai čekų 
tarme. Bet dažniausiai su visais jais susikalbėdavau, nes kas nors 
man vis pavertėjaudavo, o kai nebūdavo kam padėti, griebda- 
vausi rankų ir kūno kalbos. Klausimą „Kur skauda? nesunku 
suprasti bet kuria kalba. 


ŽŽ 


1768 m. rugpjūtis 


Buvau sustirusi į ožio ragą. Nors stipriai siausčiausi, vėjas 
plėšė nuo manęs apsiaustą ir plakė it laivo bures. Apsiaustas 
plaikstėsi berniukui į galvą ir vis trūkčiojo mane iš balno su ga- 
linga audros jėga. Lietus badė po plevėsuojančiais skvernais tarsi 
ledinės adatos, ir kol nusigavom iki Miulerio upelio, mano gob- 
tuvas ir net pasijoniai buvo permirkę iki siūlo galo. 

Upelis kunkuliuote kunkuliavo, paviršiun trumpam iškilda- 
vo išrauti su šaknimis medeliai, nuolaužos ir šakos. 

Tomis Miuleris spoksojo į sraunią tėkmę, skrybėlę buvo už- 
sismaukęs ir ant ausų, o pečius sugaužęs kone iki nuleisto jos 
graižo. Pamačiusi, kad abejonė įsirėžusi kiekvienoje berniuko 
kūno linijoje, pasilenkiau prie pat jo ausies ir, kad išgirstų per 
stūgaujantį vėją, surikau: 

— Lik čia! 

Berniukas papurtė galvą kažką man sakydamas, bet neišgir- 
dau. Smarkiai pakračiau galvą ir mostelėjau į krantą; žemė buvo 
netvirta, greičiau dumblas, ir net čia pat man bežiūrint paplauti 
sutežo keli juodo purvo grumstai. 

— Traukis! - riktelėjau. 

Jis pabrėžtinai parodė ūkininko gyvenamojo namo pusėn ir 
čiupo už mano vadelių. Jam atrodė, kad perdėm pavojinga, ir 
norėjo, kad grįžčiau į namą, kol nuslops audra. 

Berniukas turėjo dėl ko baimintis. Ir aš mačiau, kad srovė 
platėja godžiam vandeniui ėdant minkštą pakrantę didžiuliais 
kąsniais. Dar kiek padelsusi, upelio nebeperbrisiu. Pavojinga bus 
net po daugelio dienų. Kilus tokiam potvyniui, vanduo neatslūg- 
davo savaitę, nes tėkmę maitindavo pliaupiantys kalnuose lietūs. 

Mintis, kad savaitę būsiu įkalinta keturių kambarių name 
su dešimčia Miulerių, pastūmėjo mane elgtis nutrūktgalviškai. 
Išplėšusi vadeles Miuleriui iš rankų apgręžiau arklį, ir padaras, 
muistydamas ir kresčiodamas galvą, nes lietus jį erzino, atsargiai 
žengė į slidų dumblą. 

Nuklampojom iki aukštesnės kranto atšlaitės, storas sau- 
sų lapų sluoksnis čia buvo tvirtesnė atrama kojoms. Apsukusi 
žirgą, pamojau Tomiui, kad trauktųsi iš kelio, ir pasilenkiau į 
priekį kaip kokia kliūtinio jojimo raitelė, alkūnėmis įsibesdama 
į maišą, pririštą prie balno priešais. Miežiai - atlygis už suteiktas 
paslaugas. 

Perkėliau svorį, to žirgui pakako - ir jis troško ištrūkti iš čia. 
Kai gyvulio pasturgalis nusileido ir susispaudė, pajutau dūrį, o 
paskui mudu nuskriejom nuo atšlaitės tarsi lekiančios rogutės. 
Krestelėjau, svaigaus laisvojo kritimo akimirka, skambiai pūkš- 
telėjom, ir atsidūriau lediniame vandenyje iki pat šlaunų. 

Rankas stingdė ledinė žvarba, jos buvo prišalusios prie va- 
delių, ir aš neįstengiau valdyti žirgo. Pasistengiau jas atpalaiduo- 
ti ir leidau vadovauti arkliui. Jam plaukiant jutau po šlaunimis 
ritmiškai judant didžiulius raumenis ir dar galingesnę nešančią 
vandens jėgą. Srautas pagavo sijonus, grasindamas nutempti 
mane į sraunią tėkmę. 

Paskui ant dugno šaižiai sugurgždėjo žvyras, sucaksėjo arklio 
kanopos, ir mes išnirom iš upelio nuo mūsų pilantis vandeniui 
lyg iš kiaurasamčio. Pasigręžusi balne, kitame krante mačiau 
Tomį Miulerį, net išsižiojęs jis spoksojo iš po skrybėlės. Negalė- 

jau paleisti vadelių ir jam pamojuoti, bet ceremoningai linktelė- 
jau, kulnais paraginau arklį ir nušuoliavau namų link. 

Miulerių trobelėje prabuvau tris dienas, padėjau pirmąkart 
gimdančiai aštuoniolikmetei Petronelai. Tai būsiąs ir paskutinis 
jos gimdymas, prisiekė. Antrą dieną į kambarį nedrąsiai dirste- 
lėjo septyniolikmetis moters vyras, bet kai Petronela jį išplūdo 
vokiškai, tas išspūdino atgal į daržinę pas vyrus skaisčiai nurau- 
dusiomis ausimis, nes pasijuto labai pažemintas. 

Bet jau po kelių valandų Fredis, atrodantis kur kas jaunesnis 
nei septyniolikos, nedrąsiai klūpojo šalia žmonos lovos blyškes- 
niu nei jos marškiniai veidu ir neryžtingai tiesė nušveistą pirštą, 
kad atverstų antklodėlę, slepiančią naujagimę. 

Jis nebyliai paspoksojo į apvalią galvutę, apaugusią švelniais 
juodais pūkeliais, tada pažvelgė į žmoną, tarsi prašytų leidimo. 

— Ist sie nicht wunderschėn?* - švelniai paklausė Petronela. 

Jis iš lėto linktelėjo, padėjo galvą jai ant kelių ir pravirko. 
Moterys meiliai nusišypsojo ir nuėjo taisyti vakarienės. 

O vakarienė buvo gardi. Miulerių namuose maistas buvo 
tikras viliotinis, labai skanus. Net dabar pilvas buvo maloniai 
išsipūtęs nuo virtinių ir keptos Blutwurst“*, o kiaušinienės su ly- 
dytu sviestu skonis burnoje blaškė mintis apie nesmagią padėtį, 
kurioje atsidūriau. 

Vyliausi, kad ir be manęs Džeimis su Ijanu įstengė prasi- 
manyti kokio nors pakenčiamo valgio. Nors vasara jau baigėsi, 
dar ne derliaus metas, ir podėlio lentynos toli gražu nelūžo nuo 
gėrybių. Tikėjausi, jos bus gausiai prikrautos rudeniui dosniai 
pažėrus dovanas, bet podėlyje vis dar gulėjo sūrių, ant žemės 
riogsojo didžiulis molinis indas sūdytų žuvų, buvo keli maišai 
su miltais, kukurūzais, pupomis, miežiais ir avižų kruopomis. 

Džeimis mokėjo gaminti valgį, bent jau gebėjo išdarinėti lai- 
mikį ir iškepti jį ant ugnies, o aš nėriausi iš kailio stengdamasi 
Ijanui atskleisti avižų košės virimo paslaptis. Vis dėlto jie vyrai, 


* Argi ji ne gražuolė? (Vok.) 
** Kraujinė dešra (vok.). 

tad, spėjau, daug nesiterlioja ir gyvastį palaiko žaliais svogūnais 
ir vytinta mėsa. 

Nebūčiau galėjusi pasakyti, ar dirbdami vyriškus darbus: 
kirsdami medžius, ardami laukus ir tempdami elnių skerdeną 
per kalnus - jie taip nusikamuodavo, jog nebegalėdavo nė pagal- 
voti, kad dar turės pasigaminti sveiko maisto, ar šitaip elgdavosi 
todėl, kad jausčiausi reikalinga. 

Vėjas aprimo, nes jį užstojo kalvagūbris, palei kurį jojau, bet 
vis dar pylė lietus. Žemė po kojomis buvo klastingai netvirta, 
pažliugusio kelio paviršiuje plūduriavo lapai, apgaulingi kaip liū- 
nas. Jutau, kad žirgui nekas sulig kiekvienu žingsniu slysčiojant 
kanopoms. 

— Geras arkliukas, - raminau jį. - Nesustok, šaunuoli. 

Arklys pastatė ausis, bet ir toliau atsargiai risnojo nunarinęs 
galvą. 

— Klampu, tiesa? - paklausiau. 

Žirgas neturėjo vardo, nors greičiausiai turėjo, tik aš jo ne- 
žinojau. Žmogus, iš kurio Džeimis nupirko arklį, vadino jį vo- 
kišku vardu, pasak Džeimio, visai netinkančiu damos žirgui. Kai 
paprašiau išversti, jis tik suspaudė lūpas, pašnairavo į mane, ir 
supratau, kad tas žodis turbūt gana nepadorus. Ką jis reiškia, 
ketinau pasiteirauti senosios ponios Miuler, bet suskatusi iške- 
liauti pamiršau. 

Kad ir kaip ten buvo, Džeimiui atrodė, kad ilgainiui arklys 
atskleis tikrąjį savo vardą, kurį bus nesunku ištarti, tad visi sten- 
gėmės perprasti gyvulio būdą. Išbandęs arklį, Ijanas pasiūlė jį 
pavadinti Triušeliu, bet Džeimis papurtė galvą. 

— Žybsinčios Kanopos? - pasiūliau. - Eikliakojis? Po galais! 

Arklys sustojo, bet dėl akivaizdžių priežasčių. Kalva žemyn 
per akmenis nerūpestingai gurgėjo upokšnis. Vanduo buvo ty- 
ras ir skaidrus kaip krištolas tarp tamsios uolos ir žalios lapijos. 
Deja, jis čiurleno ir per taką, dabar gamtos jėgų nuplautą nuo 
kalvos į slėnį, plytintį apačioje. 

Šlaput šlaputėlė ramiai sėdėjau balne. Netoliese nebuvo ma- 
tyti jokio kito kelio. Dešinėje kalva kilo kone statmenai, iš perski- 

lusios uolos šmėkšojo krūmokšniai ir medeliai, o kairėje kriaušis 
leidosi taip staigiai, kad joti žemyn būtų buvusi tikra savižudybė. 
Tyliai keiksnodama, apsukau bevardį arklį atgal ir jį pavariau. 

Jei ne patvinęs upelis, būčiau grįžusi pas Miulerius, ir Džei- 
miui su Ijanu būtų prisiėję ilgėliau suktis be manęs. Nelabai buvo 
iš ko rinktis: turėjau rasti kitą kelią namo arba čia paskęsti. 

Vargais negalais tuo pačiu klampiu keliu grįžom atgal. Ne- 
nujojus nė ketvirčio mylios nuo išplovos radau vietą, kur kalvos 
šlaitas leidosi į nedidelį balnakalnį, įdubą tarp dviejų granito 
ragų. Tokių darinių čia buvo ir daugiau: vienas stūksojo ant kal- 
no netoliese ir todėl buvo pavadintas Velnio smaile. Jei pavyktų 
perkirsti balnakalnį iki kito kalvos šlaito ir joti per jį, kaip sykis 
grįžčiau į taką, kertantį gūbrį pietuose. 

Sėdėdama balne, trumpam aiškiai išvydau prieškalnes ir apa- 
čioje mėlynuojančią slėnio daubą. Bet kitoje pusėje viršukalnės 
slėpė tamsūs lietaus pritvinkę debesys, kartkartėmis nutvieskia- 
mi nematomo žaibo. 

Praslinkus audros kraštui, vėjas nuščiuvo. Užtat lietus pra- 
trūko dar smarkiau, ir turėjau stabtelėti, kol atplėšiau nuo vade- 
lių šąlančius pirštus ir užsimečiau ant galvos apsiausto gobtuvą. 

Šioje kalvos šlaito pusėje žemė po kojomis buvo tvirta ir, nors 
akmenuota, nestati. Risnojom per raudonomis uogomis nubars- 
tytų šermukšnių giraites ir didesnius ąžuolynų plotus. Pro akis 
nepraslydo milžiniškas gervuogių krūmas, reikėtų jo nepamiršti, 
bet dabar nesustosiu. Būtų gerai kaip nors parsikasti į namus iki 
sutemstant. 

Stengdamasi nepaisyti šaltų srovelių, tekančių per sprandą, 
mėginau prisiminti, ko turiu podėlyje. Ką grįžusi galėčiau pa- 
tiekti vakarienei? 

Ką nors greitai pagaminamo, tirtėdama pamaniau, ir karšto. 
Išvirti troškinį užtruktų, sriubą - taip pat. Jei turėtume voverę ar 
triušį, galėtume išsikepti išvolioję kiaušinių ir kukurūzinių miltų 
tešloje. O jei ne, gal išvirčiau avižinės košės, pagardinčiau ją šo- 
nine, ir iškepčiau kiaušinienės su svogūnų laiškais. 

Susigūžusi staiga pasilenkiau. Nors vešlius mano plaukus 
dengė gobtuvas, lietaus lašai kapojo galvą it kruša. 


SVETIMŠALĖ + RUDENS BŪGNAI 483 


Paskui sumojau - čia iš tikrųjų kruša. Mažyčiai balti rutu- 
liukai šokčiojo nuo žirgo nugaros ir riedėjo per ąžuolų lapus. 
Netrukus granulės pastambėjo, pasidarė kaip stiklo rutuliukai, 
kruša pratrūko taip smarkiai, kad ant šlapio lapų pakloto pros- 
kynose pokšėjo ir tratėjo nelyginant iš kulkosvaidžio. 

Žirgas trūktelėjo galvą aukštyn ir smarkiai papurtė karčius, 
stengdamasis išvengti geliančių ledukų. Skubiai jį suvaldžiau ir 
pavariau po didžiuliu kaštonu. Prieglauda menka, vis dėlto prie- 
glauda. Po medžiu toli gražu nebuvo ramu, bet krušos gabalėliai 
nušokdavo nuo mus saugančios vešlios lapijos. 

— Gerai, - tariau. Sunkokai atplėšusi ranką nuo vadelių, ra- 
minamai paplekšnojau arklį. - Nurimk. Nepražūsim, nebent nu- 
trenktų žaibas. 

Šie mano žodžiai buvo kažkam į ausį: juodą dangų anapus 
Keršojo Arklio kalno tyliai perskėlė akinamos šviesos šakės. Po 
valandėlės dauboje dusliai sudundėjo griaustinis, užgoždamas 
džerksinčią krušą lapuose virš galvos. 

Toli per kalnus blykstelėjo žaibo pašvaistė. Paskui danguje 
žybtelėjo daugiau žaibų, o po kiekvieno vis garsiau sugrumen- 
davo perkūnas. Audra ir kruša nusilpo, bet vėl prapliupo lietus. 
Slėnis paskendo migloje, tik žaibas apšviesdavo nuogus kalnų 
gūbrius nelygu rentgeno spinduliai kaulus. 

- Vienas begemotas, du begemotai, trys begemotai, keturi 
begemo... 

BUUMEBT! Arklys pamuistė galvą ir baidydamasis sutrypė. 

— Žinau, kaip jautiesi, - pasakiau spoksodama į slėnį. - Bet 
nurimk, nurimk. 

Vėl tvykstelėjo žaibas, nuplieksdamas tamsų kalnagūbrį ir 
mano tinklainėje įrėždamas stačias žirgo ausis. 

— Vienas begemotas, du bege... 

Būčiau galėjusi prisiekti, kad sudrebėjo žemė. Arklys šaižiai 
sužvengė ir, nors trūktelėjau vadeles, kanopomis ėmė kasti lapus. 
Ore pakvipo ozonu. 

Žybsnis. 

- Vienas, - iškošiau pro dantis. - Po velnių, tprū! Vienas be... 

Žybsnis. 

— Vienas... 

Žybsnis. 

- Tprū! TPRU! 

Nesuvokiau, kad krintu, net nepajutau, kaip žnektelėjau ant 
žemės. Vieną akimirką mosikavau vadelėmis, po manim blaš- 
kantis puolusio panikon tūkstančio svarų arkliui, o kitą jau ty- 
sojau aukštielninka ir mirksėdama stebeilijau į ratu skriejantį 
juodą dangų, mėgindama įkvėpti. 

Sukrėsta net aidėjau nuo smūgio, iš visų jėgų stengiausi, kad 
dvasia nepaliktų kūno. Įkvėpiau, aiktelėjau iš skausmo ir sumo- 
jau, kad virpu. Patirtas šokas traukėsi, pagaliau leisdamas įver- 
tinti nuostolius. 

Gulėjau ramiai, užsimerkusi, dėmesį sutelkusi į kvėpavimą, 
čiupinėdamasi. Lietus vis dar prausė veidą, tykšdamas į akiduo- 
bes ir tekėdamas į ausis. Veidas ir rankos buvo sustirusios. Ran- 
kas galėjau judinti. Kvėpavau jau lengviau. 

Mano kojos. Kairiąją skaudėjo, bet pakenčiamai, sumuštas 
tik kelis. Šiaip ne taip pasiverčiau ant šono, nes kliudė šlapi, stori 
drabužiai. Bet jie mane ir išgelbėjo nuo rimtesnių sužeidimų. 

Virš galvos išgirdau prunkštimą, nustelbiantį dudenantį 
griaustinį. Apkvaitusi pakėliau akis. Gal trisdešimties pėdų aukš- 
tyje pro krūmų tankmę galvą buvo iškišęs arklys. Žemiau brūz- 
kur nukritau nuo arklio ir nusiridenau iki ten, kur tysojau. 

Mes sustojom beveik ant paties šio neaukšto skardžio krašto, 
jo nepamatėm, nes jį užstojo tankūs krūmai. Išsigandęs Žirgas 
metėsi į šalį, bet pajuto pavojų ir nenušoko, deja, nubloškė mane. 

— Po šimts pypkių, koks nevidonas! - šūktelėjau ir pasvars- 
čiau, ar nesuprantamas vokiškas jo vardas reiškė ką nors pana- 
šiai. - Juk galėjau nusisukti sprandą! - Vis dar virpančia ranka 
nusibraukiau nuo veido purvą ir apsidairiau, ar nematyti kokio 
takelio užsiropšti atgal. 

Nieko. Už manęs stūksojo status uolėtas skardis, tįstantis prie 
vieno iš granito ragų. Priešais mane jis staiga nėrė tiesiai į nedi- 

delę daubą. Atšlaitė, kur nusiridenau, taip pat leidosi į šią dau- 
belę per geltonųjų kiškiakopūsčių ir žagrenių guotus iki mažo 
upelio kranto maždaug už šešiasdešimties pėdų. 

Vis dar ramiai gulėjau, mėgindama ką nors sugalvoti. Niekas 
nežino, kur esu. Ir pati tiksliai nežinau. Negana to, kurį laiką 
niekas manęs ir nepasiges. Džeimis manys, kad vis dar esu pas 
Miulerius, nes lyja. Miuleriams nė nešaus į galvą, kad man nepa- 
vyko nusigauti iki namų; net jei ramybės ir neduos abejonės, jie 
vis tiek negalėtų sekti paskui mane - kelią jiems pastotų ištvinęs 
upelis. Kol kas nors ras nuplautą taką, lietus bus sunaikinęs visus 
mano pėdsakus. 

Gerai, kad nesusižeidžiau. Tačiau aš viena, be žirgo, maisto, 
pasiklydusi ir permirkusi iki siūlo. Vienintelis dalykas buvo aiš- 
kus: tikrai nemirsiu iš troškulio. 

Šen ten vis žybtelėdavo žaibai, lyg dangaus platybėse besi- 
kaunančios dvikovoje šakės, tolumoje dusliai grumojo pritilęs 
griaustinis. Nesibaiminau, kad mane nutrenks žaibas, nes ap- 
linkui augo daugybė geresnių taikinių - milžiniškų medžių. Vis 
dėlto būtų gerai pasiieškoti kokio nors prieglobsčio. 

Lietus nesiliovė, jo lašai įkyriai nepaliaujamai kapsėjo nuo 
nosies galiuko. Šlubčiodama dėl sumušto kelio ir smarkokai 
plūsdamasi, slidžiu šlaitu nuklibikščiavau iki upelio pakrantės. 

Ir čia upelis buvo patvinęs nuo lietaus. Iš vandens stirksojo 
užlietų krūmų viršūnės, srovė gainiojo ir plėšė bejėgius jų lapus. 
Jokios pakrantės, prasibroviau pro kibius bugienių ir virgininių 
kadagių gniaužtus iki uolėto skardžio pietuose. Galbūt čia, radu- 
si kokią olą ar ertmę, galėsiu prisiglausti. 

Deja, nieko neaptikau, tik suvirtusius juodus nuo drėgmės 
akmenis, o jais sunku būtų lipti. Pagaliau tolėliau pamačiau kai 
ką panašaus į užuoglaudą. 

Skersai upelio gulėjo didžiulis virgininis kadagys. Jo šaknys 
styrojo, nes žemę, kurioje jis kerojo, buvo paplovęs vanduo. Jis 
buvo nuvirtęs tolyn ir rėmėsi į skardį, tad tanki jo viršūnė mirko 
vandenyje ir driekėsi ant uolų, o kamienas sviro virš upelio ne- 
dideliu kampu; šiapus mačiau milžiniškas nuogas šaknis, sutrū- 

kinėjusios žemės pylimą ir žemus krūmokšnius aplinkui. Ertmė 
po šaknimis menka prieglauda, bet vis geriau nei stovėti vėjų 
pagairėje ar gūžtis krūmuose. 

Man nė nedingtelėjo, kad šiuo prieglobsčiu gali susivilioti lo- 
kys, lūšis ar dar kitoks žvėris. Laimė, jis buvo neužimtas. 

Ta vieta buvo maždaug penkių pėdų ilgio ir penkių pločio, 
drėgna, šalta ir tamsi. Lubas atstojo didžiulės, gumbuotos me- 
džio šaknys, jų tarpus klojo smėlinga žemė, jos panėšėjo į barsu- 
ko olos stogą. Bet šaknys buvo tvirtos. Suplakta urvo žemė buvo 
drėgna, bet nedumblėta, ir pirmąsyk po daugelio valandų man į 
galvą nedaužė lietus. 

Išsekusi nušliaužiau į patį kampą, šalia pasidėjau žliugsinčius 
batus ir užmigau. Šalti, įmirkę drabužiai žadino gyvus, ryškius 
sapnus, nuolat šmėkščiojo kraujas, vos gimęs kūdikis, medžių, 
uolų ir lietaus vaizdai. Nugrimzdusi į nesąmoningą baisaus nuo- 
vargio būseną, dažnai prabusdavau, bet vėl akimoju užmigdavau. 

Sapnavau, kad gimdau. Nejutau skausmo, bet regėjau lendan- 
čią galvutę, tarsi būčiau stovėjusi tarp savo šlaunų, vienu metu 
būdama ir pribuvėja, ir gimdyvė. Į glėbį paėmiau nuogą kūdikį, 
vis dar raudoną nuo mudviejų kraujo, ir padaviau naujagimę jos 
tėvui, Frenkui, bet jai nuo veido vandenmaišį nubraukė Džeimis 
ir tarė: „Ji graži.“ 

Paskui vėl prabudau ir vėl užmigau, kasdamasi tarp akmenų 
ir krioklių, skubiai ieškodama to, ką pamečiau. Prabudau ir už- 
migau, miškais persekiojama kažko bauginančio ir nepažįstamo. 
Vėl prabudau ir vėl užmigau, rankoje peilis, raudonas nuo krau- 
jo, bet kieno tas kraujas, nežinojau. 

Užuodusi degėsių kvapą visai išsibudinau ir atsisėdau tiesi 
kaip strėlė. Nebelijo. Pamaniau, kad mane pažadino tyla. Tačiau 
mano šnerves vis dar smarkiai kuteno dūmų kvapas. Tai jau ne 
sapnas. 

Iškišau iš olos galvą it kokia sraigė, atsargiai lendanti iš savo 
kiauto. Dangus buvo pilkšvas su violetiniu atspalviu, virš kalnų 
išvagotas oranžinių ruožų. Permerktas miškas tykus. Buvo arti 
saulės laidos, į ertmes ir tuštumas sėlino tamsa. 

Išropojau laukan ir apsidairiau. Tylą drumstė už nugaros 
gurgantis patvinęs upelis. Priešais kilo nedidelis gūbrys. Jo vir- 
šūnėje augo didžiulė balzaminė tuopa, nuo jos ir sklido dūmai. 
Į tuopą buvo trenkęs žaibas, viena medžio pusė vis dar žaliavo, 
blyškiame danguje ryškėjo tankus jos šakų skliautas. Kita pusė 
buvo pajuodusi, suanglėjusi per visą storą kamieną. Nuo medžio 
ringavo balti dūmai tarsi šmėklos, sprunkančios iš kerėtojo ver- 
gijos, iš po Žioruojančios apdegusios žievės plykstelėdavo raudo- 
ni ugnies liežuvėliai ir vėl užgesdavo. 

Pasidairiau batų, bet prieblandoje jų nemačiau. Nebegaišau 
laiko ir, pūkšdama iš įstangos, užsikeberiojau gūbriu prie žaibo 
perskelto medžio. Raumenys buvo sustingę nuo miego ir šalčio; 
kai klupinėjau įkalnėn gumbuotomis ir susiraizgiusiomis šakni- 
mis, dingojosi, lyg nerangiai atgytų medis. 

Prie medžio buvo šilta. Palaimingai, nuostabiai šilta. Oras 
dvelkė pelenais ir suodžiais, bet aplink tvyrojo šiluma. Plačiai 
iškleidusi apsiaustą atsistojau taip arti, kiek išdrįsau. Stovėjau 
ramiai ir garavau. 

Kurį laiką nieko negalvojau, tik stovėjau jusdama, kaip su- 
žvarbęs kūnas atšyla ir atsileidžia, primena esąs gyvas. Bet kai vėl 
ėmė tekėti kraujas ir mausti sumuštas vietas, pajutau stiprų alkį. 
Nuo pusryčių buvo praėję daug laiko. 

Bet ir iki vakarienės greičiausiai turėsiu dar gerokai palūkėti, 
niūriai pamaniau. Iš daubos slinko ir kėtojosi tamsa, o aš vis dar 
nežinojau, kur esu. Dirstelėjau į stūksantį priešais kalnagūbrį; 
sumauto žirgo nė ženklo. 

- Išdavikas, - sumurmėjau, - turbūt nušuoliavo ir prisiplakė 
prie kokios briedžių bandos. 

Pasitryniau rankas. Drabužiai buvo apdžiūvę, bet oras vėso. 
Naktis bus žvarbi. Ar būtų geriau nakvoti čia, atvirame ore, šalia 
žaibo trenkto medžio, ar grįžti į savo olą, kol dar įžiūriu, kur 
statyti koją“ 

Apsispręsti padėjo už nugaros sutraškėję krūmai. Medis 
jau nebetvoskė karščiu. Nors suanglėjęs kamienas vis dar buvo 
karštokas paliesti, ugnis nebedegė. Neatgrasys šmižinėjančių 

naktinių medžiotojų. Neturėjau nei ugnies, nei šautuvo, galėčiau 
gintis tik kaip persekiojamieji ir medžiojamieji: tamsoje valandų 
valandas tūnoti pasislėpusi — taip elgiasi pelės ir triušiai. Bet juk 
vis tiek turėjau grįžti batų. 

Nenoriai pasitraukiau nuo blėstančios šilumos ir nukėblinau 
prie nugriuvusio medžio. Įšliaužusi vidun, kampe ant tamses- 
nės žemės pamačiau kažką boluojant. Padėjau tenai ranką, bet 
užčiuopiau ne minkštus elnenos mokasinus, o kietą ir glotnų 
daiktą. 

Mano protui nespėjus rasti tinkamo žodžio, nevalingai su- 
vokiau, kad tas daiktas kietas, ir atitraukiau ranką. Valandėlę 
sėdėjau kalančia širdimi. Paskui baimės ir prigimtinį atsargumo 
instinktą įveikė smalsumas, ir ėmiau rausti aplink jį priesmėlį. 

Tai buvo kaukolė su apatiniu žandikauliu, šis laikėsi tik ant 
sudžiūvusio raiščio atplaišos. Didžiojoje pakaušinėje angoje 
barškėjo lūžusio stuburo gabalėlis. 

— Kiek laiko gali žmogus išgulėti žemėje nesudūlėjęs?* - su- 
murmėjau, rankose vartydama kaukolę. 

Kaulas buvo šaltas, kiek pašiurkštėjęs nuo drėgmės. Šviesa 
rumbus, slidų lygių iltinių dantų emalį. Turbūt vyras buvo apy- 
jaunis, beveik visi dantys. Nykščiu jutau, kad jie nelabai nudilę. 

Kiek laiko kaukolė čia guli? Aštuonerius devynerius mete- 
lius, atsakė Hamletui duobkasys. Nė nenutuokiau, ar Šekspyras 
ką nors numanė apie teismo ekspertizę, bet man atrodė, kad jis 
nustatė visai tinkamą metų skaičių. Tikriausiai daugiau nei de- 
vynerius metus. 

Kaip kaukolė čia pateko? Nuojauta man kuždėjo, kad tas 
žmogus buvo nužudytas, nors protas sakė ką kita. Gal jis buvo 
gamtininkas ir mirė nuo ligos, alkio ar jį pakirto šaltis; steng- 
damasi nepaisyti gurgiančio pilvo ir šlapių drabužių, ryžtingai 
vijau šalin mintį, kad vargšas galėjo būti ir nugalabytas, bet tikrai 
nebuvo pakastas po medžiu. 


* V. Šekspyras. „Hamletas“. Vertė A. Churginas. 

Čerokiai ir tuskarorai laidodavo savo mirusiuosius, tačiau ne 
šitaip ir ne po vieną oloje. Ir ne dalimis. Lūžusio stuburo slanks- 
telis rodė, kas jam nutiko; kraštai suspausti, sudaužytas veidas 
dailiai atkirstas, nesutrupintas. 

- Kai kam iš tikrųjų nepatikai, - pasakiau. - Nepasitenkinta 
skalpu, nukirsta ir galva. 

Stebėjausi: ar čia jis ir žuvo? Pasitryniau veidą, juk nieko 
daugiau negalėjau griebtis. Iš urvo nekelsiu kojos iki pat aušros, 
be to, radus tokį draugužį, išlakstė visi miegai. Atsargiai padėjau 
kaukolę ir ėmiau kasti. 

Jau buvo naktis, bet net ir juodžiausią, gūdžiausią naktį lauke 
retai būna aklinai tamsu. Dangų vis dar klojo debesis, jis atspin- 
dėjo nemažai šviesos, besiskverbiančios į negilų mano urvą. 

Smėlinga žemė buvo minkšta ir lengva rausti, tačiau pakaps- 
čiusi kelias minutes iki kraujo nusibrozdinau krumplius ir pirštų 
galiukus. Išropojau iš urvo ir gerokai pasižvalgiusi radau pagalį, 
tinkamą kasti. Kiek paknisusi, aptikau dar kai ką kieto; ne kaulą, 
bet ir ne metalą. Pačiupinėjusi tamsų ovalą, supratau, kad čia 
akmuo. Upės akmuo? Lyg ir ne. Jo paviršius lygutėlis, bet jame 
kažkas įrėžta. Gal koks simbolinis ženklas? Mano pirštai buvo 
sugrubę, nesupratau, kas tai. 

Dar pakasusi nieko neberadau. Arba Joriko griaučių čia ne- 
buvo, arba jis palaidotas taip giliai, kad neįmanoma jo rasti. Įsi- 
dėjau akmenį į kišenę, atsisėdau ant kulnų ir nusivaliau smėliuo- 
tas rankas į sijoną. Nuo mankštos bent sušilau. 

Vėl atsisėdusi paėmiau kaukolę ir pasidėjau ant kelių. Nors 
atrodė šiurpiai, buvo šiokia tokia draugija, atitraukė dėmesį nuo 
keblios mano padėties. Supratau, kad visa mano veikla pasta- 
rąją valandą buvo tam, kad prasiblaškyčiau, skirta užgniaužti 
panikai, kirbančiai pasąmonėje ir lūkuriuojančiai progos pra- 
siveržti ir persmeigti mane, lyg aštri nulaužta šaka. Laukė ilga 
naktis. 

- Puiku, - garsiai tariau kaukolei. - Gal neseniai skaitei kokią 
gerą knygą? Turbūt ne, ir kažin ar beprisiruoši. Norėtum pasi- 
klausyti poezijos? - Atsikrenkščiau ir ėmiau deklamuoti Kitsą, 

pradėjau nuo jo soneto „Parašyta bjaurintis vulgariais prietarais, 
o paskui padeklamavau eilėraštį „Odė graikų vazai“. 

— „Amžinai tave mylėsiu, ir ji bus graži! - pacitavau. - Yra ir 
daugiau, bet neprisimenu. Juk ne taip jau blogai? Ar nori išgirsti 
Šelio posmų? „Odė Vakarų vėjui“ - puikus eilėraštis, tikriausiai 
tau patiks. 

Staiga nusistebėjau, kodėl man šovė tokia mintis. Nebuvo 
jokios rimtos priežasties manyti, kad Jorikas buvo indėnas, o ne 
europietis, bet supratau, kad taip galvoti mane turbūt paskatino 
šalia rastas akmuo. Gūžčiodama pečiais vėl ėmiau deklamuoti, 
vildamasi, kad puiki anglų poezija gali atbaidyti nuo lokių ir lū- 
šių nė kiek ne blogiau kaip stovyklos laužas. 


Paversk mane savąja lyra kaip ir mišką: 
Tegul ir mano lapai krinta! 

Harmonijų galingas maištas tviska, 

Iš mudviejų paėmęs rudeniop, 

Tą toną džiaugsmo liūdesy. Į tikslą, 
Dvasia! Manim būk ir neabejok! 


Išleiski mirusias mintis Visaton 
Tartum sausus lapus atgimt iš naujo, 
Ir burtas šio eilėraščio tesako: 

Bus išbarstyti, kol širdis tarnauja, 
Žmonijai mano žodžių pelenai! 

Te žemė mano lūpose geidauja 
Trimito pranašo! O vėjau...“ 


Paskutinis posmas nutilo lūpose. Ant kalnagūbrio spingsojo 
švieselė. Kibirkštėlė, netrukus virstanti liepsna. Iš pradžių pama- 
niau, kad užsiplieskus rusenantiems pelenams įsidegė žaibo per- 
skeltas medis, bet paskui žiburys sukrutėjo. Pamažu ėmė sklęsti 
virš krūmų nuokalnėn, manęs link. 


-v-- 

Tik pašokusi ant kojų sumojau, kad esu be batų. Kaip paklai- 
kusi ėmiau čiupinėti žemę, grabalioti po ankštą erdvę. Bergž- 
džiai. Batai buvo dingę. 

Stvėriau kaukolę ir basa pasisukau į šviesulį. 


== 


Žiūrėjau, kaip žiburys artinasi, leidžiasi nuo kalvos it kle- 
malio kamuolėlis. Paralyžiuotoje sąmonėje šmėkštelėjo Šelio ei- 
lėraščio eilutė: „Piktoji dvasia, nepaisysiu tavęs! Ramiu, tvirtu 
protu. Miglotuose sąmonės užkaboriuose kažkas kuždėjo, kad 
Šelis buvo kur kas stipresnių nervų už mane. Dar labiau prispau- 
džiau kaukolę. Ne kažin koks ginklas, bet man atrodė, kad to, kas 
ateina, neatbaidytų nei peiliai, nei pistoletai. 

Tai, kad kažkas atsibasto mišku su liepsnojančiu deglu, buvo 
neįtikima ne tik todėl, kad viskas aplinkui buvo įmirkę. Kažin ar 
čia pušies deglo, ar žibalinės lempos žiburys? Šviesa nemirkčiojo, 
degė blausiai ir lygiai. 

Žiburėlis pleveno kelios pėdos virš žemės, lyg kas būtų ne- 
šęs deglą atkišęs. Sulig kiekvienu paslaptingos būtybės žingsniu 
švieselė pamažu artėjo. Mačiau, kaip liepsnelė šokčioja tvirtu 
žingsnio ritmu. 

Susigūžiau urve, slepiama žemių pylimo ir išvirtusių šaknų. 
Buvau sustirusi į ragą, bet šonais sruvo prakaitas ir užuodžiau 
savo baimės dvoką. Sustingę kojų pirštai įsikibo į gruntą pasi- 
ruošę skuosti. 

Jūroje buvau mačiusi šventojo Elmo ugnį, vaiskiai mėlynai 
spragsinčią. Jos klaikuma visai nepriminė artėjančios blyškios 
šviesos. Ši nei blykčiojo, nei žaižaravo spalvomis, tik vaiduokliš- 
kai švytėjo. Pelkių dujos, sakydavo apie kalno šviesas žmonės 
Kros Krike. 

Cha, tariau sau, nors ir nebyliai. Pelkių dujos nuodija kairę 
mano pėdą! 

Šviesa prasiskverbė pro alksnių tankmę ir išplaukė į prosky- 
ną prieš mane. Čia ne pelkių dujos. 

Jis buvo aukštas, pusnuogis, pasirišęs tik strėniuostę ir išsi- 

paišęs visą kūną. Ilgi raudoni dryžiai puošė rankas, kojas ir lie- 
menį, o veidas nuo smakro iki kaktos buvo nudažytas juodai. 
Plaukai ištepti riebalais, sušukuoti skiautere, iš jos styrojo dvi 
kalakuto plunksnos. 

Ateivis nematė manęs, dengiamos prieglobsčio tamsos, o 
pats išryškėjo blausioje deglo šviesoje, švytėjo beplaukė krūtinė 
ir pečiai, šešėlis klojo akiduobes. Bet jis žinojo, kad aš čia. 

Nedrįsau nė krustelėti. Stengiausi kvėpuoti tyliai, bet ausyse 
skambėjo, net skaudėjo. O jis stovėjo gal už kokių dvylikos pėdų 
ir žvelgė tiesiai į tamsą, kur tūnojau, tarsi matytų kaip šviesiausią 
dieną. Jo deglas blykčiojo tyliai, ramiai, neryškiai, nenudeginda- 
mas medienos, tarsi žvakė prie lavono. 

Nežinau, kiek taip stovėjau, kol susizgribau nebebijanti. 
Mane vis dar stingdė šaltis, bet širdis jau plakė ramiai, basų pėdų 
pirštai atsitiesė. 

— Ir ko gi nori? - paklausiau ir tik tada sumojau, kad mudu 
jau kurį laiką šitaip bendraujame. 

Tik nebyliai. Tarp mūsų lyg ir nieko nevyko, kartu vis dėlto 
kažkas vyko. 

Debesys, suplėšyti nestipraus vėjo, išsisklaidė, ir pro lekian- 
čių plunksninių debesų properšas kyščiojo tamsūs žvaigždėto 
dangaus ruožai. Mišką gaubė tyla, tokia dažniausiai tvyro lietaus 
permerktame naktiniame miške. Girgždėjo ir dejavo siūbuojan- 
tys aukšti medžiai, šlamėjo krūmai, kedenami neramaus vėjo 
šuoro pakraščio, o kažkur toliau be paliovos čiurleno nemato- 
mas vanduo ir nuo jo atsimušė blaškomo oro aidas. 

Staiga pajutusi jėgų antplūdį, giliai įkvėpiau. Oras sodriai, 
saldžiai kvepėjo žaliais augalais, sklido žolelių aromatai, dvelkė 
nukritusių lapų muskusu, ir visa maišėsi su audros kvapais: šla- 
piomis uolomis, drėgna žeme, kylančia migla ir aitroku ozonu, 
ūmai išsiskyrusiu, kaip ir plykstelėjęs žaibas, trenkęs į medį. 

Žemė ir oras, pamaniau, ugnis ir vanduo. Ir štai stoviu tarp 
visų keturių stichijų laukdama jų malonės. 

— Ko nori? - dar kartą bejėgiškai paklausiau. - Negaliu tau 
niekuo padėti. Žinau, esi ten, matau tave. Deja, tai viskas. 

Niekas nekrustelėjo, neišgirdau nė žodžio. Bet sąmonėje sus- 
kambo gana aiški mintis svetimu balsu. 

Gana, pasakė jis. 

Žmogus iš lėto pasisuko ir nuėjo. Kai nutolo per dvidešimtį 
žingsnių, deglo šviesa išnyko, išblėso į niekur, tarsi paskutiniai 
prieblandos blyksniai, užgesinti nakties. 

— Ak, - kiek be dvasios atsidūsėjau. - Dievulėli. 

Kojos virpėjo, buvau beveik pamiršusi kaukolę, kurią atsar- 
giai laikiau ant kelių. 

Ilgai sėdėjau žiūrėdama ir įtempusi ausis, bet nieko nevyko. 
Mane supo tamsūs ir neperregimi kalnai. Gal rytą įstengsiu rasti 
kelią atgal iki tako, tačiau dabar klaidžiodama tamsoje tik į bėdą 
pakliūčiau. 

Daugiau nebijojau; baimė dingo susidūrus su ana žmogys- 
ta. Bet vis dar gniaužė šaltis, buvau išbadėjusi. Padėjau kaukolę, 
susiraičiau šalia jos ir apsikamšiau šlapiu apsiaustu. Užmigau 
anaiptol ne išsyk. Tūnojau lediniame urve spoksodama į vakaro 
žvaigždes, aukštai skriejančias ratu debesų properšose. 

Mėginau suprasti, kas nutiko per pastarąjį pusvalandį, bet iš 
tikrųjų nebuvo ką suprasti; tiesą sakant, nieko ir nenutiko. O gal 
vis dėlto nutiko, juk jis čia buvo? Dar jutau jį, ir tai truputį ramino. 
Galų gale užmigau, skruostą priglaudusi prie sausų lapų gniužulo. 

Kamavo šaltis ir alkis, todėl mano sapnai buvo neramūs, juo- 
se plaukė padriki vaizdai. Žaibo perskelti medžiai, švytintys kaip 
deglai. Išrauti iš žemės medžiai vaikščioja šaknimis grėsmingai 
svirduliuodami. 

Štai guliu lietuje perrėžta gerkle, šiltas kraujas teka žemyn 
per krūtinę, keistai ramina sužvarbusį kūną. Pirštai sugrubę, 
nepajėgiu pakrutinti. Lietus čaižo odą nelygu kruša, kiekvienas 
šaltas lašas kerta tarsi plaktuko smūgis, paskui lietus, tekšenantis 
ant veido, jau atrodo šiltas ir švelnus. Esu palaidota gyva, juoda 
žemė byra į atmerktas akis. 

Pabudau tabaluojančia širdimi. Tyliai gulėjau. Naktis nak- 
čiausia, dangus giedras, beribis, o aš - tamsos duburyje. Paskui 
vėl užmigau persekiojama sapnų. 

Tolumoje stūgauja vilkai. Išsigandę lekia per baltųjų tuopų, 
įklimpusių sniege, guotą. Ant baltažievių kamienų lyg kruvini 
brangakmeniai tviska raudona sula. Tarp kraujuojančių medžių 
stovi žmogus plikai skusta galva, ant šios styro juodų riebaluo- 
tų plaukų skiauterė. Jo akys giliai įsodintos, šypsena sutrikusi, o 
kraujas ant krūtinės ryškesnis už sulą. 

Vilkai jau daug arčiau. Staugia ir viaukčioja, kraujo kvapas 
degina man šnerves. Skuodžiu su gauja, sprunku nuo jos. Bėgu. 
Pėdos ne mano - kiškio letenėlių, dantys balti, burnoje jaučiu 
kraujo šmėklos skonį, jos kvapas dilgčioja nosyje. Alkis. Perse- 
kiojimas, grobis ir kraujas. Širdis daužosi, kraujas smarkiai srū- 
va, neapsakomas sumedžioto žvėrelio klaikas. 

Garsiai trakštelėjo rankos kaulas, tarsi laužiama sausa šaka, ir 
ant liežuvio pajutau šiltus, sūrius ir slidžius čiulpus. 

Kažkas brūkštelėjo man per veidą, ir atplėšiau akis. Iš balta- 
dančio vilko kailinės apykaklės į mane spoksojo didžiulės gel- 
tonos akys. Suspigau ir smogiau, o žvėris atsitraukė, išgąstingai 
amtelėdamas. 

Atsiklaupiau ir veblendama susigūžiau. Buvo ką tik išbrėškę 
ir švelnioje šviesoje išvydau didžiulį juodą... Rolo pavidalą. 

— Ak, Dieve, po šimts velnių, ką čia veiki, prakeiktas, suknis- 
tas, siaubingas... bjaurus Žvėrie! 

Būčiau pati susitvardžiusi, bet Džeimis buvo greitesnis. 

Stambiomis rankomis trūktelėjo mane aukštyn ir ištempė iš 
slėptuvės. Stipriai apglėbė ir susirūpinęs ėmė plekšnoti apžiūri- 
nėdamas, ar aš nesužeista. Veidą glostė minkšta jo skraistės vil- 
na, dvelkianti drėgme, pelenų šarmo muilu ir vyrišku jo kvapu, 
kuris man buvo kaip deguonis. 

— Ar tu sveika? Dėl Dievo meilės, ar sveika? 

— Ne, - atsakiau. - Taip, - pasitaisiau ir pravirkau. 

Kai pamačiau Džeimį, ašaros nevalingai pabiro atlėgus šir- 
džiai, bet verkiau neilgai. Mėginau pasakoti, bet Džeimis nesi- 
klausė. Paėmė mane ant rankų, tokių pat purvinų kaip visa aš, ir 
pasuko prie mažo upelio. 

— Ša, - tarė, stipriai spausdamas mane prie krūtinės. - Ša, mo 
chridhe. Nurimk, tu saugi. 

Mano protą vis dar temdė, trikdė šaltis ir sapnai. Ilgai girdė- 
jau tik save, todėl Džeimio balsas skambėjo keistai, netikroviškai, 
buvo sunku jį suprasti. Užtat šiltas, tvirtas jo glėbys buvo tikras. 

— Palauk, - timptelėjau jam už marškinių. - Pala, kai ką pa- 
miršau. Turiu... 

- Jergutėliau, dėde Džeimi, tik pažvelk į šitai! 

Džeimis atsigręžė, nepaleisdamas manęs iš glėbio. Mano 
užuoglaudos angoje tarp kadaruojančių šaknų stovėjo jaunėlis 
Ijanas ir laikė iškėlęs kaukolę. 

Kai Džeimis ją išvydo, jo raumenys įsitempė. 

- Švenčiausiasis Dieve, kas čia, Sasenach? 

- Norėjai paklausti, kieno ji? Nežinau. Bet graži. Neleisk Ro- 
lui jos liesti; jai nepatiktų. 

Išplėtęs drėgnas juodas šnerves, susidomėjęs ir susikaupęs, 
Rolas uostinėjo kaukolę. 

Kiek raukydamasis Džeimis pažvelgė į mane. 

— Ar tau tikrai nieko nenutiko, Sasenach? 

— Ne, —- atsakiau, jau visai pabudusi ir lėtai atitokdama. - 
Man šalta ir mirštu badu. Gal kartais atnešei ką pusryčių? - il- 
gesingai paklausiau. - Dėl pilnos lėkštės kiaušinienės galėčiau ir 
nužudyti. 

— Deja, - tarė Džeimis ir pastatęs mane ant žemės ėmė kuistis 
krepšyje. - Neturėjau kada pasirūpinti maistu, bet turiu šiek tiek 
brendvynio. Štai, Sasenach, jis tau padės. O paskui, - pridūrė, 
kilstelėdamas antakį, - galėsi man papasakot, kokio velnio atsi- 
beldei į šį pasaulio kraštą. 

Susmukau ant uolos ir godžiai siurbtelėjau brendvynio. Dre- 
bančiomis rankomis vos nulaikiau gertuvę, bet kai tamsiai gin- 
tarinis skystis prasisunkė per tuščio skrandžio sieneles į kraują, 
virpulys apslopo. 

Džeimis stovėjo man už nugaros, padėjęs ranką ant peties. 

- Kiek čia lindėjai, Sasenach? - paklausė švelniu balsu. 

— Visą naktį, - atsakiau vėl purtoma drebulio. - Nuo vaka- 
rykščio priešpiečio, kai tas sumautas arklys - jo vardas turbūt 
Judas - nubloškė mane nuo anos iškyšos. 

Linktelėjau į atbrailą. Džeimis taikliai pavadino šią vietą 
pasaulio kraštu. Šiose kalvose daugybė nežinomų, bevardžių 
ertmių, nusmelkė mintis, turėjusi šauti jau seniai, jei nebūčiau 
buvusi taip sušalusi ir nusilpusi. 

— Bet kaip, po perkūnais, radai mane? - susidomėjau. - Ar 
vienas iš Miulerių sekė mane, o gal tas nelemtas arklys atvedė 
pas mane kaip kokia Lesė? 

— Tas arklys kastruotas, tetule, - papriekaištavo Ijanas. - Ne 
mergytė.* Tavo arklio akyse nematėm. Mus čia atvedė Rolas. - Jis 
didžiuodamasis džiugiai nusišypsojo šuniui, nutaisiusiam man- 
dagiai orų snukį, lyg tokie žygdarbiai jam būtų įprastas dalykas. 

- Bet jei nematėt mano arklio, - suglumau, - kaip sužinojot, 
kad iškeliavau iš Miulerių? Ir kaip Rolas galėjo... - nutilau, ma- 
tydama, kad du vyrai žvilgčioja į vienas kitą. 

Ijanas gūžtelėjo pečiais ir linktelėjo, leisdamas veikti Džei- 
miui. Tas atsitūpė šalia manęs, kilstelėjo suknelės apačią ir di- 
džiulėmis šiltomis rankomis suėmė nuogas mano pėdas. 

— Tavo kojos sušalusios, Sasenach, - tyliai tarė. - Kur pametei 
batus? 

— Ana ten, - linktelėjau į išrautą medį. - Jie turėtų būti prie 
medžio. Nusiaviau juos brisdama per upelį, tada pasidėjau ant 
žemės, bet tamsoje jų neberadau. 

— Jų nėra, tetule, - pasakė Ijanas keistu tonu. 

Nustebusi pažvelgiau į jį. Vaikis vis dar atsargiai vartė ran- 
kose kaukolę. 

— Nėra, - palenkęs galvą Džeimis trynė man pėdas. 

Ankstyva šviesa sutvisko variu jo plaukuose, išdrikusiuose ant 
pečių ir labai susivėlusiuose, tarsi jis ką tik būtų atsikėlęs iš lovos. 

— Miegojau, - prabilo Džeimis, pakartodamas mano mintį. - 
Staiga tavo žvėris pašėlo. - Nepakeldamas akių jis smakru paro- 
dė į Rolą. - Ėmė loti, staugti ir visu kūnu bloškėsi prie durų, lyg 
anapus jų būtų stovėjęs nelabasis. 


* Žodžių žaismas. Lesė - kolių veislės kalė, populiaraus serialo svarbiausia veikėja, 
o lassie anglų. k. - mergaitė, meilutė. 

- Užrikau ant jo, mėginau jį griebti už pakarpos ir supurtyti, 
kad nurimtų, - įsiterpė Ijanas, - bet jis vis tiek nesiliovė draskęsis. 

- Jis taip davėsi, kad iš nasrų tyško seilės. Buvau tikras - pa- 
siuto. Maniau, žvėris mus sužalos, todėl liepiau Ijanui atkabinti 
duris ir jį išleisti. - Džeimis atsisėdo ant kulnų, susiraukęs dirs- 
telėjo į mano pėdas ir nuo kelties nuėmė pridžiūvusį lapą. 

— O už durų buvo nelabasis? - lengvabūdiškai paklausiau. 

Džeimis papurtė galvą. 

— Išnaršėm proskyną nuo gyvulių aptvaro iki šaltinio, bet 
nieko neradom, tik šituos. - Jis pasirausė krepšyje ir ištraukė 
mano batus. Tada pakėlė į mane akis, veidas buvo akmeninis. - 
Jie stovėjo ant slenksčio, vienas šalia kito. 

Man pasistojo visi gyvaplaukiai. Pakėlusi gertuvę godžiai 
trūktelėjau brendvynio. 

— Rolas nurūko it skalikas, - nekantraudamas pasakojo to- 
liau Ijanas. - Bet po valandėlės grįžo, pauostė batus ir ėmė unkš- 
ti, cypti. 

- Jaučiausi taip, lyg pats unkščiau. - Džeimio lūpų kamputis 
vos kilstelėjo, bet jo akyse vis dar mačiau neaiškią baimę. 

Nurijau seiles, nors ir gėriau brendvynio, burna buvo išsau- 
susi, nepajėgiau prakalbėti. 

Džeimis užmovė man ant kojos vieną batą, paskui ant kitos 
antrąjį. Batai buvo šlapi, bet mažumėlę sušildyti jo kūno. 

- Pamaniau, žuvai, Pelene, - tyliai tarė nunarinęs galvą, kad 
nematyčiau jo veido. 

Ijanas nieko nematydamas pasakojo jau linksmiau: 

- Mano protingas šuo nuskuodė, tarsi kiškį užjutęs. ČCiupom 
skraistes ir nuskubėjom paskui jį, prieš tai dar pagriebėm po 
nuodėgalį ir užgesinom ugnį židiny. Rolas mus vedė puikiai sek- 
damas pėdsakais, ar ne, šaunuoli? - Jis su pasididžiavimu meiliai 
patrynė šuniui ausis. - Ir štai mes čia! 

Brendvynis zvimbė ausyse, supdamas mano protą į šiltą, 
švelnią antklodę, tačiau dar turėjau šiek tiek nuovokos, todėl su- 
pratau, kad Rolas turėjo persekioti... tą, kas visą laiką ėjo apsia- 
vęs mano batais. 

Atgavusi amą, bet dar prikimusi paklausiau: 

— Ar pakeliui... ką nors matėt? 

— Ne, tetule, - staiga surimtėjęs atsakė Ijanas. - O tu? 

Džeimis pakėlė galvą, ir pamačiau, kaip nuo nerimo ir nuo- 
vargio sukritęs jo veidas, platūs skruostikauliai išsišovę. Aš ne 
vienintelė praleidau ilgą, neramią naktį. 

— Taip, bet apie tai papasakosiu vėliau. Dabar aš jau virtusi 
moliūgu. Traukim namo. 


2 


Džeimis atvedė arčiau arklius, bet nutempti jų į daubą buvo 
neįmanoma, todėl turėjom nusikeberioti patvinusio upelio šlai- 
tais, perklampoti seklumas ir sunkiai užsiropšti uolėta įkalne iki 
iškyšos, kur buvo pririšti gyvuliai. Mano kojos buvo kaip medi- 
nės, lenkė baisus nakties nuotykio nuovargis, tad iš manęs buvo 
menka nauda, bet Džeimis su Ijanu puikiai susidorojo perneš- 
dami mane per kliūtis ir perdavinėdami pirmyn atgal kaip kokį 
didelį, sunkų ryšulį. 

— Tau tikrai nederėtų girdyti alkoholiu žmonių, kenčiančių 
nuo hipotermijos, - silpnai pasakiau, nes mums stabtelėjus trum- 
pam atsikvėpti Džeimis vėl priglaudė gertuvę man prie lūpų. 

— Man nė motais, nuo ko kenti, bet gėrimas suvilgys vi- 
durius ir pasijusi geriau. - Po lietaus vis dar buvo žvarbu, bet 
kopiant aukštyn Džeimio veidas įraudo. - Be to, - pridūrė jis, 
skraistės krašteliu šluostydamasis kaktą, - jei apalpsi, bus len- 
gviau tave tempti į viršų. Dievulėli, tarsi iš pelkės traukčiau ką 
tik atsivestą veršelį. 

— Atsiprašau, - burbtelėjau. 

Atsiguliau ant žemės ir užsimerkiau vildamasi, kad neapsi- 
vemsiu. Dangus sukosi į vieną pusę, o mano skrandis - į kitą. 

— Šalin, šunie! - subarė Ijanas. 

Pramerkusi akį pažiūrėti, kas dedasi, išvydau Ijaną, varantį 
Rolą nuo kaukolės. Užsispyriau ją pasiimti ir patikėjau nešti Ijanui. 

Dienos šviesoje ji atrodė gana atgrasiai. Dėmėta, išblukinta 
smėlingos žemės, kurioje buvo palaidota, iš toliau ji panėšėjo į 

glotnų akmenį, išduobtą ir išskobtą vėjo ir oro. Keli dantys išlūžę 
ar nuskelti, nors pati kaukolė sveika. 

- Ir ką ketini daryti su Žaviuoju princu? - pasidomėjo Džeimis, 
gana kritiškai spoksodamas į mano radinį. Jis nebebuvo išraudęs, 
nebegaudė kvapo. Dirstelėjo į mane, ištiesė ranką ir šypsodamasis 
nubraukė plaukus man nuo akių. - Kaip jautiesi, Sasenach? 

— Geriau, - nuraminau jį ir atsisėdau. 

Viskas aplinkui dar sukosi ratu, bet brendžiui tekant gyslo- 
mis svaigulys buvo kur kas malonesnis, tarsi už traukinio vagono 
lango raminamai šnarėtų medžiai. 

— Reikėtų ją parsinešti namo ir krikščioniškai palaidoti. — 
Ijanas įtariai dėbsojo į kaukolę. 

— Kažin ar jis mums už tai padėkos; abejoju, kad buvo ka- 
talikas. - Nuvijau ryškų žmogystos, kurią mačiau urve, vaizdą. 

Tiesa, kad misionieriai atvertė į kitą tikėjimą kai kuriuos 
indėnus, bet man pasirodė, kad nuogas ponaitis juodai dažytu 
veidu ir papuošta plunksnomis skiautere buvo pagonis, kaip ir 
daugelis indėnų. 

Sužvarbusiais, sustingusiais pirštais pasirausiau sijono ki- 
šenėje. 

- Štai ką radau užkasta su kaukole. 

Parodžiau plokščią akmenį. Jis buvo drumzlinai rudas, ne- 
taisyklingo ovalo, pusės mano delno dydžio. Viena jo pusė buvo 
palyginta, kita iškili. Akmuo buvo glotnus, lyg nugludintas upe- 
lio dugne. Delne jį apverčiau ir aiktelėjau. 

Plokščioje pusėje tikrai buvo raižinys. Simbolis, vaizduojan- 
tis susisukusią spiralę. Bet ne į ją susmigo sukišusių galvas Džei- 
mio ir Ijano akys. 

Ten, kur lygus paviršius buvo nudaužtas, akmuo žaižaravo 
ugnimi, žalios, oranžinės ir raudonos liepsnelės įnirtingai grū- 
mėsi dėl šviesos. 

— Vaje, kas čia? - su pagarbia baime paklausė Ijanas. 

- Opalas ir, po galais, didžiulis, - atsakė Džeimis ir buku 
smiliumi bakstelėjo akmenį, tarsi būtų norėjęs įsitikinti, kad jis 
nedirbtinis. Akmuo buvo tikras. 

Mąsliai ranka persibraukė plaukus ir pažvelgė į mane. 

— Sakoma, kad opalai neša nelaimę, Sasenach. 

Man pasirodė, kad Džeimis juokauja, bet jis buvo suneri- 
męs. Daug keliavęs, puikiai išsilavinęs žmogus, bet tikras kal- 
nietis. Žinojau, kad labai prietaringas, tačiau tą savo bruožą 
parodydavo retai. 

Cha, pamaniau. Praleidai naktį su vaiduokliu, o sakai, kad 
prietaringas jis 

— Nesąmonė, - atkirtau, nors pati abejojau. - Tai tik akmuo. 

— Na, ne visai taip, kad opalai neštų nelaimę, dėde Džeimi, - 
įsiterpė Ijanas. - Mama turi opalo žiedelį, jai paliktą motinos, bet 
jai nieko blogo nenutiko! - Ijanas pagarbiai palietė akmenį. - Ji 
sakydavo, kad opalas veikia šeimininką, bet jei tas opalas kita- 
dos priklausė geram Žmogui, jokios grėsmės, jis tau pritraukia 
sėkmę. Bet jei ne... - Vaikis gūžtelėjo pečiais. 

— Na taip, - sausai tarė Džeimis ir smakru mostelėjo į kauko- 
lę. - Jeigu jis buvo šio vyruko, nepasakysi, kad jam labai sekėsi. 

— Bent žinom, kad ne dėl to akmens buvo nužudytas, - pa- 
sakiau. 

— Tikriausiai jie nepasiėmė opalo žinodami, kad jis prišaukia 
tarp akių buvo susimetusi rūpesčio raukšlė. - Gal jį turėtume 
padėti atgal, tetule? 

Pasitryniau nosį ir pažvelgiau į Džeimį. 

— Turbūt jis gana vertingas. 

— Taip. 

Abu valandėlę stovėjo susimąstę, draskomi prietarų ir prak- 
tiškumo. 

— Na, gerai, - galų gale pasakė Džeimis, - jeigu jį šiek tiek 
pasilaikysim, gal mums ir nepakenks. - Vieną jo lūpų kamputį 
išlenkė šypsena. - Aš jį paimsiu, Sasenach; jei pakeliui į namus 
mane nutrenks žaibas, užkasi akmenį ten, kur radai. 

Nerangiai atsistojau, įsitvėrusi Džeimiui į ranką, kad nepra- 
rasčiau pusiausvyros. Pamirksėjusi susvyravau, bet nepargriu- 
vau. Džeimis paėmė iš manęs akmenį ir įsimetė į krepšį: 

- Parodysiu jį Najavenei, - nusprendžiau. - Gal ji žinos, ką 
reiškia tas raižinys. 

- Puiki mintis, Sasenach, - pritarė Džeimis. - O jei paaiškės, 
kad Žavusis princas - jos gentainis, mielai jai atiduosiu akme- 
nį. - Jis linktelėjo į klevų guotelį už šimto jardų, jo žaluma buvo 
įgavusi švelnų geltoną atspalvį. - Arkliai pririšti štai ten. Ar 
įstengsi nueiti, Sasenach? 

Dirstelėjau į savo pėdas. Pasidingojo, kad jos kur kas toliau 
nei paprastai. 

— Kažin. Regis, aš smarkokai apgirtusi. 

— O ne, tetule, - meiliai paprieštaravo Ijanas. - Pasak tėčio, 
nesi girtas, kol įstengi pastovėti ant kojų. 

Tai išgirdęs Džeimis nusijuokė ir ant peties užsimetė skrais- 
tės kampą. 

— Mano tėvas sakydavo, kad nesi girtas tol, kol abiem ran- 
kom gali rasti sėdynę. - Pakėlęs antakį jis nužvelgė mano užpa- 
kalį, bet jam užteko proto kitas nešvankybes nutylėti. 

Ijanas krizendamas užspringo ir tvardydamasis sukosėjo. 

— Gerai. Eiti visai netoli, tetule. Ar tikrai pajėgsi? 

— Štai kas: nė nemanau vėl ją nešti ant rankų, - įsiterpė 
Džeimis nelaukdamas, ką atsakysiu. - Nenoriu pasitempti nu- 
garos. - Jis paėmė kaukolę iš Ijano, tas vos liesdamasis laikė ją 
pirštų galiukais, ir atsargiai padėjo man ant kelių. - Palauk su 
savo bičiuliu čia, Sasenach. Mes atvesim arklius. 


= 


Kai nusigavom iki Freizerio Gūbrio, atslinko ankstyva popie- 
tė. Buvau sužvarbusi, permirkusi, beveik dvi dienas nevalgiusi, 
smarkiai sukosi galva; tą svaigulį dar stiprino ir siurbčiojamas 
brendvynis, ir pastangos Ijanui ir Džeimiui pasakoti, kas nutiko 
naktį. Šviesią dieną naktis atrodė netikra. 

Kaip netikra atrodė kone viskas, nes išsekusiai ir apgirtusiai 
akis ir mintis buvo aptraukusi miglelė. Kai įsukom į proskyną, 
iš pradžių man pasidingojo, kad dūmas, kylantis iš kamino, tik 
haliucinacija, bet paskui šnerves suerzino degančių karijų malkų 
kvapas. 

— Lyg sakei užgesinęs ugnį, - tariau Džeimiui. - Gerai, kad 
nesupleškinai namo. 

Tokios nelaimės atsitikdavo dažnai; ne sykį teko girdėti, kad 
iki pamatų sudegė kokia medinė trobelė, nes buvo aplaidžiai pri- 
žiūrimas židinys. 

- Ją tikrai užgesinau, - atkirto jis sliuogdamas nuo balno. - 
Kažkas yra trobelėje. Ar pažįsti arklį, Ijanai? 

Ijanas atsistojo balnakilpėse ir pažvelgė į aptvarą. 

- Juk čia niršusis tetulės gyvulys! - nustebo jis. - O šalia jo 
ganosi stambus obuolmušis! 

Ir iš tiesų aptvare stovėjo nubalnotas vardą pagaliau gavęs 
Judas ir kartu su pilkšvu išdariu išsipūtusiais šonais draugiškai 
baidė muses nuo galvos iki uodegos. 

- Žinai, kieno jis? — paklausiau. 

Vis dar sėdėjau ant arklio; kas kelias minutes mane perlieda- 
vo svaigulio bangelės ir aš prisiplodavau prie balno. Rodėsi, kad 
žemė po arkliu švelniai banguoja tarsi vandenynas. 

— Ne, bet jis draugo, - atsakė Džeimis. - Atvykėlis pašėrė 
mano gyvulius ir pamelžė ožką. 

Jis parodė į šieno prikrautas ėdžias ir duris, prie kurių ant 
suolo stovėjo kubiliukas pieno, rūpestingai uždengtas audinio 
ketvirtainiu, kad vidun nepriskristų musių. 

— Einam, Sasenach. - Jis ištiesė ranką ir apglėbė mane per 
liemenį. - Paguldysiu tave į lovą, apkamšysiu ir užplikysiu puodą 
arbatos. 

Tas, kas darbavosi trobelėje, išgirdo, kaip mes parjojom, nes 
atsivėrė durys ir laukan dirstelėjo Dankanas Inesas. 

— Štai ir tu, Mak Duvai, - tarė. - Kas nutiko? Kai šįryt užko- 
piau taku, tavo ožka taip mekeno, kad būtų prikėlusi ir mirusįjį: 
tešmuo nuo pieno buvo toks išpampęs, rodės, tuoj tuoj sprogs. 

Tada jis pamatė mane ir pailgas liūdnas jo veidas sutriko iš 
nuostabos. 

— Ponia Klere! - šūktelėjo, akimis smaigstydamas mane pur- 
viną ir nusikamavusią. - Jus ištiko bėda? Kiek sunerimau, kalno 
šlaite radęs palaidą arklį, o prie balno - jūsų dėžutę. Pasidairiau, 

šaukiau jus, bet neradau jokių jūsų pėdsakų, taigi parvedžiau gy- 
vulį prie namo. 

— Taip, buvau pakliuvusi į bėdą, - atsakiau stengdamasi 
stovėti tiesiai, tik man nelabai sekėsi. - Dabar jaučiuosi ge- 
rai. - Toli gražu nebuvau tuo tikra, dingojosi, kad mano galva 
triskart didesnė. 

- Į lovą, - griežtai paliepė Džeimis griebdamas man už ran- 
kų, kol nepargriuvau. - Tuojau pat. 

— Maudytis! - atšoviau. - Pirmiausia. 

Džeimis dirstelėjo į upelį. 

— Sustirsi arba nuskęsi. Arba bus ir taip, ir taip. Dėl Dievo 
meilės, Sasenach, užkąsk ir drožk į lovą. Nusiprausi rytoj. 

- Dabar. Karšto vandens. Katilą. - Gaišti laiko ilgiems gin- 
čams neturėjau jėgų, bet buvau nusiteikusi ryžtingai. Nieku gyvu 
neisiu gulti purvina ir vėliau neskalbsiu nešvarių paklodžių. 

Džeimis suirzęs dėbtelėjo į mane ir paklusęs pavartė akis. 

— Karšto vandens. Katilą! Tučtuojau! Ijanai, atnešk malkų, 
paskui su Dankanu eikit pas kiaules. O aš nušveisiu tavo tetulę. 

— Aš pati galiu! 

— Nė velnio negali. 

Džeimis buvo teisus. Pirštai buvo sustirę, nepajėgiau nė lie- 
menės kabliukų atsisegti. Jis nurengė mane kaip kokį mažą vaiką, 
atsainiai nubloškė į kampą įplėštą sijoną ir purvu aplipusius pa- 
sijonius, nutraukė marškinius ir korsetą, veržusį kūną taip ilgai, 
kad jame buvo įsispaudę gilūs raudoni rumbai. Geidulingai ir iš 
malonumo, ir iš skausmo dejavau trindama raudonas žymes, iš 
varžtų išsivadavusiu liemeniu vėl ėmė tekėti kraujas. 

- Sėskis, - paliepė jis ir pastūmė man kėdę. 

Tuojau pat ant jos ir susmukau. 

Ant pečių Džeimis užmetė antklodę ir prieš mane padėjo 
lėkštę su pusantro sužiedėjusio avižinio paplotėlio. Tada nu- 
žingsniavo prie spintelės ir ėmė joje griozti muilo, plaušinės, li- 
ninių rankšluosčių. 

- Būk geras, rask žalią buteliuką, - paprašiau kramsnodama 
avižinį paplotėlį. 

- Mmtm. 

Dar kiek padzingsėjęs, galų gale jis grįžo su pilnu glėbiu 
daiktų, tarp jų buvo rankšluostis ir buteliukas šampūno, mat 
nenorėjau trinkti plaukų su pelenų šarmo muilu. O šampūną 
buvau pasigaminusi iš putoklių, lubinų aliejaus, riešutmedžio 
lapų ir medetkų žiedų. Viską išrikiavo ant stalo ir dar padėjo 
didžiausią tešlos maišymo dubenį. Į jį atsargiai pripylė karšto 
vandens iš katilo. 

Palikęs jį pravėsti, Džeimis sumirkė skudurėlį ir atsiklaupė 
mazgoti man kojų. 

Nuo šilumos, glostančios maudžiančias, apšalusias pėdas, 
mane apėmė kone palaima, ne veltui dar tikėjausi tokią patirti 
šioje žemėje. Nuvargusi ir apgirtusi jaučiausi taip, lyg kūnas tirp- 
tų nuo pėdų aukštyn Džeimiui švelniai, bet kruopščiai šveičiant 
mane nuo kojų pirštų galiukų iki galvos. 

— Kaip įsitaisei šitą, Sasenach? 

Pažadinta iš snaudulio, apdujusi pažvelgiau į kairį kelį. Jis buvo 
ištinęs, per linkį tamsios rausvai violetinio gencijono spalvos. 

— Ak... susimušiau, krisdama nuo žirgo. 

- Koks neatsargumas, - griežtai tarė jis. - Juk nuolat kartoju, 
kad būtum atsargi, ypač jodama ant naujo arklio. Kliautis arkliu 
galima tik gerai perpratus jo būdą. O tu nesi tokia stipri, kad 
pajėgtum suvaldyti užsispyrusį nirtų gyvulį. 

— Taip nutiko ne todėl, kad juo visiškai pasitikėjau. - Gana 
apsiblaususi grožėjausi plačiais Džeimio pečiais, vikriai judan- 
čiais po lininiais marškiniais jam šluostant sumuštą mano kelį. 
Jį išgąsdino žaibas, ir aš nugarmėjau nuo trisdešimties pėdų 
aukščio iškyšos. 

— Juk galėjai nusisukti sprandą! 

— Man ir atrodė, kad taip nutiko. - Šiek tiek svirtelėjusi už- 
simerkiau. 

— Turėjai būti atidesnė, Sasenach; pirmiausia, nė sykio nebu- 
vai toje kalnagūbrio pusėje, ką jau kalbėti... 

— Nieko negalėjau padaryti, - pasakiau atsimerkusi. - Takas 
buvo nuplautas, reikėjo joti aplinkui. 

mėlyni plyšiukai. 

- Nevalia buvo kelti kojos iš Miulerių namų taip pilant lietui! 
Argi tau neužteko proto suvokti, kokia pažliugusi bus žemė? 

Sunkokai išsitiesiau, prie krūtinės spausdama antklodę. Šiek 
tiek nustebau, kad Džeimis ne juokais įpykęs. 

— Na... nesusivokiau, - burbtelėjau mėgindama susikaupti. — 
Iš kur galėjau žinoti? Be to... 

Jis nutraukė mane tėkšdamas plaušinę į dubenį. Vanduo ap- 
taškė stalą. 

— Užsičiaupk! Nenoriu su tavim ginčytis! 

Įsmeigiau į jį žvilgsnį. 

— O ką, po galais, darai? Ir kas iš to, kad šauksi ant manęs? 
Nepadariau nieko blogo! 

Jis stipriai įkvėpė pro nosį. Tada atsistojo, iš dubens išgriebė 
skudurą ir gerai jį išgręžė. Atsidusęs suklupo priešais ir mikliai 
plaušine nutrynė man veidą. 

— Ne, nepadarei, - pripažino. Vienas jo lūpų kampas krypte- 
lėjo. - Bet siaubingai mane išgąsdinai, Sasenach, todėl man knie- 
ti labai tave išbarti, nesvarbu, ar to nusipelnei, ar ne. 

— Ak, - išlemenau. 

Iš pradžių mane kuteno juokas, bet išvydus persikreipusį jo 
veidą ėmė graužti sąžinė. Marškinių rankovė purvina, kojinės 
apkibusios dagiais ir akuotais, kiaurą naktį jis ieškojo manęs kal- 
nuose nežinodamas, kur aš, ar dar gyva, ar jau mirusi. Jį siaubin- 
gai išgąsdinau net ir nenorėdama. 

Ieškojau atsiprašymo žodžių, bet liežuvis buvo toks pat ram- 
bus kaip protas. Galop ištiesiau ranką ir jam iš plaukų išpešiau 
pūkuotą geltoną žirginį. 

- Tai gal iškeik mane geilų kalba? - pasiūliau. - Pasijusi kur 
kas geriau, o aš vis tiek suprasiu tik pusę to, ką sakysi. 

Jis pašaipiai suurzgė ir tvirtai suėmęs už sprando panardino 
mano galvą į dubenį. Kai ją pakėliau, užmetė ant galvos rankš- 
luostį ir ėmė plūstis trindamas plaukus stambiomis, stipriomis 
rankomis, dudendamas grasinamai kaip koks pastorius, iš saky- 
klos smerkiantis nusidėjėlius. 

— Kvaiša moteris, - barėsi geilų kalba. - Tavo smegenys ne 
didesnės už musės! 

Vėliau pasipylusioje tiradoje pagavau žodžius „kvaila“ ir „nevi- 
kri , bet netrukus lioviausi klausytis. Užsimerkiau ir nugrimzdau į 
svajingą palaimą, o jis nusausino man plaukus ir sušukavo. 

Jis darbavosi ryžtingai, bet švelniai, turbūt to išmoko prižiū- 
rėdamas arklių uodegas. Matydavau jį kalbantis su arkliais, kaip 
dabar su manim, o kai peša aštrios šukos ar šepetys, geilų šneka 
veikia raminamai. Vis dėlto man atrodė, kad arkliams jis būna 
meilesnis. 

Jo rankos braukė man per sprandą, nuogą nugarą ir pečius. 
Nuo įgudusių prisilietimų sušilęs kūnas vėl atgijo. Suvirpėjau, ir 
antklodė nuslydo ant kelių. Ugnis vis dar smarkiai degė, liepsnos 
laižė katilo šonus, kambarys gerokai įšilo. 

Jis jau maloniu, draugišku tonu aiškino, ką norėtų padaryti, 
labiausiai jam niežti rankos mane taip išvanoti lazda, kad liktų 
mėlynės, paskui jis perėjo prie kitų dalykų. Geilų kalba turtinga, 
o Džeimiui prakalbus apie smurtą ir seksą laki jo vaizduotė suvis 
įsiplieksdavo. Nesvarbu, ar jis šnekėjo rimtai, ar ne, man atrodė, 
kad turbūt gerai, jog ne viską suprantu. 

Į krūtis tvoskė ugnies karštis, jutau ir Džeimio šilumą prie 
nugaros. Kai jis pasilenkė paimti nuo lentynos buteliuko, man 
per odą brūkštelėjo palaidi jo marškinių skvernai ir aš vėl sudre- 
bėjau. Jis trumpam nutraukė savo pamokslą. 

— Šalta? 

— Ne. 

— Gerai. 

Šnerves nutvilkė aitrus kamparo kvapas ir, nespėjus nė krus- 
telėti, stambi plaštaka tvirtai sugriebė už peties, o kita stipriai 
įtrynė man krūtinę aliejumi. 

— Liaukis! Kutena! Sakau, liaukis! 

Jis manęs neklausė. Ėmiau visaip rangytis, mėgindama iš- 
trūkti, bet jis daug stambesnis už mane. 

— Nurimk, - paliepė, negailestingais pirštais trindamas tarp 
bijančių kutulio šonkaulių, po raktikauliu, aplink švelnias krūtis 


SVETIMŠALĖ + RUDENS BŪGNAI 507 


ir po jomis, kruopščiai tepdamas mane kaip žinduklę, kuri ne- 
trukus bus pamauta ant iešmo. 

- Šunsnuki! - užrėkiau, kai paleido mane, uždususią nuo 
grumtynių ir juoko. 

Dvokiau pipirmėtėmis ir kamparu, įkaitusi nuo smakro iki 
pilvo mano oda švytėjo. 

- Tu šitaip elgeisi su manim, kai sirgau drugiu, - pareiškė 
rankšluosčiu šluostydamasis delnus. - Ranka ranką plauna, ar ne? 

- Aš nesergu jokiu drugiu! Ir net slogos nepasigavau! 

- Bet turbūt susirgsi, nes kiaurą naktį prabuvai lauke ir mie- 
gojai su šlapiais drabužiais. - Jis nepritariamai pliaukštelėjo lie- 
žuviu, kaip kokia namų šeimininkė škotė. 

— O tau neteko to patirti, ką? Kiek sykių buvai peršalęs, mie- 
godamas žvarboje? - paklausiau. - Dieve, septynerius metus gy- 
venai urve! 

- Ir trejus iš jų čiaudėjau. Be to, esu vyras, - nei iš šio, nei 
iš to pridūrė. - Gal verčiau apsivilktum naktinius marškinius, 
Sasenach? Juk esi nuogutėlė. 

— Pati žinau. Nuo šlapių drabužių ir šalčio nesusirgsi, - atšo- 
viau, po stalu grabaliodama nukritusios antklodės. 

Jis kilstelėjo abu antakius. 

— Nejaugi? 

- Taip, nesusirgsi. - Atbula išropojau iš po stalo, pasispau- 
dusi antklodę. - Jau ne kartą sakiau, kad ligą sukelia mikrobai. 
Jeigu tenai jų nebuvo, nesusirgsiu. 

— Ak, mikrrrobbbai, - vobalojo burnoje tą žodį lyg stiklo 
rutuliuką. - Vaje, koks gražus, putlus tavo užpakaliukas! Tada 
kodėl žmonės dažniau serga žiemą, o ne pavasarį? Tikriausiai 
todėl, kad mikrobai dauginasi šaltyje? 

— Ne visai. 

Kvailai susidrovėjusi išskleidžiau antklodę, norėdama į ją su- 
sisupti, bet jis čiupo man už rankos ir trūktelėjo prie krūtinės. 

- Eikš, - tarė, bet kam tie žodžiai. 

Man nespėjus prasižioti, smarkiai pliaukštelėjo per nuogą 
užpakalį, apgręžė mane ir aistringai pabučiavo. 

Kai paleido, vos nesusmukau. Apsivijau jį rankomis, o jis su- 
griebė man už liemens. 

— Man vis tiek, ar mikrobai, nakties oras ar dar koks vel- 
nias, - tarė rūsčiai žiūrėdamas išilgai nosies. - Neleisiu tau su- 
sirgti, ir baigta. Dabar šok į naktinius ir mauk lovon! 

Glaustytis jo glėbyje buvo neapsakomai gera. Glotni marški- 
nių drobė vėsino įkaitusias, tepalu ištrintas mano krūtis, ir nors 
kiltas braižė nuogas šlaunis ir pilvą, buvo malonu. Iš lėto zuli- 
nausi į jį tarsi katė į stulpą. 

— Lovon, - jau ne taip griežtai pakartojo jis. 

- Mmmm, - sumurkiau, rodydama, kad nenoriu viena gultis 
ir turiu tam priežastį. 

— Ne, - pasimuistė. 

Man pasirodė, kad jis ketina sprukti, bet jo nepaleidau ir to- 
liau tryniausi į jį sunkindama mudviejų padėtį. 

— Mmhmm, - miauzgiau įsikibusi jam į šlaunį. 

Buvau apsvaigusi, bet nepamiršau, kad Dankanas miegos ant 
kilimėlio prie židinio, o Ijanas - žemoje lovelėje. Ir nors tą valan- 
dėlę elgiausi nevaržomai, dar nebuvau pametusi blaivaus proto. 

— Tėvas sakydavo, kad niekada negalima naudotis apgirtusia 
moterimi, - tarė Džeimis. 

Jis nebesimuistė, bet vėl ėmė krutėti, tik lėčiau, lyg neįstengtų 
susitvardyti. 

— Ne taip aš ir nusilesusi, - paprieštaravau. Be to... - Lėtai 
pasirangiau it gyvatė. - Regis, jis sakė ir tai, kad nesi girtas, jei 
abiem rankom gali rasti sėdynę. 

Jis kritiškai pažvelgė į mane. 

— Man labai nepatogu sakyti, Sasenach, bet tu įsitvėrusi ne į 
savo, O į mano sėdynę. 

— Nieko tokio, - nuraminau. - Mudu vedę. Viskuo turim da- 
lytis po lygiai. Esam vienas kūnas, kaip teigė kunigas. 

— Turbūt suklydau ištepdamas tave tais riebalais, - sumur- 
mėjo sau po nosim Džeimis. - Manęs jie niekada šitaip neveikia. 

— Tu vyras. 

Jis paskutinį kartą mandagiai pamėgino atsitraukti. 

— Ar tau nereikėtų kiek užkąsti, mergyt? Tikriausiai miršti 
iš bado. 

- Mmm, - numykiau. Įsikniaubiau veidu jam į marškinius ir 
švelniai krimstelėjau. - Esu alkana kaip vilkas. 


= 


Pasakojama, kad po mūšio Montrozo grafą, nuo šalčio ir 
bado besigaluojantį mirtimi kovos lauke, rado jauna moteris. Ji 
nusiavė batelį, jame miežius sumaišė su šaltu vandeniu, ta pliure 
pamaitino merdintį grafą ir taip išgelbėjo jam gyvybę. 

Puodelyje, pakištame man po nosimi, buvo toks pat gyvybi- 
nes jėgas grąžinantis makalas, tik šiltas. 

— Kas čia? —- paklausiau, dėbsodama į blyškias kruopas, plū- 
duriuojančias skystimo paviršiuje. 

Atrodė, kad puodelis pilnas negyvų lervų. 

— Miežinė košė, - atsakė Ijanas, išdidžiai žvelgdamas į puo- 
delį, tarsi čia būtų jo pirmagimis. - Pats ją išviriau, o kruopų 
pasėmiau iš maišo, kurį parsigabenai iš Miulerių. 

— Ačiū, - padėkojau ir atsargiai siurbtelėjau. Nemaniau, kad 
jis ją užmaišė savo bate, nors pliurzė ir dvokė pelėsiais. - Gardu. 
Koks tu mielas, Ijanai. 

Vaikis patenkintas nuraudo. 

— Ai, niekis, - pasakė. - Jos yra iki soties, tetule. Ar atnešti 
sūrio? Galėčiau apipjaustyti apipelijusius kraštus. 

- Ne... nereikia, bus gana ir košės, - greitai atsakiau. - Ak... 
gal čiupk šautuvą, Ijanai, ir bėk sumedžioti kokios voverės ar 
kiškio? Atėjus vakarienės metui, jau tikrai būsiu atsigavusi. 

Jis linksmai išsišiepė ir šypsena pakeitė pailgą, liesą jo veidą. 

- Džiaugiuosi tai girdėdamas, tetule. O kad būtum mačiusi, 
ką valgėm mudu su dėde Džeimiu, kai tavęs nebuvo! 

Jis paliko mane gulinčią ant pagalvių ir svarstančią, kur dėti 
tą košę. Jos srėbti nenorėjau, bet jaučiausi taip, lyg būčiau šilto 
sviesto gniužulas, minkšta, riebi, kone skysta, todėl neturėjau 
jėgų nė pagalvoti, kaip kelsiuosi iš lovos. 

Džeimis pagaliau nebesipriešindamas buvo paguldęs mane į 

lovą ir toliau joje triūsė visaip neskubriai atšildydamas kiekvieną 
mano kūno lopinėlį. Man dingtelėjo: puiku, kad jis netrauks me- 
džioklėn su Ijanu. Kaip ir aš, Džeimis dvokė kamparu; žvėreliai 
jį būtų užuodę per mylią. 

Švelniai apkamšęs antklodėmis, jis paliko mane pamiegoti ir 
nuėjo mandagiau ir svetingiau priimti savo namuose Dankano. 
Girdėjau lauke dudenant žemus jų balsus. Jie sėdėjo ant suolo 
prie durų ir mėgavosi vėlyvo popiečio saule. Ilgi blausūs spindu- 
liai įstrižai skverbėsi pro langą, šilta jų šviesa spindėjo alaviniai 
indai ir mediena. 

Saulė apšvietė ir kaukolę. Buvo padėta ant mano rašomojo 
stalo kitam kambario kampe, šalia molinio ąsočio, primerkto gė- 
lių, ir gydytojos žurnalo. Jaukus buitiškas natiurmortas. 

Tas žurnalas ir pažadino mane iš stingulio. Miglotai prisimi- 
niau gimdymą ir naujagimę, priimtą Miulerių ūkyje, todėl pama- 
niau, kad geriau surašysiu visas smulkmenas, kol jų nepamiršau. 

Paskatinta profesinės pareigos, pasirąžiau, sudejavau ir atsi- 
sėdau. Truputį svaigo galva, ausyse zvimbė nuo išgerto brendvy- 
nio. Mažumėlę sopėjo kone visą kūną - vienur labiau, kitur ma- 
žiau, bet šiaip savijauta netrukdė dirbti. Be to, tebejutau alkį. 

Vyliausi, Ijanas grįš su laimikiu, tinkančiu dėti į puodą. Nesu 
tokia kvaila, kad į susitraukusį skrandį pulčiau kimšti sūrio ir 
sūdytos žuvies. Skanus stiprinantis voverės sultinys, pagardin- 
tas svogūnų laiškais ir džiovintais grybais, būtų tai, kuo patartų 
maitintis daktaras. 

Ak, sultinys. Nenoromis išsiropščiau iš lovos ir, nuklupinia- 
vusi prie židinio, atgal į puodą šliūkštelėjau atvėsusį miežinį vi- 
ralą. Ijanas ganėtinai pasidarbavo pulko labui, manydamas, kad 
tas pulkas vieni škotai. Gyvendami šalyje, kur dažniausiai ne- 
koks būdavo valgomų dalykų pasirinkimas, škotai galėdavo gar- 
džiuotis ir lipnia, prėska kruopiene. Man, kilusiai iš silpnesnės 
padermės, taip maitintis neįprasta. 

Prie židinio riogsojo atrištas maišas miežių, storas, šiurkštus 
jo audinys vis dar buvo drėgnas. Turėsiu išberti kruopas, kad 
išdžiūtų, kitaip jos suplėks. Nors sumuštą kelį maudė, nuklibikš- 

čiavau pasiimti didžiulio iš nendrių nupinto padėklo ir atsiklau- 
pusi plonu sluoksneliu papyliau ant jo drėgnas kruopas. 

- Ar jo burna minkšta, Dankanai? - pro langą buvo aiškiai 
girdėti Džeimio balsas. Odinis uždangalas buvo suvyniotas, kad 
vidun plūstų grynas oras, ir užuodžiau silpną Dankano tabako 
aromatą. - Jis didelis, stiprus gyvulys, bet gerų akių. 

- Tikras gražuolis, - atsakė Dankanas, balse skambėjo pasi- 
didžiavimo gaidelė. - Ir miela, švelni burna. Ponios Džo arkli- 
ninkas jį pirko Vilmingtono turguje. Ji liepė jam rasti žirgą, kurį 
būtų lengva valdyti viena ranka. 

- Mmtm. Taip, geras gyvulys. 

Medinis suolas trakštelėjo, vienas vyrų perkėlė svorį. Supra- 
tau, kodėl Džeimis pagyrė arklį, ir pasvarsčiau, ar tai suvokė ir 
Dankanas. 

Džeimis jautė savo pranašumą. Jis jodinėjo nuo pat mažumės, 
todėl požiūris, kad raiteliui reikia abiejų rankų, jam kėlė pašaipą. 
Mačiau, kaip jis valdydavo arklį vos kartkartėmis spustelėdamas 
keliais ir šlaunimis, o kovos lauke paleisdavo žirgą ristele vadeles 
surišęs ant kukšteros, kad rankos būtų laisvos ir galėtų švaistytis 
kardu ar šaudyti iš pistoleto. 

Dankanas nebuvo nei raitelis, nei kareivis. Gyveno netoli Ar- 
drosano, vertėsi žvejyba, kol jį, kaip ir daugelį kitų, nuo tinklų ir 
laivelio atplėšė sukilėliai, o pasiųstas į Kulodeną patyrė negandą. 

Džeimis nebuvo netaktiškas, neužsiminė apie Dankano ne- 
patyrimą, nes draugas ir pats puikiai tai suvokė. Bet Džeimis no- 
rėjo pabrėžti ir dar kai ką. Ar Dankanas tai suprato? 

— Juk ji nori tau padėti, Mak Duvai, ir pats gerai Žinai, - pa- 
aiškino sausai Dankanas; taip, jam buvo aišku, ką norėjo pasa- 
kyti Džeimis. 

- Bet juk tai pripažįstu, Dankanai, - ramiai atsakė Džeimis. 

- Mmtm. 

Nusišypsojau, nors abu buvo sudirgę. Dankanas nė kiek ne 
blogiau už Džeimį mokėjo būti toks pat nebyliai iškalbingas kal- 
nietis. Šis numyktas garsas reiškė ir švelnią užgaulę, Džeimiui 
su užuolankomis pasakius, kad Dankanui nepridera priimti iš 
Džokastos dovanos - žirgo, ir norą atsiprašyti už įžeidimą. 

— Ar pagalvojai? - Suolas staiga sutraškėjo Dankanui staiga 
pasukus pokalbį kita linkme. - Katras būtų geriau: Sinkleris ar 
Džordis Čisholmas? 

Neduodamas Džeimiui laiko atsakyti, Dankanas kalbėjo to- 
liau, buvo aišku, kad visa tai jų jau svarstyta. Ar jis mėgina įtikin- 
ti Džeimį, ar save, o gal tik padėti abiem nuspręsti kartodamas 
svarbius dalykus? 

— Taip, Sinkleris - kubilius, o Džordis - geras žmogus, ūkiš- 
kas darbininkas, be to, turi du sūnus. Sinkleris nevedęs, todėl 
kuriantis jam reikės mažiau, bet... 

— Jam reikės tekinimo staklių, įrankių, geležies ir džiovin- 
tos medienos, - įsiterpė Džeimis. - Jis galėtų miegoti dirbtuvėje, 
kurią turėtų įsirengti. O nupirkti visa, be ko negali apsieiti kubi- 
liaus amatas, kainuos labai brangiai. Čisholmui reikėtų maisto ir 
šeimai, bet čia jo galime parūpinti; pradžioje jam pakaktų keleto 
įrankių, juk jis gaus kirvį? 

— Taip, gaus pagal sutartį, bet dabar sėjos metas, Mak Duvai. 
Ta proskyna... 

— Puikiai suprantu, - irzlokai tarė Džeimis. - Prieš mėnesį 
užsėjau penkis akrus kukurūzais. O iš pradžių tą plotą išplėšiau, 
paruošiau dirvą. 

Dankanas tuo metu ilsėjosi „Tekančiojoje upėje“, plepėdamas 
smuklėse ir dresuodamas naująjį savo žirgą. Tą priekaištą išgir- 
dau, kaip ir Dankanas. Stojo nedraugiška tyla, kalbanti garsiai 
lyg žodžiai. 

Sutraškėjo suolas, ir Dankanas vėl tyliai prabilo: 

— Tetulė tau atsiuntė dovanėlę. 

— Tikrai? - dar didesnis irzulys buvo justi Džeimio balse. 

Vyliausi, Dankanas ganėtinai protingas ir nepraleido pro ausis. 

— Butelį viskio. 

Taip ir mačiau Dankano šypseną, į kurią Džeimis atsakė ne- 
valingai nusijuokdamas. 

— Ak, tikrai? - pakartojo jis jau kitu tonu. - Kaip miela. 

— Ji nori būti maloni. - Dankanui atsistojus, smarkiai girgž- 
telėjo suolas ir sučiužėjo kojos. - Eime jo paimti, Mak Duvai. 
Lašelis gėrimo tau tikrai nepakenks. 

— Ne, nepakenks, - liūdnai pasakė Džeimis. - Visą naktį ne- 
miegojau ir esu sumizgęs lyg rujojantis lokys. Atsiprašau, kad 
taip elgiuosi, Dankanai. 

— Nieko tokio. 

Pasigirdo duslus garsas, tarsi ranka būtų paplekšnojusi per 
petį, ir abu nuėjo per kiemą. Prislinkau prie lango pažiūrėti. Sau- 
lėlydyje Džeimio plaukai sušvito tamsia bronza, palenkęs galvą 
jis klausėsi, ką jam pasakoja mostaguodamas Dankanas. Vienin- 
telės Dankano rankos gestai nepataikė į žingsnio ritmą, jis ėjo 
trūkčiodamas, tarsi didelė teatro lėlė. 

Kas būtų nutikę Dankanui, jei Džeimis nebūtų jo radęs ir 
neparūpinęs jam vietos? Škotijoje vienarankiam žvejui nebuvo 
kur dėtis. Jis tikrai būtų skurdęs ir elgetavęs. Arba, norėdamas 
palaikyti gyvastį, būtų vogęs ir sulaukęs galo kartuvėse kaip Ga- 
vinas Heizas. 

Bet čia - Naujasis Pasaulis, ir nors jame tyko pavojai, gyventi 
įmanoma. Nieko stebėtino, kad Džeimiui rūpi, kuriam vyrui su- 
teikti geriausią progą. Kubiliui Sinkleriui ar ūkininkui Čisholmui? 

Būtų paranku ir naudinga, jei čia įsikurtų kubilius. Vyrams 
ant gūbrio nereikėtų leistis ilgon kelionėn į Kros Kriką ar Ave- 
rasborą atsigabenti statinių dervai, terpentinui, sūdytoms žuvims 
ir sidrui. Bet įrengti kubiliaus dirbtuvę nepigu, net jei tam ama- 
tui reikia paprasčiausių sąlygų. Privalu atsižvelgti į nepažįstamą 
Čisholmo žmoną ir mažus vaikus. Kaip jie dabar gyvena ir kaip 
versis be jokios pagalbos? 

Iki šiol Dankanas rado trisdešimt Ardsmuro vyrų; pirmasis 
buvo Gavinas Heizas, dėl šio padarėm viską, ką galėjom, pasi- 
rūpinom, kad jis saugiai pasiektų dangaus karalystę. Du vyrai 
mirę: vienas nuo karštligės, kitas paskendo. Trijų baigėsi sutar- 
ties laikas, ir jie, turėdami tik kirvį ir šiek tiek drabužių, kuriais 
laiduotojas jiems sumokėjo paskutinį atlygį, įstengė užsikabinti. 
Gavo teisę gauti žemės sklypą šalies užkampyje ir tenai pasistatė 
sodybėles. 

Dvidešimt įkurdinom geroje žemėje prie upės. Džeimis su- 
teikė jiems paramą. Kiti dar buvo neapsisprendę, bet dirbo sam- 

diniais, todėl turėjo iš ko gyventi. Tai mums kainavo visus mūsų 
grynuosius, 0 jų turėjom nedaug, vekselius už dar nesamą derlių 
ir dar vieną siaubingą kelionę į Kros Kriką. 

Džeimis tenai aplankė visus pažįstamus, iš kiekvieno pasisko- 
lino po nedidelę sumelę, tada su tais pinigais traukė per pakran- 
tės smukles ir lošė tris bemieges naktis. Jam pavyko keturgubai 
padidinti turimą sumą, bet, kaip sužinojau vėliau, lošdamas vos 
nebuvo nudurtas peiliu. 

Netekusi žado, spoksojau į ilgą, dantytą plyšį, žiojintį švarko 
priekyje. „Kaip?..“ - galop išstenėjau. Jis gūžtelėjo pečiais, atrodė 
labai pavargęs. „Nesvarbu, - atsakė. - Tai jau praeitis.“ 

Paskui Džeimis nusiskuto, nusiprausė ir vėl apėjo visus plan- 
tatorius, kiekvienam dėkodamas ir grąžindamas pinigus su nedi- 
delėmis palūkanomis. Ir mums paliko ganėtinai, kad nusipirktu- 
me sėklinių kukurūzų, dar vieną mulą arti, ožką ir kelias kiaules. 

Daugiau nieko jo neklausinėjau, tik sulopiau švarką ir atsar- 
giai paguldžiau į lovą, kai jis parsirado grąžinęs skolintus pini- 
gus. Bet ilgai sėdėjau šalia žiūrėdama, kaip jam miegant šiek tiek 
išsilygino didžiulio nuovargio raukšlės veide. 

Šiek tiek. Pakėlusi suglebusią ir sunkią jo ranką vis vedžiojau 
per nuospaudomis nusėto delno linijas. Proto, širdies ir gyvenimo 
linijos buvo ilgos ir giliai įsirėžusios. Kiek jose glūdi gyvenimų? 

Mano. Jo naujakurių. Fergiuso ir Marsalės, ką tik parkelia- 
vusių iš Jamaikos su Žermenu, rubuiliu šviesiaplaukiu žavuoliu, 
putlia savo rankute įsitvėrusio į svaigstantį iš laimės tėvą. 

Prisiminusi visa tai, nesąmoningai dirstelėjau pro langą. Ija- 
nas su Džeimiu padėjo jiems pasistatyti namelį vos už mylios 
nuo mūsų, ir kartais vakare Marsalė, nešina kūdikiu, užsukdavo 
mūsų aplankyti. Galėčiau jį prižiūrėti, ilgesingai pamaniau. Be 
Bri retsykiais pasijusdavau vieniša, todėl mažylis Žermenas pa- 
keis man anūką, kurio niekada nelaikysiu ant rankų. 

Atsidususi nuvijau šalin tą mintį. 

Džeimis ir Dankanas pargrįžo su viskiu; girdėjau juos šne- 
kantis prie aptvaro. Jų balsai buvo atsipalaidavę, trumpam atlė- 
gusi ir tvyrojusi tarp jų įtampa. 

Paskleidusi šlapias miežių kruopas plonu sluoksniu, pastū- 
miau į židinio kampą džiūti. Tada nuėjau prie rašomojo stalo, at- 
vožiau rašalinę ir atsiverčiau žurnalą. Mažiausios Miulerių atža- 
los atėjimo į šį pasaulį smulkmenas surašysiu greitai; gimdymas 
buvo ilgas, bet be komplikacijų. Dukrelė gimė sveika, vienintelis 
neįprastas dalykas vaisiaus vandenmaišis... 

Lioviausi rašyti ir papurčiau galvą. Vis dar blaškė mintys apie 
Džeimį, ir mano dėmesys nuolat nuklysdavo. Bet juk Petrone- 
los kūdikis gimė be amniono. Aiškiai akyse regėjau lendančios 
naujagimės viršugalvį, kur blizgantis raudonas motinos lyties 
organų žiedas buvo standžiai apspaudęs juodų plaukų lopinėlį. 
Jį palietusi, pajutau, kaip po oda tvinkčioja pulsas. Gerai pri- 
siminiau drėgmę, suvilgiusią pirštus, tarsi būčiau lietusi ką tik 
išsiritusį viščiuką. 

Pamaniau, sapnas. Sapnavau tenai, urve, į vieną maišantis 
dviem gimdymams: šitam ir Brianos. Juk Briana gimė su van- 
denmaišiu. 

Škotai jį vadina „paikyste“, laimės marškinėliais. Pasak jų, van- 
denmaišis - tai ženklas, pranašaujantis laimę ir sėkmę, toks vaikas 
nenuskęs. Kai kurie kūdikiai, gimę su šiuo apvalkalu, apdovanoti 
ir dar vienu ženklu, ir nors nesu mačiusi nė vieno, reginčio trečiąja 
akimi, abejoju, ar tos palaimos tikrai vėliau niekas neaptemdo. 

Laimė ar ne, Briana niekada neparodė jokių keistos aiškia- 
regystės ženklų, ir man atrodė, kad tai gerai. Puikiai suvokiau 
keistą savo dovaną - gebėjimą numatyti įvykius, kurie dar tik 
bus, ir visai netroškau, kad tokių keblumų patirtų ir kiti. 

Pažvelgiau į lapą prieš save. Gana išsiblaškiusi nedailiai nu- 
brėžiau dukros galvos kontūrus. Storą verpetu susisukusių plau- 
kų liniją, varganą ilgos, tiesios nosies šešėlį. Galva buvo beveidė. 

Aš ne dailininkė. Išmokau piešti anatomijos piešinius, tiks- 
lius galūnių ir kūnų paveikslėlius, bet neturėjau Brianos talento 
įpūsti toms linijoms gyvybės. Eskizas tebuvo atmena; pažvelgusi 
į jį, atmintyje atkurdavau veidą. Mėgindama išpešti daugiau - 
prikelti kūną iš popieriaus, viską sugadinčiau ir rizikuočiau pra- 
rasti jos atvaizdą, nešiojamą širdyje. 

O jei galėčiau, ar ją prikelčiau? Ne. To nedaryčiau. Geriau 
tūkstantį kartų pagalvočiau apie ją, gyvenančią saugiai ir pato- 
giai savo laike, nei norėčiau regėti ją čia, šiame žiauriame ir ku- 
piname pavojų pasaulyje. Bet vis tiek jos pasiilgau. 

Pirmąkart pajutau šiokį tokį gailestį Džokastai Kameron, 
trokštančiai turėti įpėdinį, kuris jai mirus užimtų jos vietą; liu- 
dijimą, kad ji pragyveno ne tuščiai. 

Už lango kilo sutemos, jos slinko nuo lauko, miško ir upės. 
Sakoma, kad naktis nusileidžia, bet čia iš tikrųjų kitaip. Čia tam- 
sa kilo, iš pradžių užpildydama tuštumas, paskui uždengdama 
šlaitus, nepastebimai sėlindama aukštyn medžių kamienais ir 
tvoros basliais, nakčiai prarijus žemę ir susiliejus su tirštesne, 
žvaigždėmis nusagstyto dangaus tamsa. 

Sėdėjau spoksodama pro langą, žiūrėdama, kaip ant arklių 
aptvare keičiasi šviesa. Ji nei labai blėso, nei mainėsi, todėl vis- 
kas: išriesti kaklai, apvalūs sturpliai, net pavieniai žolės stiebe- 
liai - buvo sustingę, dailūs, tikrovei akimirką ištrūkus iš saulės 
ir šešėlių iliuzijos. 

Nežiūrėdama pirštu vis brėžiau piešinio linija, aplink mane 
kilo tamsa, ir prieblandoje išryškėjo mano širdies tikrovė. Ne, 
nenorėčiau, kad Briana būtų čia. Bet vis tiek jos pasiilgau. 


E 

Galop, baigusi rašyti, valandėlę sėdėjau tylomis. Turėčiau 
eiti virti vakarienės, bet mane vis dar kamavo sunkaus išmė- 
ginimo nuovargis, net pirštą krustelėti buvo sunku. Skaudėjo 
raumenis, tvinkčiojo sumuštą kelį. Tetroškau nusikapanoti iki 
lovos ir atsigulti. 

Bet paėmiau kaukolę, padėtą ant stalo šalia žurnalo. Švelniai 
perbraukiau pirštais apvalų kiaušą. Pripažįstu, kaukolė - klaiki 
stalo puošmena, tačiau vis tiek jutau jai prieraišumą. Kaulai man 
visada atrodė gražūs, ar būtų žmogaus, ar gyvūno; sustingę, mie- 
li, gyvybės, susitraukusios iki savo pamato, priminimas. 

Umai atmintyje iškilo tai, ką buvau užmiršusi daugybę metų. 
Ankštą tamsų kambariuką Paryžiuje, užsiglaudusį už vaistinės. 

Sienos nustatytos lentynomis nelygu medaus korys, o kiekviena- 
me narvelyje tviska po kaukolę. Visokių gyvūnų kaukolės, nuo 
kirstukų iki vilkų, nuo pelių iki lokių. 

Padėjusi ranką ant nepažįstamo bičiulio kaukolės, išgirdau 
mokytojo Reimono balsą, jis nuskambėjo taip aiškiai, tarsi mo- 
kytojas būtų stovėjęs greta. 

- Gailestis? - perklausė Reimonas, man palietus aukštą glo- 
tnios briedžio kaukolės linkį. - Keista tokį jausmą puoselėti kau- 
lui, madona. 

Bet jis suprato, ką turėjau galvoj. Tikrai suprato, nes kai pa- 
klausiau, kodėl jis laiko tas kaukoles, nusišypsojo ir atsakė: 

— Vis šiokia tokia draugija. 

Ir man buvo aišku, ką jis norėjo pasakyti; be abejonės, džen- 
telmenas, kurio kaukolę turėjau, sudarė man draugiją labai tam- 
sioje ir nuošalioje vietoje. Ne pirmą kartą pasvarsčiau, ar jis iš 
tikrųjų nesusijęs su vaiduokliu, pasirodžiusiu ant kalno, indėnu, 
juodai išsidažiusiu veidu. 

Vaiduoklis - jei tas žmogus buvo vaiduoklis - nei šypsojosi, 
nei prakalbo. Nemačiau jo dantų, juos vienintelius galėčiau pa- 
lyginti su šios kaukolės dantimis. Susizgribau ją laikanti rankoje, 
nykščiu brūžuojanti rantytą nuskilusį priekinį dantį. Pakėliau 
kaukolę į šviesą ir atidžiai apžiūrėjau švelniame saulėlydyje. 

Vienoje pusėje dantys sudaužyti: sutrūkinėję ir suskilę, tarsi 
jam būtų smarkiai smogta per burną kokiu akmeniu ar vėzdu, o 
gal šautuvo buože? Kitoje jie buvo sveiki, tiesą sakant, puikūs. Ne- 
buvau žinovė, bet man atrodė, kad tai subrendusio vyro, artėjančio 
prie keturiasdešimties, o gal įžengusio į penktą dešimtį, kaukolė. 
Tokio amžiaus žmogaus dantys turėtų būti gana prasti: indėnai 
maitinasi kukurūzais, sutrintais tarp dviejų plokščių akmenų, taigi 
tuose rupiuose miltuose pasitaikydavo ir akmens nuolaužėlių. 

Tačiau šios kaukolės priekiniai ir iltiniai dantys vos padilę. 
Apverčiau ją norėdama apžiūrėti, ar aptrupėję krūminiai dantys, 
ir sustingau nusmelkus šalčiui. 

Baisiam šalčiui, nors už nugaros liepsnojo ugnis. Mane su- 
rakino visai tokia pat žvarba kaip ant kalno vienui vienai sėdint 

aklinoje tamsoje su negyvėlio kaukole. Mano rankos žaižaravo 
nuo vėlyvos saulės spindulių, atsispindinčių ant sidabrinio vestu- 
vinio žiedo ir sidabrinių plombų svetimame žandikaulyje. 

Kiek pasėdėjau spoksodama, paskui vėl apverčiau kaukolę ir 
atsargiai padėjau ant stalo, tarsi ji būtų iš stiklo. 

— Dieve, - pratariau užmiršusi visą nuovargį. - Dieve, - pa- 
sakiau tuščioms akiduobėms ir kreivam šypsniui. - Kas tu? 


== 

— Kaip manai, kas jis galėtų būti? - Džeimis nedrąsiai palietė 
kaukolę. 

Mes turėjom vos valandėlę. Dankanas buvo išvietėje, o Ijanas 
šėrė kiaules. Nebegalėjau laukti, turėjau nedelsdama papasakoti. 

— Visai nenutuokiu. Tik spėju, kad jis turėjo būti toks pat 
svetimšalis... kaip aš. 

Mane nukrėtė stiprus drebulys. Džeimis dirstelėjo į mane ir 
susiraukė. 

— Neperšalai, Sasenach? 

— Ne, - blausiai šyptelėjau. - Nežinau, kodėl krečia šiurpas. 

Jis nukabino nuo kablio prie durų skarą ir apsiautė mane. 
Šiltomis, raminančiomis rankomis apkabino mane per pečius. 

— Tai galėtų reikšti vienintelį dalyką, ar ne? - tyliai paklau- 
sė. - Kad yra kita... vieta. Galbūt netoliese. 

Dar vienas akmenų ratas ar panašus statinys. Ir man buvo 
toptelėjusi tokia mintis, mane vėl nukrėtė šiurpas. Džeimis mąs- 
liai žvelgė į kaukolę, tada iš rankovės išsitraukė nosinę ir ją švel- 
niai užmetė ant tuščių akiduobių. 

— Palaidosiu jį po vakarienės. 

— Ak, vakarienė. - Užsikišau už ausų plaukus, sujauktas min- 
tis mėgindama sutelkti į valgį. - Pažiūrėsiu, gal rasiu kelis kiau- 
šinius. Bus greičiau. 
nio. - Galime valgyti šitai. 

Vėl nusipurčiau, bet šįsyk buvo kaltas mano lepumas. 

— Tfu, - susiraukiau. 

Džeimis išsišiepė. 

- Ir kuo tau bloga gardi miežinė košė? 

— O kad čia būtų miežinė košė, - atsakiau bjaurėdamasi ir 
žvelgdama į puodą. - Ji greičiau dvokia kaip misa. 

Prastai iš šlapių kruopų išvirtas srėbalas, paliktas stovėti ir 
suputojęs, jau skleidė rūgėsių kvapą. 

Kojos nykščiu bakstelėjau į atrištą maišą su drėgnomis mie- 
žių kruopomis. 

- Jas reikia išberti, kad išdžiūtų, kol dar visai nesupelijo. 

Džeimis, suraukęs antakius, mąsliai dėbtelėjo į bjaurią košę. 

— Tikrai? — išsiblaškęs paklausė atitokdamas. - O taip. Bus 
padaryta. 

Užsukęs maišo viršų, užsimetė jį ant peties. Eidamas prie 
durų stabtelėjo ir pažvelgė į uždengtą kaukolę. 

- Sakei, kad jis turbūt ne krikščionis, - smalsiai dirstelėjo į 
mane. - Kodėl taip manai, Sasenach? 

Delsiau atsakyti, bet nebuvo kada jam pasakoti apie savo re- 
gėjimą, jei tikrai jį mačiau. Girdėjau šnekantis Dankaną su Ijanu, 
jie ėjo namelio link. 

- Pasakiau šiaip, be jokios ypatingos priežasties, - gūžtelėjau 
pečiais. 

- Na, gerai. Išteisinsim jį pristigus įkalčių. 

Laiškas - nuostabus meilės menas 


Oksfordas, 1971 m. kovas 


RODŽERIUI ATRODĖ, kad Invernese lyja tiek pat kiek Oks- 
forde, bet jam patikdavo šiaurės lietus. Žvarbus škotiškas vėjas, 
pučiantis nuo Mario fjordo, gaivino, žvalino, o pliaupiantis lietus 
ir dirgino, ir taisė ūpą. 

Tačiau tada Škotijoje kartu su juo buvo Briana. Dabar ji 
Amerikoje, jis - Anglijoje. Oksforde šalta, apniukę, visos gatvės 
ir pastatai pilki, lyg išblėsusios ugnies pelenai. Lietus tekšeno ant 
dėstytojo mantijos pečių, jam skubant per keturkampį kiemą po 
poplino klostėmis pasikišus šūsnį popierių. Atsidūręs prie bu- 
dėtojo kambarėlio stabtelėjo ir, pasipurtęs it koks šuo, pritaškė 
akmeninį koridorių. 

— Ar yra laiškų? - paklausė. 

— Regis, taip, pone Veikfildai. Luktelėkit. - Martinas dingo 
kambarėlyje palikęs Rodžerį skaitinėti žuvusių kare koledžo dar- 
buotojų pavardes, iškaltas akmeninėje paminklinėje lentoje prie 
pagrindinių durų. 

Džordžas Vanlandingamas, eskv. gerbiamas Filipas Menzisas. 
Džozefas Viljamas Rosko. Kaip jau ne sykį, Rodžeris pasvarstė, 
kokie šie didvyriai buvo. Nuo tada, kai susipažino su Briana ir 
jos mama, patyrė, kad praeitis dažnai įgauna žmonių veidą, ir tai 
jam kėlė nerimą. 

— Štai, prašom, pone Veikfildai, - džiugiai šypsodamasis 
Martinas persisvėrė per langelį ir atkišo pluoštelį laiškų. - Šian- 
dien vienas iš Valstijų, - pridūrė ir reikšmingai mirktelėjo. 

Rodžeris pajuto, kaip veide išsirietė šypsnys, ir akimoju už- 
liejo šiluma nuo krūtinės iki pat galūnių, išsklaidydama lietingos 
dienos žvarbą. 

— Ar greitai išvysim jaunąją jūsų panelę, pone Veikfildai? — 
Martinas ištiesė kaklą, smalsiai žvelgdamas į voką su Jungtinių 
Valstijų pašto ženklais. 

Budėtojas buvo matęs Brianą, kai ji čia buvo užsukusi su Ro- 
džeriu prieš pat Kalėdas, ir ja susižavėjo. 

- Tikiuosi, išvysit. Galbūt vasarą. Ačiū! 

Jis nusigręžė į laiptus ir, atsargiai įsikišęs laiškus į mantijos 
rankovę, rausėsi rakto. Pagalvojus apie vasarą, jį užplūdo ir pa- 
kili nuotaika, ir nerimas. Ji žadėjo atvažiuoti liepą, bet liepa tik 
už keturių mėnesių. Kai jam subjurdavo ūpas, dingodavosi, kad 
neištvers nė keturių dienų. 


E 

Rodžeris vėl sulankstė laišką ir įsidėjo į vidinę kišenę arčiau 
širdies. Ji rašydavo kas keletą dienų, kartais trumpus laiškelius, 
kartais ilgus laiškus, bet kiekvienas jų paskleisdavo malonią ši- 
lumą, dažnusyk neišblėstančią iki kito karto. 

Bet šiomis dienomis skaitydamas jos laiškus, Rodžeris juto 
šiokį tokį nesmagumą. Vis dar šilti, meilūs, visada pasirašyti 
„Myliu“, juose rašoma, kad jo pasiilgo ir nori, kad jis būtų su ja. 
Bet nebeliko to, kas degintų popieriaus lapą. 

Turbūt tai savaime suprantama, dar vienas žingsnis į priekį, 
juk jau senokai pažįsta vienas kitą. Kasdien nuoširdžiai rašyti 
aistringus laiškus neįmanoma. 

Be abejonės, tai tik jo vaizduotė, kad laiškuose Briana lyg ir 
kažką nutyli, slopina. Jis gali apsieiti be išdaigų: vieno draugo 
mergina nusikirpo kuokštelį gaktos plaukų ir įdėjo juos į voką, 
nors bičiulį sužavėjo ne jie, o už tokio poelgio slypintis jausmas. 

Rodžeris atsikando sumuštinio ir išsiblaškęs ėmė jį Žiaumoti, 
galvodamas apie paskutinį straipsnį, pakištą Fionos. Ištekėjusi 
Fiona manė esanti vedybinio gyvenimo reikalų žinovė ir seseriš- 
kai domėjosi nelabai sklandžiai besiklostančiais Rodžerio meilės 
reikalais. 

Ji nuolat iškirpdavo iš moteriškų žurnalų naudingus patari- 
mus ir siųsdavo jam. Naujausias buvo iš žurnalo „My Weekly , 

pavadintas „Kaip sudominti vyrą. Padažas neišmanėliui, buvo 
kandžiai parašiusi Fiona paraštėje. 

„Domėkitės tuo, kuo domisi jis, - buvo siūloma viename pa- 
tarimų. - Jei manote, kad futbolas - tuščias laiko švaistymas, bet 
jūsų vaikinas be jo negali, sėdėkite šalia ir savaitę klausinėkite 
jo apie „Arsenalo“ galimybes. Futbolas gal ir nuobodu, bet jūsų 
vaikinui tikrai ne. 

Rodžeris liūdnokai šyptelėjo. Jis domėjosi tuo, kas buvo įdo- 
mu Brianai, jei maloniu laiko leidimu galima laikyti kelionę po 
šiurpią jos tėvų istoriją. Deja, čia jis galėjo mažai kuo pasidalyti 
su ja. 

„Būkite kuklios, - buvo patarinėjama kitame. - Niekas taip 
nesužadina vyro smalsumo kaip santūrumas. Neskubėkite prisi- 
leisti jo per arti.“ 

Rodžeris pasvarstė, ar ir Briana skaito panašius patarimus 
amerikiečių žurnaluose, bet nuvijo tą mintį. Ji nelabai sklaidyda- 
vo madų žurnalus - gal kokį kartą ir matė ją tai darant, bet Bria- 
na Randal nemoka žaisti tokio kvailo žaidimo, kaip žaidžia jis. 

Ne, ji neatstumtų jo vien todėl, kad jis imtų ja domėtis labiau. 
Kokia prasmė? Juk tikrai žino, kad labai jam rūpi. 

Bet ar žino? Graužiamas nerimo Rodžeris prisiminė dar vie- 
ną „My Weekly“ patarimą kenčiantiems dėl beviltiškos meilės. 

„Nemanykite, kad jis gali atspėti jūsų mintis. Leiskite jam 
suprasti, kaip jaučiatės.“ 

Rodžeris vėl atsikando sumuštinio ir kramsnojo abejingas 
tam, ką valgo. Taip, jis užsiminė Brianai apie savo jausmus. Pri- 
sipažino ir apnuogino sumautą savo sielą. O ji skubiai įšoko į 
lėktuvą ir išskrido į Bostoną. 

„Nebūkite labai agresyvios, - sumurmėjo jis, cituodamas 
14 patarimą, ir suprunkštė. Dėstytoja šalia pasislinko nuo jo 
tolėliau. 

Rodžeris atsiduso ir bjaurėdamasis padėjo apkramtytą su- 
muštinį ant plastikinio padėklo. Paėmęs puodelį su skysčiu, kurį 
valgykla malonėjo vadinti kava, jos nė negurkštelėjo, tik sėdėjo 
spausdamas puodelį tarp delnų, jusdamas menką jo šilumą. 

Nors jam atrodė, kad pavyko nukreipti Brianos dėmesį nuo 
praeities, pats neįstengė tos praeities nepaisyti. Klerė su suknistu 
savo kalniečiu jį persekiojo; galbūt jie ir yra jo šeima, jeigu taip 
jais Žavisi. 

„Visada būkite sąžiningos.“ 3 patarimas. Jeigu pats būtų bu- 
vęs sąžiningas ir padėjęs Brianai viską išsiaiškinti, Džeimio Frei- 
zerio šmėkla dabar būtų nuraminta, galbūt sielos ramybę būtų 
atgavęs ir Rodžeris. 

— Po šimts velnių! - sumurmėjo jis. 

Moteris, sėdinti šalia, tėškė puodelį ant padėklo ir ūmai at- 
sistojo. 

- Pats eik po šimts velnių! - atšovė ji ir nuskubėjo. 


w.-- os 


- Nesibaimink, - tarė jis. - Regis, tai jau padariau. 

Gyvatė 


1768 m. spalis 


NESU NUSITEIKUSI prieš gyvates. Jos ryja žiurkes, ir tai 
pagirtina, kai kurios išmargintos puošniais raštais, daugelis jų 
elgiasi išmintingai traukdamosi man iš kelio. Laikiausi svarbiau- 
sios nuostatos: gyvenk ir leisk gyventi kitiems. 

Kita vertus, tai tik teorija. O šiaip didžiulė gyvatė, susiran- 
giusi ant išvietės sėdynės, mane yra papiktinusi ne sykį. Ji mane 
ne tik varžydavo, bet visai neėdė žiurkių ir atrodė atgrasiai: buvo 
pilkai rusva su tamsesnėmis dėmėmis. 

Labiausiai jos nekenčiau todėl, kad buvo barškuolė. Regis, tik 
todėl man ir pasisekė, nes tik jos barškėjimas, nuo kurio man 
stojo širdis, perspėjo, kad neatsisėsčiau ant to šliužo vos praaušus. 

Jai pirmą kartą sutarškėjus ankštoje išvietėje, sustingau. Iš- 
tempiau pėdą už nugaros, atsargiai ieškodama slenksčio. Gyva- 
tei nepatiko; kai įspėjamai subarškėjo garsiau, vėl suakmenėjau. 
Mačiau švytuojantį gyvatės uodegos galą, lyg kokį storą geltoną 
pirštą, nepadoriai styrantį iš vijų krūvos. 

Burna išsauso tarsi popierius. Makalavau joje liežuviu steng- 
damasi sukaupti seilių. 

Ar seniai ji čia tūno? Prisiminiau, kaip Briana, paskaičiusi 
skaučių vadovėlį, man papasakojo, kad barškuolės gali kirsti iš 
atstumo, prilygstančio trečdaliui savo kūno ilgio. O nuo grės- 
mingos plokščios galvos su akimis be vokų iki mano šlaunų, ap- 
vytų naktiniais, tebuvo dvi pėdos. 

Ar ji šešių pėdų ilgio? Negalėjau to pasakyti, bet susiran- 
giusios vijos atrodė grėsmingai didžiulės, raumeningas apvalus 
kūnas apaugęs žvynais. Perkūniškai stambi gyvatė, apimta bai- 

mės, kad, jei krustelėsiu, bus gėdingai sugeltas mano šakumas, 
stovėjau kaip įbesta. 

Bet amžinai šitaip stovėti neįstengsiu. Nuvijau šalin mintis, 
kokia buvau sukrėsta kitais kartais išvydusi gyvatę, nes spyrė 
skuba atlikti ir gamtinius reikalus. 

Miglotai prisiminiau, kad gyvatės kurčios, todėl gal reikėtų 
šauktis pagalbos. Bet kas bus, jei jos nesulauksiu? O kaip Šerloko 
Holmso istorija apie gyvatę, reaguojančią į švilpimą? Gal bent 
švilpimas gyvatei atrodys nepavojingas ir neužgaulus? Atsargiai 
sučiaupiau lūpas ir papūčiau. Jokio garso, tik išsiveržė plonas oro 
srautas. 

— Klere? - už nugaros pasigirdo sutrikęs balsas. - Po galais, 
ką darai? 

Tai išgirdusi pašokau, gyvatė taip pat. Staiga ji ėmė rangyti 
vijas. Grasina pulti. 

Prisiplojau prie durų staktos, ir gyvatė liovėsi raitytis, tik be 
paliovos šiurpiai tarškėjo it koks erzinantis, niekaip neišsijun- 
giantis Žadintuvas. 

— Čia sumauta gyvatė, - iškošiau pro dantis, stengdamasi ne- 
krutinti lūpų. 

— Tada ko ten stovi? Pasitrauk į šalį, išmesiu ją lauk. 

Girdėjau artėjant Džeimio žingsnius. 

Juos išgirdo ir gyvatė - aiškiai nekurčia - ėmė dar smarkiau 
barškėti. 

— Ak, - pratarė Džeimis jau kitokiu tonu. Kai žengė už ma- 
nęs, išgirdau šnarėjimą. - Stovėk ramiai, Sasenach. 

Nespėjus sureaguoti į šį įžeidų patarimą, man pro klubą pra- 
švilpė sunkus akmuo ir smogė gyvatei per patį žiedų vidurį. Ro- 
plys susimezgė į raizginį, primenantį Gordijo mazgą, pasirangė, 
susiraitė ir tėkštelėjo į išvietės skylę, bjauriai žliurgtelėdama. 

Negaišau laiko padėkoms kariui nugalėtojui, apsisukau ir nu- 
skuodžiau į artimiausią miškelį, o į kulkšnis plakėsi šlapi nuo 
rasos naktinių palankai. 

Po valandėlės grįžau aprimusi ir radau Džeimį su jaunėliu 
Ijanu susigrūdusius išvietėje, turint galvoj jų sudėjimą — susi- 

spaudusius. Ijanas sėdėjo ant sėdynės su pušiniu deglu, o Džei- 
mis, palinkęs virš skylės, spoksojo į gelmes. 

— Arjos moka plaukti? - paklausė Ijanas, mėgindamas pažiū- 
rėti per Džeimio galvą, bet stengdamasis nepadegti dėdei plaukų. 

— Nežinau, - suabejojo Džeimis. - Gal ir moka. Bet labiau 
norėčiau žinoti, ar jos moka šokinėti. 

Ijanas metėsi atgal, paskui kiek nervingai nusijuokė, nelabai 
suprasdamas - Džeimis šmaikštauja ar kalba rimtai? 

— Štai, matau ją, duok man šviesos. - Džeimis ištiesė ranką 
aukštyn ir, iš Ijano paėmęs deglą, atsargiai nuleido jį skylėn. - 
Jei dvokas neužgesins liepsnos, galbūt supleškinsim išvietę, - su- 
murmėjo ir pasilenkė žemiau. - Na, kur ta nelaboji?.. 

— Tenai! Matau ją! - sušuko Ijanas. 

Abi galvos loštelėjo ir susidaužė. Garsas buvo toks, tarsi 
skiltų moliūgai. Džeimis paleido deglą, šis įkrito į skylę ir tuo- 
jau pat užgeso. Skylės pakraščiu išringavo plonas dūmelis - lyg 
smilkalai. 

Džeimis išsvirduliavo iš išvietės, susiėmęs kaktą ir smarkiai 
užsimerkęs iš skausmo. Jaunėlis Ijanas ten pat išvietėje atsišliejo 
į sieną, plaštakas stipriai prispaudęs prie viršugalvio, ir pridusęs 
šiurkščiai plūdosi geilų kalba. 

— Ar ji dar gyva? - sunerimusi paklausiau, žvilgčiodama iš- 
vietės pusėn. 

Džeimis pramerkė vieną akį ir apčiupinėjo mane pirštais. 

— Ak, mano galva sveika, ačiū, - tarė. - O ausyse zvimbs 
turbūt iki kitos savaitės. 

— Na, na, - raminau jį. - Tavo kaukolę įlenktų tik kūjis. Bet 
leisk tave apžiūrėti. 

Nustūmiau jo pirštus ir palenkiau galvą, švelniai čiuopdama 
tarp tankių plaukų. Virš plaukų linijos pirštai užkliuvo už gum- 
bo, bet šis nekraujavo. 

Atsainiai pabučiavusi tą vietą, paplekšnojau jam per galvą. 

— Nemirsi, - pasakiau. - Tik ne nuo šito. 

— Puiku, - sausai tarė jis. - Mieliau nusibaigčiau įgeltas gyva- 
tės, kai kitą kartą prisėsiu atlikti gamtinių reikalų. 

- Ar ta gyvatė nuodinga? - pasidomėjo Ijanas, pagaliau nu- 
leidęs rankas nuo galvos ir lįsdamas iš išvietės. 

Jis giliai įkvėpė traukdamas į plaučius gaivų orą. 

- Labai nuodinga, - pataisė jį Džeimis. - Jei ji tau įkerta ir tu 
susergi, ji nuodinga, bet jei susergi pats jai įkandęs, tada ji labai 
nuodinga. 

- O taip, - linktelėjo Ijanas ir nepaisydamas tokio vaizdingo 
aiškinimo dar kartą paklausė: - Ir ši pavojinga? 

- Itin pavojinga, - atsakiau gūžtelėdama pečiais. - Ką dary- 
si? - paklausiau atsigręžusi į Džeimį. 

Jis kilstelėjo antakį. 

— Aš? Kodėl turėčiau ką nors daryti? 

— Negali jos ten palikti! 

— Kodėl? - Jis pakėlė kitą antakį. 

Ijanas išsiblaškęs pasikrapštė galvą ir susiraukė užčiuopęs 
gumbą, iššokusį nuo smūgio į Džeimį. Paskui liovėsi muistęsis. 

— Na, nežinau, dėde Džeimi, - suabejojo. - Jei tau patinka 
kiaušiais tabaluoti virš duobės, kurioje tūno mirtinai nuodinga 
gyvatė, čia tavo rūpestis, o man nuo tokios minties kūnas eina 
pagaugais. Kokio ji didumo? 

— Atvirai šnekant, stambi. - Džeimis sulenkė riešą ir, atkišęs 
dilbį, parodė, kokio storumo tas šliužas. 

— Oho! - šūktelėjo Ijanas. 

— Tu nežinai, ar ji moka šokinėti, - paslaugiai įsiterpiau. 

— Žinau. - Džeimis įžūliai varstė mane akimis. - Bet tavo 
nuogąstavimams pritariu, vien apie tai pagalvojus gali užkietėti 
viduriai. Ir kaip, tavo manymu, ją iš ten iškrapštysiu? 

— Galėčiau ją nušauti iš tavo pistoleto, - sukruto siūlytis Ija- 
nas, įsižiebus vilčiai, kad gaus pačiupinėti Džeimio branginamus 
pistoletus. - Mums nereikėtų jos traukti, jei pasisektų ją nudėti 
duobėje. 

- Arją... na... galima įžiūrėti? - atsargiai įsiterpiau. 

Džeimis abejodamas pasitrynė smakrą. Dar buvo nesiskutęs, 
po jo nykščiu džerškėjo tamsiai raudoni šeriai. 

— Nelabai. Duobėje vos keli coliai srutų, bet kažin ar ji bus 

taip gerai matyti, kad būtų įmanoma gerai nusitaikyti, o man 
nepatinka prašauti pro šalį. 

— Galėtume pietų pasikviesti visus Hansenus, pavaišinti juos 
alumi, ir gyvatė nuskęstų, - pasišaipiau užsimindama apie neto- 
liese gyvenančią gausią kvakerių šeimą. 

Ijanas ėmė krizenti. Džeimis nuvėrė mane rūsčiu žvilgsniu, 
nusisuko į mišką ir tarė: 

- Ką nors sugalvosiu. Po pusryčių. 


= 

Laimė, pagaminti pusryčius nebuvo jokio vargo, nes vištos 
paslaugiai padėjo devynis kiaušinius, o duonos tešla gerai paki- 
lo. Sviestas vis dar buvo įkalintas podėlio gale: ten jį grėsmingai 
saugojo ką tik apsiparšiavusi kiaulė, bet Ijanui pavyko šmurkšte- 
lėti vidun ir nuo lentynos pačiupti puodynėlę uogienės, o aš tuo 
metu stovėjau šalia su šluota ir baksnojau į besišiepiantį kiaulės 
šnipą, kai ji kėsinosi griebti Ijanui už kojų. 

— Man reikės naujos šluotos, - tariau patiekusi kiaušinie- 
nę, apžiūrinėdama šluotos draiskanas. - Gal šį rytą paėjėsiu iki 
gluosnių giraitės prie upės. 

— Mmfm. - Džeimis ištiesė ranką ir išsiblaškęs paplekšnojo 
stalą, norėdamas pasisiekti lėkštę su duona. Buvo įnikęs į Brik- 
nelio „Šiaurės Karolinos gamtos istoriją“. 

— Štai. Taip ir maniau, kad joje šiek tiek rašoma apie barškuoles. 

Jis apčiuopomis paėmė duoną, atsilaužė gabalėlį ir juo pa- 
kabinęs kiaušinienės į burną susikišo didelį kąsnį. Nurijęs ėmė 
garsiai skaityti, vienoje rankoje laikydamas knygą, o kita graba- 
liodamas po stalą. 

— „Indėnai dažnai ištraukia gyvatėms dantis, kad jos nebega- 
lėtų įgelti. Juos ištraukti lengva, tereikia prie viršutinio tuščiavi- 
durio nendrinės vytelės galo pririšti skiautę raudonos vilnos. Kai 
suerzinta barškuolė suleidžia dantis į skudurą, staiga jį trūkteli ir 
jame lieka tvirtai susmigę dantys, visi dalyviai aiškiai juos mato.“ 

— Ar turim raudono audinio, tetule? - paklausė Ijanas, kiau- 
šinienę nuplaudamas cikorijų kava. 

Papurčiau galvą ir į stalą patiekiau paskutines mūsų dešreles, 
jas tuojau pat nustvėrė Džeimio ranka. 

— Turiu mėlyno, žalio, geltono, pilkai rusvo, balto ir rudo. 
Raudono ne. 

- Puiki knyga, dėde Džeimi, - pritarė Ijanas. - Ar joje dar 
kas nors rašoma apie gyvates? - Jis godžiai nužvelgė stalą dairy- 
damasis, ką čia dar sukirtus. 

Tylėdama įlindau į spintelę, ištraukiau lėkštę su kukurūzinių 
miltų pudingu ir pastačiau prieš jį. Ijanas patenkintas atsiduso ir, 
Džeimiui pervertus lapą, puolė šlamšti gardėsio. 

— Trumpai rašoma, kaip barškuolės užkeri voveres ir kiš- 
kius. - Džeimis palietė lėkštę, bet ši jau buvo tuščia. Prie jo pa- 
stūmiau akytų bandelių. 

— „Negali atsistebėti žiūrėdamas, kaip šios gyvatės suvilioja ir 
užkeri voveres, kiškius, kurapkas ir daug kitų greitai praryjamų 
gyvūnėlių ir paukštelių. Abipusė simpatija tokia stipri, kad vove- 
rė arba kurapka (staiga pastebėjusios gyvatę), katra liuoksi nuo 
šakos ant šakos, katra lekioja pažeme, kol galų gale įšoka tiesiai 
gyvatei į nasrus nebeturėdamos jėgų pasprukti nuo priešo; o tas 
susirangęs tyso nė krust, kol grobis atsiduria jo nasruose.“ 

Džeimio ranka, aklai ieškodama maisto, užčiuopė bandeles. 
Vieną paėmęs jis dirstelėjo į mane. 

— O kad galėčiau tą reginį pamatyti savo akimis. Kaip manai, 
į ką tai panašu? 

— Nežinau, - atsakiau nuo kaktos nusibraukdama garbanas. - 
Ar toje knygoje nėra naudingų patarimų, kaip elgtis su piktomis 
narčiomis kiaulėmis? 

Jis atsainiai mostelėjo ranka, kurioje stirksojo atkąsta bandelė. 

- Nesirūpink, - sumurmėjo. - Su kiaule susitvarkysiu. - Jis 
atplėšė akis nuo knygos ir ilgokai spoksojo į tuščius dubenis. — 
Daugiau kiaušinienės nėra? 

- Yra, bet ją nunešiu svečiui, įsikūrusiam kukurūzų džiovykloje. 

Į nedidelę pintinę dar įdėjau dvi riekes duonos ir paėmiau 
butelį vaistažolių užpilo, buvau jį palikusi pritraukti per naktį. 
Juosvai žalias paprastųjų rykštenių, vamzdinių monardų ir lauki- 

nės bergemotės skystis kvepėjo išdegintais laukais, gal padės. Jei 
nepadės, neturėtų ir pakenkti. Nevalingai prigriebiau ir surištų 
plunksnų amuletą, dovanotą Najavenės. Gal jis nuramins ligonį. 
Kaip ir vaistai, amuletas nekenkia. 

Netikėtas mūsų svečias buvo prašalaitis, tuskaroras iš kaime- 
lio šiauriau. Jis užklydo į ūkį prieš keletą dienų su Ana Okos 
medžiotojų būriu, persekiojančiu lokį. 

Davėme jiems pavalgyti ir atsigerti - keli medžiotojai buvo Ija- 
no draugai, bet jiems valgant pastebėjau, kad tas žmogus vėpso į 
rimai pasitvirtino: jis sirgo tymais, tomis dienomis pavojinga liga. 

Vyras užsispyrė toliau keliauti su draugais, bet po kelių va- 
landų du bičiuliai jį, klupiniuojantį ir kliedintį, partempė atgal. 

Jis tikrai skleidė užkratą, ir tai kėlė nerimą. Paklojau jam 
patogų guolį ką tik pastatytoje ir dar tuščioje kukurūzų džio- 
vykloje, be to, priverčiau jo draugus nusimaudyti upelyje. Jiems 
tai atrodė juokinga, bet man pakluso ir išvykdami paliko bičiulį 
mano rankose. 

Indėnas susirietęs gulėjo ant šono po antklode. Jis nepasiver- 
tė pažiūrėti į mane, nors tikriausiai girdėjo žingsnius ant tako. 
Kaip sunkiai jis švokščia, girdėjau ir be savadarbio stetoskopo: 
karkalai plaučiuose buvo girdėti už šešių žingsnių. 

— Comment ca va?* - paklausiau atsiklaupusi prie jo. 

Jis neatsakė, ir nebuvo jokio reikalo. Vien išgirdus garga- 
liuojant karkalus man buvo aišku, kad jam plaučių uždegimas, o 
pažvelgus į jį, diagnozė tik pasitvirtino: akys įdubusios, apsiblau- 
susios, veidas sukritęs, sunykęs nuo karščiavimo. 

Mėginau įkalbėti jį užkąsti, nes jam verkiant reikėjo pasisti- 
printi, bet jis nepajėgė net veido pasukti. Butelis šalia jo buvo 
tuščias. Atnešiau dar vandens, bet iš karto nedaviau jam atsiger- 
ti, gal kamuojamas troškulio bent gurkštelės mano užpilo. 

Ligonis tikrai išgėrė kelis gurkšnius, bet paskui liovėsi ryti, 
žalsvai juodas skystis varvėjo nuo lūpų kampučių. Bandžiau 


* Kaip jaučiatės? (Pranc.) 

prancūziškai įtikinti, kad siurbtelėtų dar, bet nepavyko; rodės, jis 
net nesuvokė, kad esu čia, tik dėbsojo man per petį į ryto dangų. 

Liesas jo kūnas buvo susmukęs iš nevilties, turbūt vargšas 
manė esąs pamestas, paliktas mirti ant svetimų rankų. Mane 
graužė nerimas, kad indėnas galbūt ir neklysta: jis iš tikrųjų 
mirs, jei nieko neims į burną. 

Gerai, kad bent nesikratė vandens. Buvo ištroškęs, todėl go- 
džiai ištuštino butelį, ir nuėjau prie upelio jo pripilti. Grįžusi iš 
pintinės ištraukiau amuletą ir atkišau jam. Man pasirodė, kad 
anapus primerktų vokų blykstelėjo nuostaba, deja, tokia blausi, 
kad nė nepanėšėjo į viltį. Guodė bent tai, kad galų gale pirmą- 
kart sąmoningai pažvelgė į mane. 

Šitaip paskatinta, iš lėto atsiklaupiau. Nenutuokiau, kokios 
turėtų būti tinkamos apeigos, tačiau jau gana seniai gydžiau 
žmones, taigi suvokiau, kad nors įtaiga antibiotikų neatstos, vis 
geriau nei nieko. 

Atsilošusi ir žvelgdama į dangų, iškėliau varno plunksnų 
amuletą ir vienodu balsu iškilmingai ėmiau deklamuoti pom- 
pastiškiausią tekstą, kokį įstengiau prisiminti: daktaro Rolingso 
receptą nuo sifilio, parašytą lotyniškai. 

Į delną šliūkštelėjau levandų aliejaus, į jį pamirkiau plunksną 
ir patepiau ligoniui smilkinius ir gerklę, žemu grėsmingu balsu 
giedodama „Pargriauk žmogų . Gal numalšins jam galvos skaus- 
mą? Jo akys sekiojo plunksną. Kerėjau tarsi kokia barškuolė, lau- 
kianti, kada mano gerkle nuslys voverė. 

Paėmiau jo ranką, skersai delno padėjau aliejumi suvilgytą 
amuletą ir užlenkiau pirštus. Tada, čiupusi indelį su lokio taukais 
ir mentoliu, ėmiau piešti jam ant krūtinės paslaptingus raštus, 
kartu nykščių pagalvėlėmis kruopščiai įtrindama taukus. Dvo- 
kas išvalė man sinusus, galėjau tik viltis, kad ir ligoniui tepalas 
suskystins tirštus karkalus. 

Baigdama apeigas, iškilmingai palaiminau butelį užpilo žo- 
džiais: In nomine Patri, et Filii, et Spiritu Sancti, Amen ir pridėjau 
jį ligoniui prie lūpų. Kiek užhipnotizuotas, jis pravėrė burną ir 
klusniai išgėrė užpilą. 

Antklode apgobiau indėnui pečius, prie jo padėjau atneštą 
valgį ir palikau jį vieną. Krūtinėje kirbėjo viltis ir kartu graužė 
jausmas, kad jį tik apgaudinėju. 


== 


Pamažu slinkau palei upelį, kaip visada akylai žvalgydamasi 
to, kas galėtų praversti. Šiuo metų laiku dar per anksti rinkti 
vaistažoles; kuo augalas senesnis ir diržingesnis, tuo geriau gydo. 
Kuo ilgiau augalai ginasi nuo vabzdžių, stengdamiesi juos atbai- 
dyti, tuo daugiau jų šaknyse ir stiebuose susikaupia veikliųjų 
medžiagų. 

Naudingosios medžiagos telkiasi daugelio augalų žieduose, 
vaisiuose ar sėklose. Pamačiau guotus chelonių ir lobelijų, len- 
dančių iš žemės prie tako, bet jų sėklos subręs dar labai negreitai. 
Įsiminusi vietas, kur želia vaistingieji augalai, leidausi į tolesnę 
medžioklę. 

Rėžiukų augo gausiai, jų salelės plūduriavo tarp akmenų 
išilgai viso tėkmės pakraščio, o priešais viliojamai driekėsi 
didžiulė aromatingų tamsiai žalių lapų paklotė. Koks gražus 
šiurkščiųjų asiūklių plotas! Atėjau basa, nes ketinau braidžioti. 
Pasikėliau sijonus ir atsargiai įbridau į upelį, vienoje rankoje 
laikydama peilį, ant kitos užsimovusi pintinę. Nuo ledinio van- 
dens užėmė kvapą. 

Akimoju nebejutau pėdų, bet man nerūpėjo. Pasidavusi 
vandens tėkmei, čiurlenančiai palei kojas, jausdama jomis šal- 
tus stiebus ir kvapių lapų aromatą, visai pamiršau gyvatę išvie- 
tėje, kiaulę, drybsančią maisto podėlyje, ir indėną kukurūzų 
džiovykloje. 

Virš saulės nušviestų seklumų lopinėlių dūzgė laumžirgiai, 
vandenyje pro šalį siuvo smulkios žuvelės, graibstydamos maša- 
srovę, netoliese šaižiai sušvilpė, sukrykė tulžys, bet jis vaikėsi 
stambesnio grobio. Man įsibrovus į žuvelių karalystę, jos nėrė į 
šalis, bet paskui vėl susibūrė, pilkos ir sidabrinės, žalios ir auk- 
sinės, juodos su baltomis žymėmis, - visos atrodė netikroviš- 

kai, kaip ir šešėliai, metami pernykščių lapų vandens paviršiuje. 
Brauno judėjimas, toptelėjo žiūrint į sąnašas, plūduriuojančias ir 
sūkuriuojančias man aplink kulkšnis, užstojančias žuvytes. 

Net mažiausios molekulės - viskas nepaliaujamai krutėjo, 
bet tas judėjimas kėlė keistą ramybės įspūdį, nedidelis tenykštis 
chaosas užleido vietą didesnės bendros tvarkos iliuzijai. 

Ir aš judėjau, dalyvavau tame smagiame tėkmės šokyje, ju- 
tau, kaip ant mano pečių mainosi šviesa ir šešėliai, kojų pirštams 
ieškant atramos tarp slidžių, ne itin matomų akmenų. Rankos ir 
pėdos sustiro nuo vandens, atrodė, tarsi būčiau medinė, bet gy- 
vybinga, lyg karpotasis beržas, tviskantis virš manęs, arba gluos- 
niai, kurių šlapi lapai mirko duburyje žemiau. 

Pamaniau, kad turbūt štai šitaip gimė legendos apie me- 
džius žmones ir mitai apie nimfas: ne atgyjant ir ėmus vaikščioti 
medžiams ar jais pavirtus moterims, bet šiltam žmogaus kūnui 
grimztant į šaltesnius augalų pojūčius ir taip jam sustyrant, kad 
suvokimas visai sulėtėja. 

Širdis plakė pamažu, pirštuose kone skausmingai tvinkčiojo 
kraujas. Jutau energijos antplūdį. Lingavau sulig vandens ir vėjo 
ritmu, neskubriai, nemąstydama, tapusi lėtos ir tobulos visatos 
tvarkos sraigteliu. 

Ir kiek primiršau vietinės reikšmės chaosą. 

Vos priėjau prie lanku augančių gluosnių, už medžių kažkas 
garsiai suklykė. Panašiai rėkauja daugybė gyvūnų, nuo lūšių iki 
medžiojančių erelių, bet čia buvo žmogaus balsas. 

Klupdama išbridau iš vandens, prasibroviau pro susipynu- 
sias šakas ir atsidūriau aikštelėje. Virš manęs ant kranto šokinėjo 
berniukas. Jis smarkiai pliauškėjo per kojas ir stūgavo straksėda- 
mas pirmyn atgal. 

- Kas?.. - išsižiojau, ir jis pažvelgė į mane išplėtęs mėlynas 
akis, išsigandęs man netikėtai pasirodžius. 

Bet pati išsigandau dar labiau. Berniukas buvo kokių vie- 
nuolikos dvylikos metų, aukštas, liaunas kaip jauna pušaitė, ant 
galvos kūpsojo didžiulis vešlių rausvai rudų plaukų raizginys. Į 
mane spoksojo įkypos mėlynos akys, tiesi ir kiek ilgoka nosis 

man buvo pažįstama kaip savo pačios delnas, nors suvokiau, kad 
tą vaiką regiu pirmą kartą. 

Širdis vos nepašoko iki gerklės, o šaltis, pakilęs nuo kojų, su- 
stingdė paširdžius. Išmokyta reaguoti, nors ir būtų ištikęs šokas, 
perbedžiau jį nuo galvos iki kojų: marškiniai ir bridžiai gero au- 
dinio, nors vaikas ir apsitaškęs vandeniu, ilgos, blyškios blauzdos 
nusėtos juodais taškeliais, panašiais į purvą. 

— Dėlės, - tariau. Sumišimą nustelbė įprasta profesinė ramy- 
bė. Negali būti, nusistebėjau, nors puikiai mačiau: po galais, ti- 
krai jos. - Čia tik dėlės. Jos nepavojingos. 

— Žinau, kas jos! - atšovė berniukas. - Išlupkit jas! - Jis tėškė 
per blauzdą, virpėdamas iš pasibjaurėjimo. - Jos šlykščios! 

— Ne tokios ir šlykščios, - pasakiau jau susitvardžiusi. - Nau- 
dingos. 

— Man nė motais, kokia iš jų nauda! - riktelėjo vaikas ir su- 
irzęs treptelėjo. - Nekenčiu jų, ištraukit jas! 

— Liaukis jas kūlęs, - griežtai sudraudžiau. - Sėskis, ir aš jo- 
mis pasirūpinsiu. 

Jis dvejojo, įtariai žiūrėdamas į mane, bet paskui nenoromis 
atsisėdo ant akmens, ištiesdamas dėlėmis aplipusias kojas. 

— Tučtuojau ištraukit! - paliepė. 

— Nėra ko skubėti, - tariau. - Iš kur tu? 

Jis spoksojo tuščiomis akimis į mane. 

— Juk gyveni ne šiose apylinkėse? - paklausiau, nes nebuvau 
jo čia mačiusi. - Iš kur tu? 

Jis akivaizdžiai stengėsi susikaupti. 

— Na... prieš tris naktis mes miegojom Seileme. Tai paskutinis 
miestelis, kurį regėjau. - Vaikas smarkiai pakrutino kojas. - Juk 
sakiau, kad jas išluptumėt! 

Dėlės traukiamos įvairiai, bet visi būdai gali labiau pakenkti 
nei pačios dėlės. Į vieną berniuko koją buvo įsisiurbusios ketu- 
rios, į kitą - trys. Vienas tų rubuilių padarėlių jau buvo išsipūtęs, 
putlutis, net blizgėjo. Pakišau po dėlės galvute nykščio nagą, ir 
ji įkrito man į delną, apvali kaip akmenukas ir sunki, nes sočiai 
buvo prisisiurbusi kraujo. 

Berniukas išblyško, to nepaslėpė net įdegis, pažvelgė į ją ir: 
suvirpėjo. 

— Nenoriu, kad ji žūtų, - atsainiai paaiškinau ir nuėjau pasi- 
imti pintinės. 

Kai neseniai skubėdama broviausi pro medžius, palikau ją 
po šakomis. Radau čia pat ant žemės numestą jo paltą, batus 
ir kojines. Batų sagtys paprastos, bet ne alavinės, o sidabrinės. 
Paltas geros juodos vilnos, neprašmatnus, bet sukirptas kur kas 
stilingiau, nei teko regėti šiauriau nuo Carlstono. Tiesą sakant, 
drabužių man nė nereikėjo, kad patvirtintų - čia tikrai jis. 

Pasėmiau saują dumblo, švelniai įspaudžiau į jį dėlę ir glitų 
gumulėlį suvyniojau į šlapius lapus, ir tik tada pamačiau, kad 
mano rankos virpa. Kvailys! Apgavikas, bjaurybė, susimokęs... 
po velnių, kas jį čia atvijo? Ir, Dieve, ką darys Džeimis? 

Grįžau pas vaiką. Tas, susirietęs dvilinkas, šlykštėdamasis spok- 
sojo į išpampusias dėles. Tuojau nukris dar viena; man priklaupus 
prie jo, ji paptelėjo ir mažumėlę atšoko nuo drėgnos žemės. 

— Ai! - šūktelėjo vaikas. 

— Kur tavo patėvis? - staiga paklausiau. 

Jo dėmesį nuo kojų galėjo atitraukti vos keli dalykai, o šis 
toks ir buvo. Berniukas pakratė galvą ir apstulbęs įsispoksojo į 
mane. 

Diena buvo vėsi, bet jo veidas švytėjo išrasojęs prakaitu. 
Skruostai ir smilkiniai siauresni, pamaniau, ir burna kitokia, 
turbūt panašumas ne toks ir ryškus, kaip pasirodė. 

— Iš kur mane pažįstat? - susidomėjo berniukas ir išsitiesė 
išdidžia mina, kitomis aplinkybėmis tai nebūtų buvę itin keista 
ir juokinga. 

— Žinau tik tiek, kad tu Viljamas. Ar aš teisi? 

Rankas sugniaužiau prie šonų vildamasi, kad klystu. Jeigu jis 
Viljamas, apie jį buvau girdėjusi ne tiek ir mažai, bet nuo tada 
jau daug vandens nutekėjo. 

Vaiko skruostus užliejo karštas raudonis, akys varstė mane; 
jo mintis laikinai atitraukė nuo dėlių tai, kad į jį, kaip į pažįsta- 
mą, kreipėsi - ūmai susivokiau - kūtvėla senė, pasikaišiusi si- 

jonus iki šlaunų. Arba jis gerai išauklėtas, arba atsargus dėl to, 
kad labai jau skyrėsi mano balsas ir išvaizda, nes nurijo pastabą, 
grasinusią išsiveržti iš lūpų. 

— Taip ir yra, - trumpai atsakė. - Viljamas, vikontas Ašnesas, 
devintasis Elesmero grafas. 

— Ir viskas? - mandagiai tariau. - Kaip miela. 

Nykščiu ir smiliumi suėmiau dėlę ir švelniai truktelėjau. 
Gyvis išsitiesė lyg stora gumos juostelė, bet nepasidavė. Blyškus 
berniuko kūnas irgi įsitempė, vaikas išleido garsą, lyg būtų dusęs. 

— Paleiskit! - riktelėjo. - Ji nutrūks, jūs ją perplėšit! 

— Galimas daiktas, - pripažinau. Tada atsistojau ir papurčiau 
sijonus žemyn, kad atrodyčiau tvarkingai. - Eime, - paraginau, 
duodama jam ranką. - Parsivesiu tave namo. Užbersiu ant jų 
druskos, ir jos akimoju nukris. 

Jis nepaėmė man už rankos, kiek tirtėdamas atsistojo ir ap- 
sidairė, lyg ko ieškotų. 

— Tėtis, - paaiškino, išvydęs mano išraišką. - Mes pasikly- 
dom, jis liepė man palaukti prie upelio, kol išsiaiškins, kuria 
kryptimi reikėtų eiti. Nenorėčiau, kad grįžęs ir manęs neradęs 
sunerimtų. 

— Nesirūpink. Jis tikriausiai jau rado namą, tas visai netoliese. 

Mūsų namas vienintelis šioje vietovėje ir gerai išminto tako 
gale. Spėjau, kad lordas Džonas tyčia paliko berniuką ir nuėjo 
ieškoti Džeimio, tiksliau - jo įspėti. Koks dėmesingas ir nuovo- 
kus. Nevalingai sučiaupiau lūpas. 

— Ar tas namas Freizerių? - paklausė vaikas ir išsižergęs, kad 
kojos nesiliestų, žengė žingsnį. - Mes atkeliavom pas Džeimsą 
Freizerį. 

— Aš - ponia Freizer, - nusišypsojau. Tavo pamotė, galėjau 
pridurti, bet nutylėjau. - Eime. 


= 


Jis nusekė įkandin manęs pro medžių širmą namo link, bet 
taip skubėjo, kad kone mynė man ant kulnų. Šokinėjau per me- 
džių šaknis ir įsiraususius žemėn akmenis nežiūrėdama, kur 

einu, grumdamasi su didžiuliu noru atsigręžti ir pažvelgti į ber- 
niuką. Ko jau ko, bet Viljamo, vikonto Ašneso, devintojo grafo, 
Šiaurės Karolinos užkampyje nesitikėjau išvysti. Visai kaip ka- 
raliaus Jurgio, bet tas kažin ar išdygs ant mano durų slenksčio. 

Po perkūnais, kas taip sutvarkė, kad... kad... mėginau pasi- 
rinkti vieną iš kelių prisimintų gėdingų epitetų, tinkančių lordui 
Džonui Grėjui, bet pasidaviau. Galvojau ir ko griebtis. Deja, ir 
čia nuleidau rankas: nieko neįstengsiu. 

Viljamas, vikontas Ašnesas, devintasis Elesmero grafas. Arba 
jis mano toks esąs. Ir ką darysi, įniršusi mintyse kreipiausi į lordą 
Džoną Grėjų, kai Viljamas sužinos, kad iš tikryjų yra škoto nusi- 
kaltėlio, kuriam suteikta malonė, pavainikis? O dar svarbiau, ką 
darys tas škotas nusikaltėlis? Kokie jausmai jį užplūs? 

Staiga stabtelėjau, ir berniukas, stengdamasis neatsimušti į 
mane, suklupo. 

— Atsiprašau, - burbtelėjau. - Man pasirodė, kad pamačiau 
gyvatę. 

Ir nudrožiau toliau, o mintis, staiga privertusi mane sustoti, 
vis dar gniaužė vidurius, lyg būčiau prisikimšusi aitrių obuolių. 
Ar lordas Džonas atsivežė berniuką norėdamas jam atskleisti, 
kas jo tėvas? Ar nori jį palikti čia su Džeimiu - su mumis? 

Tokie jo ketinimai kėlė nerimą ir visai nederėjo žmogui, su- 
tiktam Jamaikoje. Gal ir turėjau rimtų priežasčių nemėgti Džo- 
no Grėjaus, juk moteriai sunku puoselėti šiltą draugystę vyrui, 
neslepiančiam aistros jos sutuoktiniui, bet turėjau pripažinti 
nepastebėjusi, kad jis elgtųsi neapgalvotai ir žiauriai. Priešin- 
gai, andai jis man atrodė jautrus, malonus ir garbingas žmogus, 
bent iki tol, kol paaiškėjo, kokį beatodairišką potraukį jis jaučia 
Džeimiui. 

Ar kas nors atsitiko? Gal berniukui gresia pavojus ir lordas 
Džonas baiminasi dėl jo saugumo? Be abejonės, niekas negalė- 
jo išsiaiškinti tiesos apie Viljamą - ją žino tik lordas Džonas ir 
Džeimis. Ir, aišku, aš, vėluodama toptelėjo mintis. Nors juodu 
panašūs, - ir vėl užgniaužiau norą atsisukti ir pažvelgti į vaiką, - 
niekam nė nekiltų įtarimas. 

Bet juos regint šalia ir... Na, netrukus pamatysiu. Už krūtin- 
kaulio pajutau keistą tuštumą. To ir bijojau, ir laukiau. Ar jie iš 
tiesų tokie panašūs? 

Tyčia greitai padariau lankstą per žemai svyrančių sedulų 
guotą, taip rasdama dingstį atsigręžti ir palaukti berniuko. Jis 
pasivijo mane ir nerangiai pasilenkė pakelti nukritusio bato su 
sidabrine sagtimi. 

Ne, mąsčiau vogčia žiūrėdama į jį, atsitiesiantį išraudusiu vei- 
du. Tas panašumas ne toks ir ryškus, kaip pamaniau iš pradžių. 
Kaulus paveldėjo iš Džeimio, bet juk tai dar ne viskas: pavidalas 
tas, bet dar neužpildytas turinio. Viljamas bus aukštas. Dabar jis 
mano ūgio, nerangus, liaunas, itin ilgų galūnių ir tokių čiuplučių, 
kad, rodės, gali tuojau sulūžti. 

Jis tamsesnio gymio už Džeimį; nors saulės spinduliuose, 
besiskverbiančiuose pro šakas, plaukai tviskėjo raudoniu, šiaip 
greičiau buvo tamsiai kaštoniniai, visai kitokie nei ryškiai raudo- 
ni su auksiniu atspalviu Džeimio. Odos įdegis gelsvai rudas, nė iš 
tolo neprilygstantis Džeimio bronziniam rudumui. 

Tačiau jis paveldėjo įkypas Freizerių akis, galvos laikyseną, 
liaunų pečių liniją, ir tai vertė mane galvoti apie... 

Bri. Toji mintis mane sukrėtė lyg elektros išlydis. Jis gana pa- 
našus į Džeimį, bet kai jį neseniai išvydau, buvau akimoju pri- 
blokšta, nes tą panašumą suvokiau prisiminusi Brianą. Jis jau- 
nesnis už ją tik dešimčia metų, todėl vaikiški veido bruožai kur 
kas labiau primena dukrą negu Džeimį. 

Jis stabtelėjo išpešti iš kibios sedulos šakos plaukų sruogos, 
paskui priėjo prie manęs klausiamai pakėlęs antakį. 

— Ar dar toli? - paklausė. 

Nuo greito ėjimo buvo išraudęs, bet vis dar atrodė kiek ne- 
sveikai ir negalėjo atplėšti akių nuo savo kojų. 

— Ne, - atsakiau ir mostelėjau į kaštonų giraitę. - Štai ten. 
Pažvelk, jau matyti dūmas, kylantis iš kamino. 

Jis nelaukė, kol bus nuvestas, pats ryžtingai nužingsniavo ne- 
kantraudamas atsikratyti dėlių. 

Greitai sekiau paskui jį, nenorėjau, kad jis pirmas nusigautų 

iki trobelės. Mane kamavo įvairiausi nerimą keliantys jausmai: 
labiausiai rūpėjo Džeimis, pykau ant Džono Grėjaus, o pačiame 
širdies kamputyje, taip giliai, kad kone galėjau apsimesti, kad 
nieko nejaučiu, mane graužė didžiulis dukters, kurios veido tur- 
būt niekada neišvysiu, ilgesys. 

Džeimis ir lordas Džonas sėdėjo ant suolo prie durų. Išgirdęs 
mūsų žingsnius, Džeimis atsistojo ir pažvelgė į mišką. Jis turėjo 
laiko pasiruošti; kai atsigręžė į mane, jo žvilgsnis atsainiai nuvėrė 
berniuką. 

— O, Klere. Radai kitą mūsų svečią. Pasiunčiau Ijaną jūsų ieš- 
koti. Tikiuosi, prisimeni lordą Džoną? 

- Ir kaip būčiau galėjusi pamiršti? — itin linksmai nusišypso- 
jau jo šviesybei. 

Lordo Džono burna truputį trūktelėjo, bet, nutaisęs rimtą 
veidą, jis žemai man nusilenkė. Kaip žmogus, savaitę kratęsis 
ant arklio ir nakvojęs miške, gali taip nepriekaištingai atrodyti? 

— Jūsų nuolankus tarnas, ponia Freizer. - Jis dirstelėjo į ber- 
niuką ir šiek tiek susiraukė, kad šis toks susitaršęs. - Ar galėčiau 
pristatyti jums savo posūnį Elesmero grafą? Viljamai, matau, kad 
jau susipažinai su mūsų maloningąja šeimininke, todėl pasisvei- 
kink ir su šeimininku, kapitonu Freizeriu. 

Berniukas mindžikavo nuo kojos ant kojos, veik šokdamas 
ant pirštų galų. Bet paragintas skubiai nusilenkė Džeimiui. 

- Jūsų nuolankus tarnas, kapitone, - tarė ir žvilgtelėjo į mane 
kančios pilnomis akimis, suvokdamas tik tiek, kad jo kraujas bus 
tučtuojau išsiurbtas. 

— Mes atsiprašom, - mandagiai pasakiau. 

Vyrai apstulbo, kai paėmusi berniukui už parankės nusive- 
džiau jį į trobelę ir smarkiai užtrenkiau duris. Viljamas tučtuojau 
susmuko ant jam parodytos kėdės ir tirtėdamas atkišo kojas. 

— Paskubėkit! - maldavo jis. - Prašyčiau paskubėti! 

Grūstos druskos nebuvo; paėmusi kasimo peilį, greitosio- 
mis atkirtau jos luitelį, įmečiau į grūstuvę ir kelis kartus greitai 
spūstelėjusi sutraiškiau į kruopeles. Dar patrynusi tarp pirštų, jų 
storai užbėriau ant visų dėlių. 

— Toms mieloms dėlėms bus gana riesta, - pasakiau matyda- 
ma, kaip viena jau lėtai riečiasi į kamuolėlį. - Bet pavyks. 

Dėlės gniaužtai atsileido, ir gyvis nukrito nuo Viljamo kojos, 
o jos pavyzdžiu pasekė ir kitos bičiulės, dabar visos rangėsi ant 
grindų kamuojamos lėtos mirties. 

Sušlaviau mažus kūnelius ir sumečiau juos į ugnį, paskui at- 
siklaupiau prie berniuko, taktiškai palenkusi galvą, kad jis ne- 
skubėdamas susitvardytų. 

- Štai, sutvarkysiu žaizdeles. 

Jo kojomis tekėjo plonos kraujo srovelės, jas nušluosčiau 
švaria skiaute, o įkandimus išploviau actu ir jonažolėmis, kad 
liautųsi kraujuoti. 

Kai nuvaliau berniukui blauzdas, jis virpėdamas giliai atsi- 
duso atlėgus širdžiai. 

— Kraujo nebijau, - pasakė vaikis pabrėžtinai drąsiu tonu, 
taip išsiduodamas, kad dar ir kaip jo bijo. - Tik tie gyviai labai 
bjaurūs. 

- Šlykštūs padarėliai, - pritariau. 

Atsistojusi pasiėmiau švarią skiautę, sumirkiau ją vandeniu 
ir atsainiai nuvaliau jam purviną veidą. Tada nė neklausdama 
čiupau plaukų šepetį ir ėmiau šukuoti susivėlusius plaukus. 

Bičiuliškas mano elgesys jį labai nustebino, ir nors visas buvo 
sustingęs, nepuolė purkštauti, kai tvarkiau jam plaukus, tik ma- 
žumėlę atsiduso ir kiek sugaužė pečius. 

Jo oda skleidė šilumą kaip koks gyvūnas, ir mano pirštai, vis 
dar sužvarbę nuo upelio vandens, maloniai sušilo šukuojant šil- 
kines kaštoninių plaukų sruogas. Plaukai buvo tankūs ir truputį 
garbanojosi. O viršugalvyje dailia vija sukosi verpetas. Jį pama- 
čius man susvaigo galva. Toks pat ir toje pačioje vietoje verpetas 
buvo susimetęs ir Džeimiui. 

— Pamečiau kaspiną, - susizgribo berniukas ir apsidairė, tarsi 
tas kaspinas galėtų išlįsti iš duonos dėžės ar rašalinės. 

— Nieko, paskolinsiu. 

Baigusi šukuoti berniukui plaukus, surišau juos geltonu kas- 
pinėliu, ir mane užplūdo keistas globėjiškumo jausmas. 

Kad jis yra, sužinojau vos prieš keletą metų, o jei kada vėliau 
jį prisimindavau, mane nusmelkdavo tik šioks toks smalsumas, 
sumišęs su apmaudu. Dabar kažkas - gal panašumas į dukrą ir 
Džeimį, gal kad juo pasirūpinau, - širdyje pažadino keistą savi- 
ninkišką nerimą dėl jo. 

Lauke girdėjau dudenančius balsus; staiga nuskambėjo juo- 
kas. Ir vėl tuojau pat suirzau, kad Džonas Grėjus atsibeldė. Kaip 
jis drįsta rizikuoti Džeimiu ir Viljamu? Ir kam? Kodėl tas nelem- 
tas vyras čia, laukiniame krašte, visai svetimame tokiam žmogui 
kaip jis?.. 

Atsivėrė durys, ir vidun galvą kyštelėjo Džeimis. 

- Kaip jūs? Ar viskas gerai? - paklausė. 

Jo akys susmigo į berniuką. Nors veide atsispindėjo manda- 
gus susirūpinimas, mačiau ant durų staktos stipriai gniaužiamą 
ranką ir įtampos liniją nuo kojos iki peties. Jis buvo įsitempęs kaip 
arfos styga. Jei būčiau jį palietusi, būtų suskambėjęs žemu tonu. 

— Tikrai taip, - maloniai atsakiau. - Gal lordas Džonas norė- 
tų kuo nors atsigaivinti? 

Užkaičiau ant ugnies virdulį arbatai ir atsidūsėjusi išėmiau 
paskutinį kepaliuką duonos, buvau ketinusi jį panaudoti kitam 
penicilino bandymų ciklui. Suvokdama, kad nenumatytas atvejis 
pateisinamas, ištraukiau ir paskutinį butelį brendžio. Tada ant 
stalo padėjau puodynėlę uogienės, aiškindama, kad sviestą, deja, 
šiuo metu saugo kiaulė. 

— Kiaulė? - sumišo Viljamas. 

— Maisto podėlyje, - linktelėjau į uždaras duris. 

— Kodėl laikote... - išsižiojo jis, bet paskui ūmai užsičiaupė, nes 
jam po stalu įspyrė patėvis, maloniai šypsodamasis virš puodelio. 

- Labai miela, kad mus priėmėt, ponia Freizer, - padėkojo 
lordas Džonas, mesdamas į posūnį įspėjantį žvilgsnį. - Labai at- 
siprašau už tokį netikėtą pasirodymą. Viliuosi, jums nesudarėm 
didelių nepatogumų. 

— Visai ne, - atsakiau ir tuojau pasvarsčiau, kur juos suguldysim. 

Viljamas galės miegoti su Ijanu pašiūrėje; tenai nė kiek ne 
blogiau už tas prastas sąlygas, kokiomis jam teko ilsėtis čia vyks- 

tant. Bet mintis, kad turėsiu miegoti vienoje lovoje su Džeimiu, 
o lordas Džonas gulės čia pat žemoje lovelėje... 

Ijanas, turintis puikią uoslę, kada į stalą tiekiamas valgis, pa- 
sirodė šią mielą įvykio valandėlę ir buvo supažindintas su sve- 
čiais. Aiškinant ir lankstantis ankštoje patalpoje, kilo erzelis, net 
arbatinukas pavirto. 

Pasinaudojusi ta maža nelaime, įspraudusi Ijanui paketė- 
lį sumuštinių su uogiene ir butelį sidro, pasiunčiau jį parodyti 
Viljamui miško ir upelio įdomybių. Atsikračiusi berniukų, nes 
jų buvimas varžė, pripyliau puodelius brendžio, vėl atsisėdau ir 
prisimerkusi įsmeigiau žvilgsnį į Džoną Grėjų. 

— Ką čia veikiat? - be užuolankų pasiteiravau. 

Jis smarkiai išplėtė melsvas akis, nuleido ilgiausias blakstie- 
nas ir tyčia man sumirksėjo. 

— Tikrai ne jūsų vyro suvilioti atvykau. 

— Džonai! - Džeimis taip smogė kumščiu į stalą, kad net 
sutarškėjo arbatos puodeliai. Jo skruostus buvo išmušęs tamsus 
raudonis, sutrikęs jis rūsčiai žiūrėjo į Grėjų. 

— Atsiprašau. - Grėjus, priešingai, buvo išblyškęs, nors šiaip 
atrodė ramus. 

Man pirmąsyk toptelėjo, kad galbūt šis susitikimas jį nervina 
taip pat kaip Džeimį. 

— Atleiskite, ponia, - linktelėjo mano pusėn. - Nedovanotina 
taip kalbėti. Bet atkreipsiu dėmesį, kad nuo tada, kai susipaži- 
nom, jūs žvelgiat į mane taip, lyg būtumėt mane užklupusi gu- 
lintį griovyje prie prasto vardo smuklės, kur intymiai susitikinėja 
vyrai. - Jo veidas švelniai nuraudo. 

— Atsiprašau, - tyliai pasakiau. - Kitą kartą praneškite iš 
anksto, ir nutaisysiu tinkamą išraišką. 

Staiga jis pakilo, priėjo prie lango ir ten atsistojo, atsukęs 
mums nugarą, rankas atrėmęs į palangę. Stojo nesmagi tyla. 
Vengiau žiūrėti į Džeimį, mane itin domino buteliukas pankolių 
sėklų ant stalo. 

— Mano žmona mirė, - ūmai prabilo Grėjus. - Laivui plau- 
kiant iš Anglijos į Jamaiką. Ji keliavo pas mane. 

— Apgailestauju, - tyliai tarė Džeimis. - Ar vaikis buvo su ja? 

- Taip. - Lordas atsigręžė atsišliejęs į palangę. Pavasario sau- 
lėje tvarkingai sušukuotų plaukų apybrėžos švytėjo tarsi aureo- 
lė. - Vilis buvo labai prisirišęs prie Izabelės. Ji buvo vienintelė 
motina, kurią jis pažino nuo gimimo. 

Tikroji Vilio motina, Džiniva Danseini, mirė jį gimdydama, 
o tariamas tėvas, Elesmero grafas, žuvo tą pačią dieną per ne- 
laimingą atsitikimą. Tiek man buvo pasakojęs Džeimis. Atrodo, 
Džinivos sesuo Izabelė pasirūpino našlaičiu, o Džonas Grėjus 
vedė Izabelę, kai Viliui buvo maždaug šešeri. Tada Džeimis ir 
nusprendė nebedirbti pas Danseinius. 

— Labai užjaučiu, - nuoširdžiai tariau, galvoje turėdama ne 
tik jo žmonos mirtį. 

Grėjus dirstelėjo į mane ir dėkingas vos linktelėjo. 

— Mano, kaip gubernatoriaus, tarnyba ėjo į pabaigą; ketinau 
apsigyventi saloje, jei klimatas būtų tikęs šeimai. Bet... - Jis gūž- 
telėjo pečiais. - Vilis, netekęs motinos, labai liūdėjo, todėl man 
atrodė, kad būtų protinga ieškoti visokių įmanomų būdų, kaip 
jį išblaškyti. Tokia galimybė pasitaikė kone išsyk. Mano žmonos 
turto dalį sudaro didžiulis ūkis Virdžinijoje, testamentu jį pali- 
ko Viljamui. Po jos mirties gavau laišką iš plantacijos valdytojo, 
klausiančio, kokie bus nurodymai. 

Jis pasitraukė nuo lango ir lėtai pripėdino prie stalo, kur sė- 
dėjom. 

— Nepamatęs ūkio ir neįvertinęs čionykščių sąlygų, negalėjau 
deramai nuspręsti, ką turėčiau daryti. Todėl ryžausi plaukti su 
Viljamu iki Čarlstono, o iš ten keliauti sausuma į Virdžiniją. Vy- 
liausi, kad nauji potyriai atitrauks Viljamo dėmesį ir numaldys 
sielvartą. Džiaugiuosi matydamas, jog taip ir nutiko. Pastarąsias 
savaites jis buvo kur kas linksmesnis. 

Jau žiojausi sakyti, kad Freizerio Gūbrys jiems ne visai pake- 
liui, bet nutylėjau. 

Grėjus tarsi atspėjo, ką galvoju, nes kreivai man šyptelėjo. 
Tikrai reikės pasimokyti, kaip nutaisyti tinkamą išraišką. Kad 
Džeimis skaito mintis, yra viena, ir tai anaiptol nėra nemalonu, 
bet kas kita, kai į tavo mintis skverbiasi visiškas prašalaitis. 

- Kur ta plantacija? - Džeimio klausimas buvo taktiškesnis, 
bet potekstė ta pati. 

- Arčiausiai nuo jos Linčbergas, miestas įsikūręs prie Džeim- 
so upės. - Lordas Džonas vis dar ironiškai žvelgė į mane, bet jau 
aiškiai atgavęs ūpą. - Iš tiesų atkeliavom čia padarę vos kelių 
dienų lankstą, nors jūsų gyvenvietė ir užkampyje. 

Kiek raukydamasis jis nukreipė žvilgsnį į Džeimį. 

— Viliui pasakiau, kad tu senas mano pažįstamas dar nuo 
karo tarnybos laikų. Tikiuosi, neprieštarauji dėl tokios apgaulės? 

Džeimis papurtė galvą, viena jo burnos pusė kilstelėjo aukštyn. 

- Čia apgaulė? Šiomis aplinkybėmis visai pritariu. Kad ir 
trumpai, kapitono vaidmenį teko suvaidinti, todėl ne itin nuto- 
lai nuo tiesos. 

— Nemanai, kad jis tave prisimins? - paklausiau Džeimio. 

Gimtajame Vilio dvare jis dirbo arklininku; karo belaisvis, 
prijaučiantis jakobitų sukilimui. 

Jis sudvejojo, bet paskui papurtė galvą. 

— Kažin. Jis buvo vos šešerių, kai iškeliavau iš Helvoterio. 
Vaikiui tai senų seniausias įvykis, ir dar kitame pasaulio krašte. 
Vargu ar jis prisimins arklininką Makenzį, juolab susies tą pa- 
vardę su manim. 

Pamatęs Džeimį, Vilis tikrai jo nepažino, jis buvo pernelyg 
susirūpinęs dėl dėlių, todėl visa kita jam buvo nė motais. Mane 
nusmelkė mintis ir aš atsigręžiau į lordą Džoną, krapštinėjantį 
tabakinę, buvo ją išsitraukęs iš kišenės. 

— Sakykit, — staiga tariau. - Nenoriu jums gildyti širdies, 
bet... ar žinot, kaip mirė jūsų žmona? 

— Kaip? - Klausimas jį nustebino, tačiau jis tučtuojau susi- 
tvardė. - Pasak tarnaitės, ji ėmė viduriuoti su krauju ir mirė. - Jo 
burna mažumėlę persikreipė. - Buvo... bjauri mirtis. 

Viduriavo su krauju? Įprastas bet kokios ligos - nuo amebi- 
nės dizenterijos iki choleros - požymis. 

— Ar laive buvo gydytojas? Žmogus, kuris ją slaugė? 

— Buvo, - griežtokai atsakė Grėjus. - Ką norite tuo pasakyti, 
ponia? 

— Nieko. Tik pasvarsčiau, kad gal Vilis laive ir matė, kur nau- 
dojamos dėlės. 

Pagaliau jis suvokė ir jo veidas atsileido. 

- Ak, suprantu. Nepagalvojau... 

Tuo metu pamačiau Ijaną, lūkuriuojantį tarpduryje, aiškiai 
nenorintį įsiterpti į mūsų pokalbį, bet jo išraiška rodė, kad rei- 
kalas skubus. 

— Ko nors nori, Ijanai? - pasiteiravau. 

— Ne, ačiū, tetule. Tik... - Jis bejėgiškai žvilgtelėjo į Džeimį. - 
Atsiprašau, dėde, žinau, neturėjau leisti jam to daryti, deja... 

- Ką? - Išgasdintas Ijano tono, Džeimis jau buvo ant kojų. - 
Kas nutiko? 

Vaikis sunėrė stambias plaštakas ir sumišęs patraškino 
krumpliais. 

— Supranti, jo šviesybę prispyrė į išvietę, tai papasakojau jam 
apie gyvatę ir patariau geriau eiti atlikti gamtinių reikalų į mišką. 
Jis taip ir padarė, bet paskui įsigeidė pamatyti gyvatę, ir... ir... 

— Jam neįgėlė? - sunerimo Džeimis. 

Lordas Džonas, aiškiai ketinęs paklausti to paties, dirstelėjo 
iji 

— Ai, ne! - Ijanas nustebo. - Pirmiausia, mes jos nematėm, 
nes duobėje per tamsu. Todėl nukėlėm sėdynės viršų, kad būtų 
šviesiau. Išvydę gyvatę, ją pabaksnojom ilga šaka. Ji puldinėjo 
pirmyn atgal, kaip rašoma toje knygoje, bet, regis, nė neketino 
kirsti, ir... ir... - Jis pašnairavo į lordą Džoną ir garsiai nurijo 
seilę. - Aš kaltas, - kilniai ištiesė pečius, nusprendęs prisiimti 
kaltę. - Papasakojau, kad ketinom ją nušauti, tačiau nenorė- 
jom veltui eikvoti parako. Todėl jo šviesybė pasakė pasiimsiąs 
iš balnakrepšio tėčio pistoletą ir akimoju susidorosiąs su tuo 
padaru. Ir... 

- Ijanai, - iškošė pro dantis Džeimis. - Tuojau pat liaukis 
pliauškęs tas nesąmones ir tiesiai klok, ką padarei vaikiui. Ti- 
kiuosi, netyčia jo nenušovei? 

Užgauli užuomina apie tariamai taiklų šaudymą Ijaną, regis, 
įžeidė. 

- Žinoma, ne! - šūktelėjo jis. 

Lordas Džonas mandagiai sukosėjo, užbėgdamas tolesniems 
abipusiams kaltinimams už akių. 

- Gal būtum toks geras ir pasakytum, kur dabar mano sūnus? 

Ijanas giliai įkvėpė ir akivaizdžiai patikėjo savo sielą Dievui. 

- Jis išvietės dugne. Ar turi kokią virvę, dėde Džeimi? 

Pasigėrėtinai taupydamas ir žodžius, ir veiksmus, Džeimis 
dviem žingsniais atsidūrė prie durų ir dingo, o jam iš paskos 
išlėkė lordas Džonas. 

— Arjis tenai su gyvate? - paklausiau, dėl viso pikto greito- 
siomis rausdamasi skalbinių pintinėje ko nors, kas atstotų už- 
veržiamąjį raištį. 

— Ne, tetule, - nuramino Ijanas. - Nemanyk, kad būčiau jį 
palikęs, jei ten būtų tūnojusi gyvatė. Gal bus geriausia, jei eisiu 
padėti, - pridūrė ir nudūmė. 

Išskubėjusi įkandin, radau Džeimį ir lordą Džoną stovinčius 
greta šalia vienas kito išvietės tarpdury ir spoksančius į gelmes. 
Pasistiebusi ant pirštų galų, dirstelėjau per lordo Džono petį ir 
pamačiau nulaužtą ilgos, laibos karijos šaką, jos galą, kyšantį per 
kelis colius virš pailgos skylės krašto. Sulaikiau kvapą; lordo Eles- 
mero pastangos išsikapanoti išjudino išvietės turinį, ir iš jos sklido 
toks dvokas, kad būtų galėjęs nusvilinti plaukelius mano nosyje. 

— Jis sako nesusižeidęs, - patikino mane atsigręžęs Džeimis 
imdamas nuo peties virvės ritinį. 

— Gerai. O kur gyvatė? - Susinervinusi žvilgtelėjau į išvietę, bet 
joje mačiau tik sidabrines kedrines lentas ir tamsią duobės ertmę. 

— Ji nušliaužė tenai, - neaiškiai mostelėjo Ijanas tako, ku- 
riuo atėjau, pusėn. - Vaikis negalėjo gerai nusitaikyti, todėl gyvį 
pabaksnojau, o tas prakeiktas padaras atsigręžė ir ėmė rangytis 
lazda, grasindamas mane pulti! Taip išsigandau, kad suklykiau, 
paleidau lazdą ir stumtelėjau vaikį. Šitaip viskas ir buvo, - užsi- 
kirsdamas baigė pasakoti Ijanas. 

Stengdamasis išvengti Džeimio žvilgsnio, jis nedrąsiai prisė- 
lino prie duobės ir, pasilenkęs į priekį, nesmagiai sušuko: 

— Ei! Džiaugiuosi, kad nenusisukai sprando! 

Džeimis nuvėrė jį žvilgsiu, kuris nebūtų galėjęs būti baisesnis 
net berniukui nusisukus sprandą... Bet pastabas žodžiu jis nuty- 
lėjo, nes svarbiausia buvo nedelsiant ištraukti Viljamą iš pože- 
minio kalėjimo. Operacija vyko sklandžiai, ir būsimasis taiklus 
šaulys buvo iškeltas prilipęs prie virvės lyg vikšras. 

Laimė, duobės dugne buvo ganėtinai srutų, todėl vaikas nu- 
krito minkštai. Pamačiusi, kaip jis atrodo, spėjau, kad Elesmero 
grafas žnektelėjo į duobę kniūbsčias. Lordas Džonas valandėlę 
pastovėjo ant tako šluostydamasis rankas į bridžius ir apžiūri- 
nėdamas aplipusią būtybę priešais. Tada atgalia ranka pasitrynė 
burną. Mėgino nuslėpti šypseną, o gal sulaikyti kvapą. 

Paskui jo pečiai ėmė tirtėti. 

- Kokios naujienos požemio karalystėje, Persefone? - pa- 
klausė virpėdamas ir neįstengdamas užgniaužti juoko. 

Iš purvo kaukės, slepiančios jo šviesybės bruožus, žudančiu 
mėlynumu spingsojo pora įkypų akių. Tikrų tikriausia Freizerių 
mina, ir mane nusmelkė nuogąstis. Šalia manęs ūmai krūptelėjo 
Ijanas. Jis greitai dirstelėjo į grafą, tada - į Džeimį, vėl į grafą, 
tada susidūrė mudviejų žvilgsniai, ir jis kaip niekad sutriko. 

Džeimis kažką pasakė graikiškai, o lordas Džonas jam atsakė 
ta pačia kalba, paskui abu vyrai griausmingai nusikvatojo. Steng- 
damasi nepaisyti Ijano, pašnairavau į Džeimį. Jo pečiai vis dar 
drebėjo iš tramdomo juoko, bet jis man paaiškino: 

- Epicharmas. Delfų šventykloje maldininkai po nušvitimo į 
duobę mesdavo negyvą pitoną, tada šlaistydavosi aplinkui kvė- 
puodami garais, kylančiais nuo pūvančio padaro. 

Didingai gestikuliuodamas, lordas Džonas padeklamavo: 

- Siela į dangų, kūnas - į žemę. 

Viljamas smarkiai iškvėpė pro nosį. Taip darydavo ir Džei- 
mis, kai mėgindavo iškęsti tai, kas beveik neįmanoma. Ijanas su- 
trūkčiojo šalia manęs. Dieve mano, vėl suirzau. Ar tas berniukas 
nieko nepaveldėjo iš motinos? 

— Ar tave aplankė dvasinės įžvalgos, patyrus tokį pppaslap- 
tingą nuotykį, Viljamai? - paklausė lordas Džonas, vos ne vos 
tvardydamasis. 

Abu su Džeimiu buvo išraudę nuo juoko, o tas prasiveržė ir 
todėl, kad atslūgo nervinė įtampa, ir todėl, kad buvo prisiragavę 
brendžio ir įsismaginę. 

Jo šviesybė, svaidydamas rūsčius žvilgsnius, nusitraukė įmir- 
kusią kaklaskarę ir bloškė ant tako, net šleptelėjo. Nervingai kri- 
zeno ir Ijanas, neįstengdamas susilaikyti. Įsitempę mano pilvo 
raumenys virpėjo. Odos lopai virš Viljamo apykaklės buvo su- 
nokusių pomidorų, augančių prie išvietės, spalvos. Puikiai Ži- 
nodama, kas dažniausiai nutinka, kai Freizeriai šitaip įniršta, 
pamaniau, kad metas nutraukti tas linksmybes. 

— Hmm, - numykiau ir atsikrenkščiau. - Ar man leisit, džen- 
telmenai? Nors graikų filosofijos nesimokiau, vieną nedidelę epi- 
gramą moku atmintinai. 

Padaviau Viljamui indą su pelenų šarmo muilu, atsineštą vie- 
toj varžčio. 

- Pindaras, - tariau. - „Vanduo yra geriausia“. 

Pro srutas blankiai blykstelėjo tai, ką galėčiau pavadinti dė- 
kingumu. Jo šviesybė kuo įmantriausiai man nusilenkė, tada 
pasisuko į Ijaną, drumzlinomis akimis jį nužvelgė ir visas var- 
vėdamas nušlepsėjo per žolę prie upelio. Regis, jis pametė batus. 

— Šūdinas vargšelis, - liūdnai palingavo galvą Ijanas. - Dar 
labai negreit atsikratys tos smarvės. 

— Tai jau tikrai. - Lordo Džono lūpos vis dar trūkčiojo, bet 
jam dingo noras deklamuoti graikų poeziją, nes apniko ne tokie 
kilnūs rūpesčiai. - Beje, ar žinai, kas nutiko mano pistoletui? 
Tam, kurį Viljamas turėjo prieš nugarmėdamas į duobę? 

— Ak, - Ijanas pasijuto nesmagiai. Tada kilstelėjo smakrą iš- 
vietės pusėn. - Aš... na, labai apgailestauju... 

— Suprantu. - Lordas Džonas pasitrynė nepriekaištingai nu- 
skustą smakrą. 

Džeimis ilgai smaigstė Ijaną akimis. 

— Ai... - numykė Ijanas, žengdamas kelis žingsnius atgal. 

— Ištrauk jį, - paliepė Džeimis tonu, kuriam buvo neįmano- 
ma prieštarauti. 

— Bet... 

- Tuojau pat, - ir dėdė jam prie kojų numetė gličią virvę. 

Ijano Adomo obuolys šoktelėjo. Jis pažvelgė į mane plačio- 
mis kaip kiškio akimis. 

— Pirmiausia nusirenk, - paslaugiai patariau. - Juk nenorė- 
sim jų sudeginti, ar ne? 


26 


Bėda ir epidemija 


IŠĖJAU IŠ NAMŲ prieš pat saulės laidą aplankyti paciento 
kukurūzų džiovykloje. Jo būklė nepagerėjo, bet pastebimai ir ne- 
pablogėjo. Taip pat sunkiai kvėpavo ir smarkiai karščiavo. Tačiau 
šį kartą, kai įslinkau į pašiūrę, į mane susmigo įdubusios akys; jis 
taip ir neatplėšė jų nuo manęs, kol nebaigiau jo apžiūrėti. 

Indėnas vis dar gniaužė rankoje varno plunksnų amuletą. 
Paliečiau amuletą ir nusišypsojau, paskui daviau jam atsigerti. 
Jis neėmė į burną nė kąsnelio, bet gurkštelėjo pieno ir klusniai 
nurijo dar vieną karštį mušančių vaistų dozę. Ligonį čiupinėjant 
ir girdant, jis gulėjo ramiai, bet kai gręžiau skiautę, skirtą karš- 
tam kompresui ant krūtinės, staiga griebė man už rankos. 

Kita ranka tvojo sau į krūtinę, iš jos pasigirdo keistas gaudi- 
mas. Trumpam sutrikau, bet paskui supratau, kad jis niūniuoja. 

— Tikrai? - paklausiau ir, paėmusi ryšelį žolelių karštam kom- 
presui, suvyniojau į skiautę. - Na, gerai. Leisk man pagalvoti. 

Užtraukiau „Atakon, krikščionys kareiviai . Daina jam pati- 
ko. Turėjau ją pakartoti tris sykius, kol jis patenkintas ir kosčio- 
damas susmuko ant antklodės, apsuptas kamparo garų. 

Prie namelio stabtelėjau ir kruopščiai nusivaliau rankas alko- 
holiu, jo butelį nešiausi. Buvau tikra, kad neužsikrėsiu - vaikys- 
tėje sirgau tymais. Bet nenorėjau, kad susirgtų kiti. 

— Girdėjau, Kros Krike tymų protrūkis, - pasakė lordas Džo- 
nas, kai Džeimiui papasakojau, kaip jaučiasi mūsų svečias. - Ar 
tiesa, ponia Freizer, kad laukiniai ne tokie atsparūs užkratui kaip 
europiečiai, o Afrikos vergai priešinasi ligai kur kas geriau už 
savo šeimininkus? 

— Nelygu koks užkratas, - atsakiau, dirstelėjusi į katilą ir at- 
sargiai baksnodama indą su troškiniu. - Indėnai daug atsparesni 

organizmų sukeliamoms ligoms, tarkim, maliarijai. Afrikiečiams 
labiau sekasi kovoti su dengė karštlige, atsivežta iš Afrikos. Bet 
indėnai greitai suserga europietiškomis užkrečiamosiomis ligo- 
mis - raupais ir sifiliu. 

Lordas Džonas kiek nustebo, ir pajutau šiokį tokį pasitenki- 
nimą. Jis paklausė to tik iš mandagumo, bet nė nesitikėjo, kad ką 
nors numanau apie ligas. 

- Kaip įdomu, - buvo iš tikrųjų susidomėjęs. - Jūs minėjot 
organizmus? Tada ar pritariate pono Evano Hanterio miazmų 
hipotezei? 

Dabar jau nustebau aš. 

—- Hm... ne, - tariau ir nusukau šneką kitur. 

Vakarą praleidom visai maloniai. Džeimis su lordu Džonu 
pasakojo anekdotus apie medžioklę ir žvejybą, užsimindami, kad 
kaime nepaprastai gausu ir žvėrių, ir žuvų, o aš adžiau kojines. 

Vilis su Ijanu žaidė šachmatais. Laimėjo Ijanas ir dėl to ne- 
slėpė džiaugsmo. Jo šviesybė plačiai nusižiovavo ir pamatęs rūstų 
tėvo žvilgsnį prisidengė burną. Atsipalaidavęs ir labai patenkin- 
tas, jis mieguistai šypsojo, nes buvo gerai pasisotinęs. Po gausios 
vakarienės juodu su Ijanu dar sušveitė visą razinų pyragą. 

Pamatęs žiovaujantį svečią, Džeimis kilstelėjo antakį Ijanui, 
tas klusniai atsistojo ir ištempė jo šviesybę į žolelių pašiūrę mie- 
goti. Du jau nuėjo gulti, pamaniau, prisivertusi nukreipti akis 
nuo lovos, o kitų trijų tai dar laukia. 

Galiausiai išsprendžiau delikatų keblumą, kaip čia reikėtų 
atsigulti, ir drovumo skraistę pakeitusi naktiniais marškiniais 
šmurkštelėjau į lovą. Buvau padoriai prisidengusi. O Džeimis su 
lordu Džonu, gurkšnodami brendį, įsitaisė prie šachmatų stalo 
netoli ugnies. 

Lordas Džonas šachmatais žaidė kur kas geriau už mane. Su- 
pratau iš to, kad žaidimas truko gerą valandą. Džeimis įveikdavo 
mane lygiai per dvidešimt minučių. Beveik visą laiką jie Žaidė 
tylomis, tik kartais trumpai persimesdavo žodeliu kitu. 

Galų gale lordas Džonas padarė ėjimą, atsilošė ir pasirąžė, 
tarsi kažką spręsdamas. 

- Regis, gyvenant čia, ant kalno, nekyla politinių neramu- 
mų? - nerūpestingai paklausė ir mąsliai prisimerkęs pažvelgė į 
lentą. - Tikrai pavydžiu tau, Džeimi, kad nebesusiduri su tokiais 
menkais sunkumais, kaip prekiautojų ir smulkiųjų žemumų dva- 
rininkų nepasitenkinimas ir įkyrumas. Tavo gyvenimas nelen- 
gvas, deja, nieko čia nepadarysi, bet gali guostis, kad tavo kova 
prasminga ir didvyriška. 

Džeimis prunkštelėjo. 

- O taip. Iš tiesų labai didvyriška. Šiuo metu didvyriškiausias 
mano mūšis - grumtynės su kiaule podėlyje. - Pakėlęs antakį, jis 
linktelėjo į lentą. - Ar tikrai nori šitaip Žaisti? 

Grėjus, prisimerkęs paskersakiavo į Džeimį, tada nudūrė 
žvilgsnį į lentą, jo lūpos buvo sučiauptos. 

— Taip, - tvirtai atsakė. 

— Po perkūnais! - išsišiepė Džeimis, ištiesė ranką ir pasiduo- 
damas nuvertė savo karalių. 

Grėjus nusijuokė ir čiupo brendžio butelį. 

— Po perkūnais! - irgi šūktelėjo pamatęs, kad butelis tuščias. 

Džeimis nusikvatojo ir pakilęs nužirgliojo prie spintelės. 

— Paragauk šito. 

Išgirdau, kaip į puodelį melodingai kliuksi skystis. 

Grėjus pakėlė puodelį prie nosies, įkvėpė ir garsiai nusičiau- 
dėjo aptaškydamas gėrimu stalą. 

— Čia ne vynas, Džonai, - švelniai paaiškino Džeimis. - Jį 
turi gerti, o ne mėgautis jo aromatu. 

— Tą jau supratau. Dievulėli, kas čia? - Grėjus vėl pauostė, 
tik jau atsargiau, ir siurbtelėjo mažą gurkšnelį. Užsikosėjo, bet 
gėrimą narsiai nurijo. 

— Dievulėli, - pakartojo kimiu balsu. Tada sukosėjo, atsi- 
krenkštė ir nedrąsiai padėjo puodelį ant stalo, spoksodamas į jį 
taip, lyg tasai galėtų sprogti. - Nieko nesakyk. Leisk spėti. Turbūt 
škotiškas viskis? 

— Toks buvo maždaug prieš dešimt metų, - pasakė Džeimis, 
šliūkštelėdamas šlaką ir sau. Gurkštelėjęs paskalavo burną, nu- 
rijo gėrimą ir papurtė galvą. - Dabar jis virtęs spiritu, ir, turiu 
pripažinti, stipriu. 

- Taigi, - pritarė Grėjus ir vėl siurbtelėjo. - Iš kur jo gavai? 

- Pasigaminau, - atsakė Džeimis, kukliai didžiuodamasis it 
koks įgudęs aludaris. - Turiu dvylika statinaičių. 

Šviesūs Grėjaus antakiai šovė aukštyn. 

- Na, juk neketini juo valyti batų, todėl ar galiu pasmalsauti, 
ką darysi su dvylika statinaičių šito? 

Džeimis nusikvatojo. 

- Išmainysiu. Parduosiu, kai galėsiu. Muito mokestis ir licen- 
cija varyti spiritą - vienas iš menkų politinių rūpesčių, dėl kurių 
man nereikia sukti galvos, nes gyvenam užkampyje, - ironiškai 
pridūrė. 

Lordas Džonas sumurmėjo, išgėrė dar gurkšnelį ir padėjo 
puodelį. 

- Taip, gal ir išvengsi muito - arčiausias muitininkas Kros 
Krike. Bet kažin ar varyti spiritą nepavojinga? Ir kam gi ketini 
parduot šį nuostabų gėrimą? Viliuosi, ne laukiniams? 

Džeimis gūžtelėjo pečiais. 

— Kaskart dovanosiu ir parduosiu tik mažą kiekį - vieną dvi 
gertuves. Tiek, kad negalėtų nusitašyti vienas žmogus. 

— Labai išmintinga. Tikriausiai esi prisiklausęs visokių istori- 
jų. Kalbėjausi su žmogumi, likusiu gyvu po Mičilimakinako sker- 
dynių per karą su prancūzais. Žudynes galėjo paskatinti ir dau- 
gybė alkoholio, kuriuo svaiginosi nemažas indėnų būrys forte. 

— Ir aš apie jas esu girdėjęs, - sausai tarė Džeimis. - Bet su 
netoliese gyvenančiais indėnais gerai sutariam, daugelis jų ne to- 
kie. Kaip jau sakiau, būsiu atsargus. 

— Mmm. - Grėjus siurbtelėjo ir nusiviepė. - Man regis, la- 
biau rizikuoji apnuodydamas vieną jų, nei apkvaitindamas visą 
minią. - Jis padėjo puodelį ir pasuko šneką kita linkme. - Vil- 
mingtone kalbama, kad ten veikia maištingų vyrų, vadinamųjų 
reguliuotojų, būrys. Jie terorizuoja šalies užkampius ir drumsčia 
tvarką keldami riaušes. Ar jie nebuvo čia užklydę? 

Džeimis sušnarpštė. 

— Ir ką čia terorizuotų? Voveres? Gyvenam atkampioje vieto- 
vėje, Džonai, aplinkui plyti tyrlaukiai. Juk keliaudamas pas mane 
matei, kad šis kraštas beveik negyvenamas? 

— Taip, mačiau, - pripažino lordas Džonas. - Bet apie tave 
sklinda gandai. Neva mėgini čia įvesti tvarką. 

Džeimis nusijuokė. 

— Manau, netvarkos čia tiek daug, kad dar negreitai susido- 
rosiu. Bet vokiečiui ūkininkui užvožiau, nes jis šiurkščiai elgėsi 
su jauna moterimi grūdų malūne prie upės. Jo manymu, mote- 
ris nusukusi svorio, o to ji tikrai nepadarė. Deja, man nepavyko 
jo įtikinti. Iki šiol tai vienintelė mano pastanga palaikyti viešąją 
tvarką. 

Grėjus nusikvatojo ir paėmė nuverstą karalių. 

— Tai išgirdus, man atlėgo širdis. Ar suteiksi garbę ir suloši 
su manim dar vieną partiją? Juk nesitikiu, kad ta pati gudrybė 
suveiks du kartus. 

Pasiverčiau ant šono, veidu į sieną, ir nepajėgdama užmigti 
įsispoksojau į rąstus. Ugnis blykčiojo ant kirvio smūgių paliktų 
žymių, be paliovos raibuliavo išilgai kiekvieno sienojo lyg smėlio 
vilnelės paplūdimyje. 

Stengiausi neklausyti pokalbio už nugaros, mėginau pasiner- 
ti į prisiminimus, kaip Džeimis kapojo žievę ir tašė rąstus, kaip 
miegodavau jo rankose prie renčiamos sienos, jusdama aplinkui 
kylant namą, apgaubta šilumos ir saugi, mėgaudamasi nuolatiniu 
Džeimio glėbiu. Šis vaizdas visada mane nuramindavo, net jei 
būdavau viena ant kalno, nes žinodavau, kad Džeimio pastatytas 
namas mane gina. Bet šiąnakt tai nepadėjo. 

Gulėjau ramiai stebėdamasi, kas man. Arba veikiau ne kas 
man, o kodėl taip jaučiuosi. Galop supratau: mane graužia pa- 
vydas. 

Pavyduliavau; šį jausmą buvau pamiršusi kelerius metus ir 
dabar jis mane gąsdino. Atsiverčiau ant nugaros ir užsimerkiau, 
stengiausi negirdėti murmėjimo. 

Lordas Džonas man tebuvo mandagus ir pagarbiai besiel- 
giantis Žmogus. Be to, protingas, dėmesingas ir, tiesą sakant, 
labai žavus. Ir klausantis, kaip jis sumaniai, atidžiai, grakščiai 
mezga pokalbį su Džeimiu, man spaudė krūtinę, po antklode 
gniaužėsi kumščiai. 

Kvailė, įniršusi tariau sau. Kas tau darosi? Stengiausi atsipa- 
laiduoti: užsimerkusi giliai kvėpavau pro nosį. 

Žinoma, prie tokios mano savijautos prisidėjo ir Vilis. Džei- 
mis elgėsi labai atsargiai, bet mačiau jo išraišką, kai kartais užsi- 
miršęs pažvelgdavo į berniuką. Visą jo kūną užliedavo nedrąsus 
džiaugsmas, pasididžiavimas, sumišęs su drovumu, ir tai regėda- 
ma nepaprastai kankinausi. 

Jis niekada taip nežiūrėtų į Brianą, savo pirmagimę. Ir aps- 
kritai niekada jos neišvys. Vargu ar buvo dėl to kaltas, bet vis 
tiek tai atrodė neteisinga. Bet ar galėčiau pavydėti jam džiaugs- 
mo dėl sūnaus? Ir nepavydžiu, griežtai sau pasakiau. Tik vie- 
na bėda: žvelgiant į tą drąsaus ir gražaus veido berniuką, tikrą 
sesers atvaizdą, mane nusmelkdavo skausmingas ilgesys. Tai 
nesusiję nei su Džeimiu, nei su Viliu. Ir ne su Džonu Grėjumi, 
atsivežusiu tą vaiką. 

Ir kam? Atsipeikėjusi nuo pirmo sukrėtimo, kai jie pasirodė, 
mąsčiau apie tai ir vis dar neišmetu iš galvos. Po galais, ką tas 
vyras rezga“ 

Apie ūkį Virdžinijoje jis gal ir nemelavo, o galbūt ūkis tik 
dingstis. Net jeigu sakė tiesą, iki Freizerio Gūbrio turėjo padaryti 
didžiulį lankstą. Kodėl jis taip vargo, veždamasis berniuką čia? 
Ir labai rizikavo. Vilis nesuvokė, koks panašus į Džeimį. Tai pro 
akis nepraslydo net Ijanui. O jeigu jam tai parūptų? Ar Grėjui 
labai svarbu vėl parodyti, kad Džeimis jam įsipareigojęs? 

Apsiverčiau ant kito šono ir praplėšiau voką. Mačiau juo- 
du, raudonplaukį ir šviesiaplaukį, sėdinčius, mąsliai palinkusius 
prie šachmatų lentos. Grėjus perkėlė žirgą ir atsilošė trindamasis 
sprandą, šypsodamasis po nosimi, nes jo ėjimas buvo gudrus. 
Lordas Džonas - išvaizdus vyriškis: lieknas, dailaus stoto, bet 
ryžtingo, ryškių bruožų veido, graži, švelni, jusli burna, jos, be 
abejonės, pavydėjo daug moterų. 

Grėjus kur kas geriau nei Džeimis mokėjo valdyti išraišką; 
dar nepagavau nė vieno kaltinančio jo žvilgsnio. Bet kartą tokį 
buvau regėjusi Jamaikoje, nors tai nebuvo susiję su Grėjaus jaus- 
mais Džeimiui. 

Kita vertus, nė kiek neabejojau ir Džeimio jausmais. Gumu- 
las paširdžiuose kiek atsileido ir giliau įkvėpiau. Nesvarbu, kad 
ir kiek ilgai jie sėdės, užsikniaubę ant lentos, gers ir šnekėsis, 
Džeimis vis tiek atsiguls į mano lovą. 

Atgniaužiau kumščius, bet kai slapta persibraukiau delnais 
šlaunis, priblokšta supratau, kodėl taip stipriai mane veikia lor- 
das Džonas. 

Nagai delnuose buvo įspaudę mažyčius mėnulio pjautuvus, 
kiekvieno pobūvio, kiekvieną vėlyvą naktį, kai Frenkas neva lik- 
davo padirbėti kontoroje. Daugybę metų kartais gulėdavau viena 
dvigulėje lovoje, nesudėdama bluosto tamsoje, nagus suleidusi į 
delnus, laukdama, kada jis grįš. 

Ir jis pareidavo. Jo garbei turiu pasakyti, visada grįždavo 
prieš aušrą. Kartais pasitikdavau jį, atsukusi nugarą, priekaiš- 
tingai susirietusi, kartais mesdavau pasiutišką iššūkį, piršdama 
jam savo kūną, nebyliai ragindama jį viską paneigti, kūnu įrodyti 
savo nekaltumą. Surengdavau jam išbandymą kova. Dažniausiai 
jis priimdavo tą iššūkį. Deja, iš to nieko nepešdavau. 

Bet dieną mudu apie tai nesišnekėdavom. Negalėjau, neturė- 
jau teisės. O Frenkas tylėdavo, nes kerštaudavo. 

Kartais tokias išdavystes skirdavo mėnesiai, net metai ar dau- 
giau, ir tada gyvendavom taikiai. O paskui ir vėl; telefono skam- 
bučiai, tyla ragelyje, perdėm kruopščiai apmąstyti pasiteisinimai, 
kodėl jo nebuvo, bemiegės naktys. Niekada jokių akivaizdžių 
įrodymų: nei kitos moters kvepalų dvelksmo, nei lūpdažių ant 
apykaklės. Jis elgdavosi apdairiai. Tačiau visada šmėkštelėdavo 
kitos moters, kad ir kas ji buvo, šešėlis. Beveidė, nepastebimoji Ji. 

Supratau, visai nesvarbu, kas ji. Jų būta ne vienos. Buvo svar- 
bu tik tai, kad ne aš buvau Ji. Gulėdavau būdraudama, gniauž- 
dama kumščius, o mano nagai įspausdavo mažus pusmėnulius. 

Pašnekesio murmesys prie židinio buvo nuščiuvęs, tik perke- 
liant barškėjo šachmatų figūros. 

— Ar tu patenkintas? — staiga paklausė lordas Džonas. 

Džeimis pamąstė. 

- Turiu viską, ko gali trokšti vyras, - tyliai atsakė. - Namus, 
garbingą, dorą darbą. Žmoną pašonėje. Žinau, kad mano sūnus 
saugus, kad juo gerai rūpinamasi. - Jis pažvelgė į Grėjų. - Ir gerą 
draugą. - Jis tvirtai paspaudė lordui Džonui ranką ir ją paleido. - 
Daugiau ir nenoriu. 

Ryžtingai užsimerkiau ir ėmiau skaičiuoti avis. 


= 


Prieš pat brėkštant, mane pažadino Ijanas, pasilenkęs prie 
lovos. 

- Tetule, - tyliai sukuždėjo jis, padėjęs ranką man ant pe- 
ties. - Geriau ateik. Tam žmogui kukurūzų džiovykloje visai 
prastai. 

Pašokau kaip įkirpta iš lovos, susisupau į apsiaustą ir basa 
nutapsėjau paskui Ijaną. Eidama atitokau ir ėmiau blaiviai mąs- 
tyti. Man nereikėjo kokios ypatingos diagnostikos įgūdžių: sun- 
kiai ir gargiančiai kvėpuojant buvo girdėti per dešimt pėdų. 

Prie durų stoviniavo grafas, pilkoje šviesoje liesas jo veidas 
buvo išblyškęs ir išsigandęs. 

— Tau čia negalima, - griežtai jam paliepiau. - Prie jo nesiar- 
tink ir tu, Ijanai. Drožkit į namą ir atneškit man karšto vandens 
iš katilo, mano dėžutę ir švarių skudurų. 

Vilis tuojau pat pakluso, nekantravo mauti kuo toliau nuo 
bauginančių garsų, sklindančių iš pašiūrės. O Ijanas delsė, buvo 
susirūpinęs. 

— Atrodo, nebegalėsi jam padėti, tetule, - tyliai pasakė. 

Jo akys susidūrė su manosiomis, žvilgsnis rodė, kad jis viską 
suvokia kaip suaugęs. 

— Turbūt ne, - atsakiau jam be jokių užuolankų. - Bet nega- 
liu sėdėti sudėjusi rankų. 

Jis giliai įkvėpė ir linktelėjo. 

- Taip. Bet, manau... - Jis patylėjo, tik paragintas galva vėl 
prašneko: - Neturėtum jo kankinti vaistais. Jis pasmerktas, te- 
tule. Naktį girdėjom ūbaujant pelėdą - ir jis girdėjo. Tai mirties 
pranašas. 

Prikandusi lūpą dirstelėjau į tamsų durų stačiakampį. Ligo- 
nis kvėpavo negiliai, švokštė, ilgos pauzės tarp iškvėpių kėlė ne- 
rimą. Vėl pažvelgiau į Ijaną. 

- Kaip elgiasi indėnai, kai kas nors merdi? Žinai? 

- Gieda, - greitosiomis atsakė jis. - Šamanė išsidažo veidą 
ir gieda, kad mirštančiojo siela saugiai iškeliautų ir jos nepasi- 
glemžtų piktosios dvasios. 

Sudvejojau, mano instinktai ko nors griebtis slopo žinant, 
kad darbas bus veltui. Ar turėjau teisę drumsti mirštančiajam 
ramybę? Netgi jį išgąsdinti, kad man įsikišus jo siela pražus? 

Ijanas nelaukė, kuo baigsis mano dvejonės. Pasilenkęs pa- 
gremžė gumulėlį žemių, į jį prispjovė ir išmaišė. Tylėdamas įkišo 
pirštą į purvą ir man nuo kaktos iki tarpunosio nubrėžė liniją. 

— Ijanai! 

— Sšš, - burbtelėjo jis raukydamasis, toks buvo susikaupęs. - 
Va, šitaip. - Jis nupiešė dar dvi linijas ant skruostikaulių ir ne- 
dailų zigzagą ant kairio žandikaulio. - Kiek prisimenu, panašiai 
daroma. Mačiau tik sykį ir iš tolo. 

— Ijanai, čia ne... 

— Ššš, - jis vėl nutildė mane dėdamas plaštaką man ant ran- 
kos, kad liaučiausi priešgyniauti. - Eik pas jį, tetule. Jo neišgąs- 
dinsi - juk pratęs prie tavęs. 

Nuo nosies galo nusibraukiau purvo gurvuoliuką, jaučiausi 
kvailai. Bet nebuvo kada ginčytis. Ijanas mane švelniai stumte- 
lėjo, ir pasisukau į duris. Žengiau į kukurūzų džiovyklos tamsą, 
pasilenkiau ir priglaudžiau ranką prie vyro. Jo oda buvo karšta 
ir sausa, ranka suglebusi kaip nutrinta oda. 

— Ijanai, ar gali su juo pasišnekėti? Ištark jo vardą, pasakyk, 
kad viskas gerai. 

— Nevalia tarti jo vardo; tai iškviestų piktąsias dvasias. 

Ijanas atsikrenkštė ir tyliai pasakė kelis žodžius gomuriniu 
balsu. Ranka manojoje vos trūktelėjo. Akys jau buvo apsipratu- 
sios su tamsa, mačiau, kad indėnas, pamatęs mane, išsidažiusią 
purvu, kiek nustebo. 

— Giedok, tetule, - tyliai paragino Ijanas. - Gal „Tantum 
ergo ; ana giesmė skambėjo panašiai. 

Nebeišmanydama, ko griebtis, gana bejėgiškai užgiedojau: 

— Tantum ergo, sacramentum... 

Po akimirkos mano balsas sutvirtėjo, ir aš, atsisėdusi ant kul- 
nų, iš lėto giedojau toliau, laikydama mirštančiajam už rankos. 
Vešlūs jo antakiai išsitiesino, tariausi, kad įdubusiose akyse ma- 
tau ramybę. 

Teko būti prie daugybės merdinčiųjų, juos pasiglemždavo 
avarijos, karas, sunki liga, jie išeidavo ir dėl senatvės ar kokios 
kitos priežasties. Mirtį jie pasitikdavo įvairiai: ir filosofiškai su- 
sitaikę, ir baisiai priešindamiesi. Bet šitaip mirštančio žmogaus 
dar neteko regėti. 

Jis paprasčiausiai laukė, akis įsmeigęs į mane, kol baigiau gie- 
doti. Tada pasuko veidą į duris ir, kai į jį spįstelėjo tekanti saulė, 
jo siela paliko kūną; indėnas netrūktelėjo nė vienu raumenėliu, 
nė neįkvėpė paskutinį kartą. 

Sėdėjau labai ramiai, nepaleisdama suglebusios jo rankos, ir 
tik paskui susizgribau, kad ir aš sulaikiusi kvapą. 

Oras aplink mane atrodė keistai tykus, tarsi akimirką būtų 
sustojęs laikas. Žinoma, toptelėjo, jis sustojo, ir prisiverčiau 
įkvėpti. Indėnui laikas sustojo amžinai. 


= 

— Ką su juo darysim? 

Savo svečiui nebegalėjau padėti. Iškilo vienintelis klausimas: 
kaip geriausia būtų pasielgti su jo palaikais? 

Tyliai susitariau su lordu Džonu, ir jis nusivedė Vilį ant gū- 
brio rinkti vėlyvųjų žemuogių. Nors indėno mirtis nebuvo bai- 
si, nenorėjau, kad Vilis ją matytų. Tai ne vaiko, vos prieš kelis 
mėnesius regėjusio, kaip miršta motina, akims. Lordas Džonas 
atrodė nuliūdęs, prislėgtas, galbūt šiek tiek saulės ir gryno oro 
padės jiems abiem atsigauti. 

Džeimis susiraukęs ranka persibraukė veidą. Subrūžavo še- 
riai, buvo nesiskutęs. 

- Juk turim jį deramai palaidoti? 

- Vargu ar galime jį palikti kukurūzų džiovykloje, bet ar jo 

gentainiai neprieštaraus, jeigu palaidosim jį čia? Ar bent žinai, 
kaip jie elgiasi su savo mirusiaisiais, Ijanai? 

Vaikis vis dar buvo pablyškęs, bet stebėtinai ramus. Jis pa- 
purtė galvą ir išgėrė pieno. 

— Beveik nieko, tetule. Bet, kaip jau pasakojau, mačiau vieną 
numirėlį. Indėnai jį suvyniojo į elneną ir giedodami ėjo aplink 
kaimą. Paskui nunešė kūną į mišką, paguldė ant pakylos ir pa- 
liko džiūti. 

Džeimio anaiptol nežavėjo toks vaizdas - netoli ūkio medyje 
džiūstantis negyvėlis. 

— O gal derėtų palaikus suvynioti ir nugabenti į kaimą, kad 
gentainiai tinkamai juo pasirūpintų? 

— Ne, negalima, - atsakiau. 

Iš dengto ketaus keptuvo ištraukiau skardelę su ką tik iškep- 
tomis akytomis bandelėmis, išpešiau iš šluotos vytelę ir baks- 
telėjau į apvalų rusvą kepinį. Ištraukta šakelė nebuvo aplipusi 
tešla, todėl pastačiau skardelę ant stalo ir atsisėdau. Išsiblaškiusi 
pašnairavau į puodynėlę medaus, tviskančią auksu vėlyvo ryto 
saulėje. 

- Blogiausia, kad nuo jo palaikų vis dar galima užsikrėsti. Ar 
jų nelietei, Ijanai? - Dirstelėjau į vaikį, jis papurtė galvą, buvo 
labai rimtas. 

— Ne, tetule. Kai jis susirgo, nė pirštu jo nepaliečiau, o kaip 
buvo anksčiau, neprisimenu. Mes visi kartu medžiojom. 

— Tu nesi sirgęs tymais. Po šimts kelmų! - Ranka persibrau- 
kiau plaukus - O tu? - paklausiau Džeimio. 

Jam linktelėjus, lengviau atsikvėpiau. 

- Taip, kokių penkerių. Tu sakai, kad negalima dukart sirgti 
ta pačia liga. Taigi jei liesiu tą numirėlį, neužsikrėsiu? 

- Ne. Ir man nieko nenutiks, nes ir aš persirgusi tymais. Tik 
negalime jo gabenti į kaimą. Nenumanau, kiek laikosi tymų vi- 
rusas - mikrobas, gyvuojantis drabužiuose ar ant kūno. Ir kaip 
paaiškinsim jo gentainiams, kad nekištų prie jo rankų ir nesiar- 
tintų? Negalime rizikuoti, turim užkirsti kelią užkratui. 

— Ir dar man kai kas kelia nerimą, - staiga įsiterpė Ijanas. — 

Tas indėnas ne iš Ana Okos, o iš kaimo šiauriau. Jei palaidosim 
jį čia paprastai ir tyliai, jo gentainius gali pasiekti kalbos, jie pa- 
manys, kad jį kaip nors numarinom ir pakasėm norėdami viską 
nuslėpti. 

Tokia nelemta galimybė nebuvo man dingtelėjusi, ir pasiju- 
tau taip, lyg mano sprandą būtų sugniaužusi šalta ranka. 

— Bet juk nemanai, kad jie ko nors imsis? 

Ijanas gūžtelėjo pečiais, perlaužė karštą bandelę ir ant garuo- 
jančio minkštimo užvarvino medaus. 

— Nakognaveto žmonės mumis pasitiki, tik, pasak Majerso, 
ne kiti indėnai. Juk jų įtarumas pagrįstas? 

Turint galvoj, kad prieš daugiau nei penkiasdešimt metų 
tuskarorai buvo išnaikinti per žiaurų karą su Šiaurės Karolinos 
naujakuriais, man atrodė, kad jie turi priežastį mumis nepasi- 
tikėti. Deja, tai nepadėjo išspręsti dabartinio mūsų galvosūkio. 

Džeimis nurijo paskutinį bandelės kąsnį ir atsilošė, išleisda- 
mas atodūsį. 

— Ką gi. Regis, geriausia bus susupti nelaimėlį į įkapes ir 
paguldyti mažoje kalvos oloje aukščiau namo. Jos angą skersai 
užtvėriau tvarto basliais, kad neįlįstų žvėrys. Tada aš arba Ijanas 
nukaksim į Ana Oką ir Nakognavetui viską paaiškinsim. Gal jis 
atsiųs ką nors, kas apžiūrės palaikus ir įtikins savo gentainius, 
kad prieš jį nesmurtavom. Tada jį ir palaidosim. 

Man nespėjus atsakyti, išgirdau skubius žingsnius, tapsinčius 
per kiemą. Buvau palikusi praviras duris, kad vidun patektų švie- 
sos ir oro. Kai atsisukau, tarpdury pasirodė išblyškęs, susirūpinęs 
Vilio veidelis. 

— Ponia Freizer! Ar galėtumėt ateiti? Tėtis susirgo. 


E 
- Ar jis užsikrėtė nuo indėno? - Džeimis raukydamasis Žžiū- 
rėjo į lordą Džoną. 
Jį buvom nurengę ir vienmarškinį paguldę į lovą. Lordo Džo- 
no veidas buvo išmuštas raudonomis ir balsvomis dėmėmis. Iš 
pradžių maniau, kad jis išsekęs dėl nervinio sukrėtimo. 

— Ne, negalėjo. Inkubacinis laikotarpis nuo vienos iki dviejų 
savaičių. Kur jūs... - Atsigręžiau į Vilį, paskui gūžtelėjau pečiais 
nutilusi. 

Jie keliavo, todėl buvo neįmanoma pasakyti, kur ir kada 
Grėjus pasigavo virusą. Užeigos namuose keliautojai dažniausiai 
miegodavo lovoje po kelis, antklodės retai būdavo keičiamos. Vi- 
sai paprasta atsigulti į tokią lovą, o rytą atsikelti apniktam tymų 
ar hepatito mikrobų. 

- Jūs minėjot, kad Kros Krike siaučia tymų epidemija? - Už- 
dėjau ranką Grėjui ant kaktos. 

Puikiai mokėjau nustatyti karštį lyta, spėjau, jam pakilusi arti 
keturiasdešimties laipsnių temperatūra. Labai didelė. 

- Taip, - kimiu balsu atsakė jis ir sukosėjo. - Susirgau ty- 
mais? Šiukštu neleiskite artyn Vilio. 

— Ijanai, gal malonėtum išsivesti Vilį į lauką? - Išgręžiau 
skiautę, sušlapintą šeivamedžio žiedų vandeniu, ir apšluosčiau 
Grėjui veidą ir kaklą. 
pamačiau aiškias balkšvas Kopliko dėmeles, nusėjusias burnos 
gleivinę. 

— Taip, jūs sergate tymais. Kada pasijutote blogai? 

- Vakar vakare gulantis man svaigo galva, - atsakė Grėjus ir 
vėl kostelėjo. - Naktį pabudau smarkiai skaudančia galva, bet pa- 
maniau, kad bus kaltas Džeimio viskis. - Jis šyptelėjo Džeimiui. - 
O šįryt... - Jis nusičiaudėjo, ir aš skubiai čiupau švarią nosinę. 

— Na, gana šnekėti. Pamėginkite truputį pailsėti. Užmerkiau 
gluosnio žievių, jų užpilas numalšins galvos skausmą. - Atsisto- 
jau ir kilstelėjau antakį Džeimiui, jis išsekė paskui mane į lau- 
ką. - Nieku gyvu neleiskime prie jo Vilio, - tyliai pasakiau, kad 
niekas nenugirstų. Vilis su Ijanu aptvare šakėmis krovė šieną į 
arklių ėdžias. - Ir Ijano. Grėjus - pavojingas užkratas. 

Džeimis susiraukė. 

— Taip. Bet ką ten sakei apie inkubacinį... 

- Sakiau. Ijanas galėjo užsikrėsti nuo mirusio indėno, o Vi- 
lis - nuo to paties šaltinio kaip lordas Džonas. Gal vienas jų jau 

serga, bet kol kas nematau jokių požymių. - Nusigręžusi pažvel- 
giau į berniukus, išoriškai tokius pat sveikus, kaip ir jų šeriami 
arkliai. 

— Man reeegis, - nutęsiau, nes kurpiau miglotą planą, - ge- 
riau šiąnakt nakvok su berniukais lauke. Galėtumėte miegoti žo- 
lelių pašiūrėje arba įsirengti stovyklą giraitėje. Dieną kitą reikia 
luktelėti. Jei Vilis užsikrėtė ten pat, kur lordas Džonas, per tą 
laiką pasirodys ženklai. Jei ne, tikriausiai jis ir nesusirgs. O jei 
bus sveikas, judu galėsite nukeliauti į Ana Oką ir papasakoti Na- 
kognavetui apie negyvėlį. Vilis bus toliau nuo pavojaus. 

— O Ijanas liks čia ir rūpinsis tavim? - Džeimis susiraukęs 
pagalvojo, paskui linktelėjo. - Gerai, taip ir padarysim. 
norėdavo, bet ganėtinai gerai jį pažinojau, todėl veide įžvelgiau, 
kas dedasi jo širdyje. 

Nusvirę antakiai rodė, kad jis nerimauja ir dėl Džono Grė- 
jaus, ir turbūt dėl manęs su Ijanu. Bet įžvelgiau ir dar kai ką: 
smalsumą, sumišusį su nuogąsčiu, kad kelias dienas praleis vie- 
nas su berniuku. 

— Jeigu jam dar nekilo įtarimų, tai nieko ir nepastebės, - ty- 
liai pasakiau dėdama plaštaką jam ant rankos. 

— Taip, - sumurmėjo jis, atsukdamas berniukui nugarą. — 
Manau, gana saugu. 

— Juk sakoma: nėra to blogo, kas neišeitų į gera. Turėsi laiko 
pabendrauti su juo, ir jam net neatrodys keista. - Kiek patylė- 
jau. - Prieš tau iškeliaujant, paprašysiu tik vieno dalyko. 

Jis suėmė mano plaštaką ant savo rankos ir nusišypsojo. 

— Na, ir kokio? 

- Ar neiškrapštytum tos kiaulės iš podėlio? 

Upėtakių žvejyba Amerikoje 


KELIONĖS PRADŽIA buvo nekokia. Pirmiausia, pylė lietus. 
Antra, Džeimis labai nenorėjo palikti Klerės, ypač susiklosčius 
nepalankioms aplinkybėms. Trečia, jis nepaprastai nerimavo dėl 
Džono; jam visai nepatiko, kaip atrodo vyras, tysantis kone be 
sąmonės ir švokščiantis it koks šnarpšlys, veidas buvo taip išber- 
tas, kad sunkiai jį atpažinai. 

Ir ketvirta: devintasis Elesmero grafas ką tik vožė Džeimiui 
į žandikaulį. Džeimis stipriai suėmė berniukui už pakarpos ir 
gerai papurtė, tam net dantys skausmingai subarškėjo. 

— Na štai, - tarė jis ir paleido vaikį. 

Berniukas susvirduliavo ir netekęs pusiausvyros klestelėjo 
ant užpakalio. Džeimis spoksojo į jį, kėpsantį purvyne prie ap- 
tvaro. Paskutinę parą jie nuolat vaidijosi, ir Džeimiui galų gale 
trūko kantrybė. 

— Puikiai girdėjau, ką sakei. Bet vis tiek keliausi su manim. 
Paaiškinau kodėl, ir daugiau jokių aikščių. 

Berniukas susiraukė. Taip lengvai jo neišgąsdinsi, bet paskui 
Džeimiui dingtelėjo: grafai turbūt nepratę, kad juos kas erzintų 
ir jiems įkyrėtų. 

— Aš niekur nejosiu! - pakartojo berniukas. - Negali ma- 
nęs priversti! - Sukandęs dantis jis pašoko ant kojų ir atsigręžė 
į trobelę. 

Džeimis ištiesė ranką, griebė vaikiui už apykaklės ir timp- 
telėjo atgal. Matydamas, kad tas atkišo koją ketindamas spirti, 
Džeimis kumščiu niuktelėjo jam į paširdžius. Viljamas išpūtė 
akis ir susirietė dvilinkas, susiėmęs už juosmens. 

— Nesispardyk, - švelniai sudraudė Džeimis. - Taip elgtis ne- 
gražu. O aš tave auklėdamas, žinoma, galiu tave nubausti. 

Grafo veidelis buvo skaisčiai išraudęs, burna žiojosi ir čiau- 
pėsi, tarsi išgąsdinto auksinio karoso. Jo skrybėlė buvo nukritusi, 
lietaus permerktos tamsių plaukų sruogos prilipusios prie galvos. 

— Tu ištikimas, nenori pasitraukti nuo patėvio, - tarė Džei- 
mis šluostydamasis šlapią veidą. - Bet negali jam padėti, o jei čia 
liktum, galbūt susirgtum. Taigi keliausi su manim. 

Akies krašteliu jis pamatė namelio lange krustelint, kilstelėjo 
taukais ištepta oda, paskui vėl nusileido. Klerė, be abejonės, ste- 
bisi, kodėl jie dar trypčioja čia. 

Džeimis paėmė grafui už rankos, šis jau nebesipriešino, ir 
nuvedė prie vieno iš pabalnotų arklių. 
nenoromis kiša koją į balnakilpę ir sliuogia ant balno. Džeimis 
numetė berniukui skrybėlę, užsivožė savąją ir apžergė arklį. Bet 
jiems ėmus joti, dėl visa ko nepaleido abiejų arklių vadelių. 

— Tu, pone, - už jo tarė pridusęs, įsiutęs balsas, - esi stor- 
žievis! 

Džeimis, nors suirzęs, norėjo juoktis, bet susitvardė. Metęs 
per petį žvilgsnį pamatė, kad Viljamas pavojingai palinkęs ir 
slenka nuo balno. 

— Nė nebandyk, - sudraudė vaiką, tas staiga išsitiesė ir pa- 
žvelgė į jį. - Labai nenorėčiau pririšti tavo pėdų prie balnakilpių, 
bet būsiu priverstas. 

Berniuko akys prisimerkė, virsdamos šviesiai mėlynais tri- 
kampėliais, bet jis patikėjo Džeimio žodžiais. Vis dar buvo su- 
kandęs žandikaulius, tačiau pečiai kiek susigaužė: jis buvo laiki- 
nai nugalėtas. 

Jie jojo tylomis kone visą rytą, lietui dulksnojant ant sprandų 
ir merkiant apsiaustų pečius. Vilis gal ir pripažino pralaimėjęs, 
bet nelabai garbingai. Kai jie nulipo nuo arklių užkąsti, vis dar 
buvo paniuręs, tačiau neprieštaraudamas pasėmė vandens ir su- 
krovė valgio likučius, kol Džeimis girdė arklius. 

Džeimis vogčia stebėjo jį, bet tymų požymių nematė. Grafo 
veidas surukęs, bet neišbertas, nuo nosies galiuko varvėjo, tačiau 
dėl prasto oro. 

— Ar tas kaimas toli? 

Vidurdienį Viljamo smalsumas įveikė ožį. Džeimis jau buvo 
seniai atidavęs vadeles berniukui. Nebebuvo ko bijoti, kad vaikis 
mėgins vienas grįžti namo. 

— Gal dvi dienos kelio. 

Tokioje kalnuotoje vietovėje, besidriekiančioje tarp gūbrio ir 
Ana Okos, atstumą arkliais jie įveiks vos greičiau, nei būtų ėję 
pėsčiomis. Bet arkliais galėjo gabentis keletą kelionėje naudingų 
daiktų: virdulį, daugiau maisto ir porą išpjautų iš medžio meš- 
kerių. Ir dar dovanėlių indėnams; tarp daiktų pūpsojo ir medinė 
statinaitė naminio viskio, sušvelninsianti blogą naujieną. 

Nebuvo ko skubėti, o gaišti buvo dėl ko. Klerė jam griežtai 
prisakė negrįžti su Viliu mažiausiai šešias dienas. Vėliau Džonas 
nebegalės užkrėsti. Jis po truputį sveiks arba jau bus miręs. 

Atrodė, kad Klerė labai pasikliauja savim, įtikinėjo Vilį, kad 
jo patėvis pasitaisys, bet Džeimis, jos akyse pamatęs nerimo mi- 
glą, pajuto tuštumą tarp šonkaulių. Gal ir gerai, kad jie iškeliavo, 
vis tiek iš jo nebūtų jokios naudos, be to, ligos akivaizdoje jis 
pasijusdavo bejėgis, jį kaipmat apimdavo baimė ir pyktis. 

— Tie indėnai - jie draugiški? - Vilio balse jis girdėjo abejonę. 

— Taip. - Jis nujautė, kad Vilis laukia jį pridursiant „milorde“, 
ir šiek tiek piktdžiugiškai dilgtelėjo iš malonumo taip jo nepa- 
gerbęs. 

Džeimis pakreipė žirgo galvą į šoną ir sulėtino žingsnį, 
kviesdamas Vilį risnoti šalia savęs. Kai berniukas prijojo, jis 
nusišypsojo. 

— Juos pažįstame daugiau nei metus, svečiavomės jų namuo- 
se. Taip, Ana Okos žmonės mandagesni ir svetingesni už daugelį 
tų, su kuriais teko susidurti Anglijoje. 

— Gyvenai Anglijoje? 

Berniukas metė į jį nustebusį žvilgsnį, ir jis pakeiksnojo save 
už neatsargumą, bet, laimė, vaikį kur kas labiau domino raudo- 
nodžiai, ne Džeimso Freizerio istorija, ir į tą klausimą Džeimis 
atsakė miglotai. 

Jis džiaugėsi, kad berniukas nebe toks paniuręs, o susirūpinęs 

ir smalsiai dairosi po apylinkes. Džeimis nėrėsi iš kailio, steng- 
damasis jį sudominti: pasakojo apie indėnus, jiems jojant rodė 
žvėrių pėdsakus ir džiaugėsi, kad vaikas atlyžta ir bent jau ima 
elgtis mandagiai. 

Ir jam pačiam buvo į naudą, pašnekesys jį išblaškė; jo protas 
kunkuliuote kunkuliavo, todėl šįkart tyla jam būtų buvusi ne- 
smagi. Jei nutiks blogiausia - jei Džonas mirs, kas laukia Vilio? 
Jis tikrai grįš į Angliją pas senelę, ir Džeimis matys jį kaip savo 
ausis. 

Klerė su Džonu buvo vieninteliai, žinantys tiesą apie Vilio 
tėvą. Galbūt tą tiesą nujautė ir Vilio senelė, bet ji niekada, jokio- 
mis aplinkybėmis, nepripažintų, kad jos anūkas gali būti jakobi- 
tų išdaviko pavainikis, ir tvirtintų jį esant teisėtą velionio grafo 
palikuonį. 

Už Džono Grėjaus sveikatą Džeimis sukalbėjo trumpą mal- 
delę šventajai Brigitai ir stengėsi nuvyti graužiantį nerimą. Nors 
iš pradžių nuogąstavo, dabar jau pradėjo mėgautis kelione. Ap- 
silpęs lietus tik dulksnojo, miške kvepėjo drėgme, ką tik nukri- 
tusiais lapais ir trąšiu jau supuvusių lapų juodžemiu. 

— Matai tuos brėžius ant ano medžio kamieno? - Jis smakru 
parodė didžiulę kariją. 

Sudraskyta medžio žievė buvo atsiknojusi ir matėsi daugy- 
bė ilgų, lygiagrečių baltų įrantų. Kelios jų buvo net šešių pėdų 
aukštyje. 

— Matau. - Vilis nusitraukė skrybėlę ir pliaukštelėjo į šlaunį 
džiau. - Ar čia žvėries darbas? 

- Lokio. Jis pasidarbavo neseniai, brėžiuose dar nesudžiūvę 
gyvasakiai. 

- Jis netoliese? - Vilis apsidairė, bet veikiau smalsavo, nei 
buvo sunerimęs. 

— Ne, kitaip arkliai nervintųsi. Bet nelabai ir toli. Įdėmiai dai- 
rykis, tikriausiai pamatysim jo išmatų arba pėdsakus. 

Ne, jei Džonas mirs, ir taip silpnas jo saitas su Viljamu nu- 
trūks. Viską pagaliau permąstęs jis nuolankiai susitaikė su ta pa- 

dėtimi, nesiskųsdamas pripažino neišvengiamybę, bet iš tikrųjų 
labai liūdėtų, jei tymai pasiglemžtų iš jo ne tik artimiausią drau- 
gą, bet ir sutraukytų ryšį su sūnumi. 

Lietus liovėsi. Jiems apsukus kalno šlaitą ir kylant virš slėnio 
aukščiau, Vilis nustebęs tyliai šūktelėjo iš nuostabos ir tiesiai at- 
sisėdo balne. Tarp tamsių, lietaus pritvinkusių debesų nuo toli- 
mojo kalno atšlaitės rietėsi vaivorykštė. Nuostabiai švytėdama ji 
smigo į slėnį, plytintį apačioje. 

— Nuostabu! - tarė Vilis ir plačiai nusišypsojo Džeimiui, už- 
miršęs jųdviejų nesutarimus. - Ar esi kada regėjęs šitokį grožį, 
pone? 

— Dar niekada nebuvau matęs, - išsišiepė Džeimis. 

Jis buvo kiek priblokštas, toptelėjo, kad šios kelios dienos 
laukinėje gamtoje gali būti paskutinės, kai jis matys ar girdės 
Viljamą. Džeimis vylėsi, kad jam nebeprireiks vožti berniukui. 


2 

Miške jis visada miegodavo jautriai, todėl jį išsyk pažadi- 
no garsas. Valandėlę gulėjo ramiai, nesusigaudydamas, kur jis. 
Paskui, išgirdęs tyliai gokčiojant, suprato, kad tai slopinamas 
verksmas. 

Susitvardė ir ranka nepalietė berniuko, kad jį paguostų. Vai- 
kas nenorėjo būti išgirstas, todėl nusipelnė, kad jo orumas ne- 
nukentėtų. Džeimis vis dar ramiai tysojo, įsmeigęs akis į beribį 
nakties dangų ir klausydamasis. 

Raudoje jokio išgąsčio. Viljamas nebijojo miegoti tamsiame 
miške, bet jei netoliese būtų slampinėjęs koks žvėris, berniukas 
būtų sunerimęs. Ar jis negaluoja? Buvo girdėti tik greičiau kvė- 
puojant, orui stringant gerklėje. Gal vaikui skauda, bet jis per- 
dėm išdidus, kad pasiskųstų? Prabilti Džeimį privertė baimė; jei- 
gu vaiką sugriebė tymai, turėtų jį tučtuojau nulakdinti pas Klerę. 

— Milorde? - tylutėliai tarė. 

Vilis akimoju liovėsi kūkčiojęs. Garsiai nurijo seilę, rankove 
nusišluostė veidą, į odą subrūžavo audinys. 

— Klausau, - atsakė grafas. 

Jam pasisekė atsiliepti šaltakraujiškai, tik balsas buvo pasto- 
rėjęs ir išdavė. 

— Nesveikuoji, milorde? - Džeimis jau suprato, kad vaikas 
neserga, bet tai buvo dingstis pradėti šneką. - Gal diegia pilvą? 
Nuo džiovintų obuolių kartais pasijunti nekaip. 

Kitapus laužo išgirdo giliai įkvepiant ir šnarpščiant: vaikas 
stengėsi tyliai išsišnypšti varvančią nosį. Laužas buvo išblėsęs, 
ruseno tik žarijos, bet Džeimis :natė, kaip tamsus pavidalas atsi- 
sėdo ir susigūžė prie laužo. 

— Aš... ak... taip, regis... kai kas panašiai. 

Džeimis taip pat atsisėdo, nuo pečių nuslydo skraistė. 

- Nieko baisaus, - nuramino jis. - Turiu stebuklingo gėrimo, 
išgydysiančio visus tavo pilvo negalavimus. Truputį atsipūsk, o 
aš atnešiu vandens. 

Džeimis atsistojo ir nupėdino, stengdamasis nežiūrėti į ber- 
niuką. Kai jis grįžo nuo upelio su virduliu vandens, Vilis jau 
buvo išsipūtęs nosį, nusišluostęs veidą, sėdėjo prisitraukęs kelius 
ir ant jų rymojo. 

Eidamas pro sūnų, Džeimis neatsispyrė pagundai ir paglostė 
jam galvą. Kad jį kur tą artumą. Tamsūs plaukai buvo švelnūs, 
šilti ir kiek prakaituoti. 

— Raižo vidurius? - švelniai paklausė klaupdamasis ir ant 
ugnies dėdamas virdulį. 

- Mmhm. - Vilio balsą slopino antklodė, užsitraukta ant kelių. 

— Gal netrukus praeis. 

Džeimis pasirausė krepšyje tarp daugybės smulkmenų ir 
netrukus ištraukė medžiaginį maišelį su džiovintų lapų ir žiedų 
mišiniu, įduotu Klerės. Jis nenutuokė, iš kur Klerė žinojo, kad jo 
prireiks, bet jau seniai jos nebeklausinėja apie gydymo būdus, 
nesvarbu, ar tai susiję su širdies, ar kūno reikalais. 

Jis buvo jai labai dėkingas. Matė, kaip ji žiūri į berniuką, ir 
suprato, ką jaučia. Klerė žinojo apie Vilį, bet regint gyvą įrodymą, 
kad sutuoktinis dalijosi guoliu su kita moterimi, ar tinka žmonos 
prašyti, kad su tuo susitaikytų? Nebūtų stebėjęsis, jeigu Klerei 
būtų knietėję prismeigti Džoną, pakišusį berniuką jai po nosimi. 

— Tuojau užvirs, - ramino jis Vilį, į medinį puodelį tarp pirš- 
tų trupindamas kvapų mišinį, kaip matė darant Klerę. 

Ji jam nepriekaištavo. Bent ne dėl šito, toptelėjo Džeimiui, 
ūmai prisiminus Klerės elgesį, kai ji sužinojo apie Liri. Tada 
baisiausiai pasišiaušė, įtūžo, bet, išaiškėjus jo ryšiui su Džiniva 
Danseini... Gal taip pasielgė tik todėl, kad berniuko motina buvo 
mirusi“ 

Tas suvokimas jį pervėrė it kardas. Berniuko motinos nebė- 
ra. Ir ne tik tikrosios motinos, kuri mirė jį gimdydama, bet ir 
moters, visą laiką vaiko vadintos mama. O dabar jo tėvas - arba 
žmogus, kurį jis laiko tėvu, pagalvojo Džeimis, nesąmoningai 
perkreipęs burną, guli patale ligos, vos prieš kelias dienas ber- 
niuko akivaizdoje pribaigusios kitą žmogų. 

Ne, vaikis verkė tamsoje ne iš baimės. Jis verkė iš sielvarto, ir 
Džeimis Freizeris, taip pat netekęs motinos vaikystėje, turėjo tai 
suprasti nuo pat pradžių. 

Vilis atkakliai spyrėsi likti ant gūbrio ne iš užsispyrimo ir net 
ne dėl ištikimybės, o iš meilės Džonui Grėjui ir baimės jį praras- 
ti. Iš tos pačios meilės jis ką tik verkė nerimaudamas dėl tėvo. 

Džeimio širdį apsivijo neįprasta jam pavydo piktžolė, tvilki- 
nanti kaip dilgėlės. Jis tvirtai užmynė ant jos; buvo laimingas ži- 
nodamas, kad jo sūnų ir patėvį sieja meilė. Na štai, piktžolė ir su- 
trypta. Širdyje liko tik nedidelė žaizda, kurią jautė kvėpuodamas. 

Vanduo virdulyje ėmė pamažu gurguliuoti. Jis atsargiai už- 
plikė žolelių mišinį, ir pakilo malonaus kvapo garas. Pasak Kle- 
rės, čia valerijonai, katžolės ir pasifloros šaknis, įmirkyta meduje 
ir smulkiai sumalta. Ir dar justi gaivus muskusinis levandų po- 
kvapis. „Pats negerk, - įspėjo ji ir padavė jam maišelį. - Mišinyje 
yra levandų.“ 

Tiesą sakant, jei būdavo perspėtas, levandos jam nekeldavo 
bėdų. Padvelkus levandomis, kartais jam vis dar sukildavo šleikš- 
tulys. Kitados Klerė matydavo, kaip jį bjauriai veikia šis kvapas, 
matydavo taip dažnai, kad išmoko su jomis elgtis apdairiai. 

— Štai, prašau. - Jis pasilenkė į priekį ir padavė puodelį ber- 
niukui svarstydamas, ar tas levandų kvapas vaikį taip pat suer- 

zins visam laikui, ar kada nors kels guodžiančius prisiminimus. 
Jam atrodė, kad tai veikiausiai priklausys nuo to, ar Džonas Grė- 
jus liks gyvas, ar mirs. 

Per atokvėpio valandėlę Vilis tarsi ir nusiramino, bet jo veidą 
vis dar temdė sielvartas. Džeimis nusišypsojo berniukui slėpda- 
mas nerimą. Jis pažinojo Džoną ir Klerę, todėl būgštavo mažiau 
nei Vilis, bet didžiulė baimė vis tiek nuolat badė padus it dyglys. 

- Pasijusi geriau, - linktelėjo į puodelį. - Žolelių mišinį su- 
taisė mano Žmona; ji labai gera daktarė. 

- Tikrai? - Berniukas su virpuliu giliai įkvėpė garo ir atsar- 
giai kyštelėjo liežuvį į karštą skystį. - Mačiau ją kažką darant. 
Tam indėnui, kuris paskui mirė. 

Kaltinimas buvo aiškus: ji kažką darė, bet indėnas vis tiek mirė. 

Nelabai kalbūs buvo ir Klerė su Ijanu, be to, jis negalėjo iš jos 
iškvosti, kas nutiko, nes ji kilstelėjo jam antakį ir nuvėrė aukso 
spalvos akimis, įspėjančiomis, kad neturėtų apie tai šnekėti gir- 
dint Viliui. Šis išblyškęs ir išpiltas šalto prakaito parspūdino su 
ja iš kukurūzų džiovyklos. 

— Nejaugi? - smalsiai pasakė Džeimis. - O ką ji darė? 

Po galais, ką Klerė iškrėtė? Žinoma, nieko, kas būtų pagrei- 
tinę Žmogui mirtį; kitaip būtų tučtuojau supratęs iš jos elgesio. 
Ji nesijautė nei kalta, nei bejėgė - jis ne kartą ją laikė glėbyje ir 
ramino, kai ji raudodavo tų, kurių negalėjo išgelbėti. Šį kartą 
Klerė tylėjo, buvo prislėgta visai kaip Ijanas, bet nelabai liūdėjo, 
tik buvo kiek sutrikusi. 

- Ji išsitepė veidą purvu. Ir giedojo jam. Regis, giedojo popie- 
žininkų giesmę lotyniškai, joje buvo minimi sakramentai. 

— Tikrai? - Išgirdęs tokį paaiškinimą, Džeimis užgniaužė 
nuostabą. - Na taip. Supratusi, kad negali ligoniui padėti, ti- 
kriausiai norėjo jį truputį paguosti, nuraminti. Indėnai ne tokie 
atsparūs tymams; infekcija, nugalabijusi vieną jų, visai nepaveik- 
tų baltojo. Vaikystėje ir aš sirgau tymais, bet jie manęs nenuva- 
rė į kapus. - Jis nusišypsojo ir išsitiesė rodydamas, koks trykšte 
trykštantis sveikata. 

Įtampos raukšlės, įsirėžusios berniuko veide, truputį atsilei- 
do, ir jis atsargiai gurkštelėjo arbatos. 

— Taip sakė ir ponia Freizer. Anot jos, tėtis pasveiks. Ji... ji 
man pažadėjo. 

— Tada neabejok, jis pasveiks, - tvirtai tarė Džeimis. - Ponia 
Freizer - garbinga, dora moteris. - Jis sukosėjo ir užsitraukė ant 
pečių skraistę; šalta nebuvo, bet nuo kalvos pūtė gaivus brizas. - 
Ar gėrimas padeda? 

Vilis sumišęs pažvelgė į puodelį rankoje. 

— Ak! Taip. Taip, ačiū, jis puikus. Jaučiuosi daug geriau. Tik- 
riausiai kalti buvo ne džiovinti obuoliukai. 

— Turbūt, - pritarė Džeimis ir palenkė galvą slėpdamas šyp- 
seną. - Tačiau rytoj pasitieksim gardesnę vakarienę. Valgysim 
upėtakį. | 

Jam pavyko išblaškyti berniuką. Vilio galva ūmai pakilo nuo 
puodelio, jam nuoširdžiai susidomėjus. 

— Upėtakį? Mes žvejosim? 

— Ar Anglijoje daug žvejodavai? Vargu ar tenykščiai upeliai 
prilygtų šiems, bet žinau, kad Ežerų krašte galima neblogai pa- 
žvejoti, bent taip sakė tavo tėtis. 

Jis sulaikė kvapą. Kas, po šimts, jį patraukė už liežuvio to 
klausti? Jis pats buvo nusivedęs penkiametį Viljamą meškerioti 
šalvių prie ežero netoli Elesmero, kur buvo ištremtas. Negi jis 
nori, kad berniukas prisimintų? 

— O... taip. Prie ežerų malonu, žinoma, bet nieko panašaus 
į šitai. — Vilis neaiškiai mostelėjo į upelį. Raukšlelės jau buvo 
išsilyginusios, akyse vėl plykstelėjo gyvybės kibirkštėlė. - Nesu 
regėjęs tokios vietos. Ji visai neprimena Anglijos! 

— Tai jau taip, - pralinksmėjo Džeimis. - O tu nepasiilgsti 
Anglijos? 

Iššliurpęs arbatą, Vilis valandėlę pamąstė. 

— Ne, - atsakė ir ryžtingai papurtė galvą. - Kartais ilgiuosi 
senelės, savo arklių, bet daugiau nieko. Visi tie mokytojai, šokių, 
lotynų ir graikų kalbos pamokos. Fui! - Jis suraukė nosį, ir Džei- 
mis nusikvatojo. 

— Nemėgsti šokti? 

— Ne. Juk šokti reikia su mergaitėmis. - Jis pašnairavo į 

Džeimį iš po dailių, tamsių antakių. - O pats mėgsti muziką, 
pone Freizeriė 

— Ne, - nusišypsojo Džeimis. - Bet mergaitės man patinka. 

Mergaitės Žavėsis šiuo patraukliu jaunuoliu, pamanė jis, vog- 
čia nužiūrėdamas plačius jo pečius, netrumpas blauzdas, ilgas, 
tamsias blakstienas, slepiančias gražias mėlynas akis. 

- Taip. Ponia Freizer labai graži, - mandagiai pasakė grafas. 
Staiga viena jo lūpų pusė išsirietė. - Nors išsitepliojusi veidą pur- 
vu atrodė juokingai. 

— Turbūt. Gal išgersi dar vieną puodelį, milorde? 

Klerė sakė, kad tas žolelių mišinys veikia raminamai; regis, 
taip ir yra. Jiems padrikai šnekantis apie indėnus ir keistą jų tikė- 
jimą, Viljamo vokai ėmė svirti, ir jis keliskart nusižiovavo. Galų 
gale Džeimis paėmė puodelį iš jo rankos. 

- Naktis šalta, milorde. Gal atsigulsi šalia manęs, galėtume 
kartu palįsti po antklodėmis. 

Buvo žvarboka, nors anaiptol ne speigas, bet Džeimis suma- 
niai pagudravo: Vilis skubiai pasinaudojo ta dingstimi. Jis nega- 
lėjo apkabinti grafo norėdamas jį paguosti, be to, jaunasis grafas 
nė už ką nebūtų prisipažinęs, kad jam reikia paguodos. Bet abu 
nesigėdydami susiglaudė, gindamiesi nuo šalčio. 

Vilis akimoju užmigo, prisiglaudęs Džeimiui prie šono. 
O Džeimis ilgai nesudėjo akių, švelniai permetęs ranką per 
miegantį sūnų. 


m 
—" 


— Štai mažas margas gumulėlis. Užmauk ant viršaus ir pri- 
laikyk jį pirštu, gerai? - Jis siūlu tvirtai apvyniojo baltos vilnos 
gniužulėlį, neliesdamas Vilio piršto, ir pririšo genio plunksne- 
lę taip, kad jos pūkeliai šelmiškai pasikėlė virpėdami lengvame 
ore. - Matai? Atrodo lyg vabalėlis, besiruošiantis skristi. 

Vilis linktelėjo, įdėmiai žiūrėdamas į jauką. Dvi mažytės gel- 
tonos uodegos plunksnelės lygiai sugulusios po pūkučiu, tarsi 
išskleisti bitės sparneliai. 

— Aha. Svarbu spalva ar pavidalas? 

— Ir tas, ir tas, bet gal svarbiau pavidalas. - Džeimis nusišyp- 
sojo. - Svarbiausia, kad žuvis būtų alkana. Pasirinksi tinkamą 
laiką, ir žuvys kibs ant bet ko, net ant pliko kabliuko. Jei blo- 
gą - pūkus meškeriosi iš savo bambos. Čia aš nekalbu apie gudrų 
žveją: jis bet kada susigriebs viską, pergudraus žuvis. 

Vilis nenusijuokė. Apskritai mažai juokėsi, bet vis dėlto nusi- 
šypsojo ir pasiėmė gluosnio meškerę su ką tik pritvirtintu jauku. 

— Kaip manai, ar dabar tinkamas metas, pone Freizeri? - Jis 
prisidengė akis ir pažvelgė į vandenį. 

Jie stovėjo vėsiame juodųjų gluosnių šešėlyje, bet saulė dar 
buvo virš horizonto, o upelio vanduo tviskėjo kaip metalas. 

— Taip, upėtakiai maitinasi per saulėlydį. Matai raibuliukus 
paviršiuje? Vanduo jau bunda. 

Vandens paviršius krutėjo. Gelmėse dar buvo ramu, bet vir- 
šuje sklido ir persiklojo daugybė raibuliukų, be paliovos plito ir 
slopo gausybė šviesos ratilų ir šešėlių. 

— Ratilus? Taip. Ar jie nuo žuvų? 

— Ne. Čia iš lervų perisi uodai ir mašalai ir nuo vandens kyla 
į orą - upėtakiai juos pamatys ir atplauks pasmaguriauti. 

Staiga į orą iššoko sidabrinis dryžis ir pliaukštelėjo atgal. Vi- 
lis aiktelėjo. 

- Žuvis, - pasakė Džeimis, nors ir taip buvo aišku. Jis skubiai 
pervėrė meškerės valą pro išlenktus kreiptuvus, prie valo pririšo 
jauką ir žengė prie vandens. - Dabar žiūrėk. 

Jis atsivėdėjo ir pirmyn atgal pasiūbavo riešą. Kiekvienąkart 
dilbiu padarydamas ratą, jis išvyniodavo vis daugiau valo. Pas- 
kui staiga mostelėjo riešu, ir valas, nuskriejęs didžiuliu lanku, 
pliumptelėjo į vandenį lyg koks ratu besisukiojantis uodas. Džei- 
mis juto į save įsmeigtą berniuko žvilgsnį ir apsidžiaugė, kad 
puikiai pavyko užmesti meškerę. 

Valandėlę leido plūduriuoti masalui ir spoksojo į vandenį, 
nes jis taip akinamai tviskėjo, kad buvo sunku ką nors įžiūrėti, 
tada ėmė iš lėto tempti valą. Masalas žaibiškai paniro po vande- 
niu. Jam dingus, net nespėjo pasklisti ratilai, o Džeimis smarkiai 
trūkielėjo meškerę ir pajuto tokį pat smarkų atsakomąjį judesį. 

— Tau užkibo! Tau užkibo! - už nugaros sušuko Vilis, iš susi- 
jaudinimo šokinėdamas ant kranto. 

Bet Džeimis buvo susitelkęs tik į žuvį. 

Jo meškerė buvo be ritės, valą prilaikė tik šaka. Džeimis kils- 
telėjo meškerę atgal, tada ją vėl nuleido, ranka prilaikydamas 
laisvą valą. Paskui dar kartą trūktelėjo, ir žuvis ėmė pašėlusiai 
priešintis. Meškerės valas įsitempė. 

Tarp blykčiojančių purslų buvo neįmanoma ką nors įžiūrėti, 
bet timpčiojamą ir traukiamą per rankas valą matei gerai; valas 
virpėjo taip pat gyvai kaip upėtakis, tarsi Džeimis rankose būtų 
laikęs žuvį, besiraitančią, spurdančią, kovojančią... 

Valas atsileido, suglebo, ir Džeimis valandėlę pastovėjo grum- 
tynių virpesiams slopstant rankų raumenyse, įkvėpė oro, nes ko- 
vodamas su žuvimi buvo pamiršęs kvėpuoti. 

— Ji nutrūko! Kokia nesėkmė, pone! - Vilis nušokavo krantu 
žemyn su meškere rankoje nuoširdžiausiai gailestaudamas. 

— O žuviai pasisekė. - Džeimis, vis dar įsismaginęs dėl grum- 
vaike? 

Per vėlai prisiminė, kad berniuką turi vadinti lordu, bet Vilis 
taip nekantravo, kad jo aplaidumo nė nepastebėjo. 

Ryžtingas ir susikaupęs, Vilis užsimojo, prisimerkęs pažvelgė 
į vandenį ir stipriai trūktelėjo riešu. Meškerė išslydo jam iš pirštų 
ir grakščiai nuskriejo į upelį. 

Berniukas išsižiojo ir nusiminęs atsigręžė į Džeimį, 0 šis 
kaip įmanydamas stengėsi sutvardyti juoką. Jaunasis lordas at- 
rodė itin nustebęs ir nelabai patenkintas, tačiau po valandėlės 
vienas plačios burnos kamputis atsileido vaikiui pripažinus savo 
neįgudimą. 

- Jei nubrisiu jos paimti, ar neišbaidysiu žuvų? 

- Išbaidysi. Imk manąją, o aną išgriebsiu vėliau. 

Vilis apsilaižė lūpas ir susikaupęs sukando dantis. Tvirtai su- 
ėmė naują meškerę ir išbandė ją, nesmarkiai pliaukštelėdamas ir 
trūktelėdamas. Nusisukęs į vandenį, pasiūbavo ranką pirmyn at- 
gal, paskui smarkiai mostelėjo riešu ir sustingo. Meškerė išsitie- 

sė su ranka sudarydama tobulą liniją. Palaidas valas apsivyniojo 
apie meškerę ir pakibo virš Vilio galvos. 

— Puikus metimas, milorde, - tarė Džeimis, krumpliais smar- 
kiai pasitrindamas burną. - Bet pirmiausia juk reikėtų užkabinti 
masalą? 

— Ak. - Vilis pamažu atsipalaidavo ir suglumęs pažvelgė į 
Džeimį. - Visai užmiršau. 

Kiek sudrausmintas šių nesėkmių, grafas leido Džeimiui pri- 
tvirtinti naują masalą, paimti jam už riešo ir parodyti, kaip už- 
mesti meškerę. 

Stovėdamas už berniuko, Džeimis suėmė dešinį jo riešą 
grožėdamasis ir liauna jo ranka, ir išsišovusiais riešo kaulais, 
teikiančiais vilčių, kad jie sutvirtės ir bus stiprūs. Berniuko 
oda buvo vėsi nuo prakaito. Džeimiui atrodė, tarsi Vilio ranka 
būtų nartus ir raumeningas upėtakis, spurdantis ant valo. Pas- 
kui berniukas išsilaisvino iš jo gniaužtų, ir Džeimis trumpam 
sutriko, jį apėmė keistas netekties jausmas jiems atsiplėšus vie- 
nas nuo kito. 

— Taip neteisinga, - pasakė Vilis atsisukdamas į jį. - Mačiau, 
užmetei kaire ranka. 

— Taip, bet aš juk kairiarankis, milorde. Daugelis žmonių 
meškerę užmestų dešiniąja. 

— Kairiarankis? - Vilio lūpos vėl išsilenkė. 

— Darbuotis kairiąja man patogiau nei dešine ranka, milorde. 

— Taip ir maniau. Ir aš toks pat. - Tai pasakęs Vilis pralinks- 
mėjo ir kiek susigėdo. - Mano... mano mama sakė, kad taip 
nedera ir kad aš turiu išmokti viską daryti dešiniąja, kaip dera 
džentelmenui. O tėtis jai paprieštaravo ir liepė leisti man rašy- 
ti kaire ranka. Anot jo, visai nesvarbu, jei nerangiai keverzosiu 
plunksna, užtat kovodamas su kardu būsiu pranašesnis. 

— Tavo tėvas - išmintingas. - Jam suspaudė širdį ir iš pavydo, 
ir iš dėkingumo, tiesa, dėkingesnis jautėsi kur kas labiau. 

— Tėtis buvo kareivis. - Vilis truputį pasitempė ištiesdamas 
pečius, nes nesąmoningai tuo didžiavosi. - Jis kovojo Škotijo- 
je, sukil... ak. - Berniukas sukosėjo ir mažumėlę išraudo, nes 

pamatęs Džeimio kiltą suprato, kad tikriausiai šnekasi su toje 
kovoje nugalėtu kariu. Ėmė krapštinėti meškerę nežinodamas, 
kur dėti akis. 

- Žinau. Ten pirmą kartą ir susidūriau su tavo tėvu. 

Džeimis stengėsi užgniaužti net mažiausią pašaipą balse. Jam 
knietėjo papasakoti berniukui, kokiomis aplinkybėmis jie susi- 
pažino, bet tai būtų menkas atlygis Džonui už neįkainojamą jo 
dovaną - šias kelias brangias dienas su sūnumi. 

- Jis tikrai buvo labai narsus kareivis, - kuo rimčiausiai pri- 
tarė Džeimis. - Ir teisus dėl rankų. Ar jau pradėjai lavinti ranką 
kardu? 

- Šiek tiek. - Vilis apsidžiaugė paklaustas apie kardą, beveik 
pamiršo savo sumišimą. - Kai man suėjo aštuoneri, gavau špagą, 
tad pramokau gudrių judesių puolant, taip pat ir apsiginti. Tė- 
tis pažadėjo, kad kai nukeliausim į Virdžiniją, įtaisys tikrą kar- 
dą, nes dabar jau esu ganėtinai aukštas, todėl kaudamasis galiu 
užimti trečią padėtį ir durti. 

— Aha. Tada jei suvaldei špagą kaire ranka, nebus jokio vargo 
ta pačia ranka darbuotis meškere. Štai, pamėginkim, kitaip lik- 
sim be vakarienės. 

Trečiu bandymu jaukas dailiai nusklendė ant vandens ir 
plūduriavo tik menką valandėlę. Mažas, bet alkanas upėtakis 
šniokšdamas išnėrė į paviršių ir jį prarijo. Vilis susijaudinęs šūk- 
telėjo ir taip smarkiai patempė meškerę, kad apstulbęs upėtakis 
išlėkė į orą, praskriejo jam virš galvos ir žnektelėjo ant kranto 
pažerdamas purslus. 

— Man pavyko! Man pavyko! Sugavau žuvį! - Vilis pamojo 
meškere ir ėmė sukti nedideliais ratais, šūkalodamas iš džiaugs- 
mo, užmiršęs, kad tokio amžiaus jaunuoliui, ir dar tituluotam, 
privalu išlikti oriam. 

— Iš tikrųjų pasisekė. - Džeimis paėmė upėtakį, maždaug še- 
šių colių ilgio matuojant nuo galvos iki uodegos, ir sveikindamas 
paplekšnojo šokinėjančiam grafui per nugarą. — Puikiai padir- 
bėjai, vaike! Regis, jie neblogai kimba; nagi, užmeskim meškerę 
dar porą kartų, ką? 

Upėtakiai kibo kaip pašėlę. Kol saulė nusileido už toli dunk- 
sančių juodų kalnų, o sidabrinis vanduo nusidažė dulsva alavo 
spalva, abu jau turėjo po ilgoką vėrinį žuvų. Buvo šlapi iki ausų, 
išvargę, apakinti vandens spindesio, bet laimingi. 

— Nesu ragavęs nieko gardesnio, nė perpus, - svajingai tarė 
Vilis. - Nė kartelio. 

Jis sėdėjo nuogas, susisupęs į antklodę, jo marškiniai, bridžiai 
ir kojinės džiūvo ant medžio šakos. Patenkintas atsiduso, atsigulė 
ant nugaros ir rūgtelėjo. 

Džeimis išskleidė drėgną skraistę ant krūmo ir į laužą įmetė 
dar vieną rąstigalį. Ačiū Dievui, oras buvo geras, bet nusileidus 
saulei atvėso, pakilo naktinis vėjas. Džeimio nugara buvo pašiur- 
pusi nuo šlapių marškinių. Jis atsistojo arčiau ugnies, kad įkaitęs 
oras, kildamas aukštyn, patektų po marškiniais. Šiluma pasklido 
šlaunimis, pasiekė pilvą ir krūtinę, glostė kaip Klerės rankos vėsų 
tarpkojį. 

Kurį laiką jis tyliai stovėjo, slapčia dirsčiodamas į berniuką. 
Net numojus ranka į tuščią didžiavimąsi ir žvelgiant nešališkai 
Vilis buvo išvaizdus. Liesesnis, nei turėtų būti, kiek atsikišusiais 
šonkauliais, bet raumeningų galūnių, dailaus stoto. 

Berniukas, pasukęs galvą, spoksojo į ugnį, todėl Džeimis ga- 
lėjo jį apžiūrinėti atvirai. Sutraškėjo, supokšėjo pušies sakai, ir 
Vilio veidą trumpam užliejo auksinė šviesa. 

Džeimis stovėjo gana ramiai, bet dunksinčia širdimi. Tai 
buvo viena iš tų keistų akimirkų, kurias patirdavo retai, bet pas- 
kui jos niekada jo neapleisdavo. Akimirka, įsminganti į širdį ir 
smegenis, tučtuojau prisimenama su visomis smulkmenomis, 
nepamirštama visą gyvenimą. 

Nežinia, kuo tie gyvenimo mirksniai skyrėsi, tačiau juos at- 
pažindavo. Buvo regėjęs kur kas baisesnių ir gražesnių vaizdų, 
prisiminimuose trumpam palikusių sumaištį. Bet va štai tokie 
ramūs akimirksniai, kaip juos vadino, užklupdavo netikėtai ir 
atmintyje kaip pakliūva įspausdavo neišdildomus paprasčiausių 
dalykų vaizdus. Jie panėšėjo į nuotraukas, kurias atgabeno jam 
Klerė, tik juose slypėjo ne vien reginys. 

Jis prisiminė vieną tokią akimirką: purvinas, apskretęs tėvas 
sėdi ant karvidės sienos, šaltas škotiškas vėjas šiurena tamsius jo 
plaukus. Kai jį aplankydavo tas prisiminimas, užuosdavo sausą 
šieną ir mėšlo kvapą, pajusdavo sužvarbusius nuo vėjo savo pirš- 
tus, o širdį sušildydavo tėvo akių šiluma. 

Šitaip jam šmėstelėdavo Klerės, sesers, Ijano paveikslai... 
Akimirkos, iškirptos iš laiko ir puikiai išsilaikiusios, veikiamos 
keistos atminties alchemijos. Sustingusios jo prisiminimuose lyg 
vabzdys gintare. Štai dar viena tokia akimirka. 

Kol bus gyvas, prisimins ją. Jis juto ant veido šaltą vėją, 
spragsinčius nuo ugnies, apsvilusius gyvaplaukius ant šlaunų. 
Uodė sodrų upėtakio, kepamo kukurūziniuose miltuose, kvapą 
ir gerklėje juto švelniai duriančią plauko plonumo ašaką. 

Girdėjo už nugaros tamsaus miško tylą ir švelniai čiurlenantį 
upelį netoliese. Ir visada prisimins auksinę laužo šviesą, užlieju- 
sią dailų sūnaus veidą. 

— Deo gratias, - sumurmėjo ir susizgribo šnekąs garsiai tik 
tada, kai berniukas išsigandęs atsigręžė į jį. 

— Ką? 

— Nieko. 

Slėpdamas šią akimirką, jis nusisuko ir nuo krūmo nusitrau- 
kė apdžiūvusią skraistę. Aukštumų vilna, net ir šlapia, šildys, 
saugos nuo šalčio. 

— Turėtum pamiegoti, milorde, - tarė Džeimis ir atsisėdęs 
apsikamšė skraiste. - Rytoj laukia ilga diena. 

— Kad nenoriu miego. - Tarsi norėdamas tai įrodyti, Vilis 
atsisėdo ir rankomis persibraukė plaukus. Rusva jų kupeta pa- 
sistojo lyg karčiai. 

Džeimį nusmelkė nerimas. Šis judesys jam pernelyg gerai 
pažįstamas. Tiesą sakant, jau ketino padaryti tą pat, todėl turėjo 
pasistengti, kad rankos nepakiltų. 

Jis. nurijo širdį, pašokusią iki pat galugerklio, ir pasisiekė 
krepšio. Ne. Vaikiui tikrai niekada nešaus į galvą, juk jo amžiaus 
berniukai mažai tepaiso, ką sako ar daro suaugusieji, be to, įdė- 
miau į juos nė nežiūri. Ir vis tiek jie visi rizikuoja; vien iš Klerės 
išraiškos aišku, koks pribloškiamas jųdviejų panašumas. 

Džeimis giliai įkvėpė ir ėmė pešioti audinio spurgus, jais ga- 
lima pritvirtinti jauką. Jie sunaudojo visas jo museles, todėl jeigu 
jis nori sužvejoti žuvų pusryčiams, turi kelias padaryti. 

— Galiu padėti? 

Nelaukdamas leidimo, Vilis aplėkė laužą ir atsisėdo šalia 
Džeimio. Džeimis tylėdamas pastūmė jam medinę dėžutę su 
paukščių plunksnelėmis ir iš žievės, į kurią buvo susmaigstyti 
kabliukai, ištraukė vieną. 

Jie darbavosi tylomis, tarpais stabtelėdami pasigrožėti už- 
baigta Sidabrine Musele, Šluotele Akimi arba Džeimiui santūriai 
ką patarus ir padedant Viliui rišti muselę. Nuo kruopštaus darbo 
Vilis netrukus pavargo. Jis padėjo į šalį nebaigtas Žaliąsias Žan- 
denas ir Džeimį apipylė daugybe klausimų apie žvejybą, medžio- 
klę, mišką ir raudonodžius, su kuriais jie susitiks. 

— Ne, - į vieną jų atsakė Džeimis. - Kaime nesu regėjęs skal- 
po. Dažniausiai indėnai labai malonūs. Bet jeigu kas nors vieną 
jų sužeidžia, nedelsdami puola keršyti. — Jis kreivai nusišypso- 
jo. - Tokiu savo elgesiu jie man kiek primena kalniečius. 

— Močiutė sako, kad škotai veisiasi kaip... - atsainiai pradėtas 
sakinys staiga nutrūko. 

Džeimis pamatė, kad Vilis spokso į nebaigtą muselę, su- 
spaustą tarp pirštų, o jo veidas raudonesnis už laužo liepsną. 

— Kaip triušiai? - paklausė Džeimis ironiškai su šypsena. 

Vilis atsargiai pašnairavo jo pusėn. 

— Taip, kartais pasitaiko gausių škotų šeimų. - Iš dėžutės 
Džeimis išpešė pūkinę karietaitės plunksnelę ir švelniai ją pri- 
glaudė prie kabliuko kojelės. - Mes manom, kad vaikai - palaima. 

Vilio skruostai jau blyško. Jis atsisėdo kiek tiesiau. 

— Suprantu. Turi daug vaikų, pone Freizeri? 

Džeimis išmetė plunksnelę. 

— Ne, ne tiek ir daug, - atsakė įsmeigęs žvilgsnį į dėmėtus 
lapus. 

— Atsiprašau... nemaniau... maniau, kad... 

Pakėlęs akis Džeimis pamatė, kad Vilis vėl išraudo ir ranka 
maigo nebaigtą rišti muselę. 

— Ką pamanei? - sumišęs paklausė. 

— Na... liga... tymai. Nemačiau nė vieno vaiko, bet kai pasa- 
kiau, kad... nemaniau... Pagalvojau... kad gal turėjai kelis, bet jie... 

— Ak, ne, - raminamai jam nusišypsojo Džeimis. - Mano 
duktė jau suaugusi, seniai gyvena Bostone. 

— O, - Vilis atsikvėpė su didžiuliu palengvėjimu. - Tik vieną? 

Nukritusi pūkinė plunksnelė plazdėjo vėjyje, ją išdavė tik še- 
šėliai. Džeimis, suspaudęs tarp nykščio ir smiliaus, atsargiai ją 
pakėlė nuo žemės. 

- Ne, dar turiu sūnų, - tarė įbedęs akis į kabliuką, kurio dan- 
telis buvo įsmigęs jam į nykštį. Aplink tviskantį metalą ištryško 
kraujo lašelis. - Išvaizdų, sumanų vaikį, labai jį myliu, nors jis 
toli nuo namų. 

Karštas pokalbis 


VAKARE Ijano akys apsiblausė, jis visas degte degė. Atsisėdo ant 
čiužinio, norėdamas pasisveikinti, tačiau pažvelgęs į mane padė- 
rusiomis akimis susiūbavo, ir aš sunerimau. Jau nė kiek neabe- 
jojau, bet vis tiek dirstelėjau jam į burną: tamsiai rausva gleivinė 
buvo išberta aiškiomis baltomis Kopliko dėmelėmis. Nors kaklo 
oda dar buvo švari, o po plaukais panėšėjo į vaiko, pamačiau tik 
nepavojingai atrodančius rausvus spuogelius. 

— Gerai, - pasakiau, susitaikiusi su likimu. - Tu užsikrėtei. 
Verčiau eik į namą, bus lengviau tave slaugyti. 

— Susirgau tymais? Aš mirsiu? - paklausė Ijanas. 

Tai jį lyg ir mažai domino, nes visą dėmesį buvo nukreipęs į 
kažkokį vidinį reginį. 

— Ne, - dalykiškai atsakiau vildamasi, kad neklystu. - Bet juk 
jautiesi prastai“ 

— Maudžia galvą. 

Mačiau, kad jį kamuoja galvos skausmas: antakiai buvo su- 
raukti, markstėsi net nuo blausios šviesos, skleidžiamos mano 
žvakės. 

Bet Ijanas įstengė paeiti, ir tai gerai, pamaniau žiūrėdama, 
kaip jis svirduliuodamas keberiojasi kopėčiomis iš pastogės. Lie- 
sas, panašus į gandrą, už mane gerais aštuoniais coliais aukštes- 
nis ir mažiausiai trisdešimčia svarų sunkesnis. 

Iki trobelės vos dvidešimt jardų, bet kol Ijanas iki jos nusiga- 
vo, net virpėjo nuo įstangos. Mums įėjus, lordas Džonas atsisėdo 
ir pamėgino keltis iš lovos, bet mostelėjau, kad nesijudintų. 

— Gulėkit, - pasakiau, sunkiai sodindama Ijaną ant kėdės. — 
Susitvarkysiu. 

Miegojau žemoje lovelėje, ji jau buvo paklota: patiestos pa- 

klodės, antklodė, pūpsojo pagalvė. Nuo Ijano nutraukiau bri- 
džius, kojines, tučtuojau paguldžiau į lovelę ir apkamšiau. Išrau- 
dęs, skruostai šalti ir drėgni, jis buvo daug sunkesnis ligonis, nei 
atrodė pastogės prieblandoje. 

Tamsus, kvapus gluosnio žievių užpilas, kurį buvau palikusi 
pritraukti, jau tinkamas gerti. Atsargiai pripyliau puodelį, dirs- 
čiodama į lordą Džoną. 

— Ketinau jį sugirdyti jums, - pasakiau. - Bet jei galėtumėte 
palaukti... 

- Žinoma, tegu jį geria vaikis, - tarė atsainiai numodamas. — 
Tikrai palauksiu. Bet gal galėčiau jums padėti? 

Jeigu Grėjus iš tikrųjų nori man padėti, galėtų nukėblinti 
į išvietę, nebesinaudoti naktipuodžiu, kurį vis turiu išpilti, bet 
mačiau, kad jis dar per silpnas vienas naktį eiti laukan. Neturė- 
jau nė menkiausio noro paskui teisintis jaunajam Viljamui, kad 
tėvą - bent berniukas Džoną juo laikė - leidau suėsti lokiams, 
ką jau kalbėti apie plaučių uždegimą, kuris lordą iš tikrųjų nu- 
varytų į kapus. 

Taigi tik mandagiai papurčiau galvą ir suklupau prie lovelės 
sugirdyti užpilo Ijanui. Jam dar nebuvo taip prastai, nes jis visaip 
raukėsi, skundėsi dėl bjauraus skonio, ir tai mane ramino. Vis 
dėlto jam smarkiai skaudėjo galvą. Tarp antakių buvo susimetusi 
ryški raukšlė, lyg būtų išskobta peiliu. 

Atsisėdau ant lovelės ir, pasidėjusi ant kelių jo galvą, švelniai 
tryniau jam smilkinius. Paskui pridėjau nykščius prie akiduobių 
ir ėmiau stipriai spūsčioti antakių gūbrius. Jis nepatenkintas ty- 
liai suniurzgė, bet paskui atsipalaidavo nusvarinęs galvą mano 
skraite. 

- Tik kvėpuok, - liepiau. - Nesigąsdink, jei iš pradžių truputį 
suskausta. Vadinasi, užčiuopiau reikiamą vietą. 

- Suprantu, viskas gerai, - sumurmėjo, nukąsdamas žodžius. 
Pakėlęs didelę ir karštą plaštaką, suėmė man už riešo. - Taip 
darydavo ir tas kinas? 

- Taip. Jis turi galvoj Ji Tien Čo, poną Viloukbį, - paaiškinau 

mas malšinamas spaudžiant tam tikrus kūno taškus. Galvos 
skausmas nuslopsta. Mane to išmokė kinas. 

Labai nenoromis užsiminiau apie mažylį kiną, nes aną kar- 
tą, kai susitikom Jamaikoje, lordas Džonas su keturiais šimtais 
kareivių ir jūreivių nuodugniai šukavo salą, persekiodami poną 
Viloukbį, įtariamą itin žiauria žmogžudyste. 

- Žinote, kad jis to nepadarė, - buvau priversta pridurti. 

Lordas Džonas kilstelėjo antakį. 

— Tada gerai, - sausai tarė jis, - kad jo taip ir nesučiupom. 

— Ak, džiaugiuosi. 

Pažvelgiau į Ijaną ir, paslinkusi nykščius ketvirčiu colio į šalį, 
vėl ėmiau spūsčioti. Jo veidas vis dar buvo įsitempęs iš skausmo, 
bet lūpų kampučiai kiek parausvėjo. 

— Aš... na... nemanau, kad žinote, kas nužudė ponią Alkot? — 
Lordo Džono balsas buvo atsainus. 

Dirstelėjau į jį, bet jo veide mačiau tik smalsumą ir daugybę 
papulių. 

— Taip, Žinau, - padelsusi atsakiau, - bet... 

- Žinai, kas ją nužudė? Kas jis? Kas ten įvyko, tetule? Aak! - 
Po mano pirštais plačiai atsimerkė susidomėjęs Ijanas, paskui 
jis vėl nuleido vokus veidui persikreipus iš skausmo, nes į akis 
plykstelėjo ugnies šviesa. 

— Gulėk ramiai, - pasakiau ir įbedžiau nykščius į raumenis 
prie ausų. - Tu sergi. 

— Ach! - sudejavo jis, bet klusniai suglebo. Po liesu jo kūnu 
sušiugždėjo grūdų lukštų prikimštas čiužinys. - Gerai jau, ge- 
rai, tetule, tačiau kas tai padarė? Negali apie tokius dalykus tik 
užsiminti ir tikėtis, kad užmigsiu visko nesužinojęs. Argi taip 
galima? - Pramerkęs akį dirstelėjo į lordą Džoną, o šis jam nu- 
sišypsojo. 

— Dėl to reikalo manęs nebeslegia jokia atsakomybė, - pati- 
kino mane lordas Džonas. - Bet, - griežčiau tarė Ijanui, - liau- 
kis galvojęs, kad dėl to įvykio galbūt kaltinamas žmogus, kurį 
tavo teta linkusi apsaugoti. Juk tada būtų nemandagu kvosti 
smulkmenų. 

- Oi ne, niekada taip negalvojau, - nuramino jį Ijanas, stip- 
riai užsimerkęs. - Dėdė Džeimis nenužudytų nieko, nebent tu- 
rėtų rimtą priežastį. 

Akies krašteliu mačiau, kaip lordas Džonas, mažumėlę išsi- 
gandęs, krūptelėjo. Jam nė nebuvo toptelėję, kad žudikas galėtų 
būti Džeimis. 

— Ne, - paneigiau žiūrėdama, kaip susiraukia šviesūs lordo 
Grėjaus antakiai. - Jis to nepadarė. 

— Ir ne aš, - patenkintas savim pasakė Ijanas. - O ką dar 
gintų tetulė? 

- Per daug gerai manai apie save, Ijanai, - sausai tariau. - Bet 
jeigu jau taip primygtinai reikalauji... 

Iš tiesų delsiau tenorėdama apsaugoti jaunėlį Ijaną. Ta isto- 
rija daugiau niekam nebepakenks: žudikas negyvas, o kiek man 
žinoma, ir ponas Viloukbis žuvo slaptingose Jamaikos kalvų 
džiunglėse, nors, būsiu atvira, vyliausi, kad jis gyvas. 

Tačiau į tą istoriją buvo įsipainiojusi dar viena būtybė; mote- 
ris, kurią iš pradžių pažinau kaip Geilis Dankan, o vėliau - kaip 
Geilis Eibernati. Jai įsakius Škotijoje buvo pagrobtas Ijanas ir 
įkalintas Jamaikoje. Ką jis ten iškentė, mums išdrįso papasakoti 
tik visai neseniai. 

Vis dėlto dabar nebebuvo kitos išeities. Ijanas aikštijosi kaip 
vaikas, reikalaudamas pasakos prieš miegą, o lordas Džonas sė- 
dėjo lovoje tarsi burundukas, laukiantis riešutų spindinčiomis iš 
smalsumo akimis. 

Man magėjo pradėti pasakojimą baisiais žodžiais: „Seniai, 
labai seniai...“ Atsilošiau į sieną ir vis dar laikydama Ijano galvą 
ant kelių ėmiau pasakoti apie Rožių dvarą ir jo šeimininkę - ra- 
ganą Geilis Dankan, apie pastorių Arčibaldą Kembelą ir keistą jo 
seserį Margaretą, apie Edinburgo Šėtoną ir Freizerių pranašystę, 
apie gaisrą naktį ir krokodilo kraują, kai šešių plantacijų, įsikū- 
rusių prie Jalaso upės, vergai sukilo ir nužudė savo šeimininkus, 
pakurstyti afrikiečių žynio Izmaelio. 

Apie vėlesnius įvykius Abandeivo oloje, Espanjoloje, nuty- 
lėjau. Juk Ijanas buvo tenai. Ir tie įvykiai visai nebuvo susiję su 
Minos Alkot žmogžudyste. 

— Krokodilas, - sumurmėjo Ijanas. Jo akys buvo užmerktos, 
veidas po mano pirštais dar labiau atsipalaidavo, nors mano is- 
torija ir buvo šiurpi. - Tikrai jį matei, tetule? 

— Ne tik mačiau, net užlipau ant jo. Veikiau užkerėplinau ant 
jo ir tik tada jį pamačiau. Jei būčiau išvydusi anksčiau, būčiau 
lėkusi nuo jo kiek kojos neša. 

Lovoje pasigirdo tylus juokas. Lordas Džonas šypsodamasis 
pasikasė ranką. 

— Patyrus tiek nuotykių Vest Indijoje, gyvenimas čia atrodo 
nuobodokas, ponia Freizer. 

— Jei kartais ir užklumpa nuobodulys, moku su juo susidoro- 
ti, - gana ilgesingai atsakiau. 

Nesąmoningai dirstelėjau į užsklęstas duris, buvau į jas įrė- 
musi Ijano muškietą. Ją parsinešiau iš sandėlio, kai parsivedžiau 
vaikį. Džeimis buvo pasiėmęs šautuvą, bet užtaisyti jo pistoletai 
gulėjo ant indaujos, palikti man, o šalia tvarkingai rikiavosi dė- 
žutė su šoviniais ir parakinė. 

Trobelėje buvo jauku. Ugnis blykčiojo ant grubiai tašytų 
sienų auksu ir raudoniu, kambaryje tvyrojo šilti voverės troš- 
kinio ir moliūgų duonos kvapai, aitrus gluosnio žievių arbatos 
aromatas. Pirštais perbraukiau Ijanui žandikaulį. Dar neišber- 
tas, bet oda įsitempusi ir karšta, labai karšta, gluosnio arbata 
kol kas neveikė. 

Pasakodama apie Jamaiką, šiek tiek primiršau nerimą dėl 
Ijano. Galvos skausmas ne toks ir įprastas simptomas sergant ty- 
mais, o galvą jam skaudėjo smarkiai ir jau seniai. Meningitas ir 
encefalitas - pavojingos, bet galimos tymų komplikacijos. 

— Kaip galva? - paklausiau. 

- Kiek geriau, - atsakė Ijanas ir sukosėjęs stipriai užsimerkė, 
nes spazmai atsiliepė galvai. Paskui jis vos pravėrė akis, tamsūs 
plyšiukai spindėjo karščiu. - Aš degte degu, tetule. 

Nuslydau nuo lovelės ir nuėjau suvilgyti skuduro šaltu van- 
deniu. Kai Ijanui šluosčiau veidą, užsimerkęs jis krustelėjo. 

— Ponia Eibernati davė man gerti ametisto, slopinančio gal- 
vos skausmą, - mieguistas sumurmėjo. 

- Ametisto? — Nustebau, bet perklausiau tyliu, raminamu 
balsu: - Gėrei ametisto? 

— Sumalto ir ištirpinto acte. Ir dar perlų saldžiame vyne, ji 
sakė, kad tai lovos reikalams. - Jo veidas buvo raudonas, išpur- 
tęs, jis priglaudė skruostą prie vėsios pagalvės, kad ši palengvin- 
tų kančias. - Toji moteris puikiai nusimanė apie akmenis. Juodos 
žvakės liepsnoje degino į miltelius sutrintus smaragdus, o daiktą 
man įtrynė deimantu, kad būtų stangrus. 

Iš lovos atsklido tylus garselis, pro šnairę mačiau, kad lordas 
Džonas žiūri išplėtęs akis, pakėlęs antakį. 

- Ar ametistas padėjo? - Švelniai šluosčiau skuduru Ijanui 
veidą. 

- Padėjo deimantas. - Jis pamėgino nešvankiai nusijuokti lyg 
suaugęs, bet tos menkos pastangos baigėsi kimiu, gergždžiančiu 
kosuliu. 

— Deja, ametistų neturiu. Bet jei nori, turime vyno. 

Ijanas neatsisakė, ir sugirdžiau jam vyno, gerokai praskies- 
to vandeniu, paskui paguldžiau jį, iškaitusį ir sunkiai nulaikantį 
vokus, ant pagalvės. 
palaidi jo plaukai buvo išsidraikę. 

- Supranti, ji to ir reikalavo iš vaikinų, - tarė Ijanas. 

Buvo stipriai užsimerkęs, nes bijojo šviesos, aiškiai kažką re- 
gėjo net ir miglotoje atmintyje. Apsilaižė sausas ir suskeldėjusias 
lūpas, jam ėmė varvėti nosis. 

- Anot jos, akmuo auga vaikino viduriuose, o to akmens 
ji geidė. Sakė, svarbu, kad vaikis niekada nebūtų pergulėjęs su 
mergina, kitaip akmuo netiktų. Jeigu vaikinas apskritai jų tuuu- 
ri... - Ijanas sukosėjo, ėmė dusti, nosis tekėjo vis smarkiau. Pa- 
daviau jam nosinę nusišnypšti. 

— O kam jai reikėjo to akmens? - Lordo Džono veide atsi- 
spindėjo gailestis. 

Jis puikiai suprato, kaip dabar jaučiasi Ijanas, bet smalsumas 
nugalėjo. Aš neprieštaravau, nes taip pat norėjau Žinoti. 

Ijanas ėmė purtyti galvą, paskui sudejavęs liovėsi. 


588 DIANA GABALDON 


— Ai! O Dieve, mano galva tikrai plyš! Nė nenumanau, žmo- 
gau. Ji nepaaiškino. Pasakė tik tiek, kad jo reikia, kad turi jį Žūt- 
būt gggauti, - vos ištarė paskutinį Žodį, ir jį ištiko pats baisiausias 
kosulio priepuolis. Jis kosėjo taip, kad, rodės, loja šuo. 

— Verčiau nebešnekėk... - paliepiau, bet mane nutraukė tylus 
beldimas į duris. 

Akimoju sustingau su šlapiu skuduru rankoje. Lordas Džonas 
greitai persisvėrė per lovos kraštą ir iš jojimo aulinio ant grindų 
išsitraukė pistoletą. Pridėjęs pirštą prie lūpų, kad tylėtume, linkte- 
lėjo į Džeimio pistoletus. Tyliai nuslinkau prie indaujos ir čiupau 
vieną. Rankoje pajutusi glotnaus, šalto ginklo svorį aprimau. 

— Kas ten? - šūktelėjo lordas Džonas stebėtinai tvirtu, stipriu 
balsu. 

Jokio atsako, tik krebždesys ir silpnas unkštimas. Atsidusau 
ir palengvėjus padėjau pistoletą, draskoma irzulio ir juoko. 

— Tavo sumautas šuo, Ijanai. 

— Nejaugi? - lordas Džonas kalbėjo tyliai, pistoletą vis dar 
ryžtingai nutaikęs į duris. - O galbūt indėnų apgaulė. 

Ijanas sunkiai pasivertė į duris. 

— Rolai! - šūktelėjo kimiu, trūkinėjančiu balsu. 

Nors balsas ir buvo prikimęs, Rolas pažino šeimininką. Ana- 
pus durų sodriai ir džiaugsmingai suamsėjo ir pašėlusiai ėmė 
draskyti lentas kokių keturių pėdų aukštyje. 

— Bjaurus šuo. - Nuskubėjau atidaryti durų. - Liaukis, kitaip 
padarysiu iš tavęs kilimėlį, paltą ar dar ką nors! 

Išklausęs mane su visu dėmesiu, kurio nusipelnė toks grasini- 
mas, Rolas puolė į kambarį. Nesitverdamas džiaugsmu, jis šimto 
penkiasdešimt svarų kūnu metėsi nuo vidurio kambario ir užšoko 
tiesiai ant lovelės. Šioji pavojingai sulingavo, jos sandūros priešin- 
damosi sugirgždėjo. Nepaisydamas duslaus lovos gyventojo riks- 
mo, šuo ėmė karštai laižyti Ijanui veidą ir dilbius, pakėlęs rankas 
vaikis grūmėsi nelygioje kovoje su besiseilėjančiu užpuoliku. 

— Blogas šuo, - tarė Ijanas, bergždžiai mėgindamas nustumti 
nuo krūtinės Rolą, bejėgiškai kikendamas, nors jam ir buvo ne- 
patogu. - Blogas šuo, sakau, ant grindų, ponuli! 

— Ant grindų, ponuli! - griežtai pakartojo lordas Džonas. 

Rolas, kuriam buvo sutrukdyta reikšti savo prieraišumą, pri- 
glaudęs ausis puolė ant lordo Džono. Iššiepė nasrus ir jo švie- 
sybei parodė nepriekaištingus krūminius dantis. Lordas Džonas 
išsigando ir nesąmoningai pakėlė pistoletą. 

— Ant grindų, dhiobhuil!* - paliepė Ijanas, baksnodamas Ro- 
lui į pasturgalį. 

Rolas, tučtuojau pamiršęs lordą Džoną, patrypinėjo lovūga- 
lyje, tris kartus apsisuko, letenomis paminkė guolį ir sudribo ša- 
lia šeimininko. Palaižė Ijanui ausį, atsidūsėjo ir ant pagalvės tarp 
didžiulių purvinų letenų nukorė snukį. 

— Gal jį nuvaryti? — pasisiūliau, spoksodama į šuns letenas. 

Nelabai žinojau, kaip būčiau įstengusi pajudinti Rolo dydžio 
ir būdo šunį, nebent nušovusi jį iš Džeimio pistoleto ir nustūmu- 
si nuo lovos, todėl lengviau atsikvėpiau, kai Ijanas papurtė galvą. 

- Tegul drybso, tetule, - krenkštelėjo vaikis. - Šuo geras. 
Ar ne, charaid? - Jis padėjo ranką Rolui ant sprando ir pagręžė 
galvą, kad skruostas glaustųsi prie pagalvės šalia Rolo kailinės 
apykaklės. 

— Na, gerai. 

Budriai žvelgdama į nemirksinčias geltonas akis, iš lėto pri- 
slinkau prie lovelės ir paglosčiau Ijanui plaukus. Jo kakta vis dar 
buvo karšta, bet temperatūra, regis, šiek tiek nukritusi. Jei per 
naktį jis liausis karščiuoti, jeigu net taip nutiks, jį ims purtyti 
stiprus drebulys, bet Ijaną nuramins šilti Rolo gaurai. 

— Gerai išsimiegok. 

- Oidhche mhath**. - Jis jau snūduriavo, lėtai panirdamas 
į ryškius karščiuojančio ligonio sapnus, ir tą „labanakt“ tik 
burbtelėjo. 

Vikriai sukiojausi po kambarį, baigdama dienos darbus. Iš- 
ploviau ir išdžiovinau krepšį ką tik surinktų atsargoms Žemės 


w.-- so 


* Šėtone! (Geilų k.) 
** Labos nakties (geilų k.). 

dres, užlietas sluoksniu kiaulės taukų, iš jų bus puikūs žvakių 
dagčiai. Nukulniavau į podėlį, kur pamaišiau alaus misą, rūgs- 
tančią kubile, nuvarvinau varškę, iš kurios slėgsiu minkštą sūrį, 
pabaksnojau lėtai kylančią sūdytą duonos tešlą, iš jos rytą pada- 
rysiu kepaliukus ir iškepsiu, kai per naktį rusenanti ugnis įkai- 
tins nedidelį olandišką keptuvą židinio šone. 

Kai grįžau į didįjį kambarį, Ijanas kietai miegojo. Rolas taip 
pat buvo užsimerkęs, nors, man įėjus, geltonas plyšiukas prasivė- 
rė. Dirstelėjau į lordą Džoną. Jis nemiegojo, bet nesidairė. 

Atsisėdau ant ilgo medinio suolo prie ugnies ir pasiėmiau 
didžiulį vilnos krepšį, margintą žaliu ir juodu indėnų raštu, Ga- 
brielės pavadintu Saulės Valgytoju. 

Džeimis su Viliu iškeliavo prieš dvi dienas. Dvi dienos iki 
tuskarorų kaimo, dvi - atgal. Jei viskas klostytis sklandžiai ir nie- 
kas jiems nesukliudys. 

— Nesąmonė, - tyliai sumurmėjau. 

Niekas jiems nesutrukdys. Netrukus jie bus namie. 

Krepšys buvo pilnas dažytų vilnos sruogų ir lininių siūlų. Kai 
ką man davė Džokasta, kai ką susiverpiau. Džokastos ir mano 
siūlai labai skyrėsi, bet ir gumuliuotos, nedailios, pačios suverp- 
tos gijos kam nors pravers. Iš jų nemegsiu kojinių ar džersio, 
bet gal išeis arbatinuko apdangalas, juk jis gana beformis, todėl 
paslėps visus mano darbo trūkumus. 

Žinia, kad nemoku megzti, Džeimį ir pribloškė, ir pralinks- 
mino. Lalibroche šitai buvo nesvarbu, ten visus apmegzdavo 
Dženė ir jos tarnaitės. O aš tvarkydavausi sandėliuke ir sode. 
Visai nesiimdavau rankdarbių, nebent ką nors suadydavau. 

— Visai nemoki megzti? - nepatikliai paklausė jis. - O iš kur 
gaudavai žieminių kojinių Bostone? 

— Nusipirkdavau. 

Jis atidžiai pasidairė po proskyną, kurioje sėdėjom grožėda- 
miesi statomu namu. 

— Aplinkui nematau jokios krautuvės, todėl verčiau išmok 
megzti, ką? 

— Reikės išmokti. 

Įtariai spoksojau į mezgimo pintinę, padovanotą Džokastos. 
Joje buvo visko: trys ilgi apvalūs vieliniai įvairaus storio virbalai 
ir grėsmingas keturių dramblio kaulo virbalų dviem naudoja- 
mais galais rinkinys, galiukai buvo it smailūs kulniukai. Žinojau, 
kad šiais virbalais paslaptingu būdu mezgamas kojinės kulnas. 

- Paprašysiu Džokastos, kad mane pamokytų, kai kitą kartą 
susiruošim į „Tekančiąją upę . Gal kitąmet? 

Džeimis prunkštelėjo, tada paėmė virbalą ir kamuoliuką siūlų. 

- Tai ne taip ir sunku, Sasenach. Pažvelk, akys užneriamos 
va šitaip. 

Ištempdamas giją per sugniaužtą kumštį, ant nykščio jis pa- 
darė kilputę, užnėrė ją ant virbalo ir greitais, taupiais judesiais 
per keliolika sekundžių apmetė ilgą eilutę akių. Paskui padavė 
man kitą virbalą ir dar vieną kamuoliuką siūlų. - Štai, pamėgink. 

Išpūtusi akis žiūrėjau į jį. 

— Tu moki megzti? 

- Žinoma, moku, - suglumęs pažvelgė į mane. - Tarškinau 
virbalais jau nuo septynerių metų. Ar tavo laikais vaikai ko nors 
mokomi? 

— Na, mažos mergaitės kartais mokomos rankdarbių, - atsa- 
kiau jausdamasi truputį kvailai, - bet berniukai ne. 

— O tu neišmokai? Be to, čia ne dailusis rankdarbis, Sasenach, 
o paprastas mezgimas. Nykščiu užkabink... 

Taigi jis su Ijanu, kuris taip pat mokėjo megzti ir buvo džiu- 
giai nustebęs, kad apie mezgimą nieko nenutuokiu, išmokė 
mane, kaip megzti gerosiomis ir išvirkščiosiomis akimis. Net 
prunkščiodami ir šaipydamiesi iš mano pastangų, abu aiškino, 
kad Aukštumose buvo įprasta visus berniukus išmokyti megzti, 
tai esąs naudingas darbas, puikiai praverčiantis, kai ilgas, tingias 
valandas ganyklose reikia prižiūrėti avis arba galvijus. 

— Kai žmogus suauga, gauna žmoną ir toji perima šį darbą, 
tada jau jo vaikas gano avis ir jam pačiam nebereikia megzti sau 
kojinių, - kalbėjo Ijanas, mikliai megzdamas kulną, o paskui ati- 
duodamas man kojinę. - Tačiau net ir maži berniukai žino, kaip 
tą daryti, tetule. 

Dirstelėjau į savo mezginį, kokius dešimt colių vilnonio ša- 
liko, susirangiusio į mažą krūvelę krepšio dugne. Mezgimo pa- 
grindų pramokau, bet tas darbas man vis dar buvo žūtbūtinės 
kautynės su slidžiais virbalais ir susimazgiusiais siūlais, anaiptol 
ne raminantis, svajingas užsiėmimas, koks buvo Džeimiui su Ija- 
nu. Stambiose jų rankose tarškantys virbalai prie ugnies ramin- 
davo lyg svirpliai ant židinio. 

Ne šįvakar, nutariau. Nebuvau nusiteikusi megzti. Imčiausi 
ko nors, kas neverstų galvoti. Gal vyti siūlus į kamuoliukus? Ši- 
tai galėčiau. Padėjau į šalį nebaigtą porą kojinių, kurias mezgėsi 
Džeimis, dryžuotų, - tikras puošeiva, ir išsitraukiau sunkią ką 
tik mėlynai nudažytos vilnos sruogą, vis dar sodriai kvepiančią 
dažais. 

Šiaip man patiko ką tik suverptų siūlų kvapas, dvelkiantis 
avimi, aitriai kvepiantis indigažolėmis ir atsiduodantis actu, pi- 
lamu, kad dažas nebluktų. Šį vakarą acto rūgštumas mane du- 
sino, buvo sumišęs su malkų dūmų, žvakių vaško, gaižia vyriš- 
kų kūnų smarve ir ligos dvoku: prakaituotomis paklodėmis ir 
pilnais naktipuodžiais. Visa ta kvapų puokštė tvyrojo troškiame 
trobelės ore. 

Skraite pasidėjusi siūlų giją, trumpam užsimerkiau. Labiau- 
siai už viską norėjau nusirengti ir apsitrinti šaltu vandeniu, pas- 
kui nuoga šmurkštelėti į savo lovą po švariomis lininėmis pa- 
klodėmis ir leisti gaiviam, vėsiam orui, dvelkiančiam pro atvirą 
langą, glamonėti man veidą, kol nugrimsiu į užmarštį. 

Deja, vienoje mano lovų gulėjo prakaito merkiamas anglas, 
kitoje - apskretęs šuo ir, žinoma, paauglys, kurio laukė sunki 
naktis. Paklodės seniai neskalbtos, kai prisiruošiu, bus alinan- 
tis darbas: reikės jas išvirinti, išgriebti iš katilo ir išgręžti. Mano 
naktinis guolis - darant prielaidą, kad prigulsiu pamiegoti, - bus 
čiužinys iš perlenktos antklodės, o pagalvę atstos maišas su iš- 
karšta vilna. Visą naktį kvėpuosiu avimis. 

Slaugyti ligonius sunku. Staiga pajutau baisų nuovargį. Va- 
landėlę troškau, kad jie imtų ir dingtų. Atsimerkusi su apmaudu 
pažvelgiau į lordą Džoną. Bežiūrint į jį, mažytis savigailos pro- 

veržis nuslopo. Jis gulėjo aukštielninkas, vieną ranką pasikišęs 
po galva, ir niūriai spoksojo į lubas. Galbūt čia tik ugnies apgau- 
lė, bet jo veidas atrodė susirūpinęs, liūdnas, akis temdė tamsus 
netekties šešėlis. 

Išsyk susigėdau pasidavusi prastai nuotaikai. Pripažįstu, ne- 
noriu, kad jis čia būtų. Suirzau, kai jis įsibrovė į mano gyve- 
nimą ir mane prispaudė įsipareigojimo našta, kurią užkrovė jo 
liga. Jo buvimas mane varžė, ką jau kalbėti apie Viljamą. Tačiau 
netrukus jie iškeliaus. Džeimis grįš namo, Ijanas pasveiks, ir aš 
vėl atgausiu ramybę, laimę ir švarias paklodes. Deja, to, kas jam 
nutiko, nebeatitaisysi. 

Džonas Grėjus neteko žmonos, nesvarbu, ar ją vertino, ar 
ne. Ir jam prireikė didžiulės drąsos atsivežti čia Vilį ir išsiųst jį 
su Džeimiu. Be to, tas prakeiktas žmogus nekaltas, kad susirgo 
tymais. 

Trumpam padėjau siūlus ir atsistojau, ketindama užkaisti ant 
ugnies virdulį. Puodelis gardžios arbatos, regis, šaukte šaukėsi. 
Kai atsitiesiau nuo židinio, pamačiau, kad lordas Džonas pasuko 
galvą, nes kuisdamasi atitraukiau jį nuo minčių. 

— Arbatos? - pratariau ir sumišau susidūrus mudviejų žvilgs- 
niams, juk nekaip apie jį ką tik mąsčiau. 

Klausiamai, nerangiai mostelėjau į virdulį. 

Jis blausiai nusišypsojo ir linktelėjo. 

— Ačiū, ponia Freizer. 

Iš spintelės išėmiau dėžutę arbatos, du puodelius su šaukšte- 
liais, paskui ištraukiau cukrinę. Šįvakar jokios melasos. 

Užplikiusi arbatą, jos gerti atsisėdau prie lovos. Valandėlę ty- 
lomis gurkšnojom arbatą, abu keistai drovėjomės. 

Galop padėjau puodelį ir atsikrenkščiau. 

— Atleiskite, norėjau jums pareikšti užuojautą netekus žmo- 
nos, - gana oficialiai tariau. 

Jis nustebo, tada, supratęs, ką norėjau pasakyti, santūriai pa- 
lenkė galvą. 

— Koks sutapimas, kad dabar tai pasakėte. Kaip tik šią aki- 
mirką apie ją galvojau. 

Buvau pratusi, kad žmonės, vos pažvelgę man į veidą, ats- 
pėja, ką galvoju, todėl apsidžiaugiau, kad ir man šįkart pavyko. 

— Ar labai jos ilgitės? - paklausiau kiek padvejojusi, bet klau- 
simas Grėjui nepasirodė nederamas. 

Man dingtelėjo, kad to paties jis klausė ir savęs, nes mielai į 
jį atsakė, nors ir susimąstęs. 

— Būsiu atviras, nežinau. - Pakėlęs antakį jis pažvelgė į 
mane. - Ar skamba beširdiškai ir Žiauriai? 

— Negalėčiau pasakyti, - kandokai tariau. - Juk jūs, aišku, 
geriau už mane žinote, ar jai ką nors jautėte, ar ne. 

— Taip, jaučiau. - Jo ranka nukrito ant pagalvės, tankūs švie- 
sūs plaukai buvo išsidraikę ant pečių. - Arba galbūt jaučiu. Todėl 
čia ir atvykau, argi nesuprantat? 

— Ne, nesuprantu. 

Išgirdau kosint Ijaną ir atsistojau pažiūrėti, bet jis tik pasuko 
galvą per miegus; gulėjo ant pilvo, ilga ranka buvo nukarusi nuo 
lovelės. Pakėliau ją, karštą, bet jau ne taip pavojingai, ir padėjau 
ant pagalvės prie veido. Švelniai nubraukiau užkritusius ant akių 
plaukus. 

- Jūs puikiai su juo sutariate. Ar patys susilaukėte vaikų? 
čiu pasirėmęs smakrą. 

— Aš... mes... turim dukterį, - išstenėjau. 

Jis išpūtė akis. 

— Mes? - griežtai paklausė. - Mergaitė Džeimio? 

— Nevadinkit jos mergaite, - neprotingai suirzau. - Jos var- 
das Briana, ir taip, ji - Džeimio duktė. 

- Atleiskite, - gana šaltai atsiprašė jis. - Nenorėjau jūsų įžeis- 
ti, - pridūrė po valandėlės švelnesniu tonu. - Aš nustebęs. 

Įsmeigiau į jį akis. Buvau pernelyg pavargusi, todėl neįsten- 
giau elgtis neįžeidžiamai. 

- Ir gal šiek tiek pavyduliaujate? 

Jis buvo tikras diplomatas. Už mandagaus draugiškumo kau- 
kės galėjo slypėti kone bet kas. Tačiau ir toliau spoksojau į jį, ir 
jo kaukė nukrito: šviesiai mėlynose akyse plykstelėjo suvokimas, 
sumišęs su šykščiu smagumu. 

— Taip. Regis, tai mums abiem bendra. 

Mane pribloškė jo įžvalgumas, nors ko čia stebėtis. Visada 
būna nesmagu paaiškėjus, kad neva saugiai slepiami jausmai iš 
tiesų puikiai visiems matomi. 

— Tik nesakykit, kad, nusprendęs čia keliauti, apie tai nepa- 
galvojot. 

Arbata buvo išgerta; pastūmiau puodelį į šalį ir vėl pasiėmiau 
vilnos sruogą. 

Jis valandėlę prisimerkęs gręžė mane žvilgsniu. 

— Taip, pagalvojau, - galų gale prabilo. Ranką vėl nubloškė 
ant pagalvės, akis įsmeigęs į žemų lubų sijas. - Bet man nesvetimi 
žmogiški jausmai - netgi padorūs; pasvarsčiau, kad veždamasis 
čia Vilį galiu jus įžeisti, todėl prašyčiau patikėti: mane paskatino 
čia atvykti anaiptol ne toks noras. 

Įmečiau suvyniotą siūlų kamuoliuką į krepšį ir, pasiėmusi 
kitą sruogą, užmoviau ją ant sumeistrautos iš skilusio gluosnio 
kėdės atkaltės. 

— Tikiu jumis, - pasakiau, įbedusi akis į siūlus. - Vien todėl, 
kad atkeliauti čia labai keblu. Ir kas gi jus paskatino leistis į kelią? 

Pajutau, kaip jis gūžtelėjo pečiais. Sušnarėjo paklodės. 

— Akivaizdu - norėjau, kad Džeimis pamatytų berniuką. 

— Kitas akivaizdus dalykas - norėjote pamatyti Džeimį. 

Stojo tyla. Neatitraukiau žvilgsnio nuo siūlų sukdama juos į 
kamuoliuką, vyniodama giją aukštyn žemyn painiu kryžiumi, iš 
kurio galų gale išeis tobulas rutulys. 

— Jūs nepaprasta moteris, - pagaliau tarė jis ramiu balsu. 

— Kur jau ne, - atsakiau nepakeldama akių. - Ir kuo tokia 
ypatinga? 

Jis atsilošė šiugždendamas guolį. 

— Esat nei apdairi, nei sukta. Tiesą sakant, su tokiu pribloš- 
kiamai tiesmuku žmogumi, ir nesvarbu, vyru ar moterimi, kažin 
ar buvau susidūręs. 

— Na, čia nepasirinksi. - Siūlo galą tvarkingai įkišau į kamuo- 
liuką. - Tokia jau gimiau. 

- Ir aš, - labai tyliai tarė jis. 

Nieko neatsakiau. Atrodė, jis tą pasakė visai nenorėdamas, 
kad jį girdėčiau. 

Atsistojau ir nuėjau prie spintelės. Išsitraukiau tris indus su 
katžolėmis, valerijonais ir kanadiniais pipirlapiais. Pasiėmusi 
grūstuvę įbėriau į ją sausų lapelių ir šaknies gabalėlių. Iš virdulio 
kaptelėjęs lašas sušnypštė ir virto garais. 

— Ką darot? - paklausė lordas Džonas. 

— Gaminu užpilą Ijanui, - linktelėjau į lovelę. - Tokiu pat 
girdžiau jus prieš keturias dienas. 

— Ak. Kelionėje iš Vilmingtono prisiklausėm apie jus, - tarė 
Grėjus. Dabar jis rezgė pokalbį nerūpestingu balsu. - Pasirodo, 
savo gebėjimais garsėjate apylinkėse. 

— Mm, - numykiau. 

Maliau, tryniau, ir kambaryje pasklido muskusinis kanadi- 
nių pipirlapių kvapas. 

— Kalbama, kad jūs - kerėtoja. Ar žinote, kas tai? 

— Bet kas - nuo pribuvėjos ir gydytojos iki kerėtojos, būrėjos 
ir ateities pranašautojos. Nelygu, kas šneka. 

Jis išleido garsą, gal sukrizeno, paskui trumpai patylėjo. 

— Manot, kad jiems nieko nenutiks. 

Tai buvo ir teiginys, ir klausimas. 

— Tikiuosi. Džeimis nebūtų pasiėmęs berniuko, jei jam būtų 
atrodę, kad gresia koks nors pavojus. Juk pats žinote, jei apskritai 
pažįstate Džeimį? - pridūriau dirstelėdama į jį. 

— Pažįstu. 

— Ar tikrai? 

Jis kiek patylėjo, buvo girdėti tik krebždant. 

— Ganėtinai pažįstu arba manau pažįstąs, kitaip nebūčiau ri- 
zikavęs su juo išsiųsti Vilio. Jis tikrai neatskleis Viljamui teisybės. 

Subėriau žalius ir geltonus miltelius į nedidelį marlės ketvir- 
tainį ir kruopščiai surišau kaip maišelį. 

— Ne, nepasakys, čia jūs neklystat. 

- O jūs? 

Nustebusi pakėliau akis. 

— Nejau manot, kad galėčiau iškloti tiesą? 

Jis įdėmiai pažvelgė man į veidą, paskui nusišypsojo. 

— Ne, = tyliai pasakė. - Ačiū. 

Suprunkščiau ir įmečiau vaistažolių maišelį į arbatinuką. Su- 
dėjusi į spintelę indus su žolelėmis, vėl prisėdau prie sumautos 
vilnos. 

- Pasielgėte labai kilniai, leisdamas Viliui keliauti su Džeimiu. 
Ir labai drąsiai, - nenoromis pridūriau. Kai pakėliau žvilgsnį, jis 
stebeilijo į tamsų lango stačiakampį, uždengtą oda, tarsi būtų 
galėjęs kiaurai per jį miške įžvelgti šalia viena kitos dvi figūras. 

- Jau daug metų mano gyvenimas Džeimio rankose, - švel- 
niai pasakė jis. - Jo globai patikėsiu ir Viljamą. 

— Ojei Vilis geriau, nei manot, prisimena arklininką Maken- 
zį? Arba įdėmiai įsižiūrės į savo ir Džeimio veidą? 

— Dvylikamečiai ne itin įžvalgūs ir nuovokūs, - sausai tarė 
Grėjus. - Man rodos, jei visus tuos metus berniukas gyveno įsi- 
tikinęs esąs devintasis Elesmero grafas, jam tikrai nešaus į galvą 
mintis, kad iš tiesų jis gali būti nesantuokinis škoto arklininko 
sūnus. Arba jei ir toptelės, iš to tik skaniai pasijuoks. 

Tylomis vyniojau siūlus, klausydamasi spragsinčios ugnies. 
Ijanas vėl kosėjo, bet nepabudo. Šuo sukrutėjo, tamsus gauruotas 
kauburys dabar kūpsojo jam prie kojų. 

Baigiau suvyti antrą kamuoliuką ir ėmiausi trečio. Dar vie- 
nas kamuoliukas, ir užpilas bus prisitraukęs. Jeigu Ijanas manęs 
nesišauks, prigulsiu. 

Grėjus tylėjo taip ilgai, kad, kai vėl prašneko, nustebau. Dirs- 
rūkusių sijų ieškodamas reginių. 

— Minėjau, kad žmonai puoselėjau jausmus, - tyliai tarė. — 
Taip. Prieraišumą. Švelnumą. Artumą. Ištikimybę. Mudu buvom 
pažįstami nuo pat jos mažumės, draugavo mūsų tėvai, pažinojau 
ir jos brolį. Galima sakyti, ji man buvo kaip sesuo. 

— Ar buvo tuo patenkinta - būdama jūsų seseria? 

— Su tokia moterimi kaip jūs ne itin gera ir jauku gyventi. - 
Grėjus užsičiaupė, bet tylėti nepajėgė. Nekantriai gūžtelėjo pe- 

čiais. - Taip, savo gyvenimu tikriausiai buvo patenkinta. Niekada 
nesiskundė. 

Nieko neatsakiau, nors smarkokai iškvėpiau pro nosį. Jis vėl 
nesmagiai patraukė pečiais ir pasikasė raktikaulį. 

— Buvau jai tinkamas sutuoktinis, - gindamasis pasakė. — 
Kad neturėjom vaikų... buvo ne mano... 

— Tikrai nenoriu apie tai girdėti! 

- Ak, nejaugi? - Jo balsas buvo ramus, jis nenorėjo pažadinti 
Ijano, bet jame nebegirdėjau sklandžių diplomatijos moduliaci- 
jų, jas nustelbė pykčio priegaidės. - Paklausėte, kodėl atkeliavau, 
iškvotėte mano skatulius, apkaltinote pavydu. Turbūt nenorite 
nieko žinoti, nes imtumėte galvoti apie mane kitaip, nei buvote 
nusiteikusi. 

— Po šimts, iš kur žinote, kaip buvau nusiteikusi galvoti apie jus? 

Jo burna persikreipė, jeigu ne patrauklus jo veidas, pašaipa 
būtų atrodžiusi niekinama. 

— Negi aš neteisus? 

— Užsiminėte apie pavydą, - netrukus tyliai tarė jis. 

— Taip. Kaip ir jūs. 

Jis nusuko galvą, bet po akimirkos vėl prašneko: 

— Kai išgirdau, kad Izabelė mirė... nieko nepajutau. Kartu 
pragyvenom daug metų, buvom nesimatę beveik dvejus. Ma- 
niau, dalijomės lova, dalijomės gyvenimu. Man turėjo tai rūpėti. 
Deja, buvo vis tiek. 

Jis giliai įkvėpė, jam pasivertus, sukrutėjo patalai. 

— Paminėjot kilnumą. Taip nebuvo. Atvykau patikrinti... ar 
dar galiu ką nors jausti. - Jis nusigręžęs stebeilijo į oda uždeng- 
tą langą, tokį pat tamsų kaip naktis. - Patikrinti, ar mirė mano 
jausmai, ar tik Izabelė. 

— Tik Izabelė? - pakartojau. 

Jis ramiai gulėjo nusisukęs. 

— Bent gėdą vis dar jaučiu, - tylutėliai pasakė. 

Buvo jau vidurnaktis. Ugnis vos ruseno, sopėjo raumenis, 
supratau, kaip man trūksta poilsio. 

Ijanas ėmė blaškytis, vartytis, dejuoti per miegus. Rolas atsi- 
kėlė ir jį pauostė tyliai unkščiodamas. Priėjau prie Ijano, rami- 
namai murmėdama nušluosčiau jam veidą, supurenau pagalvę, 
išlyginau paklodes. Jis snūduriavo. Pakėliau jo galvą ir po gurkš- 
nelį sugirdžiau puodelį šilto užpilo. 

— Rytą jausies geriau. 

Ant kaklo, kur buvo prasegti marškiniai, mačiau tik kelis 
spuogelius, karštis buvo kiek nukritęs, o raukšlė tarp antakių su- 
mažėjusi. 

Dar kartą nuvaliau jam veidą ir paguldžiau ant pagalvės. Jis 
prispaudė skruostą prie vėsios drobės ir tučtuojau vėl užmigo. 

Buvo likę nemažai užpilo. Pripyliau dar vieną puodelį ir 
padaviau lordui Džonui. Jis nustebęs atsisėdo tiesiai ir paėmė 
gėrimą. 

— O dabar, kai atkeliavote čia ir jį pamatėte, ar vis dar ką nors 
jaučiate? 
akimis. 

— Taip. - Tvirta kaip akmuo ranka pakėlė puodelį ir išgė- 
rė. - Dieve, padėk man, - pridūrė taip atsainiai, tarsi jam beveik 
nerūpėtų. 


=— 


Naktį Ijanas labai kamavosi, bet priešaušriu nugrimzdo į 
neramų snaudulį. Pasinaudojau proga truputį pailsėti ir kelias 
valandas saldžiai numigau ant grindų. Mane pažadino mulo Kla- 
renso bliovimas. 

Draugiškasis Klarensas apsidžiaugdavo, kai jo akiratyje pasi- 
rodydavo padaras, kuriam jis tuojau pajusdavo prielankumą - šiai 
kategorijai iš esmės priklausė visi keturkojai. Džiūgaudamas jis 
taip bliovė, kad skardėjo kalno šlaitas. Rolas, įsižeidęs, kad jo, kaip 
sarginio šuns, nepaisoma, nušoko nuo Ijano lovelės, praskriejo 
virš manęs ir išlėkė pro atvirą langą, vampčiodamas lyg vilkolakis. 

Pakelta iš miego, svirduliuodama atsistojau. Lordas Džonas 
išsigandęs sėdėjo vienmarškinis prie stalo, bet nežinau, kas jį iš- 

gąsdino - triukšmas ar mano išvaizda? Išslinkau į lauką, skubiai 
braukdama pirštais per susivėlusias garbanas. Širdis smarkiai 
daužėsi, nes kirbėjo viltis, kad gal grįžta Džeimis. 

Supratusi, kad Klarensą nudžiugino ne Džeimis su Viliu, 
nusiminiau, bet mano nusivylimą greitai pakeitė nuostaba pa- 
mačius, kas tas atvykėlis. Ogi pastorius Gotfridas, Seilemo liu- 
namuose, ten apžiūrinėdama ligonius, bet jo pasirodymas mūsų 
užkampyje mane nepaprastai nustebino. 

Iš Seilemo iki gūbrio reikia joti beveik dvi dienas, o arčiau- 
sias vokiečių liuteronų ūkis mažiausiai už penkiolikos mylių ke- 
liaujant raižyta vietove. Pastorius buvo prastas raitelis: juodas jo 
paltas buvo purvinas, dulkėtas, matyt, dažnai nukrisdavo nuo 
arklio. Nusmelkė mintis, kad čia, į kalną, jį galėjo atginti tik di- 
delė bėda. 

— Tūpk, bjaurus šunie! - griežtai paliepiau Rolui, šiepiančiam 
dantis atvykėliui ir urzgiančiam, o tai labai nepatiko pastoriaus 
žirgui. - Sakau, tylėt! 

Rolas pašnairavo į mane geltonomis akimis ir atsitūpė, nu- 
taisęs įžeisto snukį, tarsi oriai sakytų, kad jei savo valdose mielai 
priimu akivaizdų piktavalį, už padarinius jis neatsakys. 

Pastorius buvo striukas storulis su didžiule garbanota žila 
barzda, supančia jo veidą it audros debesis. Šiaip jo veidas švies- 
davo pro ją tarsi tekanti saulė. Deja, šį rytą pastorius nešvytėjo; 
apvalučiai skruostai buvo lajaus spalvos, putlios lūpos išblyšku- 
sios, o aplink akis raudoni nuovargio ratilai. 

— Meine Dame, - pasisveikino jis, nusivoždamas plačiakraštę 
skrybėlę ir žemai nusilenkdamas. - Ist Euer Mann hier?* 

Mokėjau tik kelis varganus vokiškus žodžius, bet lengvai su- 
pratau, kad jis ieško Džeimio. Papurčiau galvą ir neaiškiai mos- 
telėjau į mišką rodydama, kad jo namie nėra. 

Pastorius dar labiau nusiminė ir kone ėmė grąžyti rankas iš 
sielvarto. Skubiai tarė kelis žodžius vokiškai, bet sumojęs, kad 


| 


Mano ponia... Ar jūsų vyras čia? (Vok.). 

jo nesuprantu, dar sykį pakartojo lėčiau ir garsiau, vaizdingai 
įtempdamas kresną kūną, labai stengdamasis, kad jį suprasčiau. 

Vis dar bejėgiškai kračiau galvą, o tada už nugaros pasigirdo 
griežtas balsas. 

— Was ist los? - paklausė lordas Džonas, išdygęs tarpdury. - 
Was habt Ihr gesagt?* 

Apsidžiaugiau, kad jis mūvi bridžiais, nors buvo basas, o pa- 
laidi šviesūs plaukai plaikstėsi ant pečių. 

Pastorius piktindamasis nuvėrė mane žvilgsniu, aiškiai pada- 
ręs nepadorias išvadas, bet ta mina tučtuojau išnyko, nes lordas 
Džonas prapliupo tratėti vokiškai it koks kulkosvaidis. Pastorius 
atsiprašydamas linktelėjo man galvą, tada nekantriai atsigręžė į 
anglą ir ėmė greitai pasakoti, mostaguodamas rankomis ir iš tos 
skubos vis užsikirsdamas. 

— Ką? - paklausiau, vokiškų žodžių sraute įstengusi pagauti 
vos porą žodžių. - Ką, velniai rautų, jis sako? 

Grėjus atsigręžė niūriu veidu. 

— Pažįstat Miulerių šeimą? 

— Taip, - atsakiau, bet išgirdusi pavardę sunerimau. - Prieš 
tris savaites priėmiau Petronelos Miuler kūdikį. 

— Aha. - Grėjus apsilaižė sausas lūpas ir nudūrė akis į žemę, 
lyg nenorėtų man sakyti. - Deja, kūdikis mirė. Ir jo motina. 

- O ne! - Susmukau ant suolo prie durų, nė už ką nenorėda- 
ma su tuo susitaikyti. - Ne. Negali būti. 

Grėjus pasitrynė burną ir linktelėjo į pastorių, vėl kalbantį ir 
iš susijaudinimo mosuojantį trumpomis, drūtomis rankutėmis. 

- Anot jo, tai Masern; tą ligą, regis, vadiname tymais. - Flec- 
ken, so ūhnlich wie diese?** - paklausė jis pastoriaus, rodydamas 
į nykstantį bėrimą ant veido. 

Pastorius pabrėžtinai linktelėjo, kartodamas Flecken, Masern, 
ja! ir plekšnodamas sau per skruostus. 

- Bet kam jam reikia Džeimio? - suklusau. Ne tik sielvarta- 
vau, bet ir sumišau. 


* Kas nutiko? Ką pasakėte? (Vok.) 
* Spuogeliai, panašūs į šiuos? (Vok.) 

- Jis turbūt mano, kad Džeimis gal įstengtų įkrėsti proto tam 
žmogui, Herr Miuleriui. Ar jie draugai? 

— Ne visai. Aną pavasarį Džeimis vožė Gerhardui Miuleriui 
ir parbloškė ant žemės prie malūno. 

Apšepusiame lordo Džono skruoste trūktelėjo raumuo. 

— Suprantu. Tada pastoriaus žodis „įtikinti“ čia nelabai tikslus. 

— Miuleriui įtikinti netiktų jokie įmantrumai, tik toks kietas 
daiktas kaip kirvis, - pasakiau. - Bet kodėl jis elgiasi neprotingai? 

Grėjus susiraukė. Jam buvo neaišku, kodėl pasakiau „įman- 
trumai, nors suprato, ką turiu galvoje. Padelsęs vėl atsisuko į 
mažulį dvasininką ir dar kažko paklausė, įdėmiai klausydamasis 
atsakomojo Deutsch srauto. 

Pamažu, su nuolatiniais pertrūkiais ir daugybe gestų, buvo 
išverstas pastoriaus pasakojimas. 

Kaip mums jau sakė lordas Džonas, Kros Krike siaučia tymų 
epidemija. Ji aiškiai pasklido ir į atokesnes vietoves. Užsikrėtė 
kelios šeimynos Seileme, bet Miuleriai, gyvenantys nuošaliai, su- 
sirgo Visai neseniai. 

Dieną prieš pasirodant pirmiesiems tymų požymiams į Miu- 
lerių ūkį užsuko būrelis indėnų, prašė valgyti ir atsigerti. Miu- 
leris, kurio nuomonę apie indėnus puikiai Žinojau, baisiai juos 
išplūdo ir išvijo. Įsižeidę indėnai išeidami nubrėžė, kaip pasakojo 
Miuleris, paslaptingus ženklus namo pusėn. 

Kai kitą dieną šeima susirgo tymais, Miuleris buvo įsitikinęs, 
kad tą ligą jiems ir jo namams užtraukė kerai, mesti išvaromų in- 
dėnų. Jis tučtuojau ant sienų išpaišė ženklus, naikinančius kerus, 
ir iš Seilemo pasikvietė pastorių, kad šis surengtų egzorcizmo 
seansą... 

— Man atrodo, kad toks jo pasakojimas, - su abejone pridūrė 
lordas Džonas. - Nors nesu tikras, ką jis tuo nori pasakyti... 

— Nesvarbu, - nekantriai pertraukiau jį. - Pasakokite toliau! 

Deja, nė viena iš šių atsargumo priemonių Miuleriui nepa- 
gelbėjo, o kai Petronelą ir jos kūdikį liga pasiglemžė, senis nete- 
ko proto, nors jo ir šiaip turėjo ne kažin kiek. Prisiekęs atkeršyti 
laukiniams, prišaukusiems jo namams nelaimę, jis privertė sū- 
nus ir žentus jį lydėti, ir visi išjojo į mišką. 

Iš to žygio jie grįžo po trijų dienų, sūnūs išblyškę ir tylūs, o 
senis net spirgėjo iš pasitenkinimo. 

- Ich war dort. Ich habe ihn geschen, - pasakė Herr Gotfridas. 
Buvau ten. Mačiau tai. 

Tai prisiminus, dvasininko skruostais pasruvo prakaitas. 

Pakviestas isteriškai vaitojančių moterų, pastorius įjojo į 
kluoną, o ten pamatė dvi ilgas tamsių plaukų uodegas, kabančias 
ant durų, švelniai besiplaikstančias vėjyje virš kerėpliškai pake- 
verzoto žodžio Rache. 

— Tai reiškia „kerštas, - išvertė lordas Džonas. 

- Žinau, - tariau tokia išsaususia burna, kad vos įstengiau 
kalbėti. - Skaičiau Šerloką Holmsą. Sakot, jis... 

— Akivaizdu. 

Pastorius vis dar pasakojo; jis čiupo man už rankos ir ją pa- 
purtė, mėgindamas perteikti visą skubą. Grėjus atrodė įsitempęs 
dėl to, ką vapa dvasininkas, paskui jis staiga įsiterpė užduodamas 
klausimą, o pastorius jam atsakė smarkiai linksėdamas. 

— Jis joja čia. Miuleris. - Sunerimęs Grėjus ūmai pasisuko į 
mane. 

Išvydęs siaubingus skalpus, pastorius ėmė ieškoti Herr Miu- 
lerio, bet sužinojo, jog patriarchas prikalė šiurpius trofėjus savo 
klojime ir, pasakęs, kad traukia į Freizerio Gūbrį susitikti su ma- 
nim, išjojo. 

Jei nebūčiau sėdėjusi, būčiau susmukusi. Pajutau, kaip krau- 
jas ištekėjo iš skruostų, ir buvau tikra, kad išblyškau visai kaip 
pastorius Gotfridas. 

— Kodėl jis joja čionai? - paklausiau. - Ar jis... jis negali! Ne- 
gali galvoti, kad aš ką nors padariau Petronelai arba jos kūdikiui. 
Juk negali? 

Atsigręžusi kreipiausi į pastorių, o šis putlia, virpančia ranka 
braukė pražilusius plaukus taršydamas kruopščiai suteptas tau- 
kais sruogas. 

— Ponas dvasininkas nežino, kas dedasi Miulerio galvoje ir ko 
anas čia traukia, - pasakė lordas Džonas ir smalsiai perbedė ke- 
rėplišką pastoriaus stotą. - Jis galvotrūkčiais puolė paskui Miu- 
lerį ir po dviejų valandų rado jį, tysantį be sąmonės šalikelėje. 

Kai leidosi keršyti, stambus pagyvenęs ūkininkas seniai buvo 
nieko nevalgęs. Liuteronai moka laikytis saiko, bet išvargęs ir 
draskomas jausmų Miuleris grįžęs baisiai nusitašė, ir alus visai 
jį pribaigė. Nors girtutėlis, jis dar įstengė supančioti mulą, bet 
paskui susivyniojo į paltą ir užmigo tarp šliaužiančiųjų epigėjų 
prie kelio. 

Puikiai žinodamas, koks to žmogaus būdas, ir nujausdamas, 
kad alkoholis tikrai jo nenuramino, pastorius nė nemėgino pri- 
kelti Miulerio. Gotfridas apžergė arklį ir kuo skubiausiai nušuo- 
liavo, kliaudamasis Dievo apvaizda, kad žirgas jo nenuvils ir jis 
nepavėluos mūsų įspėti. 

Jis neabejojo, kad mano Mann sugebės susitvarkyti su Miule- 
riu, nesvarbu, kokios šis būklės ar kokie jo ketinimai, bet dabar, 
kai Džeimio nėra... 

Pastorius Gotfridas bejėgiškai žvilgčiojo tai į mane, tai į lordą 
Džoną. 

— Vielleicht solten Sie gehen?* - pasiūlė, savo žodžius dar pa- 
aiškindamas galvos mostelėjimu į aptvarą. 

— Negaliu, - pasakiau ir parodžiau į namą. - Mein... Dieve, 
kaip vokiškai „sūnėnas'? - Mein junger Mann ist nicht gut“*. 

— Ihr Neffe ist krank, - greitai pataisė mane lordas Džonas. - 
Haben Sie jemals Masern gehabt?*** 

Pastorius papurtė galvą, jo sielvartą pakeitė nerimas. 

- Jis nesirgęs tymais. - Lordas Džonas atsigręžė į mane. - Jam 
negalima čia likti, kitaip juk grėstų pavojus užsikrėsti šia liga? 

— Taip. - Sukrėtimas ėmė kiek slopti, prisiverčiau susitvar- 
dyti. - Taip, jis turėtų išjoti nedelsdamas. Bet šalia jūsų jam būti 
nepavojinga, jūs nebeužkrėsite. O Ijanas vis dar gali. 

Pamėginau susiglostyti stirksančius plaukus - nieko ste- 
bėtino, bet man nelabai sekėsi. Paskui prisiminiau skalpus ant 
Miulerio daržinės durų, ir plaukai dar labiau pasistojo, iš siaubo 
vilnijant mano pačios skalpui. 


* Gal jūs iškeliaukite? (Vok.) 
** Mano jaunesniajam vyrui nėra gerai (vok.). 
*** Ar esat sirgęs tymais? (Vok.) 

Lordas Džonas įsakmiai kažką kalbėjo mažuliui pastoriui ir, 
sugriebęs už rankovės, ragino jį eiti prie arklio. Gotfridas prieš- 
taravo, bet menkai. Jis dirstelėjo į mane. Apskritas jo veidas buvo 
susirūpinęs. 

Mėginau jam raminamai nusišypsoti, nors ir pati ne menkiau 
buvau prislėgta. 

- Danke, - padėkojau. - Pasakykite jam, kad viskas bus ge- 
rai, - paprašiau lordo Džono. - Kitaip jis nepakrutės iš vietos. 

Grėjus linktelėjo. 

— Jau pasakiau. Paaiškinau esąs kareivis ir neleisiu, kad kas 
nors jums atsitiktų. 

Įsitvėręs arklio apynasrio, pastorius kiek pastovėjo, rimtai 
kalbėdamasis su lordu Džonu. Paskui metė apynasrį, ryžtingai 
apsisuko ir per kiemą atskersavo prie manęs. Ištiesė ranką ir 
švelniai uždėjo plaštaką ant susišiaušusios mano galvos. 

— Seid gesegnet“, - tarė. - Benedicite““. 

— Jis pasakė... - prabilo lordas Džonas. 

— Supratau. 
ja per kaštonų giraitę. Tvyrojo keista ramybė, pečius šildė švel- 
ni rudens saulė, virš galvos skraidė paukščiai. Girdėjau kažkur 
toli stuksenantį genį ir darnų daugiakalbių strazdų, gyvenančių 
aukštoje dygiojoje eglėje, duetą. Jokių pelėdų, bet, žinoma, jų ir 
neturi būti, juk dar tik rytas. 

Kas? Pasvarsčiau, kai vėluodama šovė galvon mintis apie 
anos pusės tragediją. Kas buvo aklo, neapgalvoto Miulerio keršto 
taikinys? Nuo kalnų ribos, skiriančios indėnų teritoriją ir gyven- 
vietes, iki Miulerių ūkio reikėjo joti kelias dienas, bet jis galėjo 
nusigauti iki tuskarorų arba čerokių kaimų, nelygu į kurią pusę 
patraukė. 

Ar jis įsiveržė į kaimą? Jeigu taip, kokias skerdynes surengė 
su sūnumis? Ir kokias skerdynes vėliau gali surengti indėnai? 


* Laiminu jus (vok.). 
** Laiminu (lot.). 

Mane nukrėtė šaltas šiurpas, nors švietė saulė. Miuleris ne 
vienintelis, tikintis kerštu. Šeima, klanas, kaimas, kurio žmones 
jis išžudė, - jie taip pat keršys už Žuvusiuosius, ir Miulerių jiems 
gali būti negana, net jei Žino, kas žudikai. 

O jei žino tik tiek, kad žudikai buvo baltieji... Vėl suvirpėjau. 
Esu prisiklausiusi daugybės pasakojimų apie skerdynes, aukos 
retai išprovokuoja savo likimą, joms tik nepasiseka, nes atsiduria 
netinkamoje vietoje netinkamu laiku. Freizerio Gūbrys dunkso 
tarp Miulerio ūkio ir indėnų kaimų, ir dabar čia iš tikrųjų ne- 
lemta vieta. 

— Dieve, o kad Džeimis būtų namie, - nesumojau šnekanti 
garsiai, bet greitai atsitokėjau, nes atsiliepė lordas Džonas. 

— Ir aš to norėčiau. Nors, manau, Viljamui kur kas saugiau 
būti su juo, ir ne vien todėl, kad čia siautėja liga. 

Dirstelėjau į jį ūmai suvokusi, kad jis vis dar labai silpnas. 
Po savaitės pirmąkart išlipo iš lovos. Jo blyškumas matyti net 
pro nykstančias dėmes, jis graibstėsi už durų staktos, kad ne- 
pargriūtų. 

— Jums būtų buvę geriau nesikelti iš lovos! - sušukau ir stvė- 
riau jam už rankos. 

— Visai neblogai jaučiuosi, - suirzo jis, bet nepasitraukė ir 
nesipriešino, kai liepiau jam gultis. 

Priklaupiau apžiūrėti Ijano, neramiai besiblaškančio lovelėje, 
degančio iš karščio. Jis buvo užsimerkęs, veidas patinęs ir su- 
darkytas staiga atsiradusio bėrimo, kaklo liaukos išburkusios ir 
kietos tarsi kiaušiniai. 

Rolas man po pažasčia prakišo smalsų snukį, švelniai baks- 
telėjo šeimininkui ir suunkštė. 

- Jis pasveiks, - tvirtai pasakiau. - Gal eitum laukan ir stebė- 
tum, ar nepasirodys koks prašalaitis? 

Deja, Rolas nepaisė raginimo ir kantriai tupėjo žiūrėda- 
mas, kaip šaltame vandenyje suvilgiusi skudurą šluostau Ijaną. 
Kumštelėjau jam, kad pabustų, sušukavau plaukus, padaviau 
naktipuodį ir įkalbėjau išgerti bičių balzamo sirupo. Bet visą lai- 
ką klausiausi ištempusi ausis, ar neišgirsiu kaukšint kanopų ir 
džiaugsmingai bliaunant Klarenso, kad pasirodė draugai. 

Diena buvo ilga. Kelias valandas pakrūpčiojusi nuo menkiau- 
sio garso ir vis kaskart padirsčiojusi per petį, galų gale ėmiausi 
darbų. Slaugiau karščiuojantį, apgailėtinai atrodantį Ijaną, pašė- 
riau gyvulius, paravėjau daržą, pririnkau švelnučių jaunų agur- 
kėlių raugti ir pristačiau lordą Džoną, kuris įkyriai veržėsi padė- 
ti, aižyti pupų. 

Eidama iš išvietės į ožkų aptvarą, ilgesingai pažvelgiau į miš- 
ką. Būčiau daug ką atidavusi, kad man kas būtų leidęs paklai- 
džioti vėsiose žaliose jo tankmėse. Ne pirmą kartą mane pagau- 
na toks skatulys. Rudeninė saulė kepino gūbrį, slinko ramios, 
tylios valandos, bet Gerhardo Miulerio nebuvo nė kvapo. 

— Papasakokit apie Miulerį, - paprašė lordas Džonas. 

Pamažu jam grįžo apetitas; jis baigė valgyti lėkštę keptos ku- 
kurūzų košės, nors kiaulpienių ir fitolakų salotas pastūmė šalin. 

Iš dubens iškrapščiau trapų fitolakos stiebelį ir kramsnojau 
jį, mėgaudamasi aitriu skoniu. 

— Jis didžiulės šeimos galva. Kaip, be abejonės, jau supratote, 
jie vokiečiai liuteronai. Gyvena už penkiolikos mylių, upės slėnyje. 

— Iš tikrųjų? 

— Gerhardas stambus ir užsispyręs. Angliškai moka vos kelis 
žodžius. Jis senas, bet, dievulėli, dar labai stiprus! 

Man prieš akis šmėkščiojo senis raumeningais pečiais, mė- 
tantis į vežimą penkiasdešimties svarų maišus su miltais taip, 
tarsi jie būtų pripilti plunksnų. 

- Ar tos muštynės su Džeimiu... Vokietis griežė ant jo dantį? 

— Miuleris labai pagiežingas, bet čia kalba ne apie tai. Tiesą 
sakant, tai nebuvo muštynės. Tai... - Papurčiau galvą, galvoda- 
ma, kaip paaiškinti. - Ar ką nors numanot apie mulus? 

Šviesūs jo antakiai pakilo, ir jis nusišypsojo. 

- Šiek tiek. 

- Na, Gerhardas Miuleris yra mulas. Tikrai nėra piktas ir ne 
toks jau užsispyręs, bet jam rūpi tik tai, kas dedasi jo galvoje, ir 
reikia labai pasistengti, jei nori nukreipti jo dėmesį kitur. 

Kai įsiplieskė vaidas, manęs nebuvo malūne, bet paskui man 
viską papasakojo Ijanas. Senis buvo tvirtai įsikalęs į galvą, kad 
Felicija Vulam, viena iš trijų malūnininko dukterų, jį apgavo, 
blogai pasvėrė ir liko jam skolinga maišą miltų. 

Felicija veltui aušino burną įrodinėdama, kad jis atvežė pen- 
kis maišus kviečių. Ji sumalė kviečius ir pripylė keturis maišus 
miltų. Mergina tvirtino, kad vienas maišas nubyrėjo - tiek ji 
surinko kviečių pelų ir lukštų. Iš penkių maišų kviečių primali 
keturis maišus miltų. 

— Fiinf! - nepasidavė Miuleris, grūmodamas jai po nosimi 
kumščiu. - Es gibt fūnf!“ 

Jis buvo neperkalbamas ir ėmė baisiai keiktis vokiškai, mer- 
giną piktai smaigstydamas ir atbulą sprausdamas į kampą. 

Ijanui nepasisekė išblaškyti senio dėmesio, todėl jis puolė 
laukan kviesti Džeimio, nutraukdamas šio pokalbį su ponu Vu- 
lamu. Abu vyrai nuskubėjo vidun, bet ir jiems nepavyko įtikinti 
Miulerio, kad šis nebuvo apgautas. 

Nepaisydamas jų įkalbinėjimų, jis metėsi ant Felicijos, aiškiai 
ketindamas jėga pagriebti dar vieną maišą, gulintį krūvoje už jos. 

— Ginčijantis su juo, Džeimiui trūko kantrybė, ir jis smogė 
seniui, - pasakiau. 

Iš pradžių Džeimis neketino taip elgtis, nes Miuleriui arti 
septyniasdešimties, bet gailestis greitai išgaravo, nes pirmas jo 
smūgis atšoko nuo Miulerio žandikaulio, tarsi tas būtų išskobtas 
iš gerai išlaikyto ąžuolo. 

Senis pasisuko į jį kaip užspeistas į kampą šernas, ir Džeimis 
iš visų jėgų vožė jam į pilvą, paskui - į žabtus, net nusibrozdin- 
damas krumplius į senio dantis, ir tik taip pargriovė Miulerį. 

Kažką pasakęs Vulamui, kuris buvo kvakeris, todėl nepritarė 
smurtui, Džeimis čiupo Miuleriui už kojų ir apdujusį ūkinin- 
ką ištempė laukan. Ten vežime kantriai laukė vienas iš Miulerio 
sūnų. Džeimis trūktelėjo senį už apykaklės aukštyn ir, prispau- 
dęs prie vežimo, maloniai ėmė jam kažką šnekėti vokiškai, o tada 


* Penkis!.. Atvežiau penkis (vok.). 

skubiai perkrovęs miltus pasirodė ponas Vulamas ir į ratus įvertė 
penkis maišus miltų budriai stebint seniui. 

Miuleris dusyk atidžiai juos perskaičiavo, atsigręžė į Džeimį 
ir oriai tarė: Danke, mein Herr“. Tada įsiropštė į vežimą šalia 
suglumusio sūnaus ir nudardėjo. 

Grėjus šypsodamasis pasikasė nykstančias papules. 

- Štai kaip. Taigi senis, regis, nelaiko užantyje piktumo ant 
Džeimio. 

Kramtydama papurčiau galvą ir nurijau kąsnį. 

- Visai ne. Kai nujojau į jo ūkį padėti Petronelai gimdyti, su 
manim jis elgėsi maloniai. 

Vėl prisiminus, kad Petronelos su kūdikiu nebėra, man staiga 
užgniaužė gerklę, ir aš užsikosėjau nuo kartaus kiaulpienių lape- 
lių skonio, stemple pakilo tulžis. 

— Prašau. - Grėjus per stalą pastūmė puodelį elio. 

Godžiai išgėriau, vėsaus gėrimo rūgštumas trumpam nuram- 
dė sielos kartėlį. Padėjusi puodelį, valandėlę sėdėjau užsimerku- 
si. Nuo lango dvelkė gaivus brizas, bet po rankomis ant stalo 
jutau saulės šilumą. Visus šiuos mažyčius fizinio egzistavimo 
džiaugsmus suvokiau daug aštriau, nes jie buvo taip ūmai atimti 
iš tų, kurie vos spėjo jų paragauti. 

— Ačiū, - pasakiau ir atsimerkiau. 

- Kai pagalvoji, tai neturėjo manęs šitaip sukrėsti, — tariau. 
Staiga pajutau būtinybę pasiaiškinti. - Žmonės čia miršta labai 
lengvai. Ypač jauni. Mirčių esu regėjusi ir anksčiau. Svarbiausia, 
labai retai galiu kuo padėti. 

Ant skruosto pajutau kažką šilta ir nustebau, kad tai ašara. 
Jis pasirausė rankovėje, ištraukė nosinę ir padavė. Ji nebuvo labai 
švari, bet man buvo nė motais. 

- Kartais svarstydavau, kuo jį sužavėjote ir patraukėte, - pa- 
sakė Grėjus, tyčia nutaisęs lengvabūdišką balsą. - Džeimį. 

— Ak, tikrai? Kaip malonu, - sušnarpščiau ir išpūčiau nosį. 


* Ačiū jums, pone (vok.). 

— Kai jis prabilo apie jus, manė, kad jūsų nebėra tarp gyvųjų, 
ir aš patikėjau. Ir nors esate graži moteris, jis niekada nekalbė- 
davo apie jūsų išvaizdą. 

Mano nuostabai, jis paėmė man už rankos ir švelniai ją pa- 
laikė. 

- Jūs tokia pat drąsi kaip jis. 

Tai mane prajuokino, nors nusijuokiau ne visai nuoširdžiai. 

- Jei tik jūs žinotumėt. 

Jis neatsakė, bet blausiai šyptelėjo. Jo nykštys lengvai braukė 
man per krumplius, prisilietimas buvo švelnus ir šiltas. 

— Jis nebijo nudirtų krumplių, - tarė Grėjus. - Turbūt ir jūs. 

— Man nevalia bijoti. - Giliai įkvėpiau ir nusišluosčiau nosį, 
ašaros nebetryško. - Juk aš gydytoja. 

— Taigi, - tyliai pasakė jis ir šiek tiek patylėjo. - Dar nepadė- 
kojau jums už savo gyvybę. 

— Čia aš niekuo dėta. Tiesą sakant, susidūrusi su liga, nelabai 
galiu ką padaryti. Galiu tik... būti šalia. 

— Ir ne tik, - sausai tarė Grėjus ir paleido mano ranką. - Ar 
dar norit elio? 

Man jau ėmė aiškėti, kodėl Džeimis vertino ir patį Džoną Grėjų. 

Popietė prabėgo greitai. Ijanas blaškėsi ir dejavo, vakarop dė- 
mės išryškėjo, o karštis kiek atlėgo. Jis nenorės valgyti, bet gal 
man pavyks jam įsiūlyti pieniškos sriubos. Šovus tai minčiai, su- 
mojau, kad jau beveik metas melžti ožkas. Atsistojau, burbtelėjau 
žodelį lordui Džonui ir padėjau taisomą drabužį. 

Atvėrusi trobelės duris, Žengiau tiesiai prieš Gerhardą Miu- 
lerį, šis jau stovėjo kieme. 

Miulerio akys buvo rausvai rudos. Visada atrodydavo, kad 
jos dega vidine liepsna, o dabar liepsnojo dar ryškiau, nes buvo 
užtinusios susimušus, kai nudribo nuo mulo. Į mane susmigo gi- 
liai įsodintos akys, vienintelės gyvybės kibirkštėlės surukusiame 
nelygu suglamžytas popierius veide. 

— Herr Miuleri, - tariau. Mano ausims balsas buvo ramus. 
Vyliausi, kad ir jam nuskambėjo taip pat. - Wie geht es Euch?* 


* Kaip laikotės? (Vok.) 

Senis svyruodamas stovėjo prieš mane, atrodė, net vakaro 
vėjelis būtų galėjęs jį pargriauti. Nežinojau, ar jo mulas pabėgo, 
ar paliko jį gūbrio apačioje, bet nemačiau nei mulo, nei arklio. 

Jis žengė žingsnį į mane, paskui nesąmoningai atsitraukė. 

- Frau Klara, - balse buvo girdėti maldavimo gaidelė. 

Sustojau, norėdama šauktis lordo Džono, bet delsiau. Miule- 
ris nebūtų pavadinęs manęs vardu, jei ketintų mane nuskriausti. 

- Jos mirė, - tarė jis. - Mein Mūdchen. Mein Kind.“ 

Iš krauju pasruvusių akių staiga pasipylė ašaros ir lėtai te- 
kėjo nugairinto veido raukšlėmis. Jo akyse atsispindėjo tokia 
kančia, kad suėmiau didžiulę, nuo darbo surambėjusią seną jo 
plaštaką. 

- Žinau, - pasakiau. - Labai užjaučiu. 

Jis vėl linktelėjo virpančia burna. Leidosi nuvedamas prie 
suolo šalia durų, kur gana ūmai klestelėjo, tarsi kojas būtų aplei- 
dusios visos jėgos. 

Atsidarė durys, ir pasirodė Džonas Grėjus. Rankoje laikė pis- 
toletą, bet man papurčius galvą užsikišo jį už marškinių. Senis 
nepaleido mano rankos, tempdamas mane sėstis greta jo. 

- Gnūdige Frau**, - tarė jis, staiga pasisuko ir apkabinęs mane 
stipriai priglaudė prie purvino palto. 

Jį ėmė purtyti nebyli rauda, ir aš, net žinodama, ką jis padarė, 
apglėbiau jį. 

Senis baisiai dvokė, nuo jo sklido gaiži seno žmogaus ir siel- 
varto smarvė, sumišusi su alaus, prakaito ir nešvarumų tvaiku, o 
ką. Suvirpėjau, pakliuvusi į gailesčio, siaubo ir bjaurasties tinklą, 
bet negalėjau iš jo ištrūkti. 

Galų gale Miuleris mane paleido ir ūmai pamatė Džoną Grė- 
jų, lūkuriuojantį netoliese, nežinantį, ar jam įsiterpti, ar ne. Senis 
krūptelėjo. 

— Mein Gott! - sušuko siaubo kupinu balsu. - Er hat Masern!"*** 


Mano mergytė. Mano vaikas (vok.). 


Malonioji ponia (vok.). 
+++ Mano Dieve! Jis serga tymais! (Vok.) 

Saulė greitai leidosi, užliedama kiemą kruvina šviesa. Ji plies- 
kė Grėjui į veidą, paryškindama papules, nurausvindama jo odą. 

Miuleris atsigręžė į mane ir kaip paklaikęs suėmė mano vei- 
dą stambiomis, kietomis kaip ragas letenomis. Jo nykščiai braižė 
skruostus, įdubusiose akyse sužibo palengvėjimas, kai pamatė, 
kad mano oda vis dar švari. 

— Gott sei dank“, - pasakė, atitraukė rankas nuo mano veido 
ir ėmė kuistis palte, kažką taip greitai ir neaiškiai murmėdamas 
vokiškai, kad supratau vos vieną kitą žodį. 

— Jis sako būgštavęs, kad pavėluos, ir džiaugiasi suspėjęs, - 
tarė Grėjus, matydamas, kokia aš suglumusi. Jis spoksojo į seną 
ūkininką įtariai ir pasidygėjęs. - Sako, kai ką jums atnešęs. Kaž- 
kokį amuletą. Jis ginsiąs jus nuo prakeiksmo ir apsaugosiąs nuo 
ligos. 

Iš giliausios palto kišenės senis ištraukė daiktą, suvyniotą į 
skudurėlį, ir padėjo man ant kelių, vis dar vapėdamas vokiškai. 

— Jis dėkoja jums už pagalbą jo šeimai, mano, kad esat gera 
moteris, tokia pat miela kaip jo marčios. Jis sako... 

Miuleris virpančiomis rankomis išvyniojo skiautę, ir žodžiai 
įstrigo Grėjaus gerklėje. 

Išsižiojau, bet neišleidau nė garso. Turbūt nesąmoningai su- 
krutėjau, nes skudurėlis nuslydo ant žemės ir iš jo iškrito praži- 
lusių plaukų sruoga. Prie jos vis dar buvo prikabinta sidabrinė 
puošmena. Skudurėlyje buvo ir odinis kapšelis, genio plunksnos, 
aptaškytos krauju. 

Miuleris vis kalbėjo, o Grėjus mėgino tą tiradą išversti, bet aš 
tik miglotai suvokiau, ką jis sako. Ausyse aidėjo žodžiai, girdėti 
prieš metus prie upelio, švelniam Gabrielės balsui verčiant tai, 
ką sakė Najavenė. 

Jos vardas reiškia: „Tai gali būti; tai nutiks.“ Ir tai įvyko, man 
teliko guostis jos žodžiais: „Ji sako, kad jums nėra ko nerimauti; 
ligą siunčia dievai. Tai nebus jūsų kaltė.“ 


* Ačiū Dievui (vok.). 

Sudegintas kaimas 


DŽEIMIS UŽUODĖ dūmus daug anksčiau, nei pasirodė kai- 
mas. Vilis pamatė, kaip jis sustingo, ir pats įsitempė balne, atsar- 
giai dairydamasis aplinkui. 

— Kas? - sušnabždėjo berniukas. - Kas čia? 

— Nežinau. 

Ir Džeimis kalbėjo tyliai, nors arti nematė nieko, kas būtų ga- 
lėjęs juos nugirsti. Nusliuogęs nuo arklio, padavė vadeles Viliui 
ir linktelėjo į vijokliais apkėstą stačią uolą, kurios papėdę dengė 
krūmai. 

— Nuvesk arklius už ana tos uolos, vaike, - paliepė. - Tenai 
elnių pramintas takas veda į eglyną. Pasislėpk tarp dygiųjų eglių 
ir lauk manęs. - Jis padelsė, nenorėdamas gąsdinti berniuko, bet 
turėjo šį įspėti. - Jei nepasirodyčiau iki tamsos, tučtuojau išjok. 
Nelauk ryto. Grįžk iki upelio, kurį ką tik perbridom, tada pasuk į 
kairę ir jok iki tos vietos, kur krinta krioklys - šniokščiant išgirsi 
net tamsoje. Už krioklio yra nedidelė ola; indėnai ja naudojasi 
medžiodami. 

Aplink mėlynas berniuko raineles atsirado plonytis baltas 
apvadas. Džeimis stipriai gniaužė vaikui koją virš kelio, kad šis 
geriau įsimintų nurodymus, ir juto, kaip suvirpėjo ilgasis šlau- 
nies raumuo. 

— Tenai pratūnok iki ryto, ir jei iki tol tavęs nepasivysiu, šuo- 
liuok namo. Jok taip, kad rytą saulė tau šviestų iš kairės, popiet - 
iš dešinės. Po dviejų dienų paleisk arklį risnoti, kaip jam patinka, 
nes jau būsi arti namų, ir žirgas pats ras kelią. 

Džeimis giliai įkvėpė svarstydamas, ką dar turėtų pridurti, 
bet nieko nebesugalvojo. 

- Tegu tave saugo Dievas, vaike. 


614 DIANA GABALDON 


Jis šiaip taip išspaudė raminamą šypseną Viliui, pliaukštelėjo 
arkliui per sturplį ir pasuko degėsių kvapo link. 


—-— 
— 


Tai nebuvo įprastas kaimo laužų kvapas; ir net ne didžiu- 
lių apeiginių laužų, apie kuriuos jam buvo pasakojęs Ijanas, kai 
indėnai ugniavietės duobėje vidury kaimo degina nepjaustytus 
medžius. Anot Ijano, liepsnos šaudavo į dangų kaip per škotų 
laužų šventę. Džeimis numanė, kaip ta ugnis spragsi ir kokio ji 
didumo. O šis kvapas buvo kur kas stipresnis. 

Labai atsargiai jis apsuko platų ratą, galop nujojo prie ne- 
aukštos kalvos, nuo kurios buvo matyti kaimas. Vos išlindęs iš 
miško priedangos, jis išvydo kraupų vaizdą. Iš visų rūkstančių 
pailgų kaimo namų griuvėsių kilo pilkų dūmų kamuoliai. 

Virš miško kabojo tirštas rusvas debesis. Jis greitai įkvėpė, 
sukosėjo ir skubiai ant nosies ir burnos užsitempė skraistės klos- 
tę, žegnodamasis dešine ranka. Prieš tai užuodė degančios mėsos 
smarvę, ir prisiminus lavonų laužus prie Kulodeno jį išpylė šaltas 
prakaitas. 

Matant nusiaubtą kaimą, jo siela pajuto kažką negera. Pri- 
simerkęs nuo graužiančios akis miglos, jis atidžiai žvalgėsi ko- 
kių nors gyvybės ženklų. Niekur nė krust, tik ringavo dūmai, it 
šmėklos tyliai sklendė genami vėjo pro pajuodusius namus. Iš 
pietų užpuolė čerokiai ar krikai? O gal viena iš šiaurinių likusių 
algonkinų genčių - nantikokiai ar tutelojai? 

Vėjo gūsis tiesiai į veidą bloškė apdegusių kūnų smarsą. Jis 
pasilenkė ir nusivėmė, mėgindamas atsikratyti iki kaulų smege- 
nų pažįstamo jausmo, kad supleškintas derlius ir išžudytos šei- 
mos. Kai šluostydamasis burną atsitiesė, išgirdo toli lojant šunį. 

Apsisuko ir greitai nužingsniavo nuo kalvos garso link, šir- 
džiai dunksint vis greičiau. Užpuolikai nesivedžioja šunų. Jei po 
skerdynių liko gyvųjų, šunys su jais. 

Bet vis tiek sėlino tyliai, nedrįsdamas šaukti. Ugnis bus lieps- 
nojusi gerą pusdienį, pusė sienų dar stovi. Tas, kas kaimą padegė, 
tikrai sukiojasi netoliese. 

Jį pasitiko šuo, didelis geltonas mišrūnas. Džeimis jį atpaži- 
no - jis Ijano draugo Onakaros. Atsidūręs svetimoje teritorijoje, 
šuo nei lojo, nei puolė, tik stovėjo kaip įbestas pušies šešėlyje, 
suskliautęs ausis ir tyliai urgzdamas. Džeimis pamažu artinosi 
prie jo atkišęs kumštį. 

- Balach math*, - samurmėjo jis. - Nurimk. Kur tavo šei- 
mininkai? 

Šuo, vis dar urgzdamas, ištempė snukį ir pauostė ištiestą 
plaštaką. Jo šnervės sutrūkčiojo, ir jis kiek atsipalaidavo uosti- 
nėdamas ir atpažindamas kvapą. 

Džeimis greičiau pajuto, nei pamatė žmogų ir pakėlęs akis 
išvydo šuns šeimininką. Onakaros veidas buvo išdažytas nuo 
plaukų iki smakro baltais dryžiais, o pro blyškias dažų juostas 
žvelgė negyvos akys. 

— Koks priešas tai padarė? - užsikirsdamas paklausė Džeimis 
tuskarorų kalba. - Ar tavo dėdė gyvas? 

Onakara neatsakė, apsigręžė ir nupėdino atgal į mišką, o 
įkandin jo nubidzeno ir šuo. Džeimis nusekė jiems iš paskos ir 
po pusvalandžio pasiekė nedidelę proskyną, kurioje likę gyvi in- 
dėnai buvo įsirengę laikiną stovyklą. 

Eidamas per ją, Džeimis matė ne vieną pažįstamą veidą. Vie- 
ni nelaimėliai suvokė, kad tai jis, kiti stebeilijo nieko neregin- 
čiomis akimis į tolius, kurie jam buvo iki geluonies pažįstami. Į 
beribį sielvartą ir neviltį. Prarasta per daug. 

Tai jis jau regėjęs, jam žingsniuojant palei žemę vilkosi karo 
ir žudynių šmėklos. Jis matė jauną moterį Aukštumose, sėdinčią 
ant rūkstančio namo slenksčio, o prie kojų tysojo negyvas jos 
vyras. Škotės žvilgsnis buvo toks pat priblokštas, kaip ir jaunos 
indėnės prie platano. 

Bet pamažu jis suvokė, kad čia kažkas kita. Vigvamai buvo 
nusėję proskyną; ryšuliai sukrauti jos pakraščiuose, o arkliai ir 
poniai supančioti tarp medžių. Tai panėšėjo ne į skubų apiplėštų 
ir bėgančių nuo mirties žmonių paniką, o į tvarkingą traukimą- 


* Geras šunelis (geilų k.). 

si kruopščiai susipakavus žemišką turtą. Dėl Dievo meilės, kas 
šiandien įvyko Ana Okoje? 

Nakognavetas sėdėjo vigvame tolimojoje proskynos pusėje. 
Onakara pakėlė atlanką ir tylomis mostelėjo Džeimiui įeiti. 

Jam įžengus, vyresniojo vyro akyse plykstelėjo kibirkštis, bet 
užgeso, vos Nakognavetas išvydo Džeimio veidą, temdomą siel- 
varto šešėlio. Genties vadas trumpam užsimerkė, paskui nusira- 
minęs atsimerkė. 

— Tu nesutikai tos, kuri gydo, nei moters, kurios name gyvenau? 

Pratęs prie indėnų požiūrio, kad nemandagu garsiai tar- 
ti asmens vardo, nebent per apeigas, Džeimis suprato, kad jis 
tikriausiai šneka apie Gabrielę ir senolę Najavenę. Jis papurtė 
galvą žinodamas, kad tai turbūt sugriaus paskutinę vis dar ruse- 
nančią indėno viltį. Tai nebuvo paguoda, bet Džeimis iš už diržo 
išsitraukė gertuvę brendžio ir pasiūlė jo, taip nebyliai atsiprašy- 
damas, kad neatnešė gerų žinių. 

Nakognavetas gėrimo neatsisakė ir kryptelėjęs galvą pasi- 
kvietė moterį. Ji pasirausė viename iš ryšulių prie kailių sienos 
ir ištraukė puodelį, išskobtą iš moliūgo. Buvo nemandagu tuojau 
pat atskleisti savo apsilankymo tikslą, bet jis neturėjo laiko tuš- 
čioms kalboms ir matė, kad ir vadas nelinkęs plepėti. 

— Kas nutiko? - be jokių užuolankų paklausė Džeimis. 

— Liga, - tyliai atsakė Nakognavetas. Jo akyse sublizgo ašaros, 
ištryškusios nuo brendžio garų. - Mes prakeikti. 

Užsikirsdamas ir vis siurbtelėdamas brendžio, jis išklojo visą 
istoriją. Kaimą užpuolė tymai ir praūžė per jį lyg ugnis. Pirmą 
savaitę mirė ketvirtadalis žmonių, o dabar tiek pat likę gyvųjų. 

Pratrūkus ligai, Najavenė giedojo aukoms. Kai susirgo dau- 
giau, ji išėjo į mišką ieškoti... Džeimis prastai mokėjo tuskarorų 
kalbą, todėl jam buvo sunku suprasti, ko ji ten ieškojo. Kerų, 
amuleto ar kokio augalo? O gal jai reikėjo patirti regėjimą, kuris 
jai pasakytų, ką daryti, kaip išgydyti ligą, užleistą ant jų blogio, 
kad ir kas tas būtų, arba gal juos prakeikusio priešo vardo? Su ja 
patraukė ir Gabrielė su Berte, nenorėdamos senolės išleisti vie- 
nos. ir nė viena negrįžo. 

Nakognavetas sėdėdamas pamažėle lingavo, tarp plaštakų 
suspaudęs puodelį iš moliūgo. Moteris pasilenkė prie jo, norė- 
dama paimti puodelį, bet jis nustūmė ją, ir ji pasitraukė. 

Jie visur ieškojo moterų, tačiau jos dingo kaip į vandenį. 
Gal jas pagrobė užpuolikai, gal jos susirgo ir mirė miške? Dabar 
kaimas nebeturi šamano, galinčio kalbėti jų vardu, ir dievai jų 
neišgirs. 

— Mes prakeikti. 

Nakognavetas neaiškiai tarė Žodžius, puodelis pavojingai 
kryptelėjo jo rankose. Moteris priklaupė jam už nugaros ir ra- 
mindama uždėjo rankas ant pečių. 

— Mirusiuosius palikom namie ir juos padegėm, - pasakė ji 
Džeimiui. Jos akys buvo juodos iš liūdesio, bet jose ruseno gyvy- 
bė. - Mes trauksim į šiaurę, į Oglanetaką. - Jos rankos spustelė- 
jo Nakognavetui pečius, ir moteris linktelėjo Džeimiui. - Dabar 
išeikit. 

Džeimis pakluso, šios vietos sielvartas įsigėrė į jį kaip dūmai, 
įsismelkę į drabužius ir plaukus. Kai jis paliko stovyklą, sugru- 
dusioje širdyje išdygo mažas žalias savanaudiškumo daigelis; jam 
palengvėjo, kad šį kartą sielvartas užklupo ne jį. Jo moteris vis 
dar gyva. Jo vaikai saugūs ir sveiki. 

Jis pažvelgė į dangų ir išvydo blausiai šviečiant besileidžian- 
čią saulę, atsispindinčią dūmų kamuolyje. Kaip koks vaikščioto- 
jas po kalvas, kuriam mylios tirpte tirpsta, jis ėmė sparčiai eiti 
platesniais žingsniais. Laiko turėjo nedaug; greitai artinosi naktis. 


Padėka 


AUTORĖ NUOŠIRDŽIAI DĖKOJA 
Redaktorei Jackie Cantor, sužinojusi, kad jau parašyta (hm) dar viena 
šios serijos knyga, ji tarė: „Kažkodėl visai nesistebiu tai girdėdama.“ 

Susanai Schwartz ir ištikimiems jos pagalbininkams: redakto- 
riams, tekstų rinkėjams ir knygų dailininkams —- be jų šios knygos 
nebūtų; viliuosi, jie jau pailsėjo po šio nelengvo triūso. 

Vyrui Dougui Watkinsui, nusistebėjusiam: „Nesuprantu, kaip 
įstengi išnarplioti visą šią kebeknę; juk visai nepažįsti vyrų!“ 

Dukrai Laurai, mielai leidusiai įžangai nugvelbti dvi eilutes iš 
savo aštuntos klasės rašinio; sūnui Samueliui, paklaususiam: „Ar 
kada nors baigsi tą knygą? - (Nė nestabtelėjo atsikvėpti.) Tu vis dar 
įnikusi rašai, tai gal vėl užkąskime „McDonalds '?; dukrai Jennife- 
rei, pasiteiravusiai: „Gal persirengsi kitais drabužiais, kai eisi į mano 
klasę? Nesijaudink, mamyte, juos jau išrinkau.“ 

Vienam šeštokui, grąžinusiam knygos skyrių, kurį buvau išda- 
lijusi klasėje, ir pareiškusiam: „Gana ilgas, bet tikrai įdomus. Juk 
žmonės taip nesielgia? 

Iainui MacKinnonui Taylorui ir jo broliui Hamishui už vertimą 
iš geilų kalbos, posakius ir įdomius keiksmažodžius. Nancy Bushey 
už geilų kalbos garsajuostes. Karlui Hagenui už lotynų gramatikos 
patarimus. Susanai Martin ir Reidui Snideriui už graikų epigramas ir 
pūvantį pitoną. Sylviai Petter, Eliseai Skidmore, Janetai Kieffer Kelly 
ir Karenai Pershing, padėjusioms rašant prancūziškus epizodus. 

Janetai MacConnaughey ir Keith Sheppard už lotynų meilės po- 
eziją, makaronizmus ir originalų eilėraštį „Anakreontui rojuje“. 

Mary Campbell Toerner ir Ruby Vincent, paskolinusioms neiš- 
leistą istorinį rankraštį apie Škotijos kalnėnus, gyvenusius Baimės 
kyšulyje. Claire Nelson, paskolinusiai 1771 metų „Encyclopaedia 

Britannica leidimą. Estherai ir Billui Schindleriams, paskolinu- 
siems knygas apie Rytų miškus. 

Ronui Wodaski, Karlui Hagenui, Bruceui Woodsui, Richiui 
Hamperiui, Eldonui Garlockui, Deanui Ouarrelui ir dar keliems 
CompuServe Writers Forum nariams už vertingą nuomonę, kaip 
jaučiamasi, kai tau įspiria į kiaušius. 

Marteei Brengle, išsamiai papasakojusiai, kaip vyksta pirties 
apeigos, ir patarusiai dėl sportinių automobilių. Merrillei Cornish 
už vaizdingą paaiškinimą, kaip žydi cercis. Arlene ir Joe McCrea 
už šventųjų vardus ir už tai, kad papasakojo, kaip ariama mulais. 
Kenui Brownui, nuodugniai aiškinusiam apie presbiterijonų krikšto 
apeigas (knygoje jos sutrumpintos). Davidui Stanley, kitam garsiam 
Škotijos rašytojui, pažėrusiam patarimų dėl striukių su gobtuvu ir 
švarkų, paaiškinusiam, kuo šie drabužiai skiriasi. 

Barbarai Schnell, vertusiai iš vokiečių kalbos, taisiusiai klaidas ir 
neatsisakiusiai skaityti mano rankraščio. 

Dr. Ellenai Mandell, atidžiai perskaičiusiai rankraštį ir pataru- 
siai medicinos klausimais, davusiai naudingų pastabų dėl kirkšnies 
išvaržos, aborto ir kitų šiurpių kūno traumų. 

Dr. Rosinai Lippi-Green, atskleidusiai mohaukų gyvenimo ir 
papročių smulkmenas, pateikusiai pastabų apie škotų lingvistiką ir 
vokiečių gramatiką. 

Macui Beckettui už pastabas apie naujas ir senas dvasias. 

Jackui Whyteui, pasidalijusiam prisiminimais apie savo, škotų 
liaudies dainininko, gyvenimą, patarusiam, kaip deramai reaguoti į 
sąmojį apie kiltus. 

Susanai Davis už draugystę, neblėstantį džiaugsmą, daugybę 
knygų, už pasakojimą, kaip lupo erkes, įsisiurbusias vaikams... ir už 
braškes. 

Waltui Hawnui ir Gordonui Fenwickui, paaiškinusiems, kas 
tas furlongas ir kam jis prilygsta. Johnui Ravenscroftui ir margam 
UKForum narių būriui už labai įdomią diskusiją apie Karališkojo 
oro laivyno apatinius ir Antrąjį pasaulinį karą. Eve Ackerman ir pa- 
slaugiems CompuServe SFLIT Forum nariams, pateikusiems „Kona- 


no“ leidimų datas. 


620 DIANA GABALDON 


Barbarai Raisbeck ir Mary M. Robbins už vertingą informaciją 
apie žoleles ir senovės farmakologiją. 

Bičiulei bibliotekininkei, suradusiai šūsnis naudingų straipsnių. 

Arnoldui Wagneriui ir Stevenui Lopatai, paaiškinusiems, koks yra 
mažo ir didelio galingumo sprogmuo ir kaip ką nors susprogdinti. 

Margeretai Campbell ir kitiems Šiaurės Karolinos interneto var- 
totojams už puikius pasakojimus ir nešališką, sąžiningą nuomonę. 

Johnui L. Myersui už pasakojimą apie vaiduoklius ir už tai, kad 
kilniai leido įpinti keletą savo psichikos ir asmenybės bruožų ku- 
riant kalnų žmogaus milžino Džono Kvinsio Majerso paveikslą. Iš- 
varžos aprašymas išgalvotas. 

Kaip visada, ir daugybei CompuServe Literary Forum ir Writers 
Forum narių, kurių vardų ir pavardžių, deja, nebeprisimenu, už 
naudingus jų pasiūlymus, patarimus ir smagius pokalbius, ir AOL 
aplankais besinaudojantiems žmonėms už jaudinančias diskusijas. 

Nuoširdžiausiai dėkoju Rosanai Madrid Gatti už nesavanaudiš- 
ką triūsą kuriant ir prižiūrint oficialų Dianos Gabaldon tinklalapį 
(http://www.cco.caltech.edu/-gatti/gabaldon/gabaldon.html), gavu- 
sį apdovanojimą. 

Ir ačiū Lori Musser, Dawn Van Winkle, Kaerai Hallahan, Vir- 
giniai Clough, Elaine Faxon, Ellenai Stanton, Elaine Smith, Cathy 
Kravitz, Hanneke (pavardė, deja, neįskaitoma), Judithai MacDo- 
nald, Susanai Hunt ir jos seseriai Holly, Boise šutvei ir daugeliui kitų 
už dėmesį, apgalvotas dovanas: vyną, piešinius, rožinius, šokoladą, 
keltų muziką, muilą, skulptūras, džiovintus viržius iš Kulodeno, no- 
sines su echidnomis, maorių rašiklius, anglišką arbatą, sodo rankš- 
luosčius ir kitas smulkmenas, taisančias man ūpą ir skatinančias 
rašyti, nors jau seniai esu išsekusi. Visa tai labai padėjo. 


Ir galiausiai dėkoju motinai, kuri mane vis prabėgomis paliečia. 


Diana Gabaldon 


dgabaldonaaol.com 
76530,523(0compuserve.com 
[Section Leader, Research and the Craft of Writing, 

Lemtingas susitikimas 


Vos susituokusius Klerę su Frenku išskiria Antrasis pasaulinis karas. Paga- 
liau vėl susitikę mylimieji nusprendžia pasidovanoti antrą medaus mėne- 

- Škotijoje. 

Vieną dieną vaikštinėdama po apylinkes Klerė ant kalvos aptinka paslap- 
tingą senovinį akmenų ratą. Kitą sykį čia atėjusi netyčia paliečia akmenį, pra- 
randa sąmonę ir nubudusi patenka į keistų įvykių sūkurį: ją užpuola į myli- 
mąjį nepaprastai panašus vyras. Tačiau įsikiša keistas jo priešininkas. Būrys 
raitelių priverčia Klerę joti su jais į pilį. Moteris supranta patekusi į praeitį... 

Netikėtai tapusi „svetimšale“ Klerė bando prisitaikyti tik iš istorijos va- 
dovėlių pažįstamoje aplinkoje ir kantriai laukia progos nusigauti prie akme- 
nų rato, kad galėtų grįžti į savo „dabartį . Bet likimas ją suveda su Džeimiu 
Freizeriu. Klerė neatsispiria jaunojo Džeimio patrauklumui, aistrai, vyriškai 
jėgai ir karštai jį įsimyli... Tačiau negali pamiršti ir kitame šimtmetyje likusio 
Frenko... 

Nuo šios akimirkos Klerės likimas pasidalija į dvi dalis: su vienu vyru ji 
gyveno viename šimtmetyje, o su kitu - kitame. Blaškantis tarp dviejų šimt- 
mečių, tarp ištikimybės ir aistros, moteriai teks rasti atsakymą į sudėtingą 
klausimą - ko iš tikrųjų trokšta jos širdis... 

Meilės labirinte 


Knygoje „Svetimšalė. Meilės labirinte“ skaitytojas 
ras Klerės ir Džeimio istorijos tęsinį. 


1968-ieji, Klerė su jau dvidešimtmete dukterimi Briana atvyksta į Inver- 
nesą Škotijoje. Paskutinį kartą Klerė čia buvo prieš dvidešimt dvejus metus, 
kai su vyru Frenku šiuose kraštuose leido antrąjį medaus mėnesį. Druidų 
akmenų rate žengusi pro suskilusį akmenį, tąkart ji pateko į XVIII amžių, 
ten sutiko ir įsimylėjo Džeimį Freizerį. Su žaviuoju škotu praleidusi kele- 
rius aistros ir nuotykių kupinus metus, ji vėl grįžo į XX amžių, pas pirmąjį 
vyrą Frenką. 

Dabar Frenkas jau miręs, o Klerė viliasi sužinoti, kaip likimas susiklostė 
jos didžiajai gyvenimo meilei. Ji taip pat ieško būdų, kaip pasakyti dukrai, 
kas yra tikrasis jos tėvas. 

Ieškodama atsakymų į šiuos klausimus, Klerė grįžta mintimis į praeitį, 
į intrigų knibždantį Paryžiaus dvarą, kur teko kovoti už mylimo vyro ir 
kūdikio gyvybę... 

Nuotykiai ir išbandymai aistra laukia ir Klerės dukters Brianos... 

Sugrįžimas 

Pirmasis Klerės Randal ir Džeimio Freizerio susitikimas įvyko prieš dvi- 
dešimt metų - kai žengusi per suskilusį druidų akmenį Klerė pateko į 
XVIII amžių ir ten sutikusi pamilo Džeimį. Su žaviuoju škotu praleidusi 
kelerius aistros ir nuotykių kupinus metus, ji grįžo į XX amžių pas pirmąjį 
vyrą Frenką ir pagimdė dukterį, manydama, kad Džeimis žuvo tragiškame 
mūšyje. Bet niekada jo nepamiršo... 


Tačiau Džeimis nežuvo. Tai sužinojusi Klerė nukeliauja atgal prie paslaptin- 
gojo akmenų rato... 

Klerei teks nuspręsti, kokį likimą pasirinkti - klausyti širdies ir grįžti pas 
mylimąjį į XVIII amžių, ar likti su jųdviejų dukterimi kur kas saugesniame 
XX amžiuje. Moteris puikiai supranta, kad ryžusis dar kartą žengti per drui- 
dų akmenį ją pasitiktų ne tik aistra, bet ir pavojai, o tamsi nežinomybė vėl 
sujungtų mylimuosius arba visiems laikams pražudytų jų meilę... 


Gabaldon, Diana 
Ga-08  Svetimšalė / Diana Gabaldon. - Vilnius : Alma littera, 2011- 
Kn. 7: Rudens būgnai / iš anglų kalbos vertė Renata Valot- 
kienė. - 2014. - 624 p. - ISBN 978-609-01-1301-1 


Septintoji serijos „Svetimšalė“ knyga, aistros ir nuotykių kupinos meilės isto- 
rijos, peršokančios du šimtmečius, tęsinys. 

Grįžusi į XVIII amžių Klerė vėl sutinka mylimąjį, kurį manė žuvus mūšyje. 
Patyrę daugybę nuotykių ir įveikę gausybę pavojų, mylimieji atsiduria Ameriko- 
je. Juodu ir Džeimio sūnėnas ketina įsikurti atkampioje Šiaurės Karolinos vieto- 
vėje, o XX amžiuje jų dukros Brianos draugui į rankas patenka senas įrašas apie 
didelį gaisrą, nusinešusį tėvų gyvybes... Bet gal praeitį galima pakeisti? 

* lerė ir Džeimis gimė skirtinguose šimtmečiuose, bet Klerei 
Šnd žengus per paslaptingą druidų akmens ratą jųdviejų 
likimai susipynė. Su žaviuoju škotu praleidusi kelerius aistros 
ir nuotykių kupinus metus XVIII amžiuje, Klerė grįžo į XX amžių 


pas pirmąjį vyrą Frenką ir pagimdė dukterį Brianą. Praėjus 


dvidešimčiai metų ji dar kartą žengia per paslaptingąjį ratą 


ir vėl atsiduria didžiosios gyvenimo meilės - Džeimio, kuris 


yra jos dukters tėvas ir kurį manė žuvus mūšyje, - glėbyje. 


Septintojoje serijos ,„Svetimšalė“ knygoje Klerė su Džeimiu, 
a taip pat Džeimio sūnėnas Ijanas bando įsikurti Amerikoje, 

Či J Šiaurės Karolinoje. Bet Brianos, likusios XX amžiuje, draugas 
archyvuose randa seną įrašą apie didžiulį gaisrą, kilusį Freizerių 
name Amerikoje, per jį Džeimis ir Klerė esą žuvo liepsnose. 
Nujausdamas, kad Briana gali ryžtis viską mesti ir vykti į praeitį 

P gelbėti tėvų nuo tragiškos lemties, jis bando nuslėpti šią 

į informaciją. Tik ar jam pavyks? 


„Pati nuostabiausia knyga... nuo pirmo iki paskutinio puslapio. 
Lengvas, grakštus stilius. Ši istorija išmokė mane svajoti 
ir privertė patikėti tobula meile, aistra ir stebuklais...“ 


SKAITYTOJA (ITALIJA) 


knygų 


klub 


Tapkite Knygų klubo nariu! 
+ Nemokamas knygų katalogas kiekvieną ketvirtį 
01 


| | | + Naujausios ir populiariausios knygos 
090*11 1 


| + Ypatingi pasiūlymai 
9786 5 + Knygų pristatymas į namus, darbovietę ar paštą 
www.knyguklubas.lt 

